
१ इस प्रथम भागमे पहली पीढीके उन दि० जैन कुलोत्पन्न 
२६ दिवगत और ८ वत्तेमान वयोवृद्ध महानुभावोके संस्मरण एवं परि- 
चय दिये गये हे, जो बीसवी शताब्दीके लगभग प्रारम्भसे लोकोपयोगी 
कार्यों अथवा जैनसमाजके जागरणमे क्रिसी-न-किसी रूपभे सहयोग 
देते रहे हे । 

२. दूसरी पीढीके उन प्रमुख व्यक्तियोफ़ा परिचय जो १६२० के 
आस-पास कार्य्य-क्षेत्रम आये, द्वितीय भागसे दिया जायगा। पहली 
पीढीके साथ ह्ितीय पीढीको बिठाना उपयुक्त नहीं समझा गया । 

३ यूँ तोन जाने कितने त्यागी, विद्वानू, सुधारक, लोकसेवक, 
साहित्यिक, दानवीर और मृक साधक जनसमाजमे हुए और हे, किन्तु 
उन सभीका परित्रय पाना, लिखना, लिखाना क्रिसी भी एक व्यक्ति 
द्वारा सम्भव नहीं। यह महान्‌ कार्य्य तो समूचे समाजके सहयोगसे ही 
सम्भव हो सकता हैं। ज्ञानपीठ तो एक प्रथाका उद्घाटन कर रहा है । अब 
यह समाजके लेखकोका कतंब्य है कि वे जिनके बारेमे जानकारी रखते 
है, उनके सम्बन्धर्म लिखे और इस प्रथाको अधिकाधिक विकसित करे। 
सुरुचिपूर्ण सस्मरणोका 'ज्ञानोदथ” सदेव स्वागत करेगा । 

४. हम कब तक इतिहासके अभावका रोना रोने रहेंगे ? हमारे 
पूर्वजोका इतिहास जैसा चाहिए वेसा उपलब्ध नही है, तो न सही । हमें 
नेये इतिहासका निर्माण तो अविलम्ब प्रारम्भ कर ही देना चाहिए । जो 
हमारी समाजकी विभूतियों हमारे देखते-देखते ओकल हो गई, या आज 
भी जिनका दम गतीमत है, उनका परिचय तो झीक्ष-से-शीट्र लिख 
ही डालना होगा। अन्यथा जो उलाहना आज हम अपने पर्व॑वर्त्ती 


प्रकाशकीय ढ्‌ 


लेखकोंको देते रहे है, वही उलाहना आगेकी पीढ़ी हमें देनेको मजबूर 
होगी । 

५. हमे खेद हैँ कि इन महानभावोके सम्बन्धमे अत्यन्त प्रयत्न 
करने पर भी कुछ नहीं दिया जा सका--डिप्टी चम्पतराय, पं० चुन्नी- 
लाल, प० बालमकन्द, जेनी जीयालाल, ज॑नी ज्ञानचन्द, तीर्थभक्त ला० 
देवीसहाय, ला० शिव्बामल, ला० जगन्नाथ जौहरी, प० मेवाराम 
रानीवाले, बा० ऋषभदास वकील, बा० प्यारेलाल वकील, प० वजवासी 

_ लाल, जिनवाणीभक्त ला० मुसद्दीलाल, रायबहादुर पारसद्ास । 

६ पुस्तकम कई महानुभावों का परिचय कतई अधूरा हैँ । हम 
उनका विस्तारसे परिचय देना चाहते थे। लेकिन उनके कुटुम्बियो, 
समकालीन सहयोगियो-मित्रोको अनेक पत्र लिखने पर भी सफलता नहीं 
मिली । यहाँ तक कि कई व्यक्तियो की तो जन्म-मरण की तिथियाँ भी 
विदित न हो सकी, और जो मिली भी वे बेतरतीब । कही, जन्म- 
समय तिथि-संवत्‌का उल्लेख हें तो मृत्युसमय तारीख सन्‌ का। 

७ एक-दो को छोडकर प्राय सभी चित्र पुराने पत्र-पत्रिकाओसे 
लेकर नये सिरेसे उनका डिजाइन कराके ब्लाक बनवाये हे । यदि चित्र 
सुन्दर मिलते तो ब्लाक भी उतने ही आकर्षक होते । कई चित्र तो 
किल ही नहीं सके । 


यह एक जलती मशाल है ! 


6 ज्ञेः जागरणके अग्नदूत” नामकी एक पुस्तक ज्ञानपीठ प्रका- 
शित कर रहा है। उसमें आपके भी कुछ लेख ले रहा हे 

जानता हूँ इसमें कोई ऐतराज तो आपको हो ही नही सकता, इसलिए यह 
सिर्फ इत्तला है ।” 

श्री अयोध्याप्रसाद गोयलीयका बहुत दिन हुए यह पत्र मिला, तो 
सचमुच मेने इसे एक मामूली इत्तला ही माना और यह इत्तला बस मेरे 
दिमागको जरा यो ही छकर रह गई, पर ज्यो-ज्यो पुस्तकके छपे फर्मे मेरे 
पास आते गये, मे रसमे डूबता गया--जैसे अनेक बार हरकी पैडियाँ उतर- 
कर ब्रह्मकण्डमें नहाया हूँ, और आज जब यह पुस्तक पूरी हो रही है, तो 
मुझे लगता है कि रोज-रोज छपकर हमारे हाथो आनेवाली पुस्तकोकी 
तरह यह कोई पुस्तक नही है, यह तो एक जलती मशाल है । 

जलती मशाल जो हमारे चारो ओर फैले और हमे पूरी तरह 
घेरकर खड़े हुए भूतोकी भीड-से अंधेरेको चीरकर हमें राह दिखाती है । 
राहू, जिसपर हमारे पैर हमे हमारी मजिलकी ओर लिये चले और राह- 
जिसपर हमारे दिल-दिमाग दूर तक साफ-साफ देख सकें ! 

एक घना अंधेरा है, जो हमे चारो ओरसे घेरे खडा है । वह अंधेरा 
है-/आज' के मोहका | हम हर बातमें 'आज' को कलसे अधिक महत्त्व 
देते है । अधिक महत्त्व देना कोई बुरी बात नही, अनहोनी घटना भी नही; 
क्योकि हमारी आँखें देखती ही हे, हमारे सामनेकी चीज--न पीछे, न 
बहुत आगे, पर हम आजके इस मोहमें कलकी उपेक्षा करते हे । 

कल जो कल बीत चुका और कल, जो कल आयेगा। एक कल, 
जिसने अपनेकों मिटाकर, खपाकर हमारे आजकी नीव रक्‍्खी और एक 


यह' एक जलती सशार्ल हे १९ 


कल, जो अपनेको छिपाये, गुमनाम रक्खे, हमारे जीवनमहलके गुम्बदोंपर 
स्थापित करनेके लिए सोनेके कलश गढ़े जा रहा है ' 
नीव : जिसके बिना अस्तित्व नही और कलश, जिसके बिना व्यक्त्तित्व 
नही; तो कल' ही है, जो हमारी सम्पूर्णताकी रचनामें अपनी सम्पूर्णताका 
आत्मार्पण किये जा रहा है और उसके ही द्वारा रचित है बह सम्पूर्णता 
हमारी, जिसके गर्वमें, दर्पमें और भुलावेमें पड़े हम उसकी उपेक्षा करें ! 
कल : जो कल बीत चुका और कल, जो कल आयेगा 

एक घना अंधेरा है, जो हमें चारो ओरसे घेर खडा है । यह अँधेर 
है--आजकी उपेक्षाका । हम हर बातमें कलके गीत गाते हे, कलके सपन 
देखते हे । कल * जो बीत गया, और कल, जिसका अभी कोई अस्तित्व 
नहीं । कलके गीत और कलके सपने कोई बुरी बात नही, क्योकि स्मृतियों 
का आधार हैं कल और कल्पनाओका आगार है कल, पर हम कल और 
कलके मोहमें आजकी उपेक्षा करते है । 
८ >८ >८ 
आजका मोह, कलकी उपेक्षा, एक अंधेरा ! 
कलका मोह, आजकी उपेक्षा, दूसरा अँधेरा ! ! 
फिर स्वस्थता कहाँ है ? प्रकाश कहाँ है ? 
स्वस्थता और प्रकाश जीवनके व्यापक तत्त्व हे । स्वस्थता, तो फिर 
सम्पूर्ण स्वस्थता और प्रकाश तो बस प्रकाश ही प्रकाश । एकागिता जन्ध- 
कार है, समन्वय प्रकाश ! एकान्तवादी दृष्टिकोण है अन्धकार और 
अनेकान्तवादी दृष्टिकोण है प्रकाश ! ! 
हम कल थे, हम आज हे, हम कल होगे और यो हमारा अस्तित्व 
कलसे कलतक फैला है। एक कल हमारी बायी मृट्ठीमें, एक दायोमें 
और हमारे साँस आजकी हवामें । हम देखें पीछे, हम जियें आज, हम 
बढ़ें आगे । पीछे देखनेका अर्थ है जीवनके अनुभव, आज जीनेंका अर्थ है 
जीकनकी साधना, आगे बढ़नेका अथे हैं जीवककी सिद्धिका विश्वास ! 

जीवनके अनुभव, जीवनकी साधना, जीवनकी सिद्धि, इनमें किसी 
एककी भी उपेक्षाका अर्थ हे खण्डित जीवन और खण्डित जीवन निरचय 
ही खण्डित देहसे बडी विडम्बना है। 

यह पुस्तक हमें जीवनकी इस विडम्बनासे बचाती और जीवनकी 
स्वस्थ राह दिखाती हैं। हम उनका अभिनन्दन करे, जो कल आजका 
निर्माण कर गये; हम इस तरह जियें कि कलके निर्माता हो और 
यही में कहता हँ--रोज-रोज छपकर हमारे हाथों आनेवाली पुस्तकोकी 
तरह यह कोई पुस्तक नही, यह तो एक जलती मशाल है 

>< >< | 

पुरानोकी स्मतिका अभिनन्दन, हमारे लिए कोई नई बात नहीं। 
हमारा ही राष्ट्र तो है, जिसने जीवितोके प्रति श्रद्धाके साथ मृतकोका 
श्राद्ध करनेकी महान्‌ प्रथाका आविष्कार किया और हमी तो है, जिनके 
ऑगनरमें प्यारकी स्मृति ताजमहल बन, ससारका सातवॉँ आश्चर्य हो गई ' 

पुरानोकी स्मृतिका अभिनन्‍्दन, हमारे लिए कोई नई बात नही, पर 
हमी तो हे, जिनका इतिहास दूसरोका अन्दाज बनकर जी रहा हैं और 
हमी तो है, जिनके पास, अपने शहीदोकी एक सूची तक नहीं। पुरानी 
बात में नही कहता, यही १८५७ से १६४७ तकके स्वतन्त्रता-युद्धमें बलि 
हुए शहीदोकी सूची ' 

१८५७, जब घने अधकारमे पडे-सोते राष्ट्रके जीवनमें गैरतकी 
पहली पौ फटी और १६४७, जब कुलमुलाते, करवट बदलते राष्ट्रके 
जीवनमें स्वतन्त्रताका सूर्योदय हुआ । ४३ साल वे, और ४७ साल ये । 
गैरतसे आजादी तकके नये जागरणके पथचिक्न, जो कुछ हमारे चलते 
पैरो रौदे गये और कुछ समयकी हवासे धुंधले पड चले । 

हम लापरवाही और प्रमादका मद पियें पडे रहे और अपनी घडीको 
भी उसकी ख्ूराक न दे, गतिहीन रक्‍्खे, पर समयकी गतिका रोकना तो 
हमारे वश नही ! और कौन-सा कायर है, जिसे समयकी गतिने धुंघला 
कर मिटा न दिया ? तो हम चाहें या न चाहे, समयकी हवा नयें जागरण- 

के इन असुरक्षित धुधले पथचिह्लोंको धुन्दकी तरह उड़ानेमें चूकेगी नहीं । 
और ये पथचिह्न ही तो है, जो भविष्यमें हमारे नये जागरणके इतिहास- 
निर्माणका बल होगे । 

जैन-जागरणके अग्रदूत”' अपनी दिश्ामें इन घूँधले और मिट्दे जा 
रहे पथचिह्नोको श्रद्धासे, श्रमसे, सतर्कतासे समेटकर सेफमें रख लेनेका' 
ही एक मौलिक प्रयत्न है और यह प्रयत्न अपनी जगह इतना सफल' रहा 
है कि आज' उसका मान करनेमें चूक भी जाये, तो कल' उसका सम्मान 
कर स्वय अपनेको क्ृतार्थ मानेगा । 

८ ८ ८ 

इस प्रयत्नकी मौलिकतापर हम एक नज़र डालते चलें । हम संक्रान्ति- 
कालसे गुज़र रहे है, जब बहुत कुछ पुराना टूट रहा है और नया बन रहा 
है । हर आदमी निर्माता नही होता और टूटफूटकी अव्यवस्थामें धबराया- 
सा रहता है। अव्यवस्थाकी इसी घबराहटमें आज हम जी रहे हैं और 
इस स्थितिमें नहीं हे कि अपने जागरणका इतिहास लिखनेकों पलौथी 
मार बैठे ! उधर समयकी हवा पुराने पथचिक्नोके खण्डहरोका मलवा 
साफ करनेमें तेजीसे लगी है, तो आज जो अनिवार्य है, वह यही कि हम 
अपने-अपने हिस्सेकी स्मृतियोंका चयन कर लें । इस चयनमें इतिहासका 
ठोस होगा, तो काव्यकी तरलता भी | यह ठोस भविष्यमें इतिहासका 
ईट-चूना, तो यह तरलता उसे जोडनेकी प्रेरणा और यों दोनो ही' अत्यन्त 
उपयोगी । 

यह पुस्तक, यह जलती मशाल, इस चयनका महत्त्व बताती, उसका 
तरीका सिखाती और नये जागरणके भिन्न-भिन्न क्षेत्रोके साधकोंको हाँक 
लगाती है। मेरा विश्वास हैं कि यह हाँक कण्ठकी नहीं, हृदयकी हैं और 
कानों तक ही नहीं, दिलोकी गुफाओ तक गूंजेगी ! 

हि मर >> 

यहाँ जो लेख है, वे जीते-जागते लेख है और 'वकालतन' नही, जनता 

की अदालतमें असालतन' आनेवालोमें हे। वे न उनकी कलमके आँसू 

है, जो पैसे लेकर स्थापा करते है और न उनके ओठोंकी मुस्कराहट, जो 
दिलके सोते-सोते भी ओठोंसे हँसना जानते हे । वें उनकी कलमके करिश्मे 
हैं, जो अपने ही दुखमें रोते और अपने ही सुखमें हँसते हे । यही कारण 
है कि भीतरके पन्नोकी तसवीरोमें रगोंकी चमक भले ही कही हल्की हो, 
भावनाओकी दसक हर जगह झलकी हुई हैँ । हाँ, उनसे कुछ कहनेकी 
अभिरुचि मुझमें नही, जो अध्ययनके लिए नहीं, गेंटप देखकर अलमारीमें 
सजानेके लिए ही किताबें खरीदते हैं । जानता हूँ ज्ञानपीठका प्रकाशन- 
मानदण्ड उनकी प्यासके लिए भी पर्याप्त है, पर मे अपनी सिफारिशका 
आधार उसे क्यो दूं ! 

और अब इस चयनके माली श्री गोयलीयके लिए क्या कहूँ, जो सदा 
साधनोकी उपेक्षा कर. साधनाके ही पीछे पागल रहा और जिसके निर्माण 
में स्वय ब्रह्माने पक्षपात कर शायरका दिल, सिहका साहस और सपूतकी 
सेवावृत्तिकों एक ही जगह केन्द्रित कर दिया । 

हमारे ही बीच है, वे जो धर्मशाला बनाते है और हमारे ही बीच हे, 
थे जो मन्दिरोका निर्माण करते हे, पर क्या इस पुस्तकका निर्माण धर्मशाला 
और मन्दिरके निर्माणसे कम पत्रित्र है ? 


सहारनपुर, कन्ददैयालाल मिश्र प्रभाकर” 
१८ दिसम्बर १६९५१ 


ये ठेदी-मेदीः रेख्काएँ 


हमारे यहाँ तीथ्थद्भुरोंका प्रामाणिक जीवन-चरित्र नही, आजार्योंके 
कार्य-कलापकी तालिका नहीं, जेन-सघके लोकोपयोगी कार्योंकी सूची 
नहीं; जैन-सम्राटों, सेनानायकों, मत्रियोके बल-पराक्रम और शासन- 
प्रणालीका कोई लेखा नहीं, साहित्यिकों एवं कवियोंका कोई परिचय 
नहीं । और-तो-और, हमारी आँखोंके सामने कल-परसों गुज़रनेवाली 
विभूतियोंका कही उल्लेख नहीं; और ये जो दो-चार बड़े-बूढ़े मौतकी 
चौखटपर खडे हे; इनसे भी हमने इनके अनुभवोंकों नहीं सुना है, और 
शायद भविष्यमे दस-पाँच पीढीमें जन्म लेकर मर जानेवालों तकके लिए 
परिचय लिखनेका उत्साह हमारे समाजको नही होगा । 

प्राचीन इतिहास न सही, जो हमारी आँखोंके सामने निरन्तर गज़र 
रहा है, उसे ही यदि हम बटोरकर रख सके, तो शायद इसी बटोश्नमे 
कुछ जवाहरपारे भी आगेकी पीढ़ीके हाथ लग जाएँ । इसी दृष्टि से-- 

बीती ताहि बिसार दे आगेकी छुध लेहि 

नीतिके अनुसार सस्मरण लिखनेका डरते-डरते प्रयास किया । डरते- 
डरते इसलिए कि प्रथम तो में संस्मरण लिखनेंकी कलासे परिचित 
नही । दूसरे अत्यन्त सावधानी बरततते हुए भी यत्र-तन्र आत्म-विज्ञापनकी 
गन्ध-सी आने लगी । नौसिखुआ होनेके कारण इस गन्धकों निकालनेमे 
समर्थ न हो सका। तीसरे मेरा परिचय क्षेत्र भी अत्यन्त सकुचित और 
सीमित था। फिर भी साहस करके दो-एक संस्मरण, पत्रोंको भेज दिये । 
प्रकाशित होनेपर ये अनसंवरी ठेढी-मेढ़ी रेखाएँ भी अपनोको पसन्द 
आईं, और उन्हीके आग्रहपर ये चन्द संस्मरण और लिखे जा सके । 

इन सस्मरणोंको ज्ञानपीठकी ओरसे पुस्तकाकार प्रकाशित करनेकी 
बात उठी तो मुझे स्वय यह प्रयत्न अधूरा और छिछोरापन-सा मालूम 
देने लगा । “इन्ही महानुभावोंके संस्मरण क्‍यों प्रकाशित किये जाये, 
अमुक-अमुक महानुभावोंके संस्मरण भी क्‍यों न प्रकाशित किये जायें ? ” 
यह स्वाभाविक प्रश्न उठना लाज़िमी था। लोकोदय-प्रन्थमालाके विद्वान 

और यशस्वी सम्पादक भाई लक्ष्मीचन्द्रजीकी सम्मतिसे निश्चय हुआ कि 
ये सस्मरण निम्नलिखित चार भागोमे प्रकाशित किये जाये--- 

प्रथम भागमं--पहली पीढीके उन दिवगत और वत्तंमान वयोवद्ध 
दि० जैन कुलोत्पन्न विशिष्ट व्यक्तियोके सस्मरण एवं परिचय दिये जाये जो 
बीसवी शताब्दीके पूर्व या प्रारम्भमे समाज-सेवाकी ओर अग्रसर हुए । 

द्वितीय भागयगें--दूतरी पीढीके उन महानुभावोंका उल्लेख रहे, 
जो १९२० के बाद कार्य-क्षेत्रमे आये । 

तृतीय-चतुर्थ भागमे--श्वेताम्बर-स्थानकवासी जैन प्रमुखोके परि- 
चय १६०१ से १६५२ तकके दिये जाये । 

इस निर्णायके अनुसार प्रथम भागकी जो तालिका बनी, उन सबपर 
किसी एक व्यक्ति द्वारा लिखा जाना कतई असम्भव और उपहासास्पद 
प्रतीत हुआ । अत. निश्चय हुआ कि प्रत्येक व्यक्तिका सस्मरणा एवं 
परिचय सम्बन्धित और अधिकारी महानुभावोसे लिखाये जाये और 
अधिक-से-अधिक जानकारी दी जाय, ताकि पुस्तक इतिहास और जीवनीका 
काम भी दे सके । 

जितना में लिख सकता था, मेने लिखा, अनुनय-विनय करके जितना 
लिखवा सकता था, लिखवाया । जीवन-चरित्रो, अभिनन्दन-पग्रन्यो और 
पत्र-पत्रिकाओसे जों मिल सका, चयन किया। मेरे निवेदनकों मान देकर- 
महात्मा भगवानदीनजी, भाई प्रभाकरजी, श्री खुशालचन्द्रजी गोराबाला, 
प० केलाशचन्द्रजी शास्त्री, ज्योतिषाचार्य प० नेमिचन्द्रजी, प० नाथूराम 
जी प्रेमी, प० रूपचन्द्रजी गार्गीय, श्री कौशलप्रमादजी, गुलाबचन्द्रजी 
टोग्या, ० हरनाथ द्विवेदी, श्री हुकमचन्द्रजी बुखारिया, श्रीमती कुन्था 
देवी जैनने सस्मरण एवं परिचय भेजनेकी कृपा की है । इन्हीके लेखों 
से पुस्तकमे निख्लार आया है, और इन्हीके सौजन्यसे पुस्तक अपने 
वास्तविक उद्देश्यकी पूर्ति कर सकी है । 

सर सेठ हुकमचन्द्र 


पूज्य ब्रह्मचारी सीतलप्रसादजीकों हम जैनधर्मके सच्चे महत्मा 
मानते है । धर्मकी वे एक सजीव मूर्ति थे। उनकी धामिक 
निष्ठा और लगतके कारण हमारी उनपर महान्‌ श्रद्धा थी, और 
हम उनके प्रति बहुत पृज्य बुद्धि रखते थे। जब-जब वे इन्दौर 
पधारते हमे उनके दर्शन करके अत्यन्त खुशी होती थी, और एक 
दिन तो अवश्य उनके साथ जीमते थे। 

बे एक महापूरुष थे । 

स्व० सेठ मारिकचन्द्रजीके साथ उनकी मेरी पहिली भेंट हुई 
थी। उनके अन्तिम दर्शन मूफे रोहतकमे हुए । रोहतकमे वे अस्वस्थ 
थे और विशेषकर उनके स्वास्थ्यको स्व लिए और उनके दर्शन 
करनेके लिए हम रोहतक गये थे। चूंकि उस महान्‌ आत्मामें 
हमारी अत्यन्त पूज्य बद्धि थी । 

गे वे हमसे मिलते थे, तब-तब जैन | 
स्थापनाके लिए अवश्य प्रेरणा करते थे । इस सम्बन्ध उनकी बड़ी 
दृढ़ लगन और भावना थी। यह उनकी साधना अपूर्ण रह गई । 


३ 
--चीर, ८ अ्रप्रेल, १९४४ 





संभ्मरण 


बस: गोयलीय 


सः १३ या १४ की बात है, मे उन दिनों अपनी ननिहाल (कोसीकर्ला, 
मथुरा) की जैन पाठशालामे पढ़ा करता था। बालबोध तीसरा भाग 
घोटकर पी लिया गया था और महाजनी हिसाबमे कमाल हासिल करनेका 
असफल प्रयत्न जारी था। तभी एक रोज़ एक गेरुआ वस्त्रधारी--हाथमें 
कमण्डलू और बगलमे चटाई दबाये कसबेके १०-५ प्रमुख सज्जनोंके साथ 
पाठशालामे पधारे | चाँद घुटी हुई,चोटीके स्थानपर यूंही १०-५ रत्तीभर 
वाल, नाकपर चण्मा, सुडौल और गौरवरं शरीर, तेजसे दीप्त मुखाकृति 
देख हम सब सहम गये । यद्यपि हाथमें उनके प्रमाण-पत्र नही था, फिर 
भी न जाने कंसे हमने यह भाँप लिया कि ये कोरे बाबाजी नहीं, बल्कि 
बाबू बाबाजी है । साधु तो रोजाना ही देखनेमें आते थे, बल्कि आगे बैठने 
के लालचमें हम खुद कई बार रामलीलाआमें साधु बन चुके थे, परन्तु 
किताबी पाठके सिवा सचमुचके जीते जागते साधु भी जैभियोमें होते हे, 
इस विलुप्त पुरातत्त्वका साक्षात्कार अनायास उसी रोज़ हुआ | में आज 
यह स्मरण करके कल्पनातीत आनन्द अनुभव कर रहा हूँ कि बचपनमें 
मेने जिस महात्माके प्रथमवार दर्शन किये, वे इस यू गके समन्तभद्र 
न्र० सीतलप्रसादजी थे । 

विद्यारथियोकी परीक्षा ली । देव-दर्शत और रात्रि-भोजन त्यागका 
महत्त्व भी समभाया । दो-एक रोज़ रहे और चले गये, मगर अपनी एक 
अमभिट छाप मार गये । जीवनमें अनेक त्यागी और साध्‌ फिर देखनेको 
मिले, मगर बह बात देखनेमें न आई । 

“नुद्ससी कारी कामरो, चढ़ौ न दूजौ रंग 








२० जैन-जागरणके अग्नदूत 


सैकडो पढे हुए पाठ भूल गया । जीरेकी बजाय सौप और धनियेके 
बजाय अजमायन लानेकी मैने अक्सर भूल की। पर न जाने क्यो 
ब्र० सीतलप्रसादजीको जो पहलीवार देखा तो फिर न भूला ! 

डस बोरिया नशींका' दिल्हीमें मुरीद हूँ । 
जिसके रियाज़ों ज़ुहदमें' बृएरिया न हो ॥ 
--अज्ञात 

सन्‌ १६१६ में रौलटऐक्ट विरोधी आन्दोलनके फलस्वरूप अध्ययन 
के बन्धनकों तोडकर सन्‌ २० में में दिल्ली चला आया। उसी वर्ष 
ब्रह्मचारीजीने दिव्लीके धर्मपुरेमे चातुर्मास किया। भूआजीने रातको 
आदेश दिया कि प्रात काल ५ बजे ब्रह्मचारीजीको आहारके लिए निम- 
न्त्ररा दे आना, निमन्त्रण विधि समभाकर यह भी चेतावनी दे दी कि “कही 
ऐसा न हो कि दूसरा व्यक्ति तुमसे पहले ही निमन्त्रण दे जाय और तुम मुंह 
ताकते ही रह जाओ ।* 

ब्रह्मचारीजीके चरणरज पइनेसे घर कितना पवित्र होगा, आहार 
देनेसे कौन-सा पुण्य बन्ध होगा, उपदेश-श्रवणासे कितनी निर्जरा होगी 
और कितनी देर सबर रहेगा--यह लेखा तो भूआजीके पास रहा होगा, 
मगर अपनेको तो बचपनमे देखे हुए उन्ही ब्रह्मचारीजीके पुन. दर्शनकी 
लालसा और निमन्त्रण देनमे पराजयकी आशकाने उद्विग्न-सा कर दिया, 
बोला-- 

“यदि ऐसी बात है तो में वहाँ अभी जा बैठता हूँ, अन्दर किसीको 
घूसते देखूंगा तो उससे पहले में निमन्त्रण दे दूंगा ।” 

ेु भूआजी मेरे मनोभावकों न समक कर स्नेहसे बोली--नही, 

बन्ने ! (दूल्हा) अभीसे जानेकी क्या जरूरत हैं ! स्ेरे-सवेरे उठकर 
चले जाना । 





३ बोरिया अथवा चटाई पर बैठा हुआ तपस्वी। २ बल और 
स्थागर्में । ३ बनावटकी गन्ध । 


ब्र० 'सोतलपसाद २१ 


मजज्ूरन रातको सोना पडा, मगर उत्साह और चिन्ताके कारण नींद 
नही आई, और ३-४ बजे ही पहाड़ी धीरजसे दो मील पेदल चलकर घर्म- 
पुरे पहुँचा तो फाटक बन्द मिला। बड़ा क्रोध आया-“अभीतक मन्दिरके 
नौकर सोये ही हुए हे । लोग निमन्त्रण देने चले आ रहे हे, मगर इन्हें होश 
तक नही । ऐसे मूर्ख हे कि एक रोज़ भी दर्वाज़ा बन्द करना नही भूलते, 
गावदी कहीके | 

अन्धेरेमे ही दरवाज़ा खुला तो मालूम हुआ कि ब्रह्मचारीजी 
मन्दिरकी छतपर हूँ । जल्दी-जल्दी सीढियाँ चढकर में चाहता था कि 
ब्रह्मचारीजीके पाँव छुकर निमन्त्रण दे दू, कि देखा ब्रह्मचा रीजी अटल' 
समाधिमें लीन हे । सुहावनी ठण्डी-ठण्डी हवामे मीठी नींद छोडकर विदेह 
बने बेठे हे । भक्तिविभोर होकर साष्टाहूग प्रणाम किया और उठकर 
सतर्कतासे इधर-उधर देखता रहा कि कोई अन्य.निमन्त्रणदाता न आन 
कूदे, और इसी भयसे मन्दिरके आदमीसे तनिक ऊँची आवाजमे पूछ भी 
लिया कि ब्रह्मचारीजी कितनी देरमे सामायिकसे उठेगे, में उन्हें निमन्त्रण 
देने आया हूँ । ताकि ब्रह्मचारीजी भी सुन ले और अब और किसीका 
निमन्त्रण स्वीकृत न कर ले । निश्चित समयपर सामायिकसे निवृत्त हुए, 
निमन्त्रण मजूर किया और सानन्द आहार और उपदेश हुआ । 

तबसे यानी सन्‌ २० से ब्रह्मचारीजीके स्वर्गासीन होनेतक-रोहतक, 
पानीपत, सतना, खण्डवा, लाहौर, बड़ौत, दिल्‍ली आदिके उत्सवोपर 
पचासो बार साक्षात्कार हुआ, उत्तरोत्तर श्रद्धा बढती ही गई । जैनधर्म . 
के प्रति इतनी गहरी श्रद्धा, उसके प्रसार और प्रभावनाके लिए इतना 
दृढ़प्रतिज्ञ, समाजकी स्थितिसे व्यधित होकर भारतके इस सिरंसे उस 
सिरे तक भूख और प्यासकी असहच वेदना को बसमें किये रातदिन जिसने 
इतना भ्रमण किया हो, भारतमे क्‍या कोई दूसरा व्यक्ति मिलेगा ? 
आज महात्मा गाधीके थरडक्लासमे सफ़र करनेपर लोगोको आश्चये होता 
हैं। जबकि उनका थर्डक्लास भी फस्टंसे अधिक उपयोगी बन जाता हूँ 
और साथमे सेवा-शुश्रूषाके लिए एक खासा दल साथ रहता है । पर जैन 


श्र जैन-जागरखके अप्रदूत 


समाजके किसी धनिकने इस तपस्वीको इष्टरका भी टिकिंट लेकर नहीं . 
दिया। वही घकापेलवाला थर्डकलास, उसीमें तीन-तीन वक्‍त साभायिकी, 
प्रतिक्रमरा । उसीमे जैनमित्रादिके लिए सम्पादकीय लेख, पत्रोत्तर, पठन- 
पाठन अविराम गतिसे चलता था । मार्गमे अष्टमी, चतुर्दशी आई तो भी 
उपवास, और पारणाके दिन निश्चित स्थानपर न पहुँच सके तो भी उप- 
वास और २-३ रोजके उपवासी जब सन्ध्याकों यथास्थान पहुँचे तो पूर्व 
सूचनाके अनुसार सभाका आयोजन, व्याख्यान, तत्त्वचर्चा ! 
न जाने ब्रह्मगारीजी किस धातुके बने हुए थे कि थकान और 
भूख-प्यासका आभास तक उनके चेहरेपर दिखाई न देता था । 
ब्रह्मचारीजी जैसा कष्टसहिष्णू और इरादेका मजबूत लखनऊ-जैसे 
विलासी शहरमे जन्म ले सकता हैँ, मुझे तो कभी भी विश्वास न होता, 
यदि ब्रह्मचारीजी इस सत्यको स्वय स्वीकृत न करते । भला जिस शहर- 
वालोको बगेर छिला अगूर खानेसे कब्ज हो जाय, ककडी देखनेसे जिन्हें 
छीक आने लगे, तलवार बन्दूकके नामसे जम्हाइयाँ आने लगे, उस शहरको 
ऐसा नरकेशरी उत्पन्न करनेका सौभाग्य प्राप्त हो सकता हैं ? परन्तु धन्य 
है लखनऊ ! मुझे तो लखनऊमे उत्पन्न होनेवाले बन्धुओ--लाला 
बरारतीलालजी, जिनेन्द्रचन्द्रजी आदिसे ईर्ष्या होती है कि वे उस लखनऊ 
में उत्पन्न होनेका सौभाग्य रखते है, जिसे ब्रह्मचारीजीकी बालमुलभ 
अठखेलियाँ देखनी नसीब हुई और परिषद्के सभापति दानवीर सेठ शान्ति- 
प्रसादजीने जिसकी रजको मस्तकसे लगानेमें अपनेको गौरवशील समझा । 
मुझे सन्‌ २७-२८ के वे दुदिन भी याद हे, जब चाणकक्‍्यकों अँगूठा 
दिखानेवाले एक मायावी पडितजीके षड्यन्त्र स्वरूप उन्होने सनातन जैन 
समाजकी स्थापना कर दी थी । वे इसके परिणामसे परिचित थे । इसी- 
लिए उन्होने उक्त सस्थाकी स्थापनासे पूर्व उन सभी जैन-सस्थाओसे त्याग- 
पत्र दे दिया था, जिनसे उनका तनिक भी सम्बन्ध था । क्योंकि वे स्वप्न 
में भी उन सस्थाओका अहित नही देख सकते थे; कितु जो अवतरित 
ही ब्ह्मचारीजीको मिटानेके लिए हुए थे, उन्हें केवल इतनेसे सन्‍्तोष न 


थब्र० सीतलपसाद रहे 


हुआ । वे ब्रह्मचारीजीके व्यक्तित्वको ही नही, अस्तित्वको भी भिठानेके 
लिए दुड़संकल्प थे। इस भीष्म पितामहपर धर्मकी आइड़्में ग्रहार 
किये गये । 
आचाय॑े शान्तिसागरजीके सघको उत्तर भारतमे लाया गया। 

सम्मेद शिख रपर बृहद्‌ महोत्सवका आयोजन किया गया और इस बहाने 
गाँव-गाँव और शहर-शहरमें यह सघ भ्रमण करता हुआ सम्मेदशिखर 
पहुँचा । ब्रह्मचारीजीके व्यक्तित्व और प्रभावके ईर्ष्यालू कुछ लोग इस- 
संघ घुस गये और ब्रह्मचारीजीके विरोधमे विष-वमन करने लगे। इन 
धर्मके ठेकेदारोने भोली-भाली धर्मभीरु जनताकों धर्म डूबनेकी दुह्मई 
देकर उत्तेजित कर दिया। ब्रह्मचारीजीका बहिष्कार कराया गया, 
और तारीफ यह कि यह बहिष्कार-लीला केवल एक ही जगह करके 
आत्मसुख नही मिला । गाँव-गाँवमे यह लीला दिखाई गई। मुनि 
और अखिल भारतीय महासभाका प्रमाण-पत्र ही इसके लिए काफ़ी नहीं 
था, इसपर गाँव-गाँवकी जनताके हस्ताक्षर भी ज़रूरी थे । मानो वे ऐसे 
मृजरिम थे कि कत्ल-नामेपर जजके हस्ताक्षरोके अलावा चपरासी, पट- 
वारी और चौकीदारके दस्तखत भी लाजिभी थे । 


लाओ तो क़त्खनामा मेरा, में भी देख लूँ । 
किस-किसकी मुहर है, सरे महज़र' लगो हुईं ॥ 
--जेज्ञात 

यह ऐसी आँधीका बवण्डर था कि इसमे अच्छे-से-अच्छे अ्रह्मचारी 
जीके भक्त उखड़ गये । जो उखडे नही, वह भुंककर रह गये । दो-चार 
खड़े भी रहे तो ठुण्ठकी तरह बेकार, कुछ सूक ही न पड़ता था कि क्या 
किया जाय ? उनके ही शहरोमें उनकी ही उपस्थितिमें यह सब कुछ 
हुआ, पर वे एक आह भी मुँहसे न निकाल सके । पुलिसकी बछियोंका 
सामना करनेवाले जैन काग्रेसी भी इन अहिसकोंकी सभामें बोलनेका साहस 


१ यह क्राराज़ जिसपर न्यायाधाीक्षोंने निर्णय लिखा हो # 

न कर सके । बैरिस्टर चम्पतरायजी और साहित्यरत्न प० दरबारीलालजी 
(वर्तमान स्वामी सत्यभक्तत) जैसे प्रखर और निर्भीक विद्वान्‌ साहस 
बटोरकर गये भी, मगर व्यर्थ ! 

उन्हे भी तिरस्कृत किया गया, बेचारे मुँह लटकाये चले आये। 
“सीतलप्रसादको ब्रह्मचारी न कहा जाय, उसे आहार न दिया जाय, धर्म- 
स्थानोमे न घुसने दिया जॉय, उसे जैन सस्थाओसे निकाल दिया जाय, 
उसके व्याख्यान न होने दिये जाये, उसके लिखने और बोलनेके सब साधन 
समाप्त कर दिये जॉय ।” यही उस समयके जैन-धर्मोपयोगी नारे उस सघने 
तजबीज किये थे । 

ब्रह्मचारीजीके भकतोने उन्हें काफी समझाया कि इस समय समाज 
काफी क्षुब्ध कर दी गई है, सनातन समाजके प्रचारकों छोड दीजिये, 
थोंड दिन भ्रमण बन्द रखिये। भ्रमण योग्य स्थान, आहार, व्याख्यान- 
आपोजनोकी तो असुविधा रहेगी ही, पानी छानकर पीनेवाले बहुतसे लोग 
आपका अनछना लहू पीना भी धर्म समझेगे ' 

भक्‍्तोने काफ़ी उतार-चढ़ावकी वाते की, मगर वे टस-से-मस न 
हुए । वहीं धुन अविराम बनी रही । दिवाकर उसी गतिसे चलता 
रहा | आँधियाँ, मेह, तूफान, भूकम्प, राहु, केतु सब मार्गमे आये, मगर 
वह बढता ही गया, उसकी गतिमे कोई बाधा न डइल सका । 

अहले हिम्मत मंज़िले मकसूद तक थआा ही गये । 
बन्दये तकदीर क्रिस्मतका गिला करते रहे ॥ 
--चरेकवस्त 

उन्होने सब समस्थाओसे सम्बन्ध विच्छेद कर लिया था, परन्तु 
स्थाह्माद विद्यालयके भूलसे सदस्य बने रह गये । उन्हें यह ध्यान ही न 
आया कि उनका सदस्य रहना भी विद्यालयके लिए घातक समझा 
जायगा। अत. उनको सदस्यतासे पृथक करने के लिए भी एक सर्कूलर 
जारी किया गया। स्व० रायबहादुर साहू जुगमन्दरदासजीके पास भी 
यह प्रस्ताव, सम्मत्यर्थ आया। में उनके पास उस समय मौजूद था। 


ज्र० सीवलगअसाद श्ज्‌ 


जे पत्र पढ़कर विह्लल-से हो गये, मेने घबराकर सबब पूछा तो चुपचाप 
पत्र सामने रख दिया। में पत्र पढ ही रहा था कि बोले---“गोयलीय ! 
उस विद्यालयके उत्सवोपर जैनेतर विद्वान्‌ तो सभाषति हो सकते हूँ, जो 
न जाने कंसे-कसे अपने विचार रखते हे और वे ब्र० सीतलप्रसादजी 
सदस्य भी नही रह सकते, जिन्होने उसके निर्माणामें जीवन समर्पित कर 
' दिया है ।” कहते, कहते जी भर-सा आया, मेरे मूँहसे बे साख्ता निकल 
पडा--- 
तेरी गलोमें में न चलूँ, और सबा चले। 
जो ख़॒दा ही यह चाहे तो, फिर बन्दे की क्‍या चलने ॥ 
--अज्ञात 
सुना लो उठकर चले गये, फिर उस रोज मुलाकात न हो सकी । 
दूसरे रोज जो उन्होंने पत्र स्याद्गाद विद्यालयके अधिकारी वर्गको लिखा, 
काश वह पुरानी फाइलोमे मिल सके तो वह भी इतिहासकी एक अमूल्य 
निधि होगी । 
इन्ही आँधी तूफानोके दिनो (सन्‌ २८ या २६) में पानीपतमे श्री 
ऋषभजयस्ती-उत्सव था । में और स्वर्गीय प० वृज॒वासीलालजी वहाँ गये 
थे । रात्रिके ८ बजे होगे, सभामण्डपर्म हिसाब आदिको लेकर खासी गर्मा- 
गरम बहस हो रही थी। में सोच ही रहा था कि आज क्या ख़ाक सभा 
जम सकेगी कि प० वृजवासीलालजी बदहवास-से मेरे पास आये और 
एकान्तमे ले जाकर बोले-- गोयलीय ! अनर्थ हो गया, अब क्‍या 
होगा ? ह 
में घबराकर बोला--'पण्डितजी, खैर तो है, क्या हुआ ? 
वे पसीनेको चान्दपरसे पोछने हुए बोले--बाबाजी स्टेशनपर बेठे 







हुए है” और यह कहकर ऐसे देखने 0 जे भागी हुई स्त्रीके 
मरनेकी ख़बर फंलानेके बाद, उसे पुन;, ने मुझे सम- 


भते देर नही लगी कि ये बाबाजी कौन-सेट शोर क्यो आये है | बात यह 
थी कि पानीपतमें ब्रह्मचारीजीके भक्त अपहीनो 

निमंत्रण भी दिया था, पर इस हवामें कुछ विरोधी विचारके भी हो 
गये थे, उन्होने ब्रह्मतारीजीकों न आनेका तार दे दिया । 

स्थानीय उत्सव था, कोई अखिल भारतीय तो था नहीं। चाहते तो 
आना टाला जा सकता था; परन्तु विरोधी तार पहुँचनेपर तो मानो उनको 
चुनौती मिल गई कि सब कार्यक्रम छोडकर पानीपत आगये । वहाँके 
सुधारक भी नही चाहते थे कि व्यर्थमे आपसमे मनमुटाव बढे और अभि- 
लाषा यही रखते थे कि समयाभाव बस न आ सके तो अच्छा ही है । 

लेकिन जब यकायक उनके आनेका समाचार मिला तो मानो अँधेरे 
में सॉपपर पाँव पड गया । अब स्थानीय मनमुठावकी बात तो गौण हो 
गई, उनके धानापमानकी समस्या खड़ी हो गई। ऐसे अवसरोपर स्थानीय 
कार्यकर्त्ताओकी स्थिति बडी नाजुक हो जाती है । घरमे ही दलबन्दी शुरू 
हो जाती है । रात-दितके उठने-ब्रेठनेवाले भी विरोध करने लगते हे !' 
मित्र भी शत्रु पक्षमे जा खडे होते हे। खैर, जैसे-तैसे ब्रह्मचारीजीको 
सभामे लाया गया । 

सभाका अध्यक्ष भी उनन्‍्हींको चुना गया तो एक दो व्यक्तियोन कुछ 
पक्षियो-जेसी आवाज़्मे फब्ती कसी। मुझे ही सबसे पहले बोलनेको 
खडा किया गया । अभी मुंह खोला भी न था कि बाहर दर्वाजेपर लोग 
लाठियाँ लेकर आ गये । इधर से भी लोग सामना करनेको जा डटे ।' 
हम परेशान थे कि क्या आज सचमृच हमारे जीतेजी ब्रह्मचारीपर हाथ 
छोड दिया जायगा ? उन दिनो में आयंसमाजी टाइप डडा अपने साथ 
रखता था, लपककर उसे उठा लिया और आवेश भरे स्व॒रमे बोला--- 
“ब्रह्मचारीजी, अब आप व्याख्यान देना प्रारम्भ कर दे, देखे कौन माईका 
लाल आप तक बढ़ता हैं ।” 

ब्रह्मचारीजी सिहर-से गये, बोले--- भाई शान्त रहो, मेरा व्याख्यान 
करा दो, फिर चाहे मेरा कोई प्रारा ही निकाल दे ।” 

आखिर पाला सुधारकोंके हाथ रहा और मुट्ठी भर विरोधी खर्देंड- 

कर दूर भगा दिये गये । उन दिनो पानीपतमें प० अरहदासजी जीवित 

थे। क्या ही पुरानी वजअ-कतअके घर्मात्मा जीव थे। उनकी मृत्युसे 
पानीपतकी समाजको बहुत गहरी क्षति पहुँची हैं । आज भी बा० जय- 
भगवानजी क्कील जैसे दार्शनिक और ऐतिहासिक विद्वान, प० रूपचन्दजी 
गार्गीय आदि जैसे धर्मोपकारी मनृष्य पानीपतमे मौजूद हे। इन्ही 
सबके साहस और सतकंतासे उस रोज पानीपतके स्‌ धारकोका पानी देखने 
को मिला। पहले तो ब्रह्मचारीजीको केवल धर्मोपदेशके लिए ही निमत्रित 
किया गया था। अब विरोधी पक्षके इस रवेयेसे चिढकर वहाँके कुछ लोगोने, 
जो विधवा-विवाहके पक्षपाती थे--दूसरे रोज एक सार्वजनिक सभाका 
बहुत बडा आयोजन किया। कानमें भनक पडी कि कुछ लोग ब्रह्मचारीजी- 
की नाक काटनेको फिर रहे हे । सूना तो में और प० वृजवासीलालजी 
भीौचक रह गये | हे भगवन्‌ !' जब उन्हींकी नाक चली जायगी, तब 
हमारी नाककी कीमत भी क्‍या रहेगी ? पानीपतमे आकर बुरे फेंसे । 
बादशाही लडाइयोका पानीपत क्षेत्र रहा है, यह तो इतिहासमें पढा था, 
पर हम भी कभी जा फेंसेगे, यह कभी ख्यालमे भी न आया था। सभा- 
स्थान जेन-अजन जनतासे खचाखच भरा था, विरोधी भी डटे खडे थे । 
जहाँ तक ख्याल है उस सभाके अध्यक्ष बा० जयभगवान्‌जी बनाये गये थे । 
प्रारम्भमे ही खडे होकर उन्होने जो मौलिक सारगर्भित, प्रामाणिक, नपा- 
तुला भाषण दिया तो में स्तब्ध-सा रह गया !' पानीपत ४-५ बार 
व्याख्यान देने गया था, परन्तु बा० जयभगवानूजीका व्याख्यान नहीं सुना 
था | यह तो जानता था कि ये एक सुलभे हुए और दाशनिक व्यक्ति हे, 
परन्तु इतना गहरा अध्ययन हैं और ऐसा मर्मस्पर्शी भाषण दे लेते हे, 
यह नही मालूम था। इनके बाद ब्रह्मचारीजीका भाषण हुआ, उनके 
भाषण सेकडो बार सुने थे, परन्तु उस रोज़-जैसा भाषण फिर सुननेको 
नही मिला । सभा शान्त थी और यह मालूम होता था कि किसी जादू- 
गरने मोहनी डाल दी है । 

सन्‌ ४० में रुप्ए होकर रोहतकसे दिल्‍ली आये। २-४ रोज़ रहकर 
लखनऊ जब जाने लगे तो कारें बैठते हुए बोले--“गोयलीय ! हमारा 

जमाना समाप्त हुआ, अब तुम लोगोका युग है। कुछ कर सको तो कर 
लो समाज-सेवा जितनी अधिक बन सके कर लो, मनुष्य-जन्म बार-बार 
नहीं सिलनेका._ कहते हुए गला रुँच गया । मैं टप-टप रोने लगा, पाँव 
तो छु सका पर मूँहसे न बोला गया । उस समय यह आभास भी न हुआ 
कि मसमाजके प्रति इतनी मोह-ममता रखनेवाला व्यक्ति लखनऊ जाकर यूँ 
निर्मोही हो जायगा आर जिस लखतऊन उस दिया था, वही हमसे बिना 
पूछे-ताछ अपने उदर-गद्धरमे रख लेगा । 

ब्रह्मचारी जीकी मृत्युपर पत्रोने आसू बहाये, झोक-सभाएँ भी हई । 
शीतल-होस्टल शीतज-बीर-सेवा-मन्दिर और शीतल-पग्रन्थमालाकी योज- 
ताएँ भी कुछ दिनो बडी सरगर्मीसे चली, पर आख़िर सब सीतल- 
स्मारक--जीतल होकर रह गये । 


-+वीर, १५ फरवरी, १६४७ ई० 

इस युगके समन्‍्तसमद्र 
साह शान्तिप्रसाद 
पूज्य अह्मचाराजी इस युगके समन्तभद्र थे, पर इस युगने अपने 
समन्तभद्को पहचाननेमें कितनो देर कर दी ! सन चाहता है, आज वह 
जीवित होते और हम उनके इशारे पर अपना जीवन न्‍्यौछावर कर सकते 
पर यह होने का नही, और आदमो खोकर ही दुलंभ को पहचानता है ! 
पूज्य अह्मचारी सरीतलप्रध्ादजी जैन-भारतीके मन्दिरकी देवली पर 
ज्ञान की जो अखड ज्योति जला गये है, वह युग युग तक ज्ञाताका मार्गे 
प्रदर्शन करेगी और ज्ञेयको आलोकित करेगी । सच पूछिये तो उन्होने 
समाजको जीवन देनेके लिए स्वय अपने जीवनकी, और इससे भी अधिक 
अपने जोवनक्े उपाजित यश की भी बलि चढ़ा दी ! 
फिर ९ >०फ रू >वकह2०८< २2 ७० <र >>, बप न 0 जरक- ह_न्‍वपरन वतन 


) लकी 
जीवन-झ 
श्री राजेन्द्रकुमार, भू० प्‌० प्रधानमंत्री, जेत-परिवद्‌ 


ब्र ह्यचारीजीका जन्म लाला मक्खनलालकी धर्मपत्नी श्रीमती नारायणी 
देवीके उदरसे सन्‌ १८७६ ई० में लखनऊमे हुआ था। जिस गृहमे आप 
का जन्म हुआ, वह कालामहलके नामसे प्रसिद्ध है। आपने १८ वर्षकी आयुमे 
मेट्रिक्युलेशनकी परीक्षा प्रथम श्रेणीमे तथा ४ वर्ष बाद रुडकी इजीनियरिग 
कॉलेजसे एकाउपण्टेण्टशिपकी परीक्षा पास की । परीक्षाएँ पास करनेके बाद 
आपको गवनेमेट सविस मिल गई । इतनी शिक्षा प्राप्त कर लेने तथा गव- 
नेमेट सविस मिलनेसे कोई बाबू सीतलप्रसादजीकी विश्येषता या मान्यता 
बढ गई हो सो बात नही, बल्कि “होनहार बिरवानके होत चीकने पात 
वाली कहावतके अनुसार पूज्य ब्रह्मचारीजीमे बाल्यकालसे ही उन उत्तम 
गुणोका समावेश पाया जाता था, तथा उनका हृदय उन शुभ भावनाओसे 
ओत-प्रोत दिखाई देता था, जो गुण और भावनाएँ उदीयमान नेताके लिए 
उपयुक्त होती हे । इसकी भाँकी ब्रह्मचारीजीके उस सर्वप्रथम लेखमें 
मिलती है जो २४ मई सन्‌ १५६६ ई० के “हिन्दी जैन गज़ट” में प्रकाशित 
हुआ था, उस लेखका कुछ अदा निम्न प्रकार है -- 

“ते जैनी पंडितो ! यह जैनधर्म आप हो के आधीन दे। इसकी 
रक्षा कोजिये, द्योति फैलाइये, सोतोंको जगाइये और तन-मन-धनसे 
परोपकार और शुद्धाचार लानेको कोशिश कोजिये, जिससे आपका यह 
लोक और परलछोक दोनों सुधरे ।”? 

१८्वर्षकी आयुवाले उदीयमान समाजोद्धारक सीतलप्रसादके ये लेखाश 
धर्म-प्रचार और समाज-सेवाके सूत्र थे । विज्ञ पाठक देखेंगे कि इन सूत्रों 
का महाभाष्य ही ब्रह्मचारी सीतलप्रसादजीका जीवन कर्म-क्षेत्र रहा है । 

था यो कहिये कि जैन-भवनमे ब्रह्मचारीजीकी जीवनज्योति इनके निमित्त 
ही प्रकाशित रही । 
गृहस्थ, आकस्मिक घटता 

आपका विवाह कलकत्ताके वैष्णव अग्रवाल छेंदीलालजीकी सुपुत्रीसे 
हुआ था। आपने अपनी धमंपत्नीकों धार्मिक शिक्षा और संस्कारोसे आदर 
पत्नी बनाया था। उन्होंने अपने मानव शरीरकों केवल अपनी गृहस्थ- 
रूपी गाड़ीके खीचने ही में नही लगाया, बल्कि बीसवी सदीमे जैन-समाज 
का उत्कर्ष और जैन-धर्मका अनन्य प्रचार करनेमे लगाया। भावषी-, 
घटनाओके घटित होनेके लिए परिस्थितियाँ स्वय पथ निर्माण कर लेती 
हैं । सन्‌ १६०४ ई० में प्लेगने देशमे नरसहार करके त्राहि-ब्राहि मचा दी 
थी । इसी महामारीमे १३ फरवरीको उनकी आदर्श पत्नी, € मार्चको 
जननी तथा १५ मार्चकों अनुज पन्नालालजी सदाके लिए सो गये । इसे 
हम समाजके लिए भगवान्‌की गुप्त देन कहे तो अनुचित न होगा हालाकि 
वेदना कितनी तीज हुई होगी, इसका पाठक स्वय अनुमान लगा ले । 


अग्नि-परीक्षा 


इस प्रकार एक महीनेमे ही स्नेही सबंधियोके आकस्मिक वियोगके 
कारण गहस्थ सीतलप्रसादजीकी जीवन-नाट्यशालासे मोह-यवनिका 
उठ चुकी थी, किन्तु अभी उनकी अग्नि-परीक्षा और भी शेष थी । इसके 
लिए आपने प्रतिदिन सेद्धान्तिक ग्रथोके स्वाध्याय और सामाजिक सेवाओ 
द्वारा पर्याप्त बल प्राप्त कर लिया था । एक ओर तो सरकारी नौकरीमें 
पद और वेतनवृद्धिकी बलवती आशा, प्रौढावस्थाकी उठती हुई हिलोरे, 
कुटुम्बियो, सनंधियों और सहयोगियोका पुन. पुन गृहस्थी बसानेका आग्रह, 
कन्याओका सौदसय्ये, योग्यता और उनके पिताओका संबध स्वीकार करनेकी 
प्रार्थना आदि, दूसरी ओर गहस्थ सीतलप्रसादजीके मनमे समाजसेवाकी 
लगन | सीतलग्रसादजी इस अग्नि-परीक्षामें पूरे उतरे। जैन प्रंथोके स्वाध्याय 
ने आपके हृदयको विषय-वासनाओसे बविरक्‍्त तथा संमाजसेवाके लिए 

बलिष्ठ बना दिया था। आपने १६ अगस्त सन्‌ १६०५ ई० को अपनी 
सरकारी नौकरीसे त्याग पत्र दे दिया। अब आपके समयका बहुभाग 
उच्चकोटिके ग्रंथोके मनन करने और समाज-सेवाओमे व्यतीत होने लगा। 


स्व० सेठ माणिकचन्दजीक साथ 


इसी वर्ष दिसम्बरमें श्री भा० दिगम्बर जैन महासभाका अधिवेशन 
सहारनपुरमे था । इस अधिवेशनके सभापत्ति प्रसिद्ध दानवीर से० मारणिक- 
चन्द्र हीराचन्द्र जे० पी० थे। इसी समय आपका विशेष परिचय सेठ- 
जीसे हुआ। स्व० सेठजी सच्चे कार्यकर्त्ताओंके पारखी थे। आपने 
बैरागी, जिनधर्ममक्त और सच्चे समाजसेवी श्री ब्रह्मचारीजीको अपने 
यहा बबईमे रहनेके लिए आग्रह किया । श्री ब्रह्मचारीजीने उनके पास 
रहकर उनको धाभिक कार्यो और समाज-सेवाके लिए उकसाया और 
अपना सहयोग दिया । स्व० सेठजीने बबई, सागली, आगरा, अहमदाबाद, 
शोलापुर, कोल्हापुर, लाहौर आदि स्थानोमे जैन बोडिग हाउस, सभा 
आदि जैनोपयोगी अनेक सस्थाओको स्थापित किया था। इनमें अधिक- 
सर स्व० ब्रह्मचारीजीका ही हाथ था । स्व० सेठजी प्रत्यक धाभिक और 
सामाजिक कार्योमे पूज्य ब्रह्मचारीजीसे सम्मति लेते थे। सेठजी ब्रह्मचारी- 
जीकी प्रेरणासे अपना व्यापार छोडकर समाज-सेवाके कार्योमे सलग्न 
हो गये | इस प्रकार आपने सन्‌ १६०६ तक स्व० सेठजीके साथ रहकर 

समाज-सेवा की । 

दीक्षा, चरित्र-पालन 


श्री ब्रह्मचारीजीके शुद्ध चरित्र-पालनके भाव और संस्कार बाल्य- 
कालसे ही हो गये थे । ब्रह्मचारीजीके पितामह ला० मंगलसेनजी अपने 
समयका बहुभाग श्री गोम्मटसार, समयसार आदि सैद्धान्तिक ग्रथराजोके 
अवगाहन और तत्वचर्चामे लगाते थे । ब्रह्मचारीजीके चरित्रमे धारभिकता, 
जुनधर्ममें लगन और चरित्रनिष्ठाको निर्माण करनेकी आधार-शिलाका 
न्यास आपके पितामह द्वारा रक्खा जा चुका था। इसको स्वाध्याय, 

सत्संग और आत्ममननने और बढाया । अतमे आपने३२ वर्षकी आयु्े सन्‌ 
१६११ ई० के मार्गशीर्ष मासमे श्री ऐलक पन्नालालजीके समक्ष शोलापुस्मे 
ब्रह्मचयं-प्रतिमा धारणा कर ली। ब्रह्मचारीजी चरित्रके बडे पक्के थे । 
शुद्ध-आहार, प्रासुक जल, और शुद्धताके बडे कट्टर पक्षपाती थे। रेलके 
सफ़रमें दो-दो दिन व्यतीत हो जाते थे, पर आप इनमें जरा भी शिधिलता 
नहीं होने देते थे। त्रिकाल-सामायिक, ग्रथोके स्वाध्याय आदि देनिक- 
चर्यामें कभी कमी नहीं होने पाती थी । 


उनका वेष 


गृहस्थ अवस्थामे लखनवी देगी चलनकी पोशाक और सातवी प्रतिमा 
घाररणा करनेके पश्चात्‌ रगीन गेरुआ शुद्ध खादीकी धोती चादरमें बहुत ही 
भव्य मालूम होते थे। प्रथम रगीन कपड़े जेनमहिलारत्न मगन बाईजी- 
ने तैयार किये थे। खद्दरका उपयोग उनका चिरसगी रहा । उनकी झव- 
यात्रापर भी खहरके तिरंगे कई उनके स्वदेशी वेषकी रागिनी गा रहे थे । 

उनका भाव 

अध्यात्म रसमे उनका अतरग रँगा हुआ था। उदारता, सहिप्गृता 
और विश्वकल्यागा उनकी अपनी विशेषता थी। जनोमे, अजैनोमे, रबदेश 
में, विदेश मे--जैनत्वकी झलक भरनेका प्रयत्न करना उनकी इवासोका 
मधुर संगीत बन गया था। 

वे पडितोमे पंडित थे और बालकोम विद्यार्थी। उदारता ओर 
कट्टरताका उनमें विलक्षण समस्वय था। आटा हाथका पिसा हो, 
भर्यादाके अन्दर हो, जल छना हुआ तथा जुद्ध हो, गृहस्थकी जैनधर्ममे 
नि.शकित श्रद्धा हो, वही उनका आहार होता था। उनका आहार- 
विहार शास्त्रोक्त था । साथ ही उनका दृष्टिकोश उदार था। सूधारकों 
में वें उग्रतम सुधारक थे। क्रीतियों और लोकमृढताओके लिए 


तो बे प्रलयकारी ज्वाला थे। जननी जातिकी उन्नतिके लिए उनका हृदय 
तड़पता था । 

असाधारण मिशनरोी ! 

“आप क्‍या स्वाध्याय करते हे ?” जनोंसे यह उनका पेटेण्ट प्रश्न 
था। “जैन धर्मकी छायामें आप भी आत्मकल्याण करें” अजेनोके लिए 
उनका यह पवित्र संदेश था। इसी रटनामें उन्होंने अटकसे कटकतक 
और कन्याकुमारीसे रासकुमारीतक भ्रमण किया। बौद्ध संस्कृति और 
साहित्यसे निकट संपर्क स्थापित करनेके लिए वे लंका भी गये । शहरोमें 
ही नही, देहातोंमें भी उन्होने जाग्रतिका मत्र फूँका । 

आप अजेन विद्वानोके सामने एक सच्चे जैन मिशनरीकी स्प्रिटसे 
जा पहुँचते थे। आज पजाब विश्वविद्यालयके वाइस चान्सलर प्रो० वुल्नर 
को प्रभावित कर विश्वविद्यालयमे जैनदर्शन प्रचारकी जड जमाई जा रही 
हैं तो कल राघा स्वामियोके साहब” जीको जैनदर्शनकी खूबियाँ समभाने 
दयालबाग्नम पहुँच रहे है । 


तोर्थोद्धारक 
जैन चिह्नोंकी जहाँ गंध मिली, अखड जैनसंघकी कमनीय कल्पनामें 
रत ब्रह्मचारीजी वही खोजकों डट गये। इटावाकी नसियाँ, कलुआ 
पहाड़ आदि अनेक क्षेत्रोका अनुसंधान और उद्धार आपने किया । अलीगढ़ 
के एक पत्रसे आपको केलाश यात्रा' का पता चला । उस पुस्तकको आपने 
तीथथेक्षेत्र कमेटीसे प्रकाशित कराया । तीथक्षेत्रोंके रक्षार्थ आपने पूरा 
प्रयत्न किया । 


जेनोंकी बाइबिल 
द्रव्यसंग्रहः और तत्त्वार्थसूत्रः को वे “जनोंकी बाइबिल” समभते 
थे। जहाँ जाते, योग्य छात्रोंको पढाते । इन अ्रंथोंका अधिक-से-अधिक 
प्रचार करते । 


वे राष्टिय थे ! 
राजनीतिमे उनके विचार काग्रेसके समर्थक थे। श्री अर्जुनलालणी 


सेठीकी नज़रबंदीके विरोधमें आन्दोलनका नेतृत्व किया । हज़ारों हस्ताक्षर 
दे 


३४ जैन-जागरणके अ्रग्नदूल 


कराकर मेमोरियल भेजें; फण्ड स्थापित किये। जैन धनिकों और 
वकील बैरिस्टरोसे निर्भभ होकर सहायताकी प्रेरणा की । राष्द्रिय 
महासभाके प्रत्येक अधिवेशनमें वे शामिल होते थे । 

आप जैन-पोलिंटिकल कान्‍्फ्रेसके जन्मदाताओमेसे थे, जिसके द्वारा 
आप जैनो व राष्ट्रिय नेताओमे सपर्क स्थापित करना चाहते थे । 

कुछ लोगोने उसमें अडगा लगाया। इसपर आपने “जैन मित्र” 
द्वारा उनकी खूब खबर ली । 

काशी स्याद्ादविद्यालयके “अधिष्ठाता” होनेके समय, विद्यालयका 
स्वयंसेवक-दल कानपुर काग्रेसके अवसरपर सेवार्थ गया । 

५ दिसम्बर सन्‌ १६४० ई० के जैनमित्र' मे देशसेवा' शीर्षक लेख 
में आपने निम्न भाव प्रकट किये थे-- 

“भारतकी दशा दयाजनक हू, देशसेवा धर्म है--कठिन ब्रत है । यह 
एक ऐसा यज्ञ है, जिसमे अपनेको होम देना होता है ।” 

अतमें आपने जैनसमाजको उपदेश दिया था कि “अपनेकों भारतीय 
समझो । काग्रेसका साथ दो ।” 


उनकी प्रचार-शली 


ब्रह्मचारीजी विवादसे कोसो दूर रहते थे। अतएव अपने उग्र-से-उम्र 
आलोचकको भी वे उग्र उत्तर न देते थे। वे अपनी बात, युक्ति तथा 
प्रमाएा सहित कहकर चुप हो जाते थे । 

१६४०ई० मे--तारण त्रण समाजके कुछ नेताओने मूर्तिपूजा खडन 
का आन्दोलन चलाया। शास्त्रार्थ करनेके लिए चैलेज दिये जाने लगे। 
समाचार-पत्रोमे वर्ष दो वर्ष तक पृष्ठके पृष्ठ खडन-मडनमे रेंगे जाने 
लगे। ब्रह्मचारीजी शान्तिपूर्वक गतिविधिका अध्ययन करते रहे । 
नवम्बर १६४० ई० में यह आन्दोलन अग्रिय कटुताकी सीमा तक जा 
पहुँचा; तब ब्रह्मचारीजीने १२ दिसम्बर सन्‌ १६४० ई० के जैनमित्र' 
द्वात अपने तरुण तारण भाइयोको समभाते हुए प्रतिपादन किया कि:--- 

(१) तारण स्वामीने कहीं भी मूर्ति-पूजाका खंडन नहीं किया है; 
निशचय-नयकी अपेक्षा कथन किया है । 

(२) तत्त्वार्थ-सूत्रकी मान्यता आपको भी हैं ही। उसमे स्थापना- 
निक्षेपका विधान हैं । इसलिए सिद्धान्ततः आप मूर्तिपुजाका विरोध कैसे 
कर सकते है ? 

(३) समोशरणकी रचना आप स्वीकार करते ही हैं। उसमें भग- 
वत्‌ पूजन होता ही है । तब आप मूतिपूजाका विरोध नही कर सकते ! 

इस शीतल-वाणीने जादू कर दिया। वह आन्दोलन ही ठप हो 
गया । विरोधी आन्दोलनके प्रमुख सूत्रघार श्री जयसेनजी (क्षुल्लक )की 
विज्ञप्ति हम मई ४१ में पढते हे-- 

“जो पूजीपति नाना मानसिक अत्याचार करते थे और हाँमें हाँन 
मिलाने पर पीछी कमंडलु छुडानेकी धमकी देते थे, उनकी सेवामे मेने पीछी 
कसडल्‌ भेज दिये हे ।” ' 

गृहत्यागी-गहस्थ 

वैराग्यभावनाके वशीभूत घर छोडकर भी वे समाजकी भभतामे 
माँकी तरह लिप्त थे ! अखिल जन सघ उनका कृटुम्ब बन गया था । 
“अजितप्रसादजी ! तुम्हारी स्त्री चल बसी है--आओ त्यागी बनो ।. . . - 
न सही वकालत तो छोड़ ही दो ।” “भाई पन्नालालजी, चम्पतरायजीसे 
काम लेना चाहिए वरना वे फिर वकालतमें जा फेंसेगे ।” 

उनके इन शब्दोमे--उनके महान्‌ हृदयका चित्रण मिलता है। 
वस्तुत* धर्म्रचार और समाजसुधारके लिए ब्रह्मचारीजीकी आशाएँ--.. 
वकीलों, बेरिस्टरों, विद्याथियों और नवयुवकोंपर खास रूपसे केन्द्रित थी । 
इस क्षेत्रमें वे सदेव जाग्रत रहकर अपने मिशनका प्रचार करते रहे । 

महासभामे कार्य 

पूज्य ब्रह्मचारीजी श्री भा० दि० जेन महासभाके कार्योमें बाल- 
अवस्थासे योग देते थे.। आप इसके प्रत्येक वाषिक अधिवेशनमें सम्मिलित 

होते थे और इसकी उन्नतिकी चेष्टा करते थे। इसके मुखपत्र “जैन 
* गज़ट” में आप समाज-सुधारके लेख देते रहते थे । 
सन्‌ १६०२ ई० में “जैन गज़ट” का प्रकाशन पूज्य ब्रह्मचारीजीके 
नियंत्रणर्में लखनऊसे होने लगा । आपके २ या ३ वर्षके अथक परिश्रम और 
लगनने इसको उन्नत बना दिया और उसके फलस्वरूप यह पाक्षिकसे 
साप्ताहिक हो गया । 
जन-पत्रो का सम्पादन 

“जैनभित्र का सस्थापन प० गोपालदासजी “बरैया” ने किया था, 
तथा इसका सपादन भी कुछ समय तक उन्होने ही किया । यह पत्र 
सर्वप्रथम बबईसे पाक्षिक रूपमे निकला था | सन्‌ १६०६ ई० मे पूज्य 
ब्रह्मचारीजी इसके सपादक नियक्त हुए । सन्‌ १६२६ तक आपने इसका 
सपादन बड़ी योग्यता, निर्भीकता और श्रमसे किया । आपके सपादन 
कालमे समाज-सुधार, ऐतिहासिक खोज, जैनधर्म-प्रचार, सामाजिक संगठन, 
शिक्षाप्रचार आदि उपयोगी विषयोपर उच्च कोटिके लेख और आपके 
महत्त्वपूर्णा सपादकीय वक्तव्य निकला करते थे । आप प्राय' प्रत्येक अकमे 
घर्मात्माओके लिए अध्यात्मरसका अमृत देते थे और साथ-साथमे “मॉडर्ने 
रिव्यू” आदि अग्रेजी पत्रोसे इतिहास, कला, प्राचीनता आदि विषयोकी 
जच्छी-अच्छी सामग्री सचित करके “जनमित्र” के पाठकोको प्रति सप्ताह 
देते थे। मित्र” द्वारा आपने सच्ची समाज-सेवा और आदर्श धर्म- 
प्रचार किया । ब्रह्मचारीजीने “मित्र” द्वारा समाजमे जाग्रति ही नहीं, 
बल्कि उद्भट लेखकों और सुयोग्य सपादकोकों भी पैदा किया। ब्रह्म- 
चारीजी अनेक जैन नवयुवकोको लेख लिखनेकी प्रेरणा करते रहते थे । 

“वीर” का सपादन भी आपके द्वारा बहुत समय तक हुआ है । 
आपके सम्पादकीय वक्तव्य और लेख मामिक और उच्च कोटिके होते थे । 
आपने परिषद्‌के उद्देश्योके प्रचारमे बहुत महत्त्वपूर्ण कार्य किया है । आपके ' 
वक्‍तव्य और लेख नियमित रूपसे ठीक समयपर “वीर”में प्रकाशित होने 
के लिए प्राप्त होते थे । चाहे सफरमे हो, तूफानी दौरेगे हों, रोगशय्यापर 

हों, अथवा सभामें हों, लेखोंके पहुँचनेकी नियामकता (॥रिटएपोछआ70ए) 
कभी भग नही हुई । आपका सदेव यही आदेश रहता था कि “वीर” के 
प्रकाशनम देरी न हो । “सनातन जेन” पत्रकी स्थापना भी ब्रह्मचारीजी 
द्वारा ही हुई थी । 
जेन-साहित्य-सेवा 
ब्रह्मचारीजीकी साहित्यिक सेवा पत्रोंके संपादन तक ही सीमित 
नही थी । बल्कि उनके जीवनका बहुभाग जैन-साहित्यके निर्माणमें बीता 
हैं । आप प्रतिदिन प्रायः १२ घंटे तक लिखते रहते थे। ब्रह्मचारीजी 
द्वारा विभिन्न विषयोंपर रचना किये गये स्वतत्र-अ्रथो, भाषा टीकाओ 
और पुस्तकोकी सख्या लगभग ७७ है; जिनका विभाजन विषयोके अनुसार 
इस प्रकार है--आध्यात्म-विषयक २६, जेलदर्शन और धर्मसबधी १८, 
नतिक ७, अहिसासबधी २, जीवनचरित्र ५, खोज तथा इतिहास संत्रधी 
६, काव्य २, कोष १, प्रतिष्ठा पाठ १, तारण साहित्य ६ । इन ग्रंथोके 
अतिरिक्त एक पुस्तक बा० कामताप्रसादजीके पास है, जो शिवचरनलाल 
फंडकी ओरसे प्रकाशित हो रही है। ब्रह्मचारीजीकी अतिम पुस्तक “दिव 
'पुरुषार्थ ” हे, जिसे उन्होने कप रोगमें पूरा किया था। इनमेंसे अनेक 
सैद्धान्तिक ग्रथोके बड़े-बडे पोथे प्राकृत और सस्क्ृत भाषाके हे, जिनका 
पूज्य ब्रह्मचारीजीने बड़ी सरल और सरस भाषामे अनुवाद किया है। 
आज देशमें लाखो जिन-भक्‍त इन ग्रथराजोका स्वाध्याय कर आत्म-कल्याण 
कर रहे हे । आपने जिस विषयको लिया है, उसे खूब मॉजा है । आपकी 
लेखन-शली जैसी सरल और सरस है वेसी ही मनमोहक भी है । 
बोद्ध -साहित्यका गहन-अध्ययन व फल 
ब्रह्मचारीजी बौद्ध तत्त्वज्ञानकी प्राप्तिके लिए लंका और वर्मा गये । 
वहाँ उन्होंने पाली भाषामे बौद्ध-साहित्यका गहन अध्ययन किया और 
“बौद्ध जन तत्त्वज्ञान” नामक ग्रथकी हिन्दी व अग्नेजीमे रचना की, जिसमे 
आपने अकाटब् प्रमाणों और बौद्धिक सिद्धान्तोंसे प्रमाणित कर दिया है 
कि बौद्धदर्शनमें मांसाहार या मृतक जीवके मांस-भक्षणका विधान नहीं हैं। 

विविध-भाषाओं और लिपियोंका ज्ञान 

पूज्य ब्रह्मचारीजी पठनावस्थासे ही अग्रेजी, हिन्दी और उर्दू भाषाओं 
के ज्ञाता थे, किन्तु आपके ज्ञानकी भूख, तुलनात्मक अध्ययनकी लगन, समाज 
को विविध विषयोके ज्ञान करानेकी प्रवल इच्छा और पधर्म-प्रधारकी 
धुनने सस्कृत, फ़ारसी, पाली, अपश्र श, प्राकृत, मागधी, कनडी, गुजराती 
और मराठी भाषाओका भी ज्ञान प्राप्त करा दिया था। विशेष बात 
यह है कि यह ज्ञान उन्होने अपने ही परिश्रमसे उपाजित किया था । 

स्तृत्य समाज-सेवा व पदवी-सम्मान 

ब्रह्मचारीजीका कार्यक्षेत्र सपूर्ण समाज था । उस समाजकी उलझी 
हुई समस्याओकी सुलभन, सेवा और अभ्युत्थानके निमित्त उनके इस मानव 
गरीरका सदुपयोग हुआ है । जिस समय वे समाजके कार्यक्षेत्रमें आये, कोई 
एसी व्यवस्थित सभा न थी, जिसके द्वारा समाजमे धमंप्रचार, संगठन, 
शिक्षाप्रचार, क्रीतिनिवारण, रूढियोका दमन और जेन-समाजके स्वत्वों 
की रक्षा हो सके । उस समय समाजमे केवल दि० जेन महासभा थी । 
ब्रह्मचारीजीन इसीमे काये किया । इसके द्वारा ब्रह्मचारीजीन समाज 
की स्तुत्य सेवाएँ की । समाजमे सगठन, जनतामे जागरण और सू धारोकी 
उत्सुकता उत्पन्न होने लगी । ब्रह्मचारीजीने स्याद्वाद विद्यालय काशी, 
श्री ऋषभक्द्मचर्याश्रम हस्तिनापुर, श्री जैन श्राविकाश्रम बबई, जैनबाला- 
आश्रम आरा, श्री जैन व्यापारिक विद्यालय देहली, तथा अनेक जैन बोडिग 
हाउसो और जेन पाठ्शालाओंका सस्थापन किया। इधर समाजकी 
अन्य शिक्षणसस्थाओ, ग्रथप्रकाशन समितियो और जैन-धर्म-प्रचारक 
मडलोको भी सहयोग और सहायता दी । जैन सस्थाओके वार्षिकोत्सवों 
में सम्मिलित होना, उनकी उन्नतिका पथप्रदर्शन करना, नवयू वकोको 
समाज-सेवाके लिए प्रेरित करना, शुद्ध आचरण फैलाना, जैन- तीर्थोंकी 
रक्षा, समाजके स्वत्वोकी चिन्ता आदि विषयोने ब्रह्मचारीजीको मू्तिमान्‌ 
जेन-सस्था बना दिया। यही कारण था कि २८ दिसम्बर सन्‌ १९१३ 
ई० को काझीमें पृज्य ब्रह्मवारीजीके सम्मानके लिए डाक्टर हमंन जैकोबी 

की अध्यक्षतामे 'जिनधर्मभूषण” पदवीका प्रस्ताव पास हुआ। इस 
प्रस्तावका समर्थन विद्वद्दर प० गोपालदासजी बरेयाते बड़े माभिक शब्दोंमें 
किया था, किन्तु इस महात्माने इस पदवी-दानके समाचार तक अपने पत्र 
में न दिये और न कभी इस पदवीको अपने नामके साथ लिखा ही । 
समाज-संघर्ष 

ब्रह्मचारीजीका कार्यक्षेत्र समाजमें व्यापक हो गया था। उनके 
समाज-सुधार सर्वागीण और सावेदेशिक थे। उनके लेखो, व्याख्यानों 
और प्रबल-प्रचारने समाजमे स्थान-स्थानपर सुधारक दल पैदा कर दिया 
था। इधर जैन-शिक्षण-सस्थाओसे जैन विद्वान्‌ भी तैयार होकर कार्य क्षेत्र 
में आने लगे । इन विह्वानोंके एक दल और सूधारक दलमें कुछ विचार- 
युद्ध चलने लगा। यद्यपि गुरु गोपालदासजीके जीवनकालमें ही समाजके 
इन दो दलोमे विचार-विभिन्नता और कार्यक्षेत्रमे पथ-विभिन्नता दिखाई 
देती थी; किन्तु गुरु गोपालदासजीके प्रभाव और कार्यपदुतासे ये दोनों 
दल एक दूसरेके लिए मैदानमें नही उतरे थे। गुरु गोपालदासजीके स्वगग- 
वास होते ही इस पंडित-दलकी बागडोर स्व० प० धन्नालालजीके हाथममें 
पहुँची । उधर सुधारक दलने जैन-ग्रयो (पौराणिक ग्रथों) की समीक्षा 
कर कुछ पडितोके हृदयमें यह आशका पैदा कर दी थी कि थे सधारक 
जेवधर्मको डुबो देगे। इन दोनो दलोमे यह भेदकी खाई बढ़ने लगी। 
महासभाकी सभासदू-नियमावलीमे बन्दिशें (पि८5प्ं०४४०॥७) 
होने लगी कि विजातीय विवाह, विधवा विवाह और छताछतके लोपक 
विचारोंके जन इसके सभासद्‌ न हो सकेंगे; किन्तु कर्मशूर ब्रह्मचारीजी 
इसकी सेवामें ही लगे रहे । इन दोनो दलोमे स्व॒० ब्रह्मचारीजीकी स्थिति 
अजीब थी। वे जैन-समाजसे दल-दलको अलग कर समाजका सर्वागीण 
संगठन चाहते थे। वे शास्त्र-अविरुद्ध समाज-सुधारोंके पक्षपाती थे । 

सन्‌ १६२३ में श्री भा० दि० जैन महासंभाका देहली अधिवेशन 
था। महासभाके पत्र 'जैनगज़ट” का बहुभाग खडन-मंडन और व्यर्थंके 
लेखोमे जा रहा था। पत्रका संपादन और प्रकाशन अच्छी तरहसे हो 

इसके लिए सहायक संपादक पदके लिए श्रीमान्‌ स्व० बेरिस्टर 
चम्पतरायजीका शुभ नाम पेश किया गया, किन्तु पडित-दलने इसका 
प्रवल-विरोध किया । पूज्य ब्रह्मचारीजीने पडित-दलकों बहुत आश्वासन 
दिया तथा समझाया, किन्तु पडित-दल अपने हठपर डटा रहा। 
परिबद्को स्थापना 

जब बह्मचारीजीको पूर्ण निश्चय हो गया कि इस संस्था द्वारा समाज 
की समुचित सेवा और कल्याण न हो सकेगा--इधर सुधारक-दल भी 
कार्यक्षेत्र, लिए सस्थाकी माँग कर रहा था--तब आपने उसी समय श्री 
भा० दि० जैन परिषद्की स्थापना की । परिषद्‌ द्वारा समाजसेवा और 
अभ्युत्यानका आदरणीय कार्य किया। परिषद्के जन्मकालमें इसपर 
यह घोर सकट आया कि पडित-दलके प्रबल प्रोपेगेडाके फलस्वरूप रा० 
ब० सेठ माणिकचन्द्रजीने इसके सभापति पदसे अपना त्यागपत्र दे दिया । 
उस समय नवजात परिषद्‌ शिशुकों पुनर्जीबित करनेका इलाघनीय श्रेय 
पूज्य ब्रह्मचारीजोको ही है । परिषद्की स्थापना, रूपरेखा, ढाँचा, नीति- 
रीति और कार्यप्रणाली ये सब ब्रह्मचारीजी द्वारा ही निर्धारित हुई हे । 

परिषद्की स्थापनासे अनेक जेन-सुधारक कार्यक्षेत्रमें कूद पडे । 
दस्सा पूजाधिकार, अन्तर्जातीय-विवाह, विजातीय विवाह आदि सुधारों 
का सूत्रपात शुरू हो गया । पचायती-मरणभोज आदि रूढियोंका मूलोच्छेद 
होना भी प्रारम्भ हो गया । 

उग्र-सुधारक 

समयकी प्रगति और समाजकी विकट परिस्थितिन जेनसमाजमे 
भी उम्रसुधारक दल उत्पन्न कर दिया। यह सुधारक दल प्रचार करने 
लगा कि पुरुषकी भाँति बालविंधवाओका भी पुनविवाह होना असंगत 
नही है। इस उम्रदलकी श्षस्थाका नाम “सनातन जैन समाज” था | 
इसकी स्थापना स्व० ब्रह्मचारीजी द्वारा हुई। इस सस्थाको स्थापित 
कर ब्रह्मचारीजीका मुख्य ध्येय समाजोन्नति तथा बालविधवाओंकी विषम 
और दयनीय स्थितिका सुधार करना था । इन्ही दो उद्देश्योंकी ओर अपना 

दृष्टिकोण रखते हुए वे इस आन्दोलनकी आगे एक दम कूद पड़े। 
उन्होने अपनी मान, प्रतिष्ठा और पदकी भी चिन्ता नहीं की । उनके 
अनेक धामिक सहयोगी मित्रोंने उनके इस कार्यकों धर्मके विरुद्ध माना; 
परन्तु अनेक सुधारकोंने इसे समयकी अत्यन्त आवश्यकता (?7€४४78 
77८९८८४&६ए ) समभकर उनका स्वागत किया । 
सच्छे एकाउण्टेण्ट 

अपनी शिक्षाकों समाप्त कर प्रारम्भमें हम उन्हें रलवे कम्पनीका 
अच्छा एकाउप्टेण्ट देखते हे, जो अपने धामिक कतंव्यको जैनधर्मके महान्‌ 
दशलाक्षिणी पर्वके दिनोंमे दफ़्तरके साहब द्वारा शास्त्र पढ़नेके लिए 
अवकाश मिलनेपर भी पहिले एकाउण्टेण्टके उत्तरदायित्वकों पूरा करके 
ही करते हे । आमतौरसे दफ्तरके कार्यकर्ता अपनी पदवृद्धि और वेतन- 
वृद्धिके लिए लोगोसे बडी-बड़ी सिफारिशें पहुँचवाते हे, किन्तु यहाँ दफ़्तरका 
साहब स्वय बाबू सीतलप्रसादजीकी पदवृद्धि और वेतनवृद्धि करके अन्य 
लोगोसे कहता है कि आप बाबू सीतलप्रसादजीको समभावे कि वे इसे 
स्वीकार करें और नौकरी न छोडे । बाबू सीतलप्रसादजी किसीकी चिन्ता 
न कर रेलवेकी नौकरीसे त्यागपत्र दे देते है, किन्तु एकाउण्टेण्टके कार्यको 
वे फिर भी नहीं छोडते । वे अपने जीवनकी एक-एक क्षणकी क्रियाओंका 
एकाउण्ट रखते हे । एक क्षण भी व्यर्थ नहीं खोते। वे पूर्वसे ही दिन 
मे करने योग्य काय्योको अपनी डायरीमे नोट कर लेते और रातको चतुर 
व्यापारीकी भाँति उनका मिलान करते और उनकी सफलता-विफलताको 
देखकर दूसरे दिनकी डायरीमे अपनी दिनचर्य्या बनाते । यह एकाउप्टेण्ट 
साहब अन्य जनोको स्वाध्याय-प्रतिज्ञा, व्रत, नियम दिलाना, सामाजिक 
काय्यं करनेके लिए औरोको उत्तेजित करता आदिका ठीक-ठीक हिसाब 
( 2००००ा ) रखनेके लिए दूसरोकों भी एकाउप्टेप्ट बनाते । कहने 
का तात्पयं यह हूँ कि ब्रह्मबचारीजी आरम्भमें रेलवेके एकाउप्टेण्ट थे तो 
अपने अन्तिम समय तक अपने तथा समस्त समाजके आध्यात्मिक एका- 
उपण्टेण्ट रहे । 

अपने ही पथपर 


अपने शरीर और संसारसे विरक्त होकर वे आत्मसुखके लिए 
जीवन-साधनामे लगते है । वे अपने परमार्थकों भी गौण कर समाजको 
सम्‌न्नत बनानेके लिए अपने मानव-शरीरको लगाते है। अनेक पारमाथिक 
सस्थाओको सस्थापित कर उन्हे व्यवस्थित करते है । स्कूलों, विद्यालयों, 
पाठ्शालाओको जन्म देते हे। सभा-सोसाइटियोमे योग देते हे । देशमें 
समाज-सुधारो और जेनधर्मप्रचारके लिए तूफानी दौड लगाते है । अपने 
जीवनके समयको स्याद्वाद साहित्यके प्रसारमे कोकते हैं। अत. समाज 
उनकी पालकी उठाता है, किन्तु कतंव्यवश जब वे अन्तर्जातीय विवाह, 
दस्सा पूजाधिकार, और असमर्थ बालविधवाओके पुनविवाहके लिए अपने 
स्पष्ट विचार प्रकट करते हे तो जनता बहिष्कारकी कीचड फेकती है, उनकी 
पदवियाँ छीनती है, उन्हें पथम्रष्ट अन्धा भी कहती है, किन्तु उनकी जीवन- 
साधनाने सुधारकसे सदेव यह कहा- अपनी राह चल, अपनी आपत्ति और 
आराम, साथियोके सहयोग और वियोग, जनताकी पालकी और बहि- 
ष्कारकी ओर मत देख ।” 


संस्थाओके लिए 

उन्होंने अपने जीवनकों सामाजिक संस्थाओके सचालनमें ऐसा 
लगाया, जैसे मात्ता अपने कलेजेके लालके लिए लगाती है । भोजन पीछे 
करते है पहिले अपने कुट्म्बियो--आश्रित सस्थाओ--के लिए आहारके 
लिए कहते हे । जिस प्रकार स्तेहमयी जतती अपने घरको छोड़नेके पहिले 
सोचती है कि चाहे कुछ हो मेरी सन्तातको हानि न हो, उसी प्रकार ब्रह्म- 
चारीजी उप्र-सुधारक होनेके पूर्व अपनी सस्थाओ--स्याद्वाद विद्यालय 
आदिसे त्यागपत्र दे देते है कि कही मेरे कारण इनको हानि न उठानी पड़े 
जैनमित्र' की सम्पादकी छूट जाती है पर वे “जैनमित्र' को नही छोड़ते 
अपने लेखों, टिप्पणियों और खोजपूर्ण सामग्रीसे सजाते रहते है । 

लेखन-कला, प्रचार-प्रधान 

उन्होंने ग्रथका<, अनुवादक, लेखक और सम्पादकके नाते इस 
युगके जैनियोमें सबसे बढ़कर प्रचुर-साहित्य समाज और देशके लिए दिया + 
उनकी लेखन-कला, प्रचार-प्रधान रही है । वे इस दृष्टिसे अपने लेखोको 
नही लिखते थे, जिसमें शब्दालकार हो, किन्तु जिस विषयको भी वे लेते, 
सरल और सरस लेखोसे पाठकोके हृदयोको अपनी ओर खीच लेते थे । 

घर्मं और सुधारका समन्वय 

ब्रह्मचारीजी अपने जीवनमे धर्ममय रहे और दूसरोंको भी धामिक 
बनाते रहे । पर कोरे धर्मात्मा न थे, उनके दिल, दिमाग़ और आत्मा 
सुधारोसे आईं थे। वास्तवमे ब्रह्मचारीजीका जीवन उस प्रतिमाके 
समान था जो धर्मात्माओकों धर्मरूपी सोनेसे निभित मालूम होती थी 
और सुधारकोको सुधाररूपी रजतसे निर्मित दिखाई देती थी, पर हमारी 
दृष्टिमे ब्रह्मचारीजी धर्म और सुधारके समन्वय थे । वे सच्चे जैनधर्मकों 
चाहते थे, किन्तु समाजके अन्धविश्वाससे प्रचलित और रूढिसे सने हुए 
धर्मको नही चाहते थे । वे आधुनिक धर्मप्रकाशमे सुधार चाहते थे । 

उनका निर्माण 

यद्यपि उनका नहवर शरीर जगतके पंचतत्त्वोंमें मिल चुका है, 
किन्तु उनकी आत्मा सदेव अजर और अमर रहेगी--इस हेतुसे नहीं कि 
वह जीव है और जीवका स्वभाव निरचय-नयसे अजर और अमर हैं, बल्कि 
इस दृष्टिसे कि उन्होंने अपनी जीवन-साधनासे समाजमे अनेक स्थानोपर 
अनेक युवकों और आदर्श महिलाओका निर्माण किया है । उनके हृदयो- 
में वह मत्र फूंका हैं जो जीवन भर देश और समाजकी सेवा करेगे । जैन- 
धर्मके प्रसारके लिए अपने जीवनकी बाजी लगायेगे। 

बेचेन वीतराग 

शरीरकी मोह-ममता त्यागने और कषायरहित होने तथा अध्यात्म- 
पथके पथिक होनेसे वे वीतराग थे, किन्तु वे बेचेन-बीतराग थे । उन्हें 
सदेव समाज-हितकी चिन्ता और जैनधर्मके प्रचारकी बेचेनी रहती थी ॥ 

इसी कारणसे वे सातवी प्रतिमासे बढकर आत्म-कल्याणके लिए मुनि न 
बने । वे चातुर्मासमे भी चैनसे ४ माह न बेठते, बहॉकी समाजको जगाते, 
आम जनतामे जैनधर्म प्रचारके लिए व्याख्यान देते, शास्त्रसभा प्रतिदिन 
करते तथा अपने ग्रथोका निर्माण करते । वे इस बेचैनीकों दूर करनेके 
लिए वर्षके ८ माहोमें दौरा करते थे। सारे भारतबष, लका और 
वर्मामे घूमे, पर उनकी धमंत्रचारकी बेचेनी न गई। थे शरीर छोड़ते हे 
तब भी उनके श्वासोसे यह बेचेनी निकलती थी कि में धर्मप्रचारके लिए 
इगलेड और अमेरिका न गया । 
जेनी बनाकर समाज-सेवा लेता 

वे केवल जैनधर्ंके प्रचारक ही न थे, बल्कि समाज-श्रुधारक भी 
थे | इटारसीमे जाते हे, अपने कुछ घटोके प्रचारसे वर्षोके पचायती 
भगडोको समाप्त कर एक पचायत बना देते हे । उपदेश देते हे तो उनके 
उपदेशोसे वहाँके प० मूलचन्द्रजी तिवारी (रिटायर्ड पुलिस-इन्सपेक्टर, 
वायस चेयरमंतर म्यूनिसिपल कमेटी) उनके परमभकत और जैनधमंके 
श्रद्धालू बन जाते है । श्रद्धेय ब्रह्मचारीजी इन्ही प० मूलचन्द्रजी तिवारी 
को इटारसीके परिषद्‌ अधिवेशनका स्वागरताध्यक्ष बनाकर उनसे समाज- 
सेवा भी लेते है । 

विशाल जेनसंघक प्रथम संयोजक 

श्रद्धेय बरह्मचारीजीके लगभग ४५ वर्षके (सयाने होनेसे जीवन- 
पयंन्त तक) जीवनमे उनको इस बीसवी सदीमे विशाल जैनसघके प्रथम 
संयोजकके रूपमे हम देखते हैं । इसके लिए उन्होंने समाजमे अनेक स्थानों 
पर अनेक पारमाथिक सस्‍्थाएँ स्थापित की । वे समाजके श्रीमानो, 
विद्वानों और योग्य कार्यकर्ताओसे मिले, उनसे पृथक्‌-पृथक्‌ काय्यं लिये। 
महिलाओको जाग्रत करने , उनकी जीवन-साधनाओकी पूतिके लिए जैन- 
महिलाश्रम और जैन श्राविकाश्रम स्थापित कराये। महिलाओके जन्म- 
सिद्ध अधिकारोकी प्राप्तिके लिए उन्होंने अपने मान और प्रतिष्ठा तककी 
चिन्ता न की। बल्कि इस सकल्पकी साधनामें उन्होंने जो उत्सर्ग किया 


“ ब्र० सीवतलमसाद हज 


है, वह उनके जीवनकी कठिन तपस्या थी । ब्रह्मचारीजी स्वय आदर्श 
जैन त्यागी थे और समाजमें जैनत्यागियोंकों तैयार करते थे । जेन विद्याल 
सघकी योजना उनकी जीवन-साधनाओंसे कहाँ तक हो पाई है और कब 
तक पूरी हो सकेगी, इसका उत्तर उनके श्रद्धालु भक्त, सहयोगी, और खासकर 
उनकी योजनाकी पूर्तिमे संलग्न समाजके वर्तमान कार्यकर्त्ता ही दे सकेंगे । 
रोग-पीडा 

ब्रद्मत्वारीजीको कार्याधिक्यके कारण वायूकम्प रोग हो गया था। 
जीवनमे लिखाई अधिक करनेसे इसका प्रवेश उनके हाथसे हुआ था। 
बम्बई, दिल्‍ली, रोहतक और लखनऊमे उनकी चिकित्सा हुई। अन्तिम 
चिकित्सा लखनऊमे हुई और परिचर्य्याका भार प० अजितप्रसादजी 
एडवोकेटपर था। कुछ स्वास्थ्यलाभ भी हुआ, किन्तु ६ जनवरी सन्‌ 
१६४२ को खड़े हुए थे कि अचानक गिर पडे, जिससे कूल्हेकी हड्डीके ४ 
दुकड़े हो गये और १० फरवरीको ४ बजे प्रात. श्री ब्रह्मचारीजीके प्राण- 
पखेरू उड गये। उनका देहोत्सर्ग समाधि अवस्थामे हुआ । 

घैयं-म्‌ 

करीब १५ महीनोमे कष्टकी तीब्र-वेदता होते रहनेपर भी ब्रह्मचारी- 
जीके ओष्ठसे कभी भी हाय' शब्द नहीं निकला । असझ्य शारीरिक- 
यत्रणाओको धैयंसे सहते रहे । ब्रह्मचारीजीके आपरेशन करनेवालले डाक्टर 
ने कहा-“जीवनमे मेने हजारो पुरुषोके आपरेशन किये है, किन्तु ब्रह्म- 
चारीजी की-सी कष्टक्षमता और घैय्यं नही देखा ।” 

लखनऊमे उनकी शवन्यात्राका जलूस बहुत ही आकर्षक था| 
जैन-जनताके अतिरिक्त अजेन जन भी पर्याप्त थे। उनके मृतक शरीरका 
दाहसस्कार चन्दनादि सुगन्धित वस्तुओसे किया गया था । 

आज ब्रह्मचारीजी नही हे, पर उनका आदर सर्देव समाजके सेवर्को 
को बल और प्रकाश देता रहेगा । 
--बोर' सोतल अंक १९४४ 





क्मित्ति 
अमर क्मिति 
श्री कामताप्रसाद, अलीगंज 


सर १६१६ या १७ की बात है । में उन दिनो हैदराबाद सिन्ध्मे 

अंग्रेज़ी पढ़ता था। जसवन्तनगरसे मुझे बुलावा आया--वहाँ वेदी- 
'प्रतिष्ठोत्सव था । मेरे बहनोई दानवीर स्व० शिवचरणलालजीके चाचाजी 
की दानशीलताका वह परिणाम था। में वहॉके लिए चला और आगरा 
ठहरता हुआ जसवन्तनगर पहुँचा । आगरा फोर्ट स्टेशनपर मेने एक 
तीसरे दर्जेके डिब्बेमे गे रुआ रगके कपडे पहने हुए ऐनक लगाये सौम्यमूर्ति 
सन्यासीको देखा । इत्तफाकसे में भी उसी डिब्बेमे बैठ गया। यह मुझे 
मालूम था कि ब० सीतलप्रसादजी भी जसवन्तनगर आनेवाले हे, परन्तु 
उस समय तक मेरे लिए वह अपरिचित थे, और जब मेने यह जाना कि 
ब्र० जी मेरे सामने मौजूद हे, तो मेरे आनन्दका वाशपार न था। मेरा 
उनका केवल धार्मिक सम्बन्ध था--सास्कृृतिक अनुराग था। मेने उनके 
लेख पढे थे--उनका नाम सुना था। उनके नाम और कामने मेरे हृदयमे 
उनके प्रति आत्मीयताका भाव जाग्रत कर दिया था। में भुका उन 
प्रतिभाछझालीके पेरोमे और उनके वरद हाथ मेरे मस्तकपर थे । उन्होने 
प्यारसे मुक्के अपने पास बिठाया और नाम-धाम पूछा। कहा, “क्या पढते 
हो ?” मेरा उत्तर पाकर बोले, “स्वाध्याय भी करते हो ? ” मेने कहा- 
“जी हॉ !” तो बोले, “किस शास्त्रका ?” “सागार-धर्मामत” नाम 
सुनकर उन्होने मुझे शाबाशी दी और अन्य लोगोके प्रश्नोका उत्तर देने 
लगे । यह भेरे प्रथम दर्शन थे ब्रह्मचारीजीके । और वह सजीव दब्य 
आज भी मेरे हृदयपर जैसेका तैसा अकित है । 

टूडला जंक्शनपर हम लोगोने गाडी बदली | मेने देखा ब्र० जी 
एक बडा थैला और चटाई वर्गरह लिये प्लेटफार्मपर उतर आये हैं। उनके 
थैसेको देखकर में कौतूहलमें पड़ा--उसमें भला क्या हो सकता है ? मे 

क्या अनुभव करता ? किन्तु जब उन्होंने उसको खोला और उसमेंसे 
अनेक पुस्तक, और पत्र-पत्रिकाएँ निकली, तो में समझा, यह ब्र० जीका 
चलता-फिरता पुस्तकालय है । वह थेला उनके साथ हमेशा रहा और 
उसमे होकर ब्र० जीकी मूल्यमयी रचनाएँ प्रकाशमें आईं ! न मालूम 
ब्र० जीका वह पवित्र-स्मृति-चिक्न अब कहाँ है ”? उस थेैलेके सहारे बह 
सफ़र करते हुए भी साहित्य-रचना करनेमे सफल हुए थे ! 

टूंडलापर दूसरी गाड़ी आनेमें कुछ देरी थी। ब्र० जीने अपना 
थैला हमारे सुपुर्दे किया और स्वय प्लेटफा्मके एक छोरपर चटाई बिछाकर 
सामायिक करने लगे । हम लोग द्विविधामे थे कि कही गाड़ी न आ जावे ? 
परन्तु ब्र० जी शान्ति और निश्चिन्ततासे जाप करनेमे मग्न थे। जैसे 
गाड़ी आई, वैसे ही वह भी आ गये । हमने देखा, ब्र० जी समयका मूल्य 
जानते हे । वह अपने समयका हिसाब रखते हे । इसीलिए वह रेलकी 
बेमुरव्वत सवारीमे सफर करते हुए भी अपनी धर्मचर्याका निविध्त पालन 
कर लेते थे । वक़्तकी क़द्र करना इसीको कहते हे । 


रेलमे एक भक्‍तने उन्हे सोडावाटर भेट किया । उन्होंने सधन्यवाद 
अस्वीकार किया | वह बोला, बहुतसे साधू इसे पीते हे । ब्र० जी हँसे 
और बोले-“जैनी त्यागी और ब्रह्मचचारी सयमसे रहते हे । वह हर समय 
और हर एक चीज नही खाते हें ।” लोगोमे इसीकी चर्चा होने लगी-- 
उनको अपना वक्‍त गँवाना था--सफ्रको पूरा करना था। समयका 
मूल्य वसूल करना उनके बसका न था, परन्तु ब्र० जी समयका भहत्त्व 
जानते थे । उन्होने ताजा अंग्रेजी अखबार लिया और लेटे-लेटे उसे पढ़ने 
लगे । मेने देखा, पढते हुए वह अखबारमे निशान लगाते जाते थे । मनमे 
सोचा, कोई खास बात होगी और उसे पूछा भी । ब्र० जी बोले, यह निशान 
में उन खबरों और खास बातोपर लगाता हूँ जिनका सार में “जैन-मित्र” 
में देना चाहता हूँ । “मित्र” को उपयोगी बनानेके लिए वह हर समय 
सावधान रहते थे। यही कारण था कि दिनरात सफरमें रहते हुए भी 
उसका सम्पादन नियमित रूपमे सुचारु रीतिसे करते थे । 

उसी उत्सव मेने ब्र० जीका भाषण पहले-पहल सुना । वह सीधे- 
सादे ढगसे सरल भाषामें बोलते थे---जों भी उनके भाषणको सुनता, वह 
प्रभावित हुए बिना न रहता । उनको मेने हिन्दीमें ही बोलते सूना। 
हाँ, जब कोई अग्रेजी-दाँ होता तो वह बीच-बीचमे अग्रेजी भी बोलते जाते 
थे । उनके भाषणमे आध्यात्मिकताकी पुट रहती थी । बह अध्यात्ममय 
थे--ब्रह्मनें चर्या करते और आत्मसुधाका रस स्वय लेते और दूसरोको देते 
थे। इटावेमें उन्होंने चातुर्मास किया था--किसी सस्थाकी औरसे 
उनका सार्वजनिक व्याख्यान हुआ । विषय था 'उपकार' ! मुझे इमकान 
न था--में यह अनुमान न कर सका था कि उपकार' पर बोलते हुए, वह 
जैन-सिद्धान्तकी आध्यात्मिकताको जनताके सम्मुख रख देंगे। उन्होंने 
उसका खूब प्रतिपादन किया और फिर उसे राष्ट्रियताके रगमे भी रँग 
दिया--स्वदेशी व्यवहार भी 'उपकार' में ला दिखाया  सुननेवाले 
दग थे। ऐसा भाषण उन्होंने नही सुना होगा | 

जसवन्तनगरके प्रतिष्ठोत्सवकी परिसमाप्तिपर वह जाने लगे-- 
हम लोग उनको विदा करने स्टेशन तक गये । मैने चरण-रज ली । आशी- 
वाद देकर बोले--“देखो, सिगरेट कभी मत पीना, स्कूलके लडके सिगरेट 
पीकर बुरी सगतिमे पडते हे ।” ब्र० जीका कहना सच था। जिस बात 
की चेतावनी उन्होने म्‌ के दी थी, वह मेरे छात्र-जीवनमें आगे आई थी । 
उनकी शिक्षाका ही शायद यह अज्ञात प्रभाव था कि में दुस्मगतिमे पडनेसे 
बच गया । वह अपने भकतजनोके चरित्रनिर्माणका पूरा ध्यान रखते थे; 
क्योंकि वह जानते थे कि कोरी श्रद्धा और छ'छा ज्ञान, चरित्र बिना अधूरे 
है । वह नियम लिवाते थे, परन्तु वही जिवको लेनेवाला सुगमतासे 
पाल सके | 

दिगम्बर जैन! और जैन-मित्र' के पढते रहनेसे मुझे लेख लिखनेका 
चाव हुआ । मुझे समाचार-पत्र पढनेका शौक़ 'दिगम्बर जैन' के सचित्र 
विशेषांकोंसे हुआ। मेने भी कुछ लिखा । कया ? यह याद नहीं। 
वह शायद समाजोन्न तिके विषयपर था! डरते-डरते मेने उसे अत्र० जीके 

पास भेज दिया । शायद तब मेने ठीक-सी हिन्दी भी न लिखी होगी । 
किन्तु ब्र० जीने उसे “मित्र” में प्रकाशित कर दिया। अपना लेख पत्रमें 
छपा हुआ देखकर मे बहुत प्रसन्न हुआ। में लिखता रहा ! परिषद्‌ 
की स्थापनाके समय वीर” के सम्पादकका चुनाव होनेको था। शायद 
ब्र० जीने ही मेरा नाभ तजबीज किया, में असमजसमें पड गया, एकदम 
इतना बडा उत्तरदायित्व में कैसे लेता ? किन्तु ब्र० जी व्यक्तियोसे काम 
लेना जानते थे। मेरे साहसको उन्होने बढाया । आखिर इस शर्तपर 
मैने उनकी बात मानी कि वह सम्पादक रहे और में सहायक | वह प्रत्येक 
अकम अपना लेख देते रहे, बाकी मैटर मे जुटाऊं ! यही हुआ। शायद 
एक साल वह सम्पादक रहे । बादमे वीर का भार मुझे सौप दिया ! 
ब्र० जीने मुझे लेखक और सपादक बना दिया--निमित्त उन्हीने जुटाया 
था! 


. 


इटावेके चातुर्मासमे में उनकी सत्सगतिका लाभ उठानेके लिए 
भादोके महीनेमे वही रहा। श्री मुन्नालालजीकी घर्मेशालामे ऊपर ब्र० 
जी ठहरे हुए थे और उसी धर्मशालामे नीचे हम लोग थे । उस समय मुझे 
ब्र० जीको निकटसे देखनेका अवसर मिला था और में ज्यादा न लिखकर 
यही कहेंगा कि ब्र० जी ओतप्रोत धर्ममय थे। उनमे राष्ट्रधर्म भी था, 
समाजधर्म भी था और आत्मधर्म भी था । उस समय एक दफा उन्हे लगा- 
तार दो दिन निर्जल उपवास करना पडा, इसमे शारीरिक शिथिलता 
आना अनिवार्य था। ब्र० जी रातको धर्मोपदेश दिया करते थे। हम 
लोगोने यह उचित न समभा कि ब्र० जी' वेसी दशामे बोले । जब उन्होने 
सुना, वह मुस्कराये और धर्मोपदेश देनेमे लीन हो गये । उस रोज़ वह खूब 
बोले--अध्यात्म रस उन्होने खूब छलकाया । यह था उनका आत्म-बल ! 


इटावेके चातुर्मासमें उन्होने मुझे तत्त्वार्थाधिगम सूत्रजी' का अर्थ 
पढाया। मुझे ही नही, इटावेके एक तत्त्वदर्शी अजैन विद्वानुकों भी 
वह जैनधर्मका स्वरूप समभाते रहते थे। आख़िर जैनधर्मको उन्होंने 


ब्र० जीसे पढ़ा। जैनपूजामें भक्तिरसकी निर्मल विशुद्धिका परिचय भी 
है 

स्वयं पूजा करके उन्होंने सबको बताया ! साराश यह कि अज्ञान अन्च- 
कार मेटनेके लिए ब्र० जी सदा प्रयत्नशील रहते थे ! 

लखनऊमे परिषद्का अधिवेशन था और उसमे मुख्य कार्य एक 
अजेन क्षत्रियकों जैनधर्ंकी दीक्षा देना था ! उस क्षत्रियवीरका नाम 
श्री प्यारेलाल था । ब्र० जीने ही उसको जेनधर्मका श्रद्धालु बनाया था 
और उन्होने ही उसे जैनधर्मकी दीक्षा दी थी। जैनदीक्षा कार्यका प्रचार 
उन्होने प्लेटफार्म और प्रेससे ही नहीं किया, बल्कि स्वय अपने कर्मसे उसे 
मूतिमान्‌ बनाकर दिखाया ! किन्तु जो जेनी आज अपने जन्मत जैनी 
भाइयोसे मिल-जुलकर एक होनेमे सकोच करते हे, उपजातिके मोहमे 
जैनत्वको भुलाते हे, वह भला अजैन बन्धुके जेनधर्ममे आनेपर उसे कंसे 
गले लगाते ” यही कारण हैं कि ब्र० जी द्वारा रोपा गया जंनदीक्षाका 
पवित्र धर्मवुक्ष पल्लवित न होकर सूख गया हैं। विवेकशील जैनजगत्‌ 
ही इस वृक्षको फिरसे रोप सकता हे ! 

मेरी इच्छा थी कि ब्र० जी कभी अलीगज आवे । मेने उनसे कह भी 
रखा था; परन्तु उस दिन वह जैसे आये, वह उनकी सरलता और 
समुदारहदयताका द्योतक है। में घरमे था--एक लडकेने आकर कहा, 
“आपके साथधुजी धर्मशालाके चबूतरेपर बेठे हे |!” मेरा माथा ठनका, 
मनने कहा, क्या ब्र० जी आ गये ? जाकर देखा, सचमुच श्र० जी आ गये 
है । वह बोले, “लो, हम तुम्हारे घर आ गये !” इस वत्सलताका भी 
कोई ठिकाना था | में सकुचाया-सा रह गया और उन्हें आदरपूर्वक घर 
लिवा लाया। उस समय स्थितिपालक जेनी ब्र० जीकी स्पष्टवादिता 
और सनातन जैन समाज की स्थापना करनेके कारण उनसे विमुख-से 
हो रहे थे। अलीगजमे भी कुछ जेनी इस रगके थे | ब्र० जीका भाषण 
हुआ, सब सुनने आये, वह भी आये जो उनसे असहमते थे। उनके 
सयुक्तिक भाषणको सुनकर सब ही प्रभावित हुए ! 

ब्र० जीको पुरानी वस्तुओकों देखने और उनका इतिहास सग्रह 
करनेकी भी अभिरुचि थी । कम्पिलाजी तीर्थमे जब वह आये, तब हम 


ब० सीतलप्रसाद जप 


ज्ञी उनके साथ गये । उससे पहिले भी हम कम्पिला गये थे, परन्तु वह चीज़ें 
न देखी थी, जो उस रोज़ ब्र० जीके साथ देखी | इसी तरह इटावेमें ब्र० 
जीने जाना कि असाई खेड़ामें प्राचीन जिनमूर्तियाँ हें---वहॉके लिए चल 
पडे । दोपहर हो गया जब हम लोग वहाँ पहुँचे, भूख और प्यासकी 
आकूलता हम लोगोके मुखोपर नाच रही थी। किसीने कहा कि जलपान 
कर लिया जावे, तब स्थानका निरीक्षण किया जावे ! ब्र० जी इसे सहन 
त कर सके । सब लोग चुपचाप उनके पीछे-पीछे चल दिये और चहुँ ओर 
जिनमूतियोका पता लगाते फिरे ! ब्र० जीने कई मूर्तियोके लेखोंकी प्रति- 
लिपि ली । तभीसे मेने जाना कि प्रतिलिपि कंसे लेते हे और प्राचीन लेखों 
कोक्षढनेका भी चाव हुआ ! 


घायद सन्‌ १६२८ के जाड़ोमें मे बम्बई गया था। ब्र० जी जैन 
वोडिजुमे ठहरे हुए थे । मे गया और उनसे मिला । उन्होंने, जैन जाति 
की उन्नतिके लिए किस तरह नि स्वार्थ सेवक तेयार किये जावे, इसपर बहुत- 
सी बाते की । जैन-सिद्धान्तके विषयमे भी कई बाते बताई । जैन-भूगोल 
का ठीकसे अध्ययन नहीं हुआ हूँ, यह भी बताया और कहा कि पृथ्वीको 
गोल माननेमे एक बाधा आती है और वह यह कि गोलाकारके इतर भाग 
का जीव ऊद्ध्वंगतिसे किस प्रकार सिद्धलोकमे पहुँचेगा ! इसलिए जैन 
मान्यता पृथ्वीको नारगीकी तरह गोल नहीं मान सकती ! जीवकी 
अनन्तराशिपर भी उन्होंने जो कहा वह सरल और जीको रुचनेवाला 
था। उन्होंने जेन-महिलाओकी दयनीय दशापर भी अपने विचार दर्शाये । 
उनके विचारोसे भले ही कोई सहमत न हो, परन्तु वह वस्तुस्थितिके ज्ञापक 
और समयकी आवश्यकताके अनुरूप थे, यह हर कोई माननेको बाध्य 
होगा । उस दिन उन्होने श्राविकाश्रममे धर्मोपदेश दिया। में समभा, 
ब्र० जी वह पिता है जो पुत्र-पुत्रियोंकी समान हितकामनामे हर समय 
निमग्न रहता है । 
जेन-धर्म-प्रचारकी भावना उनके रोम-रोममें समाई थी। ईसा 
की प्रारम्भिक शताब्दियोंमे जिस प्रकार स्वामी समन्तभद्रजीने भारतके 

इस छोरसे उस छोरतक घूमकर धर्मभेरी बजाई थी, उसी प्रकार इस 
बीसवी शती मे ब्र० जी ने भारतका कोई कोना बाकी न छोडा, जहाँ उन्होंने 
धर्मामृतकी वर्षा न की हो! अनेक अजैन विद्वानों और श्रीमानोकों 
उन्होने जैनधर्मके महत्त्से अवगत कराया, साधारण जनताकों भी 
उन्होंने धर्मका स्वरूप बताया । भारतमें ही नही, वह वर्मा और सीलोन 
भी धर्म-प्रचारकी भावना लेकर गये और यथाशकक्‍य प्रचार भी किया । 
यदि सुविधा होती तो वह चीन और जापान भी जाते । यूहप जाकर धर्म- 
प्रचार करनेके लिए भी वह तैयार थे, परन्तु उनके साथ एक और जैनी 
होना ज़रूरी था जो उनकी सयम-पालनाको निविध्तन रखता । यह सुविधा 
न जुट सकी; इसी कारण वह विलायत न पहुँच पाये । योग्य साथ्छे न 
मिलनेके कारण वह कंलाशकी यात्रा भी नहीं कर पाये। जैन-धर्मकी 
स्थितिका पता लगानेके लिए वह सब तरहकी कटिनाइया सहन करनेको 
तत्पर रहते थे । 

निस्सन्देह इस शतीके जेनियोम वह एक ही थे। उनके गुणोका 
स्मरण कहाँ तक किया जावे ? निस्सन्देह ब्र० जीने जैनियोको सोतेसे 
जगाया---उन्हें ज्ञाददान दिया और सम्यक्‌ मार्भपर लगाया। वह धर्म 
और सघके लिए जीये और धर्म एवं सघके लिए ही उनका निधन 
हुआ । वह आधुनिक जेन सघकी अमर विभति है और उनके स्वर्ण-कार्यो 
के भारसे जैन-सघ हमेशा उपकृत रहेगा । 


-बोर' सीतल अंक १९४४ ई० 

हे च्यागी 


क्षुल्लक गणशप्रसाद वर्णी 

एसा निर्भीक त्यागी इस कालमे दुर्लभ है। जबसे आप 
ब्रह्मचारी हुए, पैसेका स्पर्श नहीं किया । आजन्म नमक जौर 
भीठेका त्याग था। दो लेंगोट और दो चादर मात्र परिग्रह रखते 
थे। एकबार भोजन और पानी लेते थे। प्रतिदिन स्वामि- 
कातिकेयान प्रेज्षा और रुमयसारका पाठ करते थे। स्वयम्भ स्तोत्रका 
भी निरन्तर पाठ करते थे । आपका गला बहुत ही मधुर था, जब 
आप भजन कहते थे, तब जिस विषयका भजन होता, उस विषयकी 
मूर्ति सामने आ जाती थी ॥ आपका झ्ञास्त्र-प्रवचन बहुत ही प्रभावक 
होता था । आप ही के उत्साह और सहायतासे स्याद्वादविद्यालयकी 
स्थापना हुई थी। .आपकी प्रकृति अत्यन्त दयालु थी। आर्प 
मुझे निरन्तर उपदेश दिया करते थे कि इतना आडम्बर मत 
कर । एक बारकी वात है, मेने कहा--बाबाजी ' आपके सदुश 
हम भी दो चहर और दो लॉगोट रख सकते हे, इसमें कौन-सी 
प्रशसाकी बात है ?” बाबाजी | क्यो नही लेते ?” में 
पर तो कठिन नही ह, परन्तु जब बाजारसे निकलूंगा, 
तब लोग क्या कहेगे ? इसीसे लज्जा आती है ।” बाबाजीने हँसकर 
कहा-“बस, इसी बलपर त्यागी बनना चाहते हो ? अरे, त्याग 
करना सामान्य पुरुषोका कार्य नही है ). हाँ यह में कहता हूँ कि 
एक दिन तू भी त्यागी बन जायगा। तू सीधा हे, अच्छा है, अब 
इसी रूप रहना ।” लिखनेका तात्पय्यं यही है कि जो क्छ 
थोडा-बहुत मेरे पास हैँ वह उन्हीके समागमका फल है । 


“मेरी जीवन-गाथा पृ० ७८९१ 

निस्पूही 

बाण कद, तुतई-सा मुँह, गोल और चुन्धी आँखे, दाँत ऊबड़- 

खाबड़, सर घुटा हुआ बेगन-जैसा गोल, मुंहपर मूँछें नदारद, पाँव 
बेडौल, रग तॉबे-जसा, शरीर कृश और भक्‍तोका यह आलम कि गरीब- 
अमीर, पण्डित-बाब्‌ सभी पॉवोमे गिरे जा रहे हे और ये हे कि सिहर- 
सिहर उठ रहे हे । अपनी ब्रज मातृभाषामें पॉव छुनंको मना भी करते 
जा रहे हे और जो जबरन छते जा रहे हे, उन्हे धर्मलाभका आशीर्वाद भी 
देते जा रहे हे । 

मेरे अहकारने इजाजत नहीं दी कि में इनके पाँव पड । एक तो 
स्वमावत मुझे साधु-सन्यासियोसे वँसे ही विरक्ति-सी रही हूँ । दूसरे 
बिना परखे-बूझे चाहे जिसके सामने गर्दन झुकानेकी मेरी आदत नही है । 
इनके त्याग-तपकी अनेक बाते सुनी थी, परन्तु न जाने क्यो विश्वास करनेको 
जी न चाहा और बात आई-गई हुई । 

सम्भवत. उक्त बात १६१८ ई० की होगी । ये चौरासी (मथुरा) 
आये थे। मेर गुरुदेव प० उमरावसिहजी न्यायतीर्थ इनके परम भक्‍त 
थे और प्रसग छिडनेपर इनका बडी श्रद्धा-भक्तिसे उल्लेख किया करते 
थे, परन्तु मुझपर इनका कोई प्रभाव न पडा। हा, ढोगी और रंगे हुए 
नही है, यह उस छोटी-सी आयूुमे भी जान लिया था । 

१६२० के बाद जब मेरा दिल्‍ली रहना हुआ तो ये कई बार दिल्ली 
आये-गये । जान-पहचान बढी, पर श्रद्धा-मक्ति न बढी । 

१६२६ में प० जुगलकिशोर मुख्तारने करोलबाग्र दिल्लीमे वीर- 
सेवामन्दिरकी स्थापता की । मुझे भी “अनेकान्त के प्रकाशन निमित्त वहाँ 
छह माह रहना पड़ा । उन्ही दिनो बाबाजीने भी दिललीमें चातुर्मास किया 

था और आश्रममे ही ठहरे थे । आश्रमके नजदीक ही पहाड था, जहाँ लोग 
शौच आदिको जाते थे। में आश्रमकी छतपर खडः हुआ था कि देखा १५-२० 
मिनिटके अन्दर ४-५ बार बाबाजी उधरको गये-आये | मनमे बहम-सा 
हुआ, जाकर देखा तो वहाँ रक्तके पतनाल छूट हुए हे । देखकर जी घबरा 
गया | हे अरहत, यह बाबाजीकों क्या हुआ ? कोई ऐसी-वैसी चीज 
तो किसीने नहीं खिला दी | दौड़कर बाबाजीके कमरेमें गया तो सहज 
स्वभाव बोले-“भैया, होतो कहा, ये तो शरीर है, यामे तो हजारो रोग 
भरे पड़े है, कब कौन-सौ उभर आवेगो, याकी सार-सम्भार कौन करे ?” 

और फिर लोटा लेकर पहाडकी तरफ चलते हुए । मैने साथ 
चलले-चलते कहा-“महाराज | मुझे बहकाइये मत । स्पष्ट बताइये 
कि किस कारण यह सब हुआ है (” 

परन्तु वे हे कि हँसते हुए पहाडकी तरफ लपके जा रहे है और कहते 
जा रहे हे-“भग्या, तुम तो बाबर हो, या शरीरकों कितनों ही खबाओ- 
पिवाओ पर ऐव देनसे नाय चुके । पढो नाथ तेने-- 

पल रुघिर राध मल थैली, कीकस बसादितें मेली । 
नव द्वार बहें घिनकारी, अस देह करे किम यारी ॥ 

में दोइकर शहरसे मुख्य-मुख्य ४-५ जैनियोकों बुला लाया। बाबा- 
जीका यह हाल देखकर उनके भी तोते उड गये, दिल घक-धक करने लगा । 
मेरी खुद नब्ज रुक-रुककर-सी चलने लगी । बाबाजीके अचानक खतरेमें 
पड जानेकी तो चिन्ता थी ही, परन्तु पुलिस खूनकी गन्ध सूंघती हुई आश्रम 
में आ धमकेगी । बावाजी तो अपनी इच्छासे मर रहे हे, और मुझे उनकी 
सेवा करनेको पुलिस बेमौत उनके पास पहुँचा देगी, यह भय भी कम न 
था, क्योकि उत दिनो लाहौर और दिल्ली पड्यन्त्रके मुख्य कार्यकर्ता मेरे 
पास आया-जाया करते थे । 

बहुत अनुनय-विनय करनेपर मालूम हुआ कि बाबाजी २०-२४ 
रोजसे भीगे हुए गेहूँ खाकर जीवन-निर्वाह कर रहे हे । उन दिनो महात्मा 
गान्धीने इस तरहका प्रयोग किया था। इन्होने सुना तो ये प्रफूल्ल हो उठे। 


बाबा भागीरथ वर्णी ७ 


“कौन रोजाना आहार करने जानेकी इल्लतमे पडे ? श्रावकोको तो आहार 
बनानेमें परेशानी होती ही है, अपने। समय भी एक घण्टेसे अधिक व्यर्थ 
ही चला जाता हैं। यह महात्माजीने निराकुलताका बहुत सरल उपाय 
निकाला । बस आध पाव गेहूँ भिगो दिये और खा लिये, फिर २४ घण्टे- 
को निश्चिन्त । न कही जाने-आनेकी चिन्ता, न कही गृहस्थोसे सम्भाषण 
की परेशानी । इतना समय स्वाध्यायके लिए और मिला ।” इन्ही विचारों 
में निमग्त होकर किसीको बताये बिना २०-२५ रोजसे भीगे गेहूँ चबा 
लेते थे । यो तो बाबाजी २५-३० वर्षसे नमक, घी, दूध-दही नहीं खाते 
थे। केवल उबाले साग और रूखी रोटियाँ खाते थे । अब जो महात्माजी 
के इस अनोखे आहारके सम्बन्धमे सुना तो वह उबला साग और अलोनी 
रोटी भी छोड दी । 

परन्तु बटोकी बाते बडी होती हैँ । महात्माजीके ४-५ रोजमे ही 
खूनी दस्त प्रारम्भ हो गये तो डाक्टरोने उन्हे भीगे गेहूँ खानेसे मना कर 
दिया और इसकी सूचना भी नवजीवनसे निकल गई, परन्तु बाबाजीको 
नवजीवन कौन पढ़कर सुनाता ? उनका क्रम जारी रहा ! 


अब समझाते है तो समझते नहीं, नवजीवन पढनेको देते हे तो 
पढते नही, सुनाते हे तो हँसकर टाल देते हे । मेने रुँधे हुए कण्ठसे निवेदन' 
किया-“महाराज, यह तो महात्माजीकी एक साधना थी। स्वास्थ्यके 
लिए हानिकर सिद्ध हुई तो उन्होने तर्क कर दी। वे तो जीवनमें अनेक 
तरहके प्रयोग करते हे । आत्मा और मनके लिए अनुकूल हुआ तो जारी 
रखते हे, अन्यथा छोड देते है । आपने भी केवल यही जाननेको कि गेहूँ 
चबानेसे शरीर चल सकता है या नही, महात्माजीके प्रयोगका अनुकरण 
किया । जब महात्माजी उसे हानिकारक समझकर छोड बेठे और जनताको' 
भी इसकी हानिसे अवगत कर दिया तब आपको भी यह प्रयोग छोड देना 
चाहिए ।” 

गरज हमारे दिनभर रोने-धोनेसे तंग आकर उन्हे भीगे गेहूँ छोड़ने 
पड़े और फिर वही नमक-घी रहित आहार स्वीकार करना पड़ा । 

एक रोज सुबह उठकर देखा तो बाबाजी अपने कमरेसे मय अपनी 
चटाई और कमण्डलके गायब है। बादमें मालूम हुआ कि पहाड़ी-धीरज 
दिल्‍्लीके श्रावकोके अनू रोधपर कुछ दिनोंके लिए वहाँ चले गये हे । 

८-१० रोज बाद जाकर देखा तो उनका पाँव टखनेसे लेकर घुटने 
तक बुरी तरह सूजा हुआ है । उसमेंसे पीप और रक्त बह रहे है और 
बाबाजी ठीकरेसे रगड-रगडकर उसे और भी लहुलुहान कर रहे हे और 
भट्टी थोपते जा रहे हे । 

में देखकर खिजलाहटके स्वस्मे बोला-“महाराज, किसीको बताया 
भी नही, दस डाक्टरोका प्रवन्ध किया जा सकता था ।”?! सुनकर खिल - 
खिलाकर हँसे, फिर बोले-'भैया, तुम तो बडी जल्दी घबरा जाते हो, 
शरीर तो मिट्टी हे, मिट्टीमे एक दिन मिल जायगो, याकी चाकरी कबलो 
करूँ, तुम ही बताओ ?” 


मेरी एक न चली, मिट्टी लगा-लगाकर ही पांव ठीक कर लिया । 


इतना बडा तपस्वी, सयमी, निस्पृह्दी, निरहेकारी, क्षमाशील और 
पूजा-प्रतिष्ठाके लोभका त्यागी मुझे अपने जीववमे अभी तक दूसरा देखने- 
को नहीं मिला । 


-- ज्ञानोदय! दिसम्बर १६७० 


द्क । स्म्ति ् न 
पं० परमानन्द जन शास्त्रो 


बा वा भागीरथजी वर्णी जैनसमाजके उन महापुरुषोमेसे थे, जिन्होंने 
आत्मकल्याणके साथ-साथ दूसरोके कल्याणकी उत्कट भावनाको 
मूर्त रूप दिया है । बाबाजी जैसे जैनधर्मके दढश्नद्धानी, कप्टसहिष्णु और 
आदर्श त्यागी ससारमें विरले ही होते है । आपकी कषाय बहुत ही मन्द 
थी। आपने जेनधर्मको धारणकर उसे जिस साहस एवं आत्मविश्वासके साथ 
पालन किया हूँ, वह सुवर्णाक्षरोमें अकित करने योग्य है । आपने अपने 
उपदेशों और चरित्रबलसे सैकडो जाटोकों जैनधमंमे दीक्षित किया है-- 
उन्हें जैनधर्मका प्रेमी और दृढश्नद्धानी बनाया है, और उनके आचार- 
विचार-सम्बन्धी कार्योमे भारी सुधार किया है । आपके जाट शिष्योमेसे 
शेरसिह जाटका नाम खास तौरसे उल्लेखनीय है, जो बाबाजीके बडे भक्त 
है। नगला जिला मेरठके रहनेवाले हे और जिन्होंने अपनी प्राय. सारी 
सम्पत्ति जैन-मन्दिरके निर्माण-कार्यमे लगा दी हेँ। इसके सिवाय खतौली 
और आसपासके दस्सा भाइयोको जैनधर्ममे स्थित रखना आपका ही काम 
था। आपने उनके धर्मंसाधना्थ जंनमन्दिरका निर्माण भी कराया हैं। 
आपके जीवनकी सबसे बडी विशेषता यह थी कि आप अपने विरोधी पर 
भी सदा समदृष्टि रखते थे और विरोधके अवसर उपस्थित होने पर माध्य- 
स्थ्य वृत्तिका अवलम्बन लिया करते थे और किसी कार्यके असफल होने- 
पर कभी भी विषाद या खेद नहीं करते थे। आपको भवितव्यताकी 
अलध्य शक्ति पर दृढ विव्वास था। आपके दुबले-पतले शरीरमें केवल 
अस्थियोका पजर ही अवशिष्ट था, फिर भी अन्त समयमे आपकी मान- 
सिक सहिष्णुता और नेतिक साहसमें कोई कमी नहीं हुई थी। त्याग , 
और तपस्या आपके जीवनका मुख्य ध्येय था, जो विविध प्रकारके सकटो- 
विपत्तियोम भी आपके विवेककों सदा जाग्रत (जागरूक) रखता था। 
खेद हैं कि वह आदर्श त्यागी आज अपने भौतिक शरीरमे नही है, उनका 
ईसरीमे २६ जनवरी सन्‌ ४२ को समाधिमरणपूर्वक स्वर्गवास हो गया 

हैं ! फिर भी उनके त्याग और तपस्याकी पवित्र स्मृति हमारे हृदयकों 
पवित्र बनाये हुए हैं और वीरसेवामन्दिस्से आपका ३॥ मासका निवास 
तो बहुत ही याद आता है । 

बाबाजीका जन्म स० १६२५ में मथुरा जिलेके पण्डापुर नामक 
ग्राममें हुआ था । आपके पिताका नाम बलदेवदास और माताका मानकौर 
था । तीन वर्षकी अवस्थामे पिताका ओर ग्यारह वर्षकी अवस्थामे माता- 
का स्वरगंवास हो गया था । आपके माता-प्रिता गरीब थे, इस कारण आफ्को 
शिक्षा प्राप्त करनेका कोई साधन उपलब्ध न हो सका । आपके माता- 
पिता वैष्णव थे। अत आप उसी धर्मके अनुसार प्रात'काल स्नान कर 
यमुना-किनारे राम-राम जपा करते थ और गीली धोती पहने हुए घर 
आते थे । इस तरह आप जब चौदह-पन्द्रह वर्षके हो गय, तब आजीविका 
के निमित्ति दिल्‍ली आपे । दिललीमे किसीसे कोई परिचय न होनेके कारण 
सबसे पहले आप मकानकी चिनाईके कार्यमे ईटोको उठाकर राजोंको देने 
का कार्य करने लगे। उससे जब ५-६ रुपये पैदा कर लिये, तब उसे छोडकर 
तोौनिया रूमाल आदिका बेचना शुरू कर दिया। उस समय आपका 
जैनियोसे बडा द्वेष था। बाबाजी जैनियोके महल्लेमे ही रहते थे और 
प्रतिदिन जेनमन्दिरके सामनेसे आया-जाया करते भे । उस रास्ते जाते 
हुए आपको देखकर एक सज्जनने कहा क्रि आप थोडे समयके लिए मेरी 
दुकानपर आ जाया करो। में तुम्हे लिखना-पढना सिखा दूंगा। तबसे 
आप उनकी दुकानपर नित्यप्रति जाने लगे। इस ओर लगन होनेसे आपने 
शीध्व ही लिखने-पढनेका अभ्यास कर लिया । 

एक दिन आप यमुनास्तानके लिए जा रहे थे, कि जैनमन्दिरके 
सामनेसे निकले । वहाँ 'पद्मपुराण' का प्रवचन हो रहा था । रास्तेमे आपने 
उसे सुना, सुनकर आपको उससे बडा प्रेम हो गया और आपने उन्ही सज्जन 
की माऱत पद्मपुराणका अध्ययन किया । इसका अध्ययन करते ही 
आपकी दृष्टिमे सहसा नया परिवतेन हो गया और जैनधर्मपर दृढ़ श्रद्धा 
हो गई। अब आप रोज़ जिनमन्दिर जाने लगे तथा पूजन-स्वाध्याय 

नियमसे करने लगे | इन कार्योमे आपको इतना रस आया कि कुछ दिन 
पदचात्‌ आप अपना धन्धा छोड़कर त्यागी बन गये, और आपने बाल- 
ब्रह्मचारी रहकर विद्याभ्यास करनेका विचार किया। विद्याभ्यास 
करनेके लिए आप जयपुर और खुर्जा गये । उस समय आपकी उम्र पच्चीस 
वर्षकी हो चुकी थी। खुर्जामे अनायास ही पूज्य प० गणेशप्रसादजीका 
समागम हो गया, फिर तो आप अपने अभ्यासको और भी लगन तथा 
दुढ़ताके साथ सम्पन्न करने लगे । कुछ समय ध्मशिक्षाको प्राप्त करनेके 
लिए दोनों ही आगरेमे प० बलदेवदासजीके पास गये और पृज्यपादकी 
सर्वार्थसिद्धिका पाठ प्रारम्भ हुआ | पद्चात्‌ १० गणेशप्रसादजीकी इच्छा 
अजेन न्यायके पढ़नेकी हुई, तब आप दोनो बनारस गये और वहाँ भेलूपुरा 
की धर्मशालामे ठहरे । 


एक दिन आप दोनों प्रमेयरत्ममाला और आप्तपरीक्षा आदि जैन 
न्याय-सम्बन्धी ग्रन्थ लेकर प० जीवनाथ जास्त्रीके मकान पर गये । सामने 
चौकी पर पुस्तके और १ रु० गृरुदक्षिणा स्वरूप रख दिया, तब शास्त्री- 
जीने कहा-“आज दिन ठीक नही है कल ठीक हे ।” दूसरे दिन पुनः निश्चित 
समय पर उक्त शास्त्रीजीके पास पहुँचे । शास्त्रीजी अपने स्थानसे पाठ्य 
स्थान पर आये और आसन पर बैठते ही पुस्तक और रुपया उठाकर फेक 
दिया और कहने लगे कि “में ऐसी पुस्तकोका स्पर्श तक नहीं करता |” इस 
घटनासे हृदयमे क्रोधका उद्गेग उत्पन्न होने पर भी आप दोनों कुछ न 
कह सके और वहाँसे चुपचाप चले आये । अपने स्थान पर आकर सोचने 
लगे कि यदि आज हमारी पाठणशाला होती तो क्या ऐसा अपमान हो सकता 
था ? अब हमे यही प्रयत्न करना चाहिए, जिससे यहाँ जेनपाठशालाकी 
स्थापना हो सके और विद्याके इच्छुक विद्याथियोको विद्याभ्यासके समु- 
चित साधन सुलभ हो सके । यह विचार कर ही रहे थे कि उस समय 
कामा मथुराके ला० भम्मनलालने, जो धमंशालामें ठहरे हुए थे, आपका 
शुभ विचार जानकर एक रुपया प्रदान किया । उस एक रुपयेके ६४ कार्ड 
खरीदे गये, और ६४ स्थानोको अभिमत कार्यकी प्रेरणारूपमें डाले गये। 

फलस्वरूप बा० देवकुमारजी आराने अपनी धर्मशाला भदैनी घाटमें 
पाठशाला स्थापित करनेकी स्वीकृति दे दी । और दूसरे सज्जनोंने रुपये 
आदिके सहयोग देनेका वचन दिया । इस तरह इन यूगल महापुरुषोकी 
सदभावनाएँ सफल हुई और पाठशालाका कार्य छोटे-से रूपसे शुरू कर 
दिया गया । वाबाजी उसके स्‌ परिण्टेण्डेण्ट बनाये गये । यही स्याद्वादमहा- 
विद्यालयके स्थापित होनेकी कथा है, जो आज भारतके विद्यालयों 
में अच्छे रूपसे चल रहा है और जिसमे अनेक ब्राह्मण जञास्त्री भी अध्यापन 
कार्य करते आ रहे है । इसका पूरा श्रेय इन्ही दोनो महापुरुषोको है । 
पूज्य बावा भागीरथजी वर्णी, और पूज्य प० गणेशप्रसादजी वर्णी- 

का जीवनपयेन्त प्रेममाव बना रहा । बाबाजी हमेशा यही कहा करते थे 
कि प० गणंशप्रसादजीने ही हमारे जीवनकों सुधारा है । बनारसके बाद 
आप देहली, खुर्जा, रोहतक, खतौली, जाहपुर आदि जिन-जिन स्थानों पर 
रहे, वहॉकी जनताका धर्मोपदेश आदिके द्वारा महान्‌ उपकार किया हैं । 
बाबाजीने शुरूसे ही अपने जीवनको नि स्वार्थ और आदर्श त्यागीके 

रूपमे प्रस्तुत किया है । आपका व्यक्तित्व महान्‌ था। जनधर्मके धामिक 
सिद्धान्तोका आपको अच्छा अनुभव था | समाधितत्र, इष्टोपदेश, स्वामि- 
कार्तिकेयानुपेक्षा, बृहत्स्वयभूस्तोत्र और आप्तमीमासा तथा कुन्दकुन्दा- 
चार्यके ग्रन्थोके आप अच्छे मर्मन्न थे, और इन्हीका पाठ किया करते थे । 
आपकी त्यागवृत्ति बहुत बढी हुई थी। ४० वर्षसे नमक ओर मीठेका 
त्याग था, जिह्ला पर आपका खासा नियन्त्रण था, जो अन्य त्यागियोमे 
मिलना दुर्लभ हैं। आप अपनी सेवा दूसरोसे कराना पसन्द नहीं करते 
थे। आपकी भावना जैनधर्मकों जीवमात्रमे प्रचार करनेकी थी और 
आप जहाँ कही भी जाते थे, सभी जातियोके लोगोसे मास-मदिरा आदिका 
त्याग करवाते थे। जाट भाइयोमे जैनधर्मके प्रचारफा और दस्सोको अपने 


धर्मने स्थित रहवेका जो ठोस सेवाकार्य किया है, उसका समाज चिरक्रणी 
रहेगा । 
हू 
-अनेकान्त, माच, १९४२ 

पूज्य बाबाजी' 
श्री खुशालचन्द्र गोराबाला 


बा विहार करते हुए सवत्‌ १६८२ के अगहनमे मभड़ावरा 

भासी ) पधारे थे | में उस समय महरौनीमें दर्जा ६ (हिन्दी 
मिडिल) में पढता था, लेकिन श्री १०८ मुनि सूर्यंसागरजी विहार करते 
भड़ावरा पहुँचे थे, इसलिए आहार-दानमे सहायता देनेके लिए माताजीने मुझे 
भी गाँव बुला लिया था । सयोगकी बात हू कि जिस दिन स्व० बाबाजी 
मडावरा पधारे, उस दिन मुनि महाराजका मेरे घर आहार हुआ था और में 
आहारदाता था । फलत' अगवानीके समय ही लोगोने परिचय देकर मुझे 
बाबाजीकी अनुग्रहदृष्टिका पात्र बना दिया था। बाबाजी इस बार जितने 
दिन मडावरा रहे, उतने दिन में यथायोग्य उनकी परिचर्यामे उपस्थित 
रहा । एक दिन अपराक्लम बाबाजी अन्य त्यागियोकी प्रेरणाके कारण 
ग्रामका ऊजड़ किला देखने गये । साथमे अनेक बालकोंके साथ में भी था, 
उस समय मेने क़िलेसे सम्बद्ध कुछ ऐतिहासिक किवदन्तियाँ बाबाजीको 
सुनाई । एकाएक बाबाजीने पूछा “तुम क्‍या पढते हो ?” मेरे उत्तर 
देनेपर उन्होने पूछा “मिडिलके बाद क्या पढ़ोगे ?” “घरके लोगोका अग्रेजी 
पढानेका इरादा हैं।” उत्तर सुनते ही बोले--“ध्रुम्हारे गाँवके ही पंडित 
गर्णेशप्रसादजी वर्णी हे, इसलिए धर्म ज़रूर पढ़िओ ।” इसके बाद और 
क्या-क्या हुआ सो तो मुझे याद नही, पर इतना याद है कि मिडिलका 
लतीजा निकलने पर जब मँमले भइयाने ललितपुर भेजनेकी चर्चा की 
त्तो काकाजीन कहम--क्रिस्तान नही बनाना है, धर्म पढेगा ।” में आज 
सोचता हूँ कि मेरी तरह न जाने कितने और बालकोकों धामिक शिक्षा 
बावाजी की ही उस सत्य प्रेरणासे मिली है, जिसे उनका सहधर्मी वात्सल्य 
कराता था । 


रैँ 

मुझे याद है कि एक त्यागीजीके गुस्सैल स्वभावके कारण हम गाँव 
के बालक त्यागियोको भी डरनेकी वस्तु समभने लगे थे, पर माताके समान 
बाबाजीकी कोमल शिक्षक प्रकृतिनें बाबाओके प्रति भक्ति बढानेके 
साथ-साथ पूजा, स्तवन आदि पढनेमे भी अनुराग पैदा कर दिया था। 
दूसरी बात जिसने उस समय हमे बारबार बाबाजीके पास जानेको प्रेरित 
किया, बह यह थी कि वार-बार पूछने पर भी उन्होने किसीको एक जगहसे 
दूसरी जगह अपनी चटाई तक भी न विछाने दी थी, अपना अन्य काम तथा 
वैय्यावृत्ती कराने की तो बात ही क्या है । उनमे इस तरह अहमन्यताका 
तथा पुजानेकी लालसाका अभाव देखकर गाँवके एक हँसमुख व्यक्ति बोले, 
“महाराज ! अबतक जो त्यागी आये वे सेवा करके संबहसे ज्ञाम तक 
पुण्य तो कमाने देते थे, पर आप तो हाथ ही नही लगाने देते ।” इस पर 
बाबाजी मुस्कराये और बोले-- भटया | हम तो अपने लिए ही परेशान 
हैं, दूसरोको पुण्यप्राप्ति कराना महापुरुषोका काम है ।” आज कितने 
ऐसे त्यागी हे, जो अपनी अवस्थाका ऐसा सच्चा अनुभव करने हो और 
जनसाधारणके सामने प्रतिष्ठाका मोह छोडकर इतनी सरलतापूर्वक 
कह सकते हो । 


दूसरी बार बाबाजीका पुण्यसमागम काशीके श्री स्याद्वाद दि० 
जैन विद्यालयमे हुआ था। उस समय में सेठ माणिकचन्द्र प्रीक्षालय 
बम्बईसे शास्त्री पास कर चुका था और बालकसे किशोर हो चुका था । 
में बाबाजीके सामने गया और वन्दता करके एक तरफ बैठ गया। बाबा 
जी छात्रोसे हिलमिल करके बातचीत कर रहे थे और विद्यालयकी स्थापना 
की कहानी सुना रहे थे। पूज्य वर्णीजीका जिक्र आया तो पूछ बैठे-- 
“मडावरेका कोई लडका हूँ ?” विद्यारथियोने मेरी ओर सकेत किया 
तो मेरा नाम पूछा और नाम सुनते ही बोले--“तुम तो बहुत बडे हो गये 
हो, मे पहिचान भी न सका ।” इसके बाद बाबाजी कई दिन रहे, उनके 
भाषण भी सुननेका सौभाग्य प्राप्त हुआ और कुछ वाक्य अब भी याद 
हे । लेकिन जिस भाषणका चित्र आज भी, मानसिक क्षितिज पर अंकित 


बाबा भागीरथ वर्णी द््ड 


है, वह तो उनका मूक भाषण है, जिसे उनका जागरूक आचरण प्रति- 
क्षण मौन भाषामे देता था। उनके उपकरण, आहार और विहार सब 
ही अनोखे थे। मेने देखा--बाबाजीके पास दो लँगोटी, दो चहर, एक 
मोटा ओढना, एक छोटी और एक बडी चटाई तथा खुरजीमे कुछ किताबे, 
आवश्यक दो या तीन वर्तन और छन्ना आदि दो-एक आवश्यक वस्तुएँ 
है । उनका भोजन भी नीरसता और सादगीका आदर्श था। में बाबाजी 
को भोजन कराने स्वय ले गया । वहाँ जो देखा, उसे देखकर में दग रह 
गया । बिना नमक और घीकी खिचडी ही अक्सर बाबाजीका भोजन 
होती थी । यदि बडा रहो-बदल हुआ तो उबली तरकारी या कच्ची 
लौकी ले लेते थे। या कुछ फल वगरह भी भोजनके ही साथ ले. 
लेते थे, लेकिन इन चीजोकी भी एक तरहसे मिट्टी-पलीत ही होती थी' । 
क्योकि बाबाजी उन सबको भी खिचडीमे ही मिलाकर उदरदरीको भर 
लेते थे । इन्द्रियोका ऐसा दमन और खासकर जिह्वाका ऐसा पूर्ण नियत्रण 
बाबाजीकी अपनी विशषता थी । 

उनका व्यवहार तो और भी अनोखा था। प्रात.कालकी सामायिक- 
मे लेकर सोनेके क्षण तक उनके प्रत्येक कार्यमें एक ही धारा बहती थी + 
उठते-बैठते, बोलते-चालते एक आत्म-चिन्ततव और कषाय-विजयकाः 
विचार चलता था। हम लोगोसे अनेक बार विद्यालयकी बाबत बात हुई, 
लेकिन उपसहार हर बार यही होता था--“देखो ! ससारके साधन 
तो हरएक माता-पिता विरासतमे देता है, पर इस आत्माको पतनसे बचाने- 
वाले आत्मज्ञानको देनेकी किसीको भी चिन्ता नहीं है।” स्व० बाबा- 
जीके यह उद्गार कितने सत्य हे । आज हम अपने सगोकी बीमारी, घाटे 
आदिकी ख़बर पाते ही विकल हो जाते हे, पर दिनोदिन बढते भोग-विलास 
में पड़तर, खोखले हुए उनके आत्माको हम देखकर भी नही देखते है । 
मेने देखा कि बाबाजी प्रतिज्ञा दिलाते थे और उनसे प्रतिज्ञा लेनेम एक 
आन्तरिक उत्साहका अनुभव होता था, क्‍योंकि उनकी साधना इतनी 
ऊँची थी कि उसके प्रभावक्षत्रसे बचकर निकलना ही मुश्किल था। 

श्‌ 


६६ जैन-जागस्णके अग्नदूत 


बचनेकी बात दूर रही, उनके सामने जानेसे ही मनमे त्याग-शक्तिकों 
स्फूति मिलती थी। 


अन्तिम बार स्व० बाबाजीके दर्शन काशीमे ही सवत्‌ €४ मे हुएं 
थे। इस बार बाबाजी स्व० बा० छेंदीलालजीके मन्दिरकी धर्मशाला 
में ही ठहरे थे । में भी इसकी एक कोठरीमे रहता था। फलत बाबाजी 
के समागमका पूरा लाभ प्राप्त कर सका था। बाबाजीकी अभ्रत्येक प्रवृत्ति 
अन्तमुंखी हो गई थी, मानो उन्हें अपने अन्तिम समयका भान हो गया हो । 
शरीर काफ़ी दुर्बल हो गया था, लेकिन धर्माचरणमे पहिलेसे अधिक जाग- 
रूक थे। मेने पूछा--'बाबाजी, ईसरीके उदासीन आश्रमसे क्यो चले 
आये, वहाँ अधिक सरलतापूर्वक धर्म-साधन हो सकता था ।” बोले-- 
“धमं-साधन कही भी हो सकता है, उसके लिए किसी अखाडेंकी जरूरत 
नही पड़ती है ।” हँ भी सच, सारी पराधीनताएँ और लौकिक बन्धन 
तो ससार बनानेके लिए आवश्यक हैं, ससार-त्यागमं उनकी क्या आव- 
श्यकता है । लेकिन यह बात बाबाजीके सिवा कितने लोगोने समभी 
हैं ? एक दिन शामको वोले--“लोगोमे धर्म-प्रेमके नाम पर दम्भ बढता 
जा रहा है । प्रभावनाके नाम पर लोग अपना विज्ञापन करते हे । सेवा 
का बाना धारण कर अपने आपको पूजवाते है ।” मेने कहा--“बाबाजी, 
पूर्ण जागृति हो जाने पर यह सब अपने आप दूर हो जायगा ।” बोले-- 
“भइया ! यह तो दिनो-दिन बढ़ता ही जा रहा हैं । शिखरजीकी तेरह- 
पन्‍थी कोठीमे देखो क्‍या हो रहा हे ”? पर, इस बनमे मोर नाचनेमे 
क्या लाभ हैं ।” में चुप रहा, पर बाबाजीके हृदयमें समाजके इस आत्म- 
विज्पनन॑ इतनों खलबली मचा रखी थी कि, उन्होने मयूर-नृत्य' शीर्षक 
लेख लिखवाया, जो जेनदर्शन अक ३, वर्ष ५, पृ० १३१ पर छपा था । 
इसमे बाबाजीने समाजकी कोरी कीति-पिपासाकों भूल बताकर, यह 
निबेदन किया था कि, समाजकी शक्तिका उपयोग एक-एक परमाणु-ज्ञान 
बढ़ाने और आचरणशञील व्यक्ति पैदा करनेमे होना चाहिए । 


--जिन-सन्देश! ९ जुलाई १६४२ 

हि चरण+रज 


तपसे क॒श, तेजसे दीप्त, रगमें काला, जा स्वच्छ, 
पण्डितोका पण्डित, बालकों-जेसा सरल स्वभावी, उन्नत ललाट, 
नेत्र अन्तरगको देखनेमे लीन अधखुले-से, कीति-प्रतिष्ठासे निलिप्त 
एक एसा व्यक्ति वर्षोंसे नगे पॉव एक लँगोटी लगाये, चादर 
ओढे सर्दी-गर्मीकी चिन्ता किये बिना ही गाँव-गाँव और शहर- 
शहरमें जन-जनको अहिसा-सत्यका उपदेश देता हुआ घूम रहा 
है । वह चलता है तो धनकूुबेर उसके पाँवोर्में लक्ष्मी बखेरते 
चलते हे । विद्वद्वर्ण अपनी सीमाओमे ही रोक रखना चाहते हे । 
लेकिन वह निविकार बढता ही जा रहा है । वह ॒ अपनी दिव्य 
# वाणीमे लोक-कल्याणका सन्देश अविराम गतिसे देता हुआ बढ ७ 
रहा है, जिसमें जितनी गहरी डुबकी मारनेकी सामर्थ्य है, उतना 
ही ले पा रहा है। इस तपस्वीको लोग वर्णी कहते हे । कई 
न उसकी पावन चररणु-रज लेकर हम कृतकृत्य हो चुके हे । 
अभी १६ सितम्बर १६५१ को उनका ७प८वाँ जन्म-समारोह 
जनताने श्रद्धा-भक्तिपूर्वक मनाया है। हमारी भावना हैँ यह 
सन्त इसी प्रकार धर्मप्रसार दिगदिगन्त करता रहे । 





-गोयलीय 

जीकन-+रेखा 


प्रो० खुशालचन्द्र गोराबाला 
कौन जानता था- 


शसः एवं करोति बलाबलम' का साक्षात्‌ निदर्शन, 
आल्हा-ऊदलके कारण आबाल-गोपालमे सुख्यात, तथा 
पृण्यडलोका, भारतीय जोन आफ आके, स्वतत्र भारतमाताका 
अवतार महारानी लक्ष्मीबाईके नेतृत्वमें लडनेवाले अन्तिम विद्रो- 
हियोकी पुण्य तथा पितृभूमि बुन्देलखडपर भी जब सार भारतके 
दास हो जाने पर अन्तमें दासता लाद ही दी गई, तो कूटनीतिज्ञ गोरे 
विजेता उसे सब प्रकारसे साधनविहीन करके ही सतुष्ट न हुए अपितु 
उन्होंने अनेक भागोमे विभाजित करके पवित्र बुन्देलखड नाम 
तकको लुप्त कर दिया । स्वतत्रताके पुजारियोका तीर्थस्थान भासी सर्वधा 
उपेक्षित होकर ब्रिटिश नौकरशाहीका पिछडा हुआ जिला बना दिया 
गया; पर इससे बुन्देलखडका तेज तथा स्वतत्रता-प्रेम नष्ट न हुआ 
और वह अलख आज भी जलती है । इसी ज़िलेके मडावरा परगनेमे एक 
हँसेरा नामका ग्राम है । इस ग्राम एक मध्यवित्त असाठी वेश्य-परिवार 
रहता था। इस घरके गृ्‌हपतिको ५० वर्षकी अवस्थामे प्रथम सनन्‍्तान 
प्राप्त हुई, जिसका नाम श्री हीरालाल रक्खा गया था। उनकी यद्यपि 
पर्याप्त शिक्षा नही हुई थी, तथापि वे बड़े सूक्ष्म विचारक तथा स्वाभिमानी 
व्यक्ति थे । परिस्थितियोके थपेडोने जब इनकी आ्थिक स्थितिकों बिमा- 
डना शुरू किया तब भी ये शान्त रहे । इन्ही परिस्थितियोमे वि० संबत्‌ 

६३१ में इनके घर एक पुत्रने जन्म लिया, जिसका नाम गणेशप्रसाद 
(आज पूज्य श्री १०४ क्षुल्लक गणेशप्रसाद वर्णी) रक्‍्खा गया । ज्योति- 
षियोने यद्यपि बालककों भाग्यवान्‌ बताया था, किन्तु उसके जन्मके बाद 
छह वर्ष तक घरकी आर्थिक स्थिति हीयमान ही रही ! फलतः कर्नल 
हारोज द्वारा मडावरा-विजयके २२ वर्ष बाद (१८८० ई०) यह परिवार 
भी आकर मड़ावरामे बस गया। 


७० जैन-जागरणके अग्नदूत 


न 


यद्यपि प्रतिशोध लेनेमें प्रवीण गोरोने भारतीय शासकोके सरदारों 
तथा अनुरक्‍्त नागरिकोका कसके दमन किया था, तथापि ज्ञाहगढ राजकी 
राजधानी मडावरा उस समय भी पर्याप्त धनी थी। नगरवासियोके धर्म- 
प्रेमक परिचय दो वैष्णव मन्दिर तथा ग्यारह जैनमन्दिर शिर उठाकर 
दे रहे थे। फलतः इस ग्राममें आते ही श्री हीरालालजी सम्मानपूर्वक 
जीवन ही न बिताने लगे, अपितु बालक गणेशको भी यहाँके प्राईमरी तथा 
मिडिल स्कूलोकी शिक्षाका सहज लाभ हो गया | इतना ही नही जन- 
पुरामे रहनेके कारण चिन्तनशील बालक गणेशके मनमें एक अस्पष्ट जिज्नासा 
भी जड़ जमाने लगी । उसकी लौकिक एवं आध्यात्मिक शिक्षाएँ साथ-साथ 
चल रही थी । एक ओर वह अपने गुरुजीके साथ प्रतिदिन सध्यासमय शाला 
(वैष्णव-मन्दिर) मे आरती देखने, रामायण सुनने, तथा प्रसाद लेंने 
जाते थे तो दूसरी ओर घरके सामने स्थित गोरावालोके जैनमन्दिरके चबू- 
तरे पर होनेवाली शास्त्रसभा तथा पूजा आदिसे भी आकर्षित हुए बिना 
नही रह सके । जेन-मन्दिरकी स्वच्छता, पूजाकी प्राज्जल विधि, पूजन- 
पाठकी सगीतमयता, पुराणोमे हनूमानजीको बानर न बताकर वानरखजशी 
राजा कहना, आदि वर्णन जहाँ विवेकी बालकोके मन पर अपनी छाप 
डाल रहे थे, वही पडोसी जैनियोका शुद्ध आहार-विहार उन्हें अपने 
कुलके राजिभोजन, अनछना पानी, महीनो चलनेवाले दहीके जॉवन, 
आदि शिथिल आचारसे खीचता जा रहा था। जब दृढ़ श्रद्धानी पिता 
सामनेके जैन-मन्दिरमे होन वाली सभामे जाने लगे, तव बालक गणंशको 
भी माता वहाँ जानेसे न रोक सकती थी । संयोगवश १० वर्षकी अवस्थामें 
किसी ऐसी ही सभामे प्रवचचननके बाद जब श्रोता नियम ले रहे थे, 
तभी बालक गणशने भी रात्रि-भोजनके त्यागका नियम ले लिया । 
साँचो देव कौन हे इनसें ? 

बालक गणेशके मनमें प्रइनन उठता था कि किस धर्मंपर श्रद्धा की 
जाय । कौल-धर्म तथा दुष्ट धर्ममें किसे अपनाया जाय | द्विविधा बढती 
ही जा रही थी कि एक रात शालामे प्रसादके पेड़े बटे । इन्हें भी पुरोहित 

देने लगे, पर इन्होंने इन्कार कर दिया । फिर क्या था सामने बैठे हुए गुरुजी 
दुर्वाला ऋषि हो गये और डट गया प्रहलादकी तरह बालक गणेश, “में 
रातको नहीं खाऊँगा और न सम्यक्दृष्टि वानरवशी राजा हनूमानकों 
वानर मानूगा । इतना ही नही, अब में कलसे शाला भी नहीं आऊंँगा ।/ 
प्रकृत्या भीरु शिष्यसे गुरुजीको ऐसी आशा न थी, पर हुक्‍्का फोडकर हुक॒का 
न पीनेकी प्रार्थना करने वाले शिष्यकी ये बाते व्यर्थ तो नहीं मानी जा 
सकती थी। फलत. समभने पर सब करेगा, मन समभानेके सिवा चारा 
भी क्या था ।' 

दूसरी परीक्षा--माताके मुखसे “लडका बिगरत जात हैँ, देखत 
नइयाँ बारा बरसको तो हो गओ, जनेऊ काये नई करा देत ।” सुनकर 
पिताने आजाकी अनुमतिपूर्वक कुलगुरु बुडेराके पुूरोतकों बुलाया, तथा 
यज्ञोपवीत-सस्कारकी पूरी तैयारी कर दी। सस्कारके अन्तमे पुरोतजीने 
मत्र दिया और आज्ञा दी किसीकों मत बताना ।' ताकिक बालककी 
समभरमें न आया कि हजारोको स्वयं गुरुजी द्वारा दिया गया मत्र कैसे गोप्य 
है । शका की और कुलगुरु उबल बड़े । माताके पश्चात्ताप और खेंदकी 
सीमा न रही । मुंहसे निकल ही पडा “ईसे बिना लरकाकी भली हती ।” 
जब प्रौढा माता उत्तेजित हो गई तो बारह वर्षका लडका कहाँ तक शान्त 
रहता ? मनकी श्रद्धा छिपाना असभव हो गया और कह ही उठा-“मताई- 
आपकी बात बिल्कुल ठीक आय, अब मोय ई धमंमे नई रैने । आजसे 
जिनेन्द्रको छोडकर दूसरेकों नई मानूंगो । में तो भौत दिननसे जाई सोच 
रओ तो के जैन धर्मई मोरो कल्याण करे ।” माता-पुत्रके इस मतभेदमें 
भी सेठ हीरालाल अविचलित थे । पत्नीको समझाया कि ज्ोर-जबरदस्ती- 
से काम बिगडेगा, लड़केको पढने-लिखने दो । पढ़ाई चलती रही । स्कूल- 
में जो वजीफा मिलता था, उसे अपने ब्राह्मण साथी तुलसीदासको दे देते 
थे। इस प्रकार १४ वर्बकी उम्रमे हिन्दी मिडिल पास करनेपर लोगोने 
नौकरी या धंधा करनेको कहा पर आन्तरिक द्विविधामे पडा किशोर कुछ 
भी निश्चित न कर सका। चार वर्ष बीत गये, धीरे धीरे छोटा भाई भी 

विवाह लायक़ हो रहा था । फलत १८वें वर्षमें इनका विवाह कर दिया गया। 

यौवन-प्रभातमे ससारमे भूल जाना स्वाभाविक था, पर प्रकृतिका 
सकेत और था । यह वर्ष बड़े सकटका रहा । पहिले विवाहित बड़े भाई- 
की मृत्यु हुई, फिर पिता सधातिक बीमार हुए, जिसे देखकर ११० वर्षकी 
अवस्थामे आजाको इच्छामरण प्राप्त हुआ और अगले दिन पिता भी 
चल बसे । विधवा जीवितमृत युवती भाभी और बिलखती वृद्धा माताने 
सारे वातावरणकों ससारकी क्षणभगुरतासे भर दिया। सिरपर पढ़ें 
दायित्वको निभानेके लिए मदनपुरके स्कूलमे मास्टरी शुरू की । ट्रेनिगका 
प्रघनन उठा और नार्मल पास करने आगरा गये, किन्तु प्रारम्भ हो गई 
सत्यकी खोज । किसी मित्रके साथ जयपुर गये और वहाँसे इन्दौर पहुँच । 
फिर माता-पत्नीके भरण-पोषणकी चिन्ता हुई और शिक्षाविभागमे वहीं 
नौकरी कर ली, पर ये थपेडे किनारेपर न ला सके, अत. फिर घर लौट आये। 

तीसरी परीक्षा--घर आते ही पत्नीका द्विरागमन हो गया, 
अवस्थान विजय पाई। कारीठोरन ग्रामके स्कूलमें अध्यापकी करने 
लगे । पत्नीकों बुला लिया, सुखसे समय कट रहा था। ककेरे छोटे 
भाईका विवाह था, अत उसमे गये। पक्तिम सबके साथ बेठकर जीमनेका 
मौका आया, किन्तु भोजन जेनियो-जेसा नही था, अत पॉतमे बेठनेसे इन्कार 
कर दिया | जातिवाल आगबबूला हो गये, जातिसे गिरानेंकी धमकी 
दी गई। माताने समकाया-“जब तुम लरका नौइ हो, समभबूभके चलो, 
अयनो धरम पालो, काये मोय लजाउत हो ।” पत्नी भी अपने सस्कार 
तया सासके समझ्कानेसे अपना वेष्णव-धर्म पालनेका आग्रह करने लगी । 
फलत* उससे मन हठ गया। सोचा जो करना हैं उसे कहाँ तक टाला 
जाय और किसलिए ”? “आप सब जनोंकी बात मजूर हैं, मे अपने आप 
अलग भओ जात ।” कहकर घरसे निकल पड़े । 
तेसी मिले सहाय... 

घरसे चलकर टीकमगढ ओरखछा पहुँचे । सौभाग्यसे वहाँ श्रीराम 
भास्टरसे भेट हो गई और इन्होने जताराके स्कूलमें नियुक्ति करवा दी । 

यहाँ पहुँचनेंसे श्री कड़ोरलाल भायजी, १० मोतीलाल वर्णी तथा रूपचन्द्र 
बनपुरयाका समागम प्राप्त हुआ। खूब धर्मचर्चा तथा पूजादि चलती 
थी। बढती आस्थाके साथ-साथ धर्मका रहस्य जाननेकी अभिलाबा भी 
बढ़ती जा रही थी। जवानीका जोश त्यागकी तरफ भुका रहा था, फलतः 
भायजीने समभाया पहिले ज्ञान सम्पादन करो फिर त्याग करना । उन्होने 
यह भी बार-बार कहा कि माता-पत्नीको बुला लो। अब बे अनुकूल हो 
जायेगी किन्तु आत्म-शोधके लिए कृतसकल्प युवक गणशप्रसादकों कहाँ 
विश्वास था । उनके मनमे श्रद्धा बैठ गई थी कि सब जैनी अच्छे होते हे । 
अत. उनकी ही सगति करनी चाहिए, शेष लोगोसे बचना चाहिए । तथापि 
भायजीकी बात न टाल सके और माताजीको चले आनके लिए निवेद- 
नात्मक पत्र डाल दिया, किन्तु इसमे स्पष्ट सकेत था कि “यदि आपने जिन- 
धर्म धारण न किया तो आप दोनोसे मेरा कोई सम्बन्ध नही रहेगा, पर 
कौन जानता था कि कुछ ही दिनमे वे माता मिल जानवाली हे जो युवक 
गणेशको शीघ्य ही पडित गणेशप्रसाद वर्णीके रूपमे जैन-समाजको देंगी । 


जताराके पासके सिमरा गाँवमे एक क्षूललकजी” विराजमान थे। 
फलतः अपने सा्यियोके कहनेपर वर्णीजी भी वहाँ गये। शास्त्र बाँचा 
तथा भोजन करने सम्पन्न विधवा, सिघेन चिरोजाबाईजीके यहाँ गये । 
भोजनके समय वर्णीजीका सकोच देखकर निस्सन्तान विधवाका मातृत्व 
उमड़ आया और मनसा उन्होने, इन्हें अपना पुत्र उसी क्षणसे मान लिया, 
किन्तु वर्णीजी आत्मरहस्य जाननेके लिए उतावले थे। सोचा क्षुल्लकजी 
अधिक सहायक हो सकेंगे, पर निकट सम्पर्कन आशाको निर्मुल कर दिया । 
क्षुत्लक जीने युवक गणेशप्रसादको ज्ञास्त्र-प्रवचन करके आजीविका 
करनेकी सम्मति दी । इस प्रकार जब वर्णीजी अपनी धुनमे मस्त थे, उन्हे 
क्या पता था कि उनकी धर्ममाताको यह सब नाथवार गुज़र रहा है । 
अन्तमें “बेटा घरे चलो” कहकर वे उन्हें अपने घर ले गई । उनको 
घर रखा और पर्यूषण पर्व बाद जयपुर जाकर जैन-शास्त्रोके अध्ययनकी 
सम्मति दी । फलतः पर्व समाप्त होते ही जयपुरको चल दिये । इनके चले 

जानेके बाद माता-पत्नी आई और इन्हे न पाकर भग्न-मनोरथ होकर 
फिर मडावराकों लौट गईं । 

लेकिन अभी समय नहीं आया था । मार्गमे गवालियर ठहरे तो वहाँ- 
पर चोरी हो गईं फलतः पासमें कुछ न रहा। वर्णीजीने यद्यपि जयपुर- 
यात्राका विचार छोड दिया, तथापि जिस प्रकार कष्ट सहते हुए जतारा 
लौटे और लज्जा सकोचवश धमंमाताके पास न गये, उसने ही बाईजी 
(सिघेन चिरोंजाबाईजी)को आभास दे दिया था कि यह ज्ञान प्राप्त 
किये बिना रुकनेवाले नहीं हे। कुछ समय बाद इनके मित्र धर्मचर्चा 
सुननेके लिए खुरई गये । उनके आग्रहसे यह भी साथ गये । यद्यपि 
टीकमगढमे ही गोटीराम भायजीकी उपेक्षाने इन्हें शास्त्रज्ष बननेके लिए 
कृंत-सकल्प बना दिया था, तथापि यह श्रेय तो खुरईकों ही मिलना था | 
जहाँ खुरईके जिनमन्दिर, श्रावक, शास्त्र-प्रवचन, आदिने वर्णीजीको 
आक्ृष्ट किया था, वही खुरईकी शास्त्रसभामे--“यह क्रिया तो हर धर्म- 
वाले कर सकते हे . तुमने धर्मका मर्म नही समका । आजकल न तो 
मनुष्य कुछ समझें और न जाने केवल खान-पानके लोभसे जैनी हो जाते 
है । तुमने बडी भूल की जो जेनी हो गये ।” किये गये व्यग तथा तिरस्कार 
पूर्ण समाधानने वर्णीजीके सुप्त आत्माकों जगा दिया । यद्यपि उनके अत- 
रगमें कड़वाहट थी, तथापि ऊपरसे “उस दिन ही आपके दर्शन करूँगा जिस 
दिन धर्मका मार्भिक स्वरूप आपके समक्ष रखकर आपको सतुष्ट कर 
सकूंगा ।” मिष्ट उत्तर देकर अध्ययनका अटल सकलल्‍प कर लिया। 
उस समय तुरन्त कोई मार्ग न सूकतेके कारण वे पैदल ही मड़ावराको 
चल दिये और तीन दिन बाद रातमे घर पहुँचे । 


द्वितीय यात्रा--माताने सोचा जगकी उपेक्षाने शायद आँखे खोल 
दी हें और अब यह धर रहकर काम करेगा । पर उनके अन्‍्तरंगमे तो 
ज्ञानतृषाकी अग्नि प्रज्वलित हो रही थी ? तीन दिन बाद फिर बमरानेको 
और वहाँसे रेशन्दीगिरकी यात्राको पैदल ही चल दिये। वहाँसे यात्रा 
करके कुण्डलपुर गये । इस प्रकार तीर्थयात्रासे परिणाम तो विशुद्ध होते 


झुछ्चक गणेशप्रसाद वर्णी ज्ज्‌ 


थे पर ज्ञानवृद्धि न थी। बहुत सोचकर भी युवक वर्णी दिग्भ्रान्तसे चले 
जा रहे थे । रामटेक, मुक्तागिरि, आदि क्षेत्रोकी यात्रा की, किन्तु मन्दिरों 
की व्यवस्था और स्वच्छताने रह-रहकर एक ही प्रइनको पुष्ट किया-- 
क्या यहाँ आध्यात्मिक लाभ (ज्ञान-चर्चा) की व्यवस्था नहीं की जा 
सकती ? उसके बिना इस सबका पूर्ण फल कहाँ ?” प्रतीत होता है 
कि मार्गकी कठिनाइयाँ पूर्व बद्ध ज्ञानवरणीको समाप्त करनेके लिए पर्याप्त 
न थी, फलत: खुजलीने झरीर पर आक्रमण किया, और बढ़ते हुए शारी- 
रिक कष्ट तथा घटते हुए पैसेने कुछ क्षणोके लिए विवेक पर भी पर्दा डाल 
दिया । फलत' पैसा बढानेकी ईच्छासे वेतूलमे ताशके पत्ते पर दाव लगाया 
और अवशेष तीन रुपया भी खो दिये । फिर क्‍या था शारीरिक कष्ट 
चरम सीमा पर पहुँच गया, उदर-भरणके लिए मिट्टी खोदनेका काम भी 
करना पड़ा, इस श्रम-सयोगने उन्हें सदेवके लिए अकार्य करनेसे विरत 
कर दिया । 


“ज्ञानीके छुनमें ब्रिगुसिसि सहज टरेंते?-गजपथामे आरवीके सेठसे 
भेट हुई और बम्बई पहुँचे । बस यहाँसे विद्वान वर्णीका जीवन प्रारम्भ 
होता है । खुरजाके श्री गुरुदयालसिहसे भेंट हुई, उन्होने इनके स्थानादि 
की व्यवस्था जमवा दी । इन दिनों वर्णीजी कापियाँ बेचकर आजीविका 
करते थे तथा प० जीवारामसे कातन्‍्त्र व्याकरण तथा पं० पन्नालाल बाकली- 
वालसे रत्नकरण्ड पढते थे। सयोगवश इसी समय श्री माणिकचन्द्र दि० 
जेन परीक्षालयकी स्थापना हुई और परीक्षामे ससम्मान उत्तीर्ण होनेके 
कारण वर्णीजीको पं० गोपालदासजीने छात्रवृत्ति दिलाकर जयपुर भेज 
दिया । यहाँ आने पर अध्ययनका क्रम और व्यवस्थित हो गया और 
वे सर्वार्थंसिद्धि, आदि ग्रन्थोको पढ़ सके । जिस समय कातन्‍्त्रकी परीक्षा 
दे रहे थे, उसी समय पत्नीकी मृत्युका सवाद मिला। वर्णीजीने इसे भी 
अपने भावी जीवनका पूर्व चिह्न समझा और शान्त भावसे निवृत्तिमार्ग 
को अपनानेका ही संकल्प किया । 

जैनसमाजमें भ्री सॉस्कृतिक जागरण हो रहा था, फलत: 

मथुरामें महाविद्यालयकी स्थापना हुई और वर्तमानमें प्राच्य शिक्षित 
जैनसमाजके महागुरु प० गोपालदासजी वरैयाने वर्णीजीको मथुरा 
बुला लिया । अध्ययनका क्रम अब व्यवस्थित हो रहा था, तथा 
पूर्ण शिक्षा प्राप्त करनेका सकल्‍्प दृढ़तर। फलत' गुरुभक्तिसे प्रेरित 
होकर वह कार्य भी कर देते थे जो नहीं करना चाहिए था। 
यही कारण था कि प० ठाक्रप्रसादजीके लिए चौदशके दिन बाजारसे 
आलू-बेगनकी तरकारी लानेसे इन्कार भी न कर सके तथा अत्यन्त भयभीत 
भी हुए। लक्ष्यके प्रति स्थिरता तथा भीरुताके विचित्र समनन्‍्वयका यह 
अनूठा निदर्शन था । वर्णीजी अपने विषयमे स्वय एकाधिक बार यह कह 
सुक्के हें कि “मेरी प्रकृति बहुत डरपोक थी, जो कुछ फोई कहता था 
चुपचाप सुन लेता था।” किन्तु यह ऐसा गुण सिद्ध हुआ कि वर्णीजी 
सहज ही उस समयके जैन नेताओ तथा गुरु गोपालदासजी, प० बलदेव- 
दासजी, आदिके विद्वासभाजन बन सके । इतना ही नही, इस गुणने 
वर्णीजीको आत्म-आलोचक बनाया, जिसका प्रारम्भ सिमरा भेजे गयें 
जाली पत्रको लिखनेकी भूलकों स्वीकार करनेसे हुआ था। तथा हम 
देखते हे कि इस अवसरपर की गई गुरुजीकी भविष्यवाणी 'आजन्म 
आनन्दसे रहोगे” अक्षरश सत्य हुई हे। सच तो यह हैँ कि इसके बाद ही 
आजके न्यायाचार्य पं० गणेशप्रसादका प्रारम्भ हुआ था, क्योकि इसके 
बाद दो वर्ष खुरजामे रहकर वर्णीजीने गवर्नमेट सस्कृत कालेज 
बनारसकी प्रथमा तथा न्यायम्ध्यमाका प्रथम खण्ड पास किया था । 
एक बार बन्दे जो कोई ..--खुरजामे रहते समय एक दिन 
मृत्युका स्वप्न देखा। वर्णीजीकी अटल जैनधर्म थ्रद्धाने उन्हें सम्मेद- 
शिखर यात्राके लिए प्रेरित किया | क्‍या पता जीवन न रहे ? फिर 
क्या था, गर्मीम ही शिखरजीके लिए चल दिये । प्रयाग आकर अक्षयवट 
देखकर जहाँ भारतीयोकी श्रद्धालुताके प्रति आदर हुआ, बही उनकी अज्ञता 
को देखकर दया भी आई। वर्णीजीने देखा अज्ञ श्रद्धालु जनताको 
गुण्डे पण्डे किस प्रकार ठगते हे फलतः उनकी वैदिक रीति-रिवाजों परसे 


क्ुलक गणशप्रसाद वर्या के 


बची-खुची श्रद्धा भी समाधष्त हो गई । शिखरजी पहुँचने पर गिरिराजके 
दर्शनसे जो उल्लास हुआ वह गर्मके कारण होनेवाली यात्राकी कठि- 
नाईका खयाल आते ही कम होने लगा। उनके मनमे आया “यदि हमारी 
बन्दना नहीं हुई तो अधम पुरुषोकी श्रेणीमे गिना जाऊँगा”, किन्तु उनकी 
अटल श्रद्धा फिर सहायक हुई और वे सानन्द यात्रासे लौटकर इस लोका- 
पवाद-भीरुतासे सहज ही बच सके । वर्णीजी परिक्रमाको जाते है और 
करके लौटते है, पर इस यात्रामे जो एक साधारण-सी घटना हुई वह उनके 
अन्तरगको करतलामलक' कर देती हैं । वे मार्ग भूलते हे और प्याससे 
व्याकुल हो उठते है, मृत्यके भय और जीवन-मोहके बीच भूलते हुए 
कहते हे “यद्यपि निष्कामभावसे ही भगवान्‌का स्मरण करना श्रेयोमार्गका 
साधक हैँ । हमे पानीके लिए भक्ति करना उचित न था। परन्तु क्‍या 
करे ? उस समय तो हमे पानीकी प्राप्ति म्‌वितसे भी अधिक भान हो 
रही थी। . तृषित हो प्राण त्यागूँ ?.... जन्मसे ही अकिज्चित्कर 
हैँ । आज नि'सहाय हो पानीके बिना प्राण गँवाता हूँ । हे प्रभो ! एक 
लोटा पानी मिल जाय यही' विनय हैं । . .भाग्यमे जो बदा है वही होगा, 
फिर भी हे प्रभो !' आपके निमित्तने क्‍या उपकार किया ?” वर्णीजी 
जब इन सकल्प-विकल्पोमे डूब और उतरा रहे थे, उसी समय पानी मिल 
जाता है। पूर्व पृण्योदयसे प्राप्त इस घटनाने उनमें जो श्रद्धा उत्पन्न की, 
उसकी प्रशसा करते हुए वे स्वयं कहते हे-- उस दिनसे धर्ममे ऐसी 
श्रद्धा हो गई जो कि बड़े-बड़े उपदेशों और शास्त्रोसे भी बहुत ही 
श्रमसाध्य है ।” 
कार्य वा साधयासि शरोरं वा पातयामि- 

सम्मेदशिखरसे सिमरा वापस गये । टीकमगढ़ रहकर ही अध्ययन 
चालू रखनेका प्रयत्न किया, किन्तु अध्यापक दुलार भासे पश्ुबलिको लेकर 
विवाद हो गया भर अहिंसाके पुजारी वर्णीजीने तय किया "मूर्ख रहता 
अच्छा किन्तु हिसाको पुष्ट करनेवाले अध्यापकसे विद्यार्जज करना अच्छा 
नही ।” पर जिसकी जीवन-साथ ही पोडित्य थी, वह कंसे पढ़ता छोड़कर 

शान्‍्त बेठता ? फलत. धमंमातासे आज्ञा लेकर हरिपुर (इलाहाबाद) 
प० ठाक्रप्रसादके यहाँ चले गये । अध्ययन सुचारु रूपसे चल रहा था 
किन्तु संगात्‌ संजायते दोष: । एक दिन साथीके साथ भग पी ली । नशा 
हुआ, पडितजीने रात्रिमे खटाई खानको कहा, पर आत्त पाल्य प्रयत्नत. 
फलत: निशिभोजन त्याग ब्रतको निभानेके लिए नशेमे भी जागरूक रहे । 
भग खानेको जैनी न थे” सुनकर गुरुजीके पैरोमे गिर पडे और अपने अप- 
राधके लिए पश्चात्ताप किया तथा अपने जैनत्वको ऐसा दृढ किया कि 'हस्तिना | 
ताव्यसानो5पि न गच्छेज्जैनमन्दिरम' के गढ काशीसे भी विजय पाई । 
वर्णीजी ऊँची शिक्षाके लिए काशी पहुँचे | अन्य विद्यार्थियोके 
समान पोथी लेकर प० जीवनाथ मिश्रके सामने उपस्थित हुए। नाम- 
कुल-धर्म पूछा गया। प्रकृत्या भीर प० गणेशप्रसादने साहसके साथ 
कह दिया मे ब्राह्मण नही हूँ । पडित आगबबूला हो गया। अब्राह्मण 
और उसपर भी वेदनिन्दक, कदापि नही, मेरे यहाँ त्रिकालमे नही पढ सकता । 
वर्णीजी भी शमीतर है । उनके भीतर छिपा नैेयायिक जाग उठा और 
बोले “ईश्वरेच्छा बिना कार्य नहीं होता, तब हम क्या ईश्वरकी इच्छाके 
बिना ही हो गये ” नही हुए, तब आप जाकर ईश्वरसे कगडा करो ।” 
विचारे काशीके पडितके लिए ही यह नूतन अनुभव न था, अपितु वर्णीजीके 
अन्तरगमे भी नूतन प्रयोगका सकल्प उदित हो चुका था। नागरिकता 
एवं सभ्यताकी रग-रगमे भिदी साम्प्रदायिकताने क्षण भरके लिए वर्णीजी 
को निराश कर दिया । वे कोठीमें बैठ कर रुदन करने लगे और सो गये । 
स्वप्न देखा, बाबा भागीरथजीको बुलाओ और श्रुतपञ्चमीको काशीमें 
पाठशालाका मुहृत्तं करो। फलत. प्रयत्न प्रारम्भ हुआ और दूसरे 
अध्यापककी खोजमे लग गये । तथा बडी कठिनाइयोको पार करते हुए 
पडित अम्बादास शास्त्रीके शिष्यत्वको प्राप्त कर सके । 
इस समय तक परम तपस्वी बाबा भागीरथजी आ चके थे। 
संयोगवश अग्रवालसभामे वर्णीजी चार मिनट बोले, जिससे काशीके लोग 
प्रभावित हुए। विद्यालयके प्रयत्नकी चर्चा हुई तथा भम्मनलालजी सा०, 

कामासे एक रुपया प्रथम सहायता मिली । वर्णीजी तथा बाबाजी निरुत्साह 
न हुए, अपितु उस रुपयेके चौसठ कार्ड लेकर समाजके विशेष व्यक्तियोको 
लिख दिये! । विशुद्ध परिणामोसे कृत प्रयत्न सफल हुआ । स्व० बाबू देव- 
कुमार रईस आरा, सेठ माणिकचन्द जवेरी बम्बई, बाबू छेदीलाल रईस 
बनारस आदिते प्रयत्नकी प्रशसा की और सहायताका वचन दिया। प० 
अम्बादासजीकों आदि-अध्यापक तथा प० वशीधरजी इन्दौर, प० गोविन्द- 
रायजी तथा अपने आपको आदि-छात्र करके वर्णीजीने काशीके श्री 
स्याद्राद दिगम्बर जैन विद्यालयका प्रारम्भ किया, जिसने जैनसमाजकी 
सास्क्ृतिक जाग्रतिके लिए सबसे उत्तम और अधिक कार्य किया हूँ । 
स्थाद्गाद वि० जैन विद्यालयने जेनससमाजकी बही सेवा की है, जो श्री 
सेग्यद अहमदके अलीगढ़ विश्वविद्यालयने मुसलमानोकी, पूज्य माल- 
वीयजीके काशी विश्वविद्यालयने वेदिकोकी तथा पूज्य गाधीजीके विद्या- 
पीठोने पूरे भारतकी की है । प्रथम दो शिक्षासस्थाओकी अपेक्षा स्याद्वाद 
विद्यालयकी यह्‌ विशेषता रही हैं कि इसने कभी भी जेन साम्प्रदायिकता 
को उठने तक नही दिया है । यही एक सस्था वर्णीजीको अमर करनेके 
लिए पर्याप्त है, क्योकि वे इसके सस्थापक ही नही है, अपितु आज 
जैन समाजकी विविध-सस्थाओके पोषक होकर भी इसके स्थायित्वकी 
उन्हें सर्देव चिन्ता रहती है । ऐसा लगता हैँ कि वे अपनी इस मातृ-पुत्री 
सस्थाको क्षण भर नही भूलते हे । 

ससारकी जितना अधिक वर्णीजी समभते है, उतना शायद ही' कोई 
जानता हो तथापि इतने गम्भीर हे कि उनकी थाह पाना असभव है, 
किन्तु विशेषज्ञता तथा गाम्भीयंने उनकी शिशु-सुलभ सरलता पर रचमात्र 
प्रभाव नही डाला है । आज भी किसी बातको सुनकर उनके मुखसे आशइचय- 
सूचक प्लूत अरे” निकल पड़ता हैं। यही कारण है कि स्व० बाईजी 
तथा शास्त्रीजी बहुधा कहा करते थे 'तिरी बुद्धि क्षणिक ही नही, कोमल 
भी है। तू प्रत्येकके प्रभावमें आ जाता हैं ।” 





१. सब एक काका मुल्य एक पेसा था । 


घ० बैन-जागरणके अग्नदूत 


मनुष्यके स्वभावका अध्ययत्त करनेमें तो वर्णीजीको एक क्षण भी नहीं 
लगता । यही कारण हे कि वे विविध योग्यताओके पुरुषोसे सहज ही विविध 
कार्य करा सके हे । यह भी समभना भूल होगी कि यह योग्यता उन्हे अब 
प्राप्त हुई हैं। विद्यार्थी जीवनमे बाईजीके मोतियाबिन्दकी चिकित्सा 
कराने किसी बंगाली डाक्टरके पास भाँसी गये । डाक्टरने यो ही कहा- 
“यहाँके लोग बडे चालाक होते हे,” फिर क्या था माता-पुत्र उसकी लोभी 
प्रकृतिकों भाप गये और चि्कित्साका विचार ही छोड दिया। बादमें 
उस क्षेत्रके सब लोगोने भी बताया कि वह डाक्टर बडा लोभी था, किन्तु 
धर्ममाताकी व्यथाके कारण वर्णीजी दुखी थे, उन्हे स्वस्थ देखना चाहते 
थे। तथापि उनकी आज्ञा होने पर बनारस गये और परीक्षाम बैठे गो कि 
मन ने लग सकनेके कारण असफल रहे । लौटने पर बागमे एक अग्नेज़ 
डाक्टरसे भेट हुई। वर्णीजीको उसके विषय्मे अच्छा ख्याल हुआ। 
उससे बाईजीकी आँखका आपरंशन कराया और बाईजी ठीक हो गई । 
इतना ही नहीं वह इनसे इतना प्रभावित हुआ कि उसने रविवारको मासा- 
हारका त्याग कर दिया तथा कपडोकी स्वच्छता आदिको भोजन-शुद्धिका 
अग बनानेका इनसे भी आग्रह किया । 

वर्गीजीका दूसरा विशेष गुण गुणग्राहकता है, जिसका विकास भी 
छात्रावस्थामे ही हुआ था । जब वे चकौती (दरभगा) में अध्ययन करते 
थे, तब द्रौपदी नामकी भ्रष्ट बालविधवामे प्रौढावस्था आने पर जो एकाएक 
परिवर्तेन हुआ, उसने वर्णीजी पर भी अद्भुत प्रभाव डाला । वे जब 
कभी उसकी चर्चा करते हे तो उसके दूषित जीवनकी ओर सकेत भी नहीं 
करते हे और उसके श्रद्धानकी प्रशंसा करते हे । बिहारी मुसहरकी निर्लो- 
भिता तो वर्णीजीके लिए आदर्श है । अल्पवित्त, अपढ होकर भी उसने 
उनसे दस रुपये नहीं हो लिये क्योकि वह अपने औषधिज्ञानकों सेवार्थ 
मानता था। घोर-से-घोर घृणोत्पादक अवसरोने वर्णीजीमे विरक्षित और 
दयाका ही संचार किया है, प्रतिशोध और क्रोध कभी भी उनके विवेक 
और सरलताको नही भेद सके हे । नवद्गीपमें जब कहारिनसे मछलीका 


क्षुक्लक गणेशप्रसाद वर्णी घ््१ 


आख्यान सुना तो वहाँके नेयायिकोसे विशेष ज्ञान प्राप्त करनेके प्रलोभनको 
छोड़कर सीधे कलकत्ता पहुँचे। और वहाँके विद्वानोसे भी छह मास 
अध्ययन किया । इस प्रकार यद्यपि वर्णीजीने तब तक न्यायाचार्यके 
तीन ही खण्ड पास किये थे, तथापि उनका लौकिक ज्ञान खण्डातीत हो चुका 
था। तथा उन्होने अपने भावी जीवनक्षेत्र-जेन समाजमें शिक्षाप्रचार 
तथा मूक सुधारके लिए अपने आपको भली भॉति तैयार कर लिया था। 
जानो और जानने दो- 

कलककत्तेस लौटकर जब बनारस होते हुए सागर आये तो वर्णीजीने 
देखा कि उनका जन्म-जनपद शिक्षाकी दृष्टिसे बहुत पिछडा हुआ है। 
जब नैनागिरकी तरफ विहार किया तो उनका आत्मा तड़प उठा । बगाल 
और बु्‌न्देलखडकी बौद्धिक विषमताने उनके अन्तस्तलको आलोडित 
और आन्दोलित कर दिया। रथयात्रा, जलयात्रा, आदिमे हजारो रुपया 
व्यय करनेवालोकों शिक्षा और श्ञास्त्र-दानका विचार भी नहीं करते 
देखकर वे अवाक्‌ रह गये । उन्होने देखा कि भोजन-पान तथा लैडगिक 
सदाचारको दृढतासे निभाकर भी समाज भाव-आचारसे दूर चला जा 
गहा है । साधारण-सी भूलोके लिए लोग बहिष्कृत होते हे और आपसी 
कलह होती हैं। प्रारम्भमे किसी विधवाको रख लेनेके कारण ही 
'विनेकाबार' होते थे, पर हलवानीमे सुन्दर पत्नीके कारण बहिष्कृत, दिगौडे- 
में दो घोडोकी लड़ाईमे दुर्बल घोड़ेके मरने पर सबल घोडे वालेको दण्ड, 
आदि घटनाओने वर्णीजीको अत्यन्त सचिन्त कर दिया था। हरदीके 
रघुनाथ मोदी वाली घटना भी इन्हीं सब बातोकी पोषक थी । उनके 
मनमे आया कि ज्ञान बिना इस जड़तासे मुक्ति नहीं। फलत' आपने 
सबसे पहिले बडा (सागर, म० प्रा०) में पाठशाला खुलबाई। इसके 
बाद जब आप ललितपुरमे इस चिन्तामें मग्त थे कि किस प्रकार उस प्रान्त 
के केन्द्रस्थानोंमें सस्थाएँ स्थापित की जायें, उसी समय श्री सवालनवीसने 
सागरसे आपको बुलाया । सयोगकी बात है कि आपके साथ प० सहदेव 
का भी थे। फलत: श्री कण्डयाके प्रथम दानके मिलते ही अक्षय-तृतीयां 

द्‌ 

को प्रथम छात्र प० मुन्नालाल राधेलीयकी शिक्षासे सागरमें श्री सत्तर्क- 
सुधा-तरंगिणी पाठशाला” का प्रारम्भ हो गया। गयाकी विशाल धाराके 
समान इस संस्थाका प्रारम्भ भी बहुत छोटा-सा था | स्थान आदिके लिए 
मोराजी भवन आनेके पहिले इस ससस्‍्थाने जो कठिनाइयाँ उठाई, वास्तव 
में थे वर्णीजी ऐसे बद्धपरिकर व्यक्तिके अभावमें इस सस्थाको समाप्त 
कर देनेके लिए पर्याप्त थी। आ्िक व्यवस्था भी स्थानीय श्रीमानोंकी 
दुकानोसे मिलनेवाले एक आना सैकडा धर्मादाके ऊपर आश्रित थी । पर 
इस सस्थाके वर्तमान विशाल प्राइगण, भवन आदिको देखकर अनायास 
ही वर्णीजीके सामने दर्शकका शिर भुक जाता है। आज जैन-समाजमें 
बुन्देलखण्डीय पडितोका प्रबल बहुमत है, उसके कारणोका विचार करने- 
पर सागरका यह विद्यालय तथा वर्णीजीकी प्रेरणास स्थापित साढूमल, 
पपौरा, मालथौन, ललितपुर, कटनी, मडावरा, खुरई, बीना, बरुआसागर, 
आदि स्थानोके विद्यालय स्वय सामने आ जाते है । वस्तुस्थिति यह हैं 
कि इन पाठशालाओने प्रारम्भिक और माध्यमिक शिक्षा देनेमे बड़ी तत्परता 
दिखाई है । इन सबमे सागर विद्यालयकी सेवाएँ तो चिरस्मरणीय हे । 
वर्णीजीन पाठशाला स्थापनाके तीर्थका ऐसे शुभ मृहतंमे प्रवर्तन 
किया था कि जहाँसे वे निकले वही पाठशालाएँ खुलती गई । यह स्थानीय 
समाजका दोष है कि इन सस्थाओको स्थायित्व प्राप्त न हो सका । इसका 
वर्णीजीको खेद हैं । पर समाज यह न सोच सका कि प्रान्त भरके लिए 
व्याकुल महात्माको एक स्थानपर बॉध रखना अनुचित हैं। उनके सकेत 
पर चलकर आत्मोद्धार करना ही उसका कत्तंव्य हैं। तथापि व्णित्रय 
(पं० गणेशप्रसाद जी वर्णी, बाबा भगीरथ वर्णी और प० दीपचन्दजी वर्णी) 
के सतत प्रयास तथा विशुद्ध पुरुषार्थन बुन्देलखण्ड ही क्या अज्ञान-अन्धका- 
राच्छन्न समस्त जेन-समाजको एक समय विद्यालय पाठद्ाला रूपी प्रकाश- 
स्तभोंसे आलोकित कर दिया था । इसी समय वर्णीजीने देखा कि केवल 
प्राच्य शिक्षा पर्याप्त नही है, फलत: योग्य अवसर आते ही आपने जबलपुर 
'शिक्षा-मन्दिर! तथा जैन-विश्व विद्यालयकी स्थापनाके प्रयत्न किये । 

यह सच है कि जबलपुरकी स्थानीय समाजके निजी कारणोसे प्रथम प्रयत्न 
तथा समाजकी दलबन्दी एव उदासीनताके कारण द्वितीय प्रयत्न सफल 
न हो सका, तथापि उसने ऐसी भूमिका तैयार कर दी है जो भावी साधकों 
के मार्गको सुगम बनावेगी। आज भी वर्णीजी बौद्धिक विकासके साथ 
कर्मठताका पाठ पढानेवाले गृरकुलो तथा साहित्य प्रकाशक संस्थाओंकी 
स्थापना व पोषणमें दत्तचित्त हे । ऊपरके वर्णनसे ऐसा अनुमान किया जा 
सकता है कि वर्णीजीने मातृमण्डलकी उपेक्षा की, पर ध्यूव सत्य यह हैं 
कि वर्णीजीका पाठशाला आन्दोलन लडके-लडकियोके लिए समान रूपसे 
चला हैं। इतना ही नहीं ज्ञानी-त्यागी मार्गेका प्रवर्तन भी आपके दीक्षा- 
गुरु बाबा गोकुलचन्द्र (पितुश्नी प० जगमोहनलालजी सिद्धान्तशास्त्री) 
तथा आपने किया है । 

पर स्वारथके कारने- 


आरचर्य तो यह है कि जो वर्णीजी पैसा पास न होने पर 
हफ्तों कच्चे चने खाकर रहे और भूखे भी रहे और अपनी माता (स्व० 
चिरोंजाबाईजी ) से भी किसी चीजको मॉगते शरमाते थे, उन्हीका हाथ 
पारमाथिक सस्थाओके लिए मॉगनेको सर्देव फैला रहता हे । इतना ही 
नही, संस्थाओका चनन्‍्दा उनका ध्येय बन जाता था| यदि ऐसा न होता 
तो सागरमे सामाथिकके समय तन्द्रा होते ही चन्देकी लपकमे उनका भिर 
क्यो फूटता। पारमार्थिक संस्थाओकी झोली सेव उनके गलेमे पड़ी रही 
हैं । आपने अपने शिष्योके गले भी यह भोली डाली हैं । पर उन्हें देखकर 
वर्णीजीकी महत्ता हिमालयके उन्नत भालके समान विश्वके सामने तन 
कर खडी हो जाती है । क्योकि उनमे “मर जाऊँ माँगूँ नहीं अपने तनके 
काज ४” का वह पालन नही है जो पूज्य वर्णीजीका मूलमत्र रहा है । 
वर्णीजीकी यह विशेषता रही है कि जो कुछ इकट्ठा किया वह सीधा संस्था- 
घधिकारियोको भिजवा दिया और स्वयं निरलिप्त। वर्णीजीके निमित्त 
से इतना अधिक चन्दा हुआ है कि यदि वह केन्द्रित हो पाता तो उससे 
विश्वविद्यालय सहज ही चल सकता ? तथापि इतना निश्चित हूँ कि 

असली (ग्रामीण) भारतमे ज्योति जगानेका जो श्रेय उन्हें है, वह विश्व- 
विद्यालयके सस्थापकोको नही मिल सकता । क्योकि वर्णीजीका पुरुषार्थ 
नदी, नाले और कप-जलके समान गाँव-गॉवको जीवन दे रहा है । 

वर्णीजीको दयाकी मूर्ति कहना अयुक्त न होगा । उनके हृदयका 
करुणासत्रोत दीन-दु खीको देखकर अबाधगतिसे बहता हूँ । दीन या आकान्त 
को देखकर उनका हृदय तडप उठता है । यह पात्र है या अपात्र यह वे नहीं 
सोच सकते, उसकी सहायता उनका चरम लक्ष्य हो जाता है । लोग वेश 
बनाकर वर्णीजीको आज भी ठगते हे, पर वावाजी “कु बरथा प्रणयमस्य न 
पारयन्ति ।” के अनसार “अरे भइया हमें वो का ठगे जो अपने आपको 
ठग रहो ।” कथनकों सनते ही आज भी दयामय वर्णीके विविध रूप सामने 
नाचने लगते है । यदि एक समय लुहारसे संडसी मांगकर लकड॒ह्ारिनके पैरसे 
खजूरका कॉटा निकालते दिखते हे तो दूसरे ही क्षण बहेरिया ग्रामके कुऑपर 
दरिद्र दलित वर्गके बालककों अपने लोटेसे जल तथा मेवा खिलाती मूर्ति 
साभने आ जाती है, तीसरे क्षण मार्गमे ठिठुरती स्त्रीकी ठड दूर करनेके 
लिए लेंगोटीके सिवा समस्त कपडे शरीर परसे उतार फेकती ध्यामल 
मूति कलकती हे, तो उसके तुरन्त बाद ही लकड॒हारेके नन्‍्याय-प्राप्त दो 
आना पैसोकों लिए, तथा प्रायश्चित्त रूपसे सेर भर पक्‍वान्न लेकर गर्मीकी 
दूपहरीमे दौडती हुई पसीनेसे लथपथ मूति आँखोके आगे नाचने लगती 
हैं । कर्रापुरके कए्पर वर्णीजी पानी पीकर चलना ही चाहते हे कि दृष्टि 
पास खडे प्यास मिहतरपर ठिठक जाती है । दया उमड़ी ओर लोटा कुएँ 
से भरकर पानी पिलाने लगे, लोकापवादभय मनमें जाग्रा और लोटा- 
डोर उसीके सिपुर्दे करके चलते बने । स्थितिपालस और सुधारका अनूठा 
समन्वय इससे बढकर कहा मिलेगा ? 
जो संसार विष सुख होतो- 

इस प्रकार बिना विज्ञापन किये जब वर्णीजीका चरित्र निखर 
रहा था, तभी कुछ ऐसी घटनाएँ हुई, जिन्‍्होने उन्हे बाह्मत्याग तथा ब्रतादि 
अहणके लिए प्रेरित किया । यदि स्व० सिघेन चिरोजाबाईजीका वर्णीजी 

पर पुत्र-स्नेह लोकोत्तर था तो वर्णीजीकी मातृश्रद्धा भी अनुपम थी । 
फलत' बाईजीके कार्यको कम करनेके लिए तथा प्रिय भोज्य सामग्री लाने 
के लिए वे स्वय ही बाज़ार जाते थे । सागरमें शाक फलादि कूंजडिने बेचती 
हैं। और म्‌हकी वे जितनी अशिष्ट होती हे आचरणकी उतनी ही पक्‍की 
होती हें। एक किसी ऐसी ही कुजैडिनकी दुकानपर दो खूब बड़े शरीफा 
रखे थे। एक रईस उतका मोल कर रहे थे और कूंजड़िनका मुंह माँगा 
मूल्य एक रुपया नहीं देना चाहते थे, आखिरकार ज्यों ही वे दुकानसे 
आगे बढ़े वर्णीजीने जाकर वे शरीफ खरीद लिये । लक्ष्मी-वाहनने इसमें 
अपनी हेठी' समझी और अधिक मूल्य देकर शरीफ वापस पानेका प्रयत्न 
करने लगे | कुंजडिनन इस पर उन्हें आडे हाथों लिया और वर्णीजीको 
शरीफ दे दिये । उसकी इस निलोॉभिता और वचनकी दृढ़ताका वर्णीजी 
पर अच्छा प्रभाव पडा और बहुधा उसीके यहाँसे शाक सब्जी लेने लगे । 
पर चोर यदि दुनियाको चोर न समझे तो कितने दिन चोरी करेगा ? 
फलत: स्वयं दुर्बल और भोग-लिप्त मानवोमें इस बातकी कानाफूसी प्रारम्भ 
हुई, वर्णीजीके कानमे उसकी भनक आई । सोचा, संसार ! तू तो अनादि 
कालसे ऐसा ही है, मार्ग तो में ही भूल रहा हूँ, जो शरीरकों सजाने और 
खिलानेमे सुर्ख मानता हूँ। यदि ऐसा नही तो उत्तम वस्त्र, आठ रुपया 
सेरका सुगधित चमेलीका तेल, बडे-बडे बाल, आदि विडम्बना क्‍यों ? 
और जब स्वप्नमे भी मनमें पापमय प्रवृत्ति नही तो यह विडम्बना शत- 
गुणित हो जाती है। प्रतिक्रिया इतनी बढ़ी कि श्री छेदीलालके बग्मीचेमें 
जाकर आजीवन ब्रह्मचयंका प्रण कर लिया। मोक्षमार्मका पथिक अपने 
मार्गकी ओर बढा तो लौकिक बुद्धिमानोंने अपनी नेक सलाहे दी | वे 
सब इस ब्रतग्रहणके विरुद्ध थीं तथापि वर्णीजी अडोल रहे । 


इस ब्रत-प्रहणके पश्चात्‌ उनकी वृत्ति कुछ ऐसी अन्तर्मुख हुई कि 
पतितोंका उद्धार, अन्तर्जातीय विवाह आदिके विषयमें शास्त्रसम्मत मार्गपर 
चलनेका उपदेहादि देना भी उनके मनको संतुष्ट नही करता था । यद्यपि 
इन दिनों भी प्रति वर्ष वे परवार-सभाके अधिवेशनोंमे जाते थे, तथा बाबा 

सीतलप्रसादजीके विधवा-विवाह आदि ऐसे प्रस्तावोंका आास्त्रीय आधार 
से खण्डन करते थे। बुन्देलखण्डके अच्छे सार्वजनिक आयोजन उनके 
बिना न होते थे । तथापि उनका मन बेचेन था । इन सबमे आत्मशान्ति 
न थी । व्यक्तिगत कारणसे न सही समष्टिगत हितकी भावनासे ही 
विरोध और विद्वेषको अवसर मिलता था। ऐसे ही समय वर्णीजी बाबा 
गोकुलचन्द्रजीके साथ कुण्डलपुर (सागर म० प्रा०) गये । यहाँ पर भी 
बाबाजीने उदासीनाश्रम खोल रखा था। वर्णीजीने अपने मनोभाव 
बाबाजीसे कहे और सप्तम 'प्रतिमा' धारण करके पदसे भी अपने आपको 
वर्णी बना दिया । ज्ञान और त्यागका यह समागम जैन-समाजमे अद्भुत 
धा। अब वर्णीजी ब्रतियोके भी गुरु थे, और सामाजिक विरोध तथा 
विद्वेपसे बचनेकी अपेक्षा उसमें पडनेके अवसर अधिक उपस्थित हो सकते 
थे, किन्तु वर्णीजीकी उदासीनतासे अनुगत विनम्रता ऐसे अवसर सहज 
ही टाल देती थी | तथा वर्णी होकर भी उनके सार्वजनिक कार्य दिन दूने 
रात चौगुने बढते जाते थे । 

लोग कहते हे “पुण्य तो वर्णीजी न जाने कितना करके चले हे । 
ऐसा सातिशय पुण्यात्मा तो देखा ही नहीं । क्योंकि जब जो चाहा मिला, 
या जो कह दिया बही हुआ ऐसी अनेक घटनाएँ उनके व्वियमे सुनी है । 
नेनागिर ऐसे पर्व तीय प्रदेशमे उनके कहनेके बाद घटे भरमे ही अकस्मात्‌ 
अगर पहुँच जाना, बडगनीके मन्दिरकी प्रतिष्ठाके समय सूखे कुंओका 
पानीसे भर जाना, आदि ऐसी घटनाएँ हे, जिन्हें सुनकर मनृप्य आश्चयंमे 
पड़ जाता हैं । 


काहेको होत अधीरा रे- 

जब वर्णीजी उक्त प्रकारसे समाजका सम्मान और पूजा तथा 
मातुश्नी बाईजीके मातृस्नेहका अविरोधेन रस ले रहे थे, उसी समय बाईजी 
का एकाएक स्वास्थ्य बिगडा । विवेकी वर्णीजीकी आँखोके आगे आद्य- 
मिलनसे तब तककी घटनाएँ घूम गई और कल्पना आई क्रक्ृत्या 
विवेकी, बुद्धिमानू, दयालु तथा व्यवस्था-प्रेमी बाईजी शायद अब और 

मेरे ऊपर अपनी स्नेह-छाया नही रख सकेंगी । उनका सरल हृदय भर 
आया और आँखे छलछला आई', विवेक जागा, माता ! तुमने क्‍या नहीं 
दिया और क्‍या नही किया ? अपने उत्थानका उपादान तो मुझे ही बनता 
हैं । आपके अनन्त फलदायक निमित्तको न भूल सकूँगा तथापि प्रारब्धको 
टालना भी संभव नहीं ।” फलत. अनन्त मातृ-वियोगके लिए अपनेको प्रस्तुत 
किया । बाईजीने सर्वस्व त्याग कर समाधिमरण पूर्वक अपनी इहलीला 
समाप्त की । विवेकी लोकगुरु वर्णीजी भी रो दिये और अन्तरगमे अनन्त- 
वियोग-दु.ख छिपाये सागरसे अपने परम प्रिय तीर्थक्षेत्र द्रोणगरिरिकी 
ओर चल दिये। पर कहाँ हे बान्ति ? मोटरकी अगली सीटके लिए 
कहा-सुनी क्‍या हुई, राजपिने सवारीका ही त्याग कर दिया। सागर 
वापस आये तो बाईजीकी “भैया भीजन कर लो” आवाज फिर कानोंमें 
आने-सी लगी । सोचा, मोहनीय अपना प्रताप दिखा रहा हैं। फिर क्‍या 
है अपने मनको दृढ़ किया और अबकी बार पैदल निकल पडे वास्तविक 
विरक्तिकी खोजमे । फिर कया था गॉव-गाँवने बाईजीके लाडलेसे ज्योति 
पाई। यदि सवारी न त्यागते, पैसेवाले भक्त लोग आत्म-सुधारके बहाने 
उन्हें वायुयान पर लिये फिरते, पर न रहा बॉस, न रही बाँसुरी । वर्णीजी 
फोंपड़ी-फोपड़ीमे शान्तिका सन्देश देते फिरने लगे और पहुँचे हज़ारों 
मील, चलकर गिरिराज सम्मेदशिखरके अचलमे | शायद पूजनीया 
बाईजी जो जीवित रहके न कर सकती वह उनके मरणने संभव कर दिया । 
यद्यपि वर्णीजीको यह कहते सुना है मुझे कुछ स्वदेश (स्वजनपद )का 
अभिमान जाग्रत हो गया और वहाँके लोगोके उत्थान' करनेकी भावना 
उठ खड़ी हुई। लोगोके कहनेमें आकर फिरसे सागर जानेका निश्चय 
कर लिया। इस पर्यायमे हमसे यह महती भूल हुई, जिसका प्रायश्चित्त 
फिर शिखरजी जानेके सिवाय अन्य कुछ नहीं, चक्रमे आ गया ।” तथापि 
आज वर्णीजी न व्यक्तिसे बँधे हे न प्रान्त या समाजसे, उनका विवेक और 


विरक्तिका उपदेश जलवायुके समान सर्वसाधारणके हिताय है । 
-वर्णी अभिनन्दन ग्रन्थ 


जाई -+ 


अणजोरणीयाक महतो महीयान 
पं० कुलाशचन्द्र सिद्धान्तशास्त्री 


पाः क्षुल्लक श्री गणेशप्रसादजी वर्णीकी उपमा देवताओमेंसे यदि 

>> किसीसे दी जा सकती है तो शिवजीसे | शिवजीके बाबा भोलानाथ, 
विश्वनाथ आदि अनेक नाम हेँ और ये नाम वर्णीजीमे भी घटित होते 
हे । वे सदा सबका कल्याण करनेमे तत्पर हे । कोई भी व्यक्ति अपना 
दु ख-दर्द उनके सामने रखकर उनसे क्रियात्मक सहानुभूति प्राप्त कर 
सकता हैं। वें किसीको मना करना जानते ही नहीं । उनके मुखसे सबके 
लिए एक ही शब्द निकलता हँ-हुओ भेैय्या ।! और राजाओमेसे यदि 
किसीसे उनकी उपमा दी जा सकती हैं तो राजा भोजसे । राजा भोज 
विद्वानोके लिए कल्पवृक्ष था । एक बार किसीन यह अफवाह उडा दी 
कि राजा भोज मर गये । विद्वानोमें कुहराम मच गया और एक विद्वान्‌ 
के मुखसे निकल पड़ा-- 


अल धारा निराधारा, निरालम्बा सरस्वती। 
पणिडताः खण्डिताः सर्वे भोजराजे दिवंगते ॥#' 
इतनेमे ही ज्ञात हुआ कि अफवाह भूठी थी, राजा भोज सकृशल 
है । तब वही विद्वान कह उठा-- 


# अर्थात्‌ आज राजा भोजका स्वर्गवास हो जानेसे धारा नगरी 
निराधार हो गई, सरस्थतीका कोई अवलम्बन नहीं रहा और पण्डित 
खण्डित हो गये-उनको सन्‍्मान देनेवाला कोई नहों रहा ।! 


फ्ुल्‍ल्कक गशणेशप्रसाद वर्णी घ्घष 


अद्य धारा सदाधारा सदालम्बा सरस्वती । 
परिडता मण्डिताः सर्वे भोजराजे भुवं गते ॥।*# 

वर्णीजी भी विद्याथियों और विद्वानोके कल्पवृ॒क्ष है। यदि वह 
राजा भोजकी तरह किसी. राज्यके स्वामी होते तो विद्वानोकों आजीविका 
के लिए किसीका मुंह ताकना न पड़ता । जब वे सुनते हे कि किसी विद्वान 
को जीविकाका कष्ट है या किसीने विद्वान्‌की अवहेलना की हैं, तो उनका 
अन्त करण आकूल हो उठता है, और वे भरसक उसकी सहायता 
के लिए प्रयत्न करते हुए रचमात्र भी नहीं सक्चाते । उनका एक सिद्धान्त 
है कि यदि हमारे चार अक्षरोसे किसीका हित होता हो तो इससे अच्छी 
क्या बात हैं। उनके चार अक्षरोसे न जाने कितने पीडित, दुखी और 
निष्कासित छात्रो तथा विद्वानोंका हित हुआ है । ऐसे भी लोग हैं जो 
उनकी इस उदार वृत्तिकी आलोचना करते हे और इसलिए 
कभी-कभी वर्णीजी भी सकोचमे पड़ जाते हे, किन्तु उनका वह सकोच 
उनकी उदार मनोवृत्तिके सामने एक क्षणसे अधिक नही ठहरता। ढीक 
ही है, क्या किसीके कहनेसे नदी अपना बहना बन्द कर सकती है, या जलसे 
भरा मेघ बरसे बिना रह सकता है ? 

जिस दिन वर्णीजी अस्त हो जायेगे, विद्वानोके सिर बिना मुकटके 
हो जायेगे और उनकी जन्मभूमि बुन्देलखण्ड तो सदाके लिए अनाथ हो 
जायेगा । विरले ही महापुरुष ऐसे होते हे, जो अपनी जन्मभूमिको इतना 
प्यार करते हें । वर्णीजी समस्त भारतकी जैन-समाजके हारा आदरणीय 
होकर भी और भारतके विविध प्रान्तोंमे भ्रमण करते हुए भी अपनी 
जन्मभूमि और उसके निवासियोको नहीं भूल सके । बुन्देलखण्डका 
छोटे-से-छोटा अधिवासी भी उनके लिए प्रिय है। वे उसके बच्चोंकी 
शिक्षाकी सदा चिन्तां करते रहते हैँ । 

# अथोत्‌ आज राजा भोजके जी उठनेसे धारा नगरी खदाके लिए 
साधार हो गई, सरस्वतीका अवलम्बन स्थायों हो गया और पण्िडितवर्ग 
मणिदित (भूषित) हो गया । 


९० जैन-जागरणके अ्रग्नदूत 


जेन-समाजमे और विशेष करके बुन्देलखण्डकी जनसमाजमें शिक्षा 
का प्रसार करनेमें वर्णीजीने अथक प्रयत्न किया है, और ७७ वर्षकी 
अवस्था हो जाने पर भी वे अपने प्रयत्नसे विरत नही हुए है । ' 

उनकी बालकों-जैसी सरलता तो सभीके लिए आकर्षक है। उन्हें 
अभिमान छ तक नहीं गया हैं । सदा प्रसन्न मुख, मीठी-मीठी बाते, पर- 
दु खकातरता और सदा सबकी शुभ कामना, ये वर्णीजीकी स्वाभाविक 
विशेषताएँ हे । जबसे मेने उन्हें देखा और जाना, तबसे आज तक मुझे 
उनमें कोई भी परिवर्तन दिखलाई नही दिया । उत्तरोत्तर उनकी ख्याति, 
प्रतिष्ठा, भक्तोकी सख्या बराबर बढती गई, किन्तु इन सबका प्रभाव 
उनकी उक्त विश षताओं पर रचमात्र भी नहीं पडा । 


वे सदा जनताकी भाषामे बोलते हे, जनताके हृदयसे सोचते हे और 
जनताके लिए ही सब कुछ करते है । इसीसे जनताके मनोभावोको जितना 
वे समभते है, जैनसमाजका कोई अन्य नेता नहीं समझता । वे उसकी 
कमज़ोरीको जानते हुए भी उससे घुणा नहीं करते, किन्तु हादिक सहा- 
न्‌ भूति रखते हें । इसीसे वे जनसाधारणमे इतने अधिक प्रिय हे । उनसे 
मिलनेके बाद प्रत्येक व्यक्ति यह अनुभव करता है कि वर्णीजीकी मुझ 
पर असीम कपा है । यही उनकी महत्ताका सबसे बडा चिह्न हे । सचमुच 
में वे छोटे-से भी छोट और महान्‌-से भी महान है । 


१० सितम्बर, १९०१ 

महाराज 


जन्म--- उमराला (काठियावाड़ ) 
वि० स० १६४६ 
दीक्षा-- उमराला वि० स० १६७० 


बरतमान आयु-- ६२ वर्ष वि० स० २००८ 

काडियाबाडु के रत्क 


श्री कानजी महाराज प्रतिभाशाली व्यक्ति हें । उनके परिचयमे 
आने वालोपर उनकी प्रतिभाका अमिट प्रभाव पड़े बिना रहता ही 
नही । उनकी स्मरणशक्ति वर्षीकी बातको तिथि-वारसहित याद 
रख सकती है। उनकी कुशाग्र बुद्धि हरेक वस्तुकी तहमे प्रवेश करती 
हैं ? उनका हृदय वज्से भी कठिन और कुसुमसे भी कोमल हैँ | वे 
एक अध्यात्मरसिक पुरुष हे। उनकी नस-नसमे अध्यात्म-रसिकता 
व्याप्त हें । कानजी स्वामी काठियावाड़के रत्न है । 

सर १६४० की घटना है। श्रमणबेलगोलाके महामस्तकाभिषेकसे 
लौटते हुए अम्बाला-सघ स्पेशल श्री गिरनार क्षेत्रपर पहुँची । 
क्षेत्रक मुनीमसे ज्ञान हुआ कि कानजी महाराज यही है और कल यहाँसे 
चले जायेंगे । हम लोग तुरन्त ही उनसे मिलने गये और हमने लकड़ीके 
तख्तेपर बैठी हुई एक भव्य आक्ृतिको देखा, जिसने प्रसन्नमुद्रासे हमारा 
स्वागत किया | यह प्रथम दर्शन था । उसके पश्चान्‌ १६४६ में दूसरा 
अवसर उपस्थित हुआ । 

महाराजकी भकत-मडलीने सोनगढसे दि० जैन विद्व॒त्परिषद्को 
आमन्त्रित किया और मुर्भ उसका प्रमुख बननेका सौभाग्य प्राप्त हुआ । 
तीन दिनतक चर्चा-वार्ताका आनन्द रहा और जो कुछ सुना करते थे 
उसे प्रत्यक्ष देखनेका अवसर भिला । 

भर र ओर 

कानजी महाराजका जन्म वि० स० १६४६ के वसाख मासमे 
रविवारके दिन काठियावाडके उमराला गाँवमे, स्थानकवासी जैन-सम्प्र- 
दायकी अनुयायी दशा श्रीमाली जातिसे हुआ । आप बच्पनसे ही विराग्री 
थे। छोटी उम्रमे ही माता-पिताके स्वगंस्थ हो जानेसे कानजी अपने 
बडे भाईके साथ आजीविका उपाज॑न करनेके लिए पालेजमे चालू दृकान- 
में शामिल हुए, किन्तु व्यायार करते हुए भी आपका दिल व्यापारी नहीं 
था। आपके मनका स्वप्भाविक भुकाव सत्यफकी खोजकी ओर था। 
उपाश्रयमे किसी मूनिके आनेका समाचार मिलते ही आप उनकी सेवा और 
धर्म-चर्चाक लिए उनके पास दौड़ जाते थे । इस तरह आपका बहुत-सा 
समय उपाश्रयमें ही बीतता था । आपके रुम्बन्धी आपको 'भगत' कहते थे । 


३ जैन-जागरणके अग्रदूत 


एक दिन आपने अपने बडे भाईसे साफ-साफ कहे दिया कि मुझे 
विवाह नहीं करना, मेरे भाव दीक्षा लेनेके हे । भाईने बहुत समभाया 
कि तुम लग्न करो चाहे न करो, तुम्हारी इच्छा, किन्तु दीक्षा मत लो। 
परन्तु बहुत समझानेपर भी उनका विरागी चित्त ससारमे नहीं लगा। 
दीक्षा लेनेसे पहले आप कितने ही महीनों तक आत्मार्थी गुरुकी खोजमें 
काठियावाड, गुजरात और मारवाडके अनेक गाँवोमें छमे। अन्‍्तमें 
संवत्‌ १६७० में भार्गगीर्ष सदी नवमी, रविवारके दिन उमरालामे ही 
बोटाद सम्प्रदायके हीराचन्दजी महाराजसे दीक्षा ले ली । 

दीक्षा लेनेके पश्चात आपने श्वेताम्बर आम्नायके शास्त्रोका गहरा 
अभ्यास किया । आपकी ज्ञानपिपासा और सुशीलताकी ख्याति शीक्ष 
ही सौराष्ट्रमे फेल गई । जब कोई म्‌नि कहता--चाहे जितना उग्र चारित्र 
पालन करो, किन्तु यदि स्वेज्ञ भगवानूने अनन्त जन्म देखे होगे तो उनमेसे 
एक भी जन्म घटनेका नहीं ।/ आप तुरन्त बोल उठते-जो पुरुषार्थी है, 
उसके अनन्त जन्म सर्वज्ञ भगवानने देखे ही नही ।' 

सं० १६७८ में भगवान्‌ कुन्दकुन्द विरचित समयसार ग्रन्थ आपके 
हाथमें आया | उसे पढते ही आपके आनन्दकी सीमा न रही । आपको 
ऐसा प्रतीत हुआ कि जिसकी खोजमे थे, वह मिल गया। समयसारका 
आपपर अद्भुत प्रभाव पड़ा, और आपकी ज्ञानकला चमक उठी । 

स० १६६१ तक कानजीने स्थानकवासी साधुकी दशामे काठिया- 
वाडके अनेक गॉवोमे विहार किया और लोगोको जैनधर्मका रहस्य सम- 
फानेका यत्न किया। अपने व्याख्यानोमे आप सम्यरदर्शनपर अधिक 
ज़ोर देते थे । दशंन-विशुद्धिसे ही आत्म-सिद्धि होती हैं' यह आपका मुख्य 
सूत्र रहा है। वे अनेक बार कहते---“शरीरकी चमडी उखाड़कर उसपर 
नमक छिड़कनेपर भी कोध नहीं किया, ऐसा चारित्र जीवने अनन्त बार 
पाला है, किन्तु सम्यग्दर्शन एक बार भी प्राप्त नही किया । लाखों जीवों- 
की हिसासे भी मिथ्यात्वका पाप अधिक हैं ।. . .सम्यक्त्व सूलभ नहीं है । 
लाखो करोड़ोमेंसे किसी एक विरलेको ही वह प्राप्त होता है। आज तो 


आत्मार्थी श्री कानजी महाराज बज 


सब अपने-अपने घरका सम्यक्त्व मान बेठे है ।” 

इस तरह अनेक प्रकारसे आप सम्यक्त्वका माहात्म्य लोगोके चित्त- 
पर बेठानेका यत्न करते । प्रायः देखा जाता है कि साधुओके व्याख्यानमें 
वृद्धजन ही आते हे, परन्तु आपके व्याख्यानमे शिक्षितजन-वकील, डाक्टर 
वगैरह भी आते थे। जिस गाँवमे आप पधारते, उस ग्राममे घर-घर 
घाभिक वायूुमण्डल छा जाता । तथा जैनधर्मके प्रति अनन्य श्रद्धा, 
दृढता और अनुभवके बलपर निकलनेवाले आपके वचन नास्तिकोको 
भी विचारमे डाल देते और कितनोको ही आस्तिक बना देते । 

पहले तो आप स्थानकवासी सम्प्रदायमे होनेसे व्याख्यानोमे मुख्य- 
तया इ्वेताम्बर शास्त्र पढते थे, किन्तु अन्तिम वर्षोमे समयसार आदि 
ग्रन्थोको भी सभामे पढा करते थे। यह क्रम स० १६६१ तक चलता 
रहा, किन्तु अन्तरंगमे वास्तविक निर्ग्रन्थ मार्ग ही सत्य मालूम होनेसे 
स० १६६१ के चेत्र सुदी १३ मगलवारकों भगवान्‌ महावीरके जन्म- 
दिवसके अवसर पर आपने धर्म-परिवर्तत कर लिया और सत्यके लिए 
काठियावाड़के सोनगढ नामक छोटेसे गाँवमे जाकर बैठ गये । 

जो स्थानकवासी सम्प्रदाय कानजी मुनिके नामसे गौरवान्वित 
होता था, उसमे इस परिवर्तनसे हलचल होना स्वाभाविक ही था, किन्तु 
वह हलचल' क्रमसे शान्त हो गई। जिन लोगोका उनमें विश्वास था, 
वे ऐसा विचार कर कि 'महाराजने जो किया वह समभंकर ही किया 
होगा' तटस्थ बन गये और मुमुक्षु तथा विचारक वर्ग तो पहलेसे भी अधिक 
उनका भक्‍त बन गया । 


परिवर्तनके बाद आपका मुख्य निवास सोनगढमे ही है । आपकी' 
उपस्थितिसे सोनगढ एक तीर्थधाम-सा बन गया है। विभिन्न स्थानोसे 
अनेक भाई-बहन आपके उपदेशका लाभ लेने सोनगढ आते रहते है । 
उनके निवास तथा भोजनके लिए वहाँ एक जैन अतिथिगृह हैं । उसमे 
सब भाई समयसे एक साथ भोजन करते हे । अनेक मुमुक्षु भाई-बहनोने 
तो वहाँ अपना स्थायी निवास-स्थान बना लिया है । 


९६ जैन-जागरणके अग्रदूत 


सोनगढका जिन-मन्दिर तथा सीमन्धर स्वामीके समवसरणकी 
रचना दर्शनीय है। कुन्दकुन्द स्वामीके विषयमे ऐसा उल्लेख मिलता है 
कि उन्होंने विदेहक्षेत्रमे जाकर सीमन्धर स्वामीके मुखसे दिव्यध्वनिका 
श्रवण किया था । दर्शनसारमे लिखा है- 

“ज्ञद पठमणंदिणाहो सीमंधरसामिदिब्वशाणेण । 
ण्‌ विवोहह तो समणा कहं सुमग्गं पयाणंति ॥' 

अर्थात्‌-यदि सीमन्धर स्वामीसे प्राप्त दिव्य ज्ञानसे श्री पद्मनन्दि 
स्वामी, (कन्दक्‌न्द) ने बोध न पाया होता तो मुनिजन सच्चे मार्गका 
कैसे जानते ?! 

कानजी स्वामीकी उक्त उल्लखपर दुढ आस्था हैं। अत उनकी 
भावनाके अनुसार स्रोनगढ्मे शीरन्धर स्वामीके समवसरणकी रचता 
रचकर उसन कन्दकुल्द स्वामीकों भगवानका उपदेश श्रवण करते हुए 
दिखलाया हैँ । यह रचना दशनीय है 

सोनगढका स्वाध्याय-मन्दिर भी दर्शनीय हैं। यह एक विशाल 
भवन हे, जिसमे कई हजार भाई-बहन एक साथ बैठकर महाराजका उप- 
देश श्रवण कर सकते हे । धर्मंपदेशका समय निश्चित है, सुबह ८ से € 
तक और सन्ध्याको ३ से ४ तक । सब श्रोता ठीक समय पर आकर बैठ 
जाते हैं और टीक समयसे उपदेश प्रारम्भ हो जाता है और ठीक समयपर 
बन्द दोता हैं । समय-पालनकी विशेषता पर बराबर ध्यान दिया जाता 
है । सन्ध्याको उपदेशके पश्चात्‌ सब भाई-बहन जिन-मन्दिरमे जाते 
हैँ और वहाँ आधा घटा सामूहिक भक्ति की जाती हे । 

कानजी महाराजकी समयसार और कुन्दकुन्दके प्रति अतिशय 
भक्ति है । वे समयसारको उत्तमोत्तम ग्रन्थ गिनते हे । उनका कहना है 
कि समयसारकी श्रत्येक गाथा मोक्ष देनेवाली है । भगवान्‌ कृन्दकुन्दका 
हमारे ऊपर बहुत भारी उपकार है । हम उनके दासानुदास हैं । भगवान्‌ 
कुन्दक्न्द महाविदेहमें विद्यमान तीर्थंकर सीमन्धर स्वामीके पास गये 
थे । कल्पना करना मत, इनकार करना मत, यह बात इसी प्रकार है 


आस्मार्थी श्री कानजी मद्दाराज ९७ 


मानो तो भी इसी प्रकार है, न मानो तो भी इसी प्रकार है ।' 
समयसारकी जो स्तुति वहाँ पढ़ी जाती है, वह भक्तिरससे ओत- 
प्रोत है । यद्यपि वह गृजरातीमें है, किन्तु गुजराती न जाननेवाले पाठक 
भी उसका आशय सरलतासे समझ सकते हे-स्तुति इस प्रकार हैं- 
सीमन्धर सुखथी फूलडां भरे, 
एनी' कुन्दकुन्द गूंथी माल रे, 
जिनजी नी वाणी भली रे । 
वाणी भलो मन लागे रली, 
जेमां समयसार सिरताज रे, 
जिनजी नी वाणी भली रे'' 'सीमन्धर० ॥ १॥ 
गूंथ्या पाहुढ ने गुंथ्यूं पंचास्ति, 
यूंथ्युं प्रवचनसार रे, 
जिनज्ञी नी वाणी भली रे । 
गूंथ्यूं नियमसार, गुंथ्यूं रयणसार, 
गूँथ्यूं समयनो सार रे, 
जिनजी नी वाणी भली रे'' 'सीमन्धर० ॥२॥ 
स्थाद्राद केरी' सुवासे भरे लो, 
जिनजीनोी ऊकार नाद रे, 
जिनजी नी वाणी भलीरे। 
बंदु जिनेश्वर बंदु हुं कुन्दकुन्द, 
बंदु. ए अकार नाद रे, 
जिनजी नी वाणो भल्ती रे'''सीमन्चर ० ॥३॥। 
हेडे' हजो मारा भावे इजो, 
सारा ध्याने हजों जिनवाण रे, 
जिनजी नी वाणी भक्ती रे । 
१ झुखसे। २ इसकी । ३ की । ४ जिनवाणी हमारे हृदयमें होवे, 
जिनवाणी हमारे भावोंमें होने, जिनवाणी हमारे ध्यानमें होवे । 


ष्द जैन जागरणके श्रश्नदूत 


जिनेश्वर देवनी वाणोसना वायरा', 
बाजे मने दिन रात रे, 
जिनजी नी वाणी भली रे'''सोमन्धर० ॥४॥। 

इसमे सन्देह नहीं कि कानजीका व्यक्तित्व बडा प्रभावक हैं और 
वक्‍्तुत्वशैली अनुपम है। उनके प्रभावसे सोनगढके जेनेतर अधि वासी 
भी अध्यात्म-चर्चाके प्रेमी बन गये है । अपने सोनगइके प्र वास-कालमें 
हमे इसका अनुभव हुआ। एक दिन एक व्यक्ति विद्वानोके वासस्थान' 
पर आकर अध्यात्मकी चर्चा करने लगा। पूछनेपर उसने अपना परि- 
चय देते हुए कहा कि में मुसलमान हूँ, पुलिसमे कान्सटेवुल हेँ और 
प्रतिदिन महाराजका उपदेश सुनने जाता हूँ । 

दूसरे दिन एक विद्वान्‌कों ज्वर आ गया। उन्हें देखनेके लिए 
डाक्टर आया । एक घटे तक खूब अध्यात्म चर्चा रही । 

किवदन्ती है कि #ण्डत मिश्र एक बहुत बडे विद्वान थे। जब 
शकराचार्य शास्त्रार्थके लिए उनके ग्रामम पहुँचे तो उन्होने ग्रामके 
बाहर कुऑपर पानी भरनेवाली एक स्त्रीसे मण्डनमिश्रका घर 
मालूम करना चाहा । उस पानी भरनेवालीने उत्तर दिया-- 

“स्वतः प्रमाण परतः प्रमाण कीरांगना यत्र गिरो गिरन्ति। 

द्वारेपि नीडान्तःसन्निरुद्धा अवेहि तन्मण्डनमिश्रधाम ॥” 

'जिसके द्वारपर पीजरोमें बन्द मेनाएँ “प्रमाण स्वतः होता हैं 
अथवा परत: होता हैं? इस प्रकारकी चर्चा करती हो, उसे ही मण्डनमिश्र 
का घर समभना । सोनगढके विषयमें भी ऐसा ही समझना चाहिए। 
जहाँके वायुमण्डलमें अध्यात्म प्रवाहित हो वही कानजीका निवास 
स्थान सोनगढ हैं । 


-+काशी १ अक्टूबर, १९७१ 


न्‍फिलनाामयल० 


जन्सम--- 

बापूका आशीवाद 
पण्डिता चन्दाबाई द्वारा स्थापित “बनिता-विश्वाम' 
देखकर मुझे बड़ा आनन्द हुआ, और मकानकी शान्ति देखकर 
आनन्द हुआ । 
मोहनदास कमंचन्द गान्धो 


कफ्रफिकेफेफिफेकेफिं रे! ऐेफिकि फेक के करके रे के रे हि के ९! पे डे किसि दे फट के के रे के के हे हे के हे? केक के 


शतशत्त परण्तान 


श्री कन्हेपालाल मिश्र प्रभाकर 


पा मर गया, पत्नीकी उम्र १६ वर्ष हेँँ। माँ-बाप विलख रहे हे, 
भाई रो रहे हे, बहनें बहाल हे, शहरभरमें हाह्कार हैँ, पर जिसका 
सब कुछ लुट गया, वह स्नान करके श्वगार कर रही है, आँखोमे अजन, 
माँगमें सिन्दूर और गुलाबी चुतरिया, चेहरेपर रूप बरस पडा है 
अंग-अग में स्फुरणा है और जिद्ठवामे मिश्री, जिनसे कभी सीधे मुँह नहीं 
बोली, आज उनसे भी प्यार । 

दइहर भरके लोग एकत्र, युवककी अर्थी उठी, अर्थीके आगे, नारि- 
यल उछालती, पर्देके उस बीहड अंधकारमे भी खुले मुंह गीत गाती, 
ढोलके मद भरे घोष पर थिरकर्त,, उसीकी ताल पर अपनी नई चूड़ियाँ 
खनखनाती, वह १६ वर्षकी सुकुमारी नारी श्मशानकी ओर जाती, भारत 
के चिर अतीतमें हमें दिखाई देती है । 

उसका पति मर गया, पर वह विधवा नही, यह हमारी सस्कृति- 
का महा वरदान है । पतिके साथ रही है, पतिके साथ रहेगी--चिताके 
ज्वालामय वाहन पर आरूढ हो, किसी अक्षयलोककी ओर जैसे देहघरे 
ही वह उडी जा रही है, जहाँ रूप है, कुरूप नही, मगल है अमंगल नही, 
मिलन है, वियोग नहीं । यह भारतके स्वर्णयुगकी महामहिमामयी सती 
है, उसे शत-शत प्रणाम ! 

हु जि रू 

पति मर गया है, पत्नीकी उंस्र १६ वर्ष हे, उसके जीवनमे अब 
आह्लाद नहीं, आशा नही, दुनियाके लिए वह एक अशकन है, सासके 
निकट डायन, माँके लिए बदनसीब, वह मानव है, भगवान्‌के निवासका 
धवित्र मन्दिर, पर मानवका कोई अधिकार उसे प्राप्त नही। समाज 


१०२ जैन-जागरणके अप्नवूत 


और धम्मंशास्त्र दोनोने उसके पथमे ऊँचे-ऊँचे बोर्ड' खडे किये हे, जिनपर 
लिखा है, सयम, ब्रह्मचर्य, त्याग, सतीत्व और वन्दनीय, पर व्यवहारमे 
प्राय. जेठ, देवर, शवशुर और जाने किस-किसकी पशुताका शिकार । 
रेलवे डिपार्टमेण्टके सफरी' विभागके कर्मचारियोकी तरह जब आव- 
इयकता हो, पिताके घर और जब जरूरत हो श्वशुरके द्वार जा कर्तंव्य- 
पालन! के लिए बाध्य, ऐसा कर्तव्य पालन, जिसमे रस नहीं, अधिकार 
नही, ममता नहीं, क़ैदीकी मशक्‍्कतकी तरह अनिवायं, पर महत्त्वहीन 
और मानहीन ! यह हमारे राष्ट्र मध्ययुगकी विधवा हैं, समाजका अग 
होकर भी, सामाजिक जीवनके स्पन्दनसे गृन्य । साँस चलता हैं, केवल 
इसीलिए जीवित, अन्यथा जीवनके सब उपकरणोसे दूर, जिसने सब 
कुछ देकर भी कुछ नही पाया, बलिदानके बकरेकी तरह वन्दनीय । जिसने 
ठोकरे खाकर भी सेवा फी और रोम-रोममे अपमानकी सुइ्योसे विध- 
कर भी विद्रोह नहीं किया | हमारे सास्कृतिक पतनकी प्रतिबिम्ब और 
सामाजिक ह्वासकी प्रतीक इस वेधव्यमूत्तिको भी प्रणाम ! 
जा जज ज् 

पति मर गया हैं, पत्नी १६ वर्षकी है । हँसनेको उत्मुक-सी कली 
पर विपदाका जब पहाड़ टूटा, मॉके विलापका धुवाँ जब आकाशम भर 
चला, परिवार और पास-पडौस जब कलेजेकी कसकमे कराह उठे, तब 
पिताने धीमे, पर दुढ स्वर्से कहा--रोओ मत, उसकी चूडियाँ मत उतारो, 
में अपनी बेटीका पुनविवाह करूँगा तो जैसे क्षण भरको बहती नदी ठहर 
गई । साथियोने हिम्मत तोडी, पचोने पचायतके प्रपच रचे, सुसराल- 
वालोने कानूनी शिकजोकी खूंटियाँ ऐठकर देखी, पर सुधारक पिता दृढ़ 
रहा। उसन युगकी पुकार सुनी और एक योग्य वरके साथ अपनी पुत्रीका 
विवाह कर दिया, धूमधामसे, उत्साहसे, गम्भीरतासे । कन्याका मन 
आरम्भमें हिरहिराया, फिर अनुकूल हुआ और फिर उसका मन अपने 
नये घरमे रम गथा । पतिके प्रति अनुरक्त, परिवारके प्रति सहदय और 
अपनी सनन्‍्तानमे लीन वह जीवनकी नई नाव खे चली । 

यह हमारे युगकी नई करवट, परम्पराकी नई परिणति, नारीकी 
भसहायताका नया अवलम्ब, समाजके निर्माणकी नव सूचनाका एक 
प्रतीक है, जिसे आरम्भमें वर्षो पतिका प्यार तो मिला, पर समाजका 
मान नहीं, जिसे परिवार मिला, जिसने परिवारका निर्माण किया, पर 
जिसे बरसों पारिवारिक्ता न मिली, जिसे बरसो नई आबादीके मधुर 
कोलाहलमे भी थिगत वीरानेकी शून्यताका भार ढोना पड़ा, पर जो धीरे- 
धीरे युगका अवलम्ब लिये स्थिर होती गई और जो आज भी कुलीनताके 
निकट व्यगकी तो नही, हॉ इग्रितकी पात्र है। नवचेतनाके इस साधना- 
स्रोतको भी प्रणाम ! 


ज् बे ज् 


पति मर गया है, पत्नी १६ वर्षकी है। आशाओके सब प्रदीप 
एक ही भोकेमे बुक गये । कही कोई बहीं, कही कुछ नही, बस शून्य- 
सब शून्य । स्थिरता जीवनमे सम्भव नहीं, पर हिलनेकी भी शक्तिसे 
हीन । सहसा हृदयमे एक आलोक, आलोकमे जीवनकी स्फुरणा और 
स्फूरणामे चिन्तन 

पति | नारीके जीवनमे पतिका क्‍या स्थान हूँ ? पति ? क्‍या 
विवाह द्वारा प्रषप्त एक साथी ? और विवाह ? आजकी भाषामें एक 
ऐग्रीमेण्ट ? तो पति मर गया और वह ऐशग्रीमेण्ट भग ! अब नारी 
स्वतन्त्र, चाह जिधर जाय, चाहे जो करे ? हैँ न यही ? हॉ; तो फिर 
हमारी सस्कृतिम, इन शास्त्रोमे, वित्नहके ये गीत दयो ? इस हॉके साथ 
जैसे भीतरका, आत्माका सब रस सूख चला । 

फिर चिन्तन, गम्भीर चिन्तन, अन्तरमे भाव-धाराकी सृष्टि । 
जीवनमें साथी तो अनेक हे, पतिका अर्थ है प्रतीक--ब्रतका प्रतीक, लध्य 
का प्रतीक । पतिब्रतका अर्थ है पतिका ब्रत ! पतिकी पूजा ? दुनिया 
कहती है हाँ, धर्म कहता है नहीं, पतिका ब्रत, पतिकी पूजा ? यह 
अर्थका अनर्थे हे । मानव, मानवकी पूजा करे, मानव ही मानवत्ताका बज्रत 

हो यह ईश्वरके प्रति द्रोह है। फिर ! पतिब्रत--पतिके द्वारा ब्रत, 
पतिके द्वारा पूजा । पूजा लक्ष्यकी, ब्रत साध्यकी प्राप्तिका । 
तब यह लक्ष्य क्या है ? साध्य क्‍या है। व्यक्तिकी समष्टिके प्रति 

एकता, अणकी विराटमें लीनता, भेद-उपभेदोकी दीवारें लाँधकर, अज्ञान 
गिरिके उस पार हेंसते-खेलते प्रभु-परमात्मामे जीवकी परिणति । 

ओह, तब पति है साधन, पति है पथ, पति है अवलम्ब, न साध्य 
ही न लक्ष्य ही | पर साधन नही, तो साध्य कहाँ, पथके बिना प्रिय-प्राप्ति 
कंसी और वह हो गया भग ? 

भगवान्‌की कृपासे फिर ज्ञानका आलोक | भंग कैसा लहर 
जब सरितामे लीन होती है, तब क्या वह नाश हैं ? बीज जब मिट्टीमे 
मिन वृक्षमे बदलता है, तब क्‍या वह नाश हैँ ? ऊँहँ यह नाश नही हैं 
यह परिणति है । पति ह॑ लहर, सरिता हैं समाज, पति हे बीज, वक्ष हे 
समाज । पति नही हैँ ! इस नहीका अर्थ हे प्रतीककी परिणति । 

नारी लक्ष्यकी ओर गतिशील, कल भी थी, आज भी है; यही उसका 
ब्रत हे । कल इस ब्रतका प्रतीक था पति । आज है समाज | गतिके 
लिए तलल्‍लीनता अनिवाय है । कल तल्‍लीनताका आधीर था पत्ति, आज 
है समाज । कल नारी पतिके प्रेममे लीन थी, आज समाजके श्रेममे लीन 
है । यह लीनता स्वय अपनेमे कोई पूर्ण तत्त्व नही, पूर्णताका प्रशस्त पथ 
है । नारीका लक्ष्य अविचल है, जो कल था, वही आज है, पर पथ परि- 
वतित हो गया, प्रतीक बदला, साधन बदले, इंगलेडका यात्री अदनपर 
अपना जलपोत त्याग हवाई जहाज पर उड चला । उसे इँगलेड ही जाना 
था, और इंगलेड ही जाना हे--यात्राके साधनोंका परिवतंन यात्राके लक्ष्य 
का परिवर्तन नही। 

ज्ञानके आलोककी इस किरणमालामे स्नानकर नारी जैसे जाग 
उठी, जी उठी । निराशा आशाके रूपमें बदल गई, वेदना प्रेममे अन्तहित, 
स्तब्धता स्फ्रणामें, सामने स्पष्ट लक्ष्य, पैरोमे गति, मनमे उमग, जीवनमें 
उत्साह । मस्तिष्क सदभावनाओसे पूर्ण, हृदय प्रेमसे । कही किसीका 

कष्ट देखा और पैर चले, कही किसीका कष्ट देखा और भजाएँ उठी, 
कही किसीका कष्ट देखा और मस्तिष्क चिन्तित-विश्वभरके जीवनमें 
ओत-प्रोत, पत्नी अब वह किसीकी नहीं, माता सारे विश्वकी, सबके 
लिए विश्वसनीय, सबके लिए वन्दनीय । 

यह नारीके नारीत्वका चरम विकास हें, उसके सतीत्वकी परम 
गति हूँ, उसकी गतिकी अन्तिम सीमा है, जहाँ वह अपना लक्ष्य पाती हैं, 
यही उसके जीवनका गगा-सागर है, जहाँ वह भगवान्‌-सागरमें लीन हो, 
परम सुखका लाभ लेती है। निर्माणमयी, निर्वाणमयी नारीकी इस 
नित नूतन मूतिको लाख-लाख प्रणाम । 


भर है 3 


भारतीय संस्कृतिके सबल साधक गान्धीजीने नारीकी इसी शक्ति 
को, वंधव्यके इसी दिव्य रूपको हिन्दूधर्म' का श्वुगार कहा है। श्गार- 
की इसी दीप्तिसे प्रोज्ज्वल आज एक नारी हमारे मध्यमे है, कब्रह्म- 
चारिणी चन्दाबाई ! 


हा न जा 


चन्दाबाई--एक वेष्ण। परिवारमे जन्मी, राधाक्ृष्णकी 

रसमयी भक्तिधाराके वातावरणमे पली। माकी लोरियोमे उन्हें श्रद्धा- 

का उपहार मिला, पिताके प्यारमें उन्होने कमंठताका दान पाया और 
११ वर्षकी उम्रमें एक सम्पन्न जेन-परिवारमे उनका विवाह हुआ । 

विवाह हुआ, उनके निकट इसका अर्थ है, विवाह-संस्कार हुआ 

और १२ वर्षकी उम्रमें उनका सब हुछ छिन गया, वे ठीक-ठीक जान 
भी न पाई और वंधव्यकी ज्वालामें उनका सर्वस्व भस्म हो गया । 

१२ वर्बकी एक सुकूमार बालिका, जो दुनियाको देखती है, पर 
समभ नही पाती ; जो समभती है, अपने व्याकरणसे, अपने कोहसे, 
अपने ही लक्षणसे । इतना विशाल विश्व और अकेले यात्रा यहाँ भाग्यका 
अस्तित्व है, योग्य अभिभावक मिले, पथ बना । वेष्णवकी श्रद्धाका सम्बल' 

लिए वे चली, जैनत्वकी साधनाने उन्हें प्रगति दी। श्रद्धा और साधना 
दोनों दूर तक साथ-साथ चली | श्रद्धा समपंणमयी है, साधना ग्रहणशील, 
श्रद्धा साधनामें लीन हो गई । 

श्रद्धामयी साधना मूक भी है, मुखरित भी । मुखरित साधना, जिसमे 
अन्तर और बाह्य मिलकर चलते हे--बुद्ध, महावीर और गान्धीकी साधना, 
जिससे आत्मचिन्तन भी हैं, जगकल्याण भी । यही पथ चन्दाबाईजीने 
चुना । विगत वर्षोमे उन्होंने जो आत्मसाधनाकी अन्तरमे तप तपा, 
वह उनकी आक्वृतिमे, जीवनके अणु-अण्‌मे व्याप्त हूँ। प्रत्यक्ष, जिसके 
अनुसन्धानमें श्रम अभीष्ट नहीं, और इन्ही वर्षो उन्होंने लोक-कल्याणकी 
जो साधना की, उसका मूतंरूप आराका जैनबाला-विश्राम' है देशकी 
एक प्रभुख सेवा-सस्था । आत्मसाधनामे सन्यासी, लोकव्यवहारमसे सासा- 
रिक, विश्व और विद्यवात्माका समन्वय ही इस महिमामयी नारीकी 
जीवन-साधना हैँ । जीवनमे धामिक, व्यवहारमे देशसेवक, सिद्धान्तोमे 
अतीतकी मूलमे, प्रगतिमें नवयुगकी छायामे, जिसकी एक मुटठीमें भूत, 
दूसरीमे भविष्य और वर्तमान जिसके जीवनोच्छवासमें व्याप्त, यही पण्डिता 
चन्दाबाई हे । युगका सन्देश वहन करती साधनामयी इस नारीकों भी 
शत-शत प्रणाम ! 


--अनेकान्त, नवम्बर १९४३ 

प्रथम दर्शन 
श्री नेमिचन्द्र ज्योतिषाचाय्य 


पर मई सन्‌ १९३९ को पत्र मिला-“आप इशण्टरव्यूके लिए चले 
आइये, मार्गव्यय मिल आयगा ।” पत्रने मेरे मनमे गुदगुदी पंदा 
करदी, मेरे हृदयकुडजमे मदिर भाव विहगोंका कूजन होने लगा । वीणाके 
तारोमे सोया हुआ सगीत मुखरित हो उठ़ा । मनने कहा-सफलता निकट 
है, आजीविका मिल जायेगी, पर हृदयने वेदनाके एक सजल छोरको 
पकडकर भकभोरते हुए कहा--यह अधर छलकती मुस्कान प्रकृतिका 
नवल उल्लासमात्र हैं। आराम धर्मशास्त्रज्ञा पण्डिता चन्दाबाईजीके 
समक्ष जाना हे, बडे-वर्ड पण्डित उनके पाण्डित्यके समक्ष मूक हो जाते 
हे, तुम नये रँंगरूट, अनुभवशून्य, मात्र किताबी कीड़े टिक सकोगे ? हृदय- 
के इस कथनकी कल्पनाने अवहेलना की । वह सुख-दुख, हास-विषाद, 
सवल्प-विकल्पके साथ आँख-मिचौती खेलने लगी। कर्मयोगका विश्वासी 
इस अनन्त विश्वमें साधनाशील होकर ही जीवनके सत्यको प्राप्त करता 
है। सहसा अन्धका रमय क्षितिज पर एक निर्मल ज्योतिकी प्रभा अवतरित 
हुई और अन्तसूसे ध्वनि निकली कि चलकर हितंषी गुरुव्य पण्डित 
कैलाशचन्द्रजीसे सलाह क्यों न ली जाय ? 
वेदनासे भाराच्छन्न मन लिये गुरुवय्यंके समक्ष पहुँचा और काँपते 

हुए पत्र उनके हाथमे दे दिया । एक ही दृष्टिमे पत्रके अक्षरोकों आत्म- 
सात्‌ करते हुए वह बोले---“तुम काम करना चाहते हो, आरा अच्छी 
जगह हे, चले जाओ | ब्र० प० चन्दाबाईजीके सम्पर्कसे तुम्हारा विकास 
होगा, सोना बन जाओगे ।” 

मैंने धीरेसे कहा--“पण्डितजी ! डर लगता हैँ। इशण्टरव्यूमें 
क्या कहूँगा ।” , 

शुरुदेवने प्रेमभरें शब्दोमें कहा-“डरनेकी बात नहीं, सँभलकर 

उत्तर देना 

वार्षिक परीक्षा समाप्त होनेपर ५ मईके प्रातःकाल कल्पनाके कमनीय 
पखो पर उड़ता हुआ, उल्लासकी वीणा पर भव्य भावनाओकी कोमल 
अँगुलियाँ फेरता, अनेक अरमानोको हृदयमें समेटे, खिन्न मन मैता सुन्दर 
भवन (नयी धर्मशाला) आरामे आ पहुँचा। दरबानने एक कोठरी 
ठहरनेको दे दी, सामान एक किनारे रख नित्यकर्मसे निवृत्त हुआ; और 
स्‍्तान, देवदशनके पश्चात्‌ कर्मचारियोसे मालूम किया कि प० चन्दाबाईजीके 
दर्शन कहाँ होगे ? 

धर्मशालाके मैनेजर काशीनाथजीने कहा--“कलसे वे कोठी (श्री 
बावू निर्मलकुमारजीके भवन) में आई हुई हे । आप अभी ७ बजे उनसे 
कोठीमे ही मिल आइये, दो बजे वह आश्रम चली जायेंगी ।” मेने नम््रता- 
पूवेंक कहा--“क्रपया मुझे कोठीका रास्ता बतला दे, यदि अपने यहाँके 
आदसमीको मेरे साथ कर दे तो में अपनेको धन्य समझ ।” 

उन्होने मेरे साथ सहानुभूति प्रकट की और धर्मशालाके सैवक 

चतुर्गुणको मेरे साथ कोठी तक कर दिया । वहाँ जाकर मेने दरबानसे 
पूछा--“श्री प० चन्दाबाईजीसे मुलाकात कहाँ होगी ?” उसने कहा कि 
“आप छोटी बहूजीसे मिलना चाहते हे ?इस समय तो बह मन्दिरमे सामा- 
यिक कर रही हें ।” मेने कहा--“नही जी, मुझे प० चन्दाबाईजीसे मिलना 
है, जो बालाविश्रामकी सचालिका हे ।” कठिनाई यह थी कि दरबान 
भोजपुरीमें बोलता था और में बोलता था हिन्दीमे | दोनो ही परस्पर 
एक दूसरेकी बातोकों ठीक तरहसे समभनेमें असमर्थ थे। बड़ी देरतक 
वह छोटी बहूजी, छोटी बहुजी कहता रहा और में प० चन्दाबाईजीकों 
पूछता रहा | इसी बीच ऊपरसे कोई रसोइया आया और वह हम दोनों- 
की बातोको सुनकर बोला--“हाँ, हाँ, वही धनुपुरा वाली बहूजी ! अभी- 
अभी सामायिक करके आई हे । आप क्‍या चाहते हे ? में ऊपर पूछकर 
आता हूँ, अपना नाम बतला दीजिये ।” 


अ० चम्दाबाई १०६8 


मेंने एक चिटपर अपना नाम लिखकर और उनका इणष्टरव्यूके 
लिए प्राप्त पत्र उस रसोइयेको दे दिया । थोड़ी देरमें उस व्यक्तिने आकर 
कहा--“आपको ऊपर बहूजी बुला रही हे ।” 

मेने उस आदमीसे कहा-“भई ' में नया आदमी हूँ, यहाँके नियमो- 
से बिल्कूल अपरिचित हूँ, ऊपर तक मेरे साथ चलनेका कष्ट करे ।” सच 
कहता हूँ उस समय मेरे मतमे उससे कही अधिक घबडाहट थी; जेसी 
विषय तैयार न होनेपर कभी-कभी परीक्षाभवनमे घबडाहट हो जाती 
थी । कलेजा धक्‌-धक्‌ कर रहा था, नाना प्रकारके सकल्प-विकल्प उत्पन्न 
हो रहे थे । में अपने भाग्यका निपटारा कराने जा रहा था । 

ऊपर पहुँचकर कमरेके बरामदेसे मेने भाँका डरते हुए, सकचाते 
हुए, भय खाते हुए । मन कह रहा था कि कही मुभसे कुछ अशिष्टता न 
हो जाय और बना-बनाया सारा खेल नू बिगड जाय मे प्रतीक्षा कर रहा 
था कि एक मधुर आवाज़ आई, आप भीतर चले आइये | फिर क्या 
था अमल धवल खट्रकी साडी पहने दिव्य तेजस्विनी, सादगीसे ओत- 
प्रोत, मधुरभाषिणी, तपस्विनी, स्नेहशीला मॉके दशंन हुए । उस समय 
हृदयमे नाना प्रकारकी तरगे उठ रही थी। मेने श्रद्धा और भक्तिसे 
प्रणाम करते हुए मनमे कहा--“यही पडिता चदाबाईजी हे, तब तो डरने- 
की कोई बात नहीं | म॑ जिनसे डर रहा था, उनमे अपूर्व स्नेह और ममता 
हैँ, वाणीमे तो मिश्री घोल दी गई है ।” न मालूम क्यो मेरे हृदयने बरबस' 
ही उनके गुणोकी श्रेष्ठता स्वीकार कर ली और उनकी चरण-रज सिर- 
पर धारण करनेको लालायित हो उठा । 

स्नेहामृत उंडेलकर कर्सी पर बंठालते हुए उन्होने पूछा--“रास्तेमें 
कृष्ट तो नही हुआ ? अपना सामान आपने कहाँ रबखा हैं ? आप रहने - 
वाले कहाँके हें ?” मेन सक्षेपमे उपर्युक्त प्रश्नोंका उत्तर दिया । परचात्‌ 
उन्होंने पुनः कहा--“आपने कहाँ तक अध्ययन किया है ? धर्मशास्त्रमें 
कौन-कौन ग्रथ पढ़े हे ? संस्कृत-साहित्य और व्याकरणका अध्ययन कहाँ 
तक किया है ? न्यायतीर्थंकी परीक्षा किस वर्ष दी ? ” मेने पूज्य पंडित 

कलाशचन्द्रजी द्वारा प्रदत्त परिचयपत्रकों देते हुए उपर्युक्त प्रशनोंका 
सक्षेपमें जवाब दिया । अब मुझमें साहस आने लगा था और भय उत्त- 
रोत्तर घटता जा रहा था । 
अनन्तर मॉश्रीने हँसते हुए प्रथम गुच्छुक, जिसका वह स्वाध्याय 
कर रही थी उठा लिया और मुभसे देवागम-स्तोत्रकी बाहरवी कारिका- 
“अमावैकान्तपक्तेडपि भावापह्वववादिनाम का अर्थ पूछा। से अष्ट- 
सहस्रीकी परीक्षा देकर आया था। मुझे अपने तहिषयक पाडित्यका 
पूरा भरोसा था, अत. प्रसन्न होकर कारिकाका अर्थ शती' और 'सहसख्री' 
टीकाओके आधारपर उद्धरणसहित बताया । मॉश्रीने हँसते हुए बीचमे 
रोककर कहा कि कारिकाके उत्तराद्ध बोधवाक्य ' का अर्थ फिरसे कहिये। 
मेने रटी हुई पक्तिके आधार पर कहा--“बोधस्य स्वारथेंसाधनदूषणरूपस्य 
धाक्यस्थ च पराथंसाधनदूषणात्मनो, संभवात्तन्ञ प्रमाणम्र अर्थात्‌ स्वार्था- 
नुमान और परार्थानुमानकी प्रमाणता सिद्ध न हो सकेगी । 
मॉश्रीने बीचमे रोकते हुए कहा--“बोध” शब्दका अर्य अनुमान 
और “वाक्य” शब्दका अर्थ आगम लिया जाय तो क्या हानि है ? वसुतदी 
वृत्तिके आधार पर उन्होने अपने अर्थकी पुष्टिके लिए प्रमाण भी उपस्थित 
किये। में उनकी तकंणाशक्तिको देख आइचर्यंमे डूब गया। पदचात्‌ 
आत्मानुशासन!' और नाटक्समयसारकलश' के कई इलोकोका अर्थ 
पूछा । में अर्थ कहता जाता और मॉँश्नी बीच-बीचमसे शकाएँ करती जाती 
थी। बृहत्स्वयभ्स्तोन्नमे मुनि सुब्रतनाथकी स्तुतिमे आये-“शशिरुचि- 
शुचिशुक्तलोहितं'' इलोकका अर्थ गलत कर रहा था तो मॉश्रीने मीठे शब्दोमे 
मेरी गलती बतलाई और उस इलोकके दो-तीन अथे भी प्रकारान्तरसे किये । 
गोम्मटसार जीवकाण्डको लेकर उन्होने “अबरुवरि इगिपदेसे गुदे 
'असंखेज्जभाग वडंढीए' आदि अवगाहनाके वृद्धिक्रवाली गाथाओकी 
व्याख्या करनेका मुझे आदेश दिया । गणित विषयमे विशेष रुचि होनेके 
कारण मेन गोम्मटसारमें आई हुई सदृष्टियोको अपने कल्पित उदाहरणो 
द्वारा हृदयंगम कर लिया था, पर फिर भी न मालूम क्यो में इस समय अधिक 

नरबस होता जा रहा था। धोरे-धीरे मेरी आवाज़ भी भर्राती जा रही 
थी । गलेमे भी खुसखुसाहट होने लगी थी । यद्यपि मे सदृष्टिसहित 
अर्थ कह रहा था, पर मुझे ऐसा लग रहा था कि भुभसे विषय स्पष्ट नहीं 
हो रहा है। चार-पॉच गाथाओकी व्याख्याके पश्चात्‌-मॉँश्रीने प्रश्न किया 
कि-“अवगाहनामें चार ही वुद्धियाँ क्यो होती हे, अनन्तभाग और अनन्त- 
गुण वृद्धि क्यो नही होती ??? में इस शकाका समाधान नही कर सका और 
घबडाकर बगल फॉकने लगा । उन्होने मधुर स्व॒रमे कहा-- असंख्येयाः 
अदेशाः धर्माधमेंकजीवानाम्‌'' सूत्र याद है । आत्मा जब असंख्यात प्रदेशी 
हैं तो उसमे अनन्तभाग या अनन्तगुणवृद्धि कैसे होगी ? में चुप रह गया 
ओर अपनी पराजय स्वीकार कर ली । 

इण्टरव्यू समाप्त हुआ | वह बोली--“पंडितजी ! हमारा विचार 
बालकोकी नैतिक शिक्षाके लिए एक रात्रिपाठशाला खोलनेका हैँ । धन- 
के बिना मनृप्य उठ सकता हूँ, विद्याके बिना भी बड़ा बन सकता हैं, पर 
चरित्रवलके बिना सर्वधा हीन और पगु हैँ । आचरणहीन ज्ञान पाखण्ड 
है । नैतिक व्यक्ति ही अपने प्रति सच्चा ईमानदार हो सकता हैँ | आज- 
को स्कूल और कॉलेजकी शिक्षामे नेतिकताका अभाव हैँ। बच्चे अपरि- 
पकक्‍व घड़ेके समान है, इनके ऊपर आरभसे ही अच्छे सस्कारोंका पडना' 
आवश्यक है । अतएब हाईस्कूलोमे पढनेवाले अपने बच्चोको धामिक 
शिक्षा देनेंके लिए एक रात्रिपाठशाला खोलनी है। आपको उस पाठ- 
शालाका शिक्षक बनना होगा । आप सुविधानुसार प्रात. और सायकाल 
बच्चोको धामिक शिक्षा दे, शहरमे यों तो ५०-६० बच्चे पढ़नेके लिए मिल 
जायेगे, पर जब तक २०-२२ लड़के भी आते रहेगे, पाठशाला चलती 
जायगी। इस पाठशालाका कुल व्यय हम अपने पाससे देगी । 

आप इस बातका ख़याल रखे कि इलोक या पद्चय रटानेकी अपेक्षा 
उन्हें जीवन क्‍या हें और उसे कंसे व्यतीत करना चाहिए-सिखलावे । 
शिक्षाको कल्याणकारी बनानेके लिए शिक्षककों पूर्ण दायित्वका निर्वाह 
करना होता है । उसे अहकार छोड़कर एक ही मागके यात्रीके रूपमें 

शिक्षार्थीके साथ जीवनके स्वाध्याय और सदाचरणमे भाग लेना होता 
हँ। बच्चोको डाटने-डपटनेकी अपेक्षा स्नेहसे समकाना और सन्तानवत्‌ 
वात्सल्यभाव रखना ज्यादा हितकर,होता हैं। शिक्षा देना एक साधना 
है, यह तब सफल होती हैँ, जब विद्याथियोको मनुष्य बना दिया जाता 
है । बच्चे स्थूल विविधतासे विशेष परिचित नहीं होते, वें केवल जीवन- 
को पहचानते है । जहाँ उन्हें जीवनसे स्नेह सदृभावकी किरणे फूटती जान 
पडती हैं, वहाँ वे व्यक्त विषम रेखाओकी उपेक्षा कर डालते हे, किन्तु जहाँ 
दण्ड, घृणा आदिके धुएँसे जीवन आच्छादित रहता है, वहाँ वे हितकी बातें 
भी नहीं ग्रहण कर पाते । 

इस समय हमारा समाज ऐसा हो रहा हें कि स्वार्थेक सिवा और 
हमे कुछ भी दिखलाई नहीं पडता । आज शिक्षा जैसी पवित्र वस्तुमें भी 
व्यापार चल गया है, व्यापारिक दृष्टिकोणसे मोल-तोल किया जाता हं, 
जिससे जीवनका मर्म समभनेवाले शिक्षक नहीं मिल पाते ।” इतना 
कहते-कहते उन्होने पुकारा-”सुबोध (श्री बा० सुबोधक्मारजी ), इधर 
आओ | देखो, बनारससे बुलाये गये पडितजी आ गये हे । 

मेने देखा--अधबाँही कमीज पहने, लबा इकहरा शरीर, उजली 
बडी-बडी आँखे, रोबीला चेहरा, मनोवैज्ञानिक घात-प्रतिधातोके अध्ययन- 
में उत्सुक, जीवनसग्राममे उतरनेकी तैयारीमे सलग्न, उत्साही, मुस्क्‌ राता 
हुआ, मेरी ही उम्रका एक यूवक बगलके कमरेसे निकलकर आया / 
पारस्परिक अभिवादनके अनन्तर माँश्रीने मेरा परिचय उनसे कराया 
और म्‌झूसे कहा-“परडितजी, राजिपाठशालाका मत्री इन्हीको बनाना है । 
यह बहुत उत्साही विचारक और परिश्रमी हे । अब जमीदारीका काम- 
काज भी यह देखने लगे हे । आप दोनोको मिलकर पाठशाला चलाना 
हूँ । मुझसे तो अब विशेष काम-धाम हो नही सकता है । हाँ, समय-समय 
पर आप लोगोंको सलाह दे दिया कडूँगी ।”? थोडी देर पश्चात्‌ अन्य सामा- 
जिक चर्चाओके अनन्तर में प्रणाम कर चलनेका उपक्रम करनें लगा 
तो माँश्वीने स्नेह-सिक्‍त स्व॒रमे कहा-“आप भोजन कहाँ करेगे ??? 

मेने सहमते उत्तर दिया-“कही कर लूँगा ।”? 

उन्होने कहा-“कही क्या, भोजन यही कर लीजियेगा । यहाँ कुछ 
विलम्दसे लगभग १२ बजे भोजन तैयार होता है। भोजन तंयार होने-* 
पर में आपको बुलाने आदमी भेज दूंगी, आप चले आइयेगा। सन्ध्या- 
समय ५॥ बजे भोजन बनता हूँ | में दोपहरको आश्रम चली जाऊँगी, « 
आपकी व्यवस्था ज्ञामको हो जायगी ।? मेने शिष्टता दिखलाते हुए कहा- 
“माँ जी! आप कष्ट मत कीजिये, में अपने भोजनका प्रबन्ध 
कर लूंगा ।” 

स्नेह-रोषसे उद्दीप्त उनका मुखमडल धूप-छॉहकी तरह मालूम 
पडता था । मे अनुभव कर रहा था कि मुझसे ग़लती हो गई है । बाह्य- 
शिष्टाचारके नाते में अपनी गलतीके लिए क्षमा-याचना करना चाहता 
था पर ऐसा करनेकी हिम्मत न हुई। मॉश्रीने अपराधी बच्चेको आँखे 
दिखलाते हुए कहा--“आप लडकपन क्या करते हे ? अब आप विद्यार्थी 
नही हे, पडित हो गये हे । आज तो यहाँ भोजन कर लीजिये, कलसे आप 
जैसा उचित समझें करे ।” उन्होने सनेहकी हँसी हँसते हुए मेरी भेपको 
दूर कर दिया ! 

में मॉश्ीके स्नेह-भारसे दबा जा रहा था, अत मेने मौन रहकर 
आदेश स्वीकार किया। मेरा मौन भंग हुआ, पर वाणी न निकली । 
मेरी कल्पना स्वच्छन्द रूपसे बढ चले। इतना महान्‌ व्यक्तित्व और 
मुझ जैसे नये आदमीके लिए इतनी चिन्ता ? 

में पूरे दो घण्टेके बाद कोठीसे बाहर हुआ और धर्मशालामें आकर 
कलान्त और खिन्न-सा जीवनकी विभिन्न पहेलियोंको सुलकानेकी उधेड- 
बुनमें लग गया। मेरी यह विचारधारा तब रुकी, जब कोठीके दरबानने 
आकर कहा-“पंडितजी, चलिये, भोजन तैयार है ।”? 

लगभग १२॥ बजे चिलचिलाती जेठकी दुपहरियामें भोजन करके 
लौटा और कमरेमें पड़ी हुई चौकी पर पड़कर आशा, उल्लास और भावना- 
विभोर हो छतकी ओर एकटक देखने लगा। 


] 

भयकर गर्मी थी। लू तेज़ीसे चल रही थी। सड़क कुम्हारका 
आवाँ बनी हुई थी। घरसे इस समय बाहर निकलना किसी भाग्यके 
मारेका ही काम था। दोपहरी थके यात्रीके समान ठहर-ठहरकर बढ 
रही थी। ठीक दो बजेके लगभग एक आदमीके सिर पर एक बड़ी-सी 
टोकरीमे आटा, दाल, चावल, मिर्च, मसाला, घी, चीनी और आवद्यक 
रसोईके बतंन रखाये हुए कन्या पाठशालाकी अध्यापिका श्री मथुराबाईजी 
मेरे कमरे तक आई । लूसे बचनेके लिए मेने अपना कमरा बन्द कर लिया 
था तथा पसीनेमे शराबोर तद्रामे पडा करवठे बदल रहा था। किवाडों 
की खडखडाहट सुनकर मेने दरवाज़ा खोला और सारा सामान देखकर 
दग रह गया। मेने पूछा-“यह कहाँसे आया है ?”! 
अध्यापिकाजीन कहा-“छोटी बहुजी (श्री० ब्र० प० चन्दाबाईजी ) 
ने आपके लिए भेजा है । में उत्तर देनेकी तेयारीमे था कि मोटरका होने 
सुनाई पडा और धर्मशालाके भीतरी फाटक पर मोटर आकर रुक गई । 
मोटरमेसे माँश्री उतरी और हँसते हुए मुझसे आकर कहा-“पंडितजी, आप 
कोठीमे मोजन करनेमे सकोच करते थे । आप यहाँके लिए नये है, अत. 
शुद्ध खाद्य सामग्री एकत्र करनेमें आपको पर्याप्त कष्ट होता, इसलिए 
हमने विचारा कि कम-से-कम एक महीनेका सारा सामान आपके पास 
पहुँचा दिया जाय । आटा चार-पाँच दिनके बाद समाप्त हो जायगा; 
एक महीने तक यह बाईजी आपको आटा दे जाया करेंगी । आप हमे आव- 
इयकतासे ज्यादा सकोची मालूम पडते हे । आप भले ही पह्ित हे, हम 
तो आपको अपने बच्चेके समान समभती हैं ।' इसी बीच उन्होंने धर्मशाला 
के व्यवस्थापक काशीताथजीको पुकारा और उनसे कहा--“पडितजीके 
लिए एक रसोईघर खोल दीजिये और इस सारे सामानको ठीक तरहसे 
रसोईघरमे लगवा दीजिये। देखो ! पडितजीको किसी भी प्रकारका 
कष्ट न हो; इन्हें जिस चीजकी आवश्यकता हो, कोठीसे लाकर दे देना 
या हमको खबर देता ।” 
सामानकी व्यवस्था कर मॉँश्नी वहाँ बैठ गई और जिस कमरेमें 

रात्रिपाठशाला खोली जा रही थी, वह मुझे दिखलाया | मुझसे कहा कि 
“पाठ्शालाकी स्थापनाके लिए कोई शुभ दिन देख लीजिये। जल्दी नहीं 
है, दो चार दिन आपको यहाँ खाली रहना भी पडें तो आप भवन (श्रीजेन 
सिद्धान्त भवन) में चले जाया करिये; वहाँ पुस्तकें और समाचारपत्र 
पढनेमे आपका सन लग जायगा। बालाविश्राम तो यहाँसि लगभग दो 
मीलकी दूरीपर हैँ, बहाँका ग्रीप्मावकाश भी होनेवाला है। आप वहाँ 
भी चलकर बाहुबली स्वामीके दर्शन कर आइये ।?? 

मेनें पचाग देखकर ११ मईका दिन पाठशालाकी स्थापनाके लिए 
शुभ बतलाया। मॉश्रीनें स्वीकार कर लिया । इस समय आपसे अनेक 
सामाजिक और धाभिक चर्चाएँ हुई, जो आज बारह वर्ष पश्चात्‌ स्मृति- 
के कोषमें धूमिल हो चुकी हें । एक घटना याद है, जो आज भी अतीतके 
दिन प्रतिदिन गाढे होनेवाले धुधलेपनमे एक रेखा खीचकर सजीवता 
प्रदान कर देती है और में कह उठता हूँ कि मॉश्रीमें दया, करुणा, सहानु- 
भूति, क्षमा, ममता, स्नेह आदि गुणोके सिवा जो सबसे बड़ी चीज़ हें, 
वह हैं मॉका हृदय, जिसके कारण वह समस्त बालाविश्रामके परिवारकी 
सचमुच धर्मशीला माँ हे । आज भी उनमे छात्राओं और शिक्षकोके लिए 
अपार वात्सल्य वत्तंमान है । 

घटना यह है कि जब वह मोटरम बेठकर बालाविश्वामको जाने लगी तो 

मथुराबाईजीको अलग बुलाकर कुछ रुपये दिये और उनसे कहा-“पंडितजी 
अभी बनारस विद्यालयसे आ रहे हे, समवतः खर्चके लिए उनके पास रुपये न 
हो । सकोचवश वह माँग नहीं सकते हे और देने पर लेंगे भी नही । आदमी- 
की पहिचान तुरत हो जाती है । अत तुम चुपचाप २४ रुपये दे दो और 
कह देना कि पाठशालाके लिए सामान मँगानेके जमा कर ले । हिसाब- 
किताब इन रुपयोका पीछे हो जायगा ।? मथुराबाईजीने मुझे २५ रुपये 
दिये और कहा कि ये रुपये पाठशालाके है, आप जमा कर ले । रजिस्टर, 
पेसिल, दावात, कलम आदि आवश्यक सामान मँगा लीजिये । 

मेने कहा-"“इस सामानके लिए अधिकसे अधिक पाँच रुपये पर्याप्त 

हैं। पच्चीस रुपयोका क्या होगा ? में इतने रुपये नहीं लूँगा |? माँश्ी 
अभी बरामदेमें ही थी, उन्होने जब मेरी दलील सुनी तो हँसती हुईं आई 
और कहने लगी--“'ये रुपये आपको दिये थोड़े ही जा रहे है, जिससे आप 
लेनेमें आनाकानी करते हे । पाठशालाके लिए सामान खरीदनेको रख ले । 
आवश्यकतानुसार सामान खरीदते जाइये, पीछें हिसाब दे दीजियेगा ।” 
माँश्नी इतना कहकर मोटरमें बेठ गई , में पॉच-सात मिनट तक उनकी 
चूरदशिता और मातृवात्सल्यकी मन ही मन प्रशसा करता रहा । 

वस्तुत: मॉश्रीका जीवन जेन सस्कृतिका प्रतीक हैं। आपने राज- 
भोगसे मूँह मोडकर महाभिनिष्क्रमण किया है, वेभवकी उपेक्षा कर त्याग 
की शूलशय्याको अपनाया है । अहिसा और सत्यकी साधनामे निरतर 
सलष्न हे । एक सहेदय शासिका और सचालिका होनेके साथ तपस्विनी 
माँ, ज्ञान और साधनामे सलग्न, यशकी आकाक्षासे रहित, परोपकारमे 
रत एवं मूक सेवक हे । माँश्री सचमुचमे लोहाकों सोना बना देती हे । 
आज भी स्मरण कर लेता हूँ कि सोना बन जाओगे क्‍या यह कभी सत्य 
होगा ? 

--आरा, ६ जुलाई १६५१ 


मा शी 


श्री नेमिचन्द्र ज्योतिषाचाय्य 


छ वत्‌ १६६८ की आषाढ सुदी द्वितीयाका दिन था। प्रात:काल घड़ीने 
6 09.8 कर ८ बजाये। ग्रीष्मावकाश समाप्त कर कल ही वापस 
आया था, अतः यात्राकी थकान दूर करनेके लिए कूछ अधिक विलम्ब तक 
सोता रहा । आकाश भी स्वच्छ नहीं था, लगभग रातके १२ बजेसे 
ही रिमभिम-रिमभिम वर्षा हो रही थी, बीच-बीचमें दामिनी कडकडा 
कर दूरके खेतोमे टूटती दिखलायी पड रही थी। वृक्षोंकी डालियाँ चूँ- 
चडड कर टूटनेके उपक्रमसे रत थी। आश्रमकी स्तब्ध बाटिकासे भाँय, 
भॉँय, साँय-साँयकी तुमुल ध्वनि उद्दाम घोष करती हुई सुनाई पड रही 
थी। सहसा मेरे कमरेमे एक बडी कक्षाकी छात्रा प्यारीबाईने प्रवेश 
किया और प्रणाम करते हुए कहा--“पडितजी ! कल हम माँजीकी 
जन्मगॉठ मनाने जा रही हे । कृपया भाषण देनेके लिए मॉजीके सम्बन्ध- 
में कुछ बतला दीजिये तथा कलका कायेक्रम भी बना दीजिये ।” 

मैने कुछ अस्त-व्यस्त कागज-पत्र अलमारीसे निकाले और उनकी 
श्वुखला जोडते हुए कहा-- 

“नारी जाति जिन दिनो अज्ञान, कुरीतियो और सामाजिक अत्था- 
चारोसे अभिभूत थी, बालिकाएँ माता-पिताके सिरका बोभ थी, घरमे 
कन्याका जन्म साढ़ेसाती झनीचरसे अधिक भयावना था; उन्हीं दिनों 
विक्रम संवत्‌ १६९४६ मे आषाढ शुक्ला तृतीयाके दिन व॒न्दावनके एक 
सम्पन्न अग्रवाल वेष्णव परिवारमे माँश्री-प० चन्दाबाईका जन्म हुआ । 
इनके पिताका नाम बा० नारायणदासजी और माताका नाम श्रीमती 
राधिकादेवी था। श्री बा० नारायणदासजीने बी० ए० तक शिक्षा प्राप्त 
की थी; आप देशभक्त, समाजसेवक और कमंठ व्यक्ति थे। कई वर्षों 

तक आप यू० पी० धारासभाके सदस्य भी रहे। श्रीमती राधिकादेवी 
भी पतिके समान दयालू, परोपकारी और सेवाकार्यमे रत थी। माँश्री 
बचपनसे ही होनहार, कुशाग्रबुद्धि और निडर थी। माता-पिताने अपने 
अरमान पूरे करनेके लिए अपनी इस कन्याका विवाह मात्र ११ वर्षकी 
आयुमे आराके सुप्रसिद्ध रईस गोयल गोत्रीय, जैनधर्मावलम्बी श्री प० 
प्रभ्दासजीके पौत्र और श्री बा० चन्द्रकुमारजीके पुत्र बा० धर्मकूमारजीके 
साथ कर दिया था। बा० धर्मक्मारजी सस्कृत और अग्रेजीके विद्वान्‌ 
थे । एफ० ए० की परीक्षा उत्तीर्ण कर बी० ए० में अध्ययन करना आरम्भ 
किया था । विवाहके समय आपकी आयू १८ वर्षकी थी । 


जेन-समाजके प्रसिद्ध साहित्यसेवी, धर्मनिष्ठ, परोपकारी बाबू 
देवकमारजी बा० धर्मकुमारजीके अग्रज थे । दोनो भाइयोमे अपूर्व वात्सल्य 
था। बा० देवकुमारजी प्रतिभासम्पन्न अपने अनुजको सुयोग्य विद्वान्‌ 
बनाना चाहते थे, पर दुर्देवने असमयम ही उनके इच्छा-कुसुमोंको कुचल 
दिया । विवाहके एक वर्ष बाद ही बा० धर्मकुमारजीका स्वर्गवास हो गया 
और माँश्री पं० चन्दाबाईजीको मात्र बारह वर्षकी अवस्थामें सौभाग्य- 
सूखसे वंचित होना पडा। 

दूरदर्शी श्री बा० देवकुमारजीके मनको अपनी बन्धु-वधूके मान- 
सिक विकासकी चिन्ताने भारी कर दिया । उन्होने विचार किया कि 
विवेक या ज्ञानके बिना तर हो या नारी दोनोमेसे किसी एकका भी उद्धार 
होनेका नहीं। मानवके उत्कर्षके लिए ज्ञान और सद्गुणोकी वृद्धिकी 
आवश्यकता है । अतएवं बा० देवकुमारजीकी प्रेरणा और प्रोत्साहनसे 
मॉश्री पंडिता चन्दाबाईने पुन विद्यारम्भ किया । आपने धर्मशास्त्र, न्याय, 
साहित्य और व्याकरणकी शिक्षा अनेक कठिनाइयोमे प्राप्त की । उन 
दिनो पर्दा प्रथा अपनी चरम सीमा पर थी, युवतियोका अध्ययन समाजमे 
सर्वथा हेय माना जाता था, अच्छे शिक्षकोकी भी कमी थी; फिर भी 
आपकी ज्ञान-साधनामे कोई कमी नहीं आई और थोड़े ही समयमे आपने 
काशीकी पंडिता परीक्षा उत्तीर्ण कर ली । 

जैनशास्त्रोके अध्ययत, आलोडन और मन्यन करनेके कारण आपकी 
जैनधर्ममे अडिग श्रद्धा उत्पन्न हो गई। अतः अपने साथ आपने अपनी 
दोनों बहिन--श्रीमती केशरदेवी और श्रीमती ब्रजबालादेवीको भी 
जैनधमंमे दीक्षित कर लिया । 

सन्‌ १६९०७ में कम्याशिक्षाके प्रचार और प्रसारके लिए आपने 
अपने नगर आरामे ही श्री बा० देवकुमारजीको कन्या पाठशालाकी स्थापना 
करनेकी प्रेरणा की और श्री शान्तिनाथ मन्दिरके कमरोमे दो अध्यापिकाएँ 
नियुक्त कर धूमधामसे कन्यापाठशालाकी स्थापना कराई। यह छोटा- 
सा विद्यामन्दिर तबसे लेकर अब तक आपके ही तत्त्वावधानमें बा० देव- 
कुमारजी द्वारा स्थापित ट्रस्टसे निविध्न चल रहा हैँ। वर्तमानमे भी 
लगभग ५०-६० बालिकाएँ इसमें आरम्भिक शिक्षा ग्रहण करती है । 

माँश्री बाबू देवकुमारजीके साथ १६०८ में दक्षिण भारतके जैन- 
तीर्थोकी यात्राके लिए गई । आपने श्रवणबेल्गोल, धर्मस्थल, मूडबिद्री, 
कार्कल आदि स्थानोकी भक्तिभावपूर्वक वन्दता की । इस यात्रामे वर्णी 
नेमिसागरजी भी साथमे थे। मॉश्नी और बाबू देवकुमारजीके प्रत्येक 
स्थानपर हिन्दीमें भाषण होते थे और वर्णीजी आप लोगोके भाषणोका 
दक्षिणीमे अनुवाद करते थे। मूडबिद्रीम पाठशालाकी स्थापना आप 
लोगोकी प्रेरणासे ही हुई थी । इसी यात्रामे मॉँश्रीका परिचय श्री जलिता- 
बाईजी, श्री मगनबाईजी, श्री ककूबाईजी आदिसे हुआ था । 

दानवीर बाबू देवकुमारजीकी असामयिक मृत्युके उपरान्त भी 
माँश्रीकी ज्ञानपिपासा ज्योकी त्यो बनी रही और आप ज्ञानकणोके अजेन 
में सतत प्रयत्नशील रही । 


दासत्वकी श्रुखलामे जकडी, घूँघटमे छुपी, अज्ञान और कुरीतियो 
से प्रताड़ित नारीकी दशापर आप निरन्तर विचार करती रहती थी । 
आपका एकमात्र विश्वास हे कि समस्त सामाजिक रोगोकी रामबाण 
औषधि शिक्षा है। यदि नारीका अज्ञान दूर हो जाय तो वह निश्चय 
ही स्वास्थ्यलाभ कर सकती हे, स्वतन्त्र आजीविका प्राप्त कर धर्मसाधन 


् 

करती हुई प्रतिष्ठा प्राप्त कर सकती है ! क्योकि खोये हुए आत्मगौरव 
की प्राप्तिका साधन शिक्षा ही है । 


जिन विधवा बहनोंकी आज समाजमे नगण्य स्थिति है, जिनके साथ 
पशु-जैसा व्यवहार किया जाता हँ, उनकी स्थिति भी शिक्षाके द्वारा ही 
सुधर सकती हैँ । शिक्षा प्राप्त कर वे जीवित मानवोकी पक्तिमे स्थान 
पा सकती है । अतएवं एक ऐसा विद्यामन्दिर स्थापित करना चाहिए, 
जिसमें विधवा बहनोके साथ कुमारी कन्याएँ और समाजकी अभिशप्त 
सधवाएँ भी सच्चा विवेक प्राप्त कर सके ! आपकी इस विचारधाराके 
स्निग्ध सीकर आपके कुटुम्बियो और हितैषियोपर भी पडे, पर कुछ निर्णय 
न हो सका। है 

सन्‌ १६२१ में आप अपने परिवारके साथ श्रीसम्मेदशिखरजीकी 
यात्राके लिए गई । समग्र पहाडकी वदना करनेके उपरान्त श्रीपा्र्व- 
प्रभुकी टौक पर आकर माँश्वीने सब लोगोसे नियम लेनेको कहा । आदेशा- 
'नुसार श्री बा० निर्मेलकुमारजी, श्री बा० चक्रेश्वरकमारजीने भगवान्‌के 
समक्ष नियम लिये तथा बाबू निर्मेलकुमारजीने कहा--“बहूजी (चाचीजी), 
आप भी यह नियम ले लीजिये कि एक महीनमें महिलाश्रमकी स्थापना 
अवद्य कर दी जायगी । नियम ग्रहण कर आप लौट आई और इसी वर्ष 
नगरसे दो मीलकी दूरीपर धनुपुरा गाँवके ही निकट अपने ही बगीचेमें 
अपने परिवारवालोके सहयोगसे श्री जेनबाला-विश्रवामकी स्थापना की । 
आपकी प्रेरणासे आपकी ननद श्रीमती नेमिसुन्दर बीबीने लगभग बीस 
हज़ार रुपये लगाकर विद्यालयभवत और उसीके ऊपर लगभग पाँच 
हज़ार रुपये लगाकर चैत्यालयका निर्माण कराया। 

मॉश्लीन तो इस सस्थामें अपना तन, मन, धन सब कुछ लगा दिया 
है । चॉदीके टुकडोमे आपके त्यागका मूल्याकन नहीं किया जा सकता । 
यह संस्था जैनसमाजकी नारी-सस्थाओमे अद्वितीय है । इसमे न्यायतीर्थ, 
साहित्यरत्व और शास्त्री तककी शिक्षा दी जाती हूं। छात्राएँ प्राइवेट 
मंद्रिककी परीक्षा भी देती हे, मिडिल तक नियमत. शिक्षा दी जाती हैं | 


हू 

संस्थाका अन्तरंग और बहिरग सारा प्रबन्ध मॉँश्रीके ऊपर ही है । 

धाभिक भावना भी माँश्रीमें बडी प्रबल है । आपने राजगृहमें अपनी 
ओरसे द्वितीय रत्नगिरि पहाड़ पर जमीन खरीदकर दिव्य जिनालय- 
का निर्माण कराकर धूमघधामसे प्रतिष्ठा कराई तथा बालाविश्वामके 
रम्य उद्यानमे सन्‌ १६३६ में अपने निजी द्रव्यसे भव्य एवं चित्ताकर्षक॑ 
मानस्तम्भका निर्माण कराया हैं। श्रवणवेल्गोलस्थ गोम्मठस्वामीकी 
मृत्तिकी प्रतिलिपि कराकर विश्रामकी वाटिकामे ही सन्‌ १६३७ में 
क्त्रिम पर्वतके ऊपर१३ फूट ऊँची बाहुबली स्वामीकी मनोज्न मूत्ति 
स्थापित की हैं । 

यद्यपि मॉश्रीका आचार-विचार सातवी प्रतिमाका है, पर आपका 
त्याग और तप आयिकासे कम नहीं हैं। असत्य भाषण आपने अपने 
जीवनमे कभी नही किया हे, अणब्त, गुणव्रत और शिक्षात्रतोके पालनमें 
आप अत्यन्त जागरूक हे । आपकी कषाय मन्द है, प्रत्येक बातका उत्तर 
हँसकर देना आपका स्वभाव है । सादगी और सरलता आपके जीवनकी 
प्रमुख विशेषताएँ हे । आपके परिग्रहकी सीमाका अनुमान इसीसे लगाया 
जा सकता हे कि आप अपना सामान रखनेके लिए बक्स नही रखती, एक 
थेलेम ही ओढने, बिछाने और पहननेके कपडे रखती हे । 

विदुषी होनेके साथ माँश्वी सुलेखिका और सफल सम्पादिका भी 
है । सन्‌ १६२१ से जन महिलादश नामक पत्रका सम्पादन करती 
आ रही हे। उपदेशरत्नमाला, सौभाग्यरत्नमाला, निबन्धरत्नमाला, 
आदर्श कहानियां, आदर्श निवन्ध और निबन्धदर्पण आदि कई महिलोप- 
योगी पुस्तक भी लिखी हे । 

भाषण दनेमे भी माँश्री सिद्धहस्त हे। आपकी वाणी अत्यन्त 
मधुर और हृदयस्पर्शी हैं। अ० भा० दि० जैन महिला परिषद्के १०वें 
और २०वें अधिवेशनके अध्यक्षपदसे आपने बड़े मामिक भाषण दिये 
हैं। आपका अधिक भीडमें पहला भाषण १७ वर्षकी अवस्थामें पानीपत 
पञ्चकल्याणक प्रतिष्ठामें हुआ था । 


3२२ जैन-जागरणके अग्रदूत 


मॉश्री युगसस्थापिका हे। आपका हृदय-मुकुर इतना विशाल, 
स्थिर और निर्मल ह कि समाज और व्यक्तिके मानसका सही प्रतिबिम्ब 
पड़े बिना नहीं रहता। यशलालसा और सम्मानकी आकाक्षासे आप 
दूर हूँ । माताका स्वेह, वीरागनाओका गौरव, कुलललनाओकी सहि- 
रुणूता, आथिकाओका तप-त्याग एवं गृहलक्ष्मीकी उदारता आदि गण 
आपमें वर्तमान हे । 

इस बीसबी सदीमे सरस्वतीकी सबसे लाइली, जीवन-विकासकोी 
मीटर, और जीवनकी अमर कलाकार मॉश्रीकी जन्मगाँठ मनानेका आयो- 
जन करनेका विचार आपका स्तुत्य है ।” 

छात्रा अपने निवासस्थानप्र चली गई और में कई-एक क्षणों 
तक मॉश्रीके गुणोका विचार करता रहा । 

जौ चर जब 

८ फरवरी १६४२ को आप अचानक बीमार पड गई । आपका 
स्वास्थ्य पाँच-छ दिनमें ही इतना खराब हो गया कि उठने-बठनेकी शक्ति 
भी तन रही । इस असमर्थ अवस्थामे भी तजिकाल साम्रायिक, पूजन, भक्ति 
आदि देनिक धामिक क्ृत्योकों आप बराबर करती रही। जब आप 
बिल्कुल _अशक्त हो गई तो बालाविश्वाम-परिवारके साथ अन्य कुटु- 
स्बियोको भी चिन्ता हुई। सभीने आपसे इज्जेक्शन लेनेकी प्रार्थना 
की । धर्माध्यापक होनेके नाते भुझेसे कहा गया कि आप कहिये कि धर्म- 
शास्त्रकी दृष्टिसे इञ्जेक्शन लेनेमे कोई हज नहीं है, आपका फतवा मान्य 
होगा । मॉश्रीको आपकी बातका विश्वास हेँ। मेने हितेपियोंकी प्रेरणा 
सेसहमते हुए मॉजीसे कहा--आप इज्जेक्शन ले लीजिये, यह तो खानेकी 
दवा नहीं हैं। आजकल कई त्यागी महानुभाव इज्जेक्शन लेते भी हे ।” 
माँश्वीने क्षीण स्व॒स्मे कहा--“पडितजी ! अन्य लोग मोहवश इब्ज्जेक्शन 
लेनेकी' बात कहें तो कोई आइचये नहीं, पर आपके इन झब्दोको सुनकर 
हमें महान्‌ आश्चर्य हो रहा है । आपसे तो हमे यह आज्ञा हैं कि समय 
पडने पर हमारे धाभिक कृत्योमें सहायक होगे । इस अनित्य शरीरके 

साथ इतना मोह क्यो ? यह तो अनादिकालसे प्राप्त होता आ रहा है ।” 
में आपकी दृढ़ता और सहनशक्तिको देखकर चकित रह गया । 
है. 5 ञ्् है 

सन्‌ १६४२ की क्रान्तिके दिन थे। देशमे एक आज़ादीकी लहर 
आई हुई थी। नवयुवक, विशेषत. विद्यार्थीवर्ग सलग्ग था। गोरी 
सेनाने सत्र अपना आतक फंला रखा था। जैन-बालाविश्वाम धर्मकुझ्ज 
से उठकर शहरमे नाजघर' नामक भवनमे चला गया था। छात्रावास 
और शिक्षणका कार्य उक्त भवनमे ही सम्पन्न होने लगा था। उस समय 
लगभग ७० छात्राएँ छात्रावासमे निवास करती थी । कुछ दिनोके उपरान्त 
लाइनकी मरम्मत हो जाने पर जब ट्रेने चलने लगी तो मॉश्रीने मुझे बुलाकर 
कहा--“अभी गोरी सेनाका आतक ज्योका त्यो है । धर्मकुओ्जमे सस्था- 
को ले जाने लायक समय नहीं हैं । इतनी छात्राओंको अधिक दिन तक 
शहरमे रखना हमारे लिए कठिन है । अत. अब हमारा विचार सभी 
छात्राओको सुरक्षित रूपसे घर भेजकर कुछ समयके लिए सस्था बन्द 
कर देनका हैँ ।” मेने कहा--“माँजी ! आप जैसा उचित समझे, करे । 

आपने कहा---“इस जन-जागृतिके युगमे सस्थाधिकारियोको सबकी 
सलाहसे ही चलना उचित हैं । आप लोग सब आश्रम-परिबारके हे, अत. 
हमारा विचार है कि कल सभी शिक्षक-शिक्षिकाओको बुलाकर इस विषय- 
पर विचार-बिमर्श कर लिया जाय । जो निर्णय हो उसे समस्त आश्रम 
परिवार--छात्राओ और शिक्षकमण्डलके समक्ष पुन. विचारके लिए 
प्रस्तुत किया जाय । इसके पश्चात्‌ ही कोई क़दम बढाना उचित होगा । 
आपको हमने इस विषयमे सलाह लेनेके लिए बुलाया हैं ।” 

में विचारने लगा कि माँश्नी कितनी दूरदशितासे कार्य करती हे । 
शिक्षकोका इनकी दृष्टिमे कितना ऊँचा स्थान है ? आश्रम-परिवारकी 
प्रधान होकर भी सबकी वातोंपर ध्यान देती हैं । 

अगले दिन अन्तरंग-समितिकी बैठक की गई। सभी शिक्षक- 
शिक्षिकाओने अपने-अपने विचार पक्ष-विपक्षमें प्रकट किये तथा बहुमतसे 

हुए निर्णयको पुन. समस्त आश्रम-परिवारके समक्ष विचारके लिए रखा 
गया। माँश्नीने देशकी परिस्थितिका सुन्दर खाका खीचते हुए ससस्‍्था- 
सचालनकी कठिनाइयोपर प्रकाश डाला। सभीने आपकी दलीलोसे 
प्रभावित होकर कुछ समयके लिए सस्था बन्द कर देनेंके प्रस्तावको स्वीकार 
कर लिया । अगले दिनसे छात्राओको विश्वस्त योग्य व्यक्तियोंके साथ 
भेजना आरम्भ किया । ट्रेनमे स्थान न मिलनेके कारण आपने आसनसोल 
और कलकत्तेसे स्थान सुरक्षित कराये । उस सकठापन्न स्थितिमे छात्राओ- 
को भेजना एक दक्ष व्यक्तिका ही कार्य था। इस समय आपकी प्रबन्ध- 
पटुता, कत्तेव्यणीलता और कार्यक्षमता देखने योग्य थी । 
ञ्र न है 

सन्‌ १६४३ में दक्षिण भारतकी निवासिनी लक्ष्ममती छात्रा बीमार 
पडी । टाइफाइडने भयकर रूप धारण कर लिया था। सन्निपातके 
कारण छात्रा अधंविक्षिप्त-सी हो रही थी । यो तो बीमारीके आरम्भसे 
ही माँश्रीने उसकी परिचर्याका प्रबन्ध कर दिया था, तथा स्वय भी डाक्टर- 
के साथ दिनमें तीन-वार बार आकर देख जाया करती थी; पर जब उसकी 
बीमारी अधिक बढ गई और जीवन खतरमें पड गया, तब तो आपने 
स्वयय खाना-पीना छोडकर परिचर्या करता आरम्भ किया। डाक्टरके 
परामर्शानुसार बर्फकी थैली सिरपर रखना, सिरमे तलकी मालिश करना 
हाथ-पर दबाना आदि कार्योको स्वय करती थी | यद्यपि अन्य लोग 
आपको ऐसा करने देना नहीं चाहते थे, पर आपने स्वय परिचर्या करना 
नहीं छोडा । आपने ओजस्वी वाणीमे कहा-“मुझे विश्वास है कि में 
अपनी सेवा द्वारा इसे बचा लूंगी ।” 

तीन दिनोतक लगातार आप सब कुछ छोडकर दिनरात उस 
रोगिणीकी सेवार्में सलग्न रही । रातको न सोनेके कारण आपका स्वास्थ्य 
भी खराब होने लगा था, आँखें सूज गई थी, फिर भी आपने सेवा करना 
नही छोड़ा । आपकी लगभग एक सप्ताहकी कठोर साधनाने उस लडकी 
के प्राण बचा लिये और वह न्यायतीर्थ परीक्षा उत्तीर्ण कर अपने देश गई । 

इस प्रकार आप आश्रमवासिनी छात्राओकी सेवा उनकी माँसे भी बढ़कर 
करती हे । आश्रम-परिवारके किसी भी व्यक्तिका तनिक भी कष्ट आपकी 
चिन्ताका विषय बन जाता हैं और उसके कष्टको दूर किये बिना आपको 
शान्ति नही मिलती । 
जी जौ ज्ै 

बालाविश्वामान्तर्गत बालाहितकारिणी सभाके साधारण अधिवे- 
शनोमे मुर्भे आपके भाषण सुननेका अनेक बार अवसर प्राप्त हुआ है । 
मुर्भे जहाँ तक स्मरण है कि सन्‌ १६४३ की २२ जनवरीको आपने भाषण- 
में कहा कि “भगवान्‌ महावीरने नारीजातिके उद्धारका भार पुरुषों पर ही 
नही छोड़ा है, किन्तु गृहस्थ तथा त्यागी स्त्री-समाजके लिए श्राविका तथा 
आयिका ऐसे दो सघ स्थापित किये । स्त्रियाँ जब तक अपने पैरोपर खडी 
न होगी, उनका उद्धार होना कठिन ही नहीं, असम्भव है । आजके नारी 
वर्गने अपनी सारी समस्याएँ पुरुषों पर छोड दी हे, इसी कारण नारी- 
समाजका अध.पतन होता जा रहा है । नारियाँ आज स्वय ही पुरुषोकी 
दासी और भोगलिप्सापूर्तिका साधन बन गई हे। पादइ्चात्य शिक्षाके 
प्रभावसे कुछ नारियाँ स्वतन्त्र होनेंका दावा करने लगी है, पर उनका यह 
दावा बिलकूल भूठा हे । जब नारी पुरुषकी अर्धांगिनी है, तब वह पुरुष- 
के समान अपने अधिकारोकी स्वय भोकक्‍ता है। क्‍या अधिकार कभी 
किसीको माँगने पर मिला है ? 

भारतीय नारीको वीरता और त्यागकों फिरसे अपनाना होगा । 
किसीके अत्याचारोंको सहना भी उतना ही गुनाह है, जितना अत्याचार 
करना । अहिसा बहुत बड़ा अस्त्र हैं, पर इसका उपयोग समभक-बूककर 
करना होगा। जो नारियाँ बिना किसी प्रकारकी च्‌ं-चपट किये किसी 
आततायीकी आत्मसमपंण कर देती हुं, वे वस्तुतः कायर हे । जब तक 
शरीरमें प्राण हैं, विरोधीका मुकाबला डटकर करना चाहिए। यदि 
आत्मिक शक्तिका पर्याप्त विकास हो जाय, जीवनमें अहिसा उत्तर जाय, 
तो हमारा विश्वास है कि कोई भी आततायी कृदृष्टि डाल ही नहीं सकता 

हैं । अतएव प्रत्ये8 बहिनको वीर बनना चाहिए। विपत्तिके आने- 
पर कभी भी धैर्यंका त्याग नहीं करना और प्रबल शक्तिके साथ सकटठका 
सामना करना जीवन-विकासके लिए आवश्यक है । सच बात यह है कि 
में नारियोंकी वीरताकी उपासक हूँ, जिसको अपनाकर वे किसी भी प्रकार 
आततायीको स्वय दण्ड दे सकती है । अथवा अथने आत्मबल द्वारा उसकी 
कलुषित भावनाओकों बदल सकती हे । प्रलोभन और स्वार्थोको पराजित 
कर त्याग, तपश्चर्या, बलिदान और सयमको अपनाये बिना नारीका 
उद्धार होनेका नहीं है |?” 

आप सदा कहा करती है कि धर्मका मार्ग सुखकर ही नही, श्रेयस्कर 
भी है । वह सुखकी ओर नहीं, कल्पराणकोी ओर जाता है । यह कत्याण 
किसी एक व्यक्तित या वर्गका नहीं, समस्त मानव-समाजका है । 

जै ज् न 

सन्‌ १६४७ की १८ जूनको में श्री बावू निर्मलकुमारजी द्वारा 
निर्मित उनके चद्रलोक भवनमे ग्‌ ह-चेत्यालयकी शुद्धि और वेदी-प्रतिथ्ठा- 
के लिए गया। मॉश्री भी वहाँ पहलेसे पहुँची हुई थी । प्रतिष्ठाका कार्य 
६-७ दिनोमे विधिवबत्‌ सम्पन्न हुआ। इस अवसर पर मुझे मॉश्रीके अति 
निरूट सम्पर्क रहनेका अवसर मिला। यागमण्डल विश्ानमे मॉँश्री 
साथमे अत्यन्त मधुर ध्वनिसे इलोक पढ़ती थी एवं उपस्थित व्यक्तियों 
को उनका अर्थ तथा विधानके रहस्यको भी समभझाती जाती थी । पहाड- 
का पानी मेरी प्रकृतिके प्रतिकूल पडनेके कारण वहा मेरा स्वास्थ्य कुछ 
बिगड़ गया । इस अवसरपर मॉँश्रीके स्नेहका मुझे साक्षात्कार हुआ । आप 
मेरी उतनी चिन्ता रखती थी, जितनी एक परिवारके व्यक्ति की । साधा- 
रण व्यक्तियोकी चिन्ता और पीडाकों भी अपनी चिन्ता और पीड़ा बना 
लेना और उनके निए परेणानी उठाना मॉश्रीकी नेसगिक विशेषता हैं । 
मेने देखा कि आप अकेली ही दस आदमियोका काम कर लेती हूँ । दिन- 
में सोनेवालोसे आपको चिढ हैं। कत्तंव्यपालन करनेकी दृढता और 
अथक परिश्रम आपके जीवनके प्रधान गुण हे । बुद्धिकी प्रखरता निकट 

सम्बन्ध वालोको चकित ही नही करती, किन्तु श्रद्धा उत्पन्न कर देती हैँ । 
आपके व्यवहारसे लोग मृग्ध हो जाते हे । 

२८ या २६ जूनकों हम लोग--मे, मॉँश्ली चन्दाबाईजी, मातेश्वरी 
बा० निर्मेलकुमारजी और कई एक नौकर चाकरोके साथ कालिम्पोगसे 
आराको रवाना हुए । यदि कोई व्यक्त चाहे तो घरमे अपने ब्यक्तित्वको 
छुपा सकता हूँ पर बाहर--यात्रामे किसीका व्यक्तित्व छिप नहीं सकता । 
कुलियोको पैसे देना, भिखारियोको दान देना तथा अपने परिचारकोके 
साथ व्यवहार आदिसे उसका यथार्थ व्यक्तित्व पकडा जा सकता हैं। 
मोटर द्वारा जब हम लोग सिलीगुडी पहुँच उस समय लगभग सध्याके 
५ बजे थे। धीमी-धीमी वर्षा हो रही थी, यद्यपि भोजन कालिम्पोगसे 
करके ही चले थे, पर वहाँ आते ही भूख बडे जोरसे लगी । सभ्यताके 
आवरणके कारण में तो कुछ कह नहीं सकता था। साथके व्यक्तियोमे भी 
एक-दो जैन थे पर वे भी मौन । गाडी छूटनेमें अभी दो घटेकी देरी थी । 
मॉश्रीको मेने चार टिकट सेकिण्ड क्लास और शेष व्यक्तियोके लिए सरवेण्ट 
टिकट लाकर दिये । मॉश्रीने टिकट लेकर कहा-“आप तो दो बार भोजन 
करते हे, ज्यालू कर लीजिये ।” इतना कहकर भजनलाल रसोइयेसे कहा- 
“स्टेजनके उस पारसे जाकर दो रुपयेके आम ले आओ । अन्य अच्छे फल 
मिले तो और भी खरीद लाना ।” साथमें नास्तेका कुछ सामान भी था । 
आपने आम स्वयं बनाये और हम लोगोकों खिलाये तथा अपने हाथसे 
भोजन कराया। जितने भी सरवेण्ट साथमे थे, सबको एक-एक रुपया 
भोजनके लिए दे दिया गया | हम लोग अगले दिन ८ बजे पारवतीपुर 
आये । यहाँसे गाडी ११ बजे मिलती थी, अतः मॉश्री स्टेशनपर ही जल्दी- 
जल्दी स्नान कर वहाँके किसी सेठके चैत्यालयमें दर्शन-पूजन करने चली 
गई । हम लोग स्नानादिसे निवृत्त होकर गाडीकी प्रतीक्षा करने लगे। 
ठीक १०॥ बजे आप लौटी, गाड़ी भी ठीक समय पर आई और सारा सामान 
गाडीमे लादा जानें लगा । इस समय मेले एक अजीब दृश्य देखा, चैत्या- 
लयके स्वामी--सेठजीने अपनी मोटर स्टेशन तक भेज दी थी। जब 

ड्राइवर जाने लगा, माँजी उसको ५) इनाम देने लगी। सेठजीने उसे 
इनाम लनेको मना कर दिया था, अत. बह सेठजीके कारण रुपये लनेसे 
इन्कार करता था और मांजी जबरदस्ती देना चाहती थी। लगभग 
१० मिनट वह मना करता रहा, पर अन्तम माँश्रोनें समभा-बुकाकर उसे 
रूपये दे ही, दिये । कुलियोको पैसे देनेके लिए भजनलाल भिक-मिक् कर 
रहा था, तो आपने कहा--'“अरे इतना अधिक सामान हैं, इन लोगोको 
दो-दो चार-चार आने और ज्यादे दे दो।” इसी प्रकार जितने भी भिखमगे 
आये सब एक अब्द सुने बिना चार-आठ आना पाते ही गये । 
जा न जी 

जैनधर्मके उज्ज्वल प्रकाशकों निखिल विव्वमे फैलानेके लिए 
भाप सदा आतुर हें । सन्‌ १६४८ में सचंलाइट' में एक समाचार छपा 
था कि जॉजे वर्नाई गा जैनमतका उत्थान' नामक पुस्तक लिख रहे हे 
इसमे जेनाचार्यों द्वारा प्रतिपांदित अहिसाका महात्मा गान्थीकी अहिसा- 
क॑ साथ तुलनात्मक विवेचन करेंगे । इस कार्यके लिए डा० शाने महात्मा 
गान्चीके पुत्र देवदास गास्धीको बुलाया हे । इस समाचारन आपके हृदय 
में अपूर्व उत्साह उत्पन्न कर दिया । उसी दिन आपने जैनसमाजके प्रमख 
धनिक और सरस्वतीपुत्री सर सेठ हुकमचन्दजी साहू गान्तिप्रसादजी 
सेठ भागचन्दजी, बाबू छोटेलालजी, प्रो० खुशालचन्दजी, डा० ए० एन० 
उपाध्याय, डा० हीरालालजी आदिके पास पत्र लिखे । आपने मभसे कहा 
“यदि समाचार सत्य है तो जैनसमाजसे आधथिक सहायता न मिलनेपर 
भी हम अपनी ओरसे किसी उद्भट धर्मशास्त्रज्ञ अग्रेजी भाषाके ज्ञाता 
जैन विद्वानकों डा० शाके पास भेजेगी। डा० झाकी स्थाति साहित्यिक 
जगतूमे अद्वितीय हैं। उनकी लेखनीका सम्मान विश्वके कोने-कोने मे 
हैं । जेनधर्मके सम्बन्धर्में उनकी लेखनीसे प्रसूतत रचना अमर होगी, विश्व- 
में वह आदर और सम्मानकी दुष्टिसे देखी जायगी। बडे-बडे अन्वेषक 
विद्वान्‌ उसे प्रामाणिक समभेगे । अत. जैन विद्वानके साथ उनका सम्पर्क 
रहना अत्थावश्यक हूँ । इस विद्वानके सहवाससे जेन-आऑहसा और जैन- 

दर्शनके तत्त्वोके सम्बन्धमें उन्हें जानकारी हो जायगी; इससे वह जैनधर्म- 
के सम्बन्धमे यथार्थ लिख सकेंगे ॥?? 

उदारताके साथ माँश्रीमें मितव्ययिता भी पूर्ण रूपसे विद्यमान 
हैं । आप एक-एक पैसेका उचित व्यय पसन्द करती हैँ । आपको अनि- 
यर्मितता बिल्कुल पसन्द नहीं। आत्मशोधक होनेके कारण आपमें 
यत्किड्चित्‌ सूक्ष्मता भी हैं। दूसरोसे अधिक मिलना-जुलना और जना- 
वश्यक बाते करना आपको पसन्द नहीं । अखण्ड आत्मविश्वास होनेके 
कारण अपने सत्यपक्षकी पुष्टिके लिए डट जाना, जिसे दूसरे लोग भले ही 
हठ कहे, आपका एक विशेष गुण हैं । आत्मविज्ञापनसे दूर रहकर कर्त्तव्य 
करना, निन्दा-स्तुतिका खयाल न करना, सेवा और परोपकारमें निरन्तर 
रत रहना, सहानुभूति और सहृदयताके साथ किसी भी बातका विचार 
करना आपके गुण हे । 

आरा 
२० जुलाई १९५१ 


कल चत ५ असली 


(0० 
सतातणज 

एक बार से भाई निर्मेलकृमारजीके साथ मसूरी ठहरा हुआ 
था। वहाँ बाईजी भी थी। मुझे वहाँ ज्वर हो गया। कलकत्तेके 
प्रसिद्ध कविराज हारान बाबू मुझे देखने आये । पृजत करनतेके लिए जाते 
हुए बाईजीको उन्होने देखा तो मुझसे बोले-- इनको देखते ही मेरे मन- 
में आ रहा है कि में इनकी पद-रज लूं।” जब मेने उनका परिचय दिया 
तो इतने प्रभावित हुए कि वे चरण-स्पर्श करनेके लिए एक घण्टेतक प्रतीक्षा 
करते रहे । 

एक दफ़ा बाईजी पेटके ट्यूमरकी आशकाकी निवृत्तिके लिए कलकत्तें- 
के विशेषज्ञोंसे परामश करने कलकत्ते आई हुई थी। यहाँ स्त्रीरोग- 
चिकित्साके विशेषज्ञ और प्रख्यात डाक्टरकों दिखाया तो वह अग्रेज़ डाक्टर 
जिसे बाईजीका किचित्‌ भी परिवय नहीं था, अपना अभिमत प्रकट करते 


हुए कहने लगे कि 'ऐसा मालूम पड़ता है कि बाईजी बड़ी सत्ती, साध्वी 
और एक महान्‌ आत्मा है ।” 


कलकत्ता ---छोटेलाल जैन 
१ जुलाई १९४३ 





कि का ४ फ्किफिपफि रि फेरिकलिक पी 





कार ककफेकेकिफि के के केकफिंफेफि रे व फिी 


पीहर-सासरेकी शोमा 


भूआकी उम्र इस समय लगभग €२ वर्षकी है। फिर भी 
जिन-दर्शन और स्वाध्याय उसी मनोयोगसे चल रहे है । उनके 
शुद्ध आचार-विचार, आहार-पानमें तनिक भी शिथिलता नही 
आई है। वही धर्ममें दृढ श्रद्धा, वही तीर्थोकी वन्दनाके परिणाम, 
वही ज्ञानकी पिपासा जो बचपनसे देखता आ रहा हैं, आज भी 
है । शरीर जर्जर होता जा रहा है, पर आत्मामें वही रत्नत्रयकी 
ज्योति जगमगा रही है । 

जुलाईमें दिल्‍ली गया तो इस तीथर्थंकी वन्दनाको भी पहुँचा । 
मेरी अभिलाषा हुई कि भूआको अपने पास रखकर, उनकी सेवा- 
सुश्रूषा करके जन्म सार्थक कर लूं। सहमते हुए विचार व्यक्त 
किया तो बोली-- बेटे, मेरे पीहर और सासरेकी शोभा इसीमे 
है कि में जिस घरमें डोलेसे उतरी, उसी घरसे मेरी डोली उठे ।” 
और न जाने कितनी देरतक मेरे सरपर हाथ फेरती रही । 


डालमियानगर --गोयलीय 
१२ अक्टूबर १९५१ 

हमारे कुलकी मोरक 
गोयलीय डंडे 


मेरे पिताजीकी भूआ है, मेरी भी भूआ है, और मेरे बच्चे भी इन्हें 
भूआजी कहते हे, और काश ये जीती रही तो हमारी और भी पीढी 
इन्हे भूआजी ही कहेगी, परन्तु ईमानकी बात तो यह है कि ४-६ वर्ष 
'पहले तक तो इन्हें भूआ कहनेको जी चाहता था, मगर अब तो दादीसे बढ- 
कर परदादी-जैसी दीख पडने लगी है । उनके उस अतीत गौरब-बैभवका 
जब वतंमानसे मिलान करता हूँ तो रुलाई आ जाती है। ६ वर्ष पूबं 
८० वर्षकी होने पर भी, यह कभी ध्यान न आया कि इन्हें इतनी शीघ्रता 
से बुढापा घेर लेगा। स्वस्थ शरीर, दिव्य और गौरवपूर्ण मुख, स्वच्छ 
और धवल बस्त्र पहिने हुए, उनके रोम-रोमसे ब्रह्मबचयंकी आभा टंपकती 
थी । प्रत्येक कार्यमे स्फूरति, स्वर मधुर, नंत्रोमे स्नेह, स्वभाव गभीर, 
धार्मिक श्रद्धासे ओतप्रोत, श्रावकोचित कतेव्योमें लीन भूआजीको उनसे 
आयुमे बड़े भी ताईजी कहकर सम्बोधित करते और उनके चर॑णोको 
देखते रहते । 
उनके पुत्र उन्हें ताईजी कहते थे, इसलिए आरम्भमें तो वे ताई इसी 
कारण कहलाई, फिर भीष्म पितामह जैसे सबके पितामह हो गये है, उसी 
तरह छोटे-बड़े सब उन्हें ताईजी कहने लगे | मेरे कटुम्बी, रिश्तेदार 
और मित्रवर्ग मेरे नाते इन्हे भूआजी कहते हे । 
भूआजी पुरानी वजअ-कतअकी बड़ी पाबल्द हे। देहलीकी हर 
रीति रस्मोरिवाजसे परिचित हैं।॥ सदरबाजारकी जेन-महिलाओंमें 

इनकी सम्मति बडा मूल्य रखती है। ५० वर्षसे भी अधिक हुए इन्होने 
जास्त्रसभा स्थापित की थी, जो बराबर चालू है, और बहुत बड़ी सख्यामे 
प्रात.काल भास्त्र-प्रवचनमे स्त्रियाँ सम्मिलित होती हें। पहले स्वय 
शास्त्र-प्रवचन करती थी, अब अशक्त हो जानेसे यह भार इन्हीकी शिष्याओ- 
की पुत्री, पौत्रियोने सम्भाल लिया है। 

५-६ वर्ष पहिले जब स्वस्थ 'थी, इनके पास बडी-बूढियाँ घरेलू 
कार्योके लिए परामशे लेने आती; बहुएँ सिलाई और कढाईका काम 
सीखने आती, कनन्‍्याएँ पढने आती और बडे-बूढे पुरुष भी रीति-रिवाज 
की गृत्यियाँ सुलभाने इनके पास आते | 

३-४ मील पैदल चलकर मन्दिरोके दंत कर आती, परन्तु इन 
४-६ वर्षोमे ऐसा परिवर्तत हुआ है कि बमुश्किल पहिचानमे आती हैं । 

१५ जनवरीकों दिहली गया तो मन्दिरसे भी पहले इनकी वन्दनाकों 
पहुँचा । देखकर लकवा-सा मार गया। सरके बाल मुझ डाले हे, सारे 
शरीर पर भुरियाँ पड गई है, नेत्रोसे कतई नहीं दीखता हे, मुँहके दाँत 
दगा दे गये हे । भूआजो मेरी बलाये लेती रही, पुचकारती रही, पीठ- 
पर, सरपर हाथ फेरती रही और में पत्थर बना बेठा रहा। भूआके 
यह दुदिन देखनेको भी हमे जीना पडेगा। यह किसे खयाल था। जब 
नही बठा गया, चुपचाप चला आया । न भूआके घर कुछ खाया न पिया । 

४-५ रोज तक फिर में उनके पास नहीं गया, जानेको जी ही नहीं 
चाहता था । तब वे स्वय ही लाठी टेकती डाक्टर कैलागचन्द्रका सहारा 
लिये दो फर्लाग पैदल चलकर मुझे देखने आई। दामतमें ४-५ पैवन्द 
लगे हुए, चादरके नामपर एक चीथडा-सा मैला ओढना उनके शरीर- 
पर था। जिनके लिबास और रहन-सहनको उदाहरणमे पेश किया जाता 
था, वही आज इस रूपमे, और वह भी घरके भीतर नही, सबके सामने ' 
मतको बडी धिक्‍्कारी-सी आई। जिसने हमेशा देनेकी कोशिश की 
हक होते हुए भी लेनेमे सकोच ही किया, उस भूआको से वस्त्र भी नहीं 
जुटा सका। इस देवीको भी इस ब्लैक मार्केटिगके ज़मानेमें नहीं बख्शा 


भुत्ा श्शेज 


गया ! में स्तान करके घवल बस्त्रोमें बगला बना बंठा था, ४-५ साथी 
गपशप लड़ा रहे थे। तभी भूआजी आ गईं। बड़ी आत्मग्लानि हुई। 
सोचा इस समय न आती तो अच्छा था, ये भी अपने मनमे क्या कहते 
होगे ? 

भूआ मुभसे प्यारकी बातें कर रही थी और में खोया हुआ-सा 
बैठा था ! 

थोड़ी देर बाद बोली-“बेटे ! अब जीवनमे कोई साध नही रह 
गई हैं। समाधिमरणपूर्वक यह चोला छूट जाय, केवल यही अभिलाषा 
शेष रही हैं। मोह-ममता सब दूर हो गई है। समरम्भ-समारम्भ नाम- 
मात्रकों रह गया हैँ । वस्त्रोकी भी प्रतिज्ञा है । जो शरीर पर हे, ये भी 
भार मालूम होते हे । तू मेरी चिन्ता करके दुखी न हुआ कर। तेरी 
कीति बढे, फले-फूले, मेरे भाईका घर, दिन-दूनी रात-चौगुनी उन्नति 
करे, मेरी यह दुआ हूं । में तुझे देख लेती हूँ तो सब कुछ पा लेती हूँ 4? 

सुना तो दग रह गया। अपरिग्रह और सनन्‍्तोषका कैसा जीता- 
जागता उदाहरण हैं। लोगोकी खरीदते-खरीदते भूख नहीं मिट्ती | 
ये इन चिथडोको भी भारस्वरूप पहने हुए हे । 

ये हमारे कुलकी गौरव भूआ बेरिस्टर चम्पतरायजीकी सगी बहन 
है । बात लिखनेकी नहीं; न हम कभी यह स्वप्नम सोच ही सकते हे 
कि ये मेरे बाबाकी सगी बहन नहीं, बा० चम्पतरायजीकी सगी बहन 
है । मेरे बाबाकी बहन मर गई तो इन भूआजीके साथ मेरें बाबाजीके 
बहनोई लाला ईश्वरीअसादजीकी दूसरी शादी हुई । 

बाबाजीकी सभी बहनको मेने तो क्‍या मेरे पिताजीने भी नहीं 
देखा था। दादीजी और माताजीक कोई लडकी नही हुई । न मेरी पत्नीने 
अभी तक कोई पुत्री प्रसवर की है, अत. हमारे वशकी यही लाड़ली लडकी 
रही हे । श्री चम्पतरायजी अधिकतर विलायत रहे । अतः फूफाजीको 


१--यह संस्मरण लिखनेके ३ वर्ष बाद २९ दिसस्वर १९४५९ को 
लक्ष्मीरलकी प्राप्ति हो गई है। जिसका प्यारका नाम 'लाडो' रखा गया है। 


१३६ जैन-जागरणके अग्रदृत 


नवीन ससरालसे कोई वास्ता नही रहा । उन्हे पहली ससुराल अधिक 
प्रिय रही, हमारा घर लडकियोका नदीदा रहा, अत दोनो ओरसे ब्रेम 
उमडता ही गया । 
भेरे पिताजीने इन्होके पास रहकर बचपनमे शऊर सीखा । मुझे 
भी आदमियत इस्हीसे मिली। मेरी मांकों डोलेमेसे इन्हीने उतारा, 
भेरी दुल्हनको भी यही कारमेसे उतारकर लाई, और मेरा बडा लडका 
श्रीकान्स जन्मा तो उसे भी मेने इन्हीकी गोदमे सबसे पहले देखा । ऐसी 
है हमारे वंशकी अधिष्ठात्री देवी ये हमारी भूआ ' 
पिताजी हुए, तो इन्हे मुँहमॉंगा मिला, में हुआ तो बडे चावसे मेरे 
कपडे लाई। उस वक्‍तकी लेस लगी हुई पीले मखमलकी टोपी आज 
भी बडे यत्नसे मेने सम्भालकर रक्‍खी हुई है । बाबा मरे तो कह मरे- 
“बेटा, जीजीके यहाँ भाव ऐसा देना कि दिल्‍ली वाले भी दग रह जाये । 
चम्पतरायसे हल्का रहा तो मेरी आत्माकों परलोकमें भी कल न पडेगी ।” 
पिताजी भी क्‍यों कसर रखने लगे थे, और भूआजीने भी हम ग़रीबो- 
देहातियोंका भात इस चावसे पहना कि ३५-४० वर्ष पुरानी बात होने- 
पर भी उसका जिक्र माँ अक्सर हमको सनाती रहती हे, और हम 
भी पुरानी टकको निभाते चले आ रहे हे 
भूआजीके अपार स्नेह और लाइ-चावके आगे हमारा परिवार 
यह कभी सोच ही नहीं सका कि ये दूसरी भूआ है । राखी-बन्धन, बिजया- 
दशमी और भैयादृजकों पहले हमारे यहाँ टीका करने आती, बादमे 
बा० अम्पतरायजीके यहाँ जाती । 
मेरे पिताजी ८१ वर्ष पूर्व मरे तो सबवा होते हुए भी इन्होने जेवर 
पहनना बह कहकर छोड दिया कि “जब मूक छोटी मेरी भतीज बहुके 
जवर उतर गये तो अब मे पहनती क्या अच्छी लगंगी |?! 
हम लोगोको जब कभी यह हमारे कुलकी रीत बताती, तो सदैव- मेरे 
मायकेसे यो होता था, मेरा भाई यो कहकर मरा था और मेरा रामसरन 
(लेखकके पिता) इस स्वभावका था? वगैरह सब सगी बहन-बेटीकी तरह 


$ 


भ्रूआ १३७ 


अमता ज़ाहिर करती, उनकी यादें आँखे भी भीग जाती । कभी उनके 
मुँहसे पहला पीहर या दूसरे भाई-मतीजेका आभास तक नहीं मिला। 
भाँने यह भेद बताया तो मुझे बहुत दितो तक विश्वास ही नही हुआ कि 
ये मेरी सगी भूआ नहीं है । 

भूआ दिल्‍लोीके पुराने और प्रतिष्ठित धघनिक घरमें ब्याही आईं। 
सास-ससू रकी लाडली बनकर रही । हाथो छाँह की गई। दोनों पीहरों 
में भी मौज थी। जहाँ भी जाती ऑखे बिछ जाती । उनका अचना निजी 
व्यक्तित्व बडा प्रभावशाली और प्रतिष्ठित रहा। मगर सच बात तो 
यह है कि सीता, द्रौपदीके समान ये भी ससारमे दुख भोगने ही जाई । इस 
तपस्विनीकों सुखकी भेट देनेमे मातों विधाता भी सटपठा गया | 

सतान हुई नही, युवावस्थामें सुहाग लूट गया । दत्तक पुत्र लिया 
तो वह भी निसतान भरी जवानीमें चल बसा । सारी जायदाद चौपट 
हो गई । नकद और ज़ेवर धीरे-धीरे छीजते गये। पारिवारिक क्लेश, 
मानसिक बेदना जीवन भर पल्‍ला पकडे रहे। तीर्थ-श्रमण, धर्मध्यान, 
स्रयम, तप, त्याग द्वारा जो आत्मसुख मिला सो सुख मिला । 

सन्‌ १६२० की बात है । उस छोटी-सी आयुमे आजीविकाकी तलाश 

में में घरसे निकला । एक पाठशालामे नौकरीकी बातचीत पक्‍की हो गई । 
मार्गमे दिल्ली पडी तो भूआजीके दशन किये बगेर आग बढ़ा ही नहीं जा 
सकता था। इस छोटी-सी आयुर्मे आजीविकाकी तलाश और वह भी 
धामिक नौकरी, सुनकर रो पडी । बोली--“नही बेंट ! ऐसी बात फिर 
कभी जुबानपर मत लाना, मेरे भाई-भतीजे स्वर्गमे बैठे क्या कहेंगे कि 
“मीरो' (भूआका नाम) के होते हुए हमारे बच्चेको नौकरी करनी पड़ी । 
नही, में ऐसा हरगिज नहीं होने दूँगी ॥” 

कपडेकी कोठीमे काम सीखनेकों भेजा गया। मगर उस भाग्य 
के आग भूआजीकी क्या पेश पडती; जिसमें गुलामीकी एक अमिट लकीर 
खीच दी गई थी और तारीफ यह कि इस ग़ूलामीकी रिक्शाका भार ढोते 
हुए देखकर भी बहुतसे बन्धु मेरे भाग्यपर ईर्ष्या करते हे ! 


श्श्८ जैन-जागरयके श्रग्रदूत 


सन्‌ १६२० की ही बात है. दिल्लीमे रहते हुए बमुश्किल मुझे एक 
माह हुआ होगा ! यह मुझे खाना खिलाकर चारपाईपर लेट गई और 
मुझे समाधिमरण सुनानेका आदेश दिया ! में कुछ घबराया हुआन्सा 
सुनाता रहा ! समाधिमरण सूनकर बोली-५ रु० का दूध कत्तोको पिला 
आओ । यह हुक्म भी मैने बिना चूँ चॉँके बजा दिया। फिर बोली-सुबह 
भन्दिरजीमें पूजा करने अवश्य जाना'। अब मेरे घे्यका बाँध टूट गया । 
मैने समझा मुत्युसमय नजदीक है, इसलिए यह सब कूछ हो रहा है । 
मूझे बताना नहीं चाहती है । मैने पाँव दबाने चाहे तो मना कर दिया ' 
सरकी तरफ बढा तो भी रोक दिया ! मुभसे न रहा गया, में रो पडा, 
तो बोली-“बेटे रोते है, यह तो आनन्द और खुजणीका अवसर है ।/ यह सुना 
तो पाँवके नीचेसे ज़मीन खिसकती दिखाई दी, सर घूमने लगा, बडी कठि- 
लाईसे अपनेको सम्हाल कर पूछा--“आज भआजी, आपको हआ क्‍या है | 
मेरी तो जान-सी निकली जा रही है ।? 

भूआ बोली--/छि , इसमें घबरानेकी बात कया है, आज मेरा तेला 
ब्त है । कल पारना करूँगी |?” 

सुनकर अवाक रह गया। तीन रोजसे निर्जेल उपवासी थी । 
बदस्तूर मेरा सव काम करती रही और मुझे इसका आभास भी नहीं होने 
दिया । सदेव हर एकके दुख-द्मे शामिल रही, अपने और परायेके 
आई वक्‍तमे काम आई। पीहर और सासरेकी प्रतिष्ठा और गौरबको 
धरोहरकी तरह सम्हाल कर रकवे रही और अपने दिव्य चारित्रसे दोनो 
तीनो कुलोकों अभिमान योग्य बनाया, ऐसी भूआ क्या फिर किसी जन्मसें 
मिल सकेगी ? 

-“सीर, नवम्बर १९४६. 

मेरी तीये-याता 


नस गोयलीय जा 





आप प्रंसमाजमे जो स्थान श्रद्धानन्द, रायजादा हसराज और मुस्लिम 
कौममें सरसंयद अहमदका है, वही स्थान जेनसमाजमे प० गोपाल- 
दासजी बरेयाको प्राप्त हे । जिस समय जेनसमाज अपने धर्मसे अनभिज्ञ 
मिथ्यान्धकारमे फेंसा हुआ था, उसके चारो ओर शिक्षा-प्रसारका उज्ज्वल 
प्रकाश फेल रहा था, और उसकी चकाचौधसे चुन्धियाकर इधर-उधर 
ठोकरे खा रहा था, तभी उसके हाथमे धर्मश्ञानका दीपक देकर बरेयाजीने 
उसे यथार्थ मार्ग देखनेका अवसर दिया । आज जो जनसमाजमे सर्टी- 
फिकेटशुदा विद्वद््ण नज़र आ रहा है, उसमे अधिकाण उनके शिप्यो और 
परशिप्योका ही समृह है । 
बरेयाजीका आविर्भाव होनेसे पूर्व भारतमे धर्मशिक्षाप्रसार और 
सम्प्रदाय-संरक्षणकी होड-सी लगी हुई थी। आरयेसमाज समूचे भारतमे 
ही नहीं, अरब-ईरानमें भी वेदिकथर्मका भण्डा फहरानेक्रा मनसूबा डके 
की चोट जाहिर कर रहा था, उसके गुरुकल, महाविद्यालय, हाईस्कूल 
और कॉलेज पनवाडीकी दृकानकी तरह तीक्गतिसे खुलते जा रहे थे । 
मुसलमानोके भी देववन्दमे घामिक और अलीमगढमे राज्यशिक्षा-प्रणाली 
के केन्द्र खुल चुके थ। ईसाइयोंकी तो होड हो क्या, हर गहरमे मिन्ञन- 
शिक्षा-केन्द्रोका जाल-सा बिछ गया था। लाखोंकी सख्यामे धामिक 
ट्रेक्ट वितरित ही नहीं हो रहे थे, अपितु वपित्समा दिया जा रहा था। 
केवल अभागा जैनसमाज खिसियाना-सा अकर्मप्य बना अलग-अलग 
खड़ा था। 
शायद कल और समन्तभद्गकी आत्मा जैनसमाजकी इस दयनीय 
स्थितिसे द्रवीभूत हो गई और उन्हीते अपना अलौकिक ज्ञान और शास्त्रार्थ 


गुरू योपालदास बरेया १४९ 


की प्रतिभा देकर फिर एकबार ज॑नघर्मकी दुन्दुभि बज़ानेको इस कृशकाय' 
सलौने व्यक्तिको उत्साहित किया । । 

बरेयाजीने जो अभूतपूर्व कार्य किया, भले ही हम काहिल शिष्यों 
द्वारा बह लिखा नही गया है, परन्तु उनके महत्त्वपूर्ण कार्यके साक्षी आज 
आचार्य, तीथं, शास्त्री और पण्डित रूपमे समाजमें स्वेत्र देखनेको मिलते हैं। 

मेरे होश सम्हालने, कार्यक्षेत्रम आनेसे एवं ही बरैयाजी स्वस्थ 
हो गये, न में उनके दर्शनोका ही पुण्य प्राप्त कर सका, न उनके सम्बन्धमे 
ही विस्तुत जानकारी प्राप्त कर सका। उनके दर्शन न हुए तो न सही, 
उनकी कार्यस्थली मोरेनाकी रज ही किसी तरह मस्तकपर लगाऊँ, 
उनके समवयस्क और सहयोगियोसे उनके सस्मरण सुनकर कानोको तृप्त 
करूँ, एसी प्रबल इच्छा बनी रहती थी कि दिसम्बर १६४० में परि- 
षदके कार्यकर्ताओके साथ मोरेना जानेका अवसर भी प्राप्त हो गया। 
बरेयाजीके साभीदार ला० अयोध्याप्रसाद'! तथा बा० नेमिचन्द वकील 
आदि १०-१२ बन्धुओसे रातभर बरैयाजीके सम्बन्ध क्रेद-क्रेद कर बातें 
जाननेका भ्रयत्न किया, किन्तु एक-दो घटनाके सिवा कुछ नहीं मालूम 
हो सका। आज उन्ही स्मृतिकी धुन्धली रेखाओकों कागजपर खीचनेका 
प्रयास कर रहा हूँ । 

अर भर > 

सामाजिक क्षेत्रमे आनेसे पृ किसी समय बरैयाजी एक रायबहादुर 
सेठके' यहाँ २० रु० मासिकपर कार्य करते थे। एकबार सेठ साहब 
आपको भी तीर्थयात्राम अपने साथ ले गये। शास्त्रप्रवचनके साथ-साथ 
गुमास्तेकी उपयोगिताका भी विचार करके, इन्हें साथ लिया गया था। 
बरैयाजी शास्त्र-प्रवचनमे तो पटु थे, किन्तु गुमास्तगीरीकी कलामे कोरे 
थे । सफरमे रेल्वे-टिकिटोकी कतरव्योत, लगेज, भाड़ा दिये बिना पार 
करना, चुँगीवालोको चकमा देना, स्टेशन बाबुओको भाँसा देना, कुलियो- 


३--सम्भवतः यही नाम था, यदि भूलसे दूसरा नाम लिखा गया द्वो 
तो वे बन्धु क्षमा करेंगे । २--नाम मैंने जान वूककर नहीं लिखा है । 


श्ध२ जैन-जागरणके श्रग्नदूत 


तॉगेवालोंको बातोमें राजी करना, थरकों भी बिस्तर बिछाकर सेकिण्ड 
बना लेता, धर्मशालाके चपरासियोसे भी भरपूर सुविधा लेना और इनाम 
की जगह अंगूठा दिखा देनेमे जो जितना प्रवीण होता हैं, वही प्रवासमें 
रखनेके लिए उपयुक्त समभा जाता है| वरेयाजी इस शिक्षामे कोर थे । 
इन्हें शिक्षित और चतुर समभकर टिक्रिट लानेका कार्य दिया गया । 
ये टिकिटोमे कुछ कतरबव्योत तो क्या करते, उल्टा लगेज तुलवाकर उसका 
भी भाड़ा दे आये | 
सेठ और रायबहादुर होकर उत्तका सामान तुल जाये, इससे अधिक 
और सेठ साहबका क्या अपमान होता ? धनियोकें यहाँ चापलस ओर 
चुगूलखोरोकी क्या कमी ? उन्होने बरेयाजीके बुडबक होनेका ऐसा 
सजोव वर्णन किया कि बंचारे शिकारपुरी न होते हुए भी, सेठ साहबकी 
नज़रोमे शिकारपुरी होकर रह गये । जहां सत्यका प्रवेश नही, यथार्थ 
बात सु ननेका चलन नहीं। धोखा छल-फरेब मायाचार ही जहाँ उन्नति 
के साधन हों, बिलफ और चकमा खाना ही जहाँ अभीष्ट हो, वहाँ बरेयाजी 
कितने दिन निभते ? किनाराकशी ही स्वाभिमानकी रक्षाके लिए उन्होंने 
आवश्यक समझी । 
> भर ् 
यह मूर्खेता करके बरैयाजी पछताये नहीं, यह अचौयंत्रत उनके 
पड्चाणुव्रतोमेसे तीसरा आवश्यक ब्रत था । एकबार वे सपरिवार बम्बई 
से आगरे आये। घर आकर कई रोज़ बाद मार्ग-व्यय आदि लिखा तो 
मानूम हुओ नौकरने उनके तीन वर्षके बालकका टिकट ही नहीं लिया । 
आम आत्म-लानि हुई और आपने तत्काल स्टेशन-मास्टर 
» ९ क्षैमा- करते हुए टिकटक लय 
रख दिया । थि समझाया कि ये उनकी मेज़पर 
पर टिकट लेनेका नियम है तो, पर कौन इस नि माप 
बर्षके ७५ यमका पालन करता हैं ? 
हम तो ४-५ वर्षके बालककों नज़रन्दाज कर देते है । अपने आप टिकट 
का पैसा देने कोई हमारे पास आया हो, हमें ऐसा मूर्ख कभी नही मिला । 

आप बडे भोले मालूम होते है, यह दाम आप उठा लीजिये, सब यूँ ही चलता 
हैं ।” परन्तु बरेयाजी चालाक और धूत॑ दुनियाके लिए सचमुच मूर्ख 
थे, वे दाम छोड़कर चलें आये और बुद्धिपर ज़ोर देनेपर भी अपनी इस 
मूंताका रहस्य न समझ पाये और जीवनभर ऐसी मूर्खता करते रहे । 
८ ञ | 

ला० अयोध्याप्रसादजीके साभेमें मोरेनामें बरैयाजीकी आढतकी 
दूकान थी । लाला साहबका एक व्यक्तिसे लेन-देनका भगड़ा चल रहा 
था। आखिर बह व्यक्ति तग आकर बोला--आपके साभी बरेयाजी 
जो निर्णय देगे, मुफे मजूर होगा ।” लालाजीने सुना तो बाँछें खिल 
गई । मनकी मुराद छप्पर फाडकर आई, परन्तु निर्णय अपने विपक्षमें 
सुना तो उसी तरह निस्तब्ध रह गये; जिस तरह ऋद्धिधारी मुनिके हाथों 
मे गरमागरम खीर परोसकर रत्नोकी वारिश देखनेको बुढ़िया आतुरता- 
पूर्वक आकाशकी ओर देखने लगी थी और वर्षा न होनेपर लुटी-सी खड़ी 
रह गई थी । 

लाला साहबको बरैयाजीका यह व्यवहार पसन्द न आया । “अपने 
होकर भी निर्णय शत्रु-पक्षमे दिया, ऐसी-तंसी इस न्यायप्रियताकी । डायन 
भी अपना घर बछरूदश देती हैं, इनसे इतना भी न हुआ । हमे मालूम होता 
कि पण्डितजीके मनमे यह कालौस है तो हम क्यो इन्हें पंच स्वीकार करते ? 
इससे तो अदालत ही ठीक थी, सौ फी सदी मुक़दमा जीतनेका वकीलतने 
विश्वास दिलाया था। वाह साहब, अच्छी इन्होने आपसदारी निभाई । 
भाना कि हमारी ज़्यादती थी, फिर भी क्‍या हुआ, आपसदारीके नाते 
भी तो हमारी टेक रखनी थी । जब पण्डितजीने हमारा रत्तीभर लिहाज 
नहीं किया तो अब इनसे क्या साभेमें निभाव होगा ? भई, ऐसे तोते- 
चदमसे तो जुदा ही भले ।” 

इसी तरहके विचारोसे प्रेरित होकर लाला साहबने पण्डितजीसे 
साभा बॉट लिया, बोलचाल बन्द कर दी । बरेयाजीसे किसीने इस आशा- 
रहित निर्णयके सम्बन्धरमें जिक्र किया तो बोले--“भाई, इष्टमित्रोकी 

खातिर में अपने घमंको तो नहीं बेचंगा । जब मुभमे न्यायीकी स्थह्वपता 
दोनो पक्षोने कर दी सो फिर में अन्‍्यायीका रूप क्यों धारण करता ? 
मेरा धर्म मुझे न छोडे, चाहे सारा ससार मुझे छोड दे, तो भी मुझे चित्ता 
नहीं ।” 

लालाजीने मुझे स्वय उक्त घटना सुनाई थी। फर्मति थे कि-- 
“थोड़े दिन तो मुझे पण्डितजीके इस व्यवहारपर रोष-सा रहा, पर धीरे- 
धीरे मेरा मन मुझे ही धिककारने लगा और फिर उनकी इस न्यायप्रियता, 
सत्यवादिता, निष्पक्षता और नेतिकताके आगे मेरा सर भूुक गया, श्रद्धा 
भक्तिसे हृदय भर गया और मेने भूल स्वीकार करके उनसे क्षमा मांग 
ली । पडितजी तो मुभसे रुष्ट थे ही नही, मुझे ही मान हो गया था, अतः 
उन्होने मेरी कौली भर ली और फिर जीवनके अन्त तक हमारा स्नेह- 
सम्बन्ध बना रहा ?” 

मुझे जिस तरह और जिस भाषामे उक्त सम्मरण सुनाये गये थे, 
न बे अब पूरी तरह स्मरण ही रहे है न उस तरहकी भाषा ही व्यक्त कर 
सकता हूँ, फिर भी आज जो बेठे-बिठाये याद आई तो लिखने बैठ गया । 

--अनेकान्त, मा १९४८ ई० 


उनकी सीर्क 


सहात्मा भगवानदोन 


हर प० गोपालदासजी वरैया-जैसा दूसरा आदमी समाजमें आज 
तक नहीं देखा, पर यह बात तो हर आदमीके लिए कही जा सकती 
है । नीमके पेडके लाखो पत्तोमें कोई दो पत्ते एकसे नहीं होते, पर सब हरे 
और नुकीले तो होते हे। समाजके हर आदमीसे यह आशा की जाती है कि 
वह कम-से-कम अपने समाजके मेम्बरोको सताये नही, उनसे भूठा व्यवहार 
न॑ करें, उनके साथ ऐसे काम न करे, जिनकी गिनती चोरीमें होती है । 
समाजमें रहकर अपनी लगोटी और अपने आँखके बॉकपनपर पूरी 
निगाह रखे और अपनी ममताकी हद बाँधकर रहे । इन पाँच बातोमें, 
जिन्हें अणुन्रत थाती छोटे ब्रत नामसे पुकारा है, वे पूरे-प्रे पक्के थे, और 
पॉँचो अणुब्रतोको ठीक-ठीक निभानेवाला समाजमें हमारे देखनेमें कोई 
दूसरा आदमी नहीं मिला। वह पूरे गृहस्थ थे, दुकानदारी भी करते 
थे, और पडित और विद्वान्‌ होतेके नाते जगह-जगह व्याख्यान देने भी 
जाते थे और इस नाते आने-जानेका किराया और खर्च भी लेते थे, पर 
दुकानदारी और इन सब बातोमें जितनी सचाई वह बरतते थे, और किसी 
दूसरेकोी बरतते हुए नही देखा है । अगर उन्हें कोई ५० रु० पेशगी भेज दे 
और घर पहुँचते-पहुँचते उनके पास १० ₹० बचे तो वह्‌ १० रु० वापिस 
कर देते थे और दो पैसे बच रहें तो दो पैसे भी वापिस कर देते थे । बह 
हर तरहसे हिसावके मामलेमें पैसे-पैसेका ठीक-ठीक हिसाब रखते थे । 
पाँचो ब्रतोमेंसे हर ब्रतका पूरा-पूरा ध्यान रखते थे और इन ब्रतोके प्रति 
सचाई ही उनमें एक ऐसा जादू बनी हुई थी, जिससे सभी उनकी तरफ़ 
खिचते थे । 

धर्मके मामलेमें आम तौरसे लोग अणुब्रतोंमेंसे किसी ब्रतकी परवाह 
नहीं करते और सचाईके अणुन्नतकी तो बिल्कुल हीं परवाह नहीं करते + 


१० + 

एक पण्डितजी ही थे जो धर्म और व्यवहारमें कही भी सचाईको 
हाथसे नहीं खोते थे । तभी तो वह उन पण्डितोकी नज़रमें गिर गये जो 
धर्मके ज्ञाता थे, पर उसपर अमल करनेके अभ्यासी नही थे । 

पण्डितजी अणुद्रती थे, पर साथ-ही-साथ परीक्षा-प्रधानतामें पूरा 
विश्वास रखते थे, और जैसे-जैसे वह परीक्षा-प्रधानताको समभते जाते 
थे; वैसे-वेसे उसपर अमल करते जाते थे। दूसरो शब्दोमें वह धीरे- 
धीरे परीक्षा-प्रधानी बनते जा रहे थे कि मौत उन्हें उठाकर ले गई । कोई 
मनचला यह सवाल उठा सकता है कि क्‍या वह शुरू-शुरूमें परीक्षाप्रधानी 
नही थे ? हम उसे जवाब देंगे-हाँ, वह नही थे। वह शुरू-शुरूमें अन्ध- 
श्रद्धानी थे, कोरे कट्टर दिगम्बरी थे। उनकी कट्टरता दिनोदिन कम 
होती जा रही थी और अगर वह जीते रहते तो वह कट्टरता खत्म हो जाती 
और फिर बह दिग्रम्बरी न रहकर जैन बन जाते और अगर कुछ और 
उमर पाते तो सर्वधधर्म-ममभावी होकर इस दुनियासे कूच करते । 

हम ऊपरके पैरेमें बहुत बडी बात कह गये है, पर वह छोटे मुंह बडी 
बात नहीं है। हमने पण्डितजीको बहुत पाससे देखा है। पण्डितजी 
हमको बहुत प्यार करते थे और जब भी हम उनसे मिले, उन्होने प्री 
एक रात हमसे बिल्कुल जी खोलकर बाते की और हमारी बाते खुले दिलसे 
सुनी । हमसे जब वह बात करते थे तो एकदम अभिन्न हो जाते थे । हम 
ये सब कहकर भी यह नहीं कहना चाहते कि उन्होंने हमसे कबला कि 
वह कट्टर दिगम्बरी थे । इस तरह बेतुकी बात हम क्यो पूछने लगे और 
वह हमसे क्‍यों कहने लगें ”? हम तो ऊपरकी बात सिर्फ इसलिए लिख 
रहे हे कि हमने उन्हें पाससे देखा है और उनका खुला हुआ दिल देखा है । 
बस उस नाते और सिफे उस नाते हम यह कहना चाहते हे कि हम जो 
कुछ ऊपर कह आये है, वो वह है कि जो हमने नतीजा निकाला है । 

हमने यह नतीजा कंसे निकाला, यह बतानेसे पहले हम यह कह 
देना चाहते है कि जो आदमी परीक्षाप्रधानी बनने जा रहा है, वह किसी 
धर्म न. पन्‍थका कितना ही कट्टर अनुयायी क्यो न हो, उस आदमीसे लाख 

दरजे अच्छा है, जो अन्धश्रद्धानी होते हुए सबंधर्मं-समभावी होनेका दावा 
करता हैं। बह तो सर्वधर्म-समभावका नाटक खेलता है, या ढोंग रखता 
हैं। पण्डितजीने कभी किसी चीज़का नाटक नही खेला, बे जब जो कुछ 
थे, सच्चे जीसे थे और सचाई ही तो पज्य है, वही तो धर्म है, वही तो अँधेरे 
से उजालेकी तरफ लेजानेवाली चीज़ है और वह पण्डितजीमें थी । इस 
सचाईके बलपर ही वह झट ताड जाते थे कि में अबतक कोन-सा नाटक 
खेलता रहा हूँ, और कौन-सा ढोग रचता रहा हूँ। अपनी परीक्षामें 
जैसे ही उन्होंने नाटकको नाटक और ढोगकों ढोग समझा कि उसे छोड़ा । 
जैसे ही उन्होने परीक्षासे यह जाना कि सोमदेवक्कत त्रिवर्णाचार' आर्ष 
ग्रन्थ नही है, वैसे ही उन्‍होंने उसको अलग किया और उसके आधारपर 
जो पूजाकी कत्रियाएँ करते थे, उन्हें धता बताई । धता बताई शब्द ज़रा 
भी हम बढकर नही कह रहे है, उन्होंने इससे ज्यादा कड़ा शब्द इस्तेमाल 
किया था। 

धर्मके मामलेमें उनकी कही हुई खरी-खरी बातें आज बच्चे -बच्चे 
की जवानपर है, उन्हें हम दुहराना नही चाहते । हम तो यहाँ सिर्फ इतना 
ही कहेंगे कि पण्डित गोपालदासजी बरैया सचाईके साथ विचारस्बाधोनता 
का दरवाज़ा खोल गये और आज जो स्वामी सत्यभक्तके रूपमें पण्डित 
दरबारीलालजी स्वाधीन विचारोका चमत्कार दिखा रहे हे, बह उसी 
द्वारसे होकर आये है, जिसका दरवाजा पण्डितजी हिम्मत करके खोल 
गये थे । 

पण्डितजीने सम्यक्‍त्व, देवता, कल्पवृक्ष, केवलज्ञान, मुक्ति इनके 
बारेमें ऐसी-ऐसी बातें कही, जिनसे एक मतंबा समाजमें खलबली मची, 
पर वैसा तो होना ही था, कुछ दिनों पण्डितजीकी हँसी उड़ाई गई, फिर 
जोरका विरोध किया गया, फिर सहन किया गया और फिर मान लिया 
गया । 

पण्डितजीने क्या-क्या कास किये, इनको गिनाकर हम क्या करें, 
ये कास मुरेना महाविद्यालयका है। हम तो सिर वो ही बातें लिखना 

चाहते हैं, जिनका हमारे दिलपर असर है। पण्डितजीको जो संगिनी 
मिली थीं, वह उन्हीके योग्य थी, उनकी संगिनी उनके अणुत्रतोकी परीक्षा- 
की कंसौटी थी, पर पण्डितजी उस कसौटीपर हमेशा सौटच सोना ही 
साबित हुए । उनकी सगिनीके स्वभावके बारेमें हमने सुना ही सुना है 
पर वह सुना ऐसा नहीं है कि जिसपर विश्वास न किया जाय । हमारा 
देखा हुआ कुछ भी नही है, कोई ये न समभे कि हम ऐसी बात कहकर 
पूर्वापर-विरोध कर रहे हे | चंकि अभी तो हम कह आये हे कि हमने 
पण्डितजीको पाससे देखा है और जब पाससे देखा है तो क्या सगिनीको 
नही देखा था, हाँ, देखा था पर हमने कभी उनको ऐसे रूपमें नहीं देखा, 
जैसा सुत रक्खा था, और इसके लिए तो हम एक घटना लिखे ही देते है । 
इटावार्मे तत्त्व-प्रकाशिनीसभा का जलसा था। पण्डितजी अपनी 
सगिनी समेत वहाँ आये हुए थे । उनकी सगिनी उस वक्‍त प्रेमीजीके लड़के 
को जो उस वक्त वर्ष या डेढ़ वर्षका होगा, गोदमे खिला रही थी । वह 
लडका उनकी गोदमें बुरी तरह रो रहा था, हम उस वक्‍त तक उनको 
पण्डितजीकी समिनीकी हेसियतसे नहीं जानते थे। इसलिए हमने उनकी 
गोदसे उस लड़केकी छीन लिया, और सचम्‌च छीन लिया, ले लिया नही । 
छीन लिया हम यो कह रहे है कि हमने उस बच्चेकों लेते वक्‍त कहा 
तो कुछ नही, पर लेनेके तरीकेसे ये बताया कि हम यह कह रहे है कि तुम्हे 
बच्चा खिलाना नहीं आता और होनहारकी बात कि वह बच्चा हमारी 
गोदमें आकर चुप हो गया । यह सब कुछ प्रेमीजी खडे-खडे देख रहे थे। 
वे थोड़ी देरमें चुपके-से हमारे पास आकर बोले कि “आप बडे भाग्यशाली 
है ।” मेने “पूछा-क्यो ?” बोले- आपने पण्डितानीजीसे बच्चा छीन 
लिया और आपको एक शब्द भी सुननेको नहीं मिला । हम तो उस बबत 
न जाने क्या-क्या अदाज़ा लगा रहे थे।” 
उस दिनके बाद हम जब भी पण्डितजीसे मिले, हमने तो उनको 
इसी स्वभावमें पाया। यही बजह है कि हम उनके स्वभावके बारेमे जो 
कुछ कह रहे हे वह सब सुनी-सुनाई बात है । 

कुछ भी सही, हाँ तो उनकी संगिनी उनके अणुन्नतकी कसौटी थीं 
और उन्होंने जीवनभर उनका साथ ऐसा निभाया कि जो एक अुब्रती 
ही निभा सकता था । 

पण्डितजीने जीते जी दूसरी प्रतिमासे आगे बढनेकी कोशिश नहीं 
की, लेकिन एकसे ज़्यादा ब्रह्मचारियोंको हमने उनके पाँव छते देखा, 
बह सचमुच इस योग्य थे । 

आज जो तत्त्व-चर्चा धर-घरमें फैली हुई है और ऐसी बन गई है 
सानो वह मॉके पेटसे ही साथ आती हो, ये सब पण्डितजीकी मेहनतका 
ही फल है। वे गहरी-से-गहरी चर्चाको इतनी आसान बना देते थे कि 
एक बार तो तत्त्वोका बिल्कुल अजानकार भी ठीक-ठीक समभ जाता था । 
यह दूसरी बात है कि अपनी अजानकारीके कारण वह उसे ज्यादा देरके 
लिए याद न रख सके । इसलिए उन्होने जेन-सिद्धान्त-प्रवेशिका' नाम- 
की एक किताब लिख डाली थी, उसे आप जेन-सिद्धान्तका जेबीकोश 
यानी पाकेट डिक्सनरी कह सकते हैं । 

पडितजीकी जीवनीसे जो कुछ सीख ली जा सकती है, उसका 
निचोड हम यह समझें हे-- 

१ सच्चे या अणब्रती बनता ह तो तिर्भीक बनो । 

२ निर्भीक बनना है तो किसीकी नौकरी मत करो, अपना कोई 
रोजगार करो । 
रोजगार करते हुए अगर धर्म या धरंचर्चाके वक्ता बनना चाहते 
हो तो अणुब्रतका ठीक-ठीक पालन करो, तभी दुकान चल सकेगी । 
४ अणुब्रतोको अगर ठीक-ठीक पालन करना हैँ तो अपनी हृद 

बाँधों । 

- अपनी हद बाँधनी है तो किसी कत्तंव्यसे बेधो । 
६ कत्तंव्यको ही अधिकार मानो । 
७. अधिकारी बनो, अधिकारके लिए मत रोओ । 
--ज्ञानोदय, जुलाई १९०१ 


न्प्ज 


सदर 


फ्स्क्यि 


श्रो नाथ्राम प्रेमो 


ण्डितजीका जन्म विक्रम सबत्‌ १६२३ के चंत्रम आगरेमे हुआ था। 
आपके पिताका नाम लक्ष्मणदासजी था । आपकी जाति “बरेया' 

और गोत्र 'एछिया' था। आपके बाल्यकालके विषयमे हम विशेष कुछ 
नहीं जानते । इतना ही मालूम है कि आपके पिताकी मृत्यु छुटपनमे हो 
गई थी। अपनी माताकी कृपासे ही आप मिडिल तक हिन्दी और छठी- 
सातबी तक अग्रेज़ी पढ सके थे। धर्मकी ओर आपकी जरा भी रुचि 
न थी । अग्रेज़ीके पढे-लिखे लड़के प्राय जिस मार्गके पथिक होते हे. आप 
भी उसी पथके पथिक थे। खेलना-कूदना, मजा-मौज, तम्बाकू-सिगरेट 
पीना, शेर और चौबोला गाना आदि आपके दैनिक कृत्य थे। १६ वर्ष 
की अवस्थामं आपने अजमेरमें रलवेके दफ्तरम पन्‍न्द्रह रुपये महीनकी 
नौकरी कर ली। उस समय आपको जेनधर्मसे इतना भी प्रेम न था कि 
कम-से-कम जिन-दर्शन तो प्रतिदिन कर लिया करे। अजमेरमे पण्डित 
सोहनलालजी नामके एक जेन विद्वान्‌ थे। एक वार उनसे आपका जैन- 
सदिरमें परिचय हुआ । उनकी सगतिसे आपका चित्त जैनधर्मकी ओर 
आकर्षित हुआ और आप जैन-ग्रथोका स्वाध्याय करने लगे। दो वर्षके 
बाद आपने रेलवेकी नौकरी छोड दी और रायवहादुर सेठ मूलचन्द्रजी 
नेमीचन्द्रजीके यहाँ इमारत बनवानेके कामपर २० रु० मासिककी 
नौकरी कर ली। आपकी ईमानदारी और होशियारीसे सेठजी प्रसन्न 
रहे । अजमेरमे आप ६-७ वर्ष तक रहे । इस बीच आपका अध्ययन 
बराबर होता रहा। सस्कृतका ज्ञान भी आपको वहीपर हुआ । वहाँ- 
की जेन-पाठशालाम आपने लघुकौमुदी और जंनेन्द्रध्याकरणका कछ 
अजय और न्यायदीपिका ये तीतों प्रथ पढे थे। गोम्मटसारका अध्ययन भी 

आपने उसी समय शुरू कर दिया था । अजमेरके सुप्रसिद्ध पश्डित अथुरा- 
दासजी और जैनप्रभाकर' के वास्तविक सम्पादक बाबू बैजनाथजीसे 
आपका बहुत मेल-जोल रहता था। 

सवत्‌ ४८ में सेठ मूलचन्द्रजी, जेनबिद्री मूडबिद्रीकी यात्राको निकले 
और आपको साथ लेते गये । लौटते समय आप बम्बई आये और यहाँ 
आपकी तबियत ऐसी लग गई कि फिर आपने यहीपर रहनेका निश्चय 
कर लिया । हिसाब-किताबके काममें आप बहुत तेज़ थे, इस कारण यहाँ 
आपको एस० जे० टेलरी नामकी यूरोपियन कम्पनीमे ४५२० भासिक 
की नौकरी मिल गई। आपके कामसे कम्पनीके मालिक बहुत खुश रहते 
थे। उन्होने थोडे ही समयमे आपका वेतन ६० रु० मासिक कर दिगा। 
उसी समय आपकी माताजीका स्वर्गवास हो गया और आप बिना छठ्ठी 
लिये ही आगरे चल दिये । फल यह हुआ कि आपको नौकरीसे हाथ धोना 
पडा । इसके बाद आप फिर बम्बई आये और सेठ जुहारमल मूलचन्द्रजी 
की दूकानपर मुनीम हो गये । कुछ समय पीछे एस० जी० टलारीने आपको 
फिर रख लिया। अबकी बार आपने कई वर्ष तक यहे काम किया। 
स॒० ५४१ में दिललीवाले लाला श्यामलालजी जौहरीके साथ आप जवाहरात- 
की कमीशन एजेंटीका काम करने लगे । इस कामको आपने कोई छः: 
महीने तक किया, पर इसमें अपने अचौय और सत्यव्रतका पालन न होते 
देखकर आप इससे अलग हो गये और गोपालदास लक्ष्मणदास' के नामसे 
गल्‍लेका काम करने लगे। यथेष्ट लाभ न होनेसे पाँच छ. महीनेके बाद 
यह काम उठा दिया। सवत्‌ ५२ में पड़ित धन्नालालजी काझलीवालके 
साभेमे आपने रई, अलसी, चॉँदी आदिकी दलालीका काम करना शुरू 
किया और तीन-चार वर्ष तक जारी रक्खा | सवत्‌ ५६ मे इसी कामको 
आप स्वतत्र होकर करने लगे और दो वर्ष तक करते रहे । 

बम्बईमे सेठ नाथारंगजी गाँधीके फर्मके मालिक सेठ रामचन्द्र 
नाथाजीसे आपका अच्छा परिचय हो गया था। सेठजी बडे हीं सज्जन 
और घर्मात्मा हें । स० ५८ में आपके ही साम्रेमें पडितजीने मोरेनामें 

आइढतकी दृकान खोल ली ओर बम्बईका रहना छोड़ दिया। यह काम 
आपसे कोई चार वर्ष तक किया। गाँधी नाथारगजीकों जब मोरेनामे 
लाभ नही दिखाई दिया, तब उन्होंने स० ६२ में ओलापुर बुला लिया 
और वहाँ आप लगभग दो वर्ष तक काम करते रहे । इसके बाद आप 
फिर मोरना चले गये और वहाँ आपने सेठ हरिभाई देवकरण और सेठ 
रावजी नानचन्द्रकी सहायतास गोपालदास माणिकचन्द्र' के नामसे स्वतत्र 
आढतकी दृकान खोली ! इस कामको करते हुए आपने माधव जीनिग 
फैक्टरी लिमिटेड' की स्थापना की । इसे काममे आपने बहुत परिश्रम 
किया । पर कई कारणोसे आपको कोई दो वर्ष बाद इससे सबंध छोडना 
पड़ा । इसके बाद आपने फिर गाँधी नाथारगजीके साथ काम किया । 
स० 3०-७१ में रायबहादुर सेठ कल्याणमलजीके और उनके बाद अभी 
दो वर्षस आप रायबहादुर सेठ कस्तुरचन्द्जीके साभेमे काम करते थे । 


जिस समय पश्डितजी अजमेरमे थे उस समय उनकी शादी हो चकी 
थो। स० ४५ ,मे आपको प्रथम पुत्र उत्पन्न हुआ, जो थोड़े ही दिन जिया । 
से० ४3 में कौजल्यावाई और «£ में चि० माणिकचन्द्रका जन्म हुआ । 
इसके बाद आपके कोई सन्तान पैदा नही हुई । पिछली दोनो सनन्‍्ताने जीवित 
हैं। भाई माणिकचन्द्रका विवाह हो चुका है और उनके तीन-चार वर्ष- 
का एक पुत्र भी है । 


पश्डितजीके सार्वजनिक जीवनका प्रारम्भ बम्बईसे होता हैं। 
यहाँ आपके ओर पशणिइत धन्नानालजीके उद्योगस मार्गशीर्ष सुदी १४ सबत्‌ 
१६४८६ को दिगम्बर जेन सभाकी स्थापना हुई । पशिइत धन्नालालजी 
आपके अनन्य मित्रोमेसे थे । लोग आप दोनोकों “दो शरीर एक प्राण” 
कहा करते थे। परणिइ्द घन्नालालजी आपके प्रत्येक काममे प्रधान सहायक 
थे । इसी वर्षके माघमे श्रीमन्‍्त सेठ मोहनलालजीकी ओरसे खुरई (सागर) 
को सुप्रसिद्ध प्रतिष्ठा हुई । इतना बड़ा जनसमृह शायद ही किसी मेलेसें 
इकट्ठा हुआ होगा । दिगम्बर जैन-समाजके प्राय सभी धन्ी-मानी और 


गुरु गोपालदास बरेया १ण३ 


पशिडत जन उपस्थित हुए थे | इस अवसरको बहुत ही उपयुक्त समभकर 
जम्बई-सभाने आपको और पशिडत धन्नालालजीको सम्पूर्ण दिगम्बर जेन 
समाजकी एक महासभा स्थापित करनके लिए खुरई भेजा । इसके लिए 
चहाॉँ यथेष्ट प्रयत्न किया गया । परन्तु यह जानकर कि जम्बूस्वामी मथुरा- 
के मेलेमे महासभाकी स्थापनाका निश्चय हो चुका है, इन्हें लौट आना 
पडा । इसके बाद स० ५४० के जम्बूस्वामीके मेलेमे भी बम्बई-सभाने 
इन्हे भेजा और उनके उद्योगसे वहॉपर महासभाका कार्य शुरू हुआ । 
महासभाके महाविद्यालयके प्रारम्भका काम आपके ही द्वारा होता रहा 
हैं। स० ५३ के लगभग भारतवर्षीय दिगम्बर जैन परीक्षालय स्थापित 
हुआ और उसका काम आपने बडी ही कुशलतासे सम्पादन किया । इसके 
बाद आपने दिगम्बर जेन सभा बम्बईकी ओरसे जनवरी सन्‌ १६०० में 
(स० ५६ के लगभग) “जैनमित्र” निकालना शुरू किया। परिडतजीकी 
कीतिका मुख्य स्तम्भ जनमित्र' हैं। यह पहले ६ वर्ष तक मासिक रूपमे 
और फिर सवत्‌ ६१की कार्तिक सुदीसे २-३ वर्ष तक पाक्षिक रूपमे परिडत- 
जीके सम्पादकत्वमे निकलता रहा । स० १६६५ के १८ वें अक तक जैन- 
मित्रकी सम्पादकीमे पशिडतजीका नाम रहा। इसकी दशा उस समयके 
तमाम पत्रोसे अच्छी थी, इस कारण इसका प्राय. प्रत्येक आन्दोलन सफल 
होता था । स० ५८ के आसोजमे बम्बई प्रान्तिक सभाकी स्थापना हुई 
और इसका पहला अधिवेशन माघ सूदी ८ को आकलूजकी प्रतिष्ठापर 
हुआ | इसके मत्रीका काम पण्डितजी करते थे और आगे बराबर आठ 
दस वर्ष तक करते रहे । प्रान्तिक सभाके द्वारा सस्कृत विद्यालय बम्बई, 
परीक्षालय, तीर्थेक्षेत्र, उपदेशभडार आदिके जो-जो काम होते रहे हें, वे 
पाठकोसे छिपे नहीं हे । 
बम्बईकी दिगम्बर जैन पाठशाला स० ५० में स्थापित हुई थी। 
यह पाठशाला अब भी चल रही है | पडित जीवराम लल्लूराम शास्त्री- 
के पास आपने परीक्षामुख, चन्द्रप्रभभाव्य और कातंत्र व्याकरण इसी पाठ- 
शालामे पढा था । 


३१७४ औैन-जागरणके अग्रदूत 


कुण्डलपुरके महांसभाके जलसेमे यह सम्मति हुई कि महाविद्यालय 
सहारनपुरसे उठाकर मोरेनामे पडितजीके पास भेज दिया जाय, परन्तु 
पण्डितजीका वैमनस्य मुशी चम्पतरायजीके साथ इतना बढा हुआ था कि 
उन्होने उनके अण्डरमे रहकर इस कामको स्वीकार न किया । इसी 
समय उन्हें एक स्वतत्र जैन पाठगाला खोलकर काम करनेकी इच्छा हुई । 
आपके पास प० वशीधरजी कुण्डलपुरके मेलेके पहिले ही पढते थे । अरब 
दो-तीन विद्यार्थी और भी जैन सिद्धान्तका अध्ययन करनेके लिए जाकर रहने 
लगे । इन्हें छात्रवृत्तियाँ बाहरसे मिलती थी । पण्डितजी केवल इन्हे पढा देते 
थे। इसके बाद कुछ विद्यार्थी और भी आ गये और एक व्याकरणका 
अध्यापक रखनेकी आवश्यकता हुई, जिसके लिए सबसे पहले सेठ सूरचन्द्र 
शिवरामजीने ३० रु० मासिक सहायता देना स्वीकार किया । धीरे-धीरे 
छात्रोकी सख्या इतनी हो गई कि पडितजीको उनके लिए नियमित पाठ- 
शाला और छात्रालयकी स्थापना करनी पडी। यही पाठशाला आज 
जैनसिद्धान्त विद्यालय” के नाभसे प्रसिद्ध हें और इसके द्वारा जेनधर्मके 
बड़ें-बडे ग्रथोके पढ़नेवाले अनेक पडित तेयार हो गये हे । पाठ्शालाके 
साथमें एक छात्राश्रम भी है । छात्राश्षम और पाठ्शालाके लिए एक अच्छी 
इमारत लगभग दस हजार रुपयोकी लागतकी बन गई है। पाठशाला 
और छात्राश्रमका वाषिक खर्चे इस समय कोई दस हज़ार रुपया हैं, 
यह सब रुपया पशिडतजी चन्देसे वसूल करते थे। 

ग्वालियर स्टेटकी ओरसे पशिड्रतजीको मोरेनामे आनरेरी मजिस्ट्रेट 
का पद प्राप्त था। वहाँके चेम्बर आफ़ कामर्स और पचायती बोडंके 
भी आप मेम्बर थे। अम्बई प्रान्तिक सभानें आपको स्याद्वादवारिधि', 
इटावेकी जैनतत्त्वप्रकाशिनी सभाने आपको वादिगजकेसरी' और कलकत्ते- 
के गवर्नमेण्ट सस्कृत कालेजके पण्डितोने न्यायवाचस्पति” पददी प्रदान 
की थी। सन्‌ १६१२ में दक्षिण महाराष्ट्रजैन-सभाने आपको अपने 


वाधिक अधिवेशनका सभापति बनाया था और आपका बहुत बड़ा सम्मान 
किया था। 


गुरु गोफसादास बरैका श्दण 


परिडितजीकी पठित विद्या बहुत ही थोडी थी। जिस संस्कृतके ये 
परिडत कहला गये, उसका उन्होंने कोई एक भी व्याकरण अच्छी तरह नही 
पढा था। ग्रुमुखसे तो उन्होने बहुत ही थोड़ा नाममात्रकों पढ़ा था । 
तब बे इतमे बडे विद्वान कंसे हो गये ? उसका उत्तर यह है कि उन्होंने 
स्वावलम्बन-शीलता और निरन्तरके अध्यवसायसे पाण्डित्य प्राप्त किया 
था। परिडतजी जीवनभर विद्यार्थी रहे। उन्होने जो कुछ ज्ञान प्राप्त 
किया वह अपने ही अध्ययनके बलपर; और इस कारण उसका मूल्य 
रटे हुए या घोखें हुए ज्ञान बहुत अधिक था। उन्हे लगातार दस 
बर्ष तक बीसो विद्याथियोको पढाना पडा और उनकी शंकाओका समा- 
धान करना पडा। विद्यार्थी प्रौढ़ थे, कई न्‍्यायात्रायं और तकंतीर्थोने 
भी आपके पास पढा है । इस कारण प्रत्यक शकापर आपको घटो परि- 
श्रम करना पडता था। जेनधर्मके प्राय सभी बडे-बडे उपलब्ध ग्रंथोको 
उन्हे आवश्यकताओंके कारण पढ़ना पडा । इसीका यह फल हुआ कि 
उनका पाण्डित्य असामान्य हो गया । वे न्याय और धर्मशास्त्रके बेजोड़ 
विद्वान्‌ हो गये और इस बातको न केवल जैनोने, किन्तु कलकत्तेके बड़े- 
बडे महामहोपाष्यायो और तकंवाचस्पतियोन भी माना। विक्रमकी 
इस बीसवी शताब्दीके आप संबसे बडे दिगम्बर जैन परण्डित थे, आपकी 
प्रतिभा और स्मरणशक्ति विलक्षण थी । 


पण्डितजीकी व्याख्यान देनेकी शक्ति भी बहुत अच्छी थी। यह 
भी आपको अभ्यासके बलपर प्राप्त हुई थी। आपके व्याख्यानोमें यद्यपि 
मनोरजकता नहीं रहती थी और जैन सिद्धान्तके सिवाय अन्य विषयोपर 
आप बहुत ही कम बोलते थे, फिर भी आप लगातार दो-दो, तीन-तीन 
घटे तक व्याख्यान दे सकते थे। आपके व्याख्यान विद्वानोके ही कामके 
हुआ करते थे। वाद या शास्त्रार्थ करनेकी शक्ति आपकमें बडी विलक्षण 
थी । जब जैन-तत्त्व-प्रकाशिनी सभा इटावेके दौरे शुरू हुए और उसने 
पडितजीको अपना अगुआ बनाया, तब परिडतजीकी इस शक्तिका खूब 
ही विकास हुआ । आर्यंसमाजके कई बड़े-बड़े शास्त्रार्थोंमे आपकी वास्त- 


१्जद जैन-जागरणके अ्रप्रदूत 


बिक विजय हुई और उस विजयको प्रतिपक्षियोने स्व्रीकार किया । बडे- 
से-बडा विद्वान्‌ आपके आगे बहुत समय तक न टिक सकता था ; आपको 
अपनी इस शक्तिका अभिमान था। कभी-कभी आप कहा करते थे कि 
में अमुक-अमुक महामहोपाध्यायोकों भी बहुत जल्दी पराजित कर सकता 
हूँ, परन्तु क्या करूँ उनके सामते घटो तक धाराप्रवाह सस्कृत बोलने 
की शक्ति मुममे नहीं है । पश्डितजी सस्कृतमें बातचीत कर सकते थे और 
अपने छात्रोके साथ तो वे घटो बोला करते थे, परन्तु फिर भी व्याकरण 
इतना पक्‍का नहीं था कि व इसकी सहायतासे शद्ध सस्कृतके प्रयोग 
औरोके सामने निर्भय होकर करते रहे । 
पशिडतोको लिखनेका अभ्यास नहीं रहता है, पर पडितजी इस 
विपयमे अपवाद थे। उनमे अच्छी लेखनण्क्ति थी। यद्यपि अन्यान्य 
कार्योमे फंसे रहनेके कारण उनकी इस शक्तिका विकास नहीं हुआ, और 
इस ओर उन्होने प्रथत्व भी बहुत कम किया, फिर भी हम उन्हें जैन-समाज 
के अच्छे लेखक कह सकेते है । उनके बनाये हुए तन ग्रथ हे-जैनसिद्धान्त- 
दर्पण, सुशीला उपन्यास और जैनसिद्धान्त-प्रवेशिका । जैनसिद्धान्त- 
दर्षणका केवल एक ही भाग है । यदि इसके आगेके भी भाग लिखे गये 
होते, तो जैन-साहित्यमे यह एक बडे कामकी चीज होती। यह पहना 
भाग भी बहुत अच्छा ह । प्रवेशिका जैनधममके विद्याथियोके लिए एक 
छोटेसे पारिभाषिक कोझ्का काम देती है। इसका बहुत प्रचार है । 
सुशीला उपन्यास उस समय लिखा गया था, जब हिन्दीमे अच्छे उपन्यासों 
का एक तरहसे अभाव ही था और आइचरयंजनक घटनाओके बिना उपन्यास 
ही न समझा जाता था । उस समयकी दृष्टिसे इसकी रचना अच्छे 
उपन्यासोधे की जा सकती हे । इसके भीतर जेनघर्मके कछ गभीर विषय 
डाल दिय॑ गये है, जो एक उपन्यासमे नही चाहिए थे, फिर भी वे बडे महत्त्व 
के है। इन तीन पुस्तकोके सिवाय पडितजीने सावंधर्म जैन-जागरफी 
आदि कई छोटे-छोटे ट्रैक्ट भी लिखे थे । 
परिडतजीका चरित्र बडा ही उज्ज्वल था । इस विषय वे पडित- 

मंडलीमे अद्वितीय थे। उन्होने अपने चरित्रसे दिखला दिया था कि ससार 
में व्यापार भी सत्य और अचौयंद्रतको दुढ़ रखकर किया जा सकता है । 
यद्यपि इन दो ब्रतोके कारण उन्हें बार-बार असफलताएँ हुईं, फिर भी 
उन्होने इन ब्रतोको मरणपर्यन्त अखड रखा । कड़ी परीक्षाओमें भी आप 
इन ब्रतोंसे नहीं डिगे । एक बार मडीमे आग लगी और उसमे आपका 
तथा दूसरे व्यापारियोका माल जल गया। मालका बीमा बिका हुआ 
था। दूसरे लोगोने बीमा-कम्पनियोसे इस समय खूब रुपये वसूल किये, 
जितना माल था उससे भी अधिकका बतला दिया। आपसे भी कहा 
गया । आप भी उस समय अच्छी कमाई कर सकते थे, पर आपने एक 
कौड़ी भी अधिक न ली। रेलवे और पोस्ट आफिसका यदि एक पैसा 
भी आपके यहाँ भूलसे अधिक आ जाता था तो उसे वापस किये बिना आपको 
चेन नहीं पडता था। रिश्वत देनेका आपको त्याग था। इसके कारण 
आपको कभी-कभी बड़ा कष्ट उठाना पडता था, पर आप उसे चुपचाप सह 
लेते थे । 

परिडतजीको कोई भी व्यसन नहीं था। खाने-पीनेकी शुद्धतापर 
आपको अत्यधिक झयाल था। खाने-पीनेकी अनेक वस्तुएँ आपने छोड 
रखी थी | इस विषयमे आपका व्यवहार बिलकूल पुराने ढगका था। 
आपका रहन-सहन बहुत ही सादा था । कपडे आप इतने मामूली पहनते 
थे कि अपरिचित लोग आपको कठिनाईसे पहचान सकते थे । 

धर्मकायेकि द्वारा आपने अपने जीवनमे कभी एक पैसा भी नहीं 
लिया । यहाँ तक कि इसके कारण आप अपने प्रेमियोकों दुखी तक कर 
दिया करते थे, पर भेंट या बिदाई तो क्या, एक दुपट्टा या कपड़ेका टुकड़ा 
भी ग्रहण नहीं करने थे । हाँ, जो कोई बुलाता था, उससे आने-जानेका 
किराया ले लिया करते थे । 

पशिडतजीमे गज़बका उत्साह और गज़बकी काम करनेकी लगन 
थी । पिछले दिनोमे उनका शरीर बहुत ही शिथिल हो गया था, पर 
उनके उत्साहमे ज़रा भी अन्तर नहीं पडा था। वे धुनके पक्के थे । जो 

काम उन्हें जँच जाता था, उसे वे करके छोडते थे ! उन्हें अपनी शक्तियो- 
पर बिश्वास था। इस कारण वे कठित-से-कठिन काममे हाथ डाल देते 
थे । भोरेनामे पाठशालाकी इमारत उनके इसी गुणके कारण बनी थी । 
लोग नही चाहते थे कि मोरेना-जैसे अयोग्य स्थानमे इमारत-जैसा स्थायी 
काम हो, पर उन्हें विश्वास था कि पाठशालाका ध्यू व फड एक लाख रुपयो 
का हो जायगा और तब मोरेनामे भी पाठशालाका काम मज़ेसे चलता 
रहेगा । कहते हे कि पण्डितजी अन्तिम समय तक यह कहते रहे हैं कि 
यदि एक बार अच्छा हो जाऊँ, तो एक लाख रुपया पूरा कर डालूँ और 
फिर सुखसे परलोककी यात्रा कहूँ। 

परिडतजी जिस बातकों सत्य मानते थे, उसके कहनेमे उन्हे जरा 
भी सकोच या भय नही होता था । खतौलीके दस्सा और बीसा अग्रवालो 
के बीचमें जो पूजाके अधिकारके सम्बन्धमे मामला चला था, उसमे आपने 
निर्भक होकर साक्षी दी थी कि दस्सोको पूजा करनेका अधिकार हे । 
जैन-जनताका विश्वास इससे बिलकुल उलटा है, परन्तु आपने इसकी 
ज़रा भी परवाह नहीं की। इस विषयको लेकर कुछ “धर्मात्माओं” 
और “सेठो” ने बडा ऊधम मचाया, परशिडतजीको हर तरहसे बदनाम 
करनेकी कोशिशे की, परन्तु अन्तमे जनताने पशिडइ्तजीके सत्यकों समझ 
लिया और वह शान्‍्त हो गई। “इसके बाद मासभोजी भी सम्यग्दष्टि 
हो सकता है या नहीं” इस विषयमसे भी पडितजीने एक “अप्रिय सत्य! 
कहा था, और उसपर भी बडी उछल-कूद मची थी | इस विषयमे वे जैन 
समाजके वर्तमान पश्डितोसे बहुत ऊँचे थे। हमने प्रतिप्ठाएँ करानेवाले एक 
प्रतिष्ठित पशिइतजीको छापेके विरोधी धनियोके सामने छापेकी घोर निन्‍दा 
करते और छापेवालोके सामने उसीकी भूरि-भूरि प्रशसा करते देखा है । 
ऐसे लोग वही बात कहते है , जो लोगोको अच्छी लगती है । पर पश्डितजी 
बड़े निर्भीक थे। चापलूसी और खुशासदसे उन्हें बडी चिढ थी। वे बड़े-बड़े 
लखपतियो और करोडपतियोको उनके मुँहपर खरी-खरी सुना दिया करते 


थे । अनेक धनिमोके कत्रु वे अपने इसी स्वभावके कारण बन गये थे । 

जैनग्रंथोपर परिडतजीकी प्रगाढ श्रद्धा थी, बल्कि सत्यके अनुरोधसे 
कहना पड़ेगा कि ज़रूरतसे ज़्यादा थी । एक बार आपने जोशमें आकर 
यहाँ तक कह डाला था कि यदि कोई पुरुष जैनमभूगोलकों असत्य सिद्ध 
कर देगा, तो मे उसी दिन जेनधरंका परित्याग कर दूंगा । इससे पाठक 
जान सकेंगे कि उनकी श्रद्धा कितनी ऊँचो चढी हुई थी। इस श्रद्धाके 
अतिरेकके कारण ही जैन पाठ्शालाओंके कोसंके द्वारपर दिगम्बरजेन- 
धर्मसे अविरुद्ध! की मज़बूत अर्गंला लगाई गई थी । प॑ंडितजी नही चाहते 
थे कि किसी भी जैन पाठशालामे कोई ऐसी पुस्तक पढाई जाय जो जैन- 
धर्मके विरुद्ध हो। उन्होने अपने विद्यालयमे भूगोल, इतिहास आदि 
विषयोको कभी जारी नही होने दिया । अजैनोके सस्कृत ग्रथ भी, यहाँ 
तक कि व्याकरण, काव्य, नाटक आदि भी पढ़ाना पसन्द न था। काशीकी' 
पाठशालाके विद्यार्थी गवनंमेटकी सस्क्ृत परीक्षाके ग्रंथ पढ़ा करते थे । 
इसपर परिडतजीने जेनमित्रमे काशीका कटुक फल' शीर्षक बडा 
ही कड़ा लेख लिखा था। सिद्धान्तविद्यालयके किसी भी विद्यार्थीने 
विद्यालयमे रहते हुए कोई भी सरकारी परीक्षा नही दी । 
आज-कलके पशिडतोको हम जीते-जागते या सजीव ज्ञास्त्र समभते 
हे । उन्हे शास्त्र याद भर रहता हे, विचार करना वे नही जानते | जड- 
शास्त्रोसे जो उपकार होता है, वही उपकार इनसे होता हू ; इससे अधिक 
नहीं। पर परिडितजी इस विषयमे अपवाद थे। वे अच्छे विचारक थे । 
बे अपनी विचारशक्तिके बलपर प॒दार्थका स्वरूप इस ढगसे बतलाते 
थे कि उसमें एक नूतनता मालूम होती थी । उन्होने जैन-सिद्धान्तकी ऐसी 
अनेक गॉठे सुलकाई थी, जो इस समयके किसी भी विद्वानसे नहीं खोली 
जा सकती थी। व॑ गोम्मटसारके प्रसिद्ध टीकाकार प० टोडरमलजी- 
की भी कई सूक्ष्म भूले बतलानेमे समर्थ हुए थे। जैनभूगोलके विषयमें 
उन्होने जितना विचार किया था और इस विषयको सच्चा समझानेके 
लिए जो-जो कल्पनाएँ को थी, वे बड़ी ही कुतूहलवर्धक थी। एक बार 
उन्होने उत्तर-दक्षिण ध् बोंकी छः महीनेके रात-दिनकों भी जैनभूगोल 

के अनसार सत्य सिद्ध करतेका यत्न किया थग । वतंमानके यूरोप आदि 
देशोको उन्होंने भरतक्षेत्रमे ही सिद्ध किया था और भास्त्रोक्‍त लम्बाई 
चौडाईसे वर्तमानका मेल न॑ खानेका कारण पथिवीका वद्धि-हास या 
घटना-वढन' ' भरतैराबतयोजृद्धिहासी आदि सूत्रके आधार्स बतलाया 
था । यदि पणशिडितजीके विचारोका क्षेत्र केवल अपने ग्रथोकी ही परिधिके 
भीतर क़ैद न होता, सारे ही जैनग्रथोको प्राचीनों और अर्वाचीनोंको वे 
केवली भगवान्‌ की ही दिव्य-ध्वनिके मद न समभते होते तो बे इस समय॑- 
के एक अपूर्व विचारक होते, उनकी प्रतिभा जेनधमपर एवं अपूव ही प्रकाश 
डालती और उनके द्वारा जैनसमाजका आजद्यातीत कत्याण होता । 

पश्डितजीकी प्रतिष्य और सफलताका सबसे बड़ा कारण उनकी 
मिःस्वार्थमेवाका या परोपकारशीलताका भाव था। एक इसी गुणसे 
वे इस समयके सबसे बडे जैनपशिहत कहला गये । जैनसमाजके लिए 
उन्होंने अपने जीवनमे जो कछ किया उसका बदला कभी नहीं चाहा | 
जैनधर्मकी उश्नति हो, जैनसिद्धान्तकें जाननेवालोकी संख्या बढ़े, केवल 
इसी भावनासे उन्होंने निरन्तर परिश्रम किया । अपने विद्यालयका प्रबंध- 
सम्बन्धी तमाम काम करनेके सिवाय अध्यापनकार्य भी उन्हे करता पडता 
था। हमने देखा है कि शायद ही कोई दिन एसा जाता होगा जिस दिन 
पडितजीकोी अपने कम-से-कम चार घट विद्यालयके लिए न देने पडते 
हो । जिन दिनो पण्डितजीका व्यापार-सम्बन्धी काम बढ जाता था 
और उन्हें समय नहीं मिलता था, उस समय बच्ची भारी थकावट हो जाते 
पर भी वे कभी-कभी १०-११ बजे रातकों विद्यालयमे आते थे । गत कई 
वर्षसि पण्डितजीका शरीर बहुत शिथिल हो गया था। फिर भी धर्मके 
कामके लिए वे बड़े-बड़े लम्बे सफर करनेसे भी नहीं चुकते थे । अभी 
भिडके मेलेके लिए जब आप गये, तब आपका स्वास्थ्य बहत ही चितनीय 
था और वहाँ जानेसे ही, इसमें सन्देह नहीं कि आपकी घटिका और जन्दी 
आ गई । 

पण्डितजीकी निःस्वार्थ वृत्ति और दयानतदारीपर लोगोको दृढ़ 

विश्वास था | यही कराण है जो बिना किसी स्थिर आमदनीके वे विद्या- 
लयके लिए लगभग दस हज़ार रुपया सालकी सहायता प्राप्त कर लेते थे । 

पण्डितजीको जहाँ तक हम जानते हे कि कुटुम्ब सम्बन्धी सुख कभी 
श्राप्त नही हुआ। इस विषयमे हम उन्हें प्रीसके प्रसिद्ध विद्वान्‌ सुकरात 
के समकक्ष समभते है । पण्डितानीजीका स्वभाव बहुत ही ककंश, क्र, 
कठोर, जिद्दी और अर्ध॑विक्षिप्त है । जहाँ पण्डितजीको लोग देवता समभते 
थे, वहाँ पण्डितानीजी उन्हे कौड़ी कामका आदमी नहीं समझती थी। वे 
उन्हें बहुत तग करती थी और इस बातका जरा भी खयाल न रखती थी 
कि मेर बर्तावसे पण्डितजीकी कितनी अप्रतिष्ठा होती होगी । कभी- 
कभी पण्डितानीजीका धावा विद्यालयपर क्षी होता था और उस समय 
छात्रों तककी शामत आ जाती थी। अभी पण्डितजी जब आगरेमे बहुत 
ही सख्त बीमार थे, तब पण्डितानीजीकी विक्षिप्तता इतनी बढ गई थी कि 
छात्रोको उनके आक्रमणसे पण्डितजीका जीव बचाना भी कठिन हो गया 
था। वे बडी मुश्किलसे पिड छडाकर उन्हे अपने घरसे वेलनगज ले गये 
थे । सारा समाज आज जिनके लिए रो रहा है, उनके लिए पण्डितानीजी- 
की आँखसे शायद एक ऑसू भी न पडा होगा । इस अप्रिय कथाके उल्लेख 
करनेका कारण यह हुँ कि पण्डितजी इस निरन्तरकी यातनाको, कलहको, 
उपद्रवको बडी ही धीरतासे बिना उद्वेगके भोगते थे और अपने कर्तेव्यमें 
जरा भी शिथिलता नही आने देते थे और यह पण्डितजीका अनन्यसाधा- 
रण गुण था। सुकरातकी स्त्री खिसियानी हुई बेठी थी, सुकरात कई 
दिनके बाद घर आये । खाने-पीनेकी वस्तुओका इन्तजाम किये बिना 
ही वे घरसे चले गये थे और कही लोकोपकारी व्याख्यानादि देनेमें लगकर 
घरकी चिता भूल गये थे। पहले तो श्रीमतीन बहुत-सा गर्जन-तर्जन 
किया, पर जब उसका कोई भी फल नहीं हुआ तब उसका वेग नि.सीम हो 
गया और उसने बफ़ं-जैसे पानीका एक घडा उस शीतकालमे सुकरातके 
ऊपर औधा दिया । सुकरातने हँसकँर कह दिया कि गजेनके बाद वर्षण 
तो स्वाभाविक ही है । पण्डितजीके यहाँ इस प्रकारकी घटनाएँ---यद्यपि 

वे लिखनेमे इतनी मनोरजक नहीं हे--अक्सर हुआ करती थी और 
पण्डितजी उन्हें सुकरातके ही समान चुपचाप सहन किया करते थे । 

विद्यालयसे पण्डितजीकों बहत मोह हो गया था | उसे तो वे अपना 
सर्वस्व समभते थे। पडितजी बडे ही स्वाभिमानी थे। किसीसे एक 
पैसेकी भी यराचना करना उनके स्वभावके विरुद्ध था। शुरू-शुरूमे जब 
में सिद्धान्तविद्यालयका मत्री था पण्डितजी विद्यालयके लिए सभाओमे 
सहायता मॉगनेके मस्त विरोधी थे, पर पीछे पडितजीका यह सख्त अभि- 
मान विद्यालयके वात्सल्यकी धारामं गल गया और उसके लिए 'भिक्षा 
देहि' कहनेसे भी उन्हे सक्ोच नहीं होने लगा । 

पण्टितजी बहुत सीधे और भोले थे । उनके भोलेपनसे धूत लोग 
अक्मर लाक्ष उठाया करत थे । एकाग्रताका उन्हें बहुत ही ज्यादा अभ्यास 
था। चाहे जंसे कोलाहल ओर अशज्यान्तिके स्थानमे वे घटों तक विचारो- 
में लीन रह सकते थे। स्मरणजशक्ति भी उनकी बड़ी विलक्षण थी। 
बरसोकी बाते वे अक्षरण याद रख सकते थे। विदेशी रीति-रिवाजोंसे 
उन्हे अहचि थी । जबतक कोई बहुत जरूरी काम न पडता था, तब तक 
वे अग्नेजीका उपयोग नहीं करते थे । हिन्दीसे उन्हे बहत ही ज्यादा प्रेम 
था । अन्य पण्डितोके समान वे इसे तृच्छ दृप्टिसे नही देखने थे । उनके 
विद्यालयकी लायब्रेरीमे हिन्दीकी अच्छी-अच्छी पुस्तकोका सग्रह हे । 
पण्डितजी बड़े देशभक्त थे। स्वदेशी' आन्दोलनके समय आपने “जैन 
मित्र के द्वारा जैनसमाजमसे अच्छी जागृति उत्पन्न की थी । 

मनृष्यके स्वभाव और चरित्रक्ा अध्ययन करना बहुत कठिन है 
और जब तक यह न किया जाय, तब तक किसी पुरुषका चरित्र नही लिखा 
जा सकता । पण्डितजीके सहवासमे थोड़े समय (छ -सात महीने) रहकर 
हमने उनके विषयमे जो कुछ जाना था उसीको यहाँ सिलसिनेसे लिख 
दिया हे । 

--जैन-हिलैषी, प्रप्नेल १९१७ " 

आजलन्क नहीं कूल सकता 


क्षुललक गणशप्रसाद वर्णी 


हज श्रीमान्‌ वरैयाजीसे न्‍्यायदीपिका पढ़ा करता था'। चौरासी 
मथूरामे दि० जैन महाविद्यालयकी स्थापना श्रीमान्‌ राजा लक्ष्मण- 
दासजीके करकमलो द्वारा हो चुकी थी । उसके मत्री श्रीमान्‌ बरैयाजी थे । 
आपका ध्येय इतना उच्चतम था कि चूँकि जैनियोमे प्राचीन विद्या व 
धार्मिक ज्ञानकी महती त्रुटि हो गई है, अत उसे पुनरुज्जीवित करना चाहिए। 
आपका निरन्तर यही ध्येय रहा कि जेनधमंमे सवंविषयके शास्त्र हे, अत. 
पठनक्रममे जैनधर्मके ही शास्त्र रक्खे जावे। आपका यहाँ तक सदाग्रह 
था कि व्याकरण भी पठनक्रममें जैनाचाय्यंक्ृत ही होना चाहिए । 
आपकी तकंशली इतनी उत्तम थी कि अन्तरग कमेटीमें आपका ही पक्ष 
प्रधान रहता था। आप धर्मज्ञास्त्रके अपूर्व विद्वान्‌ थे। केवल धर्म- 
शास्त्रके ही नहीं, द्रव्यानुयोगके भी अपूर्व विद्वान्‌ थे। पचाध्यायीके 
पठन-पाठनका प्रचार आप ही के प्रयत्नका फल है । इस ग्रन्थक्रे मूल अन्वे- 
पक श्रीमान्‌ परिडत बलदेवदासजी हे । उन्होंने अजमेरके शास्त्रभण्डार 
में इसे देखा और श्री बरेयाजीको अध्ययन कराया । अनन्तर उसका 
प्रचार बरैयाजीन अपने थिष्योमे किया। 
आप परीक्षाप्रधानी भी प्रथम श्रेणीके थे। एक बारका ज़िक्र 
है--मेने मथुरासे एक पत्र श्रीमान्‌ पण्डितजीको इस आशयका लिखा 
कि “बाईजीका स्वास्थ्य अत्यन्त खराब है, अतः उन्होने मुझे १५ दिनके 
लिए सिमरा बुलाया हूँ ।” आपने उत्तर दिया--“बाईजीका पत्र हमारे 
पास भेज दो ।” मेने बाईजीके हस्ताक्षर-जैसा पत्र लिखकर अपने पतेसे 
डाकखानेमे डाल दिया। दूसरे दिन वह पत्र मुझे मिल गया । मैने वह 
्् १--मेरी जीवनगाथा पृ० ६६ । 

पत्र लिफाफेमें बन्द करके उनके पास भेज दिया । जवाब मिला--/तुम 
जीध्य ही चले जाओ, परन्तु जब देशसे वापिस आओ तो हमसे आगरा 
मिलते हुए चौरासी जाना।” 

में १५ रोज देश रहकर आगरा पहुँचा | पण्डितजीने मुसकराते 
हुए बाईजीका स्वास्थ्य पूछा। मेरे बतलानंपर उन्होंने निम्न इलोक 


याद करनतेको कहा-- हे हे 
उपाध्याये नटे घूते कुट्टिन्‍्यां च तथेंव च। 


माया ततन्न न कतंव्या साया तेरेव निर्मिता ॥ 
इलोक सुनते ही मेने नम्न प्रार्थना करते हुए कहा--महाराज, मेने 
बडी गलती की हँ जो आपको मिथ्या पत्र देकर असभ्यताका व्यवहार 
किया । गुरुजीने कहा--“जाओ, हम तुमसे खुश है, यदि इसी प्रकारकी 
प्रकृति (अपराध स्वीकृत कर लेनेके स्वभाव) को अपनाओगे तो आजन्म 
आलननन्‍्दसे रहोगे । हम तुम्हारे व्यवहारसे सन्तुप्ट हे और तुम्हारा अप- 
राध क्षमा करते है । तुम्हे जो कप्ट हो हमसे कहो, हम निवारण करेगे । 
जितने छात्र हे, हम उन्हें पत्रसे भी अधिक समभझत हैं । यदि जैनधर्मका 
विकास होगा तो इन्ही छात्रोके द्वारा होगा । इन्हीके द्वारा धर्मणास्त्र 
तथा सदाचारकी परिपाटी चलेगी। में तुम्हें दो रुपया मासिक अपनी 
ओरसे दुग्ध-पानके लिए देता हूँ । 
आप केवल विद्वान्‌ ही नहीं, सदाचारी भी अद्वितीय थे। आपका 
आगरेमे मकान था। स्यूनिसिपल जमादारने शौच-गृहके बनानेमे बहुत 
बाधा दी । यदि आप दस रु० की घूस दे देते तो मुकदमा न चलता, परन्तु 
पण्डितजीको बूस देनेका त्याग था। मुकदमा चला, बहुत परेशानी उठानी 
पडी । सेकडो रुपयोका व्यय हुआ । अन्तमे आप विजयी हुए । 
आपमे सहनशीलता भी पूर्ण थी। आपकी गृहिणीका स्वभाव 
कुछ उम्र था, परन्तु आपने उसके ऊपर कभी भी रोष नही किया। . . 
आपने मेरा जो उपकार किया हे उसे मे आजन्म नही भूल सकता! ।” 
+>४-अप्ख्धहरु---- ५ 
.._ ३-मेरी जीवनगाथा ए० ७३-७७ | 


नर 





उनका करदातक 


सेट गोयलीय 
भ््यः कौन लडका है ?” 
हम जी 


यह पत्र (जनहितेषी मासिक पत्र) उठाकर कहाँ ले जा रहा है ? 

“जी, यह अकलक जारदा सदन (विद्याथियोकी लायब्ररी) में आता 
है और में उसका मत्री हूँ, इसलिए इसे लिए जा रहा हूँ ।' 

“चप रहो, असत्य बोलते हुए भी लज्जा नहीं आती । अभी-अभी 
पढनेके लिए में इसे बक्समेंसे निकालकर रखने भी न पाया कि हजरत 
उचकाकर चलते बने ! 

“मेने समझा कि आजकी डाकसे यह पत्र पुस्तकालयके नाम आया 
है और आपने भूलसे खोल लिया हे । इसी खयालसे लेकर चल दिया था । 
क्योकि पुस्तकालयकी डाक सव यही आती है और वह सव डाक में स्वयं 
यहाँ आकर ले जाता हूँ ।" 

जी, यह तो मेने सूना था कि इस विद्यालयके लड़के चोर ओर 
शैतान है, मगर भूठ ओर मुंहजोर भी हे यह मालूम नहीं था ।” 

आपका है तो यह लीजिये. मगर मे !ः 

आगे बात मूंहसे न निकली, गला रुक गया ओर मे खिसयाना- 
सा चुपचाप अपने रूममे चला आया। 

जी हाँ, रूममे ” क्योंकि उन दिनों हम लोग क्मरको रुम, पेशाब 
को लघुशका, चूतकों आटा और नौनको लवण कहा करते थे । यह सन्‌ 
१६१८ की उन दिनोकी बात है, जब में चौरासी (मथरा) में महासभाके 
महाविद्यालयमे पढता कम और खाता-खेलता अधिक था। उन दिनों 
महासभा और महाविद्यालयके महामत्री स्वर्गीय सेठ जम्बूप्रसादजी सहा- 
रनपुरवाले थे । 

हाँ, तो यह मरड़प प० उमरावसिहजी न्यायतीर्थेसे हुई जो 
स्याह्मद विद्यालय काशीसे त्यागपत्र देकर यहाँ प्रधानाध्यापक होकर उसी 
रोज आये थे और विद्यालयके दफ्तरमे ही ठहरे हुए थे। विद्या्थियों 
ओर पुस्तकालय आदिकी डाक सभी दफ्तरमे रखी रहती थी और यहींसे 
सब अपनी-अपनी डाक ले जाते थे । में हस्बमामूल रोजानाकी तरह गया 
और पण्डितजी वाला अखबार पुस्तकालयका समभकर उठाकर चल 
दिया । इसी तनिक-सी बातपर पण्डितजी बिगछ गये । 

रूममे आकर मुँह लपेटकर चारपाईपर पड़ गया । सोचा, शकुन 
तो अच्छा नहीं हुआ । गुरुदेवसे परिचय भी हुआ तो किस बुरी सायत 
में । मेरे सम्बन्ध्मं न जाने केसी धारणा उनके मनमे बंठ जायेगी ? 
और इन लक्खनों गुरु-शिप्यकी क्या खाक पटरी बेठेगी ? यह तो अच्छे 
खासे गक्‍्की और बिगडैल मालूम होते है । तब जो इतनी प्रशसा सुनी 
थी, वह क्‍या ढोलमे पोल ही रही । दो-तीन आनेके अखबारपर जब यह 
हाल है तो आगे तो भगवान्‌ ही खैर करे। तब क्या इन्हे भी औरोकी 
तरह बोरिया-बिस्तर बॉधकर जाना पडेगा !' आसार तो कुछ ऐसे ही 
नजर आते हे । जब मेरे ही साथ इनका ऐसा बरताव हँ--जो इनकी 
नियुक्तिकी बात सुनकर फूला नहीं समाया था और आनेकी बाट बडी 
उत्सुकतासे जोह रहा था और विद्यालयकी कृव्यवस्थाके दूर होनेके अनेक 
कल्पित चित्र अपने मस्तिप्कमे बना चुका था--तब उन लडकोके साथ 
पटरी कंसे बेठेगी जो इनकी नियुक्तिसे प्रसन्न नही हे । 

क्लासमे पढाने आते तो किसी न किसी पाठपर चोरी, भूठ, माया- 
चारी, आदिको लेकर व्याख्यान फभाडने लगते और वह सब मुझको लक्ष्य 
करके । में मन ही, मनमे आकूल हो उठता, शर्मसे गड-सा जाता, मगर 
उन्हे दया नही आती । शुक्र इतना ही था कि सहपाठियोकों यह आभास 
न हो सका कि ग्‌ रुजीका लक्ष्य इस ग़रीबकी ओर है । वे इसे गुरुजीकी एक 
आदत-सी समभने लगे। यह सब मुझे लक्ष्य करके नित नया उपदेश 
दिया जाता है, इसका आभास होना भी असंभव था। क्‍योंकि ज्ञानकी 

स्यूनता मुझमे रही हो, पर श्रद्धा और चारित्र तो आयुके हिंसावसे उन 
दिनों आवश्यकता-से-अधिक ही अतीत होते थे । 

दिनमें तीन बार सामायिक, अप्टमी चतुर्दशीको एकाशना, २०- 
२५ पृष्ठ स्वाध्याय, प्राय. दैनिक पूजन, मौन भोजन करता, लेशमात्र भी 
भूठा न छोडना एक आदत-सी बन गई थी । चोरी आदिकी कूटेव कभी 
थी ही नहीं। सहपाठियोसे भो बहत स्नेहपृणे और मधुर सम्बन्ध थे । 
क्लासमें सर्वश्रेष्ठ नहीं तो घटियल भी नहीं था | ऐसी स्थितिमे गुरुजी 
का लक्ष्य मेरी ही ओर है, यह कोई कंसे ताड सकता था। पर, मेरी स्थिति 
बड़ी दयनीय थी । हर वक्‍त भय लगा रहता था कि सहपाटियोको जिस 
दिन पता चला कि सब घृणा करने लगेगे । विद्यालयमे यो कब तक रहना 
हो सकेगा । घरवाले भी क्‍या कहेंगे ! 

धीरे-धीरे गुरुजी मुझसे अपना व्यक्तिगत कार्य कराने लगे। 
कभी अपने कमरेमेसे पुस्तक मँगवाले, कभी सन्दूकस कपड़ा निकलवाते 
और रुपये उनके इधर-उधर पड़े रहते । जान-जानकर एसा कार्य बताते 
कि रुपये मेरी आँखोसे निकल जाएँ । में कुछ भी इस तथ्यकों न समझता 
और अन्यन्त श्रद्धा भावसे उनके आदेशका पालन करता | पूरी लगनसे 
में उनकी सेवाके लिए तत्पर रहता । दार्न -झने उनका विश्वास और 
स्नेह इतना पा लिया कि वे मुझे पुत्रवत्‌ प्यार करने लगे । 

वे मेरठ जिलेके रहनेवाले थे । प० गोपालदासजी बश्याके सुयोग्य 
और स्नेहपात्र जशिप्य थे। उनका अत्यन्त श्रद्धा और भक्तिभावसे बखान 
किया करते थे । उनकी सौम्य मुखाकृतिपर धवल वस्त्र ख़ब खिलते थे । 
चूडीदार पायजामेपर अचकन और गोलेदार गुलाबी पगडी देखते ही 
बनती थी । सरल और सादे स्वभावके थे । सयम, सन्‍्तोष और सौजन्य 
की मूति थे। उन्हें किसी दलसे सरोकार न था। जेनधमंके प्रति श्रद्धा 
उनके रोम-रोममें थी । प्रवचन करते-करते विदेह-से होने लगते थे और 
जब सम्हलते तो गीले-गीलेसे मालूम होते थे। एक बार सामायिकमे. 
ऐसे लीन हुए कि कई फर्लाग सूनाई देनेवाली विद्याथियोकी प्रात कालीन 

प्रार्थना तकका आभास न हुआ । व्यक्तित्व उनका आकर्षक और प्रभाव- 
शाली था । दिनमें केवल एक बार भोजन करते थे और सध्याको अक्सर 
गन्ना चूसकर रह जाते थे। उन्हीसे मालूम हुआ कि पहले वे काफी खाते 
थे, पर पूज्य बाबा भागीरथदास वर्णकि उपदेशसे प्रभावित होकर संयमी 
जीवन रख सकनेमे समर्थ हो सके थे । उनकी पहली शादी करनेमे किसी 
तरह घरवाले कामयाब हो गये थे। विवाहके थोडे ही दिन बाद पत्नी 
मरी तो फिर विवाहको राज़ी न हुए । घरवालोने एक दफा घेर भी लिया 
मगर वे ऐन मौकेपर भाग निकले | बडे दयालू स्वभावके थे; तनिक- 
सी ठेससे दु खित हो उठते थे । 

मेरी नन्दसाल (कोसी), चौरासीसे केवल २४ मील दूर थी।' 
मामाजीका अपना रईसी इकक्‍्का था । उसीपर १५-२० रोजमे कभी मामा- 
मामी, कभी माँ और नानी मुर्भ देखने आया करते थे और नाश्ता वगैरह 
दे जाते थे । गुरुजी तब नये-नय्य आये थे। इन्होने कभी उन्हें देखा न 
था । तभी एक रोज माँ और नानी इक्केपर आई। लेकिन इक्केको 
उसी रोज फिर २४ मील वापिस जाना था। इसलिए नानी-माँ बाहर 
सडकपर ही इकक्‍्का वापिस करके सरपर ही गठरी-उठरी रखे मेरे रूमकी 
तरफ उतावलीसे बढी जा रही थी कि गुरुजीने देख लिया। दर्याफ्त 
करनेपर मालूम हुआ कि अजुध्याकी माँ और नानी हे तो मुभे बुलाया 
और बक्‍्समेसे रुपये निकाल लेनेकों कहा ! पहले तो में कुछ समझ न 
सका; फिर समभनेपर मेने वास्तविक बात बताई तो भरे हुए गलेसे 
बोले+--'बेटे ! में भी कंसा मूर्ख हँ, उनको नगे पाँव सामान लिये इस 
तरह जाते देख मेरा जी भर आया कि बेचारी कितनी गरीब हे कि किराये- 
को भी पास पैसा नहीं। तुम भी अपने मनमे क्‍या सोचते होगे ! ” 

गुरुजीके इस सद्व्यवहारका मेरे जीवनमें काफी प्रभाव पडा । 

सन्‌ १६१६९ के लगभग विद्याथियोंकी ओरसे हस्तलिखित अद्ँ- 
साप्ताहिक ज्ञानवद्धक' पत्र निकाला गया। इसे भाई सुन्दरलालजी 
(जो आजकल दमोहमें अपना औषधालय चलाते हे ) सुन्दर अक्षरोमें लिखते 

थे, में और मथुरादासजी (बी० ए०, न्यायतीर्थ) सम्पादन करते थे। 
इस पत्रमें विद्यालयकी अव्यवस्था तथा सामाजिक, राजनैतिक टिप्पणियाँ 
भी रहती थी। इसी पत्रमे विद्यालयके तत्कालीन अधिष्ठाताकी निरं- 
कुशता, विद्याथियोके सत्याग्रह तथा प० अर्जुनलालजी सेटीपर लगाई 
गई पाबन्दियोपर तीव्र टीकाएँ की गई थी । 

ज्ञानवर्द्धक/ को गुरुजी भी अवश्य देखते थे। एक रोज बुलाया 
और बोले --बेटा ! तू अपनी जिदसे बाज नहीं आयगा ।” में कुछ 
भी न समझ सका, सकपकाकर चुपचाप खडा रहा । व ही बोले-- 

“हम ज्ञानवद्धकके लेखो और सभा आदिकी कार्यवाहीसे अत्यन्त 
प्रसन्न हें । हम नही चाहते थे कि अपनी प्रसन्नता तुभपर प्रकट करे, परल्तु 
तेने उसे प्रकट करा ही लिया ! तू इनाम लिए वगर नही मानेगा । अच्छा 
बोल क्‍या इनाम लेना चाहता हैं ?” 

मेने चट ऋुककर उनके चरण छुए तो गद्॒गद कण्ठसे बोले--“त्‌ 

अब विधालयमे अपना जीवन नूष्ट मत कर ! जा तुभे लिखने और 
बोलने का वरदान दिपा 

मेने यह आशीर्वाद सुना तो फिर भुककर पग-धूल ली और सव कछ 
पाकर अपने कमरेमे जा बैठा । इस निषधि-प्राप्तिकी बात कजूसकी तरह 
अब तक छिपाये रहा हूँ । 

में स्वयं अपने अहकार और प्रमादके कारण गरुजीके वरदानका 
मूल्य नहीं त्मझ पाया । यदि प्रयत्न करता रहता तो गुरुजीका वरदान 
मेरें लिए कव्पवृक्ष सिद्ध हुआ होता । फिर भी आजतक जो कुछ समाज- 
सेवा, भाषण या लेखोसे कर पाया हें, यह सब गुरुजीकी देन है, इसके लिए 
मेरा रोम-रोम उनका ऋणी हैं । 

उसी वर्ष (अप्रैल १६९१६ में) अनायास विद्यालय छोडने का अवसर 
भी आ गया। रौलट एक्टके विरोध-स्वरूप महात्मा गाधीके आदेशसे 
समस्त भारतमे आन्दोलन उठ खडा हुआ | हम लोगोने भी ब्रत रखा । 
विद्यालय न जाकर सभाका आयोजन किया । उससे प्रमख विद्याधियोके 

गरमामरम भाषण हुए और शामको मथुराकी बृहत्‌ सभासे सम्मिलित 
हुए । इन सभी कार्योमें समस्त छात्र सम्मिलित हुए। विद्यार्थियोंका 
यह सगठन, अधिकारीवगंको रूचिकर नहीं हुआ । इधर हम लोग विद्या- 
लयकी अव्यवस्थासे काफी परेशान रहते थे । ५-६ माहसे केवल अरहर 
की दालसे दोनो वक्‍त रूखी रोटियाँ खाते-खाते मतली-सी आने लगी 
थी । उस वक्‍्तके अधिष्ठाताकी निरकुशता, और अकर्मंण्यताका यह 
हाल था कि विद्यार्थी तो विद्यार्थी अध्यापकवर्ग तक परेशान थे । उधर 
ग्रुजी, विद्यालय छोडकर ब्रह्मचारी हो गये थे । 

अब विद्यालयमे अध्ययनका कोई आकषंण नहीं रह गया था। 
अत हम लोग गरभियोकी छट्टियोमे वहाँसे मुक्त हुए तो फिर जानेका नाम 
नहीं लिया और वह विद्यालय फिर चौरासीसे गृरुजी जयपुर पहुँचा आये । 

गुरुजी दीक्षा लेकर काशीसे अहिसा-प्रचार करने लगे। इधर 
में सन्‌ २० में दिल्‍ली चला आया । तभी आप दिल्‍ली किसी कार्यवश पधारे 
और मे अहिसा” पन्नमे कार्य करनेके लिए काफ़ी उत्साहित किया, 
परन्तु भूआजीने स्वीकृति नही दी और अनेक अनुनय-विनय करके उन्होने 
मुझे दिल्ली ही रहनेकी गुरुजीसे स्वीकृति ले ली । 

उन्होंने अल्प समयमे ही अहिसा सभा और पत्र ह्वारा काफी कार्य 
किया । यदि उनका असमयमे ही स्वगंवास न हुआ होता तो वे भी समाज 
के लिए ब्रह्मचारी सीतलप्रसादजी सरीखे कर्मबीर सिद्ध हुए होते । 

--बवीर, १ मार्च १५९४७ 


मेरे मरु 


से 
पं० कंलाशचन्द्र सिद्धान्तज्ञास्त्रो 

१६१५ ई० की भाद्रपद मासकी कृष्णा चतुर्थीकों मेने अपने भाई 
के साथ स्याद्वाद विद्यालयके सुन्दर सुविस्तत भवनमें पदार्पण किया। 
उस समय प० उमरार्वासहजी धर्माध्यापक और सुपरिण्टेण्डेश्ट थे। जाते 
ही उनसे भेंट हुई ! उन्होंने मुझे सिरसे पैर तक देखा और मेरा म्लान 
मुख देखकर हँस पडे | वे--जेसा कि मुझे आगे चलकर मालूम हुआ-- 
फूलसे भी कोमल और पत्थरसे भी कडे थे । उनकी कतंव्य-निष्ठा अद्भुत 
थी । एक बार जिस का्येकों करनेका सकल्प कर लेते थे, उसे करके ही 
छोड़ते थे । उनकी एकान्‍्त कर्तव्यनिष्ठाने ही उनके जीवनमेँ कई बार 
दू खद प्रसंग उपस्थित किये--जैसा कि में आगे लिखूंगा । 

सामाजिक सस्थाओके सचालनके लिए अधिकारियोकी नहीं-- 
निस्स्वार्थ सेवकोकी आवश्यकता है। शिक्षासस्थाओके जीवन-स्वरूप 
छात्रोके लिए शासककी नहीं, कतंव्यनिष्ठ पितृतुल्य गृरुकी आवश्यकता 
है । प० उमरावसिहजीमें दोनों गुण मौजद थे, वे निस्स्वार्थ सेवक भी थे 
और कतंव्यनिष्ठ गुर भी | उन्होंने अपने जीवनके थोडे-से कार्यकालमें 
जो कुछ किया, वह जैन-सस्थाओके इतिहासमें सर्वदा र्मरणीय रहेगा। 

सस्थाओके लिए नक्ष्मीपुत्रोकी जेबसे रूपया निकलवा लेना कितनी 
टेढ़ी खीर है ? इसका उरर भुक्तभोगी ही दे सकते हे, किन्तु स्पाद्वाद- 
विद्यालयमें जो धनिक जैन पधारते थे, उनमेसे बिरले ही अपनी भरी 
पाकेट लेकर लौटते थे। जिस दिन में विद्यालयमें प्रविष्ट हुआ, उसी 
दिन छुपराके सेठ केंदारमल दत्तूमलने एक हजार रुपया ध्यौव्यकोष 
में दान दिया था। यह सब प० उमरावसिहकी कत्तंव्य-निष्ठाका सफल 
था। विद्यालयमें प्रविष्ट हुए, मुझे तीन दिन बीत चुके थे । थे तीन दिन 
मूझे तीन वर्षसे भी अधिक लम्बे मालूम पडे। घरकी अबिकल स्मृतिने 

मुझे विकल कर रक्‍्खा था। भूख और प्यास हवा हो गई थी। मेरे 
भाई अभी ठहरे हुए थे । वे जब-जब घर जानेका नाम लेते थे, मेरी आँखों 
के आगे विस्तृत अन्धकार छा जाता था, जिसमें अपने उद्धारका मुझे कोई 
मार्ग नही सूझ पडता था। आखिर दूसरा उपाय न देखकर, मुझे उनसे 
अपने साथ घर लौटा ले जानेका अनुरोध करना पड़ा, किन्तु वे किसी 
तरह मेरे प्रस्तावसे सहमत न हो सके । अन्तमें, मेरे शोकाश्रुपूर्ण म्लान 
मुखने मेरे सहोदरके स्नेही हृदयपर विजय पाई। वे मुझे घर ले चलनेके 
लिए सहमत हो गये । घर पहुँचनेकी कल्पनासे मेरे सुस्त शरीरमें उत्साह 
की बिजली-सी दौड़ गई। हृदय आतनन्दसे नाच उठा, मानो-जन्मके 
अन्धेको दो आँखें मिल गई । अब हम दोनो भाई विद्यालयके अधिकारियों 
तथा विद्याथियोकी ऑखोसे बचकर वहाँसे निकल भागनेका उपाय सोचने 
लगे । अन्तमें बहुत देर दिमाग लड़ानेके बाद, सन्ध्याको विद्यालयकी प्रार्थना 
के बाद भाग चलनेका प्रोग्राम तय किया गया । कारण, प्रार्थनाके समय 
छात्रोकी हाज़िरी ली जाती थी और उस समय पं० उमरावसिहजी स्वयं 
उपस्थित रहते थे । अतः हम लोगोको आशा थी कि प्रार्थनामें उपस्थित 
रहनेसे अधिकारी हमारी ओरसे निर्चिन्त हो जायेंगे और फिर रातभर 
कोई खबर न लेगा। 


सन्ध्या आई, प्रार्थनाके बाद मेरे भाई अपना बोरिया' बँघना' 
उठाकर विद्यालयसे रवाना हुए। आँख बचाकर, उछलते हुए हृदयसे 
उनके पीछे-पीछे मे भी एक, दो, तीन' हो गया । अभी हम विद्यालयके 
फाटकसे कुछ ही पग्म जाने पाये थे कि, मार्गमें एक यमदूत' से भेंट हो गई । 
स्यात्‌ मेरी भावभंगीसे उसे मुझपर कुछ शक हुआ और उससे तुरन्त पूछा-- 
“कहाँ जा रहे हो ?” में कुछ सकपकाया, किन्तु मामला बिगडते देखकर 
फ़ौरन उत्तर दिया--“भाईको पहुँचाने जा रहे हे ।” काम बन गया | 
हम लोग आगे बढ़े और तेज-सा इक्का किराये करके स्टेशनपर पहुँच 
ही तो गये | वहाँ कुलियोसे पूछनेपर मालूम हुआ कि, रातमें कोई भी 
गाड़ी पश्चिमकी ओर नहीं जाती । बना-बनाया खेल बिगड़ता देखकर 

में फिर अधीर हो उठा, किन्तु सन्‍्तोषके सिवा उस अधीरताका दूसरा 
इलाज भी तो नहीं था। लाचार होकर, मुसाफिस्खानेमे एक ओरकों 
बिस्तर बिछाकर में अपने भाईके साथ लेट गया । भाई तो लेटते ही कुम्भ- 
कर्मसे बाजी जीतनेकी तैयारी करने लगे और चिन्ताओके आधघात- 
प्रतिघातसे क्लान्तहृदय में भी करुणामयी निद्रादेवीका आह्वान करने लगा । 
वे आई अवश्य, किन्तु कुछ अनमनी-सी होकर । अचानक किसीके पुकारने- 
का शब्द सुनकर मेरी तन्द्रा भग हो गई । भाई भी जाग गये । मेने धडकते 
हुए हृदयसे आँख खोलकर देखा तो मूँहस एक हलकी-सी बेबसीकी चीख 
निकल गई ) प० उमरावसिहजीके दो यमदूत' मुझे सभरीर पकडनेके 
लिए मुँह बाये खडे थे। उन्होंने आगा देखा न पीछा, झटसे मुझे 
पकड़ ही तो लिया और इक्केमें सवार कराके विद्यालय ने चले। 
दूर ही से अश्रपूर्ण नेत्रोंसे मेरे प्रिय भाईने मुझे बिदा किया। लगभग 
१५ दिन तक मेरा चित्त विक्षिप्त रहा । इस बीचमें जब कभी में अधिक 
डक्विग्न हो जाता था तो पशिडतजी अपने पास बैठाकर 'मर्यादा' और 'सर- 
रबती' की फाइलोके चित्रोसे मेरा अनुरजन करते थे । 

यदि १० उमराबसिह उस समय मेरी ओरसे उदासीन हो जाते 
ओर मुझे मेरे भाईके साथ भाग जानेका अवसर दे देते तो आज मेरे प्रारभिक 
जीवनकी यह घटना मेरे ही अन्तस्तलके स्मृति-मन्दिर्मे विलीन हो जाती । 
जिक्षासस्थाओके कर्ता-हर्ताओमेंसे कितने माईके लाल प० उमरावसिहकी 
नरह अपने कतेंव्यका पालन करते हे ? 

न >८ अर 

आर्यसमाजके विख्यात गुरुकुल कांगडीके वाधिक समारोहपर 
प्रतिवर्ष 'सर्वधसंसम्मेनन' की आयोजना की जाती है। उस वर्ष जैन- 
धर्मकी ओरसे निबन्ध पढ़नेके लिए पं० उमरारवसिहजी उसमें सम्मिलित 
हुए थे। जिन्हें आर्यसमाजकी शिक्षा-सस्थाओको--खासकर गरुकल 
कागडीको--देखनेका सुअवसर प्राप्त हुआ है, वे बतला सकते हे कि 
उनकी कार्यक्रणाली कितनी आकर्षक और उपयोगी होती हैं? उनके 

विद्याथियोका शारीरिक, मानसिक और नेतिक बल स्पद्धके योग्य होता 
है । ए० उमरावसिहजीने वह सब देखा, उनके हृदयपर वहॉकी शिक्षा- 
प्रशालीका बहुत कुछ असर पडा और वे बहुतसे मनसूबे बॉधकर वहाँसे 
बनारस लौटे | विद्यालयको साप्ताहिक सभाओमें अक्सर उनके भाषण 
होते थे, उनमें उनकी आन्तरिक भावनाओका स्पष्ट निर्देश पाया जाता 
था, विद्यार्थियोके प्रति उनका जितना अनुराग था, विद्यार्थियोका भी 
उनके प्रति उससे कम अनुराग नहीं था। सन्‌ १६१६ के मध्यमें जब 
प्रबन्धकारिणी समितिके अधिकारी और पण्डितजीके वीचमें लम्बा झगड़ा 
हुआ था, तब विद्यार्थियोने उनका खूब साथ दिया था, किन्तु इस घटना 
के कुछ ही समय बाद समयने पलटा खाया और विद्यार्थीमडल उनसे इतना 
नाराज हो गया कि उस व्यवहारसे दुखी होकर उन्हें काशी छोडनी पडी । 


प० उमरावसिह विद्याथियोके सच्चे हितेषी थे, इसमे तो कोई 
शक नहीं। आजकलके अभिभावकोमें जिस बातकी कमी पाई जाती 
है, वह उनमें कूट-कूटकर भरी थी। विद्याथियोके आचरणपर उनकी 
क्रडी निगाह रहती थी। रात्रिमें वे स्क्‍य॑ छात्राक्षमका चक्‍कर लगाते 
थे। इतना ही नहीं, श्स कार्यके लिए गुप्त रूपसे उन्होंने कुछ विद्यार्थी 
भी नियुक्त कर रखे थे--जों समय-समयपर उन्हे ऐसी सूचनाएं देते थे । 
उनकी इस सतर्क दृष्टि और कार्यप्रणालीने विद्याथियोमें असन्तोषका 
भाव उत्पन्न कर दिया था। नीतिकारोका मत है कि सोलहवें वर्षमें 
पदार्पए करते ही पूत्रके साथ मित्रका-सा व्यवहार करना चाहिए ।' 
१० उमरावसिहजी ने इस नीतिकी सर्वथा उपेक्षा की--छोटे और बड़ेके 
भेदकों भुलाकर उन्होंने सबके साथ एक-सा ही व्यवहार रक्खा । उनकी 
रीति उस डाक्टरके समान थी जो रोगीकी नाडी देखे बिना ही उसपर 
औषधिका प्रयोग करता जाता है। 
अष्टमी या पडवाका दिन था। विद्यालयकी छुटूटी थी। उस 
रोज प० उमरावसिहजीकी ओरसे एक सूचना इस आशयकी प्रकाशित 
हुई कि आज दोपहरको सभा होगी; कोई विद्यार्थी शहर न जाय ॥ 

न मालूम क्‍यों ? इस सूचनाने आगमें घीका काम किया | जगह-जगह 
विद्याथियोकी गोष्टी होने लगी। कुछ विद्यार्थी सूचनाकी उपेक्षा करके 
ब्राजार भी चले गये। नियत समयपर सभा हुईं। विद्याथियोनें अपने 
व्याख्यानोके द्वारा पण्डितजीपर खूब ही वाग्वाण चलाये । अन्तमे दुखी 
मन और खिन्न बदनसे पण्डितजीने भी कुछ कहा । सभा भग हुई, पण्डितजी- 
ने विद्यालय छोड़नेका पक्‍का इरादा कर लिया। छात्रोने सुना तो सन्न' 
रह गये। उन्हें इस दुष्परिणामकी आशा न थी। छात्रोकी ओरसे कुछ 
प्रतिनिधि अनुन॒य-विनय करनेके लिए पण्डितजौके पास गये, किन्तु सब 
व्यर्थ । उन्होंने कहा--'जिनकी सेवाके लिए में यहाँ रहता हैँ उन्हे जब भेरी 
सेवा ही स्वीकार नहीं तो मेरा रहना निष्फल है।” 

प० उमरावसिहजी अपने तथा अपने छोटे भाईके ख्नके लिए विद्या- 
लयसे केवल २५ रु० मासिक लेते थे । उक्त घटनाने उनके इस अवैतनिक 
समाजसेवाके भावकों भी गहरा धक्का पहुंचाया । उन्होने सकल्प किया 
कि अब में पूरा वेतत लेकर ही समाजसेवाका कार्य करूँगा | मेरी समझ- 
के अनुसार यह पण्डितजीका नैतिक पतन था । विर्षत्तियाँ ही मनुष्यताकी 
कसौटी हे । विपत्तिमे भी जो अपने विचारोपर दृढ़ रहता है, वही सच्चा 
भनुष्य है । अस्तु, उन्होंने स्थाह्ाद विद्यालयसे अपना पुराना नाता तोड 
दिया और ७० रु० मासिकपर भारतवर्षीय दि० जैन महाविद्यालयके 
प्रधानाध्यापक होकर चौरासी-मथरा चले गये । उन्हें मथुरामें काये करते 
हुए अभी कुछ मास ही बीते थे कि उनके सप्तम प्रतिमा धाग्ण 
करनेके समाचार मंने पत्रों पढे । लोगोने देखा कि, पृ० उमरावसिह 
अपने योग्य वेष 'सप्तमप्रतिमा' और साथ्थंक नाम जातानन्द' को धारण 
करके डूने उत्साहसे कार्यक्षेत्रमें उत्तरे हे । 

सप्तमग्रतिमा उनका योग्य वेष कैसे थी ? इस परश्नके समाधानके 
लिए उनके प्रारम्भिक जीवनकी एक घटनाका उल्लेख करना आवश्यक 
है, जो पाठ पढाते समय उन्होने एक बार स्वय बतलाई थी। १६ बर्षको 
अवस्थामें उनकी सहधर्िणीका गरीरान्त हो गया। घरवालोने दूसरा 

विवाह करना चाहा तो छिपकर काशी या मोरेना विद्याध्ययनके लिए जा 
पहुँचे और शायद फिर घर नहीं गये । यह तो हुई उनकी स्त्री-विरक्तिकी 
बात, अब सादगीका भी हाल सुन लीजिये । उनके कोटके बटन खो गये 
थे या ट्ठ गये थे। वे बाजारसे नये बटन खरीदकर लाये थे। बटन 
फैशनेबुल तो न थे, पर थोडे चमकदार अवश्य थे। किसीने अचानक 
टोक दिया “पण्डितजी, बटन तो बड़े बढिया लाये हो |” पण्डितजीने 
उसी समय उन बटनोका परित्याग कर दिया । अपने फंशनेबुल रगढगके 
कारण एक बार इन पक्तियोके लेखककों भी उनका कोपभाजन बनता 
पडा था। मेरे स्नेहों पिताजीने मुझे एक बढ़िया विलायती डोरियाका 
कर्ता सिला दिया था। वह कम्बख्त कर्ता एक दिन मैला हो गया और 
उसे धोबीका मेहमान बनना पडा । धोबी कुर्ता तो धोकर ले आया, किन्तु 
धुलाईमें झगड़ा करने लगा । बात पण्डितजीके कानों तक पहुँची या कम्बख्ती 
का मारा में ही ले गया। कातेंको देखते ही भड़क उठे और बोले, “ऐसा 
बढिया कुर्ता क्यो सिलाकर लाया हैं ?” जान बचाना मुश्किल हो गया । 
ऐसे सादगी-पसन्द और स्त्री-विरक्तोके लिए 'सयम सोपान' नही है तो 
क्या 'नार मई घर सम्पति नासी' वालोके लिए है ? 

ज्ञानानन्द ! सचमुच वे कार्यत ज्ञानानन्द थे। रातदिन ज्ञाना- 
भ्यास करते रहते थे । उनके रात्रिमे अध्ययन करनेसे मुझे बडी चिढ थी। 
वात यह थी कि उन दिनो मुझे खूब नीद आती थी और इसलिए जो खूब 
सोते थे तथा मुझे सोनेमें सहायता देते थे, बे मेरे अत्यन्त स्नेहभाजन थे, 
किन्तु जो न स्वय सोते थे और न दूसरोको सोने देते थे, जैसे कि प० उमराव- 
सिह, बे मेरे आन्तरिक कोपके ही नहीं, बल्कि घृणाके भी पात्र थे। रात्रि- 
में जब कभी मेरी नीद खुल जाती और मे उन्हे पढ़ते हुए देखता तो मुझे 
उनकी इस बेवक्फीपर हँसी आये बिना न रहती । में सोचता-“यह कितने 
बेवकूफ है जो इतना पढ़लिखकर भी इस सुहावनी रातमें जो केवल सोनेके 
लिए ही बनाई गई है, पुस्तकोर्में सिर खपाते है । जब में इतना पढ़ जाऊँगा तो 
सोनेके सिवाय दूसरे कामको हाथ भी न लगाऊँगा ।” मे और भी सोचता- 

“अमीर-उमराव तो लम्बी तानकर सोते है । यह कैसे उमराव हे जो रातों 
जगते है ?” उनके 'उमरावसिह' नामके प्रति मेरे शयत-प्रिय बालहृदयमें 
जो विद्रोह उत्पन्न हो गया था, वह तब शान्त हुआ, जब हमारे उदासीन 
पण्डितजीने अपने वेषके साथ ही सा नाम भी बदल डाला और ब्रह्मचारी 
ज्ञानानन्दके नामसे ख्यात हुए । 
उन दिनो भारतवर्षीय दि० जैन महासभाके आश्रित मथुरा महा- 
विद्यालयकी आन्तरिक दशा बहुत शोचनीय थी। कई वर्ष योग्य अभि- 
भावक निरीक्षकके अभावसे गृह-कलहने अपने पैर जमा लिये थे। अध्या- 
पकोको समयपर वेतन भी तन मिलता था। उमरावसिहजी जब ब्रह्मचारी 
हुए थे, उनका कई मासका वे तन विद्यालयपर अवशेष था । मथु राकी समाज 
और महासभाके अधिकारी दोनों ही उस ओरसे उदासीन हो गये थे । 
ब्र० ज्ञानानन्दजीन अपने अध्यापन-कालमे इस परिस्थितिकों हृदयगम 
किया । उन्हे यह लगा कि अब इस स्थानमे यह विद्यालय न चल सकेगा, 
यदि इसका जलवायू बदल दिया जाय तो शायद यह मृत्युके मुखसे बच 
जाय । ब्रह्मचारी होते ही उन्होने अपना ध्यान उस ओर दिया । ब्यावर- 
के स्वर्गीय सेठ चम्पालालजी रानीवालोने कुछ आश्वासन दिया। ड्बते 
हुएको तिनकेका सहारा मिला, ब्रद्मचारीजी बाबा छोटेलालजी भरत- 
पुरके सहयोगसे विद्यालयकों चौरासी ( मथुरा) से ब्यावर ले गये। मथुरा- 
वालोन बहुतेरी हाय-तोवा' की, सहासभाके अधिकारियोका भी आसन 
डाल उठा, किन्तु कत॑ंव्यशील ब्रह्मचारीजीके सामने किसीकी भी न 
चली । व्यावरमे रानीवालोके वशने विद्यालयको अपनी नज्षियाजीमें 
स्थान दिया और धीरे-धीरे घाटेका कुल भार अपने ऊपर ले लिया । 
मथुरा महाविद्यालयका सुप्रवन्ध करनेके बाद ब्रह्मचारीजीकी 
दृष्टि श्री ऋषभ ब्रहाचर्याश्रम हस्तिनापुरकी ओर गई । उन दिलों ब्रह्म- 
आस अपने शैशव-कालको समाप्त करके युवावस्थामे प्रवेश करनेकी 
2263 93302 

समाजका लाखो रुपया आश्रमके पोषणमें खर्च हो चुका था। गुरु- 
कल कागडीके जिस मनोहर आदशेंपर आश्रमकी स्थापना की गई थी, 
उसी उन्नत आदशैपर मोहित होकर, उत्तर प्रान्तकी समाजने अपनी पूर्ण 
शक्तिसे आश्रमके पौदेको सीचा था। समाजमे आश्रमका शोर मचा, 
लोग अकलक और निकलकके समान ब्रह्मचारी युवकोको देखनेके लिए 
तरस रहे थे, किन्तु-- 
“बहुत शोर खुनते थे पहलूमें दिलका, 
जो चीरा तो एक क़तरये ख़ूं न निकला । 

समाजकी आशाओपर पानी फिर गया, टकटकी बॉधकर देखने वालोने 
अपनी आँखे फेर ली, धनिकोने अपनी थैलीके मुँह बन्द कर दिये, 
आरम्भशूर सचालकोने अपना-अपना रास्ता नापा। हस्तिनापुरके 
बीहड स्थानमे सूखा बगीचा रह गया। हरे-भरे पौदोकी खैर-खबर 
लेनेबाले बहुत मिल जाते हँ, सूखी हुई डालपर पक्षी भी बसेरा नहीं लेते, 
किन्तु जिनका काम ही है सुखोको हरा करना-हरे-भरोको सुखाना नहीं-वे 
पददलितोकी खोजमे रहते हे । ब्रह्मचारी ज्ञानानन्दजी भी अपने स्वभाव- 
के अनुसार आश्रमको हरा-भरा करनेका उपाय सोचने लगे। मथुरा 
महाविद्यालयके लिए ज़िस औषधिकी व्यवस्था की गई थी, अनुभवी 
ब्रह्मचारीजीन आश्रमके लिए भी उसे ही उपयुक्त समझा और एक दिन 
समाजने समाचारपत्रोमे आश्रमके स्थानपरिवतंनके समाचार पढे । आश्रम 
हस्तिनापुरसे उठकर जयपुर चला गया था। आश्रम जयपुर चला गया, 
किन्तु ब्यावरके रानीवालोकी तरह वहाँ उसे कोई अभिभावक मिल न 
सका । ब्रह्मचारीजी कुछ दिन तक अन्य सामाजिक कार्योमिं व्यप्न रहकर 
बीमार पड गये । आश्रमने ज्यो-त्यो करके कुछ वर्ष बिताये और ब्नह्म- 
चारीजीका देहावसान होनेके बाद उसे जयपुर भी छोडना पड़ा । अब 
वह चौरासी (मथुरा) मे अपना कालयापन कर रहा हैं । 

मथूरा महाविद्यालय और आश्रश्का पुनरुद्धार करनेके बाद ब्रह्मचारी- 
जीकी दृष्टि अपने पुराने कार्यक्षेत्र बनारसकी ओर आकर्षित हुई और 

सन्‌ १६२० के चेश्रमासमे मैने अपने साथियोके साथ पण्डित उमराव- 
सिहजीको ब्रह्मचारी ज्ञानानन्दजीके नवीन सस्करणके रूपमें पहली बार 
देखा । काशी सस्कृत विद्याका पुरातन केन्द्र हे । हिन्दू-विश्वविद्यालयकी 
स्थापना हो जानेसे सर्वागीण शिक्षाका केन्द्र बन गया है । न यहाँ विद्वानों 
की कमी है और न पुस्तकालयो की. ज्ञानाजन और ज्ञानप्रचारके प्रेमियोके 
लिए इससे उत्तम स्थान भारतवषमे नहीं है । जो ज्ञानानन्दी जीव एक 
बार उसके वातावरणका अनुभव कर लेता हैं, उसकी गुजर-बसर, फिर 
अन्यत्र नहीं हो पाती । समाजके प्राय समस्त शिक्षालयोके वातावरणका 
अनुभव करनेके बाद भी ब्रह्मचारीजी अपने पूर्वस्थान बनारसकों न 
भूल सके और कई शिक्षासस्थाओोके सचालनका भार स्वीकार करने 
पर भी उन्होंने परित्यक्स बनारसको ही अपना कार्यक्षेत्र बनाया । 


उन दिनों मध्यप्रदेशके रतौना गाँवमे सट्कार एक कसाईखाना 
खोलनेका विचार कर रही थी, वहाँ प्रतिदिन कई हजार पशुओके 
कत्न करतनेका प्रवन्ध होने जा रहा था। इस बूचडखानेको लेकर 
अखबारी दुनियामे खूब आन्दोलन हो रहा था। स्थ्गन-स्थानपर सर- 
कारी मन्‍्तव्यके विरोधमे सभा करके वाइसरायके पास तार भेजे जाते 
थे। रक्षाबन्धनके दिन स्याह्यादविद्यालयमे भी सभा हुई। बूचड- 
खानेके विरोधमें पूज्य पण्डित गणेज्प्रसादजी वर्णीका ममंस्पर्शी भाषण 
हुआ । ऋृह्मचारी ज्ञानानन्दजीने दृचडखाना स्थापित होनेके विरोधमे 
मीठे सेवनका त्याग किया और अहिसा धर्मका ससारमे प्रचार करने के 
लिए एक अहिसाप्रचारिणी पर्षिद्‌ स्थापित करनेकी योजना सुकाई । 

मे पहले बता चुका हें कि ज्ञानानन्दजी किसी आवश्यक 
विचारको “काल करे सो आज कर, आज करे सो शअब' सिद्धान्तके पक्के 
अनुयायी थे । अहिसा-प्रचारकी प्रस्तावित योजनाको कार्यरूपमे परि- 
णत करनेके लिए उन्होंने कलकत्तेकी यात्रा की और दशलाक्षणी पर्व 
वही बिताया | कलकत्तेकी दानी समाजने उनका खूब सम्मान किया और 
८००० स्पये के लगभग अहिसा-प्रचारके लिए मेट किये। कलकत्तेसे 

लौटते ही ब्रह्मचारीजी अपने काममें जुट गये । अखिल भारतीय अहिंसा 
प्रचारिणी परिषद्की स्थापना की गई और काशी नागरीप्रचारिणी समित्ति 
के भवनमें डा० भगवानदासजीके सभापतित्वमे उसका प्रथम अधिवेशन 
खूब धूमधामसे मनाया गया । जनतामें परिषद्के मन्तव्योका प्रचार 
करनेके लिए “अहिसा' नामकी साप्ताहिक पत्रिका प्रकाशित की गई। 
उपदेशक भी घुमाये गये, अजेन जनताने भी परिषद्के कार्यमे अच्छा हाथ 
बटाया । अनेक रजवाडोने भी सहानुभूति प्रदर्शित की । बहुतसे अजैन 
रईस एक मुझ्त सौ-सौ रुपये देकर परिषद्के आजीवन सदस्य बने । 
प्रारम्भमें अहिसाका प्रकाशन एक-दूसरे प्रेससे हुआ था। पीछे एक 
स्वतंत्र प्रेस खरीद लिया गया, जो अहिंसा प्रेसके नामसे ख्यात हुआ । 
प्राय अधिकाश मनुष्य आत्मप्रशसाको जितनी चाहसे सुनते हूं, खरी 
आलोचनाको उतनी ही घृणासे देखते हे, किन्तु ब्र० ज्ञानानन्दजीमें यह बात 
न थी, वें अपनी आलोचनाको भी बहुत सहानुभूतिके साथ सुनते थे । एक 
बार कुछ ऐसी ही घटना घटी । ब्रह्मचारीजीने अहिसा परिषद्के लिए कुछ 
लिफाफे और लेटर पेपर छपाये थे, जो बढिया थें। हमारी विद्यार्थी- 
मण्डलीने ब्रह्मचारीजीके इस कार्यको समाजके रुपयेका दुरुपयोग बत- 
लाया था| यह बात ब्रह्मचारीजीके कानो तक पहुँची । अवसर देखकर 
एक दिन रात्रिके समय हमारी मण्डलीके मुखिया लोगोके सामने उन्होने 
स्वय आलोचनाकी चर्चा उठाई। उस समयका उनका प्रसन्न मुख आज 
भुलाने पर भी नही भूलता। बोले--मुझे प्रसन्नता है कि तुम लोग मेरे 
कार्योकी भी आलोचना करते हो। मेने बढिया काग़ज़ोकी छुपाई- 
में व्यय अपना शौक पूरा करनेके लिए नही किया, किन्तु ज़मानेकी रफ़्तार- 
को देखते हुए राजा-रईसोके लिए किया है । हम लोग उनका उत्तर सुनकर 
कुछ सक्चा-से गये, किन्तु फिर कभी उस विषयपर आलोचना नही हुई । 
जिन दिनो अहिसा' का प्रकाशन आरम्भ हुआ, उन दिनो भारतके 
राजनीतिक आकाशरमें गॉधीकी आँधीका ज्ञोर बढता जाता था। असहयोग 
आन्दोलनने भारतीयोमें पारस्परिक सहयोगका भाव उत्पन्न करके विदेशी 

शासन-प्रणालीको विचलित कर दिया था । अदालतों, कौसिलो, सरकारी 
स्कूलोका बायकाट प्रतिदिन जोर पकडता जाता था। मशीनगनोकी 
वर्षाके मुकाबलेप्र भारतके राष्ट्रपत्र वाग्वाणोंकी वर्षा कर रहे थे । 
घमासान युद्ध मचा हुआ था, किन्तु दुढ्मनको मारतेके लिए नही, स्वयं 
मरनेके लिए। रक्त लेनेके लिए नहीं, रक्त देनेके लिए। क्योंकि 
अहिसात्मक युद्ध मारना नहीं सिखाता हैँ ! 
“जिसे मरना नहीं आ्राया उसे जीना नहीं आता । 

इस परिस्थितिमें जन्म लेकर और राष्ट्रका तत्कालीन अस्त्र अहिसा' 
का नाम धारण कर अहिसा' राष्ट्रग्री आवाजमे आवाज मिलानेसे कैसे 
पीछे रह सकता था, किन्तु उसकी आवाज राष्ट्रकी आवाजकी प्रतिध्वनि 
मात्र थी, उसने राष्ट्रिय पत्रोकी बातको दोहराया बेशक, किन्तु कोई 
अपनी बात” न कही । इसका कारण जो कुछ भी रहा हो, परन्तु 
ब्र० ज्ञानानन्दजीके राष्ट्रप्रेमी होनेमें कोई सन्देह नहीं है। वे पक्‍के 
धर्मात्मा होनेपर भी जननी-जन्मभूमिकी व्यथाकों भूले नहीं थे, राष्ट्रकी 
प्रत्येक प्रगतिपर उनकी कडी दृष्टि रहती थी और उसपर वे विचार भी 
करते थे । 

उनकी आन्तरिक अभिलाषा थी कि प्रेसके कार्यमे अपने कुछ शिष्यो- 
को दक्ष कर दिया जाय और एक विज्ञाल छापेखाने'का आयोजन किया 
जाय । इसलिए वे प्रतिदिन किसी न किसी छात्रको अपने साथ प्रेसमे 
ले जाते थे । एक दिव मुझे भी ले गये और अहिसा' के 'प्रूफ--सशोधन- 
का कार्य सुझे सौपकर विश्वाम करने लगे । 'प्रूफ' में किसी राष्ट्रिय पत्र- 
की प्रतिध्वति थी--यदि में भूलता नहीं हूँ तो वह एक प्रहसन था, और 
शायद कर्मवीर' से नकल किया गया था। भारतके राजनैतिक मचके 
सूतधार महात्मा गाँधी और अली बन्धु प्रहसन' के पात्र थे। प्रफ' 
में उक्त प्रहसन अघूरा था और मे उसके आदि और अन्तर्स अपरिचित 
था। प्रूफपर दृष्टि पड़ते ही मुझे मौलाना' गाधी दिखाई दिये। मै 
चकराया । आगे बढा तो “महात्मा' शौकतअलीपर नज़र पड़ी | अब 

मैने गाधी-अली' संवादपर दृष्टि डाली तो सब जगह एक-सी ही 'बेवक़्फी 
देखी । संपूर्ण सवादमें गाधीके साथ मौलाना' और शौकतअलीके साथ 
महात्मा” शब्दका प्रयोग देखकर मेरा 'टेम्परेचर' भडक उठा और मुझे 
प्रेसके भूतोकी बेअकलीपर हँसी आ गई। आब देखा न ताब, कलम 
कठार उठाकर 'मौलाना' और महात्मा' दोनोंका शिरच्छेद कर डाला 
और नई रीतिसे गाधीके साथ महात्मा और गौकतअलीके साथ 'मौलाना' 
शब्द जोड डाला | इस कार्यमें एक घटेके लगभग लग गया। अब में 
प्रेसके भूतोकी बेवक्ूफी और अपनी बुद्धिमानीका सुसवाद कहनेके लिए 
ब्रह्मचारीजीकी निद्रा भग होनेकी प्रतीक्षा करने लगा। उनके उठते ही 
मेने प्रूफ उनके सामने रक्खा | अभी में कुछ कहने भी न पाया था कि 
ब्रह्मचारीजीके श्रीमुखसे मेने अपने लिए वे शब्द सुने, जो कुछ देर पहले 
बँपने दिल ही दिलमें, में प्रेसके भूतोको कह चुका था। ब्रह्मचारीजीकी 
इस ताजछुक्री' पर मुझे बडा खेद हुआ, किन्तु जब मुझे मालूम हुआ कि 
“प्रहसन' में हिन्दू-मुसलिम एकताका 'प्रहसन' किया गया हैं तो मेरे देवता 
कच कर गये, और मे प्रेससे (एक दो तीन' हो गया । 
८ >८ >८ 

अहिसा परिषद्‌! और शिक्षामस्थाओके सचालनमें ब्रह्मचारीजी 
इतने तल्लीन हुए कि शारीरिक स्वास्थ्यकी ओरसे एकदम उदासीन हो 
गये । कभी-कभी बुखार आ जानेपर भी दैनिक कार्य करना नही छोडा । 
जब रोग बढ गया तो चिकित्साके लिए बनारससे बाहर चले गये । ज्वर 
ने जीर्ण ज्वरका रूप धारण कर लिया, खासी भी हो गई । यक्ष्माके लक्षण 
प्रकट होने लगे । फिर भी सामाजिक कार्योमें भाग लेना न छोडा । फरवरी 
१६२३ में देहलीमें जो पञ्च कल्याणक प्रतिष्ठा महोत्सव हुआ था, ब्यावर 
विद्यालयके छात्रोके साथ उसमें वे सम्मिलित हुए थे और सेठके कुचेकी 
धर्मशालामें ठहरे थे। में अपने सहयोगियोके साथ उनसे मिलने गया । 
उस समय उन्हें ज्वर चढ रहा था और खाँसी भी परेशान कर रही थी । 
हम लोगोंकी आहट पाते ही उठकर बैठ गये और उसी स्वाभाविक मुस्कान- 

के साथ हम लोगोसे मिले । किसे खबर थी कि यह अन्तिम दर्शन है ? 
अफसोस |! उसी वर्ष भ्रीप्मावकाशके समय अपने घरपर एक मित्र 
के पत्रसे मुझे ज्ञात हुआ कि ब्र० ज्ञानानन्दजीका देहावसान हो गया। 
पढकर में स्तम्मित रह गया। रगोमें बहनेवाला खून जमने-सा लगा, 
मस्तक गर्म हो गया । अन्तर्में अपनेको समझाया और उनकी सत्शिक्षा, 
सद्व्यवहार और कतंव्यशीलताका स्मरण करके, स्वगंगत हितैषीको 
श्रद्धाउजलि अपित की । 

मनुष्य जब तक जीवित रहता है, तब तक उसके अत्यन्त निकट 
रहनेबाले व्यक्ति भी उसका महत्त्व समभनेकी कोशिश नही करते । 
मेरी भी यही दशा हुई, मेने भी ब्रह्मचारीजीकी सत्शिक्षाओको सर्वंदा 
उपेक्षाकी दृष्टिसे देखा । आज जब वे नहीं हें और पद-पदपर उनके 
ही सदुपदेशोका अनुसरण करना पडता है, तब अपनी अज्ञानतापर अत्यन्नन 
पश्चात्ताप होता हैं। 


-जैनदशन, १९४३ 

वाकर्लीवाल 





जेनसमाजके क्लथि[सामर 
श्री धन्यकमार जेन 


#& ण्ः काग़ज़ दीजिये नं, किताबोंपर चढ़ाऊँगा ? ' 

ए्‌ ८एक काग़ज़की क्रीमत दो पैसे ढे,-पैसे देकर ले सकते हो |” 

“यों हो एक दे दीजिये न, बहुत-से तो हैं ?” 

“इनका मैं मालिक नहीं, में तो बिना पैसेका नौकर हूँ ।”” 

“जत्ो मालिक कौन है, उनसे कहके दिलवा दीजिये न ?”! 

“मालिक तो सारा जैन-समाज है,-हम-तुम सभी मालिक हैं; पर 
खेनेके लिए नहीं, देनेके लिए 

सनू १६१४-१५ वी बात हँँ। में तब स्थाद्वादमहाविद्यालय 
कांशीमे शिक्षा पा रहा था। मैदागिनकी जैनधर्मशालाके फाटकके 
पास भारतीय जेन-सिद्धान्त-प्रकाशिनी सस्थाका कार्यालय था, 
जिसमे बैठे जैन-समाजके सुप्रसि८ शिक्षागुरु स्व० प० पन्नालालजी वाकली- 
वाल पुस्तक बाँध रहे थे । जिस समय उनसे मेरी उपर्यक्त बातचीत हुई 
थी, तब मे नही जानता था कि में उन्हीसे बात कर रहा हैं, जिनकी लिखी 
कई पुस्तक में पढ़ चुका हूँ और मोक्षग्ास्त्र आदि अब भी पढ़ रहा हूं, 
जिनपर चढानेके लिए कागज माँग रहा था। तब तो मुझे ऐसा लगा 
कि बूड॒ढा बहुत कजूस है और निर्देयी भी, कि जिसको मेरी बिनीत प्रार्थना 
पर जरा भी दया नहीं आई | सूभमे तब इतनी समझ ही कहाँ थी कि 
उनके उन सीमित छाब्दोंगे अवैत़निक सामाजिक कार्य कर्ताओके उत्तर- 
दायित्वका कितना जबरदस्त उपदेश हैं। बादमे तो लगभग दस-बारह 
वर्ष तक मुझे उनके निकट रहकर उक्त सस्थाकी सेवा करनेका सौभाग्य 
प्राप्त रहा; और खूब अच्छी तरह समभ गया कि अवैतनिक कार्यकर्ता 
का आदर्श क्‍या होना चाहिए । 


पं० पच्नालाल वाकलोवाल श्प७ 


एक मे ही नही, और भी अनेक ऐसे लेखक हैँ, जिनके उत्साहका 
मूल स्रोत गुरु! जी थे । उन्होने अनेकोको सामाजिक सेवाके लिए तेयार 
किया और जीवनकी अन्तिम घडी तक करते रहे । 

गुस्जीके प्रारम्भिक जीवनके सम्बन्ध भला मुझे क्‍या जानकारी 
हो सकती थी ? हाँ, जब वे पुराने किस्से कहनेमे दिलचस्पी लेते थे, तब 
कुछ-कुछ मालूम होता रहता था । एक जमाना था, जब जैनग्रथ छापने 
वालोको लोग घृणाकी दृष्टिसे देखा करते थे । गुरुजीने उस समय जैन 
ग्रथोका प्रकाशन करना प्रारम्भ कर दिया था। उनकी भावना थी कि 
जेन-समाजका बच्चा-बच्चा अपने धर्म-सिद्धान्तसे परिचित हो जाय। 
इसके लिए उन्होंने बीसियो पाठ्य पुस्तके लिखी; और अन्त तक इस 
ब्रतका वे लगन और उत्साहके साथ पालन करते रहे । मु उन्‍्हीसे मालूम 
हुआ था कि कई पाठच् पुस्तक उन्होंने दूसरोके नामसे प्रकाशित करके 
उनका इस दिद्यामे उत्साह बढाया | जैन-ग्रन्थ-रत्नाकर कार्यालय उन्हीं 
की स्थापना है। जिसने अपने प्रारम्भिक जीवनमे अच्छे-से-अच्छा जैन 
साहित्यका प्रकाशन किया । 

श्रीमान्‌ प० नाथूरामजी प्रेमीकी प्रतिभा देखकर उन्होने उन्हें 
जनग्रथ-कार्यालयका साझीदार बना लिया था, और उनके भरोसे उस 
कार्यकों छोडकर वे उच्चतर प्रकाशन सस्था और विद्यालयोकी स्थापना 
आदि महत्त्वपूर्ण कार्योमे जुट पड़े थे । 

श्री प्रेमीजीनें. अपनी एक पुस्तक समर्पण करते हुए गुरुजीके लिए 
जो कुछ लिखा है, उससे हम उनकी महानताका अनुमान कर सकते हें, 
वे लिखते हं-जिनके अनुग्रह और उत्साहदानसे मेरी लेखनकलाकी 
ओर प्रवृत्ति हुई और जिनका आश्रय मेरे लिए कल्पवृक्ष हुआ, उन गुरुवर 
पं० पन्नालालजी बाकलीवालके करकमलोमे सादर समर्पित ।” 


सन्‌ १६१८ तक जंनसमाजकों उनकी कितनी सेवाएँ प्राप्त हुई, 
इसका सिलसिलेबार वर्णन तो मे नहीं कर सकता, पर इतना ज़रूर कह 

सकता हूँ कि उनके जीवनका कोई भी क्षण जैनसमाजकी सेवाके सिवा 
उनके निजी कार्यमे नहीं लगा। 

जब वे 'जैनहितेषी” निकाला करते थे, तब निर्णयसागर प्रेससे 
उनका विशेष सम्बन्ध था। निर्णयसागर प्रेसके मालिकोने उन्हीकी 
प्रेरणासे प्रमेयकमलमातंण्ड', “अष्टसहस्नी', 'यशस्तिलकचम्पूर आदि 
अनेक जैनग्रथ प्रकाशित किये थे, जिनका कि उस समय जैनसमाज द्वारा 
प्रकाशन होना असभव-सा था । 


बंगालम जिनवाणी-प्र चार- 


बनारससे भारतीय जैन-सिद्धान्त-प्रकाशिनी सस्था' को कलकत्ता 
ले गये थे कि बगाली विद्वानोसे मिल-जुलकर उन्हे भगवान्‌ महावीरकी 
वाणीकी महत्ता सुझाये । 

मुझे वे पचासोबार पचासो बगाली विद्वान, सपादक और लेखकोके 
पास ले गये थे। उन्हें वे सस्क्ृत प्राकृतके जैन ग्रथ भेट किया करते थे; 
और इस तरह जिनवाणीकी ओर उनका मनोयोग खीचा करते थे । बँगला 
मासिकपत्रोमे सर्वेश्री महामहोपाध्याय विधुशेखर भट्टाचा्यं, प० हरिहर 
शास्त्री, बा० शरच्चन्द्र घोषाल, बा० हरिसत्य भट्ठाचाय्ये, प० चिन्ता- 
हरण चत्रवर्ती प्रमुख अनेक विद्वानोकों उन्होने जैन-साहित्यकी ओर आक- 
घित किया था। वे वगीय साहित्य-परिबदके सभासद्‌ रहे और वहाँ 
उन्होने अनंक बगाली लेखकोकी जैनसाहित्यकी ओर रुचि बढ़ाई । अन्तमें 
यह सिलसिला इतना बढता गया कि उनके आसपास बंगाली विद्वानोका एक 
समूह-सा जम गया । 

इसी समय उन्होंने वगीय अहिसा परिषद्‌” की स्थापना की और 
उसकी तरफसे “जिनवाणी” नामक एक बेंगला मासिकपश्रिका प्रकाशित 
की गई। अहिसा-परिषद्का कार्य अत्यन्त महत्त्वपूर्ण हो रहा था, जिसे 
स्व० रसिकमोहन विद्याभूषण आदि अनेक प्रभावशाली बगाली विद्वान 
लेखक और वक्‍ताओका सहयोग प्राप्त था । है 

भारतीय जेनसिद्धान्त प्रकाशिनी संस्थाने जैनसिद्धान्तका महत्त्व- 
पूर्ण प्रकाशन किया; और आज भी, अगर स्व० गुरुजीके निर्देशानुसार 
ही उसका कार्य जारी रहता तो, और जैसी कि स्व० गुरुजीकी भावना 
थी, आज निस्संदेह वह “गीता प्रेस गोरखपुर' और 'कल्याण' जँसी आदर्श 
संस्था हुई होती । पर जैनसमाजका इतना सौभाग्य कहाँ, जो उसे 
अपने धर्मकी वास्तविकता समझनेका सुन्दर साहित्य उपलब्ध हो ? 


मेने अपनी आँखोसे गुरुजीको कईबार इसलिए रोते हुए देखा है कि 
उबत दोनो संस्थाएँ किसी योग्य, उत्स'्ही और कर्मठ सेवकके हाथ सौप 
दी जाएँ, भल ही वह न्यायतीर्थादि उपाधिध।री न हो, पर उसमे लगन 
और जीवन खपा देनेकी भावना होनी चाहिए । 


आज, वगीय अहिसा परिषद्‌ और बंगला 'जिनवाणी' का तो नामो- 
निशान तक मिट चुका है, और भारतीय जेन-सिद्धान्त-प्रकाशिनी सस्था 
जिससे ग्‌रुजीका गीता प्रेस' का स्वप्न मूतिमान हो सकता था, कलकतते 
के किसी एक मकानमें पडी अपनी अन्तिम सॉँसे ले रही हे । 


काशीके स्याद्वादमहाविद्यालयकी स्थापना करनेमे भी आपका 
हाथ था। जेन-हितषी' पत्रके जन्मदाता भी आप ही थे । धर्मपरीक्षा' 
का अनुवाद, 'रत्नकरण्डक्रावकाचार', द्रव्यसग्रह और तत्त्वार्थसृत्र' 
की छात्रोपयोगी टीकाएँ, जैन-बाल-बोधक' (४ भाग) स्त्री शिक्षा 
(२ भाग) आदि जेनधर्मकी पुस्तकोके सिवा हिन्दीकी सर्वोपयोगी पुस्तकें 
भी आपने लिखी हैं । 

यह तो सन्‌ १६१६-१७ तककी बात है । उसके बाद तो उनके 
द्वारा बहुत-सी पुस्तके लिखी गई, और अनेक महत्त्वपूर्ण कार्य हुए । 
सच बात तो यह हें कि जेन-समाज, समाज-सेवक और साहित्य-सेवियोका 
आदर करना जानती ही नही; अन्यथा जैन-समाजमे स्वर्गीय पं० पश्मालाल 
वाकलीवालका स्थान वही होता, जो बगालमे स्व० ईइ्वरचद्र विद्या- 
सागरका है। भावी जेनसमाजको धर्मज्ञानकी सच्ची शिक्षासे शिक्षित 

देखनेकी दीपशिखाबत्‌ चिर-प्रज्वलित महान्‌ भावनासे उन्होंने जेन शिक्षा- 
लयोके लिए पाठय-साहित्यका निर्माण-यज्ञ प्रारम्भ किया था । 

वह यज्ञ उनकी खुदकी दृष्टिमे अपूर्ण रह गया, यही उनका अन्त 
समयका पछतावा था, और दूसरा कल्पवृक्ष-जिसका बीज उन्होने भा० 
जैन-सिद्धान्त-प्रकाशिनी सस्थाके रूपमे बोया था, वह अपने यौवनकालमे 
ही क्षयरोगग्रस्त हो गया । 

युक्ति-अयक्ति और सभव-असभवका विचार में नहीं करना 
चाहता, में तो चाहता हूँ कि आज जैन-समाजकों कविवर प० बनारसी- 
दासजी, पडितप्रवर टोडरमलजी, दीवान अमरचन्दजी ओर प० पदच्चालाल- 
वाकलीवाल जैसे महापृरुषोकी आवश्यकता है, और उसकी पूर्ति 
हो जाय तो जैन-समाज जी जाय । 


--दिगम्बर जेन, 
दिसम्बर १९४३ 


नाध्ी के । जथअीओ +-+ 

पण्डित ऋषभदास 

जन्म-- चिलकाना, १८६३ ई० 


स्वरगंवास-- चिलकाना १८६२ ई० 


गुदड़ीमे लाल 


बाव्‌ सूरजभानु वकोल 

सपताउस ६ मीलकी दूरीपर प० ऋषभदासजी चिलकानेके 

रहनेवाले थे। इनके पिना प० मगलसैनजी जमीदार भी 
थे, बहुधाकर साहूकारी करते थे। १० ऋषभदासजीका देहान्त उनको 
२९ बरसकी उमरमें ही, शायद सन्‌ १८६२ ई० मे या इसके करीब हो गया। 
उन्होने चिलकानेमें ही किसी मुसलमान मियॉजीसे किसी मकतबसमें या 
उर्दू स्कूलमें तीन-चार वर्ष पढकर सिर्फ कुछ थोडा-सा उर्दू लिखता-पढना 
सीखा था, जैसा कि उस जमानेमे हमारी तरफ दस्तूर था । हिन्दी लिखना- 
पढना उन्होने अपने पितासे ही सीखा, और फिर उन्हीके साथ स्वाध्याय 
करने लगे । इस स्वाध्यायसे ही वह ऐसे अद्वितीय विद्वान हो गये कि 
जिसकी कुछ भी प्रशसा नहीं की जा सकती है। आप बडे तीद्षण-बुद्धि 
थे। न्याय और तक॑में आपकी बुद्धि बहुत ही ज्यादा दौडती थी । 

चिलकानेसे १४ मीलके फासलेपर कस्बा नकुड है, जहाँका में 
रहनेवाला हूँ । यहाँ प० सन्तलालजी जैन, हिन्दी भाषा जाननेवाले जैन- 
धममके अच्छे विद्वान्‌ रहते थे, वह भी बडे तीक्ष्णबुद्धि थे और न्याय तथा 
तकंके शौकीन थे । परीक्षामुख और प्रमाण-परीक्षाकों खूब समझे हुए थे । 

प० ऋषभदासजीके यह बहुत ही नजदीकी रिश्तेदार थे। उन्ही 
की सगतिसे प० ऋषभदासजीको न्याय और तर्कका शौक हुआ । 
एकमात्र इस शौक दिलाने या प्रवेश करानेके कारण ही प० ऋषभदासजी 
अपनेको प० सन्तलालजीका शिष्य कहा करते थे। प० मगलसैनजीने 
अपने दोनो बेटोकों अलग-अलग साहूकारीकी दूकान करा दी थी और 
स्वयं एक तीसरी दूकान साहुकारीकी करते थे । 

सन्‌ १८८६ ई० में कस्बे रामपुर जिला सहारनपुरके उत्सवर्मे 
में भी गया और प० ऋषभदासजी भी गये । मे उन दिनों सहारनपुरमें - 

अपने चाचा ला० बुलन्दराय वकीलके वकालतके इम्तिहानकी तैयारीके 
वास्ते रहता था। बे और उनके पिता रायसाहब मथुरादास इजिनियर 
आयंसमाजी थे । रामपुरके जैन उत्सवमें मेरे साथ बा० बुलन्दराय भी 
गये थे, वहाँ उन्होने जैन पण्िडतोके साथ ईश्वरके कर्ता-अकर्ता होनेकी 
बहस उठाई । जब मेने देखा कि जैन परिडतोंके उत्तरसे उनकी पूरी तसल्ली 
नही होती है, तब स्वय मुझे ही उनके सत्मुख होना पड़ा और बेधडक 
तक-वितर्क करके उनको कायल कर दिया । इस समय तक मेरी और 
ऋषभदासजीकी कुछ जान-पहचान नही थी । क्योकि इससे पहले मेरा रहना 
परदेशमें ही होता रहा था। यह हमारी बहस प० ऋषमभदासजीने 
बडे गौरसे सुनी, जिससे उनके हृदयमें मुझसे मित्रता करनेकी गहरी चाह 
हो गई | सभा विसर्जन होनेषपर जब सब अपने-अपने डेरेपर वापिस 
जा रहे थे, प० ऋषभदासजी भी हमारे साथ हो लिये और बाबू बुलन्दराय- 
से इस विषयमें कुछ तक॑-वितक॑ करना चाहा । अत. हम सब लोग रास्ते 
ही में एक जगह बैठ गये और ऋषभदासजीने नये-नये तर्क करके उनको 
बहुत ही ज्यादा कायल कर दिया, जिससे मेरे मनमे भी उनसे मित्रता 
करनेकी गहरी इच्छा हो गई । इस इच्छासे वे रात्रिको मेरे डेरेपर आये 
और हमारी उनकी घनिष्ठ मित्रता हो गई, जो अन्त तक रही । उनको 
अक्सर सहारनपुर आना पडता था । जब-जब वे आते थे, मुझसे जरूर 
मिलते थे और धार्मिक सिद्धान्तोपर घण्टो बातचीत होती रहती थी । 
मेरे पितामहके भाई रायसाहब मथुरादास इजिनियरकी बहस 


ईश्वरके सृष्टिकर्ता विषयपर बहुत दिनोसे प० सन्तलालजीसे लिखित 
रूपसे चल रही थी । रायसाहब आर्यसमाजके बड़े-बडे विद्वान्‌ परिडत्तोसे 
उत्तर लिखवाकर उनके पास भेजा करते थे। अन्‍्तमें प० सन्तलालजीने 
जो उत्तर दिया, वह बहुत ही गौरवका था, जिसका उत्तर लिखनेकों राय- 
साहबने प० भीमसैनजीके पास भेजा जो आर्यसमाजमें सबसे मुख्य विद्वान्‌ 
थे और स्वामी दयानन्दके बाद उनके स्थानमें अधिष्ठाता माने जाते थे । 
भीमसैनजीने अपने आर्यसमाजी विद्वान॒के उस उत्तरको, जिसका प्रतिउत्तर 
१३ 

पं० सन्‍्तलालजीने दिया था, दूषित बताकर स्वयं नवीन उत्तर लिखकर 
भेजा, जिससे यह बहस बिल्कूल ही नवीन रूपमें बना दी गई । इस समय 
प० सन्तलालजीका देहान्त हो चुका था। इस कारण रायसाहबने भीम- 
सैनजीका लिखा हुआ यह नवीन उत्तर वा नवीन तक मेरे पास भेजकर 
जैन पण्डितोसे इसका उत्तर लिखकर भेजनेको बहुत दबाया । 


रायसाहबका यह खयाल था कि प० भीमसैनजी-जैसे महान्‌ विद्वान्‌- 
के इस नवीन तर्कका जवाब किसी भी जैन पणिडितसे नहीं दिया जावेगा । 
इस ही कारण उन्होंने बडे गवंके साथ मुझको लिखा था कि यदि तुम्हारे 
जैन पडित इसका उत्तर न दे सके तो तुम जैनधर्मपरसे अपना श्रद्धान 
त्यागकर आयंसमाजी हो जाओ । 

मेने ५० भीमसेनजीकी इस बहसको सहारनपुरमे सब ही जैन 
विद्वानोकों दिखाया और इसका उत्तर लिखनेकी प्रार्थना की, परन्तु 
कोई भी इसका उत्तर लिखनेको तैयार नही हुआ । जब इस भारी लाचारी 
का जिक्र प० ऋषभदासजीसे किया गया तो उन्होने कहा कि घबराओ 
मत इसका उत्तर में लिख दंगा, और छ दिनोके बाद उन्होने उसका उत्तर 
लिखकर मेरे पास भेज दिया और वह मेने रायसाहबके पास भेज दिया, 
जिसको पढ़कर रायसाहब और उनके आयेसमाजी विद्वान्‌ ऐसे कायल 
हुए कि फिर आगे इस बहसको चलानेकी उनकी हिम्मत नहीं हुई और 
बहस बन्द कर दी गई । इन ही दिनों प० चुन्नीलाल और मुशी मुकन्द- 
राय मुरादाबाद-निवासी दो महान्‌ जैन परोपकारी विद्वान्‌ सारे हिन्दुस्तान 
में जेन जातिकी उन्नति और उत्थानके वास्ते दौरा करते फिरते थे । जहॉ- 
जहाँ वे जाते थे, वहाँ-वहाँ जैन-सभा और जैन-पाठशाना स्थापित कराते 
थे। इस प्रकार उन्होंने सेकडो स्थानोपर सभा और पाठशाला स्थापित 
करा दी थी । भथुरामें जैन-महासभा और अलीगढ़में जैनमहाविद्यालय 
भी उन्होने ही स्थापित कराये थे। दो साल इस प्रकार दौरा करनेके बाद 
मुणञी मुकुन्दरायकों गठियाबाय हो गई, तो भी उन्होने दौरा करना नहीं 
छोड़ा । फिर एक वर्षके बाद उनका देहान्त हो गया । बे महान्‌ विद्नानू, 

सभाचतुर और महान्‌ उच्च कोटिके वक्‍ता और उपदेशक थे। उनके 
देहान्तके कारण यह दौरा बन्द हो गया और महासभा भी बन्द हो गई । 

फिर इसके दो वर्षके बाद मेने मथुरा जाकर यह महासभा स्थापित 
कराई थी और जैेनगजट जारी किया था, जो अब चल रहे है । दौरा करते 
समय जब यह दोनो विद्वान्‌ सहारनपुर आये थे, तब मेने प० ऋषभदासजी 
का लिखा हुआ प० भीमसैनजीके महान्‌ तकंका उत्तर इन दोनो विद्वानोको 
दिखाकर पूछा था कि यह उत्तर ठीक है या नहीं ” जिसको देखकर 
उन्होने कहा था कि यह उत्तर अत्यन्त ही उच्च कोटिका है और किसी 
महान्‌ शिरोमणि जेन विद्वान्‌का लिखा हुआ है, तब मेने जाहिर किया कि 
यह ऋषभदासजीका लिखा हुआ है तो उन्होने किसी तरह भी विश्वास 
नहीं किया और कहा कि हम उसको अच्छी तरह जानते है । यह उत्तर 
गुसे नौजवानका नहीं हो सकता है, यह तो किसी महान्‌ अनुभवी विद्वान्‌ 
का ही लिखा हुआ है । 

तब मेने ऋषभदासजीको बुलवाकर इन विद्वानोके सामने पेश किया, 
और कहा कि आप इनकी भली-भॉंति परीक्षा कर लें, यह इन्हीका लिखा 
हुआ है । तिसपर मुंशी मुकुन्दरायजीने दो घण्टे तक तकंमें उनकी कडी 
परीक्षा ली और अन्तमें आश्चयंके साथ यह मानना ही पड़ा कि यह महान्‌ 
उत्तर इन्हीका लिखा हुआ है। 

इसके बाद मेरा उनका यही मशविरा हुआ कि इस विषयपर एक 
ऐसी महान्‌ पुस्तक लिख दी जावे, जिसमें सब ही तक॑-वितकोंका उत्तर 
आ जावे और कोई भी बात ऐसी बची न रहे, जिसकी बाबत किसी धिद्वान्‌ 
से पूछनेकी जरूरत रहे । इस मशविरेके बाद ही उन्होने 'मिथ्यात्वनाशक 
नाटक' लिखना शुरू किया और एक वर्षकी रात-दिनकी भारी मिहनतके बाद 
यह महान्‌ अद्भुत भारी पुस्तक तैयार हो पाई। तैयारीके कुछ दिनों पीछे 
ही, उनकी दृकानमें रातको चोरी होकर यह पुस्तक भी चोरी चली गई । 

पक्का सन्देह उनका यही था कि पुस्तकके ही चुरानेके बास्ते ईर्ष्या- 
वश किसीने यह चोरी कराई है, जिसपर उन्होने धैयें धर, फिर दोबारा 

यह पुस्तक रचनी शुरू कर दी, और बहुत कुछ लिख भी ली, तब किसी 
प्रकार यह पहली लिखी पुस्तक भी उनको कहीसे मिल गई । यह पुस्तक 
उद्‌-अक्षरोमें लिखी गई थी । उन दिनो में देववन्दर्में वकालत करता था 
और जैन हितोपदेशक' नामका एक मासिक पत्र उर्दूमें निकालता था । 
प्‌० ऋषभदासजीका “मिथ्यात्वनाशक नाटक नामका यह महान्‌ 
ग्रन्थ मेने देवबन्द मेगा लिया और उसका प्रारम्भिक एक बडा भाग नमूने 
के तौरपर छपवाकर जैन हितोपदेशकके ग्राहकोके पास भेजा, जिसके 
पढते ही जैन-जातिमें इसकी भारी दुन्दुभि मच्र गई, चारो तरफसे इस 
सारी पुस्तककों प्रकाशित करनेकी ताकीद आने लगी, तब मेने इस सारे 
ग्रन्थकों छप्वानेका बन्दोबस्त किया, एक कापीतवीस बुलाकर अपने 
पास रखा और मसालेके कागजपर मसालेकी स्याहीसे पत्थरके छापेपर 
छपनेवाली कापियाँ लिखवाना गुरू की । बड़े गौरके साथ उनको शुद्ध 
करके सुजफ्फरतगरमें उनको छपनेको भेजता रहा। इकट्ठा कामज खरीदकर 
छापेवालेको दे दिया । छापेवाला सिलसिलेबार इन कापियोको नहीं छापता 
था, किन्तु बे-तरतीब जो कापी हाथ आई, वह ही छापता रहा । आधेसे 
ज्यादा छप जानेपर प्रेस बन्द हो गया, जो कापी छपनेसे रह गई थी, उसको 
देहली छपनेको भेजा, परन्तु अधिक पुरानी हो जानेके कारण वह न छप 
सकी, सब करा कराया गारत गया, सारा धन लगा हुआ फिजूल गया, 
छपे हुए सब कागज जलाने पड गये । कुछ दिनो पीछे मास्टर बिहारी- 
लालजी बुलन्दशहरने इसके पाँच प्रथम भाग छपवाये, जिसके बाद पुस्तक 
में न्‍्यायके कठिन शब्द आ गये जो उर्दू अक्षरोमे लिखे जानेके कारण कछ 
ठीक नही पढे जाते थे, इस कारण मास्टर बिहारीलालजीने उनको शुद्ध 
कर हिन्दीमें लिखे जानेके लिए बाबू जुगलकिशोर मुख्तार सरसावा जिला 
सहारनपुरके पास भेज दिया, परन्तु उनको फुर्सत कहाँ ? इस कारण 
वर्षोसे अब यह महान्‌ ग्रन्थ उन्हींके पास है, पूर्ण नही छप सका है । इसका 
उद्धार होना बहुत ही जरूरी है। 
--दिगम्बर जेन, सूरत, दिसम्बर १९४३ 

फर्मस्नेहसे ओत-फोत 


बट: गोयलोयप झा 








प्‌ महावीरप्रसादजीका भौतिक शरीर हमारी दृष्टिसे 
ओभल हो गया हूँ, किन्तु उनकी आत्मा हमारे चारो ओर 
घूम रही है । जब उनके शवपर देहलीके जैन खडे हुए रो रहे थे, तभी 
किसी देवीन रुँधे हुए ग़लेसे कहा--भाई ! श्ञास्त्र पछते हुए देवोकी 
बात सुनाते थे, तुम भी देवत्व प्राप्त करना आवागमनके चक्‍्करमे न पड़ना ।” 


उस देदीकी बात सुनकर मुझे भी रुलाई आ गई। मेने सोचा 
ये बहन कितनी भव्यात्मा किन्तु भोली है। अरे जो जैनसमाजके लिए 
अपने हृदयमे एक वेदना लेकर मरा हैँ, वह क्‍या कही परलोकमे चैनसे 
रह सकेगा ? उसकी आत्माकी वह तडप, वोह आग क्या इस नहवर शरीर- 

से निकलते ही मिट जायगी ? आत्माकी लगन तो आत्माके साथ रहती 
है, वह शरीरके साथ कंसे रह जायगी ? 

दशलाक्षणीमे वे रुग्णशय्यासे न उठ सके, तो न नये मन्दिरमें शास्त्र- 
प्रवचनको बाहरसे विद्वान्‌ ही आया, न कुछ उत्साह ही दीख पडा । उत्साह 
दीखता भी कहाँसे ” वह तो पण्डितजीकी चारपाई पकंडे उनके जीवन 
की दुआएँ माँग रहा था ! 

पण्डित महावीरप्रसादजी देहलीके थे, देहलीमें ही जन्मे और देहली 
में ही मरे । उनका प्यारका नाम नूरीमल था । अखिल भारतीय ख्याति- 
प्राप्त न थे, और न इस ख्यातिकी उन्हें चाह थी। वे जेनधर्मके खासे 
जानकार और पण्डित थे। पर सर्टिफिकेटशुदा और पेशेवर पण्डित न 
थे । आजीविकाका साधन व्यापार था। घरका मकान था, मा और 
स्त्री मर चुकी थी, एक लडकी है, उसकी शादी करके निश्चिन्त थे । निरा- 
कुलतापूर्वक जीवन व्यतीत करते थे । 

देहलीमे रहते थे, पर समूची जेनसमाजकी हलचलका ज्ञान रखते 
थे, और देहलीका तो ऐसा एक भी कार्य नहीं, जिसमें उनका सहयोग 
न हो । उनके प्रत्येक श्वासमे समाज-सेवाकी भाफ रहती थी । 


लोग कहते हं कि पण्डितजी क्‍या गये, देहली जैनसमाजका स्तम्भ 
गिरा गये । में कहता हूँ स्तम्भ तो फिर भी लगाया जा सकता हे, पर जिसके 
प्राण निकल गये हो, वह क्‍या करे ? पण्डित महावीरप्रसादजी देहली 
जैनसमाजके प्राण थे । 


देहलीमे परिषद्ू-अधिवेशन हुआ, आप प्राणपणसे जुट गये ! 
बीर-जयन्ती महोत्सव आता, रात-दिन एक कर देते। कही भाषण 
हो, आपको किसी कोनेमे बेठा देख लो, कोई उत्सव हो, पण्डितजी व्यस्त 
है । हरएकके आडे वकक्‍तमे काम आते । सच्चे सधारक और पक्के आचार- 
वान्‌ । कोई पण्डित है या बाबू इससे उन्हे क्या, उनके स्नेह या आदरके 
लिए तो जैन होना ही काफी था । 

मुझे याद नही कि पण्डितजीसे मेरा परिचय कब और कैसे हुआ ? 
वह परिचय क्‍या था ? गायका बछड़ेके प्रति स्नेह था। मुझे क्या, वे 
प्रत्यक सहधर्मीको देखकर हरे हो जाते थे । उनके हृदयमे जो एक धर्मके 
प्रति अनुराग और मोह था, वह बबंस बाहर छलक पडता था । 

मुझे याद है कि जब मुझे लिखनेकी बीमारी थी, कुछ कर गुजरने 
की सनक थी तभी मेने “राजपूतानेके जैन वीर” निबन्ध लिखा था । 
वह कैसे लिखा गया, कागज़ और क़लम-दावातको पैसे कंसे जुटाये, इतनी 
पुरानी बात अब याद नहीं। याद है केवल एक बान, और वह यह कि 
बह हस्तलिखित प्रति उदयपुरके एक ऐतिहासिक बन्धकों दिखाना चाहता 
था, उनकी भी इच्छा थी । सुथोग भी सहसा मिल गया । एक मेर परि- 
चित सज्जन उदयपुर जा रहे थे, अत उनको वह हस्तलिखित प्राति उदयपुर 
दिखानको दे दी ! 

पण्डिलतजीको उसी रोज मालूम हुआ तो सन्न रह गये । बोले- 
“तुप्रने यह क्‍या किया ? यदि ले जानेवाला कापी खो दे, या न दे तो 
तुम क्‍या कर लोगे ? इतने श्रमसे तेयार की हुई पुस्तक तुमने पानीमे 
बहा दी ? उसे देते हुए तुम तनिक भी न क्लिभके ।” 

उसके हाथ कापी भेजने हुए मुर्भे कितना दुख हुआ था, कितना 
सकोच या, यह में पण्डितजीको कैसे बताऊँ ? मुझे चुप देखकर बोले- 
“जाओ उनसे जैसे भी बने कापी वापिस ले आओ, खबरदार जो आइन्दा 
ऐसा बचपन किया तो ?" 

फिर बोले-- तुम कापी वापिस न लाओ, न जाने वह क्या समझे ? 
मुमकिन हूँ वह देनेसे मता कर दे । अत तुम भी उनके साथ उदयपुर चले 
जाओ और रास्तेमे कछ घटाने-बढानेके बहाने कापी लेकर अपने कब्जेमे 
कर लेना । उस कापीपर तुम्हारा ही नहीं, हम सबका अधिकार हे । 
अन- अपने सामने दिखाकर वापिस ले आना ।"' 

न जाने क्या-क्या बाते समभझाई, पर में कैसे कहूँ कि पण्डितजी 

रेलवे उधार टिकिट देती नहीं है, और मुझे बगेर टिकिट बैठनेका अभ्यास 
नही है । मुझे बोलनेका मौका न देकर स्वय ही बोले-- 

“लो यह २५ रु०, अभी जाकर उदयपुर जानकी तैयारी कर दो । 
यह रुपये जब चाहो सुभीतेसे दे देना, चिन्ताकी ज़रूरत नही ।” 

वे रुपये तो उन्होने मुर्भे वेसे ही दिये थे, उधार नहीं । पर कहा 
इसलिए नही कि में कही बुरा न मान जाऊँ। दान देकर भिक्षुकके स्वाभि- 
मानकी रक्षा भी हो जाये, यह कला हरएक थोडे ही जान सकते है । जो 
जानते है, वे संसारमे बिरले ही होते हे और उनमे एक थे पण्डित महावी र- 
प्रसादजी ' 

पुस्तक भी छपी, उनके रुपये भी उतर गये, पर वह बात नही भूलती । 
भुलाई भी कैसे जाय ? यह बात भी कया भूलनेकी है । 

उन दिनो “अनेकान्त” बन्द था। वीर-शासन-जयन्तीपर १३ 
जुलाई १६३८ को सरसावा जाना था, पण्डितजीको मालूम हुआ तो बोले- 
“तुम्हारा जाना बेकार न निकले, जाओ तो कुछ कामकी बात करके आना । 
मुख्तार साहबके पास अनमोल हीरे भरे पडे है, छीन सको तो छीन लो 
और समाजम बखेर दो, इस जीवनका कोई भरोसा नही, उनसे जो कुछ 
लिया जा सके, जल्दीसे ले लो ।” 


बात सुनी और अनसुनी कर दी, मगर सरसावे गया तो ऐसा मालूम 
हुआ कि पण्डितजीका वह आदेश हमार साथ-साथ आया है और वही 
आदेश अनेकान्तकों फिर दुबारा देहली ले आया ! उन्हें अनेकान्तके 
पुन' प्रकाशनकी सूचना मिली तो गदुगद हो गये, क्‍या पुत्रके विवाहमें 
वह खणी होती होगी ? पर हाय रे विधना ! अनेकान्तके पुन प्रकाशन- 
के उस अकको वह न देख सके और उससे पहले ही स्वर्गंस्थ हो गये । 

पारसाल पोह बदी २ को रथोत्सव था। जल्दी तैयार हुआ, मनमें 
उमग थी, उत्सवमे पण्डितजी मिलेगे ! सहसा दिलमे किसी ने घूँसा 
सारा--पण्डितजी अब कहाँ और कैसे मिलेंगे ? वह हर जयन्ती और 

हर उत्सवमें याद आते है, जब दीख नही पडते, तो एक अभाव-सा खटकता 
है । बीर-जयन्ती नज़दीक है, आज उसी सिलसिलेमें उनकी याद हो आई 
और इसलिए दो शब्द लिखकर उनके प्रति यह श्रद्धाउ्जलि भेट कर रहा 
हूँ। 


--वीर, १३ अप्रैल १९४० 





जन्म--- पानीपत, १८६६ ई० 


स्वर्गवास-- २४ मार्च १६३३ ६ई० 


इउए/सकिक फट एकेफिफेफेकेकेंद कै केटेसिदिकिफेकेरि/क के फेरे ९ रे हे रे दे केकि १ के के टेक किक 


क्या खब आदमी पे 
छ 

पं०» अरहदासजीका रोम-रोम धर्म-रममे डबा हुआ था। उनका 
जीवन सदाचरणसे ओत-प्रोत और खान-पान, अत्यन्त शुद्ध और सात्विक 
था। पूजा, स्वाध्याय, सामायिक आदियें जिस प्रकार वे लीन रहते थे, 
उसी प्रकार समाजोन्नतिके कार्य्योमें भी वें सदैव अग्रमर रहते थे । 
पानीपतके हिन्दू-मुसलमान सभी उन्हें अपना समभते थे, हर एकके आड़े 
वक्‍तमें काम आते थे । महमॉनवाज, मिलनसार और बड़े ही जिन्दादिल 
इन्सान थे। 


--गोयलीय 


#९४९पि 7 के ॥३ कि मे देह है दि कि हि है» /रै हि लि/पे 5 लि शिक्िलि/पि है नि ।रि/पे ये हि /गि/र/रेि कि िखि 


फेकबामावीः 


श्री रूपचन्द्र गार्गोय 


न्कडित अरहदासजी पानीपतनिवासी, उत्तर भारतकी जैन- 
समाजके एक नर-रत्त थे। सदा हँसमुख, सरलस्वभावी, धामिक 
क्रियाओमे सावधान रहते थें। आप जद्ध खहरके वस्त्र पहनते थे, 
ऊन व चमडेकी वस्तुओका प्रयोग नही करने थे । शास्त्र-स्वाध्याय मन लगा 
कर करते थे । ऊँचे सिद्धान्त-ग्रन्थोका खूब अध्ययन करते थे । दाशंनिक 
चरचाम उनकी बडी रुचि थी । देवपूजा वर्ड चावसे करने थे, पर्वेके दिनों 
में तो गाजेबाजेके साथ घटो पृजनमे सलग्न रहते थे । भजन गायन द्वारा 
भी भक्ति करनेका उन्हे बडा शौक था । रथोत्सवोके अवसरपर व्याख्यान 
देने व भजन गानेमे भी आप दक्ष थे। भगवानके सामते नृत्य करनेमें 
अपना सौभाग्य समभते थे। इनका यह दृढ़ विचार था कि ३५ वर्षकी 
अवस्था हो जानेपर, घरवारके धन्धोकों छोडकर एकान्तमें रहकर धर्म- 
साधन किया करेगे, परन्तु उस अवसरके आनेपर आप अस्वस्थ हो गये और 
दो सालकी लम्बी बीमारीके बाद २५ मार्च १६३३ को स्वर्गवासी हो 
गये । अनुचित बातोका सामना करनेमे आप बड़े दिलेर थे और छोटे- 
बड़े सभी बन्धुओकी समान भावसे सेवा करतेमे तत्पर रहते थे । अनेक 
कष्ट सहन करके व खर्च करके भी सेवासे मुख नहीं मोडते थे, इसी कारणसे 
वे सबको प्रिय थे। शहरकी हिन्दू व जैन समाजकी किसी भी सभा-सोसा- 
इटीका कार्य रुकता देखकर, उसके चलानेका सारा भार अपने कन्धोपर ले 
लेते थे। इसी कारण आप बरसो गऊशाला कमेटी व काग्रेस कंमेटीके सभा- 
पति रहे । उनका देश-प्रेम भी ऊँचे दर्जजा था। आप सुधारक-विचारों- 
के थे, जाति व समाजकों लगी बुराइयो व रूढियोंसे उभारनेमे विन्तित 
रहते थे। स्त्रियोको धर्म-मार्गपपर लगानेका कार्य भी आपने बडी लगन 

से किया । दिगम्बर जैन-शास्त्रार्थ सं अम्बालाकी स्थापना व कार्य- 
सचालनमे आपका प्रमुख हाथ था। ब्र० सीतलप्रसादजीके साथ आपका 
गहरा सम्बन्ध था, उनकी सुधारक योजनाओको सफल बनानेमे आप 
प्रसस्नशील थे । यद्यपि ब्र० सीतलप्रसादजी मन्दिरोमे सुधारक विषयों 
के, छोडकर धामिक विषयोपर ही भाषण करते थे, फिर भी एकबार 
पानोपतके कुछ स्थितिपालक महानुभावोने श्री ब्र० सीतलप्रसादजीका 
व्याख्यान दि० जैन-मन्दिरसे करानेका विरोध किया तो आपने उनका 
डटकर विरोध किया और भाषण करानेमे सफल हुए। इस प्रकार 
प० अरहदासजीका जीवन एक अलौकिक और क्रान्तिकारी जीवन रहा 
हैं जो समाजके अन्य युवकोके लिए आदर्श था । 


--पानीपत, १० मई १९५॥ 


+. +>6३०७०) [ टप48० --- 





जन्म्‌> सरसावा, वि० सं० १६३४ 


चतंमान आयु-- ७४५ वर्ष वि० स० २००८ 


हे 
फ्क्नचन्ह्‌ 
श्री कन्हेयालाल मिश्र प्रभाकर 
जीवनका रिकाइ - 


गसिर सुदि एकादशी, सवत्‌ १६३४ ' 

सम... ३६४ दिनोमे वह भी एक दिन था। उस दिन भी प्रभातके 
अनल्तर सन्ध्याका आगमन हुआ था और तब निशा रानीन अपना काला 
आँचल पसार सबको अपनी गोदम ले लिया था। यह कोई खास बात न 
थी, पर हाँ, एक खास बात थी, जिसके कारण राप्ट्रभारतीके इस पत्रकार- 
को उसका उल्लेख यहाँ करना पड़ेगा । उस दिन सरसावा (सहारनपुर ) 
में श्री चौधरी नत्थूमल जैव अग्रवाल ओर श्रीमती भोददेवी जैन अग्न- 
बालके घरमें एक बालकने जन्म ग्रहण किया था । 

बुद्धू और घसीटा, अल्लादिया और विल्सव, सबके जन्मोका रिकाई 
म्यूनिसिपैलिटियाँ रखती हे, पर कूछ ऐसे भी हे, जिनके जन्मका रिकार्ड 
राष्ट्र और जानियोके इतिहास प्यार्से अपनी गोदमे सरक्षित रखते है । 
यह बालक भी ऐसा ही था-जुगलकिशोर !' उसीको जीवन-प्रगतिके 
पथचिह्वोका एक सक्षिप्त लेखा म॒र्भ यहाँ देना हे । 
साहित्य-मन्दिरके द्वारवर- 

“अरे तुम पहले पढ़ लो, फिर जुगलकियोर जम गया, तो रह 
जाओगे | / यह मकतबके मुशीजीका दैनिक ऐलान था । 

५ वर्षकी उम्रमे उर्दफारसीकी शिक्षा आरम्भ। जहन अच्छा 
और परिश्रमी | पढनेका यह हाल कि २०-२० पत्रोका रोज सबक | 
शुरूमे पढ़ने बैठ जाये, तो मुशीका सारा समय पी ले और दूसरे लड़कोका 
सबक नदारद । 

ग्लिस्ताँ-बोस्ताँ पढ़तेगपढते आपकी शादी हो गई और १३-१४ 
वर्षकी उम्रमे आप गृहस्थी हो गये । 

उन्ही दिनो सरसावाम हकीम उपग्रसैनने एक पाठशाला खोली । 
आप उसमे हिन्दी पढने लगे और सस्कृत भी | साथमे जैन-शास्त्र भी 
धामिक भावसे पढते थे, पर पढनेका शौक देखिये कि इन सबके साथ 
आपने उस समयके पोस्टमास्टर श्री बालमुक्त्दसे अपने फालतू समयमे 
अग्नेज़ीकी प्राइमर भी पढ ली । 

मास्टर जगन्नाथजी बाहरसे बुलाये गये और अग्रेजीका एक नया 
स्कूल खुला । अपने इस स्कूलकी ओर लडकोको आकष्ित करनेके लिए 
आपने एक कविता लिखी, जिसकी आरम्भिक पक्तियाँ इस प्रकार थी-- 

नया इस्कूल यह जारी हुआ है, चलो, छड़को पढ़ो, अच्छा समा है । 
जमाअत दसवीं'से है पॉचवीं तक, पढ़ाई सर-षसर क्रायम है अब तक ॥ 

कविता लिखनेकी यह प्रवृत्ति आपमे कहाँसे आई ? यह एक महत्त्व- 
पूर्ण प्रश्न है, क्योंकि उस समय एक तो सारे देशमे ही ऐसा साहित्यिक 
वातावरण न था, फिर सरसावा तो बहुत ही पिछडी हुई जगह थी । मुझे 
ऐसा लगता है कि आपमे जन्मजात जो प्रचार-प्रतिभा थी, उसने आपको 
प्रेरणा दी---चलो लडको, पढो, अच्छा समा है |” और आपकी आर- 
म्भिक उर्दू शिक्षा इस कविता के शब्दसगठनमे सहायक हुई--'पढाई 
सर-ब-सर कायम हूँ अबतक । उस दिन कौन जानता था यही बालक 
भविष्यमे मेरी भावना' का लेखक और वीरसेवामन्दिर' का सस्थापक 
होनेको हैं । 
पहला सोर्चा- 

पॉचवे क्लास तक इस स्कूलमे पढ़कर आप गवनंमेण्ठ हाईस्कूल 
सहारनपुरमें प्रविष्ट हुए और दूसरे (आज-कलकी € वे) क्लास पास 
करने तक यहाँ पढते रहे । इण्ट्रंस आपने प्राइवेट पास किया, इसकी भी 

.__?-उस समयके स्कूल दसवें क्लाससे आरम्भ होते थे और पहलेमें 


इन्ट्रेन्स होता था । 
१४ 

एक कहानी है। जैन-आस्त्रका आप प्रनिदिन पाठ करते थे और उसकी 
“विनय' के भावसे आपने बोडिगहाउसके अपने कमरेपर यह लिख 
रक्‍खा था कि िणाल 5 की0छट्ते ६0 (7० छा $70५५ किसीकों 
जूता पहने अन्दर आनेकी इजाजत नहीं। एक मुसलमान विद्यार्थी 
एक दिन जबद्देस्ती भीतर जूता ले आया | इस पर उसे धक्का देकर 
आपने बाहर कर दिया। नये आये हुए हेटमास्टरने इस केसमे न्याय 
नहीं किया और प्रतिवादम आपने स्कूल छोड़ दिया । इस हेडमास्टरसे 
आप इस बातसे भी असन्तुष्ट थे कि उसने एक बार दघ्मलक्षण पर्वमें शास्त्र 
पढसेके लिए सरसावा जानेको छट्री नहीं दा थी । पर्वके दिनोमे आप है 
वहाँ, अपनी छोटी उम्रसे ही, शास्त्र पढा करते थे इसलिए छुट्टी न मिलने 
पर भी आप गये और जुर्मानेका दण्ड स्वीकार किया। 

आनृषगिक सयोग देखिये कि इस रूपमे आपने अपने जीवनका 
जो सबसे पहला संघर्ष रचा, उसका सीधा संवध जैनसाहित्यके साथ 
था | उस दिन कोन कह सकता था वि इस 'किद्योरका सारा जीवन 
ही जैनसाहित्यके लिए संघर्ष करनेको निर्मित हुआ हू! 
छापके अक्षरोसे- 

सरसावाकी जनपाठ्शालामे पढ़ते समय ही, आपकी लेखन-प्रवृ- 
त्तियाँ प्रस्फूटित हो चली थीं। आपके उग समयके अभ्यास-लेखादि तो 
अप्राप्य हे, पर ८ मई १८६६ के जैन गजट' (देवबन्द) में आपका जो 
पहला लेख छपा था, वह प्राप्य है । यह जेनकालिजके समर्थनमें है और 
इसका आरम्भ इस प्रकार टोता है-- 

“भाई साहबो, सब तरह विचार करने और दृष्टि फैलानेसे मेरी 
सम्मतिम तो यही आता हे कि सब अन्धकार केवल अविद्याका हैं और 
विद्यारूपी सूरजके प्रकाश होते सब भाग जायेगा, फिर न मालूम भाइयों 
ने और कौन-सा उपाय इसके दूर करनेका सोच रक्‍्खा है, जिससे कि इतना 
समय बीत गया हैं और यह दूर नही हुआ और इसके कारण जो-जो नकसान 
हुए है, बह सबको विद्वित हे ।” ट 

इस लेखपर जैनगजटके सम्पादक श्री बाबू सूरजभानजीने जो 
शीर्षक लगाया था, वह उस कालकी हिन्दी-पत्रकार-कलाका एक मनो- 
रजक उदाहरण है-- 

“लाला जुगलकिशोर विद्यार्थी, सरसावा जिला सहारनपुरका 
लेख अवश्य पढ़िये [” 

सम्पादकके पास लेख भेजते समय जो पत्र आपने लिखा था वह 
भी जैन गजट के इसी अकमे छपा हैं, उसका दर्शनीय ड्राफ्ट” इस प्रकार 


हि 
2 
(2 


प्राथना 
“श्रीमान्‌ बाबू सृरजभान साहिब, जैसे कि लघु एक पुरुष व बड़े 
काम करनेकी प्रार्थना करे तो यह कैसे हो सकता हैं, परन्तु जेसे कि पानके 
संगतसे तुच्छ पत्ता बादशाह तक पहुँच जाता है, इसी प्रकार मे हकीम उम्र- 
सेनकी आज्ञानुसार और आप लोगोकी सहायतासे आपसे प्रार्थना करता 
हैँ क्रि आप मेरे इस उपरोक्त विषयको यदि आप अच्छा समझे, तो सुधार 
कर अपने अमूल्य पत्रसे स्थान देवे । यद्यपि यह लेख योग्यता नही रखता 
है, परन्तु यदि आप स्थान देंगे, तो मेरा मन भी प्रफुल्लित हो जावेगा और 
में आपको कोटिश धन्यवाद दूँगा । 
आप कृपापूर्वक प्रार्थनाकों पहले लिखें, पश्चात्‌ कुल लेख लिखे । 
यदि एक पत्रमे न आवंगा तो दोमे छाप देवे । 
आपका आज्ञाकारी 
जुगलकिशोर वि० दर्फ ३” 
वि० दफफ ३ का अर्थ हँ--दर्जा ३ का विद्यार्थी, पर ३ छुपाईकी 
भूल है, उस समय आप ५वे क्लासमें पढते थे। सन्‌ १६०० में आपके 
घरमे बच्चा होनेवाला था, उस अवसरपर स्त्रियाँ जो गीत गाती हे, वे 
आपको पसन्द नहीं आये और आपने स्वय एक गीत लिखकर दिया, जिसकी 
पहली पक्ति इस प्रकार थी-- 
“गावो री बधाई सखि मंगलकारी 

इन उद्धरणोंसे स्पष्ट हैं कि आपकी भावनाओका जागरण तीब्र- 
गतिसे हो रहा था और आप पढते समय ही उर्दूसे हिन्दीकी ओर ढल गये थे । 
जिनगजट' में आप अक्सर लेख लिखते रहे और आपकी काव्य- 
प्रवृत्ति भी प्रस्फुटित होती रही । सभवत १६०० में ही शोलापुरसे 
“अनित्य पचाहत्‌” नामका ग्रन्थ प्रकाशित हुआ । आपको वह बहुत पसन्द 
आया और आपने तभी उसका पद्यानुवाद कर डाला | 
उसका एक नमूना अनुवाद सहित इस प्रकार है-- 
यदेकत्र दिने न ॒भुक्तिरथवा निद्रा न रात्रो मवेत्‌ 
विद्वात्यम्बुजपत्रवद्‌ दहनतोभ्याशस्थिताधद्धुवम्‌ । 
अस्त्रव्याधिजलादितो5पि सहसा यच्च क्षर्य गरछुति, 
आतः कात्र शरीरके स्थिरमतिर्नाशेःस्थ को विस्मयः ॥ 
> भर > 
एक दिवस भोजन न मिले या नींद न निशिको शआवे, 
अप्रिसमीपी अम्बुज दल सम यह शरीर मुरमावे, 
शख््र-व्याधि-जछ आदिकसे भी, रुणभरमें उय हो है, 
चेतन ! क्या थिर बुद्धि देहमें विनशत अ्चरज को है ! 
उपदेशकक रूपमे- 
इन्ट्रेस पास करते ही आपके सामने जीविकाका प्रइन आया। 
इधर-उधर नौकरीकी तलाश की, पर मन-माफिक कोई काम न मिला । 
अन्तमें आपने बम्बई प्रान्तिक सभाकी वेतनिक उपदेशकी सन्‌ १८६६ के 
नवम्बरमे आरम्भ को जो १ मास १४ दिन ही चली | उपदेशकके दथो 
रूप हैं। एकमे वह अपनेको उपस्थित जनसमूहके सामने नेताके रूपमे 
सन्देश देते हुए पाता हैँ और दूसरमे सम्थाके सभापति और महामन्त्रीके 
सामने एक नौकरके रूपमे निर्देश लेते हुए, और तब उसका मन उससे 
पूछता है कि ये लोग कुछ न करते हुए भी सम्माननीय है और मे संस्थाके 
लिए रात-दिन काम करके भी सम्मान-हीन' हूँ। केवल इसीलिए तो 
कि में अपने निर्वाहके लिए कुछ रुपये भी लेता हूँ और ये नही लेते । सभवतः 

इसी प्रकारका कोई अनुभव पण्डितजीको हुआ या क्या, उन्होंने यह निश्चय 
किया कि रुपया लेकर उपदेशकीका काम न करेगे ओर नौकरी छोड़ दी । 
भुह्तार हुए- 

अपने निर्णयको उन्होंने इतनी कठोरतासे निबाहा कि पारिश्रमिक 
आददिके रूपमें रुपया लेकर कभी समाजका काम नहीं किया और काम 
करके भी अपने लिए समाजसे कभी रुपया नही लिया ।“स्वतन्त्र रोज़गार 
की दृष्टिसे सन्‌ १९०२ में आपने मुह्तारीकी परीक्षा पास की और सहा- 
रनपुरमे प्रक्टिस करते रहे । १६०५ में आप देवबन्द चले गये और वही 
प्रैक्टिस करते रहे । अपना यह स्वतन्त्र कानूनी व्यवसाय करते हुए भी 
आप बराबर समाजसेवाके कामोमे भाग लेते रहे । 
सम्पादककक रूपमें- है 

१ जुलाई १६०७ मे आप महासभाके साप्ताहिक मुखपत्र जैन गज़ट' 
(देवबन्द) के सम्पादक बनायें गये। यह आपके सम्पादनका आरम्भ 
था। सम्पादन ग्रहण करते समय पत्रमें आपने किसी प्रकारकी अपनी 
नीतिधोषणा नही की, सिर्फ मगलाचरणके रूपमे एक लेख लिखा । वास्तव- 
में तब आप लेखक थे और आपकी सम्पादन-कला अक्रित ही हो रही 
थी। ३१ दिसम्बर १६०६ तक आप उसके सम्पादक रहे । 

इस बीचके जेन गजट'का निरीक्षण करनेसे हम आपकी तात्कालिक 
सम्पादन-प्रवृत्तियोको ३ भागोंमे बाँट सकते हे । पहली भाषा-सशोघ- 
नात्मक, दूसरी सुधारभावनात्मक और तीसरी प्रमाणसंग्रहात्मक । आपने 
उस कालमें अपनी और दूसरे लेखकोकी भाषाके सशोधनमें बहुत भारी 
परिश्रम किया । आप यह ध्यान बराबर रखते थे कि हरेक लेख, टिप्पणी 
या सूचना इस प्रकार दी जाये कि समाजमें सुधारकी भावना जागृत हो; 
और जो कुछ भी कहा जाये वह प्रमाण-परिपुष्ट हो | अपने अग्नलेखोमे 
आपने सर्दव तीनों प्रवृत्तियोका समस्वय रखनेंकी चेष्टा की हे और यही 
कारण हे कि आपके अग्नलेख प्राय: बहुत लम्बे रहे हे । २००८२६- ४ 
साइज़के पत्रमे ७-८ कालमके अग्रलेख आप प्रायः लिखते थे । १ अक्टूबर 

१६०७ का अग्रलेख तो ११॥ कालममें समाप्त हुआ है । यह आवागमन” 
के सम्बन्ध्म हे । 

१ सितम्बर १६०७ के अग्रलेखमे आपने पत्रोमे प्रकाशित होनेवाले 
अश्लील विज्ञापनोका विरोध किया है और फिर १ जनवरी १६०८ में भी 
इसी विषयपर लिखा हैँ। सम्भवत. विज्ञापनोके सशोधनपर देशभरमे 
सबसे पहले आवाज उठानेवाले सम्पादक आप ही है । 
अनुसंधान-प्रवृत्तियाँ- 

आपकी तीसरी प्रवृत्ति प्रमाण-सग्रहने ही वास्तवमे आपके अनु- 
सधाता रूपकी सृष्टि की है। १ सितम्बर १६०७ के अकमे शाकटायनवेः 
व्याकरणपर आपका एक लेख हँ-- हर्षसमाचार' । इसमें इस व्याकरण- 
के छपनेपर हर्ष प्रकट किया गया है और जेनियोसे उसके अध्ययनकी 
सिफारिश की गई हैं। यह सबसे पहला लेख है, जिसकी लेखनशैली- 
में खोजपूर्णता तो नही, पर प्राचीन साहित्यके अनुसधानके प्रति मुख्तार 
साहबकी बढती अभिरुचिका निर्देश हैं । ८ सितम्बर १६०७ के अग्रलेख- 
में यह प्रवृत्ति और स्पष्ट हुई है जो सम्मेदशिखर तीर्थके सम्बन्धमे लिखा 
गया था । 
सफल सम्पादक-- 

आपके सजीव सम्पादनकों जनताने पसन्द किया और “जैन गजट' 
की ग्राहकसख्या ३०० से १५०० हो गई। श्री नाथ्रामजी प्रेमीने इसके 
१० वर्ष बाद जैनहितैषी' का सम्पादन मुख्तार साहबकों सौपते समय 
लिखा था-“वे कई वर्ष तक जैन गजट' का बडी योग्यताके साथ सम्पादन 
कर चुके हे । उनके सम्पादकत्वमे जैन गजट' चमक उठा था ।” प्रेमीजी 
जैसे विद्वानके मनपर १० वर्ष बाद तक उनके इस सम्पादनकी छाप रहीं, 
यह पर्याप्त महत्त्व-सूचक है । 

जैन गज़ट' के सम्पादकत्वसे आपने क्‍यों त्यागपत्र दिया, ठीक 
मालूम नहीं। २४ दिसम्बरके अकमे मोटे टाइपमे यह सूचना आपने दी 
हैं कि ३१ दिसम्बरके बाद हम काम नही करेगे, यह बात हम अधिकारियोकों 

वार-बार लिख चुके हे । इस सूचनामें कुछ ऐसी ध्वनि है कि अधिकारियों- 
से आपका सम्भवतः कुछ मतभेद था । 
भट्टारकोंक दुर्गपर- 

जैन गज़ट' के सम्पादनसे जो समय बचा, उसे आपने जन साहित्य- 
के गम्भीर अध्ययनमें लगाया। आपके जीवनमे व्यावहारिक आदशंकी 
प्रवृत्ति थी-आप समाजको जिस ढोगहीन सात्त्विक रूपमें ढालनेका आन्दो- 
लन करते थे, उसमें अपना ढलना सबसे पहले आवश्यक समभते थे । 
जैन-धर्मकी दृष्टिमे आदर्श गृहस्थका क्‍या रूप है, इसका अध्ययन आपने 
इसी दृष्टिसे आरम्भ किया। आपका विचार था कि इसके अध्ययनके 
फलस्वरूप एक पुस्तक लिखेगे। वह पुस्तक तो आज तक न लिखी गई, 
पर एक अत्यन्त महत्त्वपूर्ण बात यह हुई कि आपका ध्यान इस बातपर 
गया कि जैन-शास्त्रोमे भट्टारकोने जैनधर्मके विरुद्ध बहुत-सा अण्ट-सण्ट 
इधर-उधरसे लाकर मिला दिया हैँ जिससे जैनधर्मकी मूल-परम्पराका 
विक्ृत रूपमे हमे दर्शन मिलता है। इस प्रक्षिप्त अशकी ओर पहले भो शायद 
विद्वानोका ध्यान गया होगा, पर आपने यह मौलिक खोज आरम्भ की कि 
यह प्रक्षिप्त अज कहाँसे लिया गया है ? बादमें यही खोज ग्रन्थपरीक्षा' 
नामक पुस्तकके चार भागोमे प्रकाशित हुई । 
त्यागर्के पथपर- 

यह गम्भीर अध्ययन आपके जीवनपर भी अपनी गरभीर छाप डालता- 
गया और अब वह मुख्तारगीरी आपको भार होने लगी। जीवनका बहु- 
मृन्य समय जीविकासे लगाकर फालतू समयमे अनुसंधान या समाजसेवा- 
का कार्य किया जायें, यह आपके लिए अब असह्य हो चला और आप बाबू 
स्‌रजभानजीसे बार-बार यह तकाज़ा करने लगे कि दोनो वकालत छोडकर 
सारा समय अनुसघान और समाज-सेवामें लगावें। जब-तव आप बाबूजीपर 
यह तकाज़ा करने लगे । एक दिन गामकों घुमते समय बाबूजीने कहा- 
“अच्छा तुम रोज कहते हो, तो आज रातमें गम्भीरतासे सोच लो, कल 
अन्तिम निर्णय करेगे। दूसरे दिन प्रोत'काल आप बाबूजीके घर पहुँचे 

और अपना निर्णय उन्हें बताया । फलत. १२ फरवरी १६१४ को बाबू 
सूरजभानजीने अपनी वकालत और प० जुगलकिशोरजीने अपनी मुख्तारी 
छोड़ दी । आप दोनो ही उस समय देवबन्दके प्रमुख लीगल प्रैक्टिशनर' 
थे, इसलिए आप लोगोके भीतर समाज-सेवाका जो अन्‍्तद्वेन्द्न चल रहा 
था, उससे अपरिचित होनेके कारण लोगोको इससे बहुत आइचर्य हुआ । 
साधघनाका 'सेनोफस्टो - 

यह अन्‍्तहँन्द्र मुख्तारगीरी छोडनेके बाद लिखी उस कवितामें 
प्रकट हुआ, जो मेरी भावना' के नामसे प्रसिद्ध हैं। यह कविता पुस्तिका 
रूपमे अभीतक २० लाख छप चुकी है और इसका अग्रेजी, सस्कृत, उर्दू, 
गुजराती, मराठी, कन्नड भाषाओमे अनुवाद हो चुका है। यूरोपकी राज- 
नीतिक पाटियोके चुनाव मैनीफेस्टोकी तरह यह मुख्तार साहबकी जीवन- 
साधनाका मैनीफेस्टो (घोषणापत्र) थी। अनेक प्रान्तोके डिस्ट्रिक्ट और 
म्यू० के स्कूलोमे तथा कारखानोमे यह सामूहिक प्रार्थनाके रूपमे प्रचलित 
है और जैनसमाजमे तो प० जुगलकिशोर और मरी भावना एक ही चीजके 
दो नाम समझे जाते है । हजारो परिवारोमे उसका नित्य पाठ होता है 
और जैन उत्सवोकी आरम्भिक प्रार्थनाके लिए तो वह पेटेण्ट ही हो गई 
हैं। उसके प्रचार, प्रकाशनका हिन्दीमे एक अपना ही रिकार्ड है । यह 
कविता सबसे पहले 'जैनहितेषी' अप्रैल-मई १६१६ के सयुक्ताकमे छपी 
थी। 
नया बस- 

१६१६ के लगभग ग्रन्थपरीक्षाके दो भाग प्रकाशित हुए । यह पर- 
म्परागत सस्कारोपर कडा आघात था। अनेक विद्वान्‌ इससे तिलमिला 
उठे और उन्होने पण्डितजीको धर्मद्रोहीकी उपाधि दी। भोली जनता 
भी इस प्रवाहमें बह गई, पर आप चुपचाप अपने काममे लगे रहे और अपने 
गम्भीर अध्ययनके बलपर आपने एक नया बम पटक दिया--जैनाचार्यों 
तथा जैनतीथंद्ुरोमे शासन-भेद !' आपकी इस लेखमालासे कोहराम 
मच गया। यदि जंनाचार्योर्में परस्पर मतभेद मान लिया जाय, तो फिर 

भापकी वह स्थापना प्रमाणित हो जाती थी कि वीरशासन (जैनघर्म ) 
का प्राप्त रूप एकान्त मौलिक नही हैं । उसमें बहुत कुछ मिश्रण हुआ है 
और सशोधनकी आवश्यकता है । इसके विरुद्ध भी उछल-कूद तो बहुत 
हुई, पर पण्डितजीकी स्थापनाएँ अटल ही रही, कोई उनके विरुद्ध प्रमाण 
न ला सका। 

अखण्ड आत्मविश्वास- 

१६२० में आपकी कविताओका सकलन वीरपुष्पांजलि' के नामसे 
छुपा । तब आप समाजके घोर विरोधका मुकाबला कर रहे थे, पर अपनी 
स्थापनाओकी अकाटबथता और विरोधियोकी हारमे आपका कितना 
अभग विश्वास था, यह आपकी निम्न ४ पक्तियोसे स्पष्ट है, जो बीर- 
पुषप्पाजलि' के मुखपृष्ठपर छपी थी-- 

“घत्य. समान कठोर, न्‍्यायसम पक्त-विहीन, 
हँगा में परिहास-रहिठ, कूटोक्ति क्षीण। 
नहीं करूँगा क्षमा, इंचभर नहीं दलूँगा, 
तो भो हूगा मान्य ग्राह्य, श्रद्ेय बनूँगा। 

पहली तीन पक्तियोमें उन्होने अपने स्वभावका फोटो दे दिया 
हैं और आखिरीमे अपने आत्मविश्वासका--अक्षरशः यथार्थ ! 
फिर सम्पादक- 

अक्टूबर १६१६ में श्री नाथूराम प्रेमी” ने आग्रह करके उन्हे जैन- 
हिर्तेषीका सम्पादक बनाया और अपने प्रारम्भिक वक्‍तव्य' में कहा-- 

“बाबू जुगलकिशोर जी जेनसमाजके सुपरिचित लेखक हैं, »८ ८ >»< 
'जेनद्वितेषी' में भो पिछले कई वर्षोसे आप बराबर लिखते रहे हैं। इस 
कारण हमारे पाठक आपकी योग्यतासे भली भाँति परिचित हैं। आप 
बड़े ही विचारशील लेखक हैं। आपकी क़लमसे कोई कच्ची बात नहीं 
निकलती । जो लिखते हैं वह सप्रमाण और सुनिश्चित । आपका अध्ययन 
और अध्यवसाय बहुत बढ़ा है। » 0८ » “जेन-द्वितैषी” का सौभाग्य 
है कि वह ऐसे सुयोग्य सम्पादकके द्वाथमें जा रह्दा है ।” 

प० जुगलकिशोरजीने भी 'जैन-हितंषीका सम्पादन' गीर्षकसे इस 
अकमे एक टिप्पणी लिखी, जिसमे आरम्भमे प्रेमीजीके आग्रहपर उन्हें 
कंसे यह सम्पादनभार ग्रहण करना पडा, यह बतानेके बाद अपनी नीतिके 
सम्बन्ध्मं लिखा है--'मे कहाँ तक इस भारकों उठा सकूँगा और कहाँ 
तक जैन-हितैषीकी चिरपालित कीतिको सुरक्षित रख सकूंगा, इस विपय- 
में में अभी एक शब्द भी कहनेके लिए तैयार नहीं हूँ और न कुछ कह ही 
सकता हूँ । यह सब मेरे स्वास्थ्य और विज्ञ पाठकोकी सहायता, सहकारिता 

' और उत्साहवृद्धि आदिपर अवलम्बित हैं, परन्तु बहुत नम्रताके साथ, 
इतना जरूर कहूँगा कि में अपनी शक्ति और योग्यतानुसार, अपने पाठकों 
की सेवा करने और जैन-हितेषीको उन्नत तथा सार्थक बनानेमे कोई बात 
उठा नही रक्‍्खूगा । 

जैन-हितैषी का सम्पादन आपने १६२१ दक दो वर्ष किया । 
महान्‌ कार्ये- 

१६२०८मे 'ग्रन्थपरीक्षा' का तीसरा भाग प्रकाशित हआ। इसकी 
भूमिकामे श्री नाथूराम प्रेमीने लिखा है-- मुख्तार साहबने इन लेखीको, 
विशेषकर सोमसेन त्रिवर्णाचारकी परीक्षाकों, कितने परिश्रमसे लिखा 
है और यह उनकी कितनी बडी तपस्याका फल है, यह वृद्धिमान्‌ पाठक 
इसके कुछ ही पृष्ठ पढकर जान लेगे। में नही ज्ञानता हूँ कि पिछले कई 
सौ वर्षोसे किसो भी जैन विद्वानने कोई इस प्रकारका समालोचक ग्रन्थ 
इतने परिश्रमसे लिखा होगा और यह बात तो बिना किसी हिचकिचाहट 
के कही जा सकती है कि इस प्रकारके परोक्षालेख जैनसाहित्यमें सबसे 
पहले हैं ।' 

४» 2८ >»< ग्रन्थपरीक्षाके लेखक महोदयने एक अलब्धपर्व कसौटी 
प्राप्त की है, जिसकी पहलेके लेखकोकों कल्पना भी नहीं. थी और 
वह यह कि उन्होने हिन्दुओके स्मृतिग्रल्थों और दूसरे कर्मकाण्डीय ग्रन्थोके 
सैकडो इलोकोको सामने उपस्थित करके बतला दिया है कि उक्त ग्रन्धोमें- 
से चुरा-चुराकर और उन्हें तोड-मरोडकर सोमसेन आदिने अपने-अपने 

'भानमतीके कुनवे' तैयार किया हैं। जाँच करनेका यह ढग बिल्कुल नया है 
और इसने जैनधर्मका तुलतात्मक पद्धतिसे अध्ययत करनेबालोके लिए 


एक नया मार्ग खोल दिया है । 
“ये परीक्षालेख इतनी सावधानीसे और इतने अकाटब्र प्रमाणोके 


आधारसे लिखे गये हें कि अभी तक उन लोगोकी ओरसे जो कि त्रिवर्णा- 
चारादि भट्टारकी साहित्यके परम पुरस्कर्ता और प्रचारक है (१२ वर्षका 
समय मसिलनेपर भी ) इनकी एक पक्तिका खण्डन नही कर संके हें और न 
अब आशा ही है । २ »( & गरज यह कि यह लेखमाला प्रतिवादियोके 
लिए लोहेके चने है ।” 

इन लोहेके चनोका निर्माण कितनी जगनसे हुआ हैं, उसका कुछ 
अनुमान इससे हो सकता है कि इन लेखोके लिखनेमें आप इतने तल्लीन 
थे कि आपको उद्निद्र हो गया और १॥ मास तक आपको नींद नही आई । 
एक दिन ही नीद न आये, तो दिमाग भिन्ना जाता है, पर आपके लिए 
यह निर्माण इतना रसपूर्ण था, आप उसमें इस कदर डूबे हुए थे कि आपको 
जरा भी कमजोरी महसूस नही हुई और आप बराबर काममें जूटे रहे । 
भारतमाताक चरणोमे- 

पण्डितजीके कायेका क्षेत्र जैनसाहित्य, इतिहास और समाज रहा, 
इतना ही जानकर यह सोचना कि वे एक साम्प्रदायिक पुरुष हे, सत्यका 
उतना ही बडा सहार है, जितना राष्ट्रनिर्माता श्रद्धानन्दको साम्प्रदायिक 
नेता मानना । साम्प्रदायिक विषयोमें आप कभी नहीं पडें और आपका 
दृष्टिकोण स्देव राष्ट्रिय रहा । १६२०से आप बराबर खादी पहनते 
है और गॉधीजीकी पहली गिरफ्तारीपर आपने यह ब्रत लिया था कि 
जब तक वे-न छुटे, आप बिना चर्खा चलाये, कभी भोजन न करेंगे। 

अपनी कविताओमें, सामाजिक समुत्थानकी बात कहते समय भी आपकी 
निगाह बराबर राष्ट्रपर ही रही है । 'मेरी भावना' के अन्तमें आपने कह है- 
बनकर सब “युगवीर” हृदयसे, देशोन्नति रत रहा करें । 
वस्तुस्वरूप विचार खुशीसे, सब दुख संकट सहा करें । 

'घधनिक-संबोधन' कवितामें आपने घनिकोंको देशाभिमुख रहने- 
की ही प्रेरणा दी है-- 
चकक्‍करमें विलासप्रियताके, फेस, संत भुलो अपना देश ! 
८ | २८ 
कछा कारख़ाने खुलवाकर, मेटो सब भारतके क्लेश । 
करें देश-डत्थान सभो मिल, फिर स्वराज्य मिलना क्या दूर ९ 
पैदा हों 'युगवोर' देशमें, फिर क्यों ददा रहे दुख-पूर ? 
समाज उनके लिए राष्ट्रका ही अग है। समाज-सबोधन' करते 
हुए जब वे कहते हे-- 
स्वस्थ यों खोकर हुआ, तू दीन-होन अनाथ है ! 
कैसा पतन तेरा हुआ्ा, तू रूढ़ियोंका दास है! ! 
तब उनके मनमें भारतराष्ट्रका ही ध्यान व्याप्त होता है। यह 
निश्चय हैं कि यदि वे खोजके इस कार्यमे न पडे होते, तो उनकी यह ६७- 
वी वर्षगॉठ सम्भवत. देशकी किसी जेलमें ही मनाई जाती ! 
जोवनभरका कार्य- 
उनकी जीवनव्यापी साहित्य-साधनाका मूल्याकन करनेके लिए 
विस्तृत स्थानकी आवश्यकता है, फिर भी सक्षेपमे यहाँ उसका उल्लेख 
आवश्यक है-- 
जैनसमाजमें पात्रकेसरी और विद्यानन्दकों एक समझा जा रहा 
था। मुख्तार साहबने अपनी खोजके आधारपर दृढ़ रूपसे यह स्पष्ट कर 
दिया कि पात्रकेसरी विद्यानन्दसे ही नही, किन्तु अकलकसे भी पहले हुए है । 
इसी तरह पचाध्यायी ग्रन्थके सम्बन्ध्में किसीको यह ठीक मालूम 
नहीं था कि उसका कर्ता कौन है । नये उपलब्ध हुए पुष्ट प्रमाणोके आधार 
पर, मुख्तार साहबने यह स्पष्ट करके बतलाया कि इस ग्रन्थके कर्ता वे 
ही कवि राजमल्ल है जो लाटीसंहिता' आदि ग्रथोके कर्ता हे । 
महान्‌ आचार्य स्वामी समनन्‍्तभद्रका इतिहास अंधेरेमें पड़ा था 
और उसकी खोजके आधार भी प्रायः अप्राप्य थे। मुख्तार साहबने आधारों- 

की खोज करके दो वर्षके परिश्रमसे एक प्रामाणिक विस्तृत इतिहास तैयार 
किया जिसकी अनेक ऐतिहासिक विद्वानोंने मुक्त कण्ठसे प्रशंसा की है ॥ 

समन्तभद्रके समय-सम्बन्धर्में जब डा० के० बी० पाठकने कुछ 
विरुद्ध लिखा तो आपने एक वर्ष तक बौद्ध-साहित्य आदिका खास तौरसे 
अध्ययत करके उसके उत्तरमें समन्तभद्रका समय और डा० के० बी० 
पाठक' नामका एक गवेषणापूर्ण निबन्ध लिखा, जो हिन्दी और अयग्रेज़ी 
दोनोमें प्रकाशित हुआ हैं और विद्वानोको बहुत रुचिकर प्रतीत हुआ है । 

सम्मान-समारोहमें दिये अपने भाषणमें पं० राजेन्द्रकुमारजीने 
कहा था कि--“मुख्तार साहब यह काम न करते तो दिगम्बर-परम्परा 
ही अस्तव्यस्त हो जाती । इस कार्यके कारण मे उन्हें दिगम्बर परम्पराका 
सरक्षक मानता हूँ ।” 

जैनसाहित्यके कितने ही ग्रन्थ ऐसे है, जिनका दूसरे ग्रन्धोंमें उल्लेख 
तो है, पर वे मूल रूपमें अप्राप्य हैं। मुख्तार साहबने विशाल जैन-साहित्य 
में लिखे उल्लेखोके आधारपर ऐसे बहुतसे अप्राप्य ग्रन्थोकी एक सूची 
तेयार की और उनकी खोजके लिए पुरस्कारोकी घोषणा की | उनमेंसे 
कुछ ग्रन्थ मिले हे और शेषके लिए पुस्तक-भडारोकी खोज हो रही है । 

अन्तर्जातीय विवाहके समर्थनमें आपने एक पुस्तक लिखी-- 
'शिक्षाप्रद शास्त्रीय उदाहरण । समाजमें हल्ला हुआ। एक विद्वानने 
उसका विरोध लिखा । बस फिर क्या था, ३ मास तक रात-दिन साहित्य 
और इतिहासका अध्ययन कर आपकने “विवाह क्षेत्रप्रकाश/ नामकी पुस्तक 
लिखी, जिसका फिर कोई विरोध न कर सका । 

दस्सा-पूजाके आन्दोलनमें आपने जिन पूजाधिकार मीमासा 
लिखी और कोर्टेमें गवाही भी दी। इसपर आपको जातिच्युत घोषित 
किया गया, पर यह घोषणा कभी व्यवहारमें नहीं आई। 

जैन-साहित्यके श्रेष्ठतम रत्न घवल और जयधवलका नाम ही 
लोगोने सुना था। ये ग्रन्थ केवल मूडबिद्रीके ग्रन्थ-भडारमें विराजमान 
थे। इनकी २-३ प्रतियाँ होकर जब इधर आई तो इन ग्रन्थरत्नोंका पूरा 

परिचय प्राप्त करनेके लिए मुख्तार साहब लालायित हो उठे, आपने 
आरा-जैन-सिद्धान्तभमवनमें जाकर, ३॥ भह्दीने रात-दिन परिश्रम कर 
के १००० पृष्ठोपर उनके नोट्स लिखे, जिनमे दोनो ग्रस्थोका सार सभू- 
हीत है । 

महावीर भगवान॒के समय आदिके सम्बन्धर्में जो मतभेद एवं उलझनें 
उपस्थित थी, उनका अत्यन्त गम्भीर अध्ययन करके आपने सर्वमान्य 
समन्वय किया और वीर-शासन-जयन्ती (भगवान्‌ महावीरकी प्रथम 
धर्म-प्रवर्ततन-तिथि) की खोज तो आपके जीवनका एक बहत ही महत्त्व- 
पर्ण कार्य है। श्रावण बदि प्रतिपदाकों अब देशके अनेक भागोमें बीर- 
शासन-जयन्तीका आयोजन होने लगा है। 
अनेकान्तका आरम्भ- 

२१ अप्रैल १६२६ में आपने देहलीमें समन्‍्तभद्राश्नमकी स्थापना 
की और नवम्बरमें मासिक अनेकान्त' का प्रकाशन आरम्भ किया। 
अनेकान्त के प्रथमाकरममं ही पाँच पेजोका सम्पादकीय है, जिसमें ३ पेज 
में समन्‍्तभद्राश्रमका परिचय और दो पेजमें पत्रकी नीतिपर प्रकाश डाला 
गया है । 

जैन गज़ट' मे आपने केवल मगलाचरण किया था और जेनहितैषी- 
में सम्पादन स्वीकार करनेकी परिस्थिति बताकर शक्ति और योग्यता 
अनुसार पत्रकों सफल बनानेकी सूचना दी थी, पर अनेकास्तमें पत्रका 
अवतार, रीति-नीति और सम्पादन' तथा जैनी नीति' के नामसे दो टिप्प- 
णियाँ लिखी हे । पहली टिप्पणीमें वही सम्पादत ग्रहण करनेकी विवशता- 
ओका उल्लेख करके लिखा हे-- 

(आश्रमकी व्यवस्थाका भार होनेके कारण)--'इस स्थितिमे 
यद्यपि पत्रका सम्पादन जैसा चाहिए वसा नहीं हो सकेगा तो भी में इतना 
विश्वास अवश्य दिलाता हूँ कि जहाँ तक मुझसे बन सकेगा मे अपनी शक्ति 
और योग्यताके अनुसार पाठकोकी सेवा करने और इस पत्रकों उन्नत 
तथा सार्थक बनानेमें कोई बात उठा नही रकखूगा ।” 

असलमें जनरुचि नही, जनहित ही आपकी सम्पादननीति रही हैं । 
आलोचनापद्ध तिका मोटो-- 

अनेकान्त' का आरम्भ ५ दोहोसे होता है, जिनमें अन्तिम इस 
प्रकार है--- 

शोधन-मथन विरोधका, हुआ करे अविराम । 
प्रेम पगे रलमिल सभी, करें कर्म निष्काम ॥ 

वास्तवमें यह आपकी आलोचना-पद्धतिका 'मोटो' है। शोधन- 
मथनका काम निरन्तर हो, प्रेमके साथ हो, रलमिलकर हो, इसमें परस्पर 
वैर-विरोधकी तो कही गूजायश ही नही है ! इसी अकमें आपने प्रार्थ- 
नाएँ' शीर्षकसे ४ बातें कही ह। उनमें तीसरी इस प्रकार है--वबिदि 
कोई लेख अथवा लेखका कोई अश ठीक मालूम न हो, अथवा विरुद्ध दिखाई 
दे, तो महज उसकी बजहसे किसीको लेखक या सम्पादकसे द्वेघभाव न धारण 
करना चाहिए, किन्तु अनेकान्त नीति और उदारतासे काम लेना चाहिए 
और हो सके तो युक्तिपुरस्सर सयतभाषामें लेखककों उसकी भूल सुझानी 
चाहिए ।” पण्डितजीकी इसी नीतिका यह फल हैं कि आरम्भमें उनका 
विरोध करनेवाले भी अन्तमे उनके मित्र बन जाते हे । 

एक वर्ष बाद, समन्‍्तभद्राश्रमका स्थान सरसावा बदल दिया गया 
और उसीने इस प्रकार वीरसेवामन्दिरका रूप धारण किया और पण्डित- 
जीका जन्मक्षेत्र ही अब उनका साधनाक्षेत्र हो गया है । 

यह पण्डितजीकी जीवनसामग्रीका बहुत अधूरा संकलन है। 
इसकी उपमा उस आइनेसे दी जा सकती है, जिसकी कलई बहुत कुछ 
उड़ी हुई हैं, फिर भी सावधानीसे फॉकनेपर जिसमें कामचलाऊ सूरत दिखाई 
दे जाती है। 

सक्षेपमें स्वस्थ हो तो अपनी गद्दीपर और बीमार हो तो अपनी' 
शय्यापर पड़े-पड़े भी, एक ही धुन, एक ही लगन, एक ही विचार और 
एक ही कार्य-शोध-खोज एवं निर्माण, यह प० जुगलकिशोर मुख्तारका 
सम्पूर्ण परिचय है । उनके भीतर महान्‌ जैनसाहित्यका आकुल दर्शन है 

और बाहर उसे प्रकाशमें लानेकी आकुलता है। यह दर्शन ही उनका पथ 
है, यह आकूलता ही उनका सम्बल है। इसके सहारे उन्होंने अपने; 
जीवनके पिछले ३६ वर्ष जैन-साहित्यके अँधेरे कोणोकी खोजमें लगाये 
है और इसीकी घुनमें उन्होंने अपनी चलती हुई मुख्तारगीरीका परित्याग- 
किया है। उनकी खोजपद्धतिमें भारतकी श्रद्धा है, यूरोपकी विवेचना 
हैं और वास्तविक बात यह हैं कि उस खोजका वास्तविक मूल्य हम नही, 


हमारे बादकी पीढी ही ठीक-ठीक आँक सकेगी । 
“--अनेकान्त, सरसावा, जनवरी १९४४ 


यह तपस्यवी 


>--< गोयलीय सटे 








च्छा, तो ये हे मुख्तार साहब ! भई खूब ऊँची दूकान 

और फीका पकवान ! पॉवमें चमरौधा जूता, तग मोहरी 
का पायजामा, गर्दमें अटा पट्टूका कोट बीसो जगह किसारीसे खाया हुआ, 
सरपर काली गोल टोपी, जो शायद स्कूली लाइफर्मं खरीदी गई थी, और 
कोट जो शायद आपके पिताजीने अपनी शादीमें बनवाया था, उसीको 
एहितियातसे पहने हुए थे । 

यह धजा देखी तो मुँहसे बेसाख्ता उपर्युक्त वाक्य निकल पडा और 
मनमें सोचा-यह तो स्वय पुरातत्व हें । सम्भवत: १६२५ की बाल 
है । भाई पन्नालालजी अग्रवालने बताया कि मुख्तार साहब दिललो आये 
हुए है और राजवैद्य शीतलप्रसादजीके यहाँ ठहरे हुए हे, वहीपर रात्रिको 
८ से ६ तक विवाह क्षेत्र प्रकाशका प्रवचन करंगे। 

मे मुख्तार साहबका नाम बचपनसे ही सुनता आया थ्य, और सुधा- 
रक-प्रवृत्ति होनेके कारण उनके प्रति आदरके भाव रखता था। समस्त 
कार्य्य छोड़कर प्रवचनमें पहुँचा । देखकर तबियत बाग-बाग हो गई, अच्छा 
तो ये हे, मुख्तार साहब, समाजको सब्वेस्व अर्पण करनेवाले त्यागी, मूति- 
मान तपस्वी ! 

श्रद्धापूवक नतमस्तक होकर एक ओर बंठ गया। मेंने तभी सामा- 
जिक क्षेत्रमें पाँव रखा था। पहिलेका परिचय कुछ भी नहीं था, फिर 
भी काफी स्नेहपूर्वक मुझे बिठाया और कुशल-क्षेम पूछी । 

श्र 

उसी रोज पं० जिनेश्वरदासजी!' माइल' के परिचयमें आनका 
सौभाग्य प्राप्त हुआ । 

जैनियोंमें विवाह अत्यन्त सकुचित दायरेमें होते थे। थोड़ी-सी 
जनसंख्यावाले समाजमें सैकड़ो जातियाँ-उपजातियाँ उनमें भी कई-कई 
गोत्रोंके बन्धनोके कारण बविवाह-योग्य लड़के-लड़कियाँ बिनब्याहें रह 
जाते थे । 

इसी समस्याका हल मुख्तार साहबने एक छोटेसे ट्रैक्टर्में किया 
था, किन्तु पोंगापन्थियों और रूढिवादियोमें इतनी सहवशक्ति कहाँ 
'कि जे इसपर विवेकपूर्वक विचार-विमर्श करते । तत्काल एक किरायेके 
पण्डितसे ऊट-पटाँग जवाब लिखवा दिया गया । 

मुख्तार साहब मुल्तारी कर चुके थे। वादी-प्रतिवादियोके घात- 


१--माईल' साहब उद्‌ंके बहुत अच्छे शायर और गद्य-लेखक थे । 

जैन-धमंके अ्रस्छे मर्म् थे। दिल्ली-शाख-सभाके सो प्राण थे । आपने 
“हुस्‍्नेश्रब्वल' झादि कई महत्त्वपूण पुस्तकें उदू में लिखी हैं, जो कुमार 
देवेन्द्रप्साद आरा और जैनमित्र-मण्डल देहली-द्वारा प्रकाशित हो चुको 
हैं। आपने जेनधर्मके पारिभाषिक शब्दोंके फ़ारसी-अरबी पर्यायवाची 
शब्द इतने सही और मौज़,. निर्माण किये हैं और जैनधमंपर इतनी 
सूचम दृष्टिसे विवेचन किया है कि दाद देनेको हमारे पास शब्द नहीं हैं। 
जैनकुलमें उत्पन्न होनेका हक़ अ्रदा कर दिया है। वे थियेट्रिकल कम्प- 
नियोर्म ड्रामानवीस थे। देहछीके मशहूर शायर थे। मेरी प्रबल 
अभिलाषा थी कि उनका परिचय शेर-ओ-सुख़नमें दूँ, किन्तु खेद है कि 
उनके ड्रासे और दीवान ग्राप्त नहीं हो सके । १९३०-३१ में उनका 
निस्सन्‍्तान देहान्त हो गया । मुमसे काफ़ी स्नेह रखते थे। लेकिन तब 
यह ज़याल ही कहाँ था कि वे इतना शोघ्र चले जायेंगे ! यदि किन्ही 
सज्जनके पास उनका प्रकाशित-अ्रप्रकाशित क़लाम पड डो तो डसे 
अभिजवोनेको कृपा करें । 

प्रतिघातोंसे ख़ब वाक़िफ थे। बे इस तरहकी चोटे सहनेके आदी और 
उनके काट करनेके अभ्यस्त थे । 

उन्होंने जैनागमोके अध्ययनमें एक गहरी डुबकी फिर लगाई, 
और वहाँसे खोजकर जो लाये उसकी चकाचौधसे लोग हतप्रभ हो गये । 
मुख्तार साहबके पुरातत्व सम्बन्धी लेख कभी-कभी “जैनहितैषी” में देखे 
थे, किन्तु उन दिनो पुरातत्त्व सम्बन्धी लेख समभनेका शऊर ही नही था। 
अतः मुख्तार साहबकी विद्वत्ताका नही, उनकी सुधारक-प्रियताके प्रति 
मेरा आदर भाव था। जैनधर्मके वे इतने गहरे पण्डित हे, यह विवाहक्षेत्र- 
प्रकाशके प्रवचनसे ही पहली बार विदित हुआ । 

अधिक परिचयमें आनेका सौभाग्य मुझे अगस्त १६२६ में हुआ । 
मुख्तार साहबने समन्तभद्राश्रमकी २-३ माह पूर्व स्थापना की थी, उन्हें 
करौलबागमें डा० गृप्ताकी कोठीके पास ला० मक्खनलाल जैन ठेकेदारने 
अपना एक बृहत्‌ मकान एक वर्षके लिए निशुल्क दे दिया था। 
मुख्तार साहबकी अनेक लोकोपयोगी योजनामें एक योजना अनेकान्त 
प्रकाशन की थी। लेकिन उसकी रूपरेखा और व्यवस्था कुछ ठीक-ठीक 
जम नही पा रही थी । में उन दिनो (१२ फरवरी १६२८ से) नजीबाबाद 
रह रहा था। सन्‌ २६ में देशमें इनकलाबी लहर फैली तो में भी उसमें 
कूद पडनेकी अगस्त १६९२६ में दिल्‍ली चला आया । लेकिन दो रोजमें 
ही इष्ट-मित्रोने प्रशनोकी बौछारोसे नाकमें दम कर दिया । “क्यो चले 
आये, यहाँ क्या काम करनेका इरादा हैं ?” हर-एककी जबानपर यही 
प्रघन था। में क्या करूँगा, यह किसीको कंसे बताता ? अतः शकित 
दृष्टिसे बचनेके लिए समन्तभद्राश्ममर्में रहना उचित समझा और मुख्तार 
साहबने मुझे देखते ही आश्रमकी और अनेकान्तकी व्यवस्था मेरे निर्बल 
कन्धोंपर डाल दी । 

में पूरे मनोयोगसे कार्येमें जुट गया और नवम्बर मासमें अनेकान्त 
प्रकाशित हो गया। ८-१० घण्टे सोने और आवश्यक नित्य कर्मके 
अतिरिक्त में हर वक्त अनेकान्तमें जुटा रहता, परन्तु में देखता कि मुभसे 

अधिक मुख्तार साहब जमते हैं: मुझे अपनी युवकोचित अहम्मन्यता एव 
महत्त्वाकाक्षाको चुनौती-सी मालूम होती । 

में रातकों विलम्बसे सोता और जल्दी-से-जल्दी उठनेका प्रयत्न 
करता । दिनमें सोने या इधर-उधर जानेका तो खयाल भी न आता, फिर 
भी मुख्तार साहबको आगे ही पाता । मुभसे पहले उठते और बादमें नहीं 
तो रातको मुझसे पहले भी नहीं सोते । 

मेरी उन दिनो प्रथम ऐतिहासिक पुस्तक-- जैन-वीरोका इंति- 
हास” प्रेसमें थी। उसीके सम्बन्धमे एक रोज में बा० उमरावसिहजी 
टॉक बी० ए० एल-एल० बी० से विचारविमर्श करने गया तो रात्रिको 
२ बजेके करीब आश्रम लौटा । में मनमें सोच रहा था कि आश्रमका दर्वाजा 
कौन खोलेगा और मुख्तार साहब न जाने अपने मनमें क्‍या सोचेंगे ? 
लेकिन जाकर देखता हूँ तो आश्रमका दर्वाजा खुला हुआ हूँ और मुख्तार 
साहब मस्तकपर हाथ धरे लिखनेका उपज्रम कर रहे हे । उन्हें बैठे पाया 
तो मेरी जानमें जान आई और में भी चुपचाय लिखने बैठ गया । 

बैठ तो गया, मगर लिखनेको जी नहीं चाह रहा था, ऐतिहासिक 
नोट्स लेने और ३-४ मील पैदल चलनेके कारण जिस्म निढाल हो रहा 
था। लेकिन मुख्तार साहबसे पहिले सोना तो बुढापेसे जवानीकों पिट- 
वाना था ? आखिर मुख्तार साहब ही बोले---गोयलीय, न जाने आज 
क्यो सरमें दर्द हो रहा हैं ” कुछ भी नहीं लिखा जा रहा है” मेने इस 
अवसरको गनीमत जानकर अज्े किया-- चलो सोएऐँ, सुबह ताजा देम 
होकर लिखियेगा।” 

मुख्तार साहबको दो बजेका आभास भी नही था, वे तो दस बजे- 
का खयाल करके ही सो गये । में इस सुख-स्वप्नमें कि आज तो ठाठसे 
देर तक सोयेंगे, निद्वादेवीकी गोदमें लेटा ही था कि नींद उचाट हो गई । 
सुनता हूँ तो अत्यन्त मधुर और आते स्वरमें जिनवाणी माताकों टेर रहे 
हैं । घड़ी देखी लो चार बजे थे । मैंने मन ही मनमें इस जिनवाणीभक्त 
को प्रणाम किया और अपनेको धिक्‍्कारता हुआ-सा बोला--“मूर्स, जिन- 

चाणीका वरदान तुझे अकमंण्यको मिलेगा या इस वृद्ध तपस्वीकों ? २५ 
वर्षका धीग होकर इस बुड्ढेसे भी गया-बीता निकला ।?' 

अक्सर कई पत्र-सम्पादकोको देखा है, वे ख्यातिप्राप्त लेखकोंके 
निबन्धोको बग़र पढे ही प्रेसमें दे देते हें, और नये लेखकोंके लेखोको पढ़ने 
की जहमत गवारा किये बग्रेर ही रद्दीकी टोकरीके हवाले कर देते हें । 
सम्पादकीय ज़िम्मेदारीका बहुत ही अहसास हुआ तो लेखोमें दो-चार 
कलम लगा देते हे । लेकिन मेने मुख्तार साहबका आलम ही और देखा 
है । कोई भी लेखक उनके संशोधन, परिवर्तन एवं परिवरद्धनसे नहीं बच 
सकता । यहाँ तक कि एक माह पूर्व अपना लिखा हुआ लेख भी प्रेसमें 
दिये जानेसे पूर्व एक बार आद्योपान्त अवश्य पढते थे और सशोधन परि- 
वर्धन भी अवश्य करते थे । सर्वसाधारणकी तो बात ही क्या, ख्याति- 
प्राप्त लेखक श्री प्रज्ञाचक्षु प० सुखलालजी, १० बेचरदासजी, १० नाथू- 
रामजी प्रेमी जैसोके लेख भी आद्योपान्त पढते थे, उनका सशोधन करते 
थे और उनपर यथास्थान सम्पादकीय फ़ूटनोट भी लगाते थे और आव- 
इयक हुआ तो लेखके अन्‍्तमें सम्पादकीय नोट भी देते थे । यहाँ तक कि 
उपन्यासकलाके विदश्येषज्ञ श्री जेनेन्द्रकी कहानी भी मुख्तार साहबकी 
कलमसे अछती नहीं रह सकती थी। 

प्रत्येक लेखमे संशोधन, परिवर्धन तो करते ही थे, यदि उसमे 
उल्लिखित इलोको, सूत्रो या शिलालेखोमे तनिक भी सशय होता तो उसका 
अपने यहाँकी मूल प्रतिसे अवश्य मिलान करते थे, और सचमुच उनका 
सशय प्राय शत-प्रतिशत ठीक निकलता था और कहा करते--“बताओ, 
जब ऐसे लेखक इतनी असावधानी और प्रमाद करते है, तब किसके लेखों 
पर विद्वास किया जाय 


मेने एक-एक लेखपर उनको आठ-आठ, दस-दस रोज़ परिश्रम 
करते देखा हे। एक बार एक ख्यातिप्राप्त जैन विद्वान्‌ आश्रमर्मे ४-५ 
रोज रहे । उनको लेख लिखनेके लिए पहले आवश्यक भूमिका बाँध दी, 
फिर रेफरेन्सके लिए जरूरी नोट्स लिखा दिये, उपयोगी सभी साहित्य 

दे दिया । तब ४-४ रोज़में उन्होने वह लेख तैयार किया । उनके चले 
जानेके बाद स्वय मुख्तार साहबने उनके लेखके सशोधनमे ४-५ रोज 
लगाये । तब कहीं अनेकान्तमे छुपा । प्रकाशित होते ही धूम मच गई, 
यहाँ तक कि उस विद्वानका लेख हर-एक अंकमें प्रकाशित करनेका आदेश 
भी बीसो पाठकोने दिया। और तारीफ ग्रह कि उस विद्वानूकी जेन- 
सिद्धान्तकी योग्यता तब भी और आज भी मुख्तार साहबसे बहुत ऊँची 
कूती जाती है । हालाँ कि वह विद्वान्‌ अपनेको मुख्तार साहबके समक्ष 
एक तुच्छ विद्यार्थी समभता था | 

मुख्तार साहब सम्पादकीय नैतिक जिम्मेदारीको न तो किसी कीमत- 
में बेचनेको तैयार किये जा सकते हे. न किसी बडें-से-बडे तेता या इषप्ट- 
मित्रके दबावमों आ सकते हैं । जो लेख उन्हें अनेकान्तकी रीति-नीति 
के अनुकूल नहीं जँचेगा, उसे वे कतई नहीं छापेंगे, चाहे उसकी वजहसे 
कितन ही गहरे हितेषी या स्तेहीका कोप-भाजन बनना पडे । मु स्मरण 
है कि उन्होंने ब० सीतलप्रसादजी और बंरिस्टर चम्पतरायजीके लेख 
भी बेभिभक रोक लिये थे, जिससे बरिस्टर साहबको काफी नागवार 
खातिर गुजरा था, और उन्होने अपनी यह अप्रसन्नता पत्रोमे भी प्रकट 
कर दी थी । 

ध्यान रहे उक्त दोनों महानुभाव मुख्तार साहबके अनन्य हिर्तषी- 
स्‍्नेही बन्धुओमेसे थे, और मुख्तार साहब उन्हें स्थायी रूपसे आश्रममें 
रहनेको कई बार प्रेरणा कर चुके थे । 

अनेकान्तका चार वर्षके प्रकाशनका भार मेरे ऊपर रहा है। इन 
चार वर्षो मेने कई लेख ऐसे भी देखे हे, जिनकी प्रत्येक पंक्ति काटकर 
मुख्तार साहबने उन पक्तियोके ऊपर अपने कलमसे नया लेख लेखकके नाम 
पर लिख दिया है । इस तरहके कटे-फर्ट लेख मिलनेपर मुझे कई बार तो 
मजबूरन मुख्तार साहबको यह लिखना पडा कि---“अच्छा होता आप 
कटी हुई पक्तियोपर न लिखकर दूसरे स्वच्छ कागज़पर लिखकर भेजते 
ताकि कम्पोजिंग और प्रूफ-सझोधनसें असुविधा न होती ।” लेकिन 

मुख्तार साहबका भी क्‍या दोष ? लेख सशोधित करते समय उन्हें यह 
आभास ही कैसे हो सकता है कि समूचा लेख कटता जायगा, और नया' 
बनता जायगा, और जब सशोधनमें इतना श्रम पड गया, तब उसकी 
प्रतिलिपि करके भेजनेको कहना तो सचमुच मुख्तार साहबके प्रति जुल्म है। 

मुख्तार साहब लेखोके सम्पादनमें कितना श्रम करते है, बगैर पास 
रहे अनुमान लगाया ही नही जा सकता । लेखक कोई प्रमाण देना भूल 
गया है, या मुख्तार साहबको उस सम्बन्ध नई बात मालूम हुई है या 
लेखके किसी स्थलसे उनका भिन्न दृष्टिकोण है, तो उसका उल्लेख फूटनोट- 
में अवश्य करते हे । इस नीतिके कारण उनके कई अच्छे-अच्छे स्नही 
लेखक रुष्ट भी हो गये है लेकिन वे अपनी नीतिपर सदा अडिग रहे है $ 
कुछ नमूने देना अप्रासंगिक नहीं होगे । 

१. श्री बी० शान्तिराज शास्त्रीके महाकवि रन्‍्न' लेखपर फ़्ट- 
नोटमे लिखा है-- 

यहाँ पर उन भ्रजैन विद्वान्‌ तथा उनके लेखादिका नाम भी दे 

दिया जाता तो और भी अच्छा रहता । 


--अनेकान्त वर्ष १ किरण १ 

इसी तीन पृष्ठके लेखके अन्तमे एक पृष्ठका सम्पादकीय नोट भी 
लगा हुआ हे । 

वर्ष एक, किरण दोमे श्री नाथूराम सिघईका देवगढपर तीन पृष्ठ 
का लेख है, तो आपका भी उसपर तीन पृष्ठका सम्पादकीय नोट मौजूद है । 

इसी किरणमे श्री भोलानाथ दरख्शॉके सवा दो पृष्ठके लेखपर 
पौने तीन पृष्ठका सम्पादकीय नोट लगा हुआ हैं । 

किरण ३-४ मे श्री नाथूरामजी प्रेमीके भगवती आराधना और 
उसकी टीकाएँ” लेखपर १२ सम्पादकीय फूटनोट' भी जड़े हुए हे । 

किरण चारमे प्रसिद्ध विद्वान्‌ पं” सुखलालजीका गन्बहस्तीपर 
३॥ पृष्ठका लेस है, जिसवर फुटनोटोके अतिरिक्त आधे पृष्ठका सम्पाद- 
कीय नोट भी है । 

इसी किरणमें खारबेलपर श्री कामताप्रसादजीका एक पृष्ठका 
लेख हैँ तो सम्पादकीय नोट भी एक पृष्ठका मौजूद है । 

किरण पाँचमे प० सुखलालजीके “जैनोकी प्रमाणमीमासा पद्धति 
का विकासक्रम” लेखपर फुटनोट लगाते हुए मुख्तार साहबने लिखा हैं-- 
लेखक महोदयका यह निणय कुछ ढोक मालूम नहीं होता'''*''! 

श्री छोटेलालजीका किरण ५ में खारवेल लेख ४ पृष्ठका है, उसपर 
८ सम्पादकीय नोट देखें जा सकते हे । इसी किरणमें कामताप्रसादजी 
के ५ पृष्ठक्के लेखपर ७ सम्पादकीय फुटनोट और डेढ पृष्ठका सम्पाददीय 
नोट है, जिसके अन्तमे लिखा है--« 

इस लेखकी विचारसरणी यद्यपि बहुत कुछ स्खलित जान पड़ती 
है, सत्यकी अपेक्षा साम्प्रदायिकताकी रक्षाकी ओर वह अधिक झुकी 


किरण ६-७ में प्रो० बनारसीदासका ३ पृष्ठका लेख है। जिसपर 
€ सम्पादकीय फूटनोट लगे हुए हे । एक नोटमे लिखा हे--इसके होनेसे 
जो नतीजा लेखक महाशय निकालना चाहते हैं, वह नहीं निकाला 
जा सकता ! 
इन फूटनोटो और सम्पादकीय टिप्पणियोके कारण कुछ लेखक 
क्षुबय भी हुए, डसीका स्पष्टीकरण कश्ते हुए किरण ६-७ में एक आशक्षेप! 
शीर्षकसे मुख्तार साहबको ४ पृष्ठ लेख भी लिखना पडा । लिखते है--- 
“ज्ेेखोंका सम्पादन करते समय जिस लेखमें मुझे बात स्पष्ट-विरुद्ध, 
अ्रामक, त्रुटिपूण, रालतफ़्हमीको लिये हुए अथवा स्पष्टी-करणके योग्य 
प्रतिभासित होती है और में उसपर उसी समय प्रकाश ढालना उचित 
समकझता हूँ तो उश्तपर यथाशक्ति संयत भाषासें अपना (सम्पादकीय) 
नोट लगा देता हूँ । इससे पाठकोंको सत्यके निणयमें बहुत बड़ी सहा- 
यता मिलतो है, अम तथा ग़लतियाँ फैलने नहीं पातीं, श्रुटियोंका 
कितना ही निरसन हो जाता है और साथ हो पाठकोंको शक्ति तथा 
समयका यहुत-सा दुरुपयोग होनेसे बच जाता है। सत्यका हो एक 


पं० जुगलकिशोर मुस़तार २३३ 


स्क्ष्य रहनेसे हन नोटोंमें किसोकी कोई रू-रियायत अथवा अनुचित पक्षा- 
चक्षी नहीं की जाती, और इसलिए सुझे अपने श्रद्धेय सिन्रों--पं० नायू- 
शमलजी प्रेमी, पं० सुखलालजी-जैसे विद्वानोंके लेखोंपर भी नोट लगाने 
पढ़े हैं, मुनि पुण्यविजय और सुनि कह्याणविजयजी-जैसे ब्रिचारकों- 
के खेख भी अछूते नहीं रहे हैं, परन्तु किसीते भी बुरा नहीं माना, 
चल्कि ऐतिहासिक विद्वानोंके योग्य और सत्यप्रेमियोंको शोभा देनेवाली 
असन्नता ही प्रकट की है। और भी दूसरे विचारक तथा निष्पक्ष विद्वान्‌ 
मेरी इस विचार-पद्धतिका अभिनन्दन कर रहे हैं ।''''*'इसी विचार- 
भद्धतिक्रे अनुसार अनेकान्तकी चौथी ओर पाँचवीं किरणमें प्रकाशित 
डडगग कि हडडड हक 2 के' दो लेखों पर भी कुछ नोट लगाये थे। पाढठकीको 
यह जानकर आश्रय होगा कि उन परसे बाबू साहब रुष्ट हो गये हैं और 
उन्होंने अ्रपना रोष प्रतिवादात्मक लेख द्वारा 'दिगम्बर जैन! अंक ७ में 
प्रकट किया है। (आगे लेखकके आक्षेपोंका उत्तर है)। 

किरण ११-१२ में बआा० कामताप्रसादजीके ११ पृष्ठके लेखपर १६ 
सम्पादकीय फुटनोट और ७ पृष्ठकी सम्पादकीय टिप्पणी है। और 
कामताप्रसादजीके उक्त लेखकी हिमायत करनेके कारण बैरिस्टर 
चम्पतरायजीकी ११ पृष्ठोमे ख़बर ली है । 

मुझे मालूम था कि इन नोटोसे कटुता बढती है और सहयोग वःम 

होता जाता हे । ७-८ वर्षके बाद अनेकान्तकों पुन. निकालनेकी जिम्मे- 
वारी जब मुझे सौपी गई तो मेने इस नीतिके बारेमें स्पष्टीकरण करते 
हुए प्राधंना की कि जिन लेखोके सम्बन्धमें आपको विरोध हो, उनपर 
बिरोधात्मक टिप्पर्णी देनेके बजाय, उन्हें प्रकाशित न करना अधिक उप- 
युक्त होगा । अयवा टिप्पणीमे लेखककी बात काटनके बजाय, केवल 
अपना मत दे देना पर्याप्त होगा । लेकिन मुख्तार साहबको मेरी सम्मति 
अनुकूल नहीं जेँंची । 








१ नाम हमने देना उचित नहीं समझा । --गोयलोीय 

अनेकान्त वर्ष दो, किरण एकमें गोत्रकर्माश्रित ऊँच-नीचता' 
शीर्षक लेख श्री सूरजभान वकीलका प्रकाशित हुआ । इसके पक्ष-विपक्ष- 
में लेख भेजनेके लिए निमंत्रण देते हुए मुख्तार साहबने लिखा-- 

“बिद्दानोंकी इसपर अपना अभिमत प्रकट करना चाहिए, जिससे 
यह विषय भत्ते प्रकार स्पष्ट होकर रोशनीमें आ जाय ।* 

इस निमंत्रणपर पं७ कैलाशचद्धजी शास्त्रीने एक लेख भेजा। 
वह लेख अनेकान्तमें प्रकाशित करते हुए मुख्तार साहयने उसके विपक्षमें 
लगभग दो पृपष्ठका नोट लगाते हुए लिखा-- 

“मुझे खेद है कि शासतरीजीनी बा. सूरजभानजोके फलिताथंको 
यों हो कदर्थित करनेकी घुनमें दो-तीन उदाहरणों द्वारा अपने खण्डनको 
भूमिका बाँधी है, उसमें सत्यले काम न लेकर छलसे काम लिया है । 
“*******जान-बूमकर पाठकोंको भुलावे तथा अममें डाला गया है'''''' 
बह उनको शोभा नहीं देता।” और फिर किरण चारमे विषयको स्पष्ट 
करनेके लिए १२ पृष्ठका लेख भी लिखा। परिणाम इसका यह हुआ 
कि शास्त्रीजीने भी अनेकान्तमें लेख भेजने बन्द कर दिये । इन्ही 
टिप्पणियोसे खीककर पं० सुखलालजी और प्रो० जगदीशचन्दजीने 
भी असहयोग कर लिया । 

इन फ़ुटनोटोंसे किसीने बुरा माना या भला, किन्तु मुख्तार स्राहब- 
को जो उचित और सत्य मालूम दिया, उसके स्पष्टीकरणसे वे कभी नहीं 
सके । फूटनोटो और टिप्पणियोके अतिरित लेखकोका परिचय भी 
मुक्तहृदयसे लिखते थे। 

अनेकान्तक्ा सम्पादन करनेके अतिरिक्त उसके हर प्रफको भी 
स्वयं देखना आवश्यक समभते थे और संस्कृतबहुल तथा अपने लेख तो 
हर हालतमे कई-कई वार देखते थे। यहाँ तक कि दूसरे तीसरे वर्षकरा 
अनेकान्त दिल्‍्लीसे प्रकाशित हुआ और भाप सरसावे रहते थे । अनेकान्त 
प्रत्येक माहकी २८ ता० को डिस्पैच कर देनेकी मेरी प्रतिज्ञा थी, फिर 
भी २२-२४ ता० को भेजे गये अपने लेखका प्रफ़ सरसावे ही मेंगवाले थे | 

और गुद्धिका इतना खयाल रखते थे कि कभी आप प्रेसमे पहुँच जाते थे 
तो प्रेसवालोके हाथ-पाँव फूल जाते थे। क्योकि छपते हुए फ़ार्ममे एक 
दो जुटियाँ निकाल देना, तथा कुछ न कुछ परिवत्त न-परिवद्धंन करना मुख्तार 
माहबके लिए अदनी-सी बात है । 
मितव्ययी आवश्यकतासे अधिक । उनको सौप देनेके बाद एक पैसा 
भी समाजका व्यर्थ नष्ट नही हो सकता । समाजके पैसेसे आत्मविज्ञापन 
करना, वाहवाही लूटना तो दरक्तिर, उन्होने जो अपने पसीनेकी समस्त 
कमाई आश्रमके नाम कर दी है, उसमेंसे अपने अरीरकों रखनेमें भी जो 
थोड़ा-सा लेते हे, उसमें भी महान्‌ कष्टका अनुभव करते है। उनका 
बस चले तो हवा-पानीपर निर्भर रहना अधिक पसन्द करे। आश्रमके 
प्न्थागार और सामान आदि की ही नहीं, रसोई-भण्डारकी ताली भी 
स्वयं अपने पास रखते हैं। एक तोला नमक भी व्यर्थ्में कोई नष्ट नहीं 
कर सकता'। सभाजकी घरोहर उनके पास अक्षुण्ण रहेगी । नौकर एक. 
१--एक घटना भाई कोशलप्रसादको ज़बानी सुनिए-- 
“सस्मान-समारोह उत्सवसे पहले 'मुख़्तार साहब और उनका कारस' 
निबन्धके नोट्स लेनेके लिए में और 'प्रभाकर'जी बीरसेवामन्दिर गये, 
थे। वहाँ पर उनसे बातचीत करने और साहित्य देखनेके बाद हमें यह 
आवश्यकता महसूस हुईं कि यहाँसे कुछ पत्रोंकी फाइलें और पुस्तक 
सहारनपुर जानी चाहिएँ जिससे वहाँ ठीक अध्ययन हो सके । उन पत्नों- 
की फाइल्ोमे 'जैन गज़ट' के पहिले वर्ष झर्थात्‌ १८९५ सन्‌ की एक 
फ़ाइल भो थी । सुज़्तार साहबने उसे देनेसे इन्कार कर दिया और हमारे 
बहुत अधिक आवश्यकता बताने तथा पं० दरबारीलालजी कोडियाके यह 
कहने पर भी कि क्या ये लोग फ़ाइल खा जाएँगे' उन्होंने यह कहा कि 
या तो यहीं देख लो और यदि सहारनपुर ही ले जाना आवश्यक है तो 
चल्लो मैं साथ चलता हूँ । परिणाम-स्वरूप अगले दिन स्वयं ही उसे. 
साथ क्ेकर आये श्र शामको वापिस जाते समय उसे साथ ले गये ।''* ” 

रुपयेका घी भी लाये तो उसे तोले धगैर नही रहेंगे। कभी-कभी यह 
मिलव्ययिता और सतर्कता अनुपयोगी होती हुई भी देखी गई है । 


दिल्ली-स्थित आश्रमका भारी-सा बोर्ड गलीके बीचमें लगा हुआ 
था । आँधीसे उखडनेपर पुन लगवाईकी मज़दूरी लुहार तीन आने माँगता 
था, मुख्तार साहब दो आतेसे ज्यादा देना नहीं चाहते थे। अतः एक 
भाह साइनबोर्ड नहीं लग सका और आश्रममें नये आने-जानेवालोको 
साइनबोडंके बगैर काफी भटकना पडा। आखिर जब कोई साइनबोईड 
दो आनेमें लगानेको प्रस्तुत नही हुआ तो आपने एक क्लकंको वैद्य शीतल- 
प्रसादजीकी टमटम लाने भेजा । वैद्ययी यह कहकर कि--अभी तो हम 
मरीज्ोको देखने जा रहे हे, वापिसीपर १२ बजे टमटम भेज देंगे--चले 
गये । मुख्तार साहबने क्ल्ककी जबानी यह किस्सा रुना तो ६ फर्लाग 
पैदल और फिर एक आना ट्राममें देकर स्वयं उनके पास पहुँचे । अब 
वैद्यजीकी क्या ताकत थी जो गाडी देनेसे मना करते, स्वय किरायेके ताँगे- 
मे गये, मगर मुख्तार साहबकों टमंटम दे दी । मुख्तार साहबने वह टम- 
टम गलीके बीच खड़ी की, उसकी छतपर चारपाई और चारपाईपर 
कुर्सी रखी गई। उसपर चढकर दो आदमियोने साइनबोर्ड पकड़ा और 
गलीके दोनो सिरोपर खडे होकर दो आदमियोने राम-राम करके साइन- 
बोई बाँधा । साइनबोर्ड लगवाकर खुशी-खशी आश्रममें आये और सरल 
स्वभावसे बोले-- 


“देख लो गोयलीय, तुम कहते थे, तीन आनेसे कममें साइन बोर्ड 
नहीं लग सकता । यह बिना पैसेके लगा हुआ देख लो ।” 

मेने कहा--“आपके नाम मेने तीनों मुलाजिमोकी आजकी तन- 
ऱ्वाह लिख दी है, क्योकि उन्होंने आज साइनबोर्ड लगानेके सिब्रा कोई 
दूसरा कार्य नही किया है, और वैद्यजीके तागेमें खर्च हुए पैसों और आपके 
श्रमकी कोई कीमत ऑकी नही जा सकती ।” 


आप सरपर हाथ फेरते हुए भोलेपनसे बोले--..तुमने पहले इस 

परिणामकी ओर सकेत क्यो नहीं किया, अतः नोकरोकी आधी तनख्बाह 
तुम अपने नाम भी लिखों ।* 

सरलता और सादगीका यह हाल हैं कि हजार बार देखने और 
जाननेपर भी यह विश्वास नहीं होता कि यही मेरी भावनाके अमर कवि 
है । इन्हीकी लोहलेखनीसे त्रिवर्णाचार-जैसे पाखण्डी ग्रन्थोंकी आलोच- 
नाएँ प्रसूत हुई हे और इन्हीने सैकड़ो विलुप्त ग्रन्थोकों प्रकाश्में लानेकी 
कृपा की हैं। 

मुख्तार साहब भारतीमाताका' मन्दिर अपनी अमूल्य कलाकृतियो- 
से चिरकाल तक अलकृत करते रहें, यही हमारी भावना है ! 


--डालमियानगर, 
८ अक्टूबर १९७१ 


स्वयं सम्पादक पं० जुगलकिशोर द्वारा लिखे गये 
ख़ास लेख 


१-श्री कुन्दक्न्द और यतिवृुषभमे पूर्वव्ती कौन ? २-सेवाधर्म 
दिग्दशन, ३-भगवती-आराधनाकी दूसरी प्राचीन टीका-टिप्पणियाँ, 
४-ऊँचगोत्रका व्यवहार कहाँ ?, ५-आयये और म्लेच्छ, ६-सकाम 
धर्मसाधन, ७-अन्तरद्वीपज मनुष्य, ८-श्री पृज्यपाद और उनकी 
रचनाएँ, ९-हेमचम्द्राचार्य-जेनशानमन्दिर, १०-योनिप्राभुत और जग- 
त्सुन्दरी योगमाला, ११-स्वामी पात्रकेसरी और विद्यानन्द, १२-जग- 
त्युन्दरी-प्रयोगमालाकी पूरुता, १३-तत्वार्थाधिगमस्‌त्रकी एक सटिप्पण 
प्रति, १४-धवलादिश्रुतपरिचय, १५-तत्त्वार्थ-भाष्य और अकलक'पर 
सम्पादकीय विचारणाो, १६-होलीका त्योहार, १७-प्रभाचन्द्रका 
तत्त्वार्थसूत्ष, १८-प्रो० जगदीशचन्द्र और उनकी समीक्षा, १६-(क) 
स्वपर बेरी कौन ? (ख) वीतरागकी पूजा क्‍यों? (ग) पृष्य-पाप- 
व्यवस्था, २०-सिद्ध प्राभुत' पर सम्पादकीय नोट, २१-भक्तियोंग- 
रहस्य, २२-कवि राजमत्ल और राजा भारमल्ल, २३-वीरनिर्वाण 
सवत्‌की समालोचनापर विचार, २४-परिग्रहका प्रायश्चित्त, २५-वेता- 
म्वर तत्त्वा्थंसूत्र और उसके भाष्यकी जाँच, २६-सर्वार्थसिद्धिपर समन्‍्त- 
भद्र का प्रभाव । 


अज-» लत गि0४.०क- 





जन्‍्म-- देवरी वि० स० १६३८ 


चतेमान आयु-- ६६ वर्ष वि० स० २००८ 


मेरा सद्भातग्य 


श्रो जनन्द्रकुमार 


प्रे।रक नाम बहुत छुटपनमें पुस्तकोपर देखा था। उसी 
आधारपर सन्‌ “२६ में अपनी 'परख' उनके पास भेजनेका साहस 
कर बैठा । साहरुको समभना मुश्किल है। में लेखक न था और इस 
कल्पनासे ही जी सहम जाता था कि किताब छप सकती हैँ । किताबोपर 
छा लेखकोके नाम अलौकिक लगते थे और प्रकाशकोके बारेमें तरह- 
तरहकी कथाएँ सूती थी । तो भी प्रेमीजीके नामपर मनमें साहस बाँधकर 
मेने लिखे कागज़ोका पुलिन्दा वम्बई भेज दिया । 

जानता था कि कुछ न होगा । किताब तो छपेगी ही नही, उत्तर 
भी न आयेगा। एक नये प्रकाशकके पास यही कागज छ' महीने पड़े रहे 
थे। 'हिन्दी-प्रन्थ-रत्ताकर' तो उन्हें पूछेगा ही क्यो ? पर चौथे रोज़ 
पाण्डुलिपिकी पहुँच आ गई। पत्र ख़ुद प्रेमीजीके हाथका था। लिखा 
था कि जल्दी पुस्तक देखकर लिखूंगा। चार-पाँच रोज बीतते-न-बीतते 
दूसरा पत्र आ गया कि पुस्तकको छापनेको तैयार हे और अमुक महीनेमें 
प्रेसमें दे सकेंगे । बात उतनी ही लिखी गई, जितनी की गई और समयका 
अक्षरश: पालन हुआ । 

इस अनुभवने मुझे बडा सहारा दिया । में जगत॒को अविश्वाससे 
देख रहा था। धारणा थी कि अपरिचितके लिए दुनिया एक बाज़ार है, 
जहाँ छल और सौदा हैं। अपने-अपने लाभकी सबको पड़ी है और एक- 
का झरुपाल दूसरेको नही है । लेखक और प्रकाशकके बीचमें तो उस बाज़ार 
के सिवा कुछ है ही नहीं। लेकिन प्रेमीजीके प्रथम सम्पर्कने मुझे इस 
तास्तिकंतासे उबार लिया । उनकी प्रामाणिकतासे मेने अपने जीवनमें 
यह गम्भीर लाभ प्राप्त किया । 

इसके बादसे तो में उनका हो रहा । यह कभी नहीं सोचा कि अपनी 
किताब किसी औरको भी जा सकती है। अपना लिखा उन्हें सोपकर 
ख़द मै निश्चिन्त रहा । लिखी सामग्री कब छपती है, कैसे बिकती है और 
क्या लाभ लाती है, इधर मेने ध्यान ही नही दिया । कभी इसमें शंका नहीं 
हुई कि उनके हाथो मेरा हित उससे अधिक सुरक्षित है कि जितना में 
खुद रख सकता हूँ । 
लोग हैँ जो बाजारमें नहीं है और नीतिनिष्ठ है । लेकिन दुकान 
लेकर यह अत्यन्त दुलंभ है कि सामनेकी अज्ञानताका लाभ लेनेसे चूका 
जाय । व्यवसायमें यह अन्याय नहीं है और कुशलता है। व्यवसाय 
किया ही द्रव्योपार्जके लिए जाता है। कर्म-कौशलके तारतम्यसे 
ही उसमें लाभ-हानि होती हैं। हानिबाला अपनेको ही दोष दे सकता 
है और लाभ जो जितना कर लेता हैँ, वह उसकी चतुराई है । व्यवसायमें 
इस तरह मानो एक अदूट 'कमंसिद्धान्त' व्याप्त है । जो जितनी ऊँची कमाई 
करता है, कर्मकी दृष्टिसे वह उतना ही पात्र है। उसे अपने शुभ कर्मोका 
ही इस रूपमें फल-भोग मिलता हैं । 
उसी बाजारमें दूसरेके हितका यथोचित मान करनेवाली प्रामाणि- 
कता एक तरह अकशलता भी हैं। पर देखते हे कि प्रेमीजीने मानो उस 
अक्शलताको स्वेच्छासे स्वीकार किया हैँ । |] 
पहली पुस्तक परख' सन्‌ ३० में छप गई। म तब जेलमें था। 
वहाँ प्रेमीजीकी ओरसे तरह-तरहकी पुस्तकें मुझे भेजी जाती रही । परोक्ष- 
के परिचयमेंसे ही इस भाँति उनका वात्सल्य और स्नेह प्रत्यक्ष होकर मुझे 
मिलने लगा । जेलके बाद कराँची काँग्रेससे उसी स्नेहमें खिचा में बम्बई 
जा पहुँचा । मेरे जेल रहते प्रेमीजी खुद मेरे घर हो आये थे । लेकिन मेरे 
लिए बम्बईमें उनका यह प्रथम दर्शन था । पर साक्षात॒के पहले ही रोज- 
से उनके यहाँ तो मेने अपनेको घरमें पाया । क्षणकों भी न अनुभव किया 
कि महमान हूँ या पराया हूँ । 
वहाँ उनके काम करनेका ढंग देखा । एक दब्दमें अथसे इति तक 
१६ 

वह प्रामाणिक हें । मालिकसे अधिक वह श्रमिक है । प्रा-एरा लाभ मालिक- 
को आता है । इसलिए अचरज नहीं कि मालिक भी श्रम १रा-पूरा करे । 
लेकिन नही, प्रेमीजीकी बात और है । श्रम उनके स्वभावमें है । मालिको- 
की अक्सर नीति होती है काम लेना । बडे व्यवसायी और उद्योगपति 
इस करनेकी जगह काम लेनेकी नीतिसे बडे बनते हे । वे श्रम करते नही, 
कराते हे । और सबके श्रमके फायंदेका अधिक भाग अपने लिए रखते है । 
व्यवस्थापक इस तरह अधिकाश श्रमिक नही होते, चतुर होते हूँ । प्रेमीजी- 
“की त्रुटि कहिए कि विशेषता कहिए, वे बडे व्यवसायी नहीं है और नहीं 
हो पाये । कारण, वे स्वयं औरोसे अधिक श्रम करनेके आदी और 
अभ्यासी है । 
पुस्तक उनके हाथों आकर सदोष नहीं रह सकती । भाषा देखेंगे, 
भाव देखेंगे, पकक्‍्चुएशन देखेंगे और छपते समय भी छपाई और गैटप आदि- 
का प्रा ध्यान रक्खेंगे । कही किसी ओर प्रमाद नही रह पायगा । अपनी 
पुस्तकके सम्बन्धमें इतनी सावधानी और सयत्नता रखनेवाला प्रकाशक 
दूसरा मेरे देखनेमें नहीं आया । 
बस, उनके लिए घर और दुकान । दुकानसे झामको घर और घर- 
से सबेरे दुकान । इस स्वधमेकी मर्यादासे कोई तृष्णा उन्हें बाहर नहीं 
ला सकी । यही सद्गृहस्थका आदशे है। बेशक वह आदर्श आजकी 
परिस्थितिकी माँगरमें कुछ ओछा पडता जा रहा है, लेकिन अपनी जगह 
उसमें स्थिर मूल्य है और प्रेमीजी उसपर अत्यन्त सयत और अडिग भावसे 
कायम रहे है । घर-गृहस्थीमें अपनेको बॉटकर रहना, शेषके प्रति सद्‌- 
भाव रखना और न्यायोपार्जित द्वव्यके उपभोगका ही अपनेकों अधिकारी 
मानना, सद्गृहस्थकी यह मर्यादा है। प्रेमीजीका गुण-स्थान वही है और 
भावनासे यद्यपि वे ऊँचे पहुँचते रहे, व्यवहारमें ठीक वही रहे । उससे 
नीचे मेरे अनुमानमें कभी नहीं उतरे । 
उनका आरम्भ जेन-जिज्ञासुके रूपसे हुआ, लेकिन साम्प्रदायिकता- 
ने उन्हें नही छुआ । जैनत्वसे आत्मिक और मानसिकके अलावा ऐहिक 

लाभ लेनेकी उन्होंने नहीं सोची | धर्से ऐहिक लाभ उठानेकी भावना- 
से व्यक्ति साम्प्रदायिक बनता हैं। वह वृत्ति उनमें नहीं हुई, फलतः हर 
प्रकारका प्रकाश वह स्वीकार करते गये । उनकी जिज्ञासा बन्द नहीं 
हुई, इससे विकास मन्द नहीं हुआ । सहानुभूति फैलती गई और साहित्य- 
की पहचान उनकी सहज और सूक्ष्म होती चली गई । 
उनकी यही आन्तरिक वृत्ति कारण थी कि बिना कही पढें अपने 
ध्यवसायमें रहते-सहते विविध विषयोका गम्भीर ज्ञान वह प्राप्त कर सके 
और निस्सन्देह एकसे अधिक विषयोके ऊँची-से-ऊंची कोटिके विद्वानोके 
समकक्ष गिने जाने लगे | वह ज्ञान उनमें सचित न रहा, उन्हें सिद्ध हो 
गया । उसे उन्हें स्मरण न रखना पड़ा, वह आप ही समुपस्थित रहा । 
इसीमे उनके स्वभावकी प्रामाणिकता आ मिली तो उनकी सम्मति विद्वानों- 
फे लिए लगभग निर्णीत तथ्यका मूल्य रखने लगी | कारण, इनके कथन- 
मे पक्ष न होता, न आवेश, न अतिरंजन, न अत्युक्ति । 
एक बातका मुझपर गहरा प्रभाव पड़ा है। अपनेको साधारणसे 
भिन्न समझर मेने उन्हें कभी नही देखा । कभी उन्होनें अपनेमें कोई विशि- 
स्‍्टता अनुभव नहीं की । इस सहज निरभिमानताको मे अत्यन्त दुलंभ 
और महान्‌ गुण मानता हूँ। मेरे मन तो यही ज्ञानीका लक्षण है। जो 
अपनेको महत्त्व नही देता, वही इस अवस्थामें होता है कि शेष सबको 
हत्त्व दे सके । इस दृष्टिसे प्रेमीजीको जब मेने देखा है, विस्मित रह गया 
हूँ । उनकी इस खुली निरीह साधारणताके समक्ष मेनें सदा ही भीतरसे 
अपनेको नतमस्तक माना है और ऐसा मानकर एक कृतार्थता भी अनुभव 
की है। ऐसा अनुभव इस दुनियामें अधिक नहीं मिलता कि जहाँ सब 
अपने-अपनेको गिननेके आदी और बाकी दूसरोको पार कर जानेके 
आकाक्षी है । 
उनकी सहज धर्म-भीरुताके उदाहरण यत्र-तत्र अनेक मभिलेंगे। 
एक सज्जनने हिसाबमें भूलसे एक हजारकी रक़म ज्यादा भेज दी। वह 
जमा हो गई और हिसाब साल-पर-साल आगे आता गया । तीन-चार 

साल हो गये। दोनों तरफ़ खाता बेबाक समझा जाता था। एक अर्से 
बाद पाया गया कि कहीसे एक हज़ारकी रकम बढ़ती है । खोज-पडताल 
कौ गई। बहुत देखनेपर पता चला कि अमुकके हिसाबमें वह रकम ज़्यादा 
आ गई है। तुरन्त उन सज्जनको लिखा गया कि वह कृपया अपना 
हिसाब देखें । साधारणत- उन सज्जनने लिख दिया कि हिसाब तो साफ 
है और बेबाक़ है; लेकिन प्रेमीजीकी ओरसे उन्हें सुझाया गया कि तीन- 
चार वर्ष पहलेकी हिसाब-बही देखें, हमारे पास एक हजारकी, रकम ज्यादा 
आ गई है । इस तरह अपनी ओरसे बढी रकमको पूरे प्रयत्नसे जाननेके 
बाद कि वह यथार्थमें किसकी है और मालूम होनेपर तत्काल उसे उन्हीको 
लौटाये बिना प्रेमीजीने चेन नहीं लिया । यह अप्रमत्त ईमानदारी साधना- 
से हाथ आती है। पर प्रेमीजीका वह स्वभाव हो गई है । 

उनका जीवन अन्दरसे धामिक है । इसीसे ऊपरसे उतना धाभिक 
नही भी दीखे। यह धर्म उनका श्वास है, स्वत्व नही। प्राप्त कतंव्यमें 
दत्तचित्त होकर बाहरी तृष्णाओ और विपदाओसे अबकुण्ठित रहे है । 
पत्नी गई, भर-उमरमें पुत्र गया । प्रेमीजी जैसे संवेदनशील व्यक्तिके लिए 
यह वियोग किसीसे कम दुस्सह नहीं था । इस बिछोहकी बेदनाके नीचे 
उन्हें बीमारी भी भुगतनी पड़ी । लेकिन सदा ही अपने काममेंसे वह घैय॑ 
प्राप्त करते रहे । प्राप्तमेंसे जीको हटाकर अप्राप्त अथवा बिगतपर 
उन्होंने अपनेको विशेष नही भरमाया । अन्ततक काममें जुटे रहे और 
भागनेकी चेष्टा नही की । मेने उन्हें अभी इन्ही दिनों काममें व्यस्त देखा 
है कि मानो श्रम उनका धर्म हो और धर्म उनका श्रम । 

ऐसे श्रमशील और सत्परिणामी पुरुषके सम्पर्कको अपने जीवनमें 
अनुपम सद्ूभाग्य गिनता हूँ । 

--प्रेमी-अभिनन्दुन-प्रन्थ 
१९४६ 

मेरे दादा 
स्व० हेमचन्द्र मोदी 


म्बईका हिन्दी-ग्रन्थ-रत्नाकर-कार्यालय| हिन्दीमें एक ऐसी 
ब......... रही है, जिसने लोगोका बहुत-कुछ ध्यान 
आकं्षित किया हैँ। इसके बारेमे ज्यादा जाननेके लिए लोग उत्सुक 
भी रहे हे, पर इस विज्ञापनबाजीके ज़मानेमे न जाने क्यों इसके संचालक 
हमेशा आत्म-विज्ञापनकी ओर इस तरह उपेक्षा दिखलाते रहे हें कि लोगो- 
की उत्सुकता खुराकके अभावमे अभिज्ञताके रूपमे नही पलट पाई । कोशिश 
करनेपर लोग इसके बारेमे इसके नामके अलावा इतना ही जान पाये हैं 
कि इसके मालिक श्री नाथूराम प्रेमी नामक कोई व्यक्ति-विशेष हें । हाँ, 
कोई आठ-दस साल पहले व्यक्तिगत चिट्ठटियोमे सवाल-पर-सवाल पूछकर 
पृ ज्य प० बनारसीदासजी चतुर्वेदी कुछ जानकारी पा गये थे, जिसे उन्होने 
“विशाल भारत' में छाप दिया था। पर इसके द्वारा लोगोंकी उत्सुकता 
बढी थी, घटी नही थी । 
में' पिताजीको न जाने कबसे 'दादा' कहता आया हूँ और मेरी 
देखादेखी निकट परिचयमे आनेवाले हिन्दीके बहुतसे लेखक भी उन्हें 
दादा' कहने और पत्रोमें लिखने लगे हें। (हिन्दी-अन्थ-रत्नाकर के 
साथ वे इस तरह संश्लिष्ट हें कि जो लोग थोडे भी परिचयमें आये हे, वे 
दोनोमे भेद नहीं कर पाते । इतना ही नहीं, मेरा कई सालका अनुभव 
है कि वे स्वय भी अपने आपको चेष्टा करनेपर भी हिन्दी-प्रन्थ-रत्नाकर'- 
से अलग नहीं कर पाते । अपने कार्यसे इतना अधिक एकात्म्य दुनियामें 
चहुत कम लोग अनुभव करते हे । यह एकात्म्य यहाँ तक रहा है कि कभी- 

कभी मु यह भासने लगता है कि जिस पितृ-स्तेहका में हकदार था, उसका 
एक बहुत बड़ा हिस्सा इसने चुरा लिया है और मुझे याद है कि मेरी स्वर्गीया 
माँ भी अनेक बार इसमे अपनी सौतका दर्शन करठी रही है, परल्तु भेरे 
निकट हिन्दी-प्रन्थ-रत्नाकर' कोई चीज़ नहीं है। मेरे निकट तो वस 
मेरे दादा है । मे यहाँ अपने दादाका ही परिचय दूँगा, क्योंकि मेरे लिए 
वे ही सब कुछ है । मेरे निकट 'हिन्दी-ग्रन्थ-रत्नाकर' है तो केवल उनके 
एक प्रतीकके रूपमें । मुझे विश्वास हैं कि पाठक भी जड हिन्दी-प्रस्थ- 
रत्नाकर' की अपेक्षा चेतन हिन्दी-ग्रन्थ-रत्नाकर' को ही जाननेके लिए 
ज्यादा उत्सुक होगे । 

पर इसका मतलब यह नहीं हे कि दादा मुर्भे चाहते नही है या मेरी 
माताके प्रति उनका व्यवहार उचित नहीं था। सच पूछो तो दादा मेरी 
मांको चाहते नहीं थे, उनकी भक्ति करते थे । जब वे किसी चीजके लिए 
कहती थी, तब वह माँग उन्हें इतनी तुच्छ प्रतीत होती थी कि उनके रूयाल- 
से उन-जेंसी देवीको शोभा न देती थी । उन्होंने इस बातका ख्याल नहीं 
किया कि एक देवीके शरीरमे भी मनुष्यका हृदय रह सकता है । उनकी 
मृत्युके आठ साल बाद आज भी जब वे उनका स्मरण करते हे, तब उनका 
हृदय दुखसे भर उठता है । आप कहेगे, “यह तुमने अच्छा भगडा लगाया । 
हिन्दी-ग्रन्थ-रत्नाकर से तुम्हारी मॉका क्या सम्बन्ध ?” पर मेरा विश्वास 
हैं कि दादाने जो भी कुछ किया, 'हिन्दी-ग्रन्थ-रल्नाकर को आप जैसा कुछ 
देखते हे, उसमे अगर यह कहा जाय कि दादाकी अपेक्षा मेरी माँका अधिक 
हिस्सा है तो शायद कुछ ज़्यादा अतिशयोक्ति न होगी । पुरुष कितना 
ही त्याग-वृत्तिका हो, सेवा-परायण और कतंव्यनिष्ठ हो, पर अगर स्त्री 
अपने पतिके ब्रतको अपना व्रत नही बना लेती तो अवश्य ही उस पुरुषका 
पतन होता है। कार्लमाक्स कितने ही सिद्धान्तवादी होते पर शैनकी 
पत्नी लोभी, विलासेच्छ होती तो वें कभीके पंजीवादियोके मायाजालमे 
फेस जाते ॥ बडे-बडे होनहार देशभक्‍तो, त्यागियो और महापुरुष्णेंका 
पतन उनकी पत्नीके अपातिब्र॒त्यके कारण ही हुआ है। अपमे पतिके 

ब्रतकों वें अपना ब्नत न मान सकी | 

जब कभी हम लोग फुर्सेतके वक्‍त दादाके पास बँठते हे, तब वे अपने 
जीवनकी स्मरणीय घटनाओ और बातोकों कहते हे। उनको सुनने 
और उनपर विचार करनेपर हमे मालूम होता है कि उनके चरित्र और 
स्वभावके किन गुणोंने उन्हें आगे बढाया और उस कार्यके करनेके लिए 
प्रेरित किया और किन परिस्थितियोने उसमे मदद पहुँचाई। 

दादाकी बातोमें सबसे पहली बात जो ऊपर तैर आती है वह अत्यन्त 
दरिद्रताकी है। दादाके पिता अर्थात्‌ मेरे आजेका नाम था टूंडे मोदी + 
हम लोग देवरी जिला सागर (भमध्यप्रान्त) के रहनेवाले परवार बनिये 
है । परवार लोग अपने मूलमे मेवाडके रहनेवाले थे। पहले हथियार 
बाँधते थे, पर बादमे और बहुतन्सी क्षत्रिय जातियोकी तरह व्यापार 
करने लगे और वेश्य कहलाने लगे । पुराने शिलालेखोमे इस जातिका 
नाम 'पौरपट' मिलता है और ये मेवाडके पुर या पौर कसबेके रहनेवाले 
है और सारे बुन्देलखडम बहुनायतसे फैले हुए हे। मगर हमारे आजे 
टूँडे मोदी महाजनोमे अपवाद-रूप थे। अपनी हादिक उदारताके सबंब' 
वे अपने आसामियोसे कर्ज़ दिया हुआ रुपया कभी वसूल न कर सकते थे 
और किसीको कष्टमें देखते थे तो पास रुपया रखकर देनेसे इन्कार न 
कर सकते थे । इस कारणा वे अत्यन्त दरिद्रताके शिकार हो गये । देखने- 
को हजारो रुपयेकी दस्तावेजे थी, पर धरमें खानेको अन्नका दाना नहीं 
था । दादा सुनाते हे कि बहुत दितो तक घरका यह हाल था कि वें जब 
घोड़ेपर नमक, गुड वगेरह सामान लेकर देहातमे बेचने जाते थे और दिन 
भर मेहनत करके चार पैसे लाते थे, तब कही जाकर दूसरे दिनके भोजनका' 
इन्तज़ाम होता था । वे कजेंदार भी हो गये थे । एक बारकी बात है कि 
घरमे चूल्हेपर दाल-चावल पककर तंयार हुए थे और सब खानेको बैठने 
ही वाले थे कि साहुकार कुड़की लेकर आया । उसने वसूलीमें चल्हेपर- 
का पीतलका बतेत भी माँग लिया । उससे कहा कि भाई, थोड़ी देर ठहर ४ 
हमें खाना खा लेने दे । फिर बतंन ले जाना । पर उसने कुछ न सुना ॥ 

बर्तन वही राखमें उंडेल दिये । खाना सब नीचे राखमें मिल गया और 
वह बतेन लेकर चलता बना। सारे कटम्बको उस दिन फाका करना 
पड़ा । 
ऐसी गरीबीमे गाँवके मदरसेमे दादा पढ़े, ट्रेंतिगकी परीक्षा पास 
की और मास्टरीकी नौकरी कर ली। वे कई देहाती स्कुलोमे मास्टर 
रहे । मास्टर होनेके पहले कुछ दिन उन्होने डेढ रुपया महीनेकी मानी- 
टरीकी नोकरी की । मास्टरीमें उन्हें छ रुपया महीना मिलता था । 
बादमें सात रुपया महीना मिलने लगा था। इसमेसे वे अपना खर्च तीन 
रूपयमें चलाते थे और चार रुपया महीना घर भेजते थे । इन दिनों जो 
कम-खर्चीकी आदत पड गई, वह दादासे अभीतक नहीं छूटती ) एक तरफ 
तो उनमे इतनी उदारता है कि दूसरोके लिए हजारो रुपये दे देते हे, पर 
अपने खके लिए वे एक पैसा भी मश्किलसे निकाल पाते है । अन्य गणों 
के साथ मिलकर इस आदतका असर (िन्दी-प्रन्थ-रत्नाकर' के सचालन- 
पर भी गहरा पडा हैं । किताबोकी बिक्रीका जो भी कुछ पैसा आता 
रहा, वह कूछ व्यक्तिगत खर्च निकालकर नये प्रकाशनोमे ही लगता गया । 
बम्बईके जीवनका बहुत बडा हिस्सा उन्होंने दम-बारह रुपये महीना 
किरायेके मकानोमे ही निकाल दिया है, जब कि उनको हालत ऐसी थी 
कि खुशीसे पचास रुपया महीना किराया खर्च कर सकते थे । इस आदत 
के कारण ही उन्हे कभी किसी अच्छे ग्रन्थकों छपानेके लिए, जिसकी कि 
वे आवश्यकता समभते हो, रुपयोका टोटा नहीं पडा और न कभी आज 
तक कर्जमे किसीका पैसा लेकर धन्धेमे लगाया | कभी किसी प्रेसबालेका 
या कांग्रजवालेका एक पैसा भी उधार नहीं रक्खा। यही आदत उन्हें 
सभी किल्मके व्यसनोसे और लोभसे भी बचाये रहो। सट्टेबाज मार- 
वाडियोके बीच रहकर भी हमेशा वे सट्टेके प्रलोभनसे बचे रहे । उन्होने 
कभी किसी ए 2 2235 नही छापा, जिसका उद्देश्य केवल पैसा कमाना 
कक न लोभमें पड़कर कभी कोई ऐसा कार्य किया, जो नीतिकी दृष्टिसे 
त हुआ हो । कभी ऐसा मौका आता है तो वे कह देते है, “ज़रूरत 

पड़नेपर फिर मे एक बार छ: रुपये महीनेमें गुज्ञारा कर लूंगा, पर कमाई- 
के लिए यह पुस्तक न छापूँगा ।” 


यहाँ मुझे यह भी कहना चाहिए कि अल्पसन्तोषितासे एक बुराई 
भी पैदा हो गई है । वह यह कि अन्य पुस्तक-प्रकाशक अपनी पुस्तक 
बेचनेके लिए जितनी कोशिश कर पाते है और कभी-कभी जितनी ज्यादा 
ब्रेच लेते है, उतनी हम नहीं कर पाते। बिक्रीकी दौड़में 'हिन्दी-प्रन्थ- 
रत्नाकर' सदा पीछे ही रहा है, पर इनमे बहुतसे अतिप्रयत्नशील प्रकाशक 
चार दिन चमककर अस्त हो गये, पर 'हिन्दी-प्रन्थ-रत्नाकर' अपनी कछुए 
की चालसे चला ही जा रहा हैं । 


करीब दो साल दादा मास्टरी करते रहे । इसी जमानेमे देबरीमें 
स्वर्गीय अमीरअली मीर' के ससर्गसे दादाको कविता करनेका शौक 
हुआ और उन्होने प्रेमी' के उपनामसे बहुत-सी कविताएँ लिखी, जो उस 
जमाने से समस्यापूर्तिके रसिक सित्र', काव्य-सुधाकर' आदि पत्रोसे छपा 
करती थी। पढनेका भी शौक हुआ और आसपास जो भी पुस्तकें हिन्दी 
की मिलती थी, सभी पढी। कोई दो साल भास्टरीकी नौकरी करनेके 
चाद सरकारने उन्हे नागपुर कृषि-कालेजमे पढने भेज दिया । उन दिनों 
उस कालेजम हिन्दीमे पढानेका प्रबन्ध किया गया था। पर नागपुरमें 
वे अधिक दिन स्वस्थ न रह सके । बीमार पड गये और घर लौट जाना 
पड़ा। अपने विद्यार्थ-जीवनकी सबसे अधिक स्मरणीय बात वे उस 
स्व्रावलम्बनकी शिक्षाकों समभते है, जो उस समय उन्हें मिली । उस 
जमाने में कालेजोके साथ आजकलकी तरह बोडिंग नहीं थे। सब विद्या- 
थियोको अपने हाथसे ही रोटो बनानी पड़ती थी | दादाकों रोटी बनाने- 
में आधा घटा लगता था । दादा बोडियोकी प्रथाकों बहुत बुरी प्रथा 
समभते है, जिससे उनमें विलासिता घर कर जाती हे । 


भमीर' साहबके ससर्गमें जो उन्हे काव्य-साहित्यका शौक हुआ सो 
हमेशा ही बना रहा । साथ ही ज्ञानकी पिपासा जाग्रत ही गई । खुद सुन्दर 

कविता करने लगे, पर इससे अधिक अपने अन्य कवियोकी कविताओंका 
उत्तम सशोधन करनेका बहुत अच्छा अभ्यास हो गया। आगे चलकर 
इस अभ्यासकी ऐसी वृद्धि हुई कि कई अच्छे कवि अपनी कबिताका संशो- 
धन करानेमें प्रसक्नताका अनुभव करते थे । दादाका कहना है कि उनकों 
कविता प्रयत्नपूर्वक बनानी पड़ती हैं । वें स्वभावत कवि नही हैं। 
इसलिए उन्होंने बादमे कविता लिखना बन्द कर दिया। वे 'प्रेमी' उप- 
नामसे कविता करते थे और इसी नामसे वे प्रसिद्ध हो गये । पर कविताके 
सशोधन और दोष-दर्शनमें जितनी कुशलता उन्हें हासिल है, उत्तनी कुछ 
इने-गिने लोगोको होगी । कही कोई शब्द बदलना हो, कही कोई काफिया 
ठीक न बैठता हो तो वे तुरन्त नया शब्द सुभा देते है और काफियेको ठीक 
कर देते है । 

इसी समय एक अख़बारमे विज्ञापन निकला कि बम्बई-प्रान्तिक- 
दिगम्बर-जैन-सभा' को एक क्लार्ककी जरूरत हे। दादाने अपना आवेदन- 
पत्र इस जगहके लिए भेज दिया । उनका आवेदन मजुर हुआ और बम्बई 
आनेके लिए सूचना आ गई । पर आप जानते हे कि उनका आवेदन मंजूर 
होनेका मुख्य कारण क्या था ? आवेदन-पत्र तो बहुतोने भेजे थे, पर 
उनका आवेदन मजर होनेका मुख्य कारण उनकी हस्त-लिपिकी सुन्दरता 
थी । आजकल लोग हस्त-लेखको सुन्दर बनानेपर बहुत कम ध्यान देते 
है । दादाके मोती सरीखे जमे हुए अक्षर आज भी बहुतोका मन-हरंण 
कर लेते है । दादाके अक्षर सुन्दर न होते तो उनका बम्बई आना न होता 
और न (हिन्दी-प्रन्थ-रत्नाकर' का उनके हाथों जन्म ही होता । बचपनमें 
उन्होंने अपनी हस्तलिपिकी सुन्दरताके लिए काफी प्रग्न्न किया था और 
कस्बेके सरकारी स्कूलके सारे तख्ते उन्होंके हाथके लिखे थे। अक्सर 
देखा जाता है कि जिन लडकोके अक्षर अच्छे होते हे, वे पढनेमें पिछडे होते 
है, पर दादा अपनी कक्षामे हमेशा पहले दो लडकोमें रहे । 

बम्बईमें आकर उन्हे अपनी शक्तियोके विकासका भरपूर अवसर 
मिला । थहाँ आते ही उन्होने संस्कृत, बंगला, मराठी और गृजराती 


रह 

सीखना शुरू कर दिया। छ-सात घटे आंफिसका काम करके बचतके 
समयमे वे इन भाषाओंका अभ्यांस करते थे। दफ्तरम एकमेबाहितीय 
थे। चिट्ठी-पत्री लिखना, रोकड सम्हालना और अजिनमित्र'नामक 
मासिक पत्रके सम्पादनसे लेकर पत्रोको लिफाफ़ोर्में बन्द करना, टिकट 
चिपकाना, डाकखानेसमं जाकर डाल आने तकका काम उनका था और 
मिलता था उनको इसके बदलेमे सिर्फ पच्चोस रुपया माहवार | जिस 
वागमकों उन्होंने अकेले किया, उसीके लिए बादमें कई आदमी रखने पड़े । 

अपने नौकरीके जीवनकी सबसे स्मरणीय बात जो दादा सुनाते 
हैं, वह यह कि जब कभी जितनी भी तनख्वाह उन्हें मिली, हमेशा उससे 
उन्हें बेहद सन्‍्तोष रहा। उन्होंने हमेशा यही समझा कि मुझे अपनी 
लियाकतसे बहुत ज्यादा मिल रहा हूँ। कभी तनख्वाह बढानेके लिए 
कोई कोशिश नहीं की और न कभी किसीसे इसकी शिकायत की, पर 
साथ ही अपनी योग्यता बढानकी सतत कोशिश करते रहे । एक सामा- 
जिक नौकरी करते हुए भी कभी किसी सेठ-साहुकारकी खुशामद नहीं 
की और हमेशा अपने स्वाभिमानकी रक्षा करते रहे । स्वाभिमानपर चोट 
पहुँचते ही उन्होंने नौकरी छोड दी । जिन सेठ साहबकी देख-रेखमें दादा 
काम करने थे, उनके कुछ लोगोने कान भरे कि दादा रोकडके रुपयोमेंसे 
कुछ रुपये अपने व्यक्तिगत काममें लाते हे । एक दिन सेठ साहब 
अचानक दफ्तरमे आ धमके और बोले कि तिजोरी खोलकर बताओ कि 
कितने रुपये हे। दादाने तिजोरी खोलकर रुपये-आने-पाईका प्रा-्पूरा 
हिसाब तुरन्त दे दिया और फिर तिजोरीकी चाबी उन्हीको देकर बाहर 
चले गये और कह गये कि आपको मेरा विद्वास नहीं रहा । इसलिए 
अब से यह नौकरी न करूँगा । आप दूसरा आदमी रख लीजिए । बहुत 
आग्रह करनेपर भी दादाने नौकरी तो न की, पर जैनमित्र' की सम्पादकी- 
का काम करते रहे । 


उस समय बम्बईके जेनियोमें पं० पत्नालालजी बाकलीवाल नामक 
एक त्यागी व्यक्ति थे। उन्होंने आजन्म समाज-सेवाका, बिशेष करके 

जैन-साहित्यकी सेवाका, व्रत लिया था और आजन्म अविवाहित रहने- 
की प्रतिज्ञा की थी। वे लोगोमें 'गुरुजी' के नामसे प्रसिद्ध थे और अपने 
जमानेमें जैन-समाजके इने-गिने विद्वानोमे-से थे । वे बहुत वर्ष बंगालके 
दुर्गापुर (रगपुर) नामक स्थानमें अपने भाईकी दुकानपर रहे थे और 
दादाने उनसे बंगाली भाषा सीख लो थी। दादापर उनके चरित्रका, 
उनकी तिःस्पृहताका और समाज-सेवाकी भावनाका भी बडा गहरा असर 
हुआ और उनसे उनका सम्बन्ध प्रगाढ होता गया। उन्होंने जैनियोमे 
शिक्षाके प्रसारके लिए और जैन-प्रन्थोके प्रकाशनके लिए जैन-ग्रन्थ-रत्ता- 
कर-कार्यालय' नामक एक प्रकाशन-सस्थाकी स्थापना की थी। इससे 
जैन-हितेषी' नामका एक मासिक पत्र प्रकाशित होता था और बहुत-सी 
जैन पुस्तकें प्रकाशित हुई थी । दादाने भी धीरे-धीरे उनके इस काममें हाथ 
बटाना शुरू किया । दादाकी योग्यता और परिश्रमका गुरुजीपर बडा 
प्रभाव पडा और थोड़े ही समय बाद वे सारा काम दादाकों सौपकर चले 
गये । पहले दादाकों अपने परिश्रमके बंदलेमें किताबोकी बिक्रीपर कुछ 
कमीशन मिलता था। कुछ दिनों बाद जैन-प्रन्थ-रत्नाकर-कार्यालय' 
में दादाका आधा हिस्सा कर दिया गया । यहाँ इतना कह देना आवश्यक 
है कि “जैन-प्न्थ-रत्नाकर-कार्यालय में किताबोकी शक्‍्लमे जो पूंजी 
थी, वह अधिकाश कजंकी थी, जिसका ब्याज देना पडता था, पर जिनकी 
वह पूंजी थी, वे ऐसे व्यक्ति नही थे, जो एकाएक कभी आकर अपने रुपये 
तलब करने लगे। बादमें दादाने और छगनमलजीने यह सारा रुपया 
कमाकर चुकाया । 

कुछ दिन बाद गुरुजीने अपनी जगहपर अपने भतीजे श्री छतनमलजी 
बाकलोवालको रख दिया। दादा और छगनमलजी दोनो मिलकर 
जैन-प्रन्थोके प्रकाशनमे जुट गये | दुकानका प्रबन्ध-सम्बन्धी सारा काम 
छगनमलजी सम्हालते थे और भ्रन्थोका सम्पादन, सशोधन और “जैन- 
हितैषी के सम्पादनका काम दादा सम्हालते थे । इस समय करीब सा5-पैसठ 
जेन-धर्म-सम्बन्धी ग्रन्थ प्रकाशित किये । जैन-हितेबी'ने समाजमें सबसे 

ज्यादा प्रतिष्ठा प्राप्त की । उसका सम्पादन इतना अच्छा होता था कि 
उस ज़सानेकी सरस्वती से ही उसका मुकाबिला किया जा सकता था । 
कोई भी जातीय पत्र उसका मुकाबिला न कर सकता था। गुरुजीका 
सारा कर्ज धीरे-धीरे अदा कर दिया गया और थोडा-सा खर्च किया 
जाकर जो बचने लगा सो प्रकाशनमभे ही लगने लगा। 

इस ज़मानेकी सबसे ज्यादा स्मरणीय बात हैं स्वर्गीय सेठ मारिक- 
चन्द्र पानाचन्द्रकी सहायता। दिगम्बर-जैन-समाजका जितना अधिक 
उपकार सेठ माणिकचन्द्रजी कर गये, उत्तना शायद ही किसी एक व्यक्ति- 
ने किया हो। यह उपकार उन्होने कोई धर्मादा सस्थाओको बहुत-सा 
रुपया देकर किया हो, सो बात नही। उन्होने जितनी संस्थाएँ कायम 
की, उनका बहुत सुन्दर प्रबन्ध करके ही उन्होंने वह कार्य किया | जितना 
काम उन्होने एक रुपयेके खंसे किया, उतना दूसरे धनवान्‌ व्यक्ति सौ 
रुपया खर्च करके भी न कर पाये । इस सफलताका रहस्य, उनमे कार्य- 
कर्ताओके चुनावकी जो जबरदस्त शक्ति थी, उसमें निहित हैं । साथ 
ही और लोग जहाँ दानमें अपनी सारी सम्पत्तिका एक छोटा हिस्सा ही 
देते हे, वहाँ वे अपनी लगभग सारी सम्पत्ति दानमे दे गये। बम्बईका 
हीराबाग, जिसमे कि शुरूसे आज तक 'हिन्दी-ग्रन्थ-रत्नाकर-कार्यालय' 
का दफ्तर रहा हूँ, उनके दिये दानकी एक ऐसी ही सस्था है । 

जैन-प्रन्थोके प्रकाशनमें वे इस रूपमे सहायता देते थे कि जो भी 
कोई उत्तम ग्रन्थ कहीसे प्रकाशित होता था, उसकी दो-तीन सौ प्रतियाँ 
एक साथ तीन-चौथाई कीमतमे खरीद लेते थे । प्रत्येक प्रकाशकके लिए 
यह बहुत काफी सहायता थी, जिसमें छपाईका क़रीब सारा खर्च निकल 
आता था। दादाकों भी इस तरह काफ़ी सहायता मिली। पुस्तक- 
प्रकाशनमे सहायताका यह ढंग इतना सुन्दर हैँ कि दादाका कहना है कि 
अगर हिन्दीमे उत्तम पुस्तकोंके प्रकाशनको प्रोत्साहन देनेके लिए यह 
ढंग अख्तियार किया जाय तो हिन्दी-साहित्यकी बहुत कुछ कभी बात-की- 
बातमें दूर हो सकती है । इसमें लेखक और प्रकाशक दोनोंकों उत्साह 

मिलता हैं। सिर्फ़ लेखकोकों पुरस्कार देनेकी अथवा प्रकाशनके लिए 
नई प्रकाशन-सस्थाएँ खोलनेकी जो रीति है, उसमे ख्नके अनुपातसे लाभ 
नही होता । हिन्दीमें अधिकारी लेखकोका अभाव नहीं हैं, पर प्रकाशको- 
का जरूर अभाव हैं। जबतक बिकनेकी आशा न हो तबतक प्रकाशक 
अच्छी पुस्तक निकालते सकूचाते है । पुस्तक अच्छी होगी तो लेखक जरूर 
पुरस्कार प्राप्त करेगा, पर प्रकाशककों उससे क्‍या लाभ होगा ? यूरोप 
की तरह यहाँ तो पुरस्कारकी बात सुनकर उस लेखककी पुस्तक लेनेको तो 
दौड़ेंगे नही । ऐसी परिस्थितिमे या तो लेखकको स्वय ही प्रकाशक बवकर 
पुस्तक छुपानी पडती है और यह वह तभी करता है जब कि उसे पुरस्कार 
प्राप्त करनेका निवचचय होता है और था किसी प्रकाशककों किसी तरह 
राजी कर पाता हैँ । पर प्रकाशक इस तरह राजी नही होते । वे हमेशा 
कछ टेढे तरीकेसे लाभ उठानेकी बात सोचते हे और प्राय इस तरह 
कालेजोके प्रोफेसरोकी और टेक्स्ट-बुक-कमेटीके भेम्बरों को ही कितावे 
छप जाती हैं । अन्य योग्य लेखक यो ही रह जाता है। नई सार्वजनिक 
प्रकाथन-संसथाएँ खोलनेपर प्रकाशन तो पीछे शुरू होता है, पर आफिस 
आदिका हर्च पहले ही होने लगता है और जितना खर्च वास्तविक कार्यके 
पीछे होना चाहिए, उससे ज्यादा खर्च ऊपर्के आफिस आदिके ऊपर होता 
है और कही उससे पत्र निकाला और प्रेस किया तो समभिय कि वह बिना 
मोत ही मर गई। पुराती प्रकाशन-सस्थाओके होते हुए नई प्रकाशन 
सस्थाएँ पैदा करता दोनोंको भूखा मारनेके बराबर होता है और असगठित 
रूपसे नये-तये प्रकाशक रोज़ होनेसे न उनको पुस्तकोकी बिक्रीका ठीक 
सगठन ही होता है और न पहनेवालोको पुस्तक मिल पाती हे । 

स्वर्गीय सेठ माणिकचन्द्रजीके प्रति दादाका जो कृतज्ञताका भाव 
था, उससे प्रेरित होकर उनके स्वगंवासके बाद उन्होंने 'माशिकचन्द्र- 
दिगम्बर-जैन-ग्रन्थ-माला' नामकी सस्या खड़ी की, जिसका कार्य सस्कृत, 
प्राकृत और अपभश भाषाओके लुप्तप्राय प्राचीन जैन-प्रन्थ सुसम्पादित 
रुपमें प्रकाशित करना है । इस समय तक इसमे सिर्फ बीस हजारका चन्दा 

हुआ हैँ और चालीस ग्रन्थ निकल चुके हे । दादा इस मालाके प्रारम्भसे 
ही अवैतनिक मन्त्री रहे हें और उसका कार्य इस बातका उदाहरण 
रूप रहा हैं कि किस प्रकार कम-से-कम रुपयेमे अधिक-से-अधिक और 
अच्छे-से-अच्छा काम किया जा सकता हूँ; क्योकि प्रन्थोंकी क़ीमत 
लागत-मात्र रक्खी जानेके कारण और एकमुइत सौ रुपया देनेवालोकों 
सारे ग्रन्थ मुफ्त दिये जानेके कारण बिक्रीके रूपमें मूल रकम वसूल 
करनेकी आशा ही नहीं की जा सकती । बहुतसे ग्रन्थोंका सम्पादन 
दादाने खुद ही किया है और बहुतोका दूसरोके साथ और शेष- 
का अच्छे आदमियोको चुनकर करवाया है | पहले तो इस कार्यके योग्य 
विद्वानोका ही अभाव था । बादमे जब विद्वान मिलने लगे तब रुपयोंका 
अभाव हो गया । यहाँ इतना कहना जरूरी है कि अपने प्राचीन ग्रन्थ 
प्रकाशित करनेकी ओर दिगम्बर-जैन-समाजका बहुत ही दुलंक्ष्य है । 
बडी मुश्किलसे उसके लिए रुपया मिलता है। प्राचीन जेन-इतिहासका 
मब्ययत और इन ग्रग्योके सम्पादनम दिलचस्पीके कारण दादाकों संस्कृत, 
प्राकृत और अपन श भाषाओंका इतना काफी ज्ञान हो गया है कि इन 
भाभाओके बडे-बड़े विद्वात्‌ उनकी धाक मानते हूँ। ब्रज-भाषाका सुन्दर 
ज्ञान तो दादाकों अपने कवि-जीवनसे ही हे । 

“जैन-हितंषी' का सम्पादन करते हुए और जैन-पुस्तकोंका प्रकाशन 
करते हुए दादा हमेशा बेगला, मराठी, गुजराती और हिन्दीकी बाहरी 
पुस्तक बहुत-कुछ पढ़ा करते थे ! इन सबके साहित्यको पढकर उन्हें यह बात 
बहुत खटकती थी कि हिन्दीमें अच्छे ग्रन्थोंका अभाव है और ये भाषाएँ 
बराबर आगे बढ़ रही हे । उस समय उनके पढ़नेमे पं० महावीरप्रसादजी 
द्विवेदी द्वारा अनुवादित जॉन स्टुआर्ट मिलका प्रसिद्ध ग्रन्थ लिबर्दी' आया, 
जो ्वाधीनता' के नामसे स्वर्गीय प० माधवराय सप्रेकी 'हिन्दी-ग्रन्थ- 
प्रकाशन-मंडली' से प्रकाशित हुआ था । उसे पढ़कर दादाकी इच्छा हुई 
कि इनकी सौ-दो सौ प्रतियाँ लेकर जैनियोंमें प्रचार करें, ताकि उनकी 
कट्टरता कम हो और वे विचार-स्वातन्ध्यका महत्त्व समझें । पर तलाश 

करनेपर मालूम हुआ कि वह ग्रन्थ अप्राप्य हे । तब इसके लिए उन्होंने 
ट्विवेदीजीको लिखा । उस समय तक दादाकों गृूमान भी नहीं था कि वे 
किसी दिन हिन्दीके भी प्रकाशक बनेगे | उन्होंने तो अपने कायक्षेत्रकों 
जैन-अन्थोके प्रकाशन और जैन-समाजकी सेवा त्क ही सीमित रख छोडा 
था। दिवेदीजीने बताया कि गवर्नमेण्ट देशी भाषाओम इस तरहका 
साहित्य छापना इष्टकर नहीं समभाती ! इसलिए इसके प्रकाशनमें जोखम 
है । पर दादा राजनेतिक साहित्य खूब पढ़ते थे और उन्हें बडा जोश था । 
उन्होंने उसे छापनेका बीडा उठा लिया। प्रेस-सम्बन्धी कठिनाइयाँ आईं, 
पर वे हल हो गई और हटिवेदीजीके आशीर्वाद और उनकी स्वाथीनता- 
के प्रकाशनसे ता० २४ सितम्बर १६१२ को हिन्दी-प्रन्थ-रत्नाकर-प्रन्थ- 
माला' का जन्म हुआ । 

हिन्दी-ग्रन्थ-रत्नाकर' सबसे पहली ग्रन्थभाला थी, जो हिन्दीमे 
प्रकाशित हुई। मराठी वर्गरह भाषाओमे उस समय कई पग्रन्थमालाएँ 
निकल रही थी। उन्हींके अनुकरणमे इन्होंगे भी स्थायी गाहककी फीस 
आठ आना रक्‍्खी, जो पोस्टेज बढ जानेके कारण बादमे एक रुपया कर दी 
गई। यह ग्रन्थ-माला हिन्दीस सब तरहरा साहित्य देनेके उद्दंधयसे निकाली 
गई थी । उस समय लोगो यह भावना थी कि हिन्दीमे जो भी नवीन 
साहित्य छुपे, सब खरीदा जाय, क्योकि उस समय हिन्दीमे नवीन साहित्य 
था ही कितना ! उस समय लोगोमे साहित्यको अग्लम्बन देनेका भाव 
भी था। इसलिए धीरे-धीरे मालाके डेंढ दो हजार ग्राहक आसानीसे 
ही गये और हरेक पुस्तकका पहला सस्करण दो हजारका निकलने लगा। 
लगभग इंढ हज़ार तो पुस्तक निकलते ही चली जाती थी, बाकी धीरे-धीरे 
बिकती रहती थी | समालोचनाका उन दिनों यह असर था कि 'सरस्वती'- 
में एक अच्छी समालोचना निकलते ही प्रस्तककी सौ-डेढ-सौ प्रतियाँ 
तुरन्त ही बिक जाती थी और विज्ञापनका भी तत्काल असर होता था । 
महागुद्धके ज्मानेमे बारह आने पौडका कागज खरीदकर भी प्रन्थमाला 
बराबर चाल रक्‍्ली गई। पर इस ज़मानेका लाभ दादा बहुत समय तक 

और प्रा न ले सके । कई सझ्त और लम्बी बीमारियाँ उन्हें ेलनी पडी । 
साथ ही उन्हें जैन-समाजकी और साहित्यकी सेवा करनेकी धुन द़्यादा 
थी । ज़्यादा वक्‍त ऐतिहासिक लेख लिखने और जैन-हितेबी” के सम्पा- 
इनमें खर्च होता था। जितना परिश्रम और खर्च उन्होने 'ज॑न-हितैषी के 
सम्पादनमें किया, उससे आधे परिश्रममे हिन्दीका अच्छे-से-अच्छा मासिक 
पन्न चलाया जा सकता था और सम्पादक और लेखकके तौरपर बड़ा 
यश कमाया जा सकता था । सिवाय इसके विज्ञापनका एक बहुत सुन्दर 
साधन भी बन सकता था । 

पर इस सब समाजके लिए की गई मेहनतका परिणाम क्या हुआ 
हैं ? दादा तब उम्र और स्वतन्त्र मिज्ाजके व्यक्ति थे। किसीसे भी 
दबना उनके स्वभावके खिलाफ था और ऐसी व्यग और कटाक्ष भरी लेखनी 
भरी कि जिसके खिलाफ लिखते थे उसकी शामत आ जाती थी । इसके 
सिवाय सेठ लोगोके वे हमेशा खिलाफ लिखते थे। पहले जैन-हितषी - 
की ग्राहक-सख्या खूब बढ़ी । इतनी बढ़ी कि जैन-समाजमें किसी भी 
सामाजिक पत्रकी कभी उतनी नही हुई । दादाके विचार अत्यन्त सुधारक 
थे और छापेका प्रचार, विजातीय विवाह वग्ेरहके कई आन्दोलन उसमें 
शुरू किये, पर जब उन्होने विधवा-विवाहके प्रचारका आन्दोलन उसमे 
शुरू किया तो उसका चारो ओरसे बहिष्कार प्रारम्भ हुआ | उसके विरुद्ध 
प्रचार करनेके लिए कई उपदेशक रकक्‍खे गये । इत्त सामाजिक लेखोके 
अलावा उसमें ऐतिहासिक लेख बहुत होते थे, जिनकी कीमत उस समय 
नही आँकी गई, पर उनके लिए आज उसके पुराने अकोके लिए सेकड़ो 
देशी और विलायती सस्थाएँ दस गुती क़ीमत देतेको राजी है, लेकिन आज 
नो बिलकुल ही अप्राप्य हें। विधवा-विवाहके प्रचारके लेख ही दादाने 
नही लिखे, बल्कि अनेक विधवा-विवाहोमे वे शामिल हुए और अपने 
भाईका भी विधवा-विवाह उन्होंने कराया। परिणाम यह हुआ कि 
उन्हें कई जगह जातिसे बहिष्कृत होता पड़ा तथा समाजमे उतका सम्मान 


बिलक्ल ही कम हो गया, पर इससे वे ज़रा भी विचलित नहीं हुए । 

आखिर समाजको ही उनसे हार माननी पड़ी । पर हाँ, बीमारी और 
घाटेके सन्रन उस समय पत्र बन्द कर देना पडा । सब मिलाकर वह 
पत्र ग्यारह वर्ष चला | उसका सारा खर्च और घाटा जैन-अन्य- 
रत्नाकर-कार्यालय' खुद ही बर्दाइत करता रहा। किसीसे एक पैसेकी 
सहायता नही ली । 

स्थायी ग्राहक बननेका सिलसिला तभी तक रहा, जबतक कि 
डाक-व्ययकी दर कम रही । पहले एक-दो रुपये तककी वीपियोको रजि- 
सस्‍्टर करानेकी जरूरत नहीं होती थी और इसलिए जहाँ भी किसी एकाथ 
रुपयेकी पुस्तकका भी विज्ञापन ग्राहक देखता था या समालोचना पढता 
था कि तुरन्त काई लिखकर आडेर दे देता था और बहुत कम खर्चमे उसे 
घर बंठे पुस्तक मिल जाती थी। उस जमानेमे इतने आर्डर आते थे कि 
उनकी पूर्ति करना मुश्किल था और छगनमलजी अन्य प्रकाशकोकी पुस्तकें 
बेचनेके लिए रखते नहीं थे। फिर भी सालमे करीब पॉच-छः हज़ार 
वोपियाँ जाती थी । यह बात 'हिन्दी-प्रन्थ-रत्नाकर' के पुराने रजिस्टरो 
से बखूबी सिद्ध को जा सकती है कि जिस अनुपातमे डाक-व्ययकी दर 
बढती गई, ठीक उसी अनुपातमे जानेवाली वीपियोकी संख्या घटती गई । 
दादाका रुयाल है कि अगर हमे देशमे स्थायी साक्षरता और सस्कृतिका 
विस्तार करना है तो सबसे पहले पुस्तकोके लिए पोस्टेजकी दर कम कराने- 
का आन्दोलन करना चाहिए । काग्रेसका ध्यान भी इस तरफ प्री तरह- 
से नहीं खीचा गया है । चिट्टियो और कार्डोपर डाक-महसूलकी दर भले 
ही कमर न हो. पर किताबोंपर ज़रूर कम हो जानी चाहिए । अगर यह 
नहीं होगा तो कोई भी आन्दोलन सफल नही हो सकता । चाहे समाजवाद 
हो, चाहे राष्ट्रवाद हो और चाहे गाधीवाद, जबतक उसका साहित्य सस्ते 
पोस्टेजके द्वारा घर-घर न पहुँच सकेगा तबतक किसीमे सफलता न हीगी । 
किताबोकी कीमत सस्ती रखकर कुछ दूरी तक साहित्यके प्रचारमें सहा- 
यता पहुँचाई जा सकती हैँ, पर वह अधिक नहीं। एक रुपयेकी पुस्तक 
मेंगानेपर अगर आठ-दस आने पोस्टेजमें ही लग जावे तो पुस्तकके सस्तैपन- 

से उसकी पूत्ति कँसे की जा सकती हे ? ऐसी परिस्थितिमें तो सभी यह 
सोचेगे कि पुस्तक फिर कभी मेंगा। ली जायगी और फिर कभोका समय 
नही आता | हलिमे ही 'मॉडने-रिव्यू' मं जब रामानन्द बाबका पोस्टेज- 
के बारेमे अभेरिकाके प्रेसीठेशट रूज़बेल्टकी डिक्रीपर नोट पढा तब मुझे 
इसका रूयाल हुआ कि अमेरिका-जंसे धनवान्‌ देशमें किताबोंके लिए 
डाकखानेन पस्टेजका रेट फी पौण्ड तीन पेसा (२ सेट) रख छोड़ा है 
तब हिन्दुस्तानका चार आने फ़ी पौण्डसे ऊपरका रेट कितना ज़्यादा है । 
मेरें ख्यालले इसके लिए अगर एक बार सत्याग्रह-आन्दोलन भी छेडा 
जाय तो भी उचित ही हूँ । 

पोस्टेजके रेट बढ़नेपर धीरे-धीर हिन्दी-प्रन्थ-रत्नाकर-सीरीज़के 
और उसके अनुकरणमें निकलनेवाली अन्य मालाओंके ग्राहक टूट गये । 
बादको सबने बहुत कोशिश की, नियमोमे बहुत-मी ढील डाली गई, पर 
कोई स्थायी लाभ नहीं हुआ । इस तरह पुस्तक-बिक्रीका पुराना संगठन 
नष्ट हो गया और नया पंदा भी नही होने पाया | साहित्यिक पुस्तकोंकी 
बिक्रीके लिए बड़े-बडे शहरोमे भी अबतक कोई उचित प्रबन्ध नहीं हो 
सका हूँ और होना बडा म्‌ शिकिल है; क्‍योंकि साहित्यिक पुस्तकोंकी इतनी 
बित्री अभी बहुत कम जगह हैँ कि उससे किसी स्थानीय पुस्तक-विक्रेता 
का पेट भर सके । फिर कमीश्नकी नि्यामतताने इसकी जो कुछ सम्भा- 
बना थी उसे भी नष्ट कर दिया हैं। स्कूली पुस्तक बेचनेवाले विक्रेता 
सब जगह है, धामिक और बाज़ारू पुस्तक बेचनेवाले भी हैं, पर वे साहि- 
त्थिक पुस्तक रखना पसन्द नहीं करते । 

खेर, पोस्टेजजी कमीके सबबसे 'हिन्दी-ग्रन्थ-रत्नाकर” को अपनी 
उन्नतिमें जो सहारा मिला, उसे तो हम निमित्त कारण कह सकते हें, 
भले ही वह निमितत-कारण कितना ही महत्त्वपूर्ण क्यों त हों ! उसकी 
उन्नतिके प्रमूख कारण दूसरं ही हें। मेरी समभमें नीचे लिखे कारण 
उसमें मूख्य हें--- 

(१) ग्रस्थोका चुनाव--दादा अपने यहाँसे प्रकाशित होनेबाले 

ग्रन्थोंका चुनाव बड़ी मेहनतसे करते हे । प्रकाशनार्थ जितने ग्रन्थ हमारे 
यहाँ आते हे, उनमेसे सौ मेसे पिचानवे तो वापिस लौटा दिये जाते हे । 
फिर भी लोग बहुत ज़्यादा अपनी पुस्तक दादाके पास भेजते है । हिन्दी- 
में अन्य प्रकाशकोके यहाँसे प्रकाशित हो जानेवाली अनेक पुस्तक ऐसी 
होती है, जो हमारे यहाँसे वापिस कर दी गई होती हे । चुनावके वक्‍त 
दादा तीन बातोपर ध्यान देते हे-- 

(अ) प्रथम श्रेणीकी पुस्तक हों, चाहे उसके बिकने की आशा हो, 
चाहे न हो। 

(आ) पुस्तक मध्यम श्रेणीकी हो, मगर ज्यादा बिकनेकी आशा हो। 


(इ) लेखक प्रतिभाशाली हो तो उसे उत्साह देनेके लिए । 

अधम श्रेणीकी किताबको, चाहे उसके कितने ही बिकनेकी आशा हो, वे 
कभी नहीं प्रकाशित करते। अनुचित प्रलोभन देकर जो लोग अपनी 
पुस्तक प्रकाशित करवाना चाहते है, उनकी पुस्तक वे कमी नहीं छापते । 
एक दफ़ेकी बात म्‌ के याद है कि एक महाशयने, जिनका हिन्दी-साहित्य- 
सम्मेलनके परीक्षा-विभागसे सम्बन्ध था, दादाकों पत्र लिखा कि में अपना 
अम्‌क उपन्यास और कहानी-सग्रह आपको भेज रहा हूँ । इसे आप अपने 
यहाँसे प्रकाशित कर दीजिए । में भी आपके लिए काफी कोशिश कर 
रहा हूँ। आपकी तीन पुस्तक में मध्यमाके पाठ्यक्रममे लगा रहा टटें। 
कहता न होगा कि दादाने उनका उपन्यास और कहानी-सग्रह बैरग ही 
वापिस भेज दिया। सम्मेलनका पाठ्यक्रम छप्ते-छपते उसमेंसे भी 
पाठ्यक्रम लगी पुस्तकोके नाम ग्रायर हो गये | बादमें कभी भी दादा 
की कोई पुस्तक नहीं ली। 


(२) उत्तम संशोधन और सम्पादन--हिन्दीके बहुतसे प्रसिद्ध 
लेखक अबतक भी शद्ध भाषा नही लिखते। कुछ दिन हुए एक पुराने 
लेखकने हमारे यहाँ एक पोथी छपने भेजी थी, जिसमे हिन्दीकी प्रसिद्ध 
पत्र-पत्निकाओ और पृस्तकोमे की व्याकरण और रचना-सम्बन्धी हज़ारों 

ग़लतियाँ संगृहीत की गई थीं, पर उस पोथीको दादाने छापा नहीं। जो 
भी पुस्तकों 'हिन्दी-ग्रन्थ-रत्नाकर'से प्रकाशित होती हैं, उनका संशोधन 
बड़े परिश्रमपूर्वक किया जाता हे और अन्तिम प्रूफ लेखककी सम्मतिके 
लिए उसके पास भेज दिया जाता हूँ । संशोंधनमे इस बातका ध्यान रक्खा 
जाता हैं कि उससे लेखककी लेखन-शैलीमे फर्क न होने पावे । संशोधनमें 
दादाने स्वर्गीय पं० महावीरप्रसादजी द्विवेदीके ढगकों बुरी तरह अपना 
लिया है । जान स्टूअर्ट मिलको टििवेदीजीने जिस तरह संशोधित किया था, 
उसे दादाने अपने मानस-पटलपर रख छोडा हे। अनुवाद-अन्धोंके प्रका- 
शित करनेके पहले मूलसे अक्षर-अक्षर दादा अपने हाथ से मिलाते हे या 
मृभसे मिलवाते हें। हिन्दीके प्रसिद्ध अनुवादक भी ऐसी भद्दी ग़लतियाँ 
करते है कि क्या कहा जाय । एक ही अनुवादककी हिन्दी-ग्रन्थ-रत्नाकर- 
से निकली पुस्तकर्मे और अन्यत्रसे निकली पुस्तकें बहुत बार बड़ा अन्तर 
दीख पड़ेगा । यह सब मेहनत करके भी सम्पादक या सद्योधकके रूपमें 
अपना नाम देनेका दादाको शौक नही हूँ । 

(३) छुपाई-सफ़ाई--किताबोकी छपाई-सफाई अच्छी हो, इस- 
पर दादाका बडा ध्यान रहता है । उनका कहना हूँ कि बम्बईमें वे इसलिए 
पड़े रहे हे कि यहाँ वे अपने मनकी छपाई-सफाई करवा सकते हे । एक 
दर्फ उन्होने घरका प्रेस करनेका विचार किया था और विलायतको मशी- 
नरीका आडेर भी दे दिया । पर उसी समय दो ऐसी घटनाएँ हो गईं, 
जिन्होने उनके मनपर बड़ा असर किया और तुरन्त ही उन्होंने घाटा देकर 
प्रेसकी मशीने बिकवा दी। उस समय मराठीमे स्वर्गीय श्री काशीनाथ 
रघुनाथ मित्रका मासिक पत्र मनोरंजन” बडा लोकप्रिय था ओर करीब 
पाँच छः: हज़ार खपता था । उसे वे पहले निर्णय-सागर' प्रेसमें और बादमें 
“कर्नाटक-प्रेस” में छपवाते थे। प्रेसमें कामकी अधिकताके कारण कभी- 
कभी उनका पत्र लेट हो जाता था। कर्नाटक प्रेसके मालिक स्वर्गीय 
श्री गणपति राव कुलकर्णीने खास उनके कामके लिए कर्ज लेकर एक बहुत 
बड़ी क्रीमतकी मशीन मँगाई । इसी बीचमें मित्र महाशयकों खूद ही अपना 

प्रेस करनेकी सूफी और उन्होने प्रेस कर लिया। प्रेस कर लेनेके बाद 
बाहरके कामके लोभके कारण और प्रेसपर ध्यान बट जानेके कारण 'मनो- 
रंजन' जहाँ पहले एकाघ महीना लेट निकलता था, वहाँ अब दो-दो महीने 
लेंट निकलने लगा और कार्याधिक्य और चिन्ताके कारण उनकी मृत्यु 
हो गई । यहाँ कर्नाटक प्रेसकी वह मशीन बेकार पडी रही और क़र्जकी 
जिन्ताके मारे गणपति रावकी मृत्यु हो गई। इस घटलाओलने दादापर 
बड़ा प्रभाव डाला। उन्होने प्रतिज्ञा की कि अपनी जिन्दगीमें मे कभी 
प्रेस नहीं करूंगा । घरका प्रेस होनेपर उसमे चाहे छपाई अच्छी हो या 
ब्री, अपनी पुस्तके छापनी ही पडती हे | दूसरे उसपर ध्यान बट जानें- 
पर अपना संशोधन वरशरहका कार्य ढीला पड जाता हूँ। तीसरे प्रेसको 
हमेशा काम देते रहनकी चिन्ताके कारण अच्छी-बुरी सभी तरहकी पुस्तकें 
प्रकाशित करनी पडती हे और इस तरह यशमे धब्बा लगता है । नियमित 
काम देनेपर जो रेट किसी भी प्रेससे पायें जा सकते हे, वे हमेशा उससे 
कम होते हे, जो रकमका ब्याज बाद देनेपर घरू प्रेस करनंपर घरमें पड 
सकते है । 

(४ ) सद्ब्यवद्ार--दादाका व्यवहार अपने लेखको, अपने सहयोगी 
प्रकाशकों और मित्रोसे अच्छा रहा है। इस व्यवहारकी कुझ्जी रही 
है गम खाना । पर वे कभी किसीसे दबे नहीं है, न कभी किसीकी चापलूसी 
ही उन्होने की हैँ । प्रकाशकोको उन्होने अपना प्रतिस्पर्धी नही समझा । 
अनेक बार ऐसा हुआ है कि कोई नई पुस्तक प्रकाशनके लिए आई है और 
उसी बऩत कोई प्रकाशक-मित्र उनके पास आये है। उन्होंने कहा है कि 
यह पुस्तक तो प्रकाशनके लिए मुझे दे दीजिए और उसी वक्‍त खुशी-खशी 
दादाने वह पुस्तक उन्हें दे दी । कभी कोई पुस्तक खद न छपा सके तो 
दूसरे प्रकाशकोसे प्रबन्ध कर दिया । इसी तरह सब छर्तें ते हो जानेपर 
लेखकका हक़ न रह जानेपर भी अगर कभी लखकने कोई उचित माँग 
की है तो उन्होंने उसे तुरन्त पूरा किया है। किसी भी लेखककी कोई 
पुस्तक उन्होंने दबाकर नहीं रक्खी । पढ़कर उसे तुरन्त वापिस कर 

दिया है। हमेशा उन्होने सबसे निर्लोभिता और उदारताका व्यवहार 
रक्‍्खा है । 

अन्तमें अब मे 'हिन्दी-ग्रन्थ-रत्नाकरकी कुछ विशेषताओंका दिग्द- 
शेन कराना उचित समभता हूँ । 

(हिन्दी-ग्रन्थ-रत्नाकर में हिन्दीके अधिकाश लेखकोकी पहली 
चीज़े निकली हे । स्वर्गीय प्रेमचन्द्रजीकी सबसे पहली रचनाएँ 'नव- 
निधि' और सप्तसरोज' करीब-करीब एक साथ या कुछ आगे-पीछे निकली 
थी । जेनेन्द्रजी, चतुरसेनजी शास्त्री, सुदर्शनजी वर्गरहकी पहली रचनाएँ 
“हिन्दी-ग्रन्थ-रत्वाकर से ही निकली । हिन्दी-ग्रन्थ-रत्नाकर के नामकी 
इतनो प्रतिष्ठा है कि हमे अपनी पुस्तक बेचनेके लिए न आलोचकोकी 
खुशामद करनी पडती है और न विशेष विज्ञापन ही करना पड़ता है । 
“हिन्दी-ग्रन्थ-रत्नाकर का नाम ही उसके लिए उत्तम चीज़का प्रत्यय 
होता हे । लेखककी पहलेसे विशेष प्रसिद्धि हो, इसकी भी जरूरत नहीं 
होती । हमारे यहाँ आकर लेखक अपने आप प्रसिद्ध हो जाता है । आलों- 
चनार्थ पुस्तकों भी हमारे यहाँसे बहुत कम भेजी जाती हे । हिन्दीके बहुत- 
से बडे आदमी अपना हक समभते हे कि आलोचनाके बहाने उन्हें मुफ्त 
में किताब मिला करे । ऐसे लोगोसे दादाको बड़ी चिढ है । उन्हें वे शायद 
ही कभी किताब भेजते हैँ । पत्नोके पास भी आलोचनाके लिए किताबें 
कम ही भेजी जाती हे । पहले जब आलोचनाओंका प्रभाव था और ईमान- 
दार समालोचक थे, तब ज़रूर दादा उनकी बड़ी फ़िक्र करते थे और आलो- 
चनाओकी कतरन रखते थे और सूचीपत्रमें उनका उपयोग भी करते 
थे । अब केवल खास-खास व्यक्तियोंकों, जिनपर दादाकी श्रद्धा है, आलो- 
चनाके लिए किताबें भेजी जाती हैं । इसकी ज़रूरत नहीं समझी जाती 
कि वह आलोचना किसी पत्रमें छपे । उनका हस्तलिखित पत्र ही इसके 
लिए काफी होता है और ज़रूरत पंड़नेपर उसका विज्ञापनमें उपयोग 
कर लिया जाता हैं। 

--अंमी-अभिनन्दन-प्रन्थ 

स्छ्रणतचध्यत्य 
आचाय॑ पं० सुखलाल संघवी 


सं स्मरणग्रन्थमें प्रेमीजीका स्मरण एक अध्याय है, जो अति 
विस्तुत तो नही हैं; पर मेरे जीवनकी दृष्टिसे महत्त्वका और सुखद 
अवश्य है। इस सारे अध्यायका नवनीत तीन बातोमें है, जो प्रेमीजीके 
इतने लम्बे परिचयमें मेने देखी हे और जिनका प्रभाव मेरे मानसपर गहरा 
पड़ा है। वे ये हे-- 
(१) अथक विद्याव्यासड्ध । 
(२) सरलता 
(३) सव्वथा असाम्प्रदायिक और एकमात्र सत्यगवेषी दृष्टि । 
प्रेमीजीका परिचय उनके 'जैनहितषी के लेखोके द्वारा शुरू हुआ। 
में अपने मित्रों और विद्याथियोके साथ आगरेमें रहता था। तब सायं- 
प्रात की प्राथेनामें उनका निम्नलिखित पद्य रोज पढे जानेका क्रम था, 
जिसने हम सबको बहुत आक्रृष्ट किया था :-- 
दयामय ऐसी मसति हो जाय | 
त्रिधुवतकी कल्याण-कासना, दिन-दिन बढ़ती जाय ॥ 
ओरोंके सुखको सुख सम, सुखका करूँ उपाय । 
अपने दुख सब सहूँ किन्तु, परदुख नहिं देखा जाय ॥ 
अधस अज्ञ अस्पश्य अ्रधर्मी, दुखोा और असहाय। 
सबके अधवगाहन हित सम उर, सुरसरि सम बन जाय ॥ 
भूला भटका डलटी मतिका, जो है ज़न-समुदाय । 
उसे सुझाऊं सच्चा सरपथ, निजत् सबस्व लगाय ॥# 
सत्य धर्म हो सत्य कम हो, सत्य ध्येय बन जाय । 
सस्यान्वेषणमें डी प्रेमी, जीवन यह लग जाय ॥ 

प्रेमीजीके लेखोने मुकको इतना आक्रृष्ट किया था कि में जहाँ- 
कही रहता, 'जैन-हितैषी' मिलनेका आयोजन कर लेता और उसका प्रचार 
भी करता । मेरी ऐतिहासिक दृष्टिकी पुष्टिमें प्रेमीजीके लेखोंका थोड़ा 
हिस्सा अवश्य हैं । प्रेमीजीके नामके साथ 'पण्डित' विशेषण छुपा देखकर 
उस जमानेमें मुझे आइचर्य होता था कि एक तो ये पण्डित है और दूसरे 
जैम-परम्पराके । फिर इनके लेखोमें इतनी तटस्थता और निर्भयता कहाँ 
से ? क्योकि तबतक जितने भी मेरे परिचित जैन-मित्र और पण्डित रहे, 
जिनकी संख्या कम न थी, उनमेंसे एक-आध अपवाद छोड़कर किसीकोः 
भी मेने वैसा असाम्प्रदायिक और निर्भय नही पाया था। इसलिए मेरी 
धारणा बन गई थी कि जैन पण्डित भी हो और निर्भय असाम्प्रदायिक हो, 
यह दु.सम्भव है। प्रेमीजीके लेखोने मेरी धारणाको क्रमशः गलत साबित 
किया । यही उनके प्रति आकर्षणका प्रथम कारण था । 


१६१८ में में पूनामें था। रातको अचानक प्रेमीजी सकृटुम्ब मुनिः 
श्री जिनविजयजीके वासस्थानपर आये । मेने उक्त पद्यकी अन्तिम 
कडी बोलकर उनका स्वागत किया । उन्हें कहाँ मालूम था कि मेरे पद्मको 
कोई प्राथेनामें भी पढ़ता होगा। इस प्रसंगने परिचयकी परोक्षताको 
प्रत्यक्ष रूपमें बदल दिया और यही सूञजपात दृढ भूमि बनता गया । उनके 
लेखोसे उनकी बहुश्र॒ुतता और असाम्प्रदायिकताकी छाप तो मनपर पड़ी 
ही थी, इस प्रत्यक्ष परिचयने मुझे उनकी अक्ृत्रिम सरलताकी ओर 
आक्ृष्ट किया । इसीसे में थोडे ही दिनो बाद जब बम्बई आया तो उनसे 
मिलने गया। वे चन्दावाड़ीमें एक कमरा लेकर रहते थे। विविषः 
चर्चा्में इतना डूबा कि आखिरको अपने डेरेपर जाकर जीमनेका समय 
न देखकर प्रेमीजीसे मेने कहा कि में और मेरे मित्र रमणिकलाल मोदी 
यही जीमेंगे । उन्होंने हमें उतनी ही सरलता और अक्ृत्रिमतासे जिमाया 
और परिचयसूत्र पक्का हुआ । फिर तो मेरे लिए बम्बईमें आनेका एक 
अर्थ यह भी हो गया कि प्रेमीजीसे अवश्य मिलना और नई जानकारी पाना । 

बम्बईसें मेरे चिरपरिचित और निकट मित्र सेठ हरगोविन्ददास , 

रामजी रहते हे । प्रेमीजीके भी वे गाढ सखा बन गये थे । यहाँ तक कि 
उन दोनोंका वासस्थान एक था या समीप-समीप । धाटकोपर, मुलुन्द 
जैसे उपनगरोमें भी वे निकट रहते थे । अतएव मुझे प्रेमीजीकी परिचय- 
वृद्धिका बड़ा सुयोग मिला | में उनके घरका अंग-सा बन गया । उनकी 
पत्नी रमा बहन और उनका इकलौता प्राणप्रिय पुत्र हेमचन्द्र दोनोके 
सम्पूर्ण विश्वासका भागी में बन गया। घाटकोपरकी टेकरियोमें घुमने 
जाता तो प्रेमीजीका कृटुम्ब प्रायः साथ हो जाता । आहार सम्बन्धी मेरे 
प्रयोगोंका कुछ असर उनके कूटुम्बपर पडा तो तरुण हेमचन्द्रके नव प्रयोग- 
में कभी में भी सम्मिलित हुआ। लहसुन डालकर उबला दूध पीनेसे 
पेटपर अच्छा असर होता हैं। इस अनुभवसिद्ध आग्रहपूर्ण हेमचन्द्र- 
की उक्तिको मानकर मेने भी उनके तैयार भेजे गये दुग्धपानकों आज़- 
माया । कभी में घाटकोपरसे शान्ताक्रज जुह तट तक पैदल चलकर जाता 


सो अन्य भित्रोके साथ हेमचन्द्र और चम्पा दोनों भो साथ चलते । दोनोकी 
निर्दोषता और मुक्तहृदयता मुझे यह माननेको रोकती थी कि ये 
दोनों पति-पत्नी हैं । जब कभी प्रेमीजी शरीक हो तब तो हमारी गोष्ठी- 
में दो दल अवश्य हो जाते और मेरा भुकाव नियमसे प्रेमीजीके विरुद्ध 
हेमचन्द्रकी ओर रहता। धाभिक, सामाजिक, साहित्यिक आदि विषयोमें 
प्रेमीजीका ( जो कभी स्कूल-कॉलेजमें नहीं गये ) दृष्टिविन्दु मेने कभी 
गतानुगतिक नही देखा, जिसका कि विशेष विकास हेमचन्द्रने अपनेमे किया 
था। आगरा. अहमदाबाद, काशी आदि जहाँ कहीसे मे बम्बई आता 
तो प्रेमीजीसे मिलना और पारस्परिक साहित्यिक एवं ऐतिहासिक चर्चाएँ 
खुल करके करता मानो मेरा एक स्वभाव ही हो गया था । आगरेसे प्रका- 
शित हुए भेरे हिन्दी ग्रन्थ तो उन्होने देखे ही थे; पर अहमदाबादसे प्रकाशित 
जब मेरा सन्मतित्क॑ का संस्करण प्रेमीजीने देखा तो वे मझे न्‍्यायकमद- 
चन्द्रका वैसा ही सस्करण निकालनेका आग्रह करने लगे और तदर्थ 
उसकी एक पुरानी लिखित प्रति भी मुझे भेज दी, जो बहुत वर्षों तक मेरे 
पास रही और जिसका उपयोग सन्मतितर्क के सस्करणमें किया गया 

हैं। सम्पादनमें सहकारी रूपसे पण्डितकी हमें आवश्यकता होती थी तो 
प्रेमीजी बार-बार मुर्भे कहते थ कि आप किसी होनहार दिगम्बर पण्डित- 
को रखिए, जो काम झीखकर आगे बेसा ही दिगम्बर-साहित्य प्रकाशित 
करें । यह सूचना प० दरबारीलाल सत्यभकत', जो उस समय इन्दौरमें 
थे, उनके साथ पत्र-ष्यवहारमें परिणत हुई। प्रेमीजी माणिकचन्द जैन- 
ग्रन्थमालाका योग्यतापू्वंक सम्पादन करते ही थे, पर उनवी इच्छा 
यह थी कि न्यायक्मुदचन्द्र आदि जंसे ग्रन्थ सनन्‍्मतितर्क' के ढंगपर सम्पा- 
दित हो। उनकी लगन प्रबल थी; पर समय-परिपाक न हुआ था । 
ओचमें वर्ष बीते, पर निकटता नहीं बीती । अतएवं हम दोनो एक-दूसरे- 
की सम्प्रदाय विषयक धारणाको ठीक-ठीक समभ पाये थे और हम दोनों- 
के बीच कोई पन्थ-ग्रन्थि या सम्प्रदाय-ग्रन्थि फटकती नथी। , 

एक बार प्रेमीजीने कहा, हमारी परम्परामें पण्डित बहुत है और 
उनमें कुछ अच्छे भी अवश्य हे, पर में चाहता हूँ कि उनमेंसे किसीकी भी 
पन्थ-ग्रन्थि ढीली हो ।” मेने कहा कि यही बात में इवेताम्बर साधुओंके 
बारेमें भी चाहता हें । श्रीयुत जुगलकिशोरजी मुख्तार एक पुराने लेखक 
और इतिहास-रसिक है । प्रेमीजीका उनसे खास परिचय था।। प्रेमीजी- 
की इच्छा थी कि श्री मुख्तारजक कभी सशोधन और इतिहासके उदात्त 
वातावरणमें रहें । आन्तरिक इच्छा सूचित करके प्रेमीजीने श्रीयुत मुख्तार 
जीको अहमदाबाद भेजा। वे हमारे पास ठहरे और एक नया परिचय 
प्रारस्भ हुआ । गजरात-विद्यापीठके और खासकर तदन्तगँत पुरातत्त्व- 
मन्दिरके बातावरण और कार्यकर्ताओका श्रीयुत मुख्तारजीके ऊपर 
अच्छा प्रभाव पड़ा, ऐसी मुझे उनके परिचयसे प्रतीति हुई थी, जो कभी 
मेने प्रेमीजीसे प्रकट भी की थी । प्रेमीजी मुझसे कहते थे कि मुख्तार साहब- 
की ग्रन्थि-शिथिलताका जवाब समय ही देगा । पर प्रेमीजीके कारण मुझको 
श्रीयृत मुख्तारजीका ही नही, बल्कि दूसरे अनेक विद्वानों एवं सज्जनोका 
सुभग परिचय हुआ है, जो अविस्मरणीय है । प्रेमीजीके घर या दूकानपर 
बैठना मानों अनेक हिन्दी, मराठी, गुजराती और विश्विष्ट विद्वानोंका 

परिचय साधता था। पं० दरबारीलालजी सत्यभक्त'ी मेरी मैत्री 
इसी गोष्टीका अन्यतम फल है। मेरी मैत्री उन लोगोसे कभी स्थायी 
नही बनी, जो साम्प्रदायिक और निविड-ग्रन्थि हों । 

१६३१ के वर्षाकालमें पर्यूषण व्याख्यानमालाके प्रसगपर हमने 
प्रेमीजी और प० दरबारीलालजी 'सत्यभक्त' को सकृटुम्ब अहमदाबाद 
बुलाया । उन्होंने असाम्प्रदायिक और सामयिक विविध विषयोपर विद्वानों 
के व्याख्यान सुने, खुद भी व्याख्यान दिये । साथ ही उनकी इच्छा जाग्रत 
हुई कि ऐसा आयोजन बअम्बईमें भी हो । बम्बईके युवकोने अगले साल- 
से पर्यूषण व्याख्यानमालाका आयोजन भी किया। प्रेमीजीका सक्रिय 
सहयोग रहा। मेरे कहनेपर उन्होने पुराने सुधारक वयोवृद्ध बाबू सूरज- 
भानुजी वकीलको वम्बईमें बुलाया, जिनके लेख में वर्षो पहले पढ़ चुका 
था ओर जिनसे मिलनेकी चिराभिलाषा भी थी। उक्त बाबूजी १६३२ 
में बम्बई, पधारे और व्याख्यान भी दिया। मेरी यह अभिलाबा एकमात्र 
प्रेमीजीके ही कारण सफल हुई। 

उधर हेमचन्द्रकी उम्र बढ़ती जाती थी और प्रेमीजीकी चिन्ता भी 
बढती जाती थी कि यह अनेक विषयोका धुनी प्रयोगवीर जोगी कारोबार 
कैसे सभालेगा । पर मेरा निश्चय विश्वह्म था कि हेमचन्द्र विरज विभूति 
है । प्रेमीजी हे तो जन्मसे सी० पी० के और देहाती सकी्ण सस्कारकी 
परम्पराके, पर उनकी सामाजिक मान्यताएँ धामिक मान्यताओकी तरह 
बच्घनमुक्त बन गई थी । अतएव उत्तके घरमें लाज-परदेका कोई बन्धन 
लत था और आज भी नही है। हेमचन्द्रकी पत्नी, जो उस समय किशोरी 
और तरुणी थी, बह उतनी ही स्वतन्त्रतासे सबके साथ पेश आती, 
जितनी स्वतन्त्रतासे रमा बहन, हेसचन्द्र और प्रेमीजी खुद । प्रेमीजी पूरे 
सुधारक है । इसीसे उन्होने अपने भाईकी पुन शादी विधवासे कराई 
और रूढ़िवादियोके ख़फा होनेकी परवाह नहीं की। प्रेमीजीके साथ 
चम्पाका व्यवहार देखकर कोई भी अनजान आदमी नहीं कह सकता कि 
यह उनकी पुजवधू है। उसे आभास यही होगा कि वह उनकी इकलौती: 

और लाडिली पूत्री है। जब कभी जाओ, प्रेमीजीके निकट मुक्त बाता- 
वरण पाञीोगे । रूढिचुस्त और सुधारक दोनो इस बातमें सहमत होगे 
कि अमीजी खद अजातशत्रु हे । ेु 

प्रेमीजी गरीबीकी हालत और मामूली नौकरीसे ऊँचे उठकर 
इतना व्यापक और ऊँचा स्थान पाये हुए हे कि आज उनको सारा हिन्दी- 
संसार सम्मानकी दृष्टिसे देखता है। इसकी कुझजी उनकी सच्चाई, 
कार्यनिष्ठा और बहुश्रुततामें है । यद्यपि वे अपने इकलौते सत्यहृदय युवक 
यत्रके वियोगसे दु खित रहते है, पर मेने देखा है कि उनका आइवासन 
एकमात्र विविध विषयक वाचन और कायेप्रवणता है । वे कैसे ही बीमार 
क्यो न हो, वेद्य, डॉक्टर, और मित्र कितनी ही मनाई क्यो न करें, पर उनके 
बिस्‍्तरे और सिरहानेके इदें-गिर्द वाचनकों कुछ-न-कुछ नई सामग्री मेंने 
अवश्य देखी है। प्रेमीजीके चाहनेवालोमें मामूली-से-मामूली आंदमी भी 
रहता है और विशिष्ट-से-विशिष्ट विद्वान्‌का भी समावेश होता हैं। अभी- 
अभी में हरकिसनदास हॉस्पिटलमें देखता था कि उनकी खटियाके इदें- 
गिर्दे उनके आरोग्यके इच्छुकोका दल हर वक़्त जमा है । 

प्रेमीजी परिमितव्ययी और सादगीजीबवी है, पर वे मेहमानो और 
स्नेहियोके लिए उतने ही उदार हे । इसीसे उनके यहाँ जानेमे किसीकों 
संकोच नही होता । 

उनकी उत्कट अभिलाषाएँ कम-से-कम तीन है । एक तो वे अन्य 
सात्तिक विद्वानोकी तरह अपनी परम्पराके पण्डितोका धरातल इतना 
ऊँचा देखना चाहते हे कि जिससे पण्डितगण सावंजनिक प्रतिष्ठा लाभ 
कर सकें । दूसरी कामना उनकी सदा यह रहती है कि जैत-भण्डारोके--- 
कम-से-कम दिगम्बर-भण्डारोके--उद्धार और रक्षणका कार्य सर्वथा 
नवयुगानुसारी हो और पण्डितों एवं धनिकोकी शक्तिका सुमेल इस कार्य- 
को सिद्ध करे । उनकी तीसरी अदम्य आकाक्षा यह देखी है कि फिरको- 
की और खासकर जाति-पाँतिकी संकुचितता और चौकाबन्धी ख़त्म हो 
एवं स्त्रियोकी खासकर विधवाओंकी स्थिति सुधरे। मेने देखा है कि 

प्रेमीजीने अपनी ओरसे उक्त इच्छाओंको पूर्तिके लिए स्वयं अथक प्रयत्न 
किया हैं और दूसरोंको भी प्रेरित किया है । आज जो दिग॑म्बर परम्परा- 
में नवयुगानुसारी कुछ प्रवृत्तियाँ देखी जाती है उनमें साक्षात्‌ या परम्परा- 
से प्रेमीजीका थोड़ा-बहुत असर अवश्य है। पुराने विचारके जो लोग 
प्रेमीजीके विचारसे सहमत नही, वे भी प्रेमीजीके सदगुणोके प्रशंसक 
अवश्य रहे हे। यही उनकी जीवनगत असाधारण विशेषता है। 

प्रेमीजीमें असाम्प्रदायिक सत्यग्रवेषी दृष्टि न होती तो वें अन्य 
बातोके होते हुए भी जेन-जैनेतर जगत्‌में ऐसा सम्मान्य स्थान कभी नहीं 
पाते । मेने तत्त्वा्थ और उमास्वातिके बारेमें ऐतिहासिक दृष्टिसे जो 
कुछ लिखा है, प्रेमीजीकी निर्भय गवेषक दृष्टिनें उसका केवल समर्थन 
ही नहीं किया, बल्कि साम्प्रदायिक विरोधोकी परवाह बिना किये मेरी 
खोजको और भी आगे बढाया, जिसका फल सिधी स्मृति अंक भारतीय 
विद्यार्मे विस्तृत लेखरूपसे उन्होंने अभी प्रकट किया है । आजकल प्रेमीजी 
मेरा ध्यान एक विशिष्ट कार्यकी ओर साग्रह खीच रहे हे कि 'उपलब्ध 
जैन-आगमिक साहित्यका ऐतिहासिक दृष्टिसे मूल्याकन तथा भारतीय 
सस्कृति और वाडमयमे उसका स्थान! इस विषयपर साधिकार लिखना 
आवश्यक है । वे मुझे बार-बार कहते हे कि अल्पश्रुत और साम्प्रदायिक 
लोगोकी गलत धारणाओंको सुधारना नितान्त आवश्यक है । 

कोई भी ऐतिहासिक बहुश्रुत विद्वान्‌ हो, प्रेमीजी उससे फायदा 
उठानेसे नहीं चूकते । आचार्य श्री जिनविजयजीके साथ उनका चिर 
परिचय है । में देखता आया हूँ कि वे उनके साथ विविध विषयोकी ऐति- 
हासिक चर्चा करनेका मौक़ा कभी जाने नहीं देते । 

अन्तमें मुझे इतना ही कहना है कि प्रेमीजीकी सतयुगीन वृत्तियोने 
साम्प्रदायिक कलियुगी वृत्तियोपर सरलतासे थोड़ी-बहुत विजय अवश्य 
पाई है । 

«- श्रेमी-अभिनस्दन-ग्रन्थ 

जे समाजकी वर्तमान पीढीमे बहुत ही कम लोग ऐसे है, जो 
इस महान्‌ प्रचारक और लेखककी बहुमूल्य सेवाओसे अच्छी 
तरह परिचित हो । एक तो उन्होने कभी अपनी प्रसिद्धि चाही नही, दूसरे 
लोकरंजनकी वृत्तिका उनमे सर्वथा अभाव रहा, और तीसरे उन्होंने कभी 
न तो अपना कोई दल बनाया, न ऐसे अनुयायी ही तेयार किय जो उनकी 
कीतिध्वजाको फहराते फिरते। 
जहाँ तक में जानता हूँ, दिगम्बर जेन-समाजमे वे एक ही पुरुष हे, 
जिन्होंने लगातार पच्ास-पचपन वर्ष तक अपनी वाणी और लेखनीसे 
सर्वथा निःस्वार्थ-भावसे समाजकी सेवा की है और जिनके उपकारोंसे हम 
कभी उऋण नहीं हो सकते । 


दिगम्बर जैन-समाजकी जागृतिका पिछला पचास वर्षका इतिहास 
बाबूजीकी जीवनीके साथ इस प्रकार सब्लिष्ट हे, उसके प्रत्येक आन्दोलन, 
प्रत्येक महत्त्वपूर्ण कायं और प्रत्येक उल्लेखयोग्य घटनाके साथ वे इस 
तरह ओतप्रोत हे कि यदि केवल उन्हीकी विस्तृत जीवन-कथा लिख दी जाय, 
तो वही उक्त इतिहासकी आवश्यकताओको पूरा कर सकती है ) 


लगभग १२ वर्ष पहले मेने पूज्य बाबूजीको आग्रह करके बम्बईकी 
पर्युषण-व्याख्यानमालासे व्याख्यान देनेके लिए बुलाया था और उस 
समय उनके समीप बेठकर, उनकी जीवनी लिखनेकी आकाक्षासे लगभग 
५० पेजके नोट्स ले लिये थे, परणल्तु दुर्भाग्यसे मे अब तक अपनी उस 
इच्छाकों पूरा न कर सका और अब तो मेँ बिल्कुल असमर्थ-सा 

हो गया हूँ! 


बाबू सूरमभानु वकील १७झ 


इस लेखमें बाबूजीकी सम्पूर्ण जीवनी सक्षेपमे भी देनेकी गुंजाइश 
नहीं है, परन्तु उनके साहित्यक जीवनको स्पष्ट करनेके लिए और उनकी 
रचनाओकी पृष्ठभूमिको समभनेके लिए उसकी थोडी-सी रूपरेखा दी 
जाती हैं । 

यहाँ यह लिख देना आवश्यक प्रतीत होता है कि बाबू सूरजभानुजी 
शुद्ध साहित्यिक नही है । वे समाज-सुधारक, धर्मप्रचारक और संशोधक 
पहले हे और साहित्यिक उसके बाद। उन्होंने जो कुछ लिखा है, वह 
मुख्यतया अपने उक्त उद्देश्योकी पूतिके लिए लिखा हे और इसलिए एक 
तरहसे उनका आधेसे अधिक साहित्य प्रोपैगण्डा साहित्य' कहा जा सकता 
है, यद्यपि उसका मूल्य बहुत है और अब भी वह आउट आफ डेट' नही. 
हुआ हँ--उसकी ज़रूरत बनी हुई है । 

बाबूजीका जन्म नक्‌ड ज़िला सहारनपुरमें वि० सं० १६२५ (ई० 
स० १८७० ) में हुआ था | इस मार्गशीषंमे वे पूरे ७५ वर्षके हो गये हे । 
आपके पितामह लाला नागरमलजी तहसीलदार थे और पिता लालछ 
खुशबख्तरायजी नहरके जिलेदार । 

सात वर्षकी उम्रके बाद जब तक आप पढ़ते रहे, प्राय अपने चाचा 
लाला अमृतरायजीके साथ ही रहे ! चाचा पैमायश और नकशाकसीके 
मास्टर रहे, पहले होशियारपुरमे और फिर लाहौरमे | होशियारपुरमें 
आपने मिडिल पास किया और लाहौरमे सन्‌ १८८४ में मैट्रिक । इसके 
बाद आप कालेजमे भरती हुए, परन्तु इसी समय पिताजीका देहान्त हो 
जानेसे आपको नकूड चले आना पडा । 

नकूडमे धरपर ही रहकर सन्‌ १८८७ में आपने लोअर सब-आडि- 
नेट प्लीडर परीक्षाकी तेयारी की और उसमें आप पास भी हो गये । उन 
दिनो यह परीक्षा इलाहाबाद हाईकोटंकी तरफसे ली जाती थी । 

प्लीडर हो जानेपर पहले एक साल तक तो आपने सहारतपुरमें 
वकालत की और उसके बाद आप देवबन्द चले गये, जहाँ सन्‌ १६१४ 
तक वकालत करते रहे । 

श्द 


र्ज्छ जैन-जागरणके अ्रग्रदूत 


वकालतका पेशा आपको पसन्द न था, परन्तु परिस्थितियोने कुछ 
ऐसा मजबूर किया कि आपको वहीं करना पडा । फिर भी मनमे खटक 
बनी रही । तीन-चार वर्षके बाद एक दिन तो आपको ऐसा उद्बेग हुआ 
कि छोड़ देनेका ही निश्चय कर डाला और अपने बाबासे पूछा, परन्तु 
उन्होने इस कारण कोई जवाब नहीं दिया कि यह ताकिक आदमी है, में 
ने छोड़नेकी दलीले दूंगा तो इसे जिद चढ़ जायगी । बाबासे जवाब न पाने- 
पर आपने अपनी पत्नीसे सलाह ली । पत्नीने कहा, इसे छोडो तो नहीं; 
परन्तु यह निश्चय कर लो कि सच्चे मुकदमे ही लिया करूँगा । आमदनी! 
थोडी होगी तो में थोड़े ही मे गुज़र कर लूंगी । पत्नीकी यह बात जँच 
गई और तब इसी निरचयके अनुसार वकालत जारी रक्‍्खी । थोडे ही 
समयमे आपकी सवाईकी काफी शोहरत हो गई और उसका हाकिमोपर 
गहरा प्रभाव पडा । 


आपका व्याह सन्‌ १८८२ में ११ वर्षकी उम्ममे ही हो गया था, 
परन्तु सन्‌ १८८९६ के लगभग पत्नीका देहान्त हो गया, और तब सन्‌ १८६० 
में दूसरा ब्याह हुआ । इस पत्नीसे आपके इस समय दो पुत्र है-एक बाबू 
कुलवन्तरायजी इजीनियर और दूसरे बाबू सुखवन्तरायजी । 


आपका सारा खानदान उर्दू-फ़ारसी-दाँ था, धमंसे किसीको कोई विशेष 
रुचि नहीं थी, साथ ही अरुचि भी नहीं थी। उन दिनो तिथि-त्योहारों 
पर ही लोग मन्दिर जाते थे और उ्द्‌ लिपिमे णमोकार मत्र, पद विनती 
आदि लिख-पढ लिया करते थे, पर स्त्रियाँ हर रोज्ञ मन्दिर जाती थी । 


सबसे पहिले होशियारपुरमे जब आपकी उम्र कोई बारह वर्षकी 
थी, आपने प्रसिद्ध श्वतमम्बर मुनि आत्मारामजीके व्याख्यान सुने, जो 
वहाँ चातुर्मासम आकर रहे थे और उन्हीसे आपको जैनधर्मका कुछ 
परिचय प्राप्त हुआ । 


लाहौरमें आपके चाचाका मकान जेन-मन्दिरके पास ही था। 
यह भन्दिर दिगम्बर-इवेताम्बर दोनो सम्प्रदायोका सयुक्त था। आप 


७ वि सूरजभानु वकौल रज्च 


प्रतिदिन दर्शन करने जाते थे और श्ञास्त्र भी सुना करते थे, इससे वह 
परिचय और भी बढ़ा और आपकी जिज्ञासा बढ़ने लगी । 


इन्ही दिनों फूखनगरसे चौधरी जियालालजीने जैन प्रकाश 
नामका मासिक पत्र निकाला । वह इतना अच्छा मालूम हुआ कि आपने 
लाहौरमे घर-घर घृमकर उसके ग्राहक बनाये और प्राय सभी दिगम्बरी 
घरोमे वह आने लगा । जेन-समाजका हिन्दीका यह शायद सबसे पहला 
पत्र था। दक्षिणके जन-समाजको जाग्रत करनेवाले स्व० सेठ हीराचन्द 
नेमिचन्दजीका जैन-बोधक' भी शायद उस समय निकलने लगा था। 

सनू १८८४-८५ के लगभग मुरादाबादके मुन्शी मुकुन्दरायजी 
और १० चुन्नीलालजीने निश्चय किया कि जेन-समाजकी उन्नतिके लिए 
कुछ प्रयत्न किया जाय। मुशीजी सस्कृतके सिवा फारसी-अरबीके 
भी पण्डित थे और पं» चुन्नीलालजी सस्कृतज्ञ | मुशीजीकी ज़मीदारी 
थी और प० चुन्नीलालजी आढ्तका काम करते थे । 

जैन-समाजको जाग्रत करनेके लिए उन्होने जगह-जगह भ्रमण 
करके जेन-सभाएँ तथा जेन-पाठजालाएँ स्थापित करना शुरू किया। 
लीथोमे एक मासिकपत्र भी निकाला जिसका नाम शायद “जैन पत्रिका” 
था। उसमे मुख्यत. उनके दौरोका विवरण रहता था और वह सब जगह 
मुफ्त भेजी जाती थी। मुज्ी मुकुन्दराय बड़े सभा-चतुर थे। अपने 
अ्रमणमे उन्होने दो बडे कार्य किये--एक तो मथ्रामे जेन महासभाकी 
स्थापना की, जिसका सभापति राजा लक्ष्मणदासजी सी० आई० ई० को 
बनाया और दूसरे अलीगढमे पं० छेदालालजीकी अधीनतामे एक बड़ी 
पाठशाला क़ायम की, जिससे जैनधर्मके विद्वान्‌ तैयार हो सके । 


उक्त दोनों विद्वानोका बाबूजीपर बहुत प्रभाव पडा। बाबूजीने 

उन्हें अपना गुरु माना और उनके ही पदचिह्नोपर चलनेका निश्चय कर 

लिया । इसके बाद बाबूजीने शास्त्रस्वाध्यायमें मन लगाकर धीरे-धीरे 
जैनघरंकी जानकारी प्राप्त कर ली । 


२७६ जैन-जागरदाके अग्रदूत, 


देवबन्द्में वकालत करते हुए सन्‌ १८६९ या ६३ में बाबूजीने 
जैन हितोपदेशक' नामक मासिक पत्र (उर्दू) जारी किया। इस पत्रमें 
उपदेशक फण्ड कायम करनेकी अपील की गई और वह क़ायम भी हो 
गया | उसके मन्‍्त्री मुन्शी चम्पतरायजी (डिपुटी मजिस्ट्रेट) बनाये गये 
और चौघरी जियालालजी (ज्योतिषरत्न) ने सबसे पहले उक्त फण्डकी 
ओरसे दौरा किया | 

दिवालीकी छट्टियोंमें सरसावाके हकीम उमग्रसेनजीके साथ बाबूजी 
ने भी इसकी तरफसे एक लम्बा दौरा किया। इस दौरेमे मुरादाबाद 
पहुँचनेपर मालूम हुआ कि मथुरामे जो जेन महासभा स्थापित की गई थी, 
बह १० प्यारेलालजीकी कृपासे सो चुकी है । शोलापुरके स्व० सेठ हीराचन्द 
नेमिचन्दजीने महासभाके एक जल्सेमे आकर प्रस्ताव किया था कि जेन- 
ग्रन्थ छपने चाहिएँ । पं० प्यारेलालजीन सोचा कि यदि महासभा रही 
तो ऐसे-ऐसे न जाने और क्‍या बखेंडे खडे होगे, इसलिए इसे सुला देना ही 
बुद्धिमानी है । 

यह सब जानकर बाबूजीने महासभाकों फिरसे जगानेका निश्चय 

किया, जिसका पं० चुन्नीलालजीने अनुमोदत किया और इटावे जाकर 
आपने मुस्शी चम्पतरायजीकी भी अनुमति ले ली। आख़िर मधथुराके 
मेलेमें महासभा पुनज्जीवित की गई। बाबू चम्पतरायजी महामत्री 
बनाये गये और सभाकी ओरसे एक साप्ताहिक पत्र निकालनेका निश्चय 
किया गया, जिसका नाम जैत गज़ट' पसन्द किया गया। 

जैन गज़टके सबसे पहले सम्पादक बाबू सूरजभानुजी ही नियत किये 
गये | यह शायद सन्‌ १८६५-६६ की बात है । यद्यपि लगभग डेढ़ वर्ष 
तक ही बाबूजी जैन गज़टके सम्पादक रह सके, परन्तु इतने समयमें ही 
वहूं बहुत लोकप्रिय हो गया और उसके लगभग ५०० ग्राहक बन गये ॥ 
जैन गज़टके जीवनकी यह बात सबसे अधिक उल्लेखनीय रहेगी कि बाबूजी- 
ने पहले ही साल उसे दस दिनोके लिए 'दैनिक' कर दिया और ऐसा प्रबन्ध 
किया कि ग्राहकोको दशलक्षण पर्वके दस दिलोमें प्रतिदिन जैन गज़ट 


बाबू सूरजमानु वकील "२७७ , 


स्वाध्याय करनेंके लिए मिलता रहे । 

जैन-ग्रन्योके छपनेका प्रारम्भ हो रहा था। मुंशी अमन" 
सिहजी, सेठ हीराचन्द नेमिचन्दजी आदिने दो-चार छोटे-मोटे ग्रन्थ छुपा 
भी दिये थे, गतानुगतिक लोगोमें बड़ी सनसनी फैली थी। छापेका विरोध 
उम्र-से-उग्रतर होता जा रहा था और चूंकि बाबूजी छपानेके पुरस्कर्ता थे, 
इसलिए मृशी चपतरायजीकी सम्मतिसे उन्होने जैन गज्ञट्से इस्तीफा 
दे दिया, पर जैन हितोपदेशक को बराबर जारी रक्‍्खा ! 


सहारनपुरके लाला उग्नसेनजी रईस बाबूजीको बहुत चाहते थे । 
उन्होने ही बाबूजीको अपने यहाँकी जैन-सभाका मन्त्री बनाया था, परन्तु 
जब महासभाके मेलेपर छापेका संगठित विरोध हुआ, तब बोले कि “सहा- 
रनपुर ज़िलेका ज़िम्मा तो मे लेता हूँ कि वहाँ शास्त्र नही छपने पायेंगे । 
इसी तरह यदि दूसरे प्रतिष्ठित लोग भी अपने-अपने आसपासका ज़िम्मा 
ले लें तो यह काम रुक जायगा ।” यह बात बाबूजीको बहुत बुरी लगी और 
उन्होंने ललकारकर कह दिया कि अब यह काम तो सबसे पहले सहारन- 
पुर ज़िलेमें ही होगा | देखें कौन रोकता है ? 

इसके बाद ही नकुड़के रईस लाला निहालचन्दजीकी सम्मतिसे 
बाबूजीने जैनग्रन्थ छपाने और उनका प्रचार करनेके लिए एक संस्था 
स्थापित की और लगभग एक हज़ार रुपया एकत्र करके ग्रन्थ छपानेका 
काम शुरू कर दिया । सबसे पहले रत्नकरण्ड श्रावकाचार' (वचनिका ) 
प्रकाशित किया गया | इस सस्थार्में बाबू ज्ञानचन्दजी जेनी भी शामिल 
थे, जो कि नकुड़के ही रहनेबालें थे। आगे उन्होने लाहौरसे मोक्षमार्ग- 
प्रकाश, आत्मानुशासन, हरिवंशपुराण, पद्मपुराण आदि, अनेक बड़े-बड़े 
ग्रन्थ प्रकाशित किये । 

रत्नकरण्डके छपनेपर बड़ा भारी तूफान उठा, जगह-जग्रह विरोध - 
किया गया, छपानेवाले ही नही, सहानुभूति रखनेवाले भी जातिसे खारिज 
किये गये । शास्त्रार्थ भी हुए, परन्तु मजे बढ़ता ही गया ज्यो-ज्यों दवा , 
की! 


र्ज्ण जैन-जागरणके श्रग्रदूत 


जित-हितोपदेशक' (उर्दू) लगभग दो वर्ष तक और चलकर बन्द 
हो गया। उसके बाद हिन्दीभाषियोके लिए बाबूजीने ज्ञानप्रकाशक' 
तामका पत्र निकाला। इसमें तत्त्वार्थमूत्र (छोटी टीका), यति नयन- 
सुखजीके पद आदि छोटे-छोटे ग्रन्य और विविध विषयोके लेख, समाचार 
आदि प्रकाशित होते थे। कुछ वर्षोके बाद कलकत्तेमें जेन महासभाका 
जल्सा हुआ और उसमें बाबूजी शामित्र हुए। उन दिनो जैन गज़ठकी 
बड़ी दुर्देशा हो रही थी, उसके लिए योग्य सम्पादककी ज़रूरत थी । बाबूजी 
ने यह काम अपने सहयोगी प० जुगलकिशोरजी मुख्तारके सुपुर्द कराया 
और जैन गज़ट देवबन्दसे प्रकाशित होने लगा । 

आगरेके आर्यमित्र में उन दिनो जैनधर्मके विरुद्ध लेख निकल रहे थे 
उनके प्रतिवाद स्वरूप बाबूजीने जैन गजटमें आर्यमत-लीला' नामकी 
लेखमाला शुरू की, जो २८ अकोमें समाप्त हुई। आर्योका तत्त्वज्ञान, 
आयोकी मुक्ति, ऋग्वेदके बनानेवाले ऋषि आदि लेख भी शायद उसी समय 
लिखे गये । 

देवबन्दमे आकर जैन गजट खूब चमका और उसके १५०० ग्राहक 
हो गये । प० जुगलकिशोरजीने तीन वर्ष तक उसका सम्पादन किया 
ओर उसमें बाब॒जीका पूरा सहयोग रहा । 

इन्ही दिनों प० अर्जुनलालजी सेठीने महाविद्यालय छोडकर जयपुर- 
में जैन-शिक्षाप्रचारक समितिकी स्थापना की और मेरठमें भारत-जैन 
महामण्डलका जो जल्सा हुआ, उसमें निश्चय हुआ कि जैन-प्रकाशका 
नामका पत्र निकाला जाय और उसका आधा खर्च समिति दे और आधा 
महामण्डल दे । बाबूजी उसके सम्पादक बनाये गये । इसकी तीन हजार 
कापियाँ छपाई जाती थी और जैनधमंके तोनो सम्प्रदायोमें श्रातृभाव और 
मतसहिष्णता बढ़ाना इसका उद्देश्य था। लगभग डेढ वर्ष चलकर यह भी 
बन्द हो गया । 

१२ फरवरी सन्‌ १६१४ को बाबूजीने अपनी चलती हुई वका- 
लत छोड दी और समाजसेवाके लिए अपना जीवन अरपंण कर दिया। 

आपपर पारिवारिक खर्चका बोका था और किफायतसारीका आपको 
अभ्यास नहीं था, अतएवं आप कुछ सग्रह न कर सके थे, फिर भी आपने 
परवा न की । 


उस समय आपकी उम्र लगभग ४५ वर्षकी थी और आप काफ़ी 
कार्यक्षम थे, वकालत भी खूब चलती थी, पर समाजसेवाकी लगनने आपको 
मजबूर कर दिया, और तबसे अबतक आपने धनोपाजनके लिए कोई 
काम नहीं किया । साथ ही समाजसे कभी एक पाई भी ने ली। मुझे 
मालूम है कि बाबूजी अनेक बार आग्रहपूर्ण आमत्रण पानेपर भी समाजके 
जल्सोमें इस कारण नही पहुँच सके हे कि गॉठसे सफर-ख्चे करनेकी गुजाइश 
नहीं रही और समाजसे खचचे लेना उचित नही समभा । 

वकालत छोडनेके बादकी जीवनीके नोट्स इस समय मेरे पास नहीं 
है । आगे आप अपना सारा समय जैनसमाजकी सेवामें ही देने लगे। 
उसके प्रत्येक आन्दोलन और प्रत्येक रचनात्मक कार्यमें आपका दृश्य या 
अदृश्य हाथ रहा और जब तक बुद्धावस्थाने आपको बिल्कुल लाचार न 
कर दिया तबतक आप कुछ न कुछ करते ही रहे । 

आप हमेशा प्रगतिशील रहे । आपके विचार और आपकी क़लम 
सदा ही अपने समयसे आगे रही | इसीलिए आप कभी लोकप्रिय न 
हुए और अपनी सेवाओके बदलेमें आपको वही पुरस्कार मिला जो सभी 
सुधारकोको अबतक मिलता रहा है । 

आप स्वार्थत्यागी तो हैं ही, साथ ही स्वमान और स्वकीतिके भी 
त्यागी हे और यह स्वार्थत्यागसे भी कठिन कार्य है । यशोलिप्साको आपने 
कभी पासमें नहीं फटकने दिया । 'नेकी कर और कुएँमें डाल' के सूत्रपर 
ही आप सदा चलते रहे है । 

पुस्तक-प्रकाशक होनेके कारण में अबतक पचासो लेखकोके परि- 
चयमें आया हूँ । लेखकोका अपनी रचनाओके प्रति बहुत मोह होता है । 
परन्तु उसका भी आपमें अभाव है । आपका सम्बन्ध उनसे तभी तक रहता 
है, जबतक कि वे पूरी नही हो ज्ञाती । 

जीवन-निर्वाह, जननी और शिक्षु, विधवा कतंव्य और ब्याही 
बहू, आपकी ये चार पुस्तकें मेने प्रकाशित की हे । चारो ही उत्तम कोटि- 
की पुस्तकें हे। पिछली दो पुस्तक तो कई बार छप चुकी है, परन्तु आजतक 
आपने इनके विषयमें कभी कोई पूछताछ नही की । मानों आपका इनसे 
कोई सम्बन्ध ही नहीं है । 

आपकी एक पुस्तक मेरे पास २० वर्षसे पडी है--तीर्थकर-चरित्र, 
बेहद परिश्रमसे लिखी गई है । विविध पुराणो और कथाग्रन्धोंमें तीथंकरों 
के चरित्रोमें जो अनेकता है, परस्पर अन्तर है, वह इसमें आलोचनात्मक 
दुष्टिसे सग्रह किया गया हैं। में चाहता था कि इसमें इवेताम्बर कथा- 
ग्न्थोकी विविधताको भी और शामिल कर दिया जाय और तब उसे 
अकाशित किया जाय, परन्तु यह कार्य मुझसे अब तक न हो सका । 

किन्तु बाबूजीने आजतक कभी यह न पूछा कि मेरी उस रचनाका 
क्‍या किया ? एक बार स्वय ही मेने लज्जावनत होकर उसका ज़िक्र 
किया तो कहा कि भाई, में तो अपना कार्य कर चुका और करनेमें जो 
आनन्द हैं उसका उपभोग भी कर चुका, अब तुम जानो । अपनी रचनाके 
प्रति इतना नि.स्पृह ओर अनासक्त भाव मेने तो अपने जीवनमें किसी 
लेखकमें नहीं देखा । 

“जैनहितैषी' में आपके मेने बीसो लेख प्रकाशित किये है। उन्हें 
सेने काटा-छाँठा है, सेवारा हैं और कभी-कभी बहुत विलम्ब भी किया 
है, परन्तु कभी एक शब्द भी नहीं लिखा कि यह तुमने क्‍या किया ? 

आपके अनेक लेखोसे जैन-समाजमें तहलका मच गया है, उनका 
विरोध किया गया है और बड़ें-बडे प्रतिवाद निकले है, परन्तु आपने कभी 
उनका उत्तर नहीं दिया । आपका सदा ही यह सिद्धान्त रहा है कि अपनी 
बात कह देना और चुप हो जाना । उसका असर पड़े बिना नही रहता । 
जिन दिनों आपकी पुराणोंकी आलोचनाएं निकल रही थी और 
उनका प्रतिवाद करनेके लिए श्रतिगामी दल ऊँचा-नीचा हो रहा था, 
स्व० बाबा भागीरथजीने एक प्रसिद्ध पण्डित्से कहा, “तुम लोग हो किस 

भर्जकी दवा, जो सूरजभानका मुक़ाबला करोगे ? में अमी देखकर आया 
हैँ, वह पुस्तकोके ढेरपर बैठा हुआ, शामसे सुबह कर दिया करता है और 
उसकी क़लम विराम नहीं लेती । पर तुमसे सिवाय गाली-गलौज करनेके 
और कुछ नही बन पडता ।” 

आपकी भाषा बहुत ही सरल होती हूं । उसमे न तो सजावट रहती 
हैँ और न दुरूहता । साधारण पढे-लिखे स्त्री-पुसुष उसे अनायास ही समभ 
लेते हे । जेसा कि में पहल लिख चुका हूँ, आपकी अधिकाश रचनाएँ प्रचार- 
दृष्टिसे लिखी गई हैं और प्रचार ऐसी ही भाषासे हुआ करता है । 

साहित्यशास्त्रका शायद आपने कभी अध्ययन नहीं किया। उनके 
मिशनके लिए शायद इसकी ज़रूरत भी नहीं थी । इसीलिए आपने जो 
कथा-साहित्य लिखा है, उसका अधिकाश साहित्यकी कसौटीपर शायद ही 
मूल्यवान ठहरे, परन्तु वह बडा प्रभावशाली है और अपने उद्देश्यकी सिद्धि- 
के लिए काफी समर्थ हैं । 

आपकी एक दो सौ पेजकी पुस्तक 'मनमोहिनी नाटक' है जो सन्‌ 
१६०६ में प्रकाशित हुई थी। वह वास्तवमें एक शिक्षाप्रद उपन्यास है 
परन्तु नाम हैं नाटक । उसमें पात्रोके कथनोपकथन अधिक है, इसीलिए 
शायद आपने उसे नाटक सज्ञा दे दी ! मेरे पास उसकी जो प्रति है, उसकी 
पुश्तपर स्व० गुरुजी प० पन्नालालजी बाकलीवालके हाथका लिखा हुआ 
रिमार्क है-- यह नाटक नही, किन्तु एक गाहेस्थ्य उपन्यास है। रोचक 
खूब है, शुरू किये पीछे उत्तरोत्तर पढने ही को जी चाहता है ।* 

रामदुलारी, लज्जावतीका किस्सा, गृहदेवी, मंगलादेबी, सती 
सतबन्ती, तारादेवी, असली और नकली धर्मात्मा आदि ऐसे ही ढंगकी 
पुस्तकें हे, जो तरह-तरहके बहमों-मिथ्याविश्वासोसे मुक्ति दिलानेवाली है । 

लेख तो आपने अगणित लिखे हे, जो विविध जैन-पत्रोमें समय-समय- 
पर प्रकाशित होते रहे है। जैनहितेषी (भाग १३ और १४) में वर्ण 
और जाति विचार, ब्राह्मणोंकी उत्पत्ति, आदिपुराणका अवलोकन, अलं- 
कारोंसे देवी-देवताओकी उत्पत्ति, वेश्याओका सत्कार, मद्यपान आदि 

लेख बडे परिश्रमसे लिखे गये थे जो स्थायी साहित्यकी चीज़ें हे । अभी 
दो-तीन वर्ष पहले अनेकान्तमें भी आपके कई मार्कके लेख निकले हे । 

द्रव्यसंग्रह, षट्पाहुड, परमात्मप्रकाश, पुरुषार्थसिद्धयुपाय और 
वसुनन्दि श्रावकाचारके हिन्दी अनुवाद भी आपके किये हुए हे और उनमें 
द्रव्यसंग्रहकी टीका तो आपकी बहत ही अच्छी है और अब भी उसका 
खासा प्रचार है । 

आदिपुराण-समीक्षा, हरिवशपुराण-समीक्षा और पद्मपुराण-समीक्षा 
ये तीन परीक्षा ग्रन्थ उस समय लिखे गये थे, जब लोग आचार्योके कथा- 
ग्रन्थ लिखनेके अभिप्रायको अर्थात्‌ कथाके छलसे बालबुद्धि जीवोको हितो- 
पदेश देनेके उद्देश्को न समभते थे और प्रत्येक कथाको केवलीकी वाणी 
मानते थे । इसीलिए इनके प्रकाशित होनेपर कुछ लोग बुरी तरह बौखला 
उठे थे । उनमें बावूजीने जो कुछ लिखा है, उससे मतभेद हो सकता हैं, 
परन्तु उनके सदुहेश्यमें शंका करनेको कोई स्थान नही है । जैन-समाजमें 
किसी तरहके मिथ्या विश्वास बने रहें, इसे वे सहन नही कर सकते । 

ज्ञान सूर्योदय (दो भाग), कर्त्ता खण्डन, कर्म फिलासफी, जैनधर्म- 
प्रवेशिका, श्राविका धर्म-दर्पण, भाग्य और पृुरुषार्थ, युवकोकी दुरंशा, 
जैनियोंकी अवनतिके कारण आदि और भी अनेक पुस्तकें और निबन्ध 
आपके लिखे हुए है। 

मेरा प्रस्ताव हे कि बावूजीके तमाम साहित्यकों सगह किया 
जाय और उसका बारीक़ीसे अध्ययन करके त्रे सब चीजें जो आउट आफ 
डेट' नही हुई हे, दो-तीन जिल्दोमे प्रकाशित की जायें । वे ७५ वर्षके हो 
चुके है । उनके जीतेजी ही यह काम हो जाय तो कितना अच्छा हो | 

--दिगम्बर जैन 
दिसम्बर १९४३ 


+-->-+्पा३-९ कक बीक०--०-- 


१--खेद है कि बाबुजीका १९४७ में स्वरंवास हो गया। 


जेब-जामनरणके दादा माई 


श्री कन्हेघालाल मिश्र, प्रभाकर 


मारे चिर अतीतमें, जीवनकी एक विषम उलभनमें फेंसे, संस्क्ृतके 
है. दुखी होकर कहा था-- 
“जानामि धर्म, न च मे श्रबृत्तिः ! 
जानाम्यधर्म, न व मे निवृत्ति: !” 

धर्मको में जानता तो हूँ, पर उसमें मेरी प्रवृत्ति नही है ! अधर्म 
को भी में जानता हूँ, पर हाय, उससे में बच नही पाता 

जीवनकी यह स्थिति बडी विकट है। अचानक गिरना सरल है 
जानकर गिरना कठिन, जानकर और फिर स्कनेकी इच्छा रहते ! भूलसे 
गिरनेमें शरीरकी क्षति है, जानकर गिरनमें आत्माका हनन है। हमारा 
समाज आज दसी आत्म-हननकी स्थितिमे जी रहा है । कौन नही जानता 
कि स्त्रियोकों पर्दमें रखना, अपनी वंशावलिपर हल्का तेजाब छिड़कना 
है। विवाहकी आजकी प्रथा किसे सखकर है ? और संकेपमें हमारा' 
आजका जीवन किसे पसन्द है ? हम आज जिस चक्रमें उलभे घूम रहे 
है, उसे तोडना चाहते हे, पर तोड नहीं पाते । 

परम्पराके पक्षमें एक बहुत बड़ी दलील है, उसकी गति । परम्परा 
बुरी है या भली, चलती रही है, उसके लिए किसी उद्योगकी जरूरत नहीं 

हैं। कौन उससे लडकर उद्योग करे, नया झंगडा मोल ले। फिर हम 
समाज-जीवी हे । जब सारा समाज एक परम्परामें चल रहा है, तो वह 
अकेला कौन है, जो सबसे पहिले विद्रोहका भण्डा खडा करे, नक्क्‌ बने ? 

अच्छा, कोई हिम्मत करे, नक्क्‌ बननेको भी तैयार हो चले, तो उसके 
भीतर एक हड़कम्प उठ आता है--लोग क्‍या कहेंगे ” और ये लोग ? 
जिन्हें सहीको गलत कहनेकी मास्टरी हासिल है और जो नारदके खानदानी 
एवं मन्‍्थराके भाई-बहन हे, ऐसा बवण्डर खडा करेंगे, सत्यके विर्द्ध ऐसा 
मोर्चा बाँधेंगे कि यही प्रलयका नज़ारा दिखाई देगा । 

चलो, इस मो्चेसे भी लड़ेंगे ! असत्यका मोर्चा, सत्यके सिपाही 
को लडना ही चाहिए, पर चारो ओरके ये समभदार साथी जो घेर बैठे-- 
“हाँ हाँ, बात तुम्हारी ही ठीक है, पर तुम्ही क्यो अगुवा बनते हो । अकेला 
चना भाड़को नहीं फोड़ सकता ! इन सब बुराइयोको तो समय ही ठीक 
करेगा । याद नही, रामूनें सिर उठाया, बिरादरीके पचोने उसे कुचल 
दिया । फिर तुम्ही तो सारे समाजके ठेकेदार नही हो । बडोसे जो बात 
चली आ रही है, उसमें जरूर कुछ सार है। तुम्ही कुछ अक्लके पृतले 
नहीं हो--समाजमें और भी विद्वान हे। चलो अपना काम देखो, किस 
भगड़ेमें पड़े जी 

विचारका दीपक भीतर जल रहा है, धुंधला-सा, नन्‍्हा-सा, टिस- 
टिज्नाता । तेल उसमें कोई नही डालता, उसे बुभानेको हरेककी फूंक बेचेन 
'है । दीपकर्में गरमी है, वह जीवनके लिए सघर्ष करता हैं, उसकी लौ टिम- 
टिमाती है, ठहर जाती है, पर अन्तमें निराशाका ोका आता है, वह 
बुक जाता है। पता नही, हमारे समाजमें रोज़ तरुण-हृदयोमें विचारोंके 
दीपक कितने जलते हे और यों ही बुझ जाते हे। काश, वे सब जलते 
रह पाते, तो आज हमारा समाज दीपमालिकाकी तरह जग्रमग-जगमग 
दिखाई देता | 

सुना है, हाँ, देखा भी है, दीपक हवाके क्रोकेसे बुक जाता है, हवा 
नही चाहती कि प्रदीप जले, दोनोमें शत्रुता हैं; पर वनमें ज्वाला जलती 

है, तो आँधी ही उसे चारो ओर फैलाकर इतार्थ होती है, दोनोंमें अभिन्न 
मित्रता है। बा० सूरजभान एक ज्वालाकी तरह, अपनी तरुणाईकी 
मदभरी अँगडाइयोमें, समाजके अँधेरे आँगनमें उभरे । विरोधकी आँधियाँ 
उठी, घहराई, पर वे दीपक न थे कि बुभ जाते, अज्ञानके दारुण दर्षको 
दहते, चारो ओर फैल गये । भारी लक्कडके बोभसे दव, छोटी चिनगारी 
बूभ जाती है, पर होलीकी लपट, इन्ही लक्कडोंकी सीढ़ियोपरसे चढ़ 
आसमानके गले लगती है । पता नही, जब बाबूजी जन्मे, किस ज्योतिषी- 
ने उनकी भावीका लेख पढा और उस सुकूमार शिशुको यह जलता नाम 
दिया---सूर्यकी तरह वें अँधेरेमें उगे और उसे छिल्न-भिश्न कर आसमानमें 
आ चमके |! इन सब परिस्थितियोका हम अध्ययन न करे, अपने मनमें 
विरोधकी आँधियोके ककोरोका बल न तोल पायें, तो देवताकी तरह हम 
बाबू सूरजभानकी मूर्तिपृजा भले ही कर लें, उनके कार्योका महत्त्व नहीं 
समझ सकते । तब उनके कार्य हमारे उत्सव-गीतोमें स्वर भले ही भरें, 
हमारे अँधेरे अन्तरक्ा आलोक और टूटे घुटनोका बल नहीं हो पाते ! 
ऐसा हम कब चाहेंगे ? 

तब आजकी तरह हरेक दफ़्तरपर नो वैकेंसी! की पांटी नहीं टेंगी 
थी, वे चाहते तो आसानीसे डिप्टी कलक्टर हो सकते थे, पर नौकरी उन्हें 
अभीष्ट न थी, बे वकील बने और थोड़े ही दिनोंमें देवबन्दके सीनियर वकील 
हो गये । वकीलकी पूंजी है वाचालता और सफलताकी कसौटी है भूठ- 
पर सचकी सुनहरी पालिश करनेकी क्षमता । और बाबू सूरजमान एक 
सफल वकील, मृक साधना जिनकी रुचि और सत्य जिनकी आत्माका सम्बल ! 
काबेमें कुफू हो, न हो, यहाँ मयख्ानेसे एक पैगम्बर ज़रूर निकला । 

ब्लू सुरजभान वकील; अपने मुवक्‍कलोके म॒क़दमे तो उन्होंने 
थोड़े ही दिन लड़े--बे कचहरियाँ उनके लायक़ ही न थी--पर वकील 
वें जीवन भर रहे, आज ७५ वर्षके बुढ़ापेमें भी वे वकील हैं और रात- 
दिन मुकदमे लड़ते हैं, व्यायकी अदालतमें, खोजकी हाईकोर्टमें, असत्यके' 
विरुद्ध सत्यके सुक़दमे । संस्क्रतिकी सम्पदापर क्रीतियोंके कब्जेके 

विरुद्ध वे बराबर जिरह और बहस करते रहे हे और सच यह है कि इन 
मुकदमोकी कहानी ही, इस नररत्नका जीवनचरित्र है। 

प्रेसका तब आविष्कार न हुआ था और पुस्तक आजकी तरह सुलभ 
न थी । बड़े यत्नसे लोग पुस्तक लिखवाते और बडे प्रयत्नसे उन्हें रखते 
थे । साम्प्रदायिक वातावरणकी कशमकशने इस प्रयत्नमें एक रहस्यभरी 
निगृढ़ताकी सृष्टि कर दी थी और इस भ्रकार पुस्तकें दर्शनीय न होकर, 
घुजनीय हो चली थी। रत्नोकी तरह वे छिपाकर रखने और कभी 
पर्व-त्यौहारोंपर समारोहके साथ दिखानेकी चीज बन गई थी। आज हम 
भले ही इसपर एक कह-कहाका मारें, उस युगमें पुस्तकोके प्रति यह आत्मीय 
श्रद्धा न होती, तो हमारें इतिहासकी तरह, हमारा साहित्य भी आज 
अप्राप्य होता ! युग-यूग तक लोगोने युद्धेके रहस्योकी तरह पुस्तकोको 
अपने प्राणोमें सँजोकर रक्‍खा हैं । 

समयके प्रवाहकोी सीढियोपरसे उतरते-उतरते सस्क्ृत, हिन्दी बन 
गई, तो इसमें क्या आइचर्य कि प्रयत्नकी इस घनताने अन्धश्रद्धाका रूप 
धारण कर लिया ! समयने करवट बदली, प्रेमकी सृष्टि हुई, यूगने 
उन पुस्तकोंके प्रचार-प्रकाशनकी मॉग की, पर युगकी माँग हरेक सुन ले, 
'तो महापुरुषोकी पूजाका अवसर जातियोको कहाँ मिले ? जैन-समाजमें 
प्रायः सबसे पहले बाबू सूरजभानने युगकी यह मॉग सुनी और जैन शास्त्रों 
के छपानेकी आवाज्ध उठाई ! युगने अपने इस तेजस्वी पुत्रकी ओर चावसे 
देखा, पर अन्धश्रद्धानें उनके कार्यको धम्ंद्रोह घोषित किया, शास्त्रोकी 
निगृढ़ताके पक्षमें युग-युगसे सचित समाजकी कोमल भावनापर एक 
हथौड़ा-सा पड़ा और युद्धेके लिए समाजकों उभारकर वह सामने लें आईं । 
धर्मका सैनिक, शैतानका अग्रदूत घोषित किया गया, पर लाछनोसे लचा, 
तो सुधारक क्‍या ? उन्हें मार डालनेकी धमकियां दो गई, बे मस्कराये । 
उनके प्रेसमें बम रक्खा गया, तो बे हँसे । धर्मके पुजारी आषकी चणा 
से उन्मत्त हो रहे थे और 'अधर्म'का सिपहसालार था शान्त, प्रसन्न, प्रेम- 
पूर्ण ! पृथ्बीपर युगदेवता और आकाझमें भगवान्‌ हँस रहे थे। ज्ञान 

विजयी रहा, अन्धश्रद्धा पराजित हुई--आज उन बविरोधियोंके वंशधर 
छपे हुए 'शास्तरजी” का पाठ कर कृतार्थ हो रहे है । 


एक वाक्यमें बाबू सूरजभानका स्केच है--अँधेरा देखते ही दिया 
जलानेको तैयार ! उन्होने अँबेरा देखा और दीपक सँजोने चले | अँधेरा, 
अज्ञानका, अन्यायका और दीपक ज्ञानका, सुधारका । उन्होने व्याख्यान 
दिये, लेख लिखे, पुस्तकें तैयार की और संस्थाएँ खोली, पर सबका उद्देश्य 
एक है, अँधेरेके विरुद्ध युद्ध / वे अनथक योद्धा हैं। न थकना ही-जैसे 
उनका 'मोटो' हो । इस बुढापेमें भी वीर-सेवा-मन्दिर (सरसावा, सहारन- 
पुर) में जाकर रहे, दो घण्टे कन्या पाठशालाके अध्यापक, दो घण्टे झास्त्र- 
स्वाध्यायके पण्डितजी, और ४-६ घण्टे गम्भीर अध्ययन और अपनी खोजों 
पर लेख, यह एक ७२ वर्षके वृद्धकी वहाँ दिनचर्या थी | 


भारतकी नवीन राजनीतिमें दादाभाई नौरोजी और हिन्दी गद्यके 
नवविकासमें प्रेमचन्द्रका जो स्थान है, जैन-समाजकी नवचेतनाके इतिहास 
में वही स्थान बाबू सूरजभानका है। जैन-समाजके वे ईश्वरचन्द्र हे, 
इसमें सन्देह नहीं, पर अजेन समाजकी कौन कहे, जेनसमाजमें ही लोग 
उन्हें ठीक-ठीक नहीं जान पाये । क्यो ? उन्होंने जान-बुूककर, अपनेको 
प्रसिद्धेसि बचाया । जैन-सस्थाओके वे आदिसस्थापक, पर संस्था बन 
गई, चल गई और दूसरोको सौप दी । किसी सस्थाके साथ उन्होने अपने- 
को नहीं बाँधा । हमारे देशमें धर्मसुधारक आगे चलकर एक नये धर्मके 
सस्थापक हो जाते हें। बाबू सूरजभानने अपनेको इस महन्ताईसे, 
नेतागिरीसे सदा बचाया और महिमाके माधुयंसे निन्दाका नमकीन ही 
सदा उन्हें रुचिकर रहा । हम मरनेके बाद भी जीनेके लिए पत्थरोपर 
नाम खुदानेको बेचैन हे, उन्होने जीतेजी ही अपनेको बेनाम रहकर जैसे 
अमरत्वका रस लिया। 


यह अपरिग्रह, यह अलगाव, अपना श्रेय दूसरोंको बाँटनेकी यह 
वृत्ति ही बाबू सूरजभान है । वे महान्‌ हैं ओर सदेव इतिहासके एक पृष्ठ 


श८८ जेन-जागरणके अग्रदूत 


की तरह महान्‌ रहेंगे, पर जैनसमाज संगठित रूपसे उनकी अब हीरक 

जयन्ती मनाए, इसीमें उसकी शोभा है । यह उत्सव उनकी जीवनी-शक्ति 

का प्रमाण हो और बाबू सूरजभानके बोये और अपने रक्तसे सीचे सुधार- 

ब्रीजोंकी प्रदर्शनी भी, यह आजके युगकी माँग है। क्या हम इसे सुने ! 
--श्रनेकान्त, १९४४ 





जन्म-- गढीअब्दुल्लाखाँ, वि० सं० १६४५ 


'स्वगंवास--- अक्टूबर १६१६ ई० 


मुसीबतका साथी 
महात्मा भगवानदोन 


सः १६१० से पहले समाज-सुधारके लिए और पधर्म-शिक्षाके 
फैलावके लिए कई लोग बडी कोशिभमें थे और उन्हें कुछ 
सफलता भी मिली थी, पर आज जो धर्म-शिक्षाका प्रचार जगह-जगह 
फैला हुआ है, वह इतना फंला हुआ न मिलता, अगर समाजने बाबू दयाचन्द्र 
गोयलीय-जैसा जवान न पाया होता । 
मुज़फ्फरनगर जिलेके एक छोटे-से गाव गढी अब्दुल्लाखाँमें उनका 
जन्म हुआ और उनकी बचपनकी तालीम भी वही आस-पास मुजफ्फरनगर 
और मेरठमें हुई, बी० ए० उन्होने जयपुर कालेजसे किया | यह जानकर 
तो लोगोको अचरज ही होगा कि हिन्दीकी उन्होंने कही तालीम ही न 
पाई थी, उसे अपने आप ही सीखा था वह भी तब, जब वह समाज-सेवाके 
मैदानमें आये थे। समाज-सेवाका काम उन्होंने उस वक्‍त शुरू किया, 
जब वह कालेजमें दाखिल हुए । बी० ए० में उन्होने फारसी ले रखी थी । 
यह सब हम इसलिए लिख रहे हे कि उर्दू-फारसी पढ़े किसी हिन्दूको हिन्दी 
सीखनेमें बेहद आसानी होती हैं और जल्दी भी सोख ली जाती है और 
बहुत जल्दी ही ऐसा आदमी हिन्दीके साहित्यकारोर्में अपनी जगह बना 
लेता है, इसकी वजह यह है कि हिन्दूका धर्म हिन्दीमें होनेसे धर्म सम्बन्धी 
खास-खास शब्द उसे पहले ही से आते होते है और पुराणकी कथाएँ उसे 
अपनी नानी, दादी और बुआ-बहनोसे हिन्दीके शब्दोमें सुननेको मिलती 
रहती है, इस तरह हिन्दूको उर्दू-फ़ारसी रूँगेमें आ जाती है । हाँ, तो बाबू 
दयाचन्रजीने हिन्दीका अभ्यास जयपुरमें बढाया और श्री अर्जुनलालजी 
सेठीकी जैन-शिक्षा-प्रचारक समितिमें काम करनेसे ध्मे-ज्ञानमें ऊँचे दर्जे- 

को जानकारी हासिल कर ली और कुछ दिनोमें हो वहाँके परीक्षाबीडेके 
मेम्बर बन गये और जल्दी ही रजिस्ट्रार हो गये । 

हम पूरे छः महीने जयपुरमें उनके साथ रहे हे, जब भी हमें उनकी 
याद आती है तो उनकी पढाईके ढंगकी और पढाईके साथ-साथ उनके काम 
करनेकी पूरी तस्वीर हमारी आँखोंके सामने आ जाती है। बी० ए० 
के इम्तिहानके तीन माह रह गये, पर वह परीक्षाबोर्डकी बैठकींमें जानेसे 
कभी नहीं चूकते, इस्तिहानके पर्चे तैयार करनेमें उन्हें कोई अड्चन नहीं 
होती । परीक्षाबोईके रजिस्ट्रारके नाते उन्हें जगह-जगह पर्चे भेजनेमें 
कभी देर नही होती, पर्चे भेजनेका काम कितना नाजुक होता है और किस 
होशियारीसे करना पडता है, इसका अन्दाजा वे ही लोग लगा सकते है, 
जो कभी रजिस्ट्रार रहे है। फिर वे किसी सरकारी परीक्षा यूनिवर्सिटी- 
के रजिस्ट्रार तो थे नही, वह तो एक समाजी धरेलू यूनिवर्सिटीके रजि- 
स्ट्रार थे। न उन्हें कोई चपरासी मिला हुआ था और न कोई पूरे वक्‍त- 
वाला लिखारी (लेखक) । लिखारीका बहुत-सा काम व चपरासीका 
सारा वह, खुद ही करते थे । बी० ए० के इम्तिहानके अब दो महीने रह 
गये हैं, पर वह पढाईके कामके साथ-साथ समाजी और कामोमें कम-से- 
कम दो घण्टे ज़रूर जुटते हे। कालिजकी गैरहाज्षिरी कभी नही करते, 
यहाँ तक कि कल बी० ए० का इम्तिहान शुरू होनेवाला हे और उनके 
कामके तरीकंमें कोई अन्तर नहीं पड़ता । यह सब होनेपर भी बी० ए० 
में अच्छे नम्बरोसे और अच्छे डिवीजनमें पास होते। यह थी सच्ची 
लगन और इस लगनका यह नतीजा होना ही था । 

होता, कि ऐसा जवान ज्यादा दिन जीता अगर ऐसा होता तो न 
जाने समाजको कितना फायदा पहुँचा होता । बी० ए० करनेके बाद कुछ 
दिन ललितपुरमें मास्टरी की, वहीसे विवाह किया और एक दुधमुहाँ बच्चा 
और विधवा छोड़कर इस दुनियासे जल्दीसे जल्दी ही चलते बने । क्‍या 
भास्टरीकी हालतमें, क्या बीमारीके पलगपर, हर वक्‍त और हर जगह 
उनका क़लम चलता ही रहा और उनकी विचार-धारा उसी बेगसे बहती 

रही । लखनऊमें जब वह मौतके बिस्तरपर लेटे हुए थे, तब हम उनसे 
मिले थे। मौतका बिस्तर तो हम कह रहे है, उन्होने एक क्षणके लिए 
भी अपने आपको मौतके बिस्तरपर नहीं माना, न ही समझा और न ही 
बसा करने दिया । हमसे उन्होंने एक मिनिट भी न अपनी बीमारीकी 
बात की न और कोई कमजोरीकी बात की । जो चर्चा रही वह इस बातकी 
रही कि हम उस दिन लखनऊकी आमसभामें क्‍या बोलनेवाले है। हमें 
तो यही अचरज है कि ऐसे शख्सको मौतने अपने पंजेमें फंसानेके लिए 
कौन-सा वक्‍त निकाला होगा । हमारा अपना विश्वास है कि मौत उसके 
पास आते हुए डरती है जो मौतसे नहीं घबराते और जो मौतकी बात 
कभी नही सोचते । कुछ भी हो यह सच ही हूँ कि मौत उन्हें ले गई, कैसे 
ले गई कौन जाने । 

उम्रके इस छोटेसे हिस्सेमें न जाने उन्होंने क्या कर डाला | दो ' 
सौ-ढाई सौ सफेकी 'मितव्यग्रिता' एक किताब लिख डाली । धर्मकी 
तीन छोटी पुस्तकें लिख डाली, जाति-प्रबोधक नामका एक पर्चा सफलता- 
पूर्वक चलाकर दिखा दिया। जंगह-जगह जाकर प्रचार किया, क्योकि 
लिखनेके साथ-साथ बोलनेका कमाल भी उनमें था । जवान थें जोश्ीला 
तो बोलते ह्टी थे, पर मनोहर भी बोलते थे । 

और सुनिए, वह ऐसे घरानेमें पैदा नहीं हुए थे, जो पढाईका खर्चा 
बर्दाइत कर सके और शायद इसी वास्ते वह मामूलसे ज़्यादा बुद्धिमान्‌ 
थे। एकसे ज्यादा बार उन्होने अच्छे दरजेमें पास होकर वजीफ़ा यानी 
छात्रवृत्ति पाई। जैन-अनाथालयके संस्थापक चिरंजीलालजीने भी 
इस मामलेमें उनकी थोड़ी-बहुत मदद की, रायबहादुर मोतीसागरजीके 
बहनोई भाई मोतीलालजी भी दो साल तक यथा शायद कुछ ज़्यादा उनको 
छात्रवृत्ति देते रहे । यहाँ यह बात जानना जरूरी है कि छात्रवृत्ति उन्हें 
दानके रूपमें नहीं दी गई थी, उधार थी। चुकानेके लिए काग्रज़ लिखा 
हुआ था, मगर दाते यह थी कि वह छात्रवृत्ति सिर्फ उस वक्‍त चुकाई जायगी, 
जब बाबू दयाचन्द्रजी कमाने लगेंगे और वह भी १०० रु० पीछे १० ₹० 

के हिसाबसे चुकाई जायगी, यानी उनकी तनख्वाह १०० रु० होगी तो 
१० रु० माहवार चुकाना पडेगा, यहाँ कोई यह न समझे कि भाई मोतीलाल 
बसूल करनेमें बड़े कड़ें आदमी थे। भाई मोतीलालजीके आगे-पीछे 
कोई नहीं था। वह अपना रुपया ऐसे ही कामोंमें खर्चे किया करते थे । 
वह इस तरह दी हुई छात्रवृत्तिकों उगाहकर कुछ अपने काममें थोडे ही लाते 
थे, फिर किसी दूसरेको देनी शुरू कर देते थे । इस तरह उनकी सख्ती 
चुकानेवालेको भले ही थोडी अखरती हो, पर और किसीको नहीं अखरती 
थी और न हमारे पढ़नेवालोको अखरेगी। इतनी लम्बी-चौडी बात 
हमने योंही नहीं कही । हमारे कहनेकी यह वजह है कि बाबू दयाचन्द्रजी- 
के साथ उन्होने काफी सख्ती की थी और उनकी सख्त चिट्ठी हमने अपनी 
आँखों देखी थी, और उसको पढा भी था। बा० दयाचन्द्रजीने नौकर 
होनेके कुछ ही दिन बाद शादी कर ली थी । बस, झादी करनेके कुछ ही 
दिनो बाद शायद जबतक बहूकी मेंहदी फीकी भी न पड़ी होगी कि यह चिट्ठी 
दयाचन्द्रजीके नाम लल्तिपुरमें आ धमकी । पूरी चिट्ठी तो हमें याद 
नही रही, पर वे लफ्ज हमारे दिलपर ज्यों-के-त्यों अंकित हें “बजीफ़ेकी 
(छात्रवृत्तिकी) रकम अदा किये बगैर आपको शादी करनेका कोई हक 
नही था” यह चिट्ठी उर्दूमें थी । भाई मोतीलालजी उर्दर्में ही सख्त चिट्ठी” 
लिखा करते, पढनेवालोपर ज़रूर यह असर पडेगा कि भाई मोतीलालजी 
बडे सख्त थे और हमपर भी उस वक्‍त ऐसा ही असर पड़ा था, पर बाबू 
दयाचन्द्रजीने अपना मन ज़रा भी मैला नहीं किया और हमसे बोले कि 
उनकी शिकायत ठीक है, सचम॒च मुझे बिना रुपया अदा किये ऐसा नहीं 
करना चाहिए था । यह मुझे ठीक रद नही कि उन्होने कोई चीज़ गिरबवी 
रखकर यथा यों ही मामूली कागजपर लिखकर उसी वक्‍त किसीसे रुपये 
उधार लिये और जितने महीते उन्हें नौकर हुए बीत चुके थे १० रु० फ़ी 
महीनेके हिसाबसे मनीआ्डर करके भेज दिया। ये थे बाबू दयाचद्ध । 
त्याग, पैसेका त्याग नही होता, असली त्याग तो है हृदयकी मलिनताका और 
यही सच्चा त्याग है, इसलिए बा० दयाचन्द्रजी नौकरी करते और गृहस्थ 

होते हुए भी सच्चे त्यागी थे । 

हमारी उनसे बहुत ही एकमेकता थी, जयपुरमें हम दोनों एक ही 
कमरेमें रहते थे । हम वहाँ छात्रालयके सृपरिण्टेण्डेण्ट थे और बाबू दयाचन्द्र 
' छात्रालयमें रहनेके नाते एक छात्र भी थे और हमारे मित्र भी थे । 
हमें वहाँ खुजली हो गई थी, एक अग्रेजी सफेद जहरीली दवा गोलेके तेलमें 
घोलकर हमारे बदनपर मलनेके लिए डाक्टरते दी और उसके लिए डाक्टर- 
की यह खास हिदायत थी कि इस दवाको जो कोई लगायेगा, अगर उसका 
एक कण भी मुंहके रास्ले पेटमें पहुँच गया तो लगानेवालेके खुजली हो 
जानेका डर है । यो तो छात्रालयके सभी छात्र हमसे बेहद मुहब्बत करते 
थे, पर श्रीचन्ध नामी एक छात्र तो बहुत ही मुहब्बत रखता था । छात्रोमेंसे 
कई दबा लगानेके लिए तैयार हुए और वह हमारे मना करनेपर मान 
गये, पर श्रीचन्द्र तो हद कर बैठा, और वह हमारा सबसे ज्यादा आज्ञा- 
कारी था, पर इस मामलेमें उसने हमारी एक न मानी । दवा गोलेके 
तेलमें घोल ही तो डाली, हाथ भिगो लिये। इतनेमें पण्डित अर्जुननालजी 
सेठी आ गये। उन्होने जब फटकारा, तब श्रीचन्रके होशियारीसे हाथ 
धुलवाये गये और न मालूम और क्या-क्या किया गया । यह किस्सा चल 
ही रहा था कि बाबू दयाचन्द्रजी आ पहुँचे | सेठीजीने बहुतेरा रोका, 
हमने भी पूरा ज़ोर लगाया पर उनके कानपर जू न रेंगी । उन्होने न कुछ 
जवाब दिया और न बोले, बस पकड हमारा हाथ और लगे दवा मलने । 
दवा मल चुकनेके बाद बहुत होशियारीसे उन्होंने अपने हाथ धोए, जिसे 
अगर और कोई देखता तो यही कह बैठता कि जब तुम दवासे इतना डरते 
हो तो लगानेका शौक क्‍यों चढ आया था, पर पाठक यह खब समझ लें, ये 
हाथ दबासे डरकर नही धोये जा रहे थे । ये इसलिए धोये जा रहे थे कि 
दवा लगानेके बाद मुझे खाना खिलानेका काम भी तो उनको उन्ही हाथोसे 
करना था, और यह सब कुछ भेरे ख्यालसे किया जा रहा था। यह 
था बाबू दयाचन्द्रजीका बेयावृत्त । ये सब बातें घर्म-प्रेमके बिता नहीं आ 
सकती और धरमम-प्रेमीकी सीखनी नही पड़ती । 

२२ जनवरी १६१० को हम गुरुकुल खोलनेका ब्रत ले चुके थे और 
अपना जीवन उस कामके लिए सौप चूके थे, पर अर्जुनलालजी सेटी उस 
वक्‍त समाजमें गुरुकुल नामसे एक नई संस्था खोले जानेकी ज़रूरत नहीं 
समभते थे, इसलिए वह नही चाहते थे कि उनकी शिक्षासमिति हमारी 
सेवाओसे बंचित हो जाय । इसलिए उनकी तजवीज यह थी कि जयपुरमें 
ही कही किसी नसियामे इस तरह हमारा व्रत पूरा कर दिया जाथ, जिस 
तरह लाई कर्जनने उदयपुर महाराणाकी दिल्‍ली फतह करनेकी प्रतिज्ञा, 
मिट्दीकी दिल्ली बनाकर फतह करनेसे पूरी हो जानेकी बात सुभाई थी । 
भईसे नवम्बर तक हमको सेठीजी इसी तरहसे टालते रहे । १० नवम्बर 
१६१० को बाबू दयाचन्द्रजीने हमे दरवाज़ा बन्द करके एक घण्टे सारी 
ऊँच-नीच समझाई और इतना सीधा, खरा और जोशसे भरा उपदेश दिया 
कि दूसरे दिन यानी ११ नवम्बरकों हम जयपुरसे निकल पडे और फिर 
१६११ की अक्षय तीजको यानी छ महीने बाद गुश्कुलकी स्थापना 
हो गई । 

बाबू दयाचन्द्रजी हमारे बड़े दोस्त थे और अब तकके हालसे 
पढने वालोने समझ ही लिया होगा कि हमारे साथ उनका कितना अपनापन 
था, फिर भी वह अपने गहरे-से-गहरे मित्रके साथ खरी बात कहनेमें नहीं 
चूकते थे और सच्ची बात कितनी ही कंड़त्री क्यों न हो, उसे कहते नहीं 
रुकते थे । कोई यह न समझ बंठे कि उनका उपगूहत अगर कच्चा था, और 
वे दूसरोकी बुराई छिपाकर नहीं रख सकते थे। क्योकि हर धर्मात्माका 
यह फर्ज है कि वह दूसरेकी ब्राइयाँ छिपाये, वह किसीकी ब्राई किसीसे 
नड़ी करते थे। वह उसकी बुराई उसीसे कहते थे और वह आदत न 
सुधारे तो उसेसे अपना सम्बन्ध तोड़ लेते थे, पर उसकी बुराइयोका कभी 
गीत नही गाते फिरते थे । वह कानके कच्चे थे, इसे यों भी कहा जा सकता 
है कि बह किसीको झूठा ही न समझते थे और इसलिए दिलके खरे थे । 
जो दिलका खरा होता है, वह अगर कानका कच्चा हो तो किसीको उससे 
डरनेकी ज़रूरत नहीं । 


२९६ जैन-जागरणके भग्रदृत 


अब सुनिए एक सही बात--उनका ग्रामभाई श्री दीपचन्द्र, जो 
आजकल कही किसी मिलमें मैनेजर है, सन्‌ १६१२ में हमारे गुरुकुलका 
ब्रह्मचारी था और लाला गेंदनलालजीका लड़का श्री पीतचन्द्र, उन दिनों 
हमारे गुरुकुलका ब्रह्मचारी था। होनहारकी बात कि एक दिन दीपचन्द्र- 
के पिता गुरुकुल ऋषभब्रह्मचर्याश्रम देखने आये । रातके £ बजेका वक्‍त 
था। जाडेके दिन थे। सब ब्रह्मचारी लिहाफ ओढे सो रहे थे। दीपचद्धका 
लिहाफ़ कुछ हलका था और ऐसा ही था, जैसा और बीसियो ब्रह्मचारियों 
का था। पर पीतचन्द्रका लिहाफ बहुत भारी था, और लिहाफोसे खूब- 
सूरत भी था। यह सब देखकर दीपचन्द्रजीके पितानें हमसे तो कुछ नही 
कहा, पर बा० दयाचन्द्रको खबर दी और कुछ ही दिनों बाद बा० दया- 
चन्द्रजीकी बड़ी लम्बी-चौडी चिट्ठी बेहद कडुवी दसियो फटकारोसे 
भरी हमारे नाम हस्तिनागपुर आ धमकी । घमकियोंके साथ सम्बन्ध 
तोडनेकी भी धमकी थी, यह सुनकर तो पाठक हैरान रह जायेंगे कि उसका 
कोई जवाब नहीं माँगा गया था। बस यह समझिये कि वह हाईकोट्टंका 
आखिरी फैसला था, पर हमने फिर भी जवाब देकर उनकी तसल्ली कर 
दी, और उनसे यह भी चाहा कि वहाँ खूद आकर हमारी बातकी जाँच 
कर ले और देख ले कि हम जो कुछ कह रहे हे ठीक है या नही । लौठती 
डाकसे हमें जवाब मिला कि में आपकी बातकों बिल्कुल ठीक समझता 
हैँ, पर आपने यह क्यो लिखा कि में ख़ुद आकर वहाँ उसकी जाँच करूँ । 
क्या आपको अपनेपर विश्वास नहीं ? ये थे बा० दयाचन्द्र | कितने 
खुलें दिल, कितने खरे और कितनी मन्द कषायवाले। अब ऐसे साथी 
कहा नसीब हे । ट 


बा० दयाचन्द्रजी सिरसे पैरतक धर्मात्मा थे और इसलिए सच्चे 
सुधारक थे, उन्होंने आर्यसमाजी लडकीसे शादी की और बहुतसे बेकार 
रस्म-रिवाजोंको किसी तरह अपनानेके लिए तैयार नहीं हुए, हाँ एक 
बार अपनी धर्मपत्नीके कहनेसे अपने बच्चेके सख्त बीमार होनेपर झाड- 
फूँककी सिर्फ़ इजाजत ही नही दी थी, किन्तु खुद वह झाड़-फूंक करनेवाले- 


बाबू दयाचन्द्र गोयलीय २९७- 


को बुलाकर लाये थे । पढनेवाले ये न समझें कि वह झाड़-फूंकर्में विश्वास 

रखते थे। उन्होंने यह काम सिफे अपनी धर्मपत्नीके विचारोमे आड़े न 

आनेके लिए किया था । वह पढे-लिखे आदमी थे, मनोविज्ञानसे खूब वाकिफ़- 
थे। वह खूब समझते थे कि माँकी कमज़ोरीका दुधरमहे बच्चेपर असर 

पड़े बिना न रहेगा । इसलिए उनका झाड-फूँककी इजाज़त देना वि्वास- 

की कमजोरी नही, मजबूतीका सबूत है। अगर वह उस बक़्त हठ कर 

जाते तो धर्मंपत्नी मान तो जाती पर दुःख ज़रूर मानती, वह तो हिंसा होती ।. 
विधवा-विवाहकी आवाज़ उनसे पहले उठी तो थी, पर उसमें दम न था । 

बाबू दयाचन्द्रजीने इस आवाजको फिर अपने ढगसे उठाया और वह कुछ 
उम्र पाते तो इस तरफ भी कुछ ज़रूर करके दिखा जाते । 


हम राजकारनके मंदानमे कूद चुके थे और उन दिनों ऐसा करना - 

अपने रिश्तेदारों और अपने दोस्तोकी नजरोंमें गिरना था, और तो और 
भाई अजितप्रसादजीको जो हमारे मारशल्लाके इल्ज़ामके मुकदमेमे हमारे 
वकील थे, करनालमें इसी वजहसे ठहरनेके लिए जगह मिलना मुश्क्लि 
हो गया था। आखिर एक वकीलने बड़ी हिम्मत करके उन्हें अपने घरपर 
ठहराया था। बा० दयाचन्द्रजी राजकारनके मंदानमें नहीं आये, पर 
उन दिनो राजकारनमें कूदना भले ही कुछ बडा काम हो, पर राजकारन 
में क्दनेवालोसे दोस्ती बनाये रखना और खुले दिल खुल्लमखुल्ला अपने 
धघरमे उनका स्वागत करना यह और भी कही बड़ा काम था और इस 
विचारसे हम यह कहेंगे कि बा० दयाचन्द्रजी राजकारनके मैदानमें न कूद- 
कर भी राजकारनमें कूदे-जैसे ही थे । हमसे मिलनेमे वह कभी नही झिझके। 
हमारी बातोको ध्यानसे और शौकसे सुना और हमें सलाह दी। जो 
सलाह दी' वह हमें अपने रास्तेसे अलहदा करनेवाली नहीं थी । रास्तेपर 
मज़बूतीसे डटा रखनेवाली थी । 


मामूली घरानेका जवान, पूरा गृहस्थी जौर फिर इतना निर्भीक 
और निडर; धर्म, समाज और देशप्रेममें भीगा और उसके लिए ज़्यादा-से- 


-श्ष्८ जेन-जागरणके अग्रदूत 


ज़्यादा वक्‍त निकालकर हर तरहके कामके लिए तैयार विरला ही कोई 
होता है । 

सचमृच बा० दयाचन्द्रकी ज़िन्दगी ऐसी है, जिसका अनुसरण आज- 
कलके जवान करे तो समाज, धर्म और देशके लिए बडे उपयोगी बन 
सकते हे । 


“-ज्ञानोदय काशी, मई १९०१ 


मृक साधक 
श्री माइंदयाल जेन 


बा बू दयाचन्द्रजी गोयलीयका जन्म मौजे गढी अबदुल्ला खाँ ज़िला 
मुृजफ्फरनगरके एक मध्यम श्रेणीके अग्रवाल लाला ज्ञानचद्धके 

यहाँ मार्गझीषष शुक्ला पूणिमा सवत्‌ १६४५ को हुआ था । 

आपने देहरादुनसे सन्‌ १६०७ मे प्रथम श्रेणीमे एन्ट्रेन्स, क्वीन्स 
कॉलेज बनारससे एफ० ए० और महाराजा कॉलेज जयपुरसे बी० ए० 
की परीक्षाएँ अच्छ नम्बरोसे पास की थी । 

विद्यार्थी अवस्थामे देहरादूनमें ही सभा-सोसाइटियोको देखकर 
आपमे समाजसेवाके भाव पैदा हो गये और आपने भी स्कूलके छात्रोकी 
एक जैन-सभा स्थापित की । इन्ही दिनोमे आप देहरादूनके ला० चिरजी- 
लालजी सस्थापक जैन अनाथाश्रमके सम्पर्कमे आ गये और उर्दू जैन प्रचा- 
रक' में लेख लिखने लगे। चूंकि बनारसमे स्याह्वाद पाठ्शाला (अब 
महाविद्यालय) के छात्रावासमे और जयपुरमे जेन-शिक्षा-प्रचारकसमिति 
के वद्धमान जेन-बोडिग हाउसमे रहते थे, वहाँके वातावरणसे आपको 
जैनधमंके अध्ययनकी रुचि हो गई और समाजसेवाके भावोमे दृढ़ता आ गई । 

पहिले आपने ललितपुरमे बतौर सेकिण्ड मास्टरके काम किया, 
और वहाँकी अभिननन्‍्दन-जैन-पाठझ्मालाके मत्रीपदको ग्रहण करके उसकी 
खूब उन्नति की | ये दिन आपके अर्थकप्टके थे और आपने अध्यापकी 
छोडकर वकालत करनेका विचार किया, किन्तु पं० नाथूरामजी प्रेमी 
आदि मित्रोके निषेध करनेपर आपने वकालत करनेके विचारका छोड़ 
दिया । साहित्य-सेवाके लिए यह वडा भारी स्वाथेत्याग था। फिर 
आप लखनऊके कालीचरण हाईस्कलमें आ गये और आपका अर्थलकट 
दूर हो गया। 


३०० जेन-जागरणके अग्रदूत 


आप ऋषभ-ब्रह्मचर्याश्रम हस्तिनापुरकी प्रवन्धकारिणी कमेटीके 
सभासद्‌ थे और आप ही उसके वार्षिक उत्सवोपर चन्देके लिए अपील 
किया करते थे। भारत-जन-महामण्डलके जीवदया विभागके आप मत्री 
थे और आपने बहुत-से जीवदया-उपयोगी ट्रैक्ट लिखे तथा प्रकाशित किये । 

आपकी जैन-माहित्य तथा हिन्दी-साहित्य सम्बन्धी ठोस सेवाएँ 
कभी न भूली जाएँगी और उनसे आपका नाम अमर रहेगा। आपने 
जाति-प्रबोधक' मासिक पत्र द्वारा तीन वर्ष तक जैन-समाजमें खलबली 
मचा दी। आप 'जैन-हितेषी' में जेनधर्म सम्बन्धी अँगरेजी लेखोका हिन्दी- 
अनुवाद किया करते थे । 

आपने जीवदया सम्बन्धी, जेनधर्म सम्बन्धी तथा सर्वसाधारण 
उपयोगी हिन्दी पुस्तके तथा ट्रैक्ट ४६ से अधिक लिखे है, जिनमें बाल- 
बोध जैन धर्म (४ भाग) जैन पाठशालाओमे अबतक पाठ्य पुस्तकोके 
रूपमे पढाये जाते हे । आपकी हिन्दी पुस्तकोसे नवयुवकोमे सादगी, प्रगति, 
सदाचार, चरित्रगठन, देशसेवा तथा मितव्यथिताके भाव पंदा होते है । 

आप जैसा निर्भीक लेखक, जोशीला वक्ता, सुयोग्य शिक्षक और 
निःस्वार्थ समाजसेवक जैन-समाजर होना कठिन हैं। आपने जेनसमाज 
तथा हिन्दी-साहित्यकी जो सेवा की है, वह अमर रहेगी । 

खेद हूँ कि आपका अक्टूबर सन १६१६ में युद्धज्वरमे स्वर्गवास 
हो गया, जब कि आपकी आय केवल ३० वर्षकी थी। इतनी कम 
आयुमे इतना महान्‌ कार्य करनेके लिए महान्‌ साधना, दृढ़ निश्चय, अपार 
मनोबल और बेहद परिश्रमकी आवश्यकता है। उसके मालिक साधारण 
सनुष्य नही हो सकते, महापुरुष ही हो सकते है । 

--दिगम्बर जैन, १९४३ 


॑--+--88कछ&--+--- 

श्री गुलाबराय एम० ए० एल-एल० बो० 


संत आकस्मिकताके लिए बहुत स्थान रहता हैं। 
इसी आकस्मिकताने देवेन्द्रजीसे मेरा परिचय कराकर मुझे 
हिन्दीका सेवक बना दिया | यद्यपि यह सम्भव था कि बिना देवेन्द्र बाबे- 
से साक्षात्कार हुए भी में लेखक बन जाता, तथापि वास्तविक बात यह 
है कि उनके द्वारा प्रकाशित की हुई मुद्रण-कलाकी आदशरूप पुस्तकोके 
प्रनोभनने एवं उनके निजी प्रोत्साहन मे; ग्रथ-लेखनके पथमे अग्रसर 
किया । 

देवेन्द्रजीसे मेरा प्रथम साक्षात्कार वैश्य-बोडिग-हाउस, आगरा 
में हुआ था। उससे पूर्व उनके एक पत्र द्वारा जो कि उन्होने मेरे स्नेही 
मित्र (फ्रणा) श्रीयृत यमुनाप्रसादजीको (यह सज्जन आजकल 
मथ्रामे वकालत करते है) लिखा था, मेरा चित्त उनकी ओर आकषित 
हो गया था । यद्यपि में उस कलाका विशेषज्ञ नहीं हूँ, जिसके द्वारा लोग 
लेखन-शैलीसे मनुष्यका चरित्र जान लेते हे, तथापि उस पत्रने मुझे उनके 
प्रेम-पूर्ण हृदय, उनकी सहृदयता, काय-कुशलता तथा कर्तव्य-परायणतता 
का परिचय दे दिया । जब बह यमुनाप्रसादजीके यहाँ आकर ठहरे, मेंने 
जो कुछ अनुमान किया “था, अक्षरश सत्य पाया। उनकी सौम्य मू्तिमे 
विश्व-प्रेम, आश्या और उत्साहके पवित्र भावोकी दीप्ति कलक रही थी । 
वह बहुश्रुत एवं अनुभवी थे, तथापि उनको वहॉपर बडी दीवतता और 
छात्र-भावसे वार्तालाप करते देखा। प्रसन्नताने उनके चेहरेपर साम्राज्य- 
सा स्थापित कर लिया था। उन्होने स्वप्रकाशित सेवा-धर्म! दिखलाया; 
उसको देखते ही मुझे शान्ति-धर्म! लिखनेका विचार हुआ । मेने उनसे 
शान्ति-धर्म! लिखनेका विचार पतन्नद्वारा प्रकट किया था। पत्रका 

उत्तर ऐसा सानुरोध आया कि उसके आगे आलस्य, अयोग्यता-जन्य नैराश्य 
नही ठहर सकता था । पुस्तक लिखकर भेज दी, थोड़े ही दिनोमें एकदम 
बिलकुल नई रीतिकी छपाई, नये डिज्ाइनके आवरण-पत्रसे विभूषित, 
सुन्दर सजीली पुस्तक मुझे मिल गई। मेरे घरके लोग, इष्ट-मित्र उसे 
देखकर आइचर्यान्वित-से हो गये । उन दिनों इतनी पुस्तकमालाओका 
जन्म नही हुआ था । जो लोग मुझसे कुछ परिचय रखते हे, वह यह जानते 
है कि मेरी सभी चीज़ोमे अस्तव्यस्तता दिखाई पडती है, इस कारण मेरी 
पुस्तक मेरी नहीं मालूम होती थी। पुस्तककी समालोचना भी अच्छी 
निकली; फिर क्‍या था, मुभमें भी उत्साहकी बाह-सी आ गई ! उसी 
उत्साहकी बाढमे फिर निराशा क्‍यों लिखी'। वह भी देवेन्द्रजी द्वारा 
प्रकाशित हुई । 


देवेन्द्रजी कार्ययो स्थगित करना नहीं जानते थे। उनके हाथमें 
पुस्तक देकर बाट जोहनेकी आवश्यकता नहीं रहती थी। इसीकारण 
फिर निराशा क्यो के एक ही दो मास परचात्‌ मैत्रीधर्म' भी प्रकाशित 
हो गया। वे नवरस' को विशेष सज-धजके साथ निकालना चाहते थे, 
किन्तु खेद हैँ कि उस ग्रस्थके विषयमे जो उनकी आश्ाएँ-अभिलाषाएँ 
थी, वह उनके साथ ही चली गईं। मुझको प्रकाशक और भी मिले, 
किन्तु किसी प्रकाशकने मेरी पुस्तकोमे इतना परिश्रम नहीं किया, जितना 
कि देवेन्द्रजीने किया था। प्रेस-कॉपी मुझे नहीं तैयार करनी पडती थी । 
वह स्वय ही प्रेस-कापी त॑यार कर लेते थे, और यदि में उसमें भी रदह्दीबदल' 
करके उसको ख़राब कर डालता, तो भी वह एक ओर प्रेस-कॉपी तैयार 
करानेको प्रस्तुत रहते थे । जब ऐसा प्रकाशक मिले, तब सूढ़ भी लेखक 
वन सकता हैँ । उनका यह सिद्धान्त था कि पुस्तक की सफलताके हेतु 
विषय और भाषाकी भाँति उसकी छपाईकी उत्तमता परमावश्यक हें । 
चित्तको पहली बार आकर्षण करनेके निमित्त शरीरका सौदय आविश्यक 
हे, फिर तो उस व्यक्तिके गुण हृदयमें स्थान जमा लेते है'। यही हाल पुस्तक 
का हैं। यदि हिन्दीसे प्रकाशन-कलाका इतिहास लिखा जाय, तो उनकी 

बहुत ऊँचा रथान मिलेगा। प्रकाशन-कार्यमें वह हानि-लाभका विचार 
नही रखते थे । भ्रन्थूकी उत्तम छपाई ही उनका मुख्य ध्येय था । 

प्रकाशन उनका व्यवसाय न था, वरन व्यसन था। जब आप 
एफ़० ए० की परीक्षा देने जाते, तो अन्य विद्यारथियोकी भाँति पाठ्य- 
ग्रन्योंका बसता बाँधकर नही ले जाते थे, न वह इस खोज-बीनमें रहते थे 
कि आज क्या प्चेंमें आवेगा । बह अपने साथ अपनी प्रकाशित पुस्तकोके 
प्रूफ ले जाते थे, जिनका कि वे परीक्षाकी घंटी बजने तक सशोधन करते 
रहते थे। उन्होंने हिन्दी-पुस्तकोंके प्रकाशन ही मे सफलता नहीं दिखाई 
थी, वरन्‌ अँगरेजी-पुस्तकोके प्रकाशनमे भी हिन्दी-पुस्तकोके समान ही 
सफलता प्राप्त को । 

उनकी क्ियाके क्षेत्र संकुचित न थे। वह सेवा-धर्म' के केवल 
प्रकाशक ही नहीं, किन्तु उसके सच्चे अनुयाथी थे। जरा-सी बातपर 
उनका हृदय द्रविन हो जाता था, और उत्साह उनमे इतना था कि वह 
अपने परिश्रमके बलपर पर्वतकों भी हटा देतेका साहस कर सकते थे। 
वह केवल साहस ही नही रखते थे, जिस कार्यमे लग जाते, उसमे न शारी- 
रिक स्वास्थ्यकी परवा करते, न आथिक लाभ या हानिकी । परवा तो 
इसी बातकी रहती थी कि उतका ध्येय किसी-त-किसी प्रकार पूर्ण हो 
जाय । 


पूर्ण रूपसे वह धाभिक थे, किन्तु उनके धर्मने उनके विचारोको 
संकुचित नही बनाया था । वह प्रत्येक धर्मके मनुष्योसे भ्रातृ-भावसे मिलते 
थे। घृणा एवं द्वेषकी उनमे गन्ध तक न थी, इसीलिए वह समाजमे सर्व- 
प्रिय बन सके । भारतवर्षमें थोड़े ही ऐस विद्वान होगे, जिनका कि उनसे 
निजी परिचय न हो । विदेशके भी बहुत-से विद्यनोंस उनका परिचय 
एवं पत्र-व्यवहार था। जैन-धर्मके साहित्यको जितनी अँगरेज़ी भाषा- 
आषियोसे परिचय करानेम देवेन्द्रजीने सहायता दी है, उतनी थोडे ही 
लोगोने दी होगी | यदि वे जीवित रहते, तो देश-देशान्तरोमे अपने घर्म- 
का गौरव-स्थापन करनेमे बहत कुछ योग देते । 

कालकी गति बहुत कुटिल हूँ और कर्मोका विपाक एक दुर्भे्च रहस्य 
है । ज्ञात नही कि ऐसे समाज-सेवककों ससारसे इतने शीघ्य क्यों उठा 
लिया गया । जो महाशय उनसे उपकृत हुए हैं, उनका परम धर्म है कि 
उनकी स्मृतिकों जीवित रखनेका उद्योग करे। यद्यपि किसी महान्‌ 
व्यक्तिके व्यक्तित्वका शब्दों द्वारा वर्णन करना प्रायः दुस्साध्य कार्य है, 
तथापि ऐसे गुणग्राही समाज-सेवक सज्जनके प्रति मूक रहना कृतघ्नता 
है; इस भावसे थोड़ी-सी पंक्तियाँ में अपनी सेवाऊजलि-स्वरूप उनकी 
पृण्य-स्मृतिको भेट कर रहा हैँ । आशा है, इस प्रेमकी मेंटको प्रेम-पुजारी 
की आत्मा स्वीकार करेगी । 


--देवेन्द्रचरित, मई १६३५ 


नी “किए + 


२७० 

कक्षा -कुलोत्पन्न, राजा अग्रके वशज, बॉसलगोत्रीय, श्री सुपाश्व॑- 
डर दासजी आराके उच्च कोटिके सदगृहस्थ थे । विद्याध्ययनके लिए 
पटनामे छात्र-जीवन व्यतीत करते थे । एक दिन पूर्ण यौवनावस्थामे गगा- 
स्नान करते हुए वह एकाकी जल-समाधिस्थ हो गये । इधर तो श्रीयुत 
सुपाश्वदासजीका शरीर गगागर्भमें समाया, और उधर उनके हाईकोर्टकी 
वकालत परीक्षाम उत्तीर्ण होनेका समाचार आया । जो ख़बर हर्षको विस्तार 
करती, वही दुखकों बढानेवाली हो गई | पतिदेवके आकस्मिक वियोगसे 
ससार-भोगोसे उदासीन होकर देवेन्द्रकी माताजी वैधव्य-दीक्षा लेकर अपने 
भाई श्रीयुत नन्ट्लालजीके घर आरा-नगरमे रहने लगी। उस समय 
देवेद्वकों जन्म लिये हुए केवल दो महीने हुए थे । पुत्रकी मतिमे पतिदेव- 
का भ्रतिबिम्ब देखती हुई देवेन्द्रकी माताका सारा ससार पुत्र-प्रेम और 
धर्मानुरागमे सकुचित था । रसायनकी तरह सकचित प्रेमका आवेग माता- 
के दूध द्वारा देवेन्रकी नस-तसमे ऐसा प्रसारित हुआ कि उसका जीवन 
विद्व-प्रेम और धर्मानुराग-रूप हो गया | 
शैशव अवस्था और बालकपनसे ही प्रेम-रसने अपना प्रभाव देवेन्द्र- 
के स्वच्छ हृदय-पटपर जमा लिया। घरके और आस-पासके बालकोसे 
खेल-कीड़ामें वह द्वेष और ईर्ष्या-भाव न करके सदा प्रेमसे व्यवहार करते 
थे। स्कूलमें सहपाठियोकी सहायता करना, अध्यापकोकी विनय, बड़ोसे 
नम्न-भाव देवेन्द्रका स्वभाव था । यह सबके प्यारे, और सब इनके 
प्यारे थे। ""*“** 
श्रीयुत बाबू देवकुमारजीकी महान्‌ आत्माका देवेन्द्रके हृदयपर 
गहरा प्रभाव पडा। जिस कामको श्री बा० देवकुमारजी पूरा न कर 

सके, उसको सम्पूर्ण सम्पन्न करना देवेन्द्रने अपना ध्येय और कतेव्य बनाया, 
और उसके लिए यथाशक्ति यथेष्ट और अथक परिश्रम करते रहे । 

जैन-सिद्धान्तके मर्मज्, अनुरागी, कषाय-हीन, अलोभी और परोपष- 
कारी समाज-सेवक तैयार करनेके उद्देश्यसे श्री बा० देवक्मारजीने 
श्रीस्याद्माद-महाविद्यालयकी स्थापना १२ अप्रैल १६०५ को जैन-धर्म-भूषण 
ब्रह्मचारी सीतलप्रसादजी, बाबा भागीरधजी वर्णी और बाल ब्रह्मचारी 
पं० पन्नालाल आदि महानुभावोकी उपस्थितिमें दानवीर जैन-कलभूषण 
श्रीमान्‌ सेठ माणिकचन्दजी जस्टिस-आव-दी पीस द्वारा कराई। प्रथम 
विद्यार्थी श्री गणेशप्रसादजीने जो अब न्यायाचार्य-पदसे विभूषित जैन- 
धर्मके एक दिग्गज विद्वान्‌ हे, प्रारम्भ महृतंके समय श्री प्रमेबकमल- 
मार्तण्डसे पाठ पढा था। 

स्याद्वादविद्यालयके प्रथम मत्री इसके सस्थापक और सरक्षक 
श्री बा० देवकुमारजी ही नियत हुए; और उनके स्वर्गारोहणपर यह 
उत्तरदायित्व-पूर्ण पद सुविख्यात जेन-कवि, गद्य-लेखक और जैन-जातिके 
नि स्वार्थ सेवक श्रीयूत जैनेन्द्रकिशोरजी आरा-निवासीकों सौपा गया । 

श्री जैनेनद्रकिशोरणी १६०८-६९ में विषम रोगसे पीड़ित रहे; 
किन्तु जबसे उनके परम भक्त श्रद्धालु शिष्य देवेन्द्र बनारस हिन्दू युनि- 
व्सिटी-कॉलेजमे प्रविष्ट हुए, तबसे वे अपना समय अधिकतर स्थाह्वादकी 
सेवाममें ही लगाने लगे । रात-दिन वह स्याद्वादके ही प्रबन्धर्में दत्तचित्त 
रहते थे, जैन-धर्मकी उपासना और जैन-जातिकी सेवाको उन्होंने अपना 
जीवनोहेश्य बना रक्खा था; स्याद्वादकी सेवा भी उस विशाल उद्देश्यमें 
गर्भित थी। देवेन्द्र विद्याध्ययन-जैसे परम कतंव्यको भी स्वार्थ समभकर 
स्याद्गादकी सेवाके सामने गौण कर देते थे। अनेक अवसरोपर स्याह्ादके 
कार्यसे अवकाश न मिलनेके कारण कॉलेजमें उनकी अनुपस्थिति हो जाया 
करती थी। 

स्याह्मदका प्रबन्ध कितना दुस्तर और दुस्साध्य था, यह श्री जैनेन्द्र- 
किशोरजीके एक पत्र नं० ७५७ से विदित होता है, जो झन्होंने देवेन्द्रके 

नाम २० फरवरीको बॉकीपुरसे, जहोँ वह इलाज कराने गये थे, 
लिखा था-- 


७३० 06 ००७०७5९, 06 छण: ० 6 [5 परच07 8 
70 77ढफर0क6वो,. के ग्राबए छह कलयाल्वांल्त वी एणा 
प्र थी एएप्रा' 0 छबए., ?]९85९ इशाते फ6 8 शा 
फएश रोका फ€ जाइप्रोवााणा एर8ए ]70९९९0 $पए्ड/९७7७- 
6७ए..._|॥ ओशो इल्लयालांणा पर लि एछथापरडक्नो 
धा।त ह९ट९855क'ए क्रा0काीट्बाप075 ...१6प कताएए फिधां 
$6 0098 ० 6 78099 ॥8ए९ 0९९४७ 0७50728६८, 
जांफेलत छाते चप्क्ाएटे5006 40 8 08 था6.. प्रफ९ए 
णीशा जांड९ वीशण शर्ते 8चोग8ं; ्वा5॥9]98 हि 
9 ९०करणा४0जा,. # (6 ए/९एश0्फ शाएछपं।ाशा- 
चैलाड बैह्चए2 डप्रीलिल्ते, आते फेल्ला जएलाप्रठएल्ते 40- 
विश! 5886९... परालए छज़998 एए (0 ॥ए९ छाते जणे: 
फ्रवएुकतवकाएए, 3 बक्ता पत्ते हएल5 उरी तणा- 
जागब्रावणाड फ>ए 92095 7 गीला इलोगेब्रदयांट ल्थएटट'.? 


“इस सस्थाका काम बेशक नियम रूपसे नहीं होता हैं। यदि 
तुम अपने ढगपर का करोगे, तो सब ठीक हो जायगा । मुझे एक कार्य- 
क्रम लिखकर भेज दो, जिससे इस सस्थाका काम सुचारु रीतिसे चल सके । 
में उसको पढ़कर, और उसमें आवश्यक सुधार करके अपनी स्वीकारिता 
भेज दूँगा । तुम जानते हो कि पाठशालाके लडके हठी, कत्सित विचार- 
वाल और भगडालू दीर्घकालसे हो रहे हे। वह अक्सर पाठक्षालाके 
कार्यकर्ताओंके मुकबिलेमें सिर उठाया करते हे । पहलेके सुपरिष्टेण्डेष्ट 
इन्हीके कारण दुखी होकर अलग हो गये । यह सदेव निरक्शतया रहने 

पर काम करनेका प्रयत्न किया करते हूँ । विद्यार्थी अवस्थामें लडकोके 
श्म प्रकार जत्या बनानसे मुकको कडा विरोध रहा हे ।” 

यह सब कुछ होते हुए भी उन्होंने लिखा था-- 

४५) ९0प्रा5९, 4 टी पाए 7€छ्रणागणा।ए।ए €एशा ठ0 
गाए आठ ऐ०चे, एप छ# 2९७॥ 4 40.7 

“निस्सदेह में अपने उत्तरदायित्वका अनुभव रोग-शब्यापर भी 
कर रहा हूँ, किन्तु में क्या करूँ । 

१४५ मई, १६०६ को श्री जैनेन्द्रकिशो रका स्वर्गारोहण हुआ, और 
स्वर्गीय सेठ माणिकचन्दजीके आग्रहसे स्याद्वादका मंत्रित्व पद देवेन्द्रको 
अपनी विद्यार्थी अवस्थामे ही स्वीकार करना पड़ा । 

देवेन्द्रक अथक परिश्रम करनेपर भी इस सस्थाकी परिस्थिति 
कंसी विकट रही, इसका कुछ अनुमान उस पत्रसे हो सकता हैं, जो २४ 
मार्च १६११ को श्री जन-सिद्धान्त-भवनके सस्थापक मत्री और श्री 
स्याद्वाद-महाविद्यालयके सस्थापक-सदस्य स्वर्गीय श्रीयुत किरोड़ीचन्दजी- 
ने आरासे देवेन्द्रको इस भाँति लिखा था+- 

“४... सब हालात श्रीमान्‌ नेमीस[ुंगरजीसे भी मालूम हुए. . . 
पाठशालाके विद्याथियोके भी हालात मालूम हुए . यदि हम लोग ऐसे 
मूर्ख बालकोसे डर जायेगे, तो कदापि समाजका सुधार नही हो सकता. . . 
हमारे तीथकरोपर भी लोगोन बहुत उपसर्ग किया . हम लोगोको सब 
काम शान्तचित्तसे, पूरे तौरसे समभ-बूभकर धम्मोन्नेति और जात्युशक्षति 
का करना चाहिए; थदि हम कोई काम मान, बडाई, कीना, बुग्ज रखकर 
करेगे, तो अवश्य दुर्गंतिके पात्र होगे, और यदि शुद्ध अन्त.करणसे समाजके 
कल्याणके वास्ते ऑरता क॒र्तव्य समझकर नियमका पालन करते सते, यदि 
दुष्ट लोग अपकीति करेगे तो उसका फल वही भोगेगे .। इस पाठशाला- 
के प्रारम्भ ही से लडाई-भगड़ेकी उत्पत्ति हैं। यदि यह कहा जाय कि 
लडाई-भंगडे ही से इस पाठशालाकी उत्पत्ति है, तो भी सत्य है । यदि 
हम लोग अपकीतिसे डरकर छोड देते, तो आज पाठ्शालाका काशीमें 
नाम-निशान भी बाकी न रहता, परन्तु नही, हम लोग हमेशा अपना धर्म 
समभकर गिरी हुई जैन-जातिके सुधारनेके खयालसे अपने काममें मुस्तेद 

रहे. . । इन्ही बातोकों, आजा है, आप लोग भी करेगे । इस साल महा- 
सभामे भी ज़रूर महाविद्यालयके पृथक्‌ करनेंकी कोशिश होगी, यदि 
ऐसा हुआ, तो हम लोगोका सफल मनोरथ होगा, क्योंकि जिस काममे 
वहुसम्पत्ति व मान-बडाईवाले लोग होते है, उस सस्थाकी यही दक्ष 
होती है और इसी वजहमे हम पाठ्शालाके विद्यालयमें मिलानेके बिल्कुल 
विरुद्ध थे , परन्तु सेठ (माणिकचन्द) ) जी व सीतलप्रसादन जोर देकर यह 
काम कराया । खेर, गुजरी बातोका खयाल नहीं करना, आप पूरे तौरसे 
मस्तेदीके साथ नियम्तोका पालन करना, और जो विद्यार्थी आज्ञाभग 
करे, उसको समझाना, यदि वह न माने, तो उसको उचित दंड देना- 
आप कदापि समाजका भय न करना । व्रिद्यालयके अलग ही होनेमे खेरि- 
यत हैँ) हम लोगोकों इसमें कछ कहनेकी जरूरत नहीं हैं, वह लोग 
अपने ही मान-बडाईके वास्ते, जहाँ चाहें ले जावे, क्योकि हम पहले ही से 
खूब समझे हुए हे कि विद्यालयके पेटमे ४०००० वोले वजनका बायगोला 
है, वह जब तक नप्ठ नहीं होगा, तब तक इस विद्यालयकों इस भारत- 
भूमिसे कदापि स्थिरता व थ्ञान्ति नहीं होगी . आप लोग कदापि किसी- 
का भय न करना, हमेशा आनन्दचित्तसे अपने कर्तव्यकों पालन करना, 
चाहे कोई खुश हो, या नाखुश । हम लोग किसीके नौकर नहीं, धर्मका 
पैसा खाना नहीं, फिर किसका डर है। हम लोग केवल धर्म समभकर 
इस कार्यकों करते है. . अब आप ही लोगोसे कल्याणकी आशा हूं” । 
२ एप्रिल १६१२ को श्री प० पतन्मालाल बाकलीवालने एक पत्रमे 
देवेन्द्रकों लिखा थां-- 5 
“कल ज्ञात हुआ कि आपका विचार यहाँ रहनेका नही है . .महा- 
विद्यालयकी, या यो कहिये. जैन-ममाजकी रक्षा करनेबाला कोई नहीं 
हैं. . महाविद्यालय उठ गया समभिये ।” 
ऐसे दु'साध्य पब्लिक कार्यका भार एक कॉलेजम पहनेवाला यवक 
अपने ऊपर कंसे ले सकता था, इसमें पाठकोकों आव्चयं होगा | निस्सदेह 
१ असामान्य बात है, किन्तु देवेन्द्रका जीवन ही असामान्य था । कॉलेज- 

की पुस्तको और उपाधियोंसे देवेन्द्रको इतना प्रेम नहीं था, जितना जैन- 
जाति और जैन-धर्मसे । कॉलेजकी पढाई जेन-धर्म और जेन-जातिकी 
सेवाके वास्ते एक निमित्त-सात्र थी । यही कारण हैँ कि बह बरसों कॉलेज 
में पढ़े, किन्तु न तो कभी परीक्षामें बैठे, और न उत्तीर्ण हो पाये । 

देवेन्द्रने परम प्रेम और शुद्ध भक्तिके आव्रेशमे उस मोक्ष-साधक 
स्थानका नाम, जहाँ विद्यालय स्थापित किया गया था, निर्बाणकुम्ज 
रक्‍खा था, और जब तक वह स्याद्वादके मंत्री रहे, सब पत्र-ब्यवहार इसी 
उत्साहोत्पयादक नामसे होता रहा | गगा-तटपर जो विशाल घाट-इस स्थान- 
को श्री बाबू निर्मलकुमारजीके पितामहते बनवाया था, और जिसकी 
मरम्मतमे १४-१२ बरस हुए १०-१२ हज़ार रुपया लग गया, उसका 
वास्तविक नाम प्रभूषघाट देवेक्नने प्रचलित करा दिया था, किन्‍्तू अब तो 
प्रभूधघाट और निर्वाणकुञ्जकी लोग भदैनीघाटके नामसे ही जानते है । 

काशी स्याद्वाद-महाविद्यालयका नवम वार्षिकोत्सव स्याद्वादके 
इतिहासमे क्‍या, जैन-समाजके इतिहासमे चिरस्मरणीय रहेगा, ऐसा 
जन-महोत्सव न पहले कभी हुआ, और न भविष्यमे होनेकी आशा व सम्भा- 
बना ही है । इसके महत््वका अनुभव तो उन्हीको है, जो इस महोत्सवमें 
सम्मिलित हुए थे | इसका कुछ वृत्तान्त जनवरी १६१४ के अँगरेज़ी जैन- 
गजटमसे प्रकाशित हुआ हूँ | सहदय पाठक उसको पढ़कर कुछ अनुभव 
कर सकते हें । 

जिस परिश्रमका परिणाम यह था कि सभ्य-संसारके जगद्विख्यात 
विद्वानोका ऐसा सम्मेलन जैन-जातिके इतिहासमे कभी नहीं हुआ था। 
२३ दिसम्बर १६१३ को रथोत्सव, २५ को प्रात” नगरकीतत और शामको 
काशीके ठाउनहालमे मिसेज एनीवसेण्टके सभापतित्वमे प्रथम पब्लिक 
सभा हुई। 

हिन्दू, मुसलमान, पारसी, क्रिश्चियन, थियोसोफिस्ट, योरपियन, 
जरमन, अमेरिकन सब ही थे। मंगलाचरणके पह्चात्‌ स्वर्गीय 


५ 


श्री जगमदरलाल 2. 2., 387787८४-७/-8ए४ ने अभ्योगत-संघका' 

स्वागत किया, और अपने अनुपम तथा सक्षिप्त व्याख्यानमे जो जागृति 
समाजमे भारत जैन-महामण्डलके द्वारा हुईं, उसका दिग्दशन कराया। 
इसी सभामे “जैन-महिलारत्न की पदबी स्वर्गीया श्रीमती मगतबाईजी- 
को दी गई थी । २६ को स्याह्वादवारिधि, वादिगजकेसरी, न्याय-वाचस्पति 
श्रीमान्‌ पडित गोपालदासजीके सभापतित्वमे क्रह्मचारी महात्मा भगवान- 
दीनजी और पडित अर्जुनलाल सेठीके धर्म-व्याख्यान हुए । रात्रिकों बाबू 
सूरजभान वकौलके सभापतित्वमें बाबू प्रभूरामजी रावलपिण्डी-निवासी- 
का व्याख्यान शान्तिधर्म' और पण्डित गोपालदासजीका जैनधर्म' 
पर हुआ । 

२७ को दिनमे डॉक्टर सतीगचन्द्र विद्याभूषणके* सभापतित्वमे 
स्वर्गीय श्रीयत जिनेश्वरदास माइलने प्रभावशाली कविता पढी, डॉक्टर 
हेरमन जेकोबी, जरमनीकी बान युनिवर्सिटीके प्रोफेप्रको, “जेनदर्शन- 
दिवाकर” की उपाधि प्रदान की गई, ओर प० गोपालदासजीका धर्म- 
व्याख्यान हुआ । 

२८ को गगा-तटका दृश्य देखते हुए नौका द्वारा हमारे माननीय 
अतिथि जरमनीके डॉक्टर स्ट्राउस और जेकोबी और अमेरिकाके प्रोफेसर 
जेम्सप्रेट प्रभूषाटपर उतरे, और जूते निकालकर विनयपृवेक जिनबिब 
के दर्शेत किये और जिन-पूजाका दद्य देखा। स्थाद्वादके हालमे डॉक्टर 
जेकोबीन विद्यानियोकों सस्कृत-भाषास उपदेश दिया। दिनमें डॉक्टर 
जेकोबीकी अध्यक्षतामे सभा हुई। उन्होंने श्री बाबू देवकृमारजीके विशाल 
चित्रका पर्दा हटाकर जनताकों उस जैनधर्म-प्रचारक्त और जात्यद्धारक 
महान्‌ आत्माका अनुकरण करनेके लिए उत्तेजित किया-..जैन-सिद्धान्त- 
महो्दाध” की उपाधि डॉक्टर सतीशचन्द्र विद्याभूषणकों प्रदान की गई, 
और जिनधर्म-भूषण' का पद ब्रह्मचारी सीतलप्रसादजीको दिया गया, 
श्री मन्नीलाल उदादी एम ए, राजकोट-निवासीका भी धर्म-व्याख्यान 
हुआ । जो प्रशसा-पत्र और उपाधि प्रमाण तैयार किये गये थे, वह ऐसे 
सुसज्जित और त्रभावोत्पादक थे कि अब वैसी वस्तुके देखनेकी आशा 

करना भ्ाम है। २६ को जैन-सिद्धान्त-भवन, आराके अनुपम धार्मिक 
चित्रों, ताड-पत्र-लिपि, प्राचीन ग्रन्थों, ताम्र-पत्रो आदिकी प्रदर्शनी की 
गई । 

पूर्वोल्िखित महानुभावोंके अतिरिक्त बनारसके लार्ड विशप 
(लाट पादरी ), प्रोफेसर उनवाला, श्री बाबू भगवानदास एम. ए , कुमार 
सत्यानन्दप्रसाद, जर्मनगीके मि० फिसकोन, नरसिहपुरके श्री माणिकलाल 
कोचर, काठियावाइके श्री सेठ हुकुमचन्द लुर्शालचन्द, इन्दौरके श्री सुखन्ते- 
कर, राजा मोतीचन्द, रानी साहबा औसानगंज, मूडबिद्रीके साधु गुम्मनजी 
और इवेताम्बर साथु महाराज कर्पूरविजय, क्षमामुनि, विनयमुनि, प्रताप- 
मुनि आदिके नाम वर्णनीय है, जो इस महोत्सवर्मे पधारे थे । 

जुलाई १६१४ मे श्रीमान्‌ सेठ माणिकचन्द जे. पी का स्वरगंवास 
हुआ । इन्हीके आग्रहसे देवेन्द्रने स्याह्मदके मंत्रित्व-पदका भार ग्रहण किया 
था; अतएवं उसी साल उन्होने इस पदकी त्याग दिया ।' * * 
बंगीय सार्वाधर्-परिषद्‌-- 

जैनधर्मका प्रचार देवेन्द्रे जीवतका सार था। “अखिल जगतूके 
उद्धारके वास्ते जेनधर्मका श्रद्धान, ज्ञान और आचरण एक अद्वितीय साधन 
हैं”, यह उसका दृढ विश्वास था और इस बिश्वाससे प्रेरित होकर उस 
विश्वप्रेमीके मतमे इस भावनाका सदैव सचार रहता था कि जैनघर्म 
जगत्‌-व्यापी हो, सार्वधर्म हो । इसी विचारके आवेशमें उसने ३१ दिसम्बर 
१६११ को स्याद्वाद-विद्यालयमें एक सभा एकत्र की । उस सभाने देवेन्द्र- 
को ही सभापति निर्वाचित किया | सर्वेसम्मतिसे वगीय सा्वधर्म-परिषद्‌- 
की स्थापना हुई; और देवेन्द्र ही इसके मंत्री और कोषाध्यक्ष रहे । इसके 
सस्थापक सदस्य पं० पन्नालाल वाकलीवाल, प० लालाराम, पं० गजाधर- 
लाल, पं० तुलसीराम, देवेन्द्र और १५ अन्य विद्वान्‌ थे । 

इस परिषद्कों क़रीब १०००) मिला, और इसने करीब एक साल 
काम किया। निम्नलिखित पुस्तकोंका बंगाली भाषामे अनुवाद कराके 
हजारों प्रतियाँ बिना मूल्य वितरण की गईं । 

नाम सम्पादक 
सा्वेधर्म श्रीयत्त गुरुवुर्य प० गोपालदासजी 
२ जेनधर्म लोकमान्य श्रीयुत बाल गयाघर तिलक 
३. जेन-तत्त्वज्ञान तथा 
चारित्र जर्मन विह्ञन्‌ प्रोफेसर हरमन जैकोबी 


४ जिनेर्र-मतदर्पणा ब्रह्मचारी सीतलप्रसादजी 
५ जैनधर्मकी प्राचीनता श्रीयत बाव बनारसीदासजी एम० ए० 
६. शान्तिपाठ आचार्य पद्मनन्दि 


यद्यपि कार्यकर्ताओके असहयोग, और रुपयेकी कमीके कारण यह 
सस्था एक बरससे अधिक न चल सकी, किन्तु इस थोटे-से कामने ही वग- 
वासियोमे जैनधर्मके अध्ययनकी रुचि उत्पन्न कर दी, और अब अनेक 
बगाली जैनधर्मके न्याय, साहित्य और मसिद्धान्नकों पढते और उसपर 
विचार करते, लेख और पुस्तके लिखते हे । 


वगीय सा्वेधर्म-परिषदकी रचनाके महत्त्वका एक प्रबल उदाहरण 
यह हैं कि जहाँ तक अजेनोका सम्बन्ध है, जेनधर्मके सिद्धान्तकों समभने- 
में सबसे अधिक निष्ठा और उसके प्रचारम सबसे अधिक परिश्रम बगालियो- 
ने किया है--550/९१ ॥300॥75 ०। ॥6 88 574९७ नामकी 
सिद्धान्त शास्त्रोंकी ग्रन्थमालाके स्थापन करने और चलानेमे श्रीयुत शरच्चन्द्र 
घोषाल एम ए, बी एल काव्यतीर्थ, विद्याभूषण भारती, [20725807 
् ्राह्टींओ थछावे शशगरे०5०ए४॥ए सरस्वती, वेदान्त-परिभाषा, 
प्रमाण-मीमासा आदि ग्रन्थोके सम्पादक ही अग्रसर हुए। उन्होंने एक 
पत्रमे मु्े लिखा हूँ । 
प्रशायरज्ाव5 8 ता796 जला व वल्यंवेध्वे ६० 8९ए०७ ॥ए 
0 फ्री 770ए88270०॥ एई उणाडा), शापे क्‍)2एशा०व-६ 
जछ8 एप ६0 इपछएड & साकाए 0 चेछांप्रंडफ ६॥ ६7९ 
उलाकाह5 पांपविय एएशशआए, क्ाते ० 7€वुप्ट४८तें 

776 ६0 8&८९९एं: ६76 5७76... 4 €ह5ए7655९व ग्राए 55९, 
क९एशावः७ 50 780 8 ए70]०९६ 60 डॉश्ा५ & 59९लंब्नी 
(एगा6ए८ एण' गर6 उक्लाव85 शांति & खेशा9 उि087क्‍79 
ज्जांशीा जऋण्पाँव ऐेट ब्रधिं्वाध्व 00 8 7€९०एग5९८० 
फपाशओ पएफ्ार्क्शाए, पिछ जरा॥8० 7४ एएणआडट ऐतीर्च: 
2 जणााँते 82९९एछा पार शरास्‍वऊुश्राफ रण गिल छ/७०0- 
ए०ढ5९वं एजालएुट. म€ गाते 8 शछाल्टा पेल्था'४ ६0 
एषांजीआ 95 फ्रैशाएथआ, जिशदा, छातवे जिाएगीओ एड 
2ए९छ: छत ० फ्री उध्या85. ..... ... िशा'ट ज85 
8 छोर पीला; णा 5076 ्रीपट वेकांट 3 ए0्परोव 
जाजं।९ 80ार डिलाएवशगीए। ऋठपड णा उच्यांगंडा,. 
6 [70]6९९०5 ॥0छ८ए७" ९0॥9875९व छापा पीर वेल्दाए 
णए 722८एलआवा8.,.. 00०"णशञा5९6 0ए ४75 (9806 ४0 ]685( 
+$शएश्याए एणेप्रा।९5४ ० गर€ 540९१ 30078 ० ॥€ 
चैश्ा85 छण्पात ४०४ए९ फल्लशा ऊषषाणीध्राव्वे, का 
ऊऋण्पांव फछरर फेशशा शऋणिँयाएं 2ल5०णाट'6 णः प्र 
770928७0०7 0 जउशांग्रांडणा ,..... फ्र&.. ाधतव ४898 
कोज्कएड प्री] 0 इलकीोशार्ड 0. ऐी९ विएश्रयाएलाशां 
छा खेंश्राग्रांडा),. शाप फ॥ंशा १6ए०28ए७९तं ] 779 0फ:कीणए- 
$प्राां765 60 प्रॉजी5४ 06 दा0जशोट्व26 एा गेंब्ंगांडा 
ज़रा 4 उटवुपांएटव 77 ॥08 थ्यत 8९०७७ &४(पतए ० 
ग्राद्मापाडकाफाड भाव फाषा।एवें 707: 5 छाव शीला 
3 ०गाग्राप्र८ ९एला फए 00 फ्रीढ 7725९ . पिवे गीलट 
एशशा 5पणी 8 छापा 88 96९एशाएा9 गए02 ४ 6 
ए/९इशा बवें॥ए, ९एशा 6 3ं बा। जागए (0 7९४27 
गाए छुठड; कावें छंद 0ि उश्यगंद। मी ध्रीट राव 
गाज ध्राह, 5 


३१६ जैन-जागरणके अप्रदूत 


“एक समय था, जब मेने यह निःचय किया था कि अपना जीवन 
जेनधर्मके प्रचार्में लगा दूंगा। बनारस हिन्दू-युनिवर्सिटीमे देवेन्द्रका 
विचार एक जैनधरमंशिक्षकके नियत करनेका था, और उसने उस पदके 
वास्ते मेरी स्वीकृति ले ली थी । देवेन्द्रका विचार जैनियोके वास्ते विशेष 
करके एक जैन-कॉलेज खोलनेका था, जिसके साथ जैन-बोडिंग भी होता 
और जो किसी प्रतिष्ठित यूनिवर्सिटीसे सम्बन्धित होता, और उस कॉलेज- 
के प्रिसिपल पदकी स्वीकृति भी मुझसे ले ली थी । देवेन्द्रकी उत्तट मनो- 
कामना थी कि जैनधर्मके महान्‌ ग्रन्थ बगाली, अँगरेजी और हिन्दीमे 
प्रकाशित करे . यह भी बातचीत थी कि भविष्यमे जैनधर्मपर कुछ पुस्तक 
में बगाली भाषामें सम्पादन करूँगा, किन्तु यह सब विचार देवेन्द्रके शरी रान्त 
से ढह गये, नही तो इस समय तक “जनियोकी पवित्र पुस्तकमाला” के 
कम-से-कम २० ग्रन्थ तो छप चुके होते, और मे कही और ही जैन-धर्म- 
प्रचारका काम करता होता . देवेन्द्रके मनमे जेनधर्मकी प्रभावनाके 
विचार सर्देव भरे रहते थे । उनके साथ मेरे सब मनसूब भी भरे रहते 
थे। उसके साथ मेरे सब मनसूबे भी चल बसे, जो मेने जेनधर्मके ज्ञान 
को, जिसे मेने मुहृत तक हस्त-लिखित और मुद्रित ज्ञास्त्रोके गहरे अध्ययन- 
से प्राप्त किया था, काममें लानेके वास्‍्ते बाँध रक्‍्खे थे। यदि देवेन्द्र जेसा 
कोई जीवात्मा इस समय होता, तो में अब भी अपने पदको त्यागने और 
आजन्म जनधमंकी सेवा करनेको तैयार हूँ ।” 

श्रीयुत हरिसत्य भट्टाचार्य, एम ए. बी. एल. ने श्री वादिदेवके 
प्रमाणनयतत्त्व-लोकालका रका रत्नप्रभा तिलक समेत अँगरेज़ीमे सम्पादन 
किया है, और “'॥ 2ण7एलावाएप् ण व्ञा9 शि्री०50फ्लाए! 
“पृजरशांणंए शा वेंछंएंआओ? नामकी दो पुस्तके जैनधर्मपर 
अँगरेजीमें लिखी हे । वह अपने एक पत्रमे लिखते हें-- 

26 45 2४४४ पृफ़ढ छठ: धार वें >€टशएटत कि 
क९एलावा छच्क5 शाप्रतट्त उ्या।आ4 जिकाया# छएतऐे 
फातशा गा फिशाहुवं...... पाता व छत वंसा0एजा। 

स8 98 वेश. 8४ली0क्ा' 70णज़-9-पे8ए४ ४8 थी तप 


4फ्र0एपा 8  एटक"' क्रीश' 906एशाकेनॉड तेल्ात में 
प्र जी7 4डीपा000. वैपापालणीं, मिंट ज95 लाए 
क्रापला हप्रंटशट्ते ६0 कैल्छाए 00पा प्रा वेट 
(९एलातवाः'8& कणते व छ8७ प्रीका गा 4 वात पा 
छ0९एशत-8 80 ए०प्राए धापे 50 87797९ 88 ॥6९ श88, 
जछ5 गलत फ हट ९४९९॥ ए9 फरबना 0 ए ग्राधा, 
शी0 णिेतव करा शीत्वा गे्छांप्रांग्रा। डर्पीशिस्ते दवा पफ्ट- 
एघा906 055 पा 06 प्राप्रागररोए तेलब्वात एण 42९एशावा8.! 


/  देवेद्धसे मुझे जैनधर्म' नामकी पुस्तक बगाली भाषामे मिली. , । 
यह देवेन्द्र ही का अनुग्रह था कि जिसके कारण आजकल मे जेन-धर्मका 
जानकार समभा जाता हूँ . । देवेन्द्रके देहान्तके करीब एक साल पीछे 
एक अवसरपर मेरा मिलना सर आशुतोष मुखर्जीसि हुआ, उनको देवंन्द्रके 
देहान्तका समाचार सुनकर अत्यन्त दुख हुआ और उस समय मुझे 
मालूम हुआ कि उस नर-केसरीके हृदयमे देवेन्द्र-जेसे सीधे-सादे नवयुवक- 
का कितना आदर था, उन्होने कहा कि देवेन्द्रके कायोत्सगसे जैन-धर्मको 
ऐसी हानि पहुँची हैँ कि उसकी पूति असम्भव है ।” 

श्रीयुत हरिसत्य भट्टाचायंके लेख अब भी अँगरेज़ी जैन गजटमें 
रहते हे । 

इलाहाबादमे सुमेरचन्द-जैन-होस्टलके स्थापित कराने, इसको 
उन्नति करने और इसको इलाहाबाद युनिवर्सिटीसे सम्बद्ध करानेका श्रेय 
अधिक भशोमे देवेन्द्रको ही प्राप्त है । इसके स्थापित होनेके कुछ समय 
पश्चात्‌ २१ सितम्बर १६१३ को इस छात्रालयके अन्तर्गत एक 'जैन- 
आ्रातृसभा” की स्थापना की गई और देवेन्द्र उसके समायति नियत होकर 
यावज्जीवन इस पदपर सुशोभित रहे । 


इरै८ जेन-जागरणके अग्रदूत 


देवेन्द्रकी मनःकामना थी कि यह होस्टल एक अद्वितीय संस्था 
हो; और जैन कॉलेजका रूप ग्रहण करके, जैन युनिवर्सिटीका बीज बन 
जावे, जहाँ जेन-प्रेससे जनागम प्रकाशित होकर अजेत ससारमे जैन- 
धर्मका प्रचार और प्रकाश करे । 

देवेन्द्र कहा करते थे कि वह एक बडा भडा लेकर जैनागसके मासिक 
ज्ञाताओका सघ बनाकर धर्म-प्रचारार्थ ससारके सब देहा-प्रदेशोमे विहार 
करेगे । 

सन्‌ १६१३ में शिमला पहाडपर जैन-मन्दिरकी प्रतिष्ठा हुई थी । 
इस प्रतिष्ठाके अवसरपर जो रथोत्सव हुआ, उसको महोत्सव बनानेका 
श्रेय विशेष करके देवेन्द्रकी ही प्राप्त है । उन्होंने ६००६० के अपने छपाये 
हुए जैन-धर्मके ग्रन्थ उस अवसरपर बिना दाम बॉटे थे । 
सन्टूल जैन-कॉलेज- 

जेन-कॉलेजका विचार १८६९० में, पहले-पहल मुरादाबाद-निवासी 
पण्डित चुन्नीलाल और म्‌शी मुकुन्दलालने प्रकट किया था। जून १६०२ 
के जैन-गजटमें उसकी आवश्यकता दिखलाई गई थी । दिसम्बर १६०४ 
में अम्बाला-महासभाके अधिवेशनपर एक डेपुट्शन जैन-कॉलेजके वास्ते 
द्रव्य एकत्र करनेके लिए निर्वाचित हआ। इस प्रतिष्ठित मण्डलमे 
मुरादाबादके पण्डित चुन्नीलाल और मृशी बाबूलाल वकील, नजीबाबाद- 
के रायबहादुर साहु जुगमन्दरदास, दिव्लीके भाई मोतीलाल और लाला 
जिनेश्वरदास मायल, प० अर्जुनलाल सेठी, प० रघ्नाथदास सरनौ, 
ब्रृ० सीतलप्रसादजी आदि थे। इन महानुभावोने सयुक्तप्रान्त, मध्यप्रान्त 
और राजपूतानामे दौरा करके ३०-४० हज्ञार रुपया एकत्र किया। 

कार्यकर्ताओमं मतभेदके कारण जैन-कॉलेजकी स्थापना न हो 
सकी और सचित द्रव्य महाविद्यालयके श्रौव्य फण्डकी मदमें पडा रह गया । 

जैन-कॉलेजकी आवश्यकताका जितना प्रभाव देवेन्द्रके हृदयपर 
था, शायद ही किसी दूसरपर पड़ा हो । यह अतिशयोक्ति नही, बल्कि 
क्क्षरदा' सत्य है कि वह सेट्रल जेन-कॉलेजकी जाप जपा करते थे। 


कुमार देवेसमसाद जेन ३१५ 


काग्रज़के दस्ते-के-दस्ते उन्होंने सेंट्रल जैन-कॉलेज” शब्द लिख-लिखकर 
भरें हे, और यदि वह जीवित रहते, तो सेंट्रल जेन-कॉलेज स्थापित हो 
गया होता । 


श्री जेन-बीर बाला-विश्रास- 


जब देवेन्द्र जेबन-सिद्धान्तमवन, आराका काम करते थे, उसीके साथ- 
साथ कन्या-पाठशालाकी भी, जो श्रीगान्तिनाथ जिनालयमें स्थापित थी, 
देख-भाल रखते और समस्त प्रबन्ध करते रहते थे । इसी पाठशालाको 
बढाकर महिला महाविद्यालय कर देना देवेन्द्रका अभीष्ट था, और इस 
विषयमें कई दफा उन्होने मुझसे वार्तालाप किया हूँ । खेद है कि देवेन्द्रका 
अभीष्ट तो नहीं पूरा हो सका, किन्तु उसका सकुचित रूप श्रीजेनबाला- 
विश्वाम हैं, जो आरा नगरसे बाहर ३ मीलपर धनुपुरामें स्थापित है । 


स्वर्गारोहण- 


मार्च १६२१ में कुछ पुस्तकोके छपवानेके प्रबन्धार्थ देवेन्द्र कलकत्तें 
गयग्ने । वहाँ प्रेसके कभटके कारण अधिक ठहरना पडा । सहसा शीतला 
रोगने आ दबाया । श्रीमान्‌ बाबू छोटलालजीने, जिनके यहाँ वह ठहरे 
हुए थे, चिकित्सा और परिचर्यामें तन-मन-धनसे पूर्ण प्रयत्न किया, किन्तु 
विकराल कालके आगे कुछ न चली, और रविवार, फाल्गुन शुक्ल १०, 
स० १६७७, अर्थात्‌ १७ मार्च, १६२१ को वृद्धा माता, १५ वर्षकी अर्द्धा - 
गिनी, कृटुम्बी जनो और सैकड़ों मित्रोकों बिलखता छोड़, अपने मित्रगण 
और प्रेमियोसे सेकडों कोस दूर, अत्यन्त शारीरिक बंदना समता भावसे 
सहकर, जैन-जातिके उद्धार और जैन-घर्मके प्रचारका ध्यान करते हुए 


देवेन्द्र सुरलोकमे सुरेन्द्र हो गये । 5 

श्व्ण८, अक्टूबर २७ -. «- जन्म 

१६०४, एप्रिल १२ , . श्री स्पाद्ाद-महाविद्यालय की 
स्थापना 


१६०७ जुलाई .- - श्री देवकुमारजीका स्वर्गवास 

१६०८, जुलाई 
१६०६, मई 
१६११, जून 
१६११, जून 
१६११, दिसम्बर 
१६१३, 

१६१३, दिसम्बर 
१६१४, जुलाई 
१९१५, नवम्बर 
१६१६, नवम्बर 
१६२१, मार्च 

.- सेंदल हिन्दूकॉलेज बनारस 


में प्रवेश 
श्री जेनस्द्रकिओरका स्वर्गंवारा 


, श्री जैन-नसद्धान्त-भवन आरा- 


की स्थापना 


« अणुक्नत ग्रहरा 
- वगीय साव॑ंधमं-परिषदकी 


स्थापना 


. शिमला जैन-मन्दिरकी स्थापना 
, श्री स्थाद्गाद-महोत्सव सप्ताह 


काशी 


. श्री दानवीर सेठ माणिकचंद 


जे. पी का स्वगंवास 


. कलकत्तेमे श्री जैन-सिद्धान्त- 


भवनकी प्रदर्शनी 

श्री बावू किरोडीचन्दका 
स्वर्गवास 

स्वर्गारोहण 


ल्ेखककी देवेन्द्रचरित्र नामक १०२ पृष्ठकी पुस्तकसे उक्त अंश संक- 


लितस किया गया है । 

जिनवाणीमक्त 
श्री अजितप्रसाद जेन एम० ए० एल-एल० बो० 


ह्ााचारीजीकी साहित्यसेबामे श्रीयृत जुगमंदरलालजी जैनी 
ने पर्याप्त सहयोग दिया। जैनीजी पूर्वजन्म-सस्कारसे प्रखर 
बृद्धिमान्‌ थे। मैट्रिक्यूलेशन, इण्टरमीडियेट परीक्षाओमे बराबर सरकारी 
छात्रवृत्ति पाते रहे । एम. ए. मे प्रथम श्रेणीमे उत्तीर्ण होते ही बह तुरन्त 
इलाहाबाद यूनिवर्सिटीमे अंग्रेज़ी भाषाके अध्यापक और छात्रालयोके 
प्रबन्धक नियत किये गये । तीन बरस अध्यापकी करके १६०६ में एक- 
जेटर कॉलिज ओकक्‍्सफोर्ड मे दाखिल हुए और १६९१० में बैरिस्टर द्वोकर 
स्वदेश लौट आये | बम्बईसे सेठ माणिकचन्द पानाचन्दजी, श्रीमती 
मगनबाई आदिके साथ श्रवणबेलगोलाके महामस्तकाभिषेक उत्सवमें 
सम्मिलित होकर पुण्य प्राप्त किया । रोमन लॉ और जैनधर्मकी रूपरेखा 
जैनीजीन लदनमें छपवाई । 

बैरिस्टरीमें उत्तको पर्याप्त सफलता हुई और १६१३ में एक प्रीवी 
काउन्सिलके मुकदमेमे उनको लद॒न भेजा गया । 

१६१४ से १९२० तक और १६२२ से देहोत्सगं १३-७-१९२७ 
तक जैनीजी इन्दौर राज्यके न्यायाधीश और व्यवस्था-विधि-विधायिनी 
समभाके अध्यक्ष रहे, बीचके १६२० से १६२२ तक वह निशुल्क सरकारी 
काम, असिस्‍्टेण्ट कलक्टरी और अमन सभाके सस्थापक मंत्रित्वका कार्य 
करते रहे और रायबहादुरकी उपाधि प्राप्त की । 


वह सब बैरिस्टरी, राजकीय सेवा और निःशुल्क सरकारी कार्य 
करते हुए भी अपने अवकाशका समय वह बराबर साहित्यसेवार्में लगाते 

रहे । ब्रह्मचारीजीके साथ बैठकर, उनको चातुर्मासमें अपने पास ठहराकर 
जैनीजीन अग्रेज़ी भाषामे बृहद स्पष्ट व्याख्या और मौलिक भ्रस्तावता 
सहित त॒त्त्वार्थधिगमसृत्र, आत्मानशासन, पचास्तिकायसार, समय- 
सार, ग्रोम्मट्सार, जीव-कमेकाण्डका अनुवाद किया। कभी-कभी तो 
वह रातके दो बजे तक इस कार्यमें व्यस्त रहते थे । जैन पारिभाषिक शब्दों 
का कोष तैयार किया और इन सब पुस्तकोकों अपने स्वोपाजित द्रव्यसे 
छुपवाया और प्रकाशित किया । 

जैनीजीने १६०४ से अग्रेजी “जैनगज्ञट” के सम्पादनका कार्य 
अपने हाथमें लिया। अब वह चालीसवे बरसमें अजिताश्रम लखनऊसे 
प्रकाशित हो रहा हँ । भारत जैन महामण्डलमे जैनीजीने जान डाली 
और उसको बराबर प्रोत्साहन देते रहे । साम्प्रदायिकता उनके पास नहीं 
फटकती थी । 

वात्सल्य भाव उनके हृदयसे छलका पडता था। जैन-जातिका 
उद्धार और जैनधमंका प्रचार उनके जीवनका ध्येय था । 

देहावसानसे एक वर्ष पहिले १४ अगस्त १६२६ को जैनीजीने 
एक वसीयतनामा लिख दिया था कि उनकी सम्पूर्ण सम्पत्ति जनहितार्थ 
जनघधमंकी रक्षा तथा प्रचारमे काम आवें। वह धर्मनिधि क़रीब एक 
लाखके है और श्री सेठ लालचन्दजी सेठी उसके प्रबन्धक हैं । इस निधि 
की आमदनीसे सेण्ट्रल जेन पबलिशिंग हाउस, अजिताश्रम लखनऊ, ऋषभ 
जैन लाइब्रेरी लंदन, अग्रेज़ी जेतगज़ट, जैन साहित्य मडल लंदनको निरन्तर 
सहायता मिलती रहती है । तथा अग्नेज़ीके साथ धामिक अध्ययन करने- 
वाले विद्यारथियोको छात्रवृत्ति दी जाती हैँ। जेनीजी वास्तविक दानवीर 
और साहित्यसेवक थे । 

अब में अपनी रामकहानी क्‍या कहूँ ? मुर्के तो जो कुछ साहित्यिक 
लाभ हुआ, इन्ही दोनों महापुरुषोंके दिये हुए ज्ञानदान और प्रोत्साहनका 
प्रभाव है। इल दोनोंका सत्संग मुझे १६०४ से मिला। ब्रह्मच्चारीजीको 


३२४ जैन-जागरयाके अग्रदूत 


मुझसे धर्मचर्चा करते-करते कभी-कभी अधिक रात बीत जाती थी और 
रातको वह मेरे यहाँ रह जाते थे । जैनीजी भी इलाहाबादसे आकर मेरे 
थहाँ ठहरते थे; और में भी इलाहाबादम ठहरता था । 

तभीसे मेने शान्तिपाठ, आचार्य अमितगति प्रणीत सामायिक पाठ, 
क्षमायाचना पाठका अग्रेज़ीमें अनुवाद किया । १६१३ से में जेनगज़टके 
सम्पादनका काम कर रहा हूँ । 


--दिगम्बर जैन, दिसम्बर १९४३ 

शिक्षा-- 

स्वरावास--- 


एक मीठी याद 


व गोयलोब इस 


चोए (मथुरा) पर स्थित महासभाके विद्यालयमें अध्य- 
यनके निमित्त मे १६१४ ई० में गया था| वहाँ मेरी ननिहाल 
(कोसी-मथुरा) के चार विद्यार्थी पहलेसे पढते थे । ये चारो विद्यार्थी 
पहले सेठीजीके विद्यालयमें पठनार्थे गये थे, किन्तु उनके बन्दी किये जाने 
पर चौरासी आ गये थे। कुछ तो तब सेठीजीके नामकी भनक कानमें पड़ी 
और फिर लोकमान्य तिलकका जुलूस मथुरामें निकेला, उस समय भी 
न जाने कैसे सेठीजीकी प्रशस्ति सुननेमें आई। 

उन दिलो अभग्रेज-जमेंत-युद्ध चल रहा था। न मालूम क्‍यों अग्नेज़ों- 
की हार और जमरनोंकी जीतके समाचार पढ-सुनकर आहलांद और 
सनन्‍्तोष होता था। फिर धीरे-धीरे---स्वराज्य, परतन्त्रता, भारतमाता, 
वन्देमातरम्‌ आदि शब्द कानोकी राह हृदयमें उतरते गये, और उनका 
अर्थ भी उजागर होता गया। तभी समभमें आया कि भारतमाताके 
बन्धनोको काटनेमें जो सेनानी संलग्न थे, उन्हीमें एक सेठीजी भी थे। 
उनका अस्तित्व अग्रेज़ी राज्यके लिए अमगल था, इसीलिए उन्हें जेलमें 
डाल दिया गया है। उन्हें मुक्त करानेके लिए लोकमान्य तिलक, ऐनो 
बीसेण्ट-जैसे प्रमुख नेताओंने भरसक प्रयत्न किणे, भारतीय पत्रोंने अग्न- 
लेखपर अग्नलेख लिखे, किन्तु अंग्रेज़ी सरकार टस-से-मस न हुई। जैन- 
समाजमें श्न० सीतलप्रसादजी, श्री बाडीलाल मोतीलाल शाह और 
बा० अजितप्रसादजी वकौलने सेठीजीके छुटकारेके लिए अनथक परिश्रम 

किया। व्याख्यानोन्‍लेखों द्वारा करुण पुकार सरकारके कानों तक पहूँ- 
चाई। भाँव-गाव और शहर-शहरसे तार दिलवाये, परन्तु सरकारके 
कानपर जूं तक न रेंगी। श्री नाथ्रामजी प्रेमी द्वारा सस्पादित और 
प्रकाशित जैनहितैषीने भी बहुत मनोयोगसे हाथ बटाया । 

सेठीजीके सम्बन्धर्में अधिक-से-अधिक जाननेकी प्रबल आकांक्षा मेरे 
बालहृदयमें उत्तरोत्तर बढती गई । जैन-जैनेतर पत्रोंम)ं खोज-खोजकर 
सेटीजी सम्बन्धी लेख-समाचारादि पढ़ता । 


तभी यह भी पढ़ा कि सेठीजी जिन-दर्शन किये बगैर भोजन नहीं 
करते थे। जेलमें जिनदर्शनकी सुविधा न होनेके कारण, उन्होनें भोजन 
का त्याग कर दिय्रा और उसपर वे इतने दुढ् रहे कि ७० रोज़तक निराहार 
रहे । अन्तमें सरकारको भुंकना पड़ा और महात्मा भगवानदीनजीने 
जेलमें जिन-प्रतिविम्ब विराजमान कराई, तब उनका उपवास समाप्त 
हुआ । भारतके राजनीतिक बन्दियोंमें सेठीजीका यह प्रथम उदाहरण था, 
इसलिए भारतीय नेताओने “भारतका जिन्दा भेक्स्वनी' कहकर उनका 
अभिनन्दन किया था। 


ई० सन्‌ १६१६ या १७ में अम्बालेमें जेनवेदी-प्रतिष्ठा थी। मुझे 
भी वहाँ जानेका अवसर प्राप्त हुआ। बा० अजितप्रसादजी लखनऊ- 
वालोंको पहले-पहल मेने वही देखा | वे सेठीजीके छुटकारेके लिए प्रय॒त्म 
कर रहे थे। वहाँ लोकमत जागरित करने और आधथिक सहायता प्राप्त 
करनेके लिए वे आये हुए थे। पण्डालमें उनका अत्यन्त प्रभावजाली, 
भाषण हुआ और आशिक सहायतार्थ उन्होने सेठीजीके छुपे हुए चित्र 
बेचे । एक-एक चित्रकी लागत एक-एक प्रैसेसे अधिक नहीं होगी, लेकिन 
जनताने अपनी शक्ति-अनुसार मूल्य देकर खरीदा । मुझे भी जेब-खचेको 
जो चार आने मिले थे, उसका चित्र ले लिया और वह जबतक (१६२५ 
ई० में) सेठीजीके साक्षात्‌ दर्शन नहीं हो गये मेरे पास बना रहा । 


१६१८ या १६ ई० में विद्यार्थी सभाकी ओरसे 'ज्ञानवद्धक' अें- 


श्श्८ जेन-जागरणके अग्रवूत 


साप्ताहिक पत्र हस्तलिखित निकलता था । इसका में और श्री मधुरादासाँ 
सम्पादन करते थे और श्री सुन्दरलाल'" अपने सुवाच्य अक्षरोंमे लिखते थे। 

जब सेठीजीको मुक्त करो आन्दोलन प्रबल हो उठा तो कुछ शर्तों 
के साथ भारत सरकार उन्हें छोडनेको उद्यत हुई, किन्तु सेठीजीने पाबन्दी- 
के साथ रिहा होना ठुकरा दिया। हमने ज्ञानवर्धक में सरकारकी कड़ी 
भत्सेना करते हुए सेठीजीके इस दृढ़ निश्चयकी भूरि-भूरि प्रशंसा की । 
हमारे इस साहसपूर्ण वक्‍तव्य और सुरुचिकी सभी अध्यापकवर्गने दाद 
दी, किन्तु प० इन्द्रलाबजी' शास्त्री जो जन्मत रूढिवादी हे और देशसेवा 
के नामसे कानपर हाथ रखते थे, थोड़ा भिन्नाये, किन्तु कुछ कर नही सकते 
थे। क्योकि विद्याथियोका परस्पर बहुत अच्छा संगठन था, और वे 
अपनी नम्रता, अध्ययन-शीलता और विकासोन्मुखी कार्योकी ओर अग्रसर 
रहनेके कारण सभी अधिकारीवर्ग और अध्यापकोके क्ृपापात्र थे। 

यही अकर धीरे-धीरे हृदयमें फूटते रहे । १६१६ में रौलट-एक्ट- 
के विरोधमें भारतव्यापी हडताल हुई तो हम सब विद्याथियोने भी हडताल 
की और उपवास रक्‍खा। सभा करके गरमागरम भाषण दिये, प्रस्ताव 
पास किया और मथुराकी बृहत्‌ सभामें लाइन बताकर भाषण सुनने गये । 

ग्रोष्मावकाशकी छट्टियोमें घर गया तो वापिस विद्यालय न जाकर 
१६२० में दिल्‍ली चला गया और गली-ाली, कूचे-कूचे में घूमकर खहदर 
बेचने लगा । फिर १६२४ में जैनसगठन सभा की स्थापना की । 
एक रोज़ मालूम हुआ कि ला० हनुमन्तसहाय'के यहाँ सेटीजी आये 


* १--श्नी सथुरादासजी प्मावतीपुरवाल हैं। यह बी० ए० और 
न्‍्यायाचाये होनेके बाद गुज़रानवाला गुरुकुलमें अध्यापक हो गये थे । फिर 
दिल्‍लीमें भारत बैंकमें काम करने लगे थे । 

२--श्री सुन्दरलाल परवार जेन हैं भौर वे्यक-परीक्षा पास करके 
सी, पी. के किसो स्थानमें वेद्कका स्वतंत्र व्यवसाय कर रहे हैं । 

३--थे उन दिनों विद्यालयमें ब्याकरणके अध्यापक थे । 

४--दिल्‍लीके प्रसिद्ध देशभक्त । 

हुए हे । चरणस्पर्शको तुरन्त वहाँ पहुँचा। वे कही जानेकी झीघुतामें 
थे, इसलिए जी भरकर उन्हें देख भी न सका । मुझे वे जानते भी न थे । 
मे उन्हें कैसे बताऊँ कि १० वर्षसे परवाना बना हुआ, जिस ज्योतिके लिए 
तड़प रहा था. वह आज दिखाई भी दी तो बिजलीकी तरह । न एकटक 
निहार ही सका, न क़दमोपर सर ही धुन सका । 


मुझे जिनके दीदकी आस थीं, वोह मिले तो राहमें यूँ मिले। 
में नज़र उठाके तड़प गया, वोह नज़र झुकाके निकल ग़ये ॥ 
--महमूद अयाज़ बंगलोरी 
१६२६ में उनसे मिलनमें में जयपुर पहुँचा। तब वे मेरे नामसे 
परिचित हो चुके थे । दो रोज ३-३ घण्टे अत्यन्त स्नेह और प्यारसे राज- 
नैतिक, धार्मिक और सामाजिक चर्चाएँ की। चर्चा करते हुए वे इतने 
गहरेमे उतर जाते थे कि मेरी मोटी बुद्धि थककर बठ जाती थी । मेरी बहुत 
प्रबल अभिलाषा थी कि सेठीजी पुन जैन-जागरणका कार्य्य हाथमे लें। 
देशसेवाका ब्रत लेने और जो भी अर्थ हाथमे आये, उसे देशसेवामें ही न्‍्यो- 
छावर कर देनेके कारण सेठीजी स्वय तो दारिद्रथत्नती थे ही, उनके परि- 
बारको भी यह सव सहना पडता था । परिवारके निमित्त मेने कई रईसो- 
से कुछ भिजवानेका प्रयत्न किया भी तो सब व्यर्थ हुआ, क्योंकि सेठीजी- 
के यज्ञमे पड़कर सब स्वाहा हो जाता था । 
अतः मेरी प्रबल इच्छा थी कि सेठीजीको किसी ऐसे कार्य्यमें लगा 
दिया जाय, जो उनकी प्रतिष्ठा, रुचिके अनुकूल हो | जिसमें रहकर वे 
अधिक-से-अधिक देश-सेवा कर सके और गाहेस्थिक चिन्ताओंसे मुक्त 
रह सके। मैने एक-दो धनिकोंको एक अच्छे स्टेण्डडेंका साप्ताहिक पत्र 
निकालनेके लिए राजी कर लिया था, और इच्छा थी कि सेठीजी अपनी 
रुचि और नीतिके अनुसार उसका संचालन करें, किन्तु सेठीजी बन्धनों- 
में फँैसनेवाल जीव नहीं थे। वह राजपृतानंका केसरी घुल-घुलकर तो 
मर गया, पर किसीके भी कटघरेमे नहीं फेसा | हालाँ कि जयपुर सरकार- 
की तरफ़्से जयपुर राज्यमें प्रवेश न करनेकी सख्त पाबन्दी लगी हुई थी, 


३३० जेन-जागरशके अप्रदूत 


फिर भी वे कई माहसे सपरिवार किसी तरकीबसे जयपुरमे रह रहे थे और 
सपरिवार ही नही रह रहे थे, काकोरी षड्यन्त्रके ख्यातिप्राप्त श्री अशफा- 
क़ल्लाकों भी फरारी हालतमे अपने यहाँ छप्मवेशमे छिपा रखा था । 
मेरी उन दिनों आन्तरिक इच्छा थी कि वे मुझे भी अपने क्रान्तिकारी 

कार्योमे दीक्षित कर ले, किन्तु वे स्व टालते रहे । धीरे-धीरे सम्बन्ध 
बढ़ते गये और मुभपर वें पूर्ण विश्वास करने लगे । सन्‌ २८ में दिल्ली 
आये तो मुझे अपने साथ शोकत' उस्मानीके यहाँ भी ले गये । 

उस्मानी साहेब उन दिनो भारत-सरकारसे पोशीदा रहकर सदर- 
बाज़ारके एक कमरेमे रह रहे थे । सैकडो राज़की बाते सुनी । सेठीजीने 
म्‌ भे वहाँ कभी-कभी जाते-आते रहनेको कह दिया थां। ४-५ रोजके 
बाद जाकर देखता हूँ तो जीनेके दर्वाजेका ताला लगा हुआ था। में 
किसीसे पूछूं कि एक मुसलमान (जों झायद मकान-मालिकका नौकर 
होगा) स्वय ही बोला-“कहिय हजरत किसकी तलाहामे हे आप 7” 

“यहाँ एक साहब रहते हे, उन्हीसे मिलना है ।” 

“यहाँ तो कोई साहब नहीं रहते, मुहृतोसे ताला बन्द हें। आप 
उनसे कब मिले थे ?” 

में इसका जवाब न देकर जीनेंसे उतर आया और समभ गया कि 


न 





१--शौक़त उस्मानी भारतके उन सपूतोंमें हैं, जो हिजरतके यहाने 
भारतसे चल्ते गये थे। इनको रूसयात्रा (जहाँ तक मुमे स्मरण है) 
प्रताप, कानपुरसे प्रकाशित हुईं थी जिससे इनके साहसी, बिकट जीवन 
ओर उत्कट देशलक्तिका परिचय मिलता है। भारतसे क्राबुल आदि अनेक 
देशों दोते हुए रूस पहुँचे । क़ाबुल राज्यने नज़रबन्द किया तो किसी 
राज्यने तोपके मुद्दानों पर रखा, किसीने गधोंके अ्रस्तवलमें बॉँधकर डाल 
दिया। कभो बफ़ंके पहाड़ पर रात काटनेको मजबूर हुए, कभी सरहदी 
छुटेसेंका सुक़ाबिला करना पढ़ा । अन्समें रूस पहुँचे तो जहा जेनिनने 
डुलका शानदार स्वागत किया और जुलूस निकाला । 


श्री अजु नलाझ सेटी श्देपे 


पुलिसको उनको गन्ध मिल गई है, शायद इसलिए उडछन्न्‌ हो गये हें 
और यह नौकर मुभे सी० आई० डी० समभकर चकमा दे रहा है । फिर 
एक-दो माहके बाद पत्रोमें पढा कि देशमें भिन्न-भिन्न भागोसे कम्युनिस्ट 
पकडकर मेरठ जेलमें रखे गये हे, और मेरठ षड़यन्त्र केसके नामसे उनपर 
मक़दमा चल रहा है । उन्ही अभियुकतोंमें जौकत उस्मानी भी थे । 


जब में नजीबाबादसे दिल्ली चला आया और समन्तभद्राश्रममे 
रहने लगा तो तकरीबन ७-८ रोज़ वहाँ मेरी वजहसे रहे । साथ ही खाना 
खाते, साथ ही घूमने जाते और हम एक ही कमरेमें सोते । उन्हें बमुश्किल 
२-१ घण्टे नीद आती थी। दिनभर तो बाते करते ही थे, रातकी भी 
बाते करते ! एक तो बात सुननेका चस्का, दूसरे अदब इजाज़त नहीं 
देता था कि वे बाते करते रहें और मे खर्राट भरने लगूं। लिहाज़ा नींद 
आने लगती तो बैठकर सुनने लगता । 

तत्त्व-चर्चा चलती तो म्‌भे ऐसा मालूम होने लगता कि समुद्र उमड़ा 
आ रहा हूँ, मे उसमे कभी ड्ब रहा हूँ, कभी उबर रहा हूँ, परन्तु किनारा 
नही पा रहा हूँं। राजनीतिके दाव-पेंच, घात-प्रतिधात सुताने लगते 
तो मालूम होता, यह अर्जुन नही, महाभारतका योगी क्ृष्ण है, जो अपनी 
किसी योग-अ्रष्टताके कारण इस य्‌ गमे जन्म लेनेको बाध्य हुआ है और 
अर्जुन-जैसा शिष्य न मिलनेके कारण छुटपटा रहा हैं। कई बार तो 
डर लगने लगता। शायरीका भी अच्छा शौक रखते थे। बीच-बीचमे 
मुँहका ज्ञायका बदलने और वातावरणको नीरस न होने देनेके लिए- 
गालिब-ओ-जौकके प्रसंगानुसार शेर भी फ़र्मा देते थे। एक दिन जो 
मौजमें आय तो बोले--- 

“बेटा, हम भी तुकबन्दी कर लेते हे ।” 

“तुकबन्दी कैसी, आप तो अच्छी-खासी कविता कह लेते हैं । 
मेंने बचपनमे आपकी बनाई कई कविताएँ पढ़ी हे । ऋब आश्गा योह 
दिन कि बनूं साधु बिहारी! मुझे खास तौरसे पसन्द थी।” 

वें हेसकर बोले-“अच्छा तो बदमाझ तू बचपनसे मेरा आशिक़ रहा है ।” 


३३२ जैन-आगरणके अग्मदूत 


“यह तो आपकी महती कृपा है, जो आप इस सम्बोधनसे मुझे कृत- 
कृत्य कर रहे हे । हाँ, एक अकिचन भक्त में आपका अवश्य रहा हूँ ।” 
“अच्छा तो बच्चू यह बात है जो दौड-दौडकर तुम जयपुर और 
अजमेर जाते रहे हो, और हजार ठिकाने छोडकर मे तुम्हारे पास ठहरने 
को मजबूर हुआ हूँ ।” 
“जी, आप शायद अपना कोई ताज़ा कलाम सुनाना चाह रहे थे ! ” 
“ताज़ा तो नही है, ५-६ वर्ष पूर्व कही गई, एक तुकबन्दी हूँ । कुछ 
दोस्तोन इस समस्याकी-'देखें कहाँ-कहाँ पे हथेली लगायेंगे! पूति करनेको 
मजबूर कर दिया । १०-५ मिनिट तबीयत प॑ जोर दिया तो ये पंक्तियां 
मुहसे निकल पडी--- 
मन्दिरमें क्रेद करते हैं ताले ठुका दिये, 
मस्जिदर्मं उस हथीबके परदे छगा दिये, 
पूछा सबब तो ऐंटके पोथे दिखा दिये, 
वाइज़ने चीज़-चीख़ सिपारे सुना दिये। 
महफ़िलमें बेहिजाथ हम आँखें लड़ायेंगे । 
देखें कष्टाँ-कहाँ पे हथेली लगायेंगे! ॥ 
वाहज़से जाके पूछा कि मय है हराम क्‍यों, 
बोला कि “मेरे सामने लेते हो नाम क्यों??, 
जन्नतकी सलाशमें है बूढा इमाम क्‍यों, 
खुल जाये राजेमक़्फ़ी पीले न जाम क्‍यों ? 
मयझ़रवार, उस ख़॒दाको भी एक्शा पिलायेंगे । 
__.. देखें कहाँ-कहाँ ये हथेली लगायेंगे। 
१-मेरे प्यारेको किसीने तालेसें बन्द कर दिया है तो किसीने उसे 
परदोंमें छिवा दिया है। कारण पूछुनेपर ध्मशासत्रोंके पोथे दिखा दिये 
कि इनके वारण्टपर इम्हें बल्द्ी बनाया है, किन्तु इन मूर्खोने यह नहीं 
समझा कि उसका हुस्न हज़ार पदोंमें भो नहीं छिप सकता। न जाने दें 
मुझे मन्दिरों और मस्जिदोंमें । में तो खुले आकाशके नीचे खढ़ा होकर 
उसको निहारूँगा, देख कहाँ-कहाँपर ये लोग बन्दिशं लगायेंगे ! 

उक्त कविता न हिन्दी है न उर्दू, न इसे कोई शायराना अहमियत 
ही दी जा सकती है । सचमुच तुकबन्दी हैँ। मगर यह तुकबन्दी किस 
बातावरणमें कही गई और क्यों कही गई, यह पसेमंज़र मुझे मालूम 
था। उसका तसब्बुर मस्तिष्कमें था ही, बस कुछ न पूछिय-एक-एक 
पक्तिपर तड़प-लड़प गया । 

बात यह थी कि सेठीजीके एक शिष्य मोतीचन्द जेनकों फाँसी 
दे दी गई थी। वह महाराष्ट्रीय जेन था। सेठीजीको उससे बहुत स्नेह 
था। अपने वफादार और जाँबाज़ शिष्यकी मौतपर उन्हें बहुत सदमा 
पहुँचा | मगर कर भी क्‍या सकते थे ? 

हाय वह मजबूरियाँ, महरूमियाँ, नाकामियाँ 

५-६ वर्ष बाद जब वे जेलसे मुक्त होकर आये तो मीतीचन्दकी 
पवित्र स्मृतिमें सेठीजीन अपनी कन्याका विवाह महाराष्ट्रके एक युवकसे 
इस पवित्र भावनासे कर दिया कि मेने जिस प्रान्त और जिस समाजका सपूत 
देशको बलि चढाया है, उस प्रान्तको अपनी कन्या अर्पण कर दूं। सम्भव हैं 
उससे भी कोई मोती-जैसा पुत्ररत्न उत्पन्न होकर देशपर न्योछावर हो सके । 


यह्‌ सम्बन्ध उक्त पवित्र भावनाके साथ-साथ अन्तर्जातीय और 
अन्तर्प्रान्‍्तीय भी था। जैनोंमे यह नया उदाहरण था। और हर नये 
काय्यंसे रूढिवादियोंको चिढ होती हँ । अत सेठीजी जातिसे बहिप्कृत 
भी किये गये और मन्दिर-प्रवेशपर भी रोक लगा दी गई ! 

इसी वातावरणके आस-पास कुछ मनचलोने तत्काल उक्त मज़ा- 


२-देव-दर्शन और शाख्र-श्रवणका अधिकार मानवमात्रको क्‍यों नहीं ? 
क्यों चन्द आ्रादमी इस अम्दत-सुराके ठेकेदार बने हुए हैं। अध्यासत्म-सुरा 
पीकर तू-मैं का भेद सूल जानेका समीको अधिकार है। यह सुधा पीते ही 
आत्मा और परमात्माके बीचका व्यवधान मिट जायगा। हस तो स्वर्य मो 
पीएँगे, अपने प्यारेको भी पिलायेंगे ओर एकाकार हो जायेंगे । ओर, धर्मंके 
ठेकेदारों, तुम कहाँ कहाँ पर अपनी टाॉँग अढ़ाते फिरोगे ? 





३३४ जैन-जागरणके अग्रदूत 


किया समस्या-पूर्ति करनेको मजबूर कर दिया। हृदयके भावोंकों जो 
आग्रहकी हवा लगी तो भडक उठे और उक्त पंक्तियाँ मुँहसे बेसाख्ता 
निकल पडी। उक्त वातावरणके प्रकाशमें जब इस तुकबन्दीको कोई 
पढ़े या सुने तो सिवाय सर धुननेके और चारा ही क्‍या हैं ? 
ज़मीरे पाकत्तीनत श्राह कितना बे मुरज्वत है ? 
सितमगर हर मलरंतकों गुनहगारी बताता है ॥ 
--अकबर हैदरी देहरूवी 
सेठीजीमे एक बहुत बडा नुक्स था, हाँ मेरे-जेसे जाहिल इसे नुक्स' 
ही कहेंगे ? वे ज़मानेकी रफ्तारसे तेज़ चलना चाहते थे। परिणाम 
इसका यह होता था कि फिसड्डी लोग उनके पाँव पकड़कर उन्हें भी अपने 
साथ रखना चाहते थे, और जब वे पकडाईमे न आकर आगे बढकर अपने 
फिसड्डी साथियोकों भी आगे वढनेको ललकारते थे तो साथी खिसियाकर 
अनाप-शनाप बकने लगते थे। इस स्वभाव-दोषके कारण सेठीजीको 
जमानेकी न तो कभी बाहवाही प्राप्त हुई न क्षणभरकों शान्ति मिली । 
सेठीजी प्रखर देशभक्त तो थे ही, उग्र सुधारक भी थे। केवल 
व्याख्यान देकर और लेख लिखकर उनकी पिपासा ज्ञान्त नहीं होती थी । 
वे तो अमली जीवनके आदी थे । 
हरिजन-मन्दिर-प्रवेश बिल भारतीय ससदुने १६५० में पास किया, 
तब कही जाकर जैन-परिषद्को भी उसका समर्थन करनेका साहस हो 
सका । लेकिन सेठीजी तो दिव्यद्रष्टा थे, कब पृथ्वी करवट लेगी, कब 
भूचाल और जलज़ले आएँगे, यह सब उन्हें वर्षो पहले दीख जाता था-- 
ओ है पर्देंमे पिन्हें।', चश्मे बीना देख ल्लेती है। 
ज्मानेकी सवियतका तक़ाजा देख लेती है।। 
--इक्बाल 
और इसी दिव्य ज्ञानके बलपर वे जनताको चेतावनी दे देते थे। 


यह और बात है कि हम उनके दिव्य ज्ञानकी उपेक्षा करते रहे। आज 
$ छिपा हुआ । २ दिव्य दृष्टि 

सर्वधर्म-समभावका नग्मा चारों ओर सुनाई देता है। स्थाह्ाद और 
अनेकान्तका अर्थ ही सर्वध्मं समभाव किया जाता है और आज इस तथ्य- 
को सर्वेसम्मतिसे स्वीकृत कर लिया गया हैँ कि एक सम्यकज्ञानी और 
सत्यशोषकके लिए समस्त धर्मग्रन्थों, दर्शनो आदिका ज्ञान अत्यावश्यक 
है, किन्तु सेठीजीन जेलसे छुटते ही आजसे ३१ वर्ष पूर्व गीताके अध्ययन 
करनेकी सलाह जैनियोकों दी तो लोग आपसे बाहर हो गये थे। उस 
वकतके उग्र सुघारकोका भी साहस नहीं हुआ कि बे सेठीजीका समर्थन 
कर सके । उन्होंने यह लिरूकर कि 'सेठीजी जेलमे घोर बंत्रणाएँ पाने- 
के बाद मानूम होता हे--विक्षिप्त हो गये हे, अतः वे ऋ्गेघके नही, दयाके 
पात्र है ।” अपनी स्थिति सुरक्षित कर ली । 

उस वक्‍त तो उक्त सफाई समभमें नहीं आई थी, क्योकि में स्वय 
भी कठमुलला था। पर आज सोचता हूँ तो मालूम होता है कि सेठीजी 
सचमुच विक्षिप्त हो गये होगे । आपेमे हुए होते तो वे इन भमटोमे क्‍यों 
पडे होते ? अन्य पण्डितोकी तरह बे भी कीति और पैसा प्राप्त कर सकते 
थे। वे ज़िन्दगी भर तिल-तिल' करके क्यों घुलते ? 

भेरे ग़मजवारु ! मेरे दोस्त !! तुम्हें कया मालुम ! 
ज़िन्दगी मौसकी मानिन्द गुज्ञारी उसने # 
--#तील 

हाँ, तो में भी कहाँ-से-कहाँ बहक गया । बात तो सिर्फ़ इतनी थी 
कि सेठीजीने मौजमे आकर उस रातको अपनी उक्त कविता भी सुनाई ! 
फिर उस रोज़ कोई बात न चल सकी, उक्त कविता सुननेके बाद में कई 
बार अपनी विचारसरितामें डबने और उबरने लगा। इसी आलममें 
नींद आ गई । सुबह उठा तो सेठीजीको चारपाईसे नदारद पाया ! पहले 
तो खयाल हुआ इधर-उधर गये होगे। लेकिन जब वे कई घण्टों तक 
वापिस नहीं आये तो चिन्ता बढी और काफ़ी परेशान हुआ ! तीन- 
चार रोज़के बाद देखता हूँ तो सेठीजी सामने खड़े थे । 

मेने ताबमें भरकर कहा--“सेठीजी आप भी खूब है । कोई मरे या 


३३६ जेन-जागरणके अग्रदूत 


जिये आपकी बलासे ? ” 

वे हसकर बोले--“पगले, पहले बात भी सुनेगा, या अनाप-शनाप 
बकवास किये जायेगा ।” 

तब उन्होंने बताया कि-सुबह बाहर जाकर जो अख़बार पढा तो 
मेरे हाथोंके तोते उड गये ! तुमने भी चन्बशेखर आजादका अजमेरमे 
गिरफ्तार होनेका सवाद पढा होगा । सवाद क्या था, मेरे लिए तो मृत्यु- 
सन्देश था ! आजादको मेने ही एक गुप्त स्थानपर ठहराया हुआ था । 
उसका मेरे यहाँसे गिरफ्तार हो जानेका अर्थ मेरी नेतिक मृत्यु थी, मेरी 
सारी तपस्या निष्फल हो जाती ! दुनिया क्या कहती कि सेठी भी उसकी 
सुरक्षाका यथोचित प्रबन्ध न कर सका | 

“बस इसी न्यूज़को पढकर में आपेकों भूल गया और तुमको बग्गैर 
सूचित किये ही छद्मरूपसे वास्तविक बात जॉचनेको अजमेर पहुँचा | 
शुक्र है कि उसको सही-सलामत पाया । पुलिसने उसके धोखेमे किसी और- 
को मेरे यहाँसे पकड़ लिया था ! अब उसको स्थानान्तर करके आया हूं |” 

जाबके स्थानकबासी जेनियोने मनि धनीरामजीकी प्रेरणासे 
पचकूलेमें एक गुरुकुलकी स्थापना की थी। उसके सचालकोकी इच्छा 
थी कि उस कलगरुका भार सेटीजी ले ले। किसी तरह उन्हें राज़ो भी 
कर लिया : गुरुकुलवाल तो सेठीजीसे स्वीकृति लेकर निश्चिन्त हो गये 
और ग्‌रुकूलकी उन्नतिका सुख-स्वप्त देखने लगे । उधर सेठीजीका आशय 
ही और था। वे चाहते थे कि पचकूलाको क्रान्तिकारी कार्योका केन्द्र 
जनाया जाय और फ़रार देशभक्‍तोको उसके पहाड़ी इलाकोमें छिपानेका 
प्रबन्ध किया जाय । उन्होंने अपनी यह योजना मुझूपर प्रकट की और 
अपने साथ ले चलनेकी इच्छा भी ज़ाहिर की; किन्तु मेरा अजीब 
आलम था-- 

आपके भअहदेकरमका भी तसब्युर है गिरां। 
उन मुक्रामात पै अन्न आपका सौदाई है ।। 
“-अर्शी मोपाली 

जब में दौड-दौड़कर सेठीजीके पास जयपुर और अजमेर जाकर 
दीक्षित कर लेनेको मिडगिडाया तो बे टस-से-मस न हुए और बराबर 
यही कहते रहे कि अभी तुमसे पौत्रता नही । और जब उन्होंने स्वयं 
आह्वान किया तो में स्वय आपेमें न था । 


यह इस्तफाक़ तो देखो बहार जब आई। 
हमारे जोशे जुर्ूँका बही ज़माना था॥ 
“असर लखनवी 
में महात्मा गाधीके असहयोग-आन्दोलनमे पूर्णरूपेण कूद पड़ते- 
का निश्चय कर चुका था; और आये दिन विश्वस्त-से-विश्वस्त कान्ति- 
कारी कार्यकर्ताओको मुखबिर होते देख मन इस ओरसे कतई फिर गया था। 


में घर-बार छोडकर १६३० के असहयोग-आन्दोलनमे कूद पडा 
था और दिल्लीके प्रथम ५ सत्याग्रहियोके साथ नमक-क़ानून तोड़ रहा 
था ! तभी एक रोज़ सेठीजी आये और एकान्तमे ले जाकर बोले-- 


“में मुनि धनीरामजी और उनके शिष्य क्ृष्णचन्द्रजीको गुरुकुलसे 
ले आया हूँ, और इस वक्‍त उन्हें जीतगढ़पर छोड आया हूँ, तुम जैनियों- 
का एक बडा जल्सा करके उनकी मुंहपत्ती उतरवा दो । उन्हें लोक-सेवा- 
के लिए इस संक्चित क्षेत्र और वेषसे बाहर निकाल दो ।” 

में तो सुनकर सिहर गया ! में दिगम्बर-कुलमे उत्पन्न हुआ हूँ, 
साधु स्थानकवासी है। मेरे इस कार्यसे जनतामें जो क्षोम और भ्रम 
फेलता, वह मस्तिष्कमें घम गया । मे इस सुधारके लिए प्रस्तुत न हुआ 
और में उनकी परीक्षामें इस बार भी अनुत्तीर्ण ही रहा; परन्तु सेठीजी 
फौलादके बने थे, उन्हें लचकना और मुडना आता ही नही था । उन्होने 
चूपचाप दोनो साधुओकी मुँहप्ती उतार दी, और रात्रिको होनेवाली 
काँग्रेसकी व्याख्यानसभामे इसकी घोषणा भी कर दी। जनताने इस 
सुधारकी खूब सराहना की । लेकिन इस सुधारका परिणाम यह हुआ 
कि सेठीजीका पंचकूला गुरुकुलसे भी सम्बन्ध-विच्छेद हों गया ! * 

र्र्‌ 

माना कि हर बहारमें पर टूटते रहे। 
फिर भी तवाफ़ें सहने गुलिस्तोँ किये गये ॥ 
--.खुरशीद फरोदाबादी 
में सन्‌ ३२ में कारागारसे मुक्त होनेके बाद सेठीजीकी चरण-रज 
लेने अजमेर पहुँचा | वहाँ जाकर जो उनकी स्थिति देखी, उससे कई 
घण्टे सुबक-सुबककर रोता रहा । सर्वस्व होम देनेके बाद, ज़िन्दगीभर स्वय 
भी देश-सेवामे जूकते रहनेके कारण घरेलू स्थिति भयावह हो उठी ! 
आश्थिक छोत सब सूखे हुए और ८-१० प्राणियोके भरण-पोषणकी समस्या। 
मौतके सामने भी घुटने न टेकनंवाला सेठी स्वयं तो न भुका, पर उसकी 
कमर भूक गई । उसमे वह तनाव और बॉकपन देखनेमे न आया। धरका 
वातावरण मुभसे ओभल नहीं रह सका। तभी बरफ बंचनेवालने 
रबडी मलाईकी बरफकी चटखारेदार आवाज दी तो बच्चोके मुँहमे पानी 
भर आया, और सेठीजीसे बरफ दिलवानेकी जिद करने लगे। मगर 
चीलके घोसलेमें मॉस कहाँ ? वे चुपचाप थोड़ी देर तो बच्चोंका रोना- 
बिलखना देखते-सुनते रहे । जब न रहा गया तो मुभसे बोले--- गोयलीय ! 
तुम बहुत अच्छा व्याख्यान दे लेते हों, आज इन बच्चोको बरफकी अनुप- 
योगितापर एक स्पीच दो | 
मेने कहा- सिठीजी, कही बच्चे भी इस तरहकी सीख मानते हे । 
खासकर, बरफ़, चूरन और मिठाईके सम्बन्धमे । 


सेठीजीके अब तेवर बदल चुके थे ! बोले-'तो इन्हे यह समकाओ 
कि तुम्हारे नालायक पिता कुछ कमाते-धमाते नही हे, और जो तुम्हारे 
बाबा छोड गये थे, उसे भी ये स्वाहा कर चुके हे ।” 
में सहमकर बोला-“सेठीजी, अभी इनमे इतनी समभ ही कहाँ है, 
जो समभानेसे मान सके ।” 
बोले-“नालायक, यह भी नहीं समभेगे, वह भी नही समभेंगे, तो फिर 


१--बरीचेको प्रदर्धिशा । 

में क्या करूँ ? सरकारी नौकरको २० वर्षमें पंशन मिल जाती है, और 
वह अपने बच्चोका निरिचिन्त होकर भरण-पोषण करता है । मैंने अपनी 
एक-एक हड्डी गलाकर रख दी तब भी कया मुझे इनके भरण-पोषणकी 
चिन्तासे मुक्ति नहीं मिलेगी ?” 

में क्‍या जवाब देता। हिचकी बँध गई-- 

यह दीवारोंके छींटे खूँके यह ज्ंजोरके टुकड़े । 
फ्रिज्ञा ज़िन्दाकी शाहिद है कि दीवाने पे क्या गुज़री 
--सवा अकवबराबादी 
मुर्भ रोता देखकर बोले-“गधे, मेरी हालतेज़ारसे कूछ नसीहत 
ले। अन्धोकी तरह कएँमें मत कूद । वर्ना जिन्दग्रीभर रोता रहेगा। 
मेरा क्यां हैँ में तो मिट चुका-- 
दिलको बरबाद करके बैठा हूँ। 
कुछ खुशो भो है, कुछ मलाल भो है ॥ 
“-जिगर मुरादाबादी 
मेरं बच्चोपर जो गुज़रेगी, उससे में वाकिफ़ हूँ, उनकी आँखोके 
ऑसू पोछनेका भी किसीको अहसास न होगा । 
लेकिन में नही चाहता कि तू इस तरहकी गलतियाँ दोहराये । देश और 
समाजकी सेवा जितनी बन पडे, उतनी कर, मगर सेवा करते-करते एक दिन 
निरा सेवक बनकर न रह जाना पडे इसके लिए सर्देव सावध्गन रहना ।” 
स्वय तो मिटे, मगर मुझे, मिटनेसे बचा दिया, उनके इस अमोघ 
मत्रकों ताबीज़की तरह बाँध लिया ! 

१६३७-४० में जेनपरिषद्का ऑफिस सभालना पड़ा तो 
मेरे आग्रहपर सेठीजी भी काये करनेको अग्रसर हुए। इस असेंमें वे 
राजनेतिक धात-प्रतिघातोमे इतने क्षत-विक्षत हो चुके थे कि सचमुच 
मानसिक सन्तुलन खो बैठे थे। राजनेतिक क्षेत्रमें महात्मा यांधीके अन्ध- 
भक्त नहीं थे। उनके हर आन्दोलनमें जेल जाते थे, कांग्रेसका कार्य 
करते थे। राजस्थानप्रान्तीय काँग्रेसके अध्यक्ष थे। फिर भी उनके 

सभी विचारों एवं सिद्धान्तोके कायल नही थे। अत, काँग्रेसका हाई- 
कमाण्ड नही चाहता था कि राजपूतानेकी बागडोर सेठीजीके हाथमे रहे । 
काँग्रेस-चुनावमें खहरके कपडे कुली-कबाडियोकों पहनाकर सेठीजीके 
प्रतिदवन्द्रीबो बोट दिलवाये गये, फिर भी सेठीजी विजयी हुए । जब बे 
बन्दी बनाकर रेल द्वारा ले जाये जाने लगे तो जनता एंजिनके आगे लेंट 
गई। महात्मा गाधी अजमेर आये तो सेठीजी उनके यहाँ नहीं गये; 
महात्माजीको उनके घरपर जाना पडा। इतनी दृढ़ स्थितिको हाई- 
कमाण्ड कंसे बर्दाइत कर सकता था। सेठीजीका राजनैतिक जीवन 
समाप्त करनेके लिए कई लाख रुपया व्यय किया गया, अनेक दाव-पेंच 
खेले गये और इस प्रकार अभिमन्युकी नहीं. स्वय अर्जुनकी राजनैतिक 
हत्या कर डाली । बादमें इसी गुटबन्दीके शिकार सुभाष, नरीमैन आदि- 
को भी होना पडा, किन्तु इस गुटबन्दीकी वेदीपर सेठीजीका बलिदान 
प्रथम बलिदान था, अत लोग समझ भी न पाये और वह निरीह घुट-धुटकर 
समाप्त हो गया। बादमें सुभाष बाबूके अध्यक्ष-चुनावमे तो देशने 
जान ही लिया कि पदारूढ दल किस खूबीसे दलन करता है । 

आज काॉमग्रेस-शासनमे काँग्रेसियोके भ्रष्टाचार और अन्यायोके 
कारण बहुत-से लोगोने गाघी टोपीका परित्याग कर दिया है, किन्तु सेठीजी- 
को इस टोपीसे उस समय ही चिढ हो चुकी थी । 

१६३७ की ईस्टरकी छट्टियोमे रीवों स्टेटके सतना शहरमें परिषद्‌- 
का वार्षिकोत्सव था। मेरे आग्रहपर सेठीजी भी पधारे। मेने देखा 
उनके सरपर गॉधी टोपी न होकर अलवर स्टेटके सिपाहियों-जेसी बटन 
लगी हुई किद्तीनुमा खाकी टोपी है। धवल स्वच्छ गाधी टोपीके आगे 
वह अच्छी नहीं लगती थी और जनताको भी यह देखकर अचम्भा-सा 
होता था कि सेठीजी-जैसे देशभक्षने एक र्थासतकी गुलामाना चिह्न 
बाली टोपी क्यो पहन रक्‍्खी है ? तब भारतके सभी राजनैतिक विचार- 
वाले गांधी टोपी लगाते थे और यह देशक्षक्तिकी प्रतीक समझी जाती 
थी। मे भी चाहता था कि सेठीजी गांधी टोपी पहन ले तो ज्यादा मुनासिब 

हो। लेकन कहनेकी हिम्मत नहीं होती थी। आखिर एक तरक़ीब 
निकाली । शामको खाना खाकर में और सेठीजी नगे सर घूमने निकले । 
इस तरहका वातावरण मेने जान-बूककर बनाया था। उनकी दे्लेपी 
मेने छुपाकर रख दी और उस स्थानपर अपनी दूसरी गांधी टोपी रख दी । 
रातको तनिक देरसे घृूमकर आये और जल्दीसे टोपी पहनकर जसल्सेमें पहुँ- 
चना है ऐसी स्थिति पैदा हो गई । सेठीजीको अपनी टोपी नहीं मिली 
तो नंगे सर चलनेको प्रस्तुत हो गये । 

मेने कहा-- आपकी टोपी अधेरेमे नहीं मिल रही है तो न सही, 
फिर ढुंढ॒ लेंगे । इतने आप यह नई टोपी पहन लीजिये ।” 

मेरा इतना कहना था कि चराग्र-पा हो गये-“बेटा, हमको धोखा 
न दो, कुछ धूपमें सुखाकर सेठीरामने बाल सुफ़ेद नहीं किये हे । हमारे 
सामने ही गांधी टोपी पहलकर हमारा खून जलाते हो, फिर भी हमने 
कुछ नहीं कहा, उलटा हमीको यह टोपी पहननेको मजबूर करते हो ? 
शर्म नहीं आती तुम्हे अपनी इस हरकतपर ?” 

में किसी तरह उनकी खुशामद करके नंगे सर ही उन्हें जलसेमें ले 
गया । मेरे आग्रहपर मेरे साथ अलवर, बान्दीकुई, जयपुर, अजमेर, 
नीसच, मन्दसौर, इन्दौर, बड़वानी, महेश्वर, मण्डलेश्वर, खण्डवा आदि 
स्थानोंमें १६३७ में भाषण देने गये थे, और तकरीबन एक माह इस प्रवास- 
में मूँके उनके साथ रहनेका सौभाग्य प्राप्त हुआ था। कभी अवकाश 
मिला तो इस प्रवासके कड वे-मीठे अनूभव लिखनेका प्रयत्न करूँगा | 


डालमियानगर, 
८ अक्टूबर १९७१ 


अछूरा परिचय 
“झड़ गोयलोय 


से जीवन-परिचय लिख भेजनेके लिए मेने उनके 
कई परिचितोीं और सम्बन्धियोको पत्र लिखे, किन्तु खेंद 
है कि कहीसे भी परिचय प्राप्त न हो सका । भाग्यकी बात अपनी फाइलो 
को उलठते-पलटते मेरे अधूरे लेखोमें बहुत ही खस्ता हालतमें फुलिस्केप 
कागज़के दो पृष्ठ निकल आये, जिसमें सेठीजीके सम्बन्धर्मं कुछ सकेतात्मक 
वाक्य लिखे हुए थे। उन्ही पृष्ठोके आधारपर थोडा-सा परिचय लिखने 
का प्रयत्न कर रहा हूँ । 

सन्‌ १६२८ से १६३७ तक जितनी बार सेठीजीसे मिलनेका मुझे 
अवसर मिला में बराबर परिचय लिखा देनेका उनसे अनुरोध करता 
रहा, किन्तु थे कंजूसके धनकी तरह उसे सर्देव छिपाये रहे । एक दिन 
मेने बहुत अनुनय-विनय करते हुए कहा--“या तो आप अपने सम्बन्धमें 
सिलसिलेवार कहते जायें, या आप मेरे प्रश्नोका उत्तर देते जायें, में यो 
सहज ही आपका पीछा छोडनेवाला जीव नहीं हूँ । 

पहले तो वे व्यक्तिगत जीवन सम्बन्धी बातें करते ही न थे। राज- 
नैतिक, सामाजिक, धामिक, ऐतिहासिक, साहित्यिक चर्चाएँ ही मुख्य 
रूपसे करते थे। फिर विश्वास होनेपर कभी-कभी कुछ संकेत रूपमें 
कहते भी तो बेसिलसिले और धुँधला-धुँघला बयान कर जाते। मेरे 
उक्त निवेदनपर अभी कूछ कहने भी न पाये थे कि बोले-“अच्छा मेरा 
यह परिचय तुम कब लिखकर छपवाओगें ?” 

में बोला--“आपके निधनके बाद ।* 

उछलकर बोले--- शाबास बेटा, तब तो वाक़ई तुम्हें कुछ बताया 
जा सकता है।” लेकिन बताया नही, इघर-उघरकी बातें करते रहे। 

इस तरह जब भी प्रसंग छिड़ता हवा-सी देकर और-और बातें करने लगते । 
फिर में कितना ही भ्रयन्त्त करता, वें आपेमें न आते और में हारकर चुप 
हो जाता। 

१९३७ ईस्वीमें मे और सेठीजी एक माह प्रवासमें रहे । तब 
कभी कुछ पूछ लेता, कभी कुछ जान लेता । उन सब बातोको एकास्तमें 
बैठा हुआ सकेत रूपमें नोट कर रहा था, ताकि स्मृतिपटलसे उतर न जायें 
और दिल्‍ली जाते ही विस्तारसे लिख लूँ। लेकिन लिखते हुए उन्होने 
भॉप लिया, बोले--- अच्छा बच्चू, हमसे भी यह चालाकी ! ” 

पहले तो में बहाने करता रहा, मगर जब वे नही माने तो मुझे भी 
ताव आ गया, बोला--'हाँ लिखता हूँ और जरूर लिखेगा। आपका 
क्या है, आज मरे कल दूसरा दिन। इस घुने पिजरका क्‍या विश्वास, 
पर मुझे तो अभी जीना पड़ेगा। आपका जीवन-परिचय में नही लिख 
सका तो आगेकी पीढी मुझे क्या कहेगी ? राजपृतानेके गडे मुर्दे तो में 
उखाड़ता फिरूँ, लेकिन राजपूतानेके जीवित नरकेसरीका इतिहास न 
लिख पाऊँ, मेरे लिए यह कितने कलंककी बात होगी ।” फिर मेने 
आँखोमें ऑसू भरकर कहा---आपको अपने ऊपर दया नही आती तो 
न सही, आप मेरी स्थितिपर तो तरस खाइये । लोग जब आपके सम्बन्ध- 
में विस्तृत जानकारी मुभसे चाहेंगे, तब मे क्या जवाब दूँगा।" 

सुनकर हँसने लगें। बोले--बेटा, अच्छा-खासा लेकचर दे 
लेते हो । थोड़ा-थोडा तेरा जादू हमपर भी असर डाल रहा है ।” और 
बस फिर वही रफ़्तार बेढगी । दुनियाभरकी बातें करना, पर अपने 
बारेमें कुछ नही कहना । और कहना भी तो बेतरतीब और वह भी लिख 
लेनेकी मनाई। 

पहले खयाल था, इन्हीं बेतरतीब टुकड़ोंको जोड़कर जीवन-परि- 
चय लिख लूँगा ! पर इन ११-१२ वर्षोर्में कुछ ऐसे ऋकोले आये कि लिखने- 
का विचार तक नहीं आया और जब लिखने बैठा हूँ तो स्मृतिपटलसे वे 
सब बातें विस्मरण हो गई हैं, बहुतेरा प्रयत्न करता हूँ कि कुछ उनकी राज- 

नैतिक जीवन-सम्बन्धी घटनाएँ याद आ जायें, किन्तु याद नही आ रही हैं । 
अतः फाइलमें मिले हुए १३ वर्ष पुराने नोट्सके आधारपर ही कुछ लिखने 
का प्रयत्न कर रहा हूँ । 

सेठीजीके पितामह श्री भवानीदासजी सेठी दिल्ली (वैद्यबाड़ा) 
में रहते थे। मृगल सल्तनतके अन्तिम बादशाह बहादुरशाह “जफ़र' का 
शासनकाल था। भवानीदासजीके शहजादोके साथ मैत्री-सम्बन्ध थे । 
उन्हीके साथ अक्सर उठक-बैठक रहती थी। उनका सब कारोबार 
गुमाइते देखते थे। भवानीदासजीका परिचय और प्रभाव इतना था 
कि वे स्वय कारोबार नही देखते थे, तब भी उनके नामपर कारोबार अच्छा 
चलता था। इनकी पत्नी और बच्चेका निधन हो गया था। १८४५ 
ई० में इनको यकायक स्वप्न दिखाई देने लगे और कोई स्वप्नमे इनसे 
बार-बार दिल्‍ली छोड़ देनेका आग्रह करने लगा। पहले तो खास ध्यान 
नही दिया गया, किन्तु बार-बार जब यही वाक्य दुहराया जाने लगा तो 
इसे आनेबवाली आपत्तिका सकेतां समझकर ये दिल्‍ली छोडकर जयपुर 
चले गये ! 

जयपुर निवासरथान बनानेके बाद श्री भवानीदासजीन अपना 
ह्ितीय विवाह किया और उनकी पत्नीसे जवाहरलाल सेठीका जन्म हुआ । 

जवाहरलालजीने मैट्रिक तक शिक्षा प्राप्त की और जयपुर राज्यके 
चूमूँ ठिकानेके कामदार (दीवान) और कौन्सिलके सेक्रेटरी पदपर नियुक्त 
हुए । 

जवाहरलालजीका पाणिग्रहण जयपुर राज्यके प्रतिष्ठित और 
सम्मानित श्री मोहनलालजी नाज़िमकी सौभाग्यवती पृत्री पाँचोदेवीसे' 





१--यह १४७७ में होनेवाल्ले रादरकी भविष्य वाणी थी । 

२--इस वीर-माताके चरण-स्पशंका सौभाग्य मुझे १६३७ ई० में 
मिल चुका है। तब वे काफ़ी वृद्ध थीं भौर जयपुरमें अपने बढ़े पुत्रके 
साथ रहती थीं । 


ओर अजु नलाल सेठी इछज. 


हुआ । जितकी कूखसे १८८१ ईस्वीमे श्री अर्जुनलालजी सेठीका जन्म 
हुआ । 

सेठीजीने १८६९८ ई० में मेट्रिव और १६०२ में बी० ए० पास 
किया । बी० ए० की परीक्षा देने लखनऊ गये तो वहाँ आपके मनमें 
समाज-सेवाके अंक्र उत्पन्न हुए। वहाँ यह देखकर कि परीक्षार्थियोंमें 
जैन विद्यारथियोंको अपने धरपर भोजन करानेकी शुभ भावनासे श्री सीतल- 
प्रसादजी (बादमे ब्रह्मचारी) खोजते फिर रहे हें । आपके हृदयपर इस 
वात्सल्य भावका बहुत प्रभाव हुआ । उन्ही दिनो अपने हमनामकी लाडली 
पुत्री गुलाबदेवीसे सेठीजीका विवाह हुआ । १€०४ में प्रकाश उत्पन्न 
हुआ, यह अत्यन्त होनहार प्रतिभाशाली बालक था, किन्तु खेंद हैं कि 
१६२४ में केवल २० वर्षकी भरी जवानीमें अचानक स्वगंवासी हो भया, 
जिसका सेठीजीकी मन.स्थितिपर बहुत घातक घाव हो गया। नजर- 
बन्द किये जानेसे पूर्व तीन लड़कियाँ भी थी। १६२० में नज़रबन्दीसे 
छूटनेके बाद उन तीनोका विवाह क्रमश. हूमण जैन, खण्डेलवाल जेन 
और ब्राह्मण वरोसे कर दिया । 


जेलसे आनेके काफ़ी अर्से बाद उनके तीन सन्ताने--प्रकाश, जगत, 
विमला-और हुई । मेने तो सत्‌ ३७ में उतको ११, ५ और ७ वर्षकी 
अवस्थामें देखा था, जो अब सब यूवा हो गये होगे । 

सेठीजीन बी० ए० उन दिनो पास किया था, जब बी० ए० चिराग्र 
लेकर दूंढनेपर बमुश्किल मिलते थे । आपकी जयपुर राज्यमें निज्ामत 
(डिस्ट्रिक्ट मजिस्ट्रेट) पदपर नियुक्ति होनेवाली थी कि १६०२ में पिता- 
जीकी मृत्यु हो जानेसे चूमूं ठिकानेकी कामदारीका पद सँभालना पडा । 
अभी पूरी तरहसे वजारतकां कलमदान सँभालने भी नही पाये थे कि 
चूमूँ ठिकानेमें ए० जी० जी० का पदापंण हुआ । स्टेटने औक़ात से भी 
ज़्यादा उसका पुरतकल्लुफ स्वागत किया, फिर भी उसने कह ही दिया-- 
प 765९ ४०४ प्प5०८४ (ये गँवार हे)। सेठीजीके हृदयपर अंग्रेजी 
राज्यद्रोहका यह सबसे पहले इजेक्शन लगा। 

सिंघई भूतारामजी १८०२ में महाराजा जयपुरके मुसाहिब थे। 
उनकी स्वीकृति लिये बगेर कोई भी अग्रेज़ शहरमें प्रवेश नहीं कर सकता 
था, और जब तक वे जिये भाद्रपदमे चिडियाधरके शेरोंको मास नहीं दिया 
जाता था। इन्ही बातोको सुनकर सेठीजीके हृदयमे अंग्रेजी राज्यके प्रति 
विद्रोही, और राष्ट्र-प्रेमकी भावना उत्पन्न हुई। अभी पूरे दो वर्ष 
कामदार पदपर कार्य करने भी न पाये थे कि राज्यकी ओरसे बेगार 
प्रथा, किसानो-मज़दूरोंके शोषण आदिको देखकर सेठीजीका हृदय कॉप 
उठा और उन्होने त्यागपत्र देकर खुल आकाशके नीचे खड़े होकर स्वच्छन्द 
सॉस लिया। 

यो तो आपमें बाल्यकालसे ही लोकसेवाके चिक्तु प्रकट होने लगे 
थे। घर आया हुआ भिक्षुक खाली हाथ नहीं लौट पाता था, जो हाथ 
पडा चुपचाप उठाकर दे देते थे। बाल्यावस्थासे ही सभाओमे व्याख्यान 
देने और नाटकोमे भाग लेने लगे थे। स्वयं अबोध विद्यार्थी होते हुए 
भी १३ वर्षकी अवस्थामे एक पाठ्शाला खोली, जैनप्रदीप' पत्र निकाला 
विद्या-प्रचारिणी सभा बनाई। श्री जवाहरनालजी जैन वैद्य सेठीजीके 
बाल्य-सखा थे, हिन्दीकी रुचि उन्हींके ससर्गसे सेठीजीमे उत्पन्न हुई। 
नेंतृत्व-शक्ति बाल्यावस्थासे ही भासित होने लगी थी । साथी बालकोको 
अपने अनुशासनमे रखते थे। १३ वर्षकी अवस्थासे आपके हिन्दी जैन- 
गज़ठमे लेख भी छपने लगे थे। देशोद्धारकी उग्रतम भावना आपमे जन्म- 
जात थी। वह धीरे-धीरे पनपती गंई और कामदार होते हुए भी सेटीजीने 
सात आदमियोंकी एक गुप्त समिति बनाई जिसमे घीसूलालजी गोलेछा 
(श्वेताम्बर जेन) और दीवान जमनालालजी मुख्य थे। उस समिति 

१ शायद इस्तलिखित, शायद इसलिए कि में नोट करते समय यह 
पूछूना भूल गया था, अब मुझे स्मरण नहीं रहा है कि पत्र छपाते थे या 
हाथसे लिखते थे। उस आयुर्मे हाथसे लिखना ही अधिक सम्भव हो 
सकता है । 

में भारत माँ और जेनसभाजकी सेवामें प्राणतक न्योछावर करनेका ब्रत 
लिया गया। फिर तोन सगठित ससस्‍्थाएँ बनाई गई, जिनकी अन्तरंग 
समितिमें सात सदस्य थे। 

बी० ए० पास करते ही सेठीजी रावलपिण्डी जैनसमाजके निमन्त्रण- 
प्र १६०४ ई० में गये और वहाँ पहले-पहल जैनसमाजके समक्ष अंग्रेजीमें 
भाषण दिया! । ग 

रावलपिण्डीके आदर-सत्कारके बाद सेठीजीका उत्साह बढ गया 
और वे पूर्णरूपेण सामाजिक क्षेत्रमे उतर आये । १६०४५ ई० में नजीबा- 
बादके साहू जुगमन्दरदासके नंतृत्वमे महासभाका डेपुटेशन' सी० पी० 
गया । उसमे प्‌० चुन्नीलाल मुरादाबादवाले, श्री चन्द्रसेन वेच्च इटावे 
वाले, प० रघुनाथदास सरनऊवाले, हकीम कल्याणराय अलीगढवाले, 
प० जिनेश्वरदास माइल देहलवी, श्री सीतलप्रसाद (त्रह्मचारी होनेसे 
पृवें) लखनऊवालें और सेठीजी थे। डेपुटेशनों दो माह सी० पी० में 
फिरा और केवल दस हज़ार रुपया मिला जो कि महासभाके फ़ण्डमें 


१--सेठीजीने यह संस्मरण सुनाते हुए हेसकर कहा था--मैं तभी 
स्कूलसे ताज़ा-ताज़ा रंगरूट निकला था | धार्मिक श्रीर सामाजिक ज्ञानमें 
उहलूका पट्ठा था, फिर भी न जाने क्यों मेरा व्याख्यान पसन्द किया 
गया और मेरी बढ़ी प्रशंसा हुई। 

२---इस डेपुटेशनका एक प्ुप फोटो मैंने नजीबाबादमें साहू छुग- 
सन्दिरदासज्ञीके पास १९२८ में देखा था। उस पुरानी स्छतिको वे 
बहुत सावधानीसे अपने यहाँ रक्खे हुए थे और डेपुटेशनके अनेक मनो- 
रंजक संस्मरण सुनाया करते थे। परन्तु श्रफ़ुलोस, उन्हें लिख छेनेका 
मुझे तब शकर ही न था। हाय ! ज़िन्दगीमें यह ग़ल़ती सझुझसे ऐसी 
हो गई है कि मेरे इस बेशऊरेपनको भावी पीढ़ी कश्ी उमा नहीं कर 
सकेगी, श्रब पछताता हूँ और सर घुनता हूँ । अब कौन है जो इनके 
जोबन-परिचय लिखवा सकेगा 

जमा कर दिया गया। कानपुर स्टेशनपर डेपुटेशनसे मुलाकात करनेके 
लिए डिप्टी चम्पतराय आये । उन्होने डेपुटेशनके नेता साहू जुगमन्दर- 
दाससे कहा कि तुम क्‍यों अर्जुनलालकी ज़िन्दगी ख़राब करते हो। इस 
होनहार युवकको किसी अच्छे काममे लगने दो । लेकिन सेठीजीके हृदय 
पर उनकी सीखका विपरीत प्रभाव हुआ और उन्होने मनमे यह दृढ धारणा 
बना ली कि भविष्यमे जैन समाजके लिए ही जीऊँगा और उसीके लिए 
मरूँगा । 

जयपुर लौटनेके बाद चौरासी मथुरापर महासभा द्वारा स्थापित 
विद्यालयके सेठीजी मैनेजर नियुक्त हुए। ला० खूबचन्द कण्ट्राक्टरके 
निमत्रणपर सहारनपुरमे जैन-महोत्सवके अवसरपर महासभाका वाषिक 
अधिवेशन हुआ । इस अधिवेशनको सफल बनानेमे सेठीजीने कोई 
कसर बाक़ी न छोड़ी । जल्सा बहुत शानदार और सफल हुआ । 

महाविद्यालयकी सेठीजी अधिक सेवा न कर सके । उसके ज्वाइण्ट 
सेक्रेटरी बा० बनारसीदास मगरूर स्वभावके और अग्रेज़ी शिक्षाके अधिक 
पक्षपाती थे | लेकिन सेठीजी अग्रेज़ीके साथ धार्मिक दशिक्षणकों अधिक 
महत्त्व देते थे । सन्‌ १६०४ में विद्यालय छोड़कर जयपुरमे गुप्त समिति 
बनाकर कार्य करने लगे। सुधारक प्रवृत्ति होनेंसे सुधारका कार्य्य भी 
हाथमे लिया और घर-घर जाकर सुधारक कार्योको प्रोत्साहन देने लगे । 
जैन विधिसे विवाह कराये जाने लगे, हाथीपर तोरण मारनेकी प्रथा बन्द 
कराई । बाबू चिमनलालजीने जयपुरमे मेला कराया तो उसमें होनेवाले 
नाटकका समाजने काफ़ी विरोध किया, किन्तु सेठीजीने उस विरोधका 
डटकर मुकाबिला किया अन्तमे सफलता प्राप्त की । 

इससे आगे लिखे हुए सांकेतिक वाक्य स्वयं मेरी समभमें नही आ रहे 
हे और इनसे क्‍या अभिप्राय था, मुझे स्मरण नही रहा हैँ । मेने तो जल्दी- 
जल्दी सकेतमात्र लिख लिया था ताकि सेठीजी न देख लें और बादमें यथा- 
बसर लिख लूंगा | लेकिन आगे न तो सेठीजीके भयसे लिख पाया और 
न फिर मुझे ही लिख लेनेका समय रहा । और यह नोट फ़ाइलमें दबकर 

रह गया | वे संकेत शब्दमें लिखे दे रहा है, शायद कोई जानकार इससे 
लाभ उठा सके। 


पोलिटिकिल एजेण्टको गायकी ज़रूरत थी। डेरीके नवाब फ्रीयाज़ 
अलीख़ोँका आदमी गाय खोलकर ले गया । सेदीजीको चिटद्वीका प्रभाव, 
सलवारका लड़केके धाव भर धाव सिये जानेपर लड़केकी वीरता । मथुरा- 
का मदन लड़का, घावमें भरे जानेके लिए शिक्षकोंमें मांस देनेको होड़ । 
सेवाकी उयूटी । १६०५ में जैनशिक्षाप्रचारकः॒ समिति उसीके अण्ढर 
चद्धेमान विद्यालय, वर्धमान छायश्रेरी जैन बोडिंग” | 


हाँ, खूब याद आया । १६३७ में जब में सेठीजीके साथ एक मास 
प्रवासमें रहा, तब एक सप्ताह जयपुरमें भी रहना हुआ । वहाँ हम उसी 
मकानमें रहे, जिसमें कभी सेठीजी रहा करते थे |, उन दिनो उनके बड़े 
भाईका परिवार उसमें रहता था। सेठीजीकी वीरमाता भी जीवित 
थी और अपने बड़े पुत्रके परिवारके साथ रहती थी । मुझे भी उस दिव्य 
माताके चरण-स्पर्शका सौभाग्य प्राप्त हुआ था। सेठीजीके कामदारी 
पदसे सम्बन्ध-विच्छेद कर लेनेपर उनके बड़े भाईको राज्यने उस पदपर 
नियुक्त कर दिया था, सन्‌ ३७ में भी वे उसी पदपर आसीन थे । 

इसी मकानके नज़दीक उस जैन पुस्तकालयको देखना भी नसीब 
हुआ, जिसमें बैठकर सेठीजीने अपने जाँ-बाज़ साथियोके साथ न जाने कितनी 
गुप्त मत्रणाएँ की थी । 

उन्ही स्थानोंका तवाफ करते हुए सेठीजीसे विदित हुआ कि 
भारतके प्रसिद्ध क्रान्तिकारी नेता रासविहारी बोसकी विप्लवी संस्थाकी 
राजपूताना शाखाके वें मुख्य सूत्रधार थे, और सेठीजीका एक शिष्य प्रताप, 
रासविहारीके सम्पर्कर्में भी रहता था ! 


१६१२ में दिल्लीके चाँदनी चौकमें लार्ड हाडिगपर जो बम फेंका 
गया, वह रासविहारीके दलकी योजना थी । दिल्ली शाखाके मुख्य कार्य- 
कर्त्ता मास्टर अमीरचन्दजी पुलिस द्वारा हिरासतर्मे ले लिये गये थे, 

और उन्हें जेल न भेजकर उन्हीके मकानमें नजरबन्द करके छद्मवेषमें पुलिस- 
ने चारो तरफ घेरा डाल दिया था, ताकि उनके पास आने-जानेवाले दलके 
अन्य सदस्योंको भी फाँसा जा सके । 

प््वेयीजनाके अनुसार सेठीजी अपने कुछ शिष्योके साथ उनसे मिलने- 
को दिल्लीके लिए रवाना हो चुके थे । उन्हें इस नजरबन्दीका इल्म तक 
नही था। वे अपनी धुनमें मास्टरजीके यहाँ पहुँचते और बाआसानी 
पुलिस उन्हें दबोच लेती, किन्तु प्लेटफार्मपर ही दलके एक सदस्यने इन्हें 
सुचना देकर सावधान कर दिया । लेकिन मास्टरजीसे मिलना आवश्यक 
था। पुलिसके घेरेमें उनसे कैसे मिला जाय, कामकी बातें कंसे की जायें 
और साफ बचकर कैसे वापिस आया जाय | यही सब योजना बनाकर 
छद्मवेषमें मास्टरजीके दर्वाजेपर जाकर इस तरह आवाज़ देने लगे, जैसे 
साहकार कर्जदारको आवाज देता हैं। पुलिसने दर्याफ्त किया तो बताया 
“हज़रतपर एक-डेढ वर्षसे रुपया पावना है। लेकिन देनेका नाम नहीं 
लेते और रोजाना कोई-न-कोई घिस्सा देते रहते है । मे भी आज नावॉ 
वसूल करके ही जाऊंगा ।” पुलिसने और भी शह दे दी। बड़ा बदमाश 
है, जो लिया जा सके, वसूल कर लो। इसे तो फॉसी लगनेवाली है । 

मास्टरजीने सेठीजीकी आवाज़ पहचान ली, वे ऊपरसे ही बोले-- 
“तुम नीचेसे ही शोर क्यो मचा रहे हो, भले आदमियोकी तरह चाहो तो 
ऊपर आकर बात कर सकते हो ! 

दोनो भले आदमियोने जो विचार-विमर्श करना था कर लिया ! 

>< 26 ञ्र 

जवानीमें उनका कसा शानदार व्यक्तित्व रहा होगा, यह उनके 

जजेर शरीरसे भी भाँपा जा सकता था । 
खणडहर बता रहे हें इमारत बिशाल थी। 
छ: फूट लम्बा कद, चौड़ा चकला सीना, गेहुँआ रंग, किताबी 

चेहरा, गाल पिचके हुए, सुतवॉनाक, आँखें चमकीली, ऊँचा माथा 
चदमा लगाते थे । खट्रका ढीला-ढाला क्रता पहनते थे । सरपर गाघी 

श्री अज्ञु नलाल सेठी ३५७३१- 


टोपी लगाते थे । बादमें गाधी टोपी पहनना छोड़ दिया था । 

शरीर उनका जजेर हो चुका था, उसमें घृन लग चुका था। 
फिर भी आवाज़में वही कड़क, वही दम-खम । चलनेमें भी एक बाँकपन 
और बातचीतमें भी एक अजीब आकर्षण । 

जैनधर्मके उद्भट विद्वान, हिन्दूधरम, विशेषकर गीताके अधिकारी 
विद्वानू, इस्लाम धर्मके ऐसे जानकार कि मुसलमान कुरान पढ़ने आते 
थे। राजनीतिमें इतने पारगत कि अच्छे-अच्छे राजनीतिज्ञ मंत्रणा लेने 
आते थे। व्याख्यान-शैली अत्यन्त प्रभावशाली, जनता घण्टो मंत्रमुग्ध 
बनी सुनती रहती । जहाँ भी जाते वहाँके कार्य्यकर्ता, उनकी व्याख्यान- 
सभाओका ताँता बॉघ देते । 

जीवनभर वे दु.खमें डूबे रहे। भरी जवानीमें उनका कंमाऊ 
पुज् चल बसा । पारिवारिक भरण-पोषणकी चिन्ताओने कभी पिण्ड नहीं 
छोड़ा । अपने ही कहे जानेवालोके षड़यन्त्र और विश्वासधातोने उनकी 
कमर तोड़ दी । राजनैतिक घात-प्रतिघातोने उनकी जीते-जी हत्या कर 
दी । यह सब आपदाएँ किसी परवेतपर भी पडती तो वह भी ज़मीनसे लग 
जाता ! फिर सेठीजी तो आखिर मनुष्य थे। कब तक सीना तानकर 
खड़े रहते ? उनका आखिर मानसिक सन्तुलन जाता रहा और वे पूर्वापर 
विरोधी इस तरहकी बातें करने लगे कि यह दीवानी दुनिया उन्हें दीवाना 
समभ बैठी ! 

शऊरमन्दोंसे बहतर था, ऐसा दीवाना । 

और जनवरी १६४२ में उनकी पत्नीका पत्र मिला कि “सुना 
है, सेठीजी इस ससारमें नही रहे हैं। वे ५-६ माहसे घरसे लापता थे ।” 
उस रोज़ दिनभर गुलज़ार देहलवीका यह शेर गुनगुनाता रहा-- 

जहाँ इन्सानियत वहशतके आगे ज़िबह होती है। 
वहाँ ज़िल्लत है दम लेना, वहाँ बदतर है मर जाना ॥ 
डालसियानगर, ११ अक्टूबर १९५१ 


खिझललनवसिलिलि नाता 


आर भी 


>> गोयलोय उझ 


छः वर्षोके बत्दी जीवनके बाद १६९२० ई० में जब सेठीजी 
मुक्त होकर पूना स्टेशन होते हुए बम्बई जा रहे थे, उस समय 
“पूना स्टेशनपर भगवान्‌ तिलक द्वारा उनका अमूतपूर्व स्वागत-समारोह 
किया गया और बे इतने आनन्दविभोर हुए कि उन्होने अपने गलेका रेशमी 
दुपट्टा सेठीजीके गलेमे डाल दिया और अभिनन्दन करते हुए कहा-- 
“आज़ महाराष्ट्रवासी सेटीजोको अपने बीच देखकर फूले नहीं समाते | 
ऐसे महान त्यागी, देशभक्त और कठोर तपस्वीका स्वागत करते हुए 
- महाराष्ट्र आज अपनेको धन्य समझता है। 


सेठीजी जब नज़रबन्द किये गये तो भारतके सभी समाचारपत्रों- 
अभ्युदय, प्रताप, न्‍यू इण्डिया, मॉडनन रिव्यू, लीडर, बगाली, भारतमित्र, 
वेकटेइवर समाचार, हिन्दू, इण्डियत सोशल रिफार्म, भारतोदय, कलकत्ता 
समाचार, हिन्दी-समाचार, अमृतबाज़ार पत्रिका, एडवोकेट---आदिने 
उनके मुक्त किये जानेका आन्दोलन किया । १६१७ में काग्रेसके कल- 
कत्ता अधिवेशनमे भी प्रस्ताव पास हुआ और स्वय एनी बीसेट बाइस- 
रायसे इस सम्बन्धर्म मिली । 

सेठीजीन जैन वद्धमान विद्यालययकी स्थापना १६०७ में की थी । 
यह वह युग था, जब इस तरह॒के विद्यालयोकी कल्पना भी किसीके मस्तिष्क 
में नही थी । न उस समय--गृजरात विद्यापीठ था, न काशी विद्यापीठ 
था। न मालवीयजीके भस्तिष्कमे हिन्दृविश्वविद्यालयकी योजना थी, 
न विश्वकवि रवीद्धनाथ शान्तिनिकेतनके उद्धाटनका शुभ विचार रखते 
थे। न लाला लाजपतरायके 'तिलक आफ पॉलिटिक्स” का अस्तित्व था, 
न देशबन्घुदासका ढाका राष्ट्रिय विद्यालय मौजूद था। इस विद्यालयने 

अल्पकालमें ही जो धार्मिक संस्का रोसे ओतप्रोत निःस्पुही देशभक्त स्नातक 
तैयार किये, उसकी ख्याति चारो ओर फैल गई। काश, इस विद्यालयको 
समाजका पूर्ण सहयोग मिला होता और सेठीजीके बन्दी होनके बाद भी 
इसे चानू रखा जाता । अन्य छोटे-मोटे स्कूल, विद्यालय रूपी पोखर- 
तालाब न बनाकर केवल इस सागरकी रक्षा कौ! गई होती, तो उसके 
प्रखर जलकण सार ससारमे व्याप्त होकर जिस शानसे बरसते और सुजला, 
सुफला भारत मॉको शस्यश्यामला बनाते, कल्पनाके अतिरिक्त अब 
और कहा भी क्‍या जा सकता हैं ? हाय ! 


वसीले हाथ ही आये न क़िस्मत आजमाईके । 

१६२० में नागपुर काग्रेयमे डा० मुजे आदि महाराष्ट्रिय नेता 
नही चाहते थे कि गाँधीजीका जुलूस निकले । यह सेटीजीके ही महान्‌ 
व्यक्तित्वका परिणाम था कि वावजूद घोर विरोधके भी महात्माजीका 
विराट जुलूस नागपुरमे निकल सका । यह जुलूस पुलिस और प्रान्तीय 
नेताओके घोर विरोध करनेपर भी निकाला गया। इससे पुलिसकी 
कितनी बदनामी हुई और वह कितनी चिंढ गई, यह इसी घटनासे जाना 
जा सकता हैं कि १६३७ में मेरी अभिलाषानुसार जेनधर्म सम्बन्धी व्या- 
जञ्यान देनेके लिए सेठीजी भिन्न-भिन्न स्थानोमे होते हुए इन्दौर आये । 
में भी इस एक माहके प्रवासमें उनके साथ था। ग्वालियर राज्यकी तरह 
यहाँ भी सी० आई० डी० लगी रहती थी। सेटीजीको न' जाने क्या सूभा, 


१--रक्षा होतो भो कैसे ? सेदीजीने जिन तत्वसि यह आशियाना 
बनाया था, वह सैयाद और बक़की नज़रोंसे ओकल भी कैसे रहता ! 
बक़ौल इक़्याज्त--- 
लाऊँ वोह तिनके कहींसे आशियानेके लिए । 
बिजलिय बेताव हों, जिनके जलानेके लिए ॥ 
दिलमें कोई इस तरहकों आरज्न पैदा करूँ। 
लौट जाग्रे श्रास्मों मेरे मिटनेके लिए ॥ 
२३ 

मुझसे बग्रैर कहे ही वे सीधे जल पुलिस इन्सपेक्टरके पास पहुँचे, और 
उससे कहा कि मेरा अब राजनीतिसे कोई सम्बन्ध नहीं है । मे केवल 
धर्मोपदेशके लिए 'भ्रमणमे निकला हूँ । अत: सी० आई० डी० अब पीछे 
रखना व्यथं हैँ” यह पुलिस-अफसर वही अग्रेज था, जो १६२० के कांग्रेस 
अधिवेशनके अवसरपर नागपुरमे पुलिस सुपरिण्टेण्डेण्ण था। सेठीजीको 
तत्काल पहचान लिया और आगबबूला होकर अनाप-शनाप बकने लगा, 
जिसका लब्बो-लुबाब यह था कि “तुम सात बार मरकर भी कसम खाओ 
कि भेने राजनीतिक क्षेत्रसे सन्‍्यास ले लिया हे तो भी विव्वास' नहीं 
किया जा सकता ।” और इन्हें तत्काल बँगलेसे बाहर करा दिया । 

जब मुर्भ इस घटनाका पता चला तो बहुत दुख हुआ और मेंने 
भुँकलाकर कहा--आप वहाँ गये ही क्यो ?” सेठीजी बोले-“बेटा, में 
तो हर आदमीके कानमे यह कह देना चाहता हूँ कि मेरा आजके भारतीय 
आन्दोलनसे कोई सम्बन्ध नहीं है! कोई भी मुझे काग्रेस मशीनरीका 
पुर्जणा समझे, इसे में अपनी हतक़ समभता हूँ ।” मेने कहा-'आपके विचार 
वर्तमान हाईकमाण्डसे नही मिलते हे, या वे आपको काम नहीं करने देना 
चाहते है तो न सही, आप चुप रहें। मगर इस तरहसे ऐरे-ग़ैरोसे कहना 
लो आपकी शानके भी खिलाफ हे और आम जनता तो आपकी देशभक्ति 
पर भी शको-शुबह करने लगती है । क्योकि आम धारणा यही है कि 
जो काग्रेसी (पदारूढ वर्गका अनुयायी ) नही है, वह देश-द्रोही है । और 
आप जीवनके अन्तिम दिनोमे अपने सब किये-करायेपर पानी क्यों फेरते 
है ।” वे बोले-- बेटा, मेरे हृदयमे जो नासूर हो गया हैँ, उसे तुम नही 
देख सकते । मेरा इस दूषित वातावरणमे दम घुट रहा हैं, में हर एकको 
अपने अन्तरगकी आवाज़ सुना देना चाहता हूँ ।” 

में उस समय तो उनके भाव नहीं समझा और कहीं मुझसे बोलते 
हुए बेअदबी न हो जाय, इस वजहसे चुप हो गया । पर उनके मनोभावो- 
का अथे आज स्पष्ट समभने लगा हूँ । जब कि उच्च-से-उच्च नेता कांग्रेस 
से पृथक्‌ होकर उसका विरोध करना अपना जव्वलीन धर्म समझे हुए 

हैं। और न जाने कितने गाधी टोपी न पहलनेकी कसम खा बैठे हे । चूँकि 
जब सेठीजी अकेले थे, न उनका कोई सहयोगी था, न उनकी पब्लिसिटी 
करनेवाला कोई प्रेस था, अस्तु अपनी अक्लके पैमानेसे ही लोग सेठीजी- 
को नापते थे । 

मुर्क स्वयं उनकी बातचीत और व्यवहारसे विश्वास हो गया कि 
इन्हे भारतकी स्वतन्त्रताकी कोई चाह नही है, और जो इन्होने अभीतक 
इसके लिए तप-त्याग किये हे, उसका इन्हें पछतावा है । 

इन विचारोसे मुझे बहुत मानसिक क्लेश पहुँचा । मेरे मनने कहा- 
सेठीजी अब जल्दी ही मर जाएँ तो अच्छा है ताकि उनके सुयञ्षमे कोई 
बब्बा न लगने पाये | इसी उधेड-बुनमे मे २-३ रोज़ काफी अन्यमनस्क 
और दृःखी रहा । सेठीजी उडती चिड़ियाकों भाँपनेवाले थे। मुझ उथले- 
को भाँपनेमें उन्हे क्‍या देर लगती ? 

बोले---'बेटा, क्या सचमृच भारतको स्वतन्त्र देनेका अभिलाषी 
है?” 

में गर्दन नीची किये चुपचाप बेठा रहा । 

“तो एक काम कर, अपनी जैन समाजमे दो-चार मिलमालिक है | 
उनसे कहकर तू १००-२०० जर्मन-जापानी उनके मिलमें नौकर रखवा दे ।” 

“इससे क्‍या होगा ? ” 

मेरा कान पकडते हुए तनिक स्नेह-मरे स्वरसे बोलें--“बेवक़्फ, 
अंग्रेज़ सरकार इसे कभी सहन नही करेगी, वह रोक-टोक ज़रूर लगायेगी। 
इससे जर्मन-जापानमें भी असन्तोष फेलेगा और यही असन्तोष महायुद्ध- 
को खीच लायेगा और जहा अग्रेज युद्धमें फंसे, हम उन्हें इतने जोरसे धकेलेगे 
कि समुद्रर्में गोते खाते नजर आयेंगे ।” 

बात जो उन्होंने कही, वह मेरे बल-बूतेकी नहीं थी। मेरे किसी 
भी मिल-मालिकसे इस तरहके सम्बन्ध नही थे जो मेरे कहनेपर इतना 
बड़ा खतरा उठानेको तैयार हो सके । अत' बात आई-गई हुई। मगर 
मैने मनमें कहा कि वह अंग्रेज़् अफसर ठीक ही कहता था कि सेठीका सात 

जनम भी विश्वास नहीं किया जा सकता ? 
> अर > 

सेठीजी ६ वर्षकी नज़रबन्दीसे १६२० में छटने भी न पाये थे कि 
असहयोग-आन्डोलनमे कूद पडे। १६२२ में आप मुक्त हुए तो 
आपको भेंट की हुई गाँधी टोपी नीलाम करनेपर १५०० रु० मे बिकी थी । 

१६२३ मे साम्प्रदायिक दगोको रोकनेके लिए आप गली-क्चोमे 
फिरते थे, तभी किसी मुस्लिम गुण्डेने उन्हें घायल कर दिया । 

इसी वर्ष सेठीजीका इकलौता पुत्र प्रकाश मृत्यु-शय्यापर पडा 
हुआ था ! उसे वे देखने जोधपुर जा रहे थे कि प० सुन्दरलालका तार 
उन्हें बम्बई तुरन्त पहुँचनेके लिए मिला | कर्तेव्यकी पुकारके आगे रुग्ण 
बच्चेकी चीत्कार धीमी पद गई । उसे देखने न जाकर सीधे बम्बई पहुँचे 
और जब सभामे भाषण देने खड़े हुए तो जवान बंटेकी मृत्युका तार भी 
किसीने हाथ थमा दिया । तार पढा, चुपचाप जेबमे रखा और भाषण 
देने लगे | लोगोने सुना तो सर धुन लिया । मगर वे विदेह बने भाषण 
देते रहे। शहरमे खबर पहुँची तो कोहराम मच गया, बाजार बन्द हो 
गये । जनता समवेदना प्रकट करनेकों उमड पडी। 

योह घबराकर जनाज़ा देखने बाहर निकल आये। 
किसीने कह दिया मय्यत जवाँ मालूम होती है ॥ 
---सीमाब अकबराबादी 

१६२५ ई० में कानपुरम काग्रेसके अधिवेशनमे सेठीजीके साथ 
जो नृणस व्यवहार हुआ, वह कभी भुलाया नहीं जा सकता। अजमेर 
भी काग्रेसका एक सूबा समझा जाता था, काग्रेस विधानके अनुसार उसे 
भी अपने प्रतिनिधि चुनकर अधिवेशन भेजनंका अधिकार था। उस 
चूनावमों सेठीजीके अनुयायियोका बहुमत हो गया। यह विरोधीपक्षको 
कंसे सहन होता ? उस चुनावको वकिग कमेटीने रह कर दिया, तो 
सेठीजीके नंतृत्वमें लोगोने पण्डालके दर्वाज्ञेपर सत्याग्रह कर दिया। 
पुलिसकी लाठी खानवाले काग्रेसी स्वयंसेवक इस सत्याग्रहकों बर्दाश्त न 


श्री भर्जुनलाल सेठी ३५७ 


कर सके और स्वयं लाठी खाते-खाते वे इस कलाके इतने अभ्यस्त और 
आदी हो गये थे कि उन्होंने सेठीजीको लाठियोसे बिछा दिया । इस आक्र- 
मणसे सेठीजी अत्यन्त घायल हो गये। उन्हें देखनको स्वय महात्मा 
गाँधी, पं० मोतीलाल नेहरू, लाला लाजपतराय, प० जवाहरलाल नेहरू, 
सरोजिनी नायडू, मौ० मुहम्मदअली, मौ० शौकतअलीके साथ सेठीजीके 
निवासस्थानपर पहुँचे और सेठीजीसे कहा--मु्े आपके चोट लगनेका 
भारी दु ख हैँ, उसके प्रायश्चित्त स्वरूप में उपवास करना चाहता हूँ ।” 
सेठीजीके समक्कानेपर महात्माजीने उपवासके सकत्पका त्याग करते 
हुए कहा-- आप धर्मशास्त्रके ज्ञानमें मेरे गुरुतुल्य हे ।” 


समाचारपत्रोमे जब सेठीजीके घायल होनेके समाचार पढे तो दिल्ली 
आतेपर मेने सेठीजीसे इस घटनाके सम्बन्धमे पूछा । उन्होंने बताया 
कि इस काण्डसे जनता बहुत क्षब्ध हो गई थी, और एक यूवक तो मेरे 
पाँव छुकर महात्मा गॉधीकी हत्याकों उद्यत हो गया था | बडी मुश्किलसे 
मेने उसे रोका। 


एक समय मिश्र विश्वविद्यालयके एक प्रोफेसर अजमेरमे इस्लाम 
जगतके प्रसिद्ध आलिम-फाजिल मौलाना मुईनुद्दीनसे मिलने आये तो 
मौलाना साहवने उनको सेठीजीसे भी मिलाया | बात करके वे बोले--- 
“ऐसे दिग्गज विद्वान॒की मिश्र-विद्यालयकों आवश्यकता हूँ।” 

बताते हे कि १६२० ई० में देशबन्धु सी० आर० दासने सेठीजीसे 
कहा था कि आपके जन्मका उपयुक्त स्थान राजस्थान नही था। आप बंगाल 
में जन्म लेते तो, देखते कि बगाल आपका कितना सम्मान करता है । 


बावजूद गहरे मतभेद होनेके ५ जुलाई १६३४ को महात्मा गाँधी 
स्वय सेठीजीकी कुटियापर मुलाकात करने गये, और उन्हें पुनः राज- 
नीतिमे भाग लेनेको विवश किया ! £ सितम्बर १६३४ को वें राज- 
पूताना एवं मध्य भारत प्रान्तीय काग्रेसके प्रान्तपति चुने गये, किन्तु प्रति- 
पक्षी दलने इस चुनावकों भी रह करा दिया । 


३७८ जैन-जागरणके अप्रवृत 


राजपूतानेका राजनैतिक वायुमण्डल इतना विषाक्त हो गया 
कि सेठीजीन भारत छोडकर १६३५ में अफ्रीका जानेका निश्चय कर 


लिया, किन्तु पासपोर्ट लेनेके बाद भी वे न जा सके । में समभता हूँ आथिक 
कठिनाइबोके कारण ही ऐसा हुआ होगा । 


फिर वे मेर कहनेसे राजनंतिक क्षेत्रका सर्वथा त्याग करके सामा- 
जिक सेवाके लिए तत्पर हो गये और यत्र-तत्र धामिक प्रवचनोंकों जाने 
लगे थे। राजनैतिक कार्योमे उनको अत्यन्त अरुचि हो गई और वे सर्व- 
घर्मममभावी हो गये । 


यद्यपि उनका जन्म जैनकुलमे हुआ था और जेनधर्ममे पूर्ण श्रद्धा 
एवं आस्था रखते थे, साथ ही अन्य धर्मोके प्रति भी आदर रखते थे। 
उनका सहृदयतापूर्वक बखान करते थे । उनका रोम-रोम अनेकान्त-सुधा- 
में भीगा हुआ था । उन्हें सभी धर्मोमे अच्छाइयाँ नजर आती थी । उनकी 
अनेकान्त दृष्टिमे राम-रहीम, बुद्ध-महावीरमे कोई अन्तर नहीं था। 


शेख़ हो या बिरहमन साबूद है सबका वही। 

एक है दोनोंको मंज़िल फेर है कुछ राहका॥ 
--अज्ञात 
जैनधर्मपर प्रवचन करते तो मालूम होता, कोई आँखो-देखा समव- 
सरणका वर्णन कर रहा हैँ । गीतापर बोलने लगते तो विदित होन लगता, 
इसी अर्जुनको योगिराज क्ृष्णने गीता सुनाई थी, और इस्लामपर जब 
वाज़ फर्माते तो अच्छे-अच्छे मौलवियोको अपनी लाइल्मी और तग- 
दिलीका अहसास होने लगता | उनके लिए देर-ओ-हरममे कोई अन्तर 

नही था । 


तुम्हारा ही बुतख़ाना काबा तुम्हारा । 
है दोनों घरोंमे उजाला तुम्हारा ॥ 
--आगाशाइर देहलबी 


हरी अजु नलाज़ खेठो झ्भ९ 


वे सकीर्णहदय धर्मोन्मादी पण्डितों और मजहबी मुल्लोंकी परछाईसे 
भी दूर रहते थे । मज़हबी दीवानोको वे मानवताका कलडू समझते 
थे। मेर साथ प्रवासमे एक माहके करीब रहे। तीर्थोकी भक्तिपूर्वक 
वन्दना-पूजा भी करते और चलते हुए कोई मन्दिर-मस्जिद रास्तेमें आते 
तो वहाँ से भी बा-अदब गुजरते । 


तेरे ज़िक्रने, तेरी फिक्रने, तेरी यादने वोह मज्ञा दिया। 
कि जहाँ मिला कोई नक़्शेपा, वहीं हमने सरको झुका दिया ॥ 
--अहज़ाद ल़खनवी 
लेकिन उनके राजनंतिक प्रतिद्वन्द्री जो ऊपरसे तो देशभक्तिका 
जामा पहने हुए थे और अन्तरगमे घोर सम्प्रदायवादी थे, सेठीजी द्वारा 
राजनैतिक क्षेत्र सर्वथा परित्याग कर देनेपर भी, उनके विरोधी बने रहे 
और अपनी कलुषित मनोबृत्तिका यहाँ तक परिचय दिया कि--'सेठीजी 
मुसलमान हो गये ।” यह क्र और असत्य प्रचार करनेसे भी बाज 
नही आये। 
न हुआ सकू मयस्सर उसे बहरे ज़िन्दगीमें । 
किसी मौजने डुबोया, किसी भौजने उसारा॥ 
--अज्ञात 
राजनतिक क्षेत्रसे उन्हें हटाने एवं मिटानेमे कंसे-कैसे प्रयत्न किये 
और कितने लाख रुपये व्यय किये । यह सब भेद--उन मिटानेवालोमें 
ही फूट पड जानेके कारण खुल चुके हे । सत्ताधारी राजनंतिक लोग-- 
हॉमे हाँ न मिलानेवाले व्यक्तियोको किस बुरी तरह समाप्त कर देते हैं 
यह सेठीजीके नेतिक वधके समय तो जनता नहीं समझ सकी, क्योकि 
पहली घटना थी । 


नया विस्मित्ल हूँ, में वाक़िफ नहीं रस्मे शहादवसे । 
बता दे तू ही ऐ जाछिम ! तड़पनेको अदा क्‍या है ! 
--उकबस्स 


३६० औैन-जागरणके अग्रदूत 


लेकिन जब नरीमैन, खरे, सुभाष भी इस नीतिके शिकार बनाये 
गये, तब लोगोंने सेठीजीकी दयनीय स्थितिको समझा । और आज तो 
यह आम रिवाज हो गया है कि ३०-३० वर्षके खरे कार्यकर्ता भी काग्रेस 
छोडनेको वाध्य कर दिये जाते हे । कामग्रेसके प्रमुख प० जवाहरलालजी 
भी कब बाहर कर दिये जायें, कहा नही जा सकता | 
वोह पलकों पे आ ही गया बनके ओऑँसू। 
जबां पर न हम ला सके जे। फ़साना॥। 
--हसरत सहबाई 
सेठीजीका आत्मधर्म क्या था, और बे किस श्रेणीमे पहुँच गये थे, 
यह म्‌भको लिखे गये १७ अगस्त १६३७ के पत्रमे विदित होगा, जो 
कि मेरे पास आज भी सुरक्षित है । लिखा है-- क्या अच्छा हो जो मैं 
केवल सर्वज्ञोपासक अनेकान्ती नामसे ही पुकारा जाऊं, ओर इसी तरह 
और ऐसे ही स्थानमें चढ़ जाऊँ, जहाँ तौहीद हो तोहीद हो, इरतिकाका 
यथार्थ हो ।”” 
यानी जहां पहुँचकर गुण, गुणी, ज्ञाता, ज्ञान, ज्ञेय, ध्यान, ध्याता, 
ध्येयका अन्तर न रहे । तू और मेका भेद ही नष्ट हों जाय । 
अब मुहब्बत ही मुहब्बत है न हम हैं और न तुम । 
जिसके आगे कुछ नहीं है, वह मुक़ाम आ ही गया।॥। 
--आसी लखनवो 
सेठीजी राजनैतिक क्षेत्रमे ही पीडित नही रहे, वे पारिवारिक भरण- 
पोषणकी चिल्तामे भी जीवनके अन्तिम श्वास तक गलते रहे । यौवनके 
पहले ही ज्वारमे देश-सेवार्म कूद पडे । बडोका सचित सब कुछ स्वराज्य 
के दावपर लगा दिया। बुढ़ापेमे सहायता तो दूर ३० रु० मासिक बेतन 
पर भी वे महगे समझे गये-- 
वक़्ते पीरी दोस्तॉंकी बेरुख़ीका क्या गिला 
बचके चलता है, हर्‌इक गिरती हुई दीवारसे ॥ 
“- अज्ञात 


श्री अज्ु नलाल सेटी ३६१ 


उनकी इस दयनीय स्थितिका पता, इस पतन्रसे भले प्रकार जाना 
जा सकता ह-- 


अजमेर 
१७ अगस्त १९३७ 

बन्धुबर, 

में कल्न यहाँ आया, जयपुरमें बोमार हो गया था। मेरी तन्दुरुस्ती 
ख़राब हो ही गई'। दर असलमें में दिलोदिमाश खो ही चुका। यहाँ 
आपका पत्न रखा हुआ मिला । आपने जे कुछ लिखा है--वाक़ई वह 
चैसा ही है, जो मैं समझ चुका था। ठोक हो है श्रद्धा और प्रेम-भावना 
असमथ और अशक्तक प्रति कभी किसीकी न रही और न रहेगी। भूल 
इतनो-सी मेरी है कि मेंनें अपनेको ३० रु० का नौकर न समझा ।'*'' ४ 

गोयलीजी, सच है रुपयेका दासत्व नरकसे बढ़कर है, और रुपया 
तो दास भी बनाता है 

एक ब्यक्तिक सहारे रहना न मेरे लिए इृष्ट है न उपादेय । नौकरो 
तो ३० २० की यहाँ भी मिल हो जायगी मुझे तो एक उद्देश्य सताता है 
और यह वही है जे शायद शपथ खाकर मैंने आपसे उभय पक्के 
बचनोंके साथ जअयपुरमें अ्रकट किया था। मेरे बच्चे आनासागरमें छुबो 
दिये जाएँ, कुछ परवाह नहीं । मेरा क़तल कर दिया जाय फवबहा' । 
अन्न कष्ट, जल कष्ट, वायु मा आदें' 

2क 5 8 मैं तो जैनधम्स॑ और उस राजनीतिका प्रचार करूँगा जो 
आपसे कई बार स्पष्ट हो चुके है। जे बढ़वानोपर' ले गये, वे ही आगे 


“० सेंठी 


३--बहुत बहतर । 

२-३-इन स्थानोपर स्वयं सेठीजीने बिन्दु लगाये हैं । 

३--बढ़बानी-बावनगजा त्षेश्रपर मैंने श्रौर सेठीजीने भक्तिभावपूतक 
घन्दुना की थो, उसीकोी ओर संकंत है। 


१६२ जैन-जागरणके अअदूत 


राजनैतिक और आधिक दुश्चिन्ताओके कारण सेठीजीका मानसिक 
सन्तुलनन आखिर खराब हो गया, और जब कही आश्रय नहीं मिला 
तो ३० 5० मासिकपर म्‌ स्लिम बच्चोको पढानेपर मजबूर हो गये । अपने 
ही लोगोकी इस बे वफाईका उनके हृदयपर ऐसा आघात लगा कि उन्होंने 
घर आना-जाना भी तर्क कर दिया और २२ दिसम्बर १६४१ को इस 
स्वार्थी ससारसे प्रयाण कर गये । 


जिस असाम्प्रदायिक तपस्वीकी अर्थीपर कबीरकी मैयतकी तरह 
गाइने-फूंकनेके प्रश्नपर हिन्दु-मुस्लिम संघर्ष होता । वह भी कुछ सम्प्र- 
दायी मुसलमानोंके षड्यन्त्रके कारण न हो सका । उनके परिवारवालो- 
को भी तीन रोज बाद सेठीजीकी मृत्युका सवाद मिला, और इस तरह 
वे गालिबके निम्न शेरके मिसदाक बने-- 


वफ़ादारी बशतें इस्तवारी असल ईसमाँ है। 

मरे बुतख़ानेमें तो काबेमं गाड़ो बिरहसनको ।॥ 
मिर्जा ग़ालिबकी यह पवित्र भावना केवल कल्पना ही कल्पना थी | 
किसी भी गैरमुस्लिमको कभी यह सन्‍्मान (?) न कभी प्राप्त हुआ 
और न होगा । वह तो जिन मजहबी दीवानोने सेठीजीको दफ़्नाया,. 
उनके मस्तिष्कम यह विचार था, कि उनकी इस हालतसे हिन्दुओको 
जलील किया जाय कि तुम्हारा इतना बड़ा नेता हमने दफ़ता दिया | 


१--शालिब फ़र्माते हैं--वफ़ादार होना हो सबसे बड़ा ईमान है। 
जे जीवनमर अपने ईमान टेकपर क्रायम रहे, अगर ऐसा ब्राह्मण मरे तो 
वह इस अतिष्ठाका अधिकारी है कि उसकी समाधि काबेमें बनाई जाय । 


२--किसो व्यक्तिको काबेसें सनाधि मिले, यह मुसत्षमानोंमें बहुस 
झधिक सम्मान समझा जाता है। फिर हिन्दूको, जिसे वे काफ्रिर समसखे 
हैं, अगर काबेमें समाधि मिल सके जे कि क़तई अ्रसम्भव है, उसके 
साग्यपर तो फ़रिइतोंको मी ईष्यां होगी। 


श्रो अज्ु नज्ञाल सेठी श्र 


काश, हिन्दु-मुस्लिमोंमें यह सच्चा स्नेह होता कि हिन्दू--पवित्र मुसलमान 
को अपने यहाँ अग्नि संस्कार देकर उसका अभिनन्दन करते और मुसलमान 
शुद्ध हिन्दूको अपने यहाँ दफ़्ताकर उसका अहतराम करते तो यह सम्प्रदाय- 
वादके नामपर रक्‍्तकी सरिता ही क्यो बहती ? जो सेठी जीवनभर 
गुरुडमवाद, पोपडमवाद, सम्प्रदायवादके विरुद्ध लड़ता रहा, मिटता रहा, 
वही सेठी इन मजहबी दीवानो द्वारा इस तरह समाप्त कर दिया जायगा । 
विधिके इस लेखको कौन मेट सकता था ? -बकौल जिगर मुरादाबादी- 

उसी कश्तीको नहीं ताबे तलातुम सदहैफ़ । 

जिसने मुँह फेर दिये थे कभी तूक़ानोंक ।॥ 


डालमियानगर, 
१४ अक्टूबर १९७१ 


के ब् 
केटठीजीके दो पतच्च' 

[ पुराने काग़ज़ात उलटते हुए मुझे स्वर्गीय श्रद्धेय पं० 
अजु नलालजी सेठोका निम्न पत्र फुलिस्कैप श्राकारके छह प्रृष्ठो्मे 
पेंसिलसे लिखा हुआ मिला । यह पत्र जिनको सम्बेधन करके 
लिखा गया है, उनका नाम और उन सम्बन्धी व्यक्तिगत बातें 
और कुछ राजनैक्षिक चर्चाएं जो श्रब भ्रप्नासंगिक हो गईं हैं-- 
छोड़कर पत्र ज्यों-का-स्थों दिया जा रहा है। पन्नके नीचे उनके 
दस्तख़त नहीं हैं । हालांकि समूचा पत्र उन्हींके हाथका लिखा 
हुआ है। सालूम होता है या तो वे स्त्रयं इस कटे-छटे पत्रको 
साफ़ करके भेजना चाहते थे या दूसरेसे प्रतिलिपि कराके भेज्नना 
चाहते थे, परन्तु ज़रदीमें साफ़ न होनेके कारण वहाँ सेज दिया । 
सम्भवतः जेनसमाजकों लक्ष करके लिखा गया उनका यह 
अन्तिम पत्र है, ध्यान रहे यह पतन्न झुुझे नहीं लिखा गया था। 
पत्र मेरी भाफ़ेत आया था, इसलिए उन्हें दिखाकर मैंने अपने 
पास सुरक्षित रख छोढ़ा था ।--गोयद्ञीय ] 

अजमेर 
१६ जुलाई १६३८ 
धम्मबन्धु, 
ससारके मूल तत्त्वको अहंत-केवली कथित अनेकान्त स्वरूपसे 
विचारा जाय और तदनुसार अभ्याससे उसका अनुभव भी प्राप्त हो तो, 
स्पष्ट हो जाता है कि प्रत्येक द्रव्य, क्षेत्र, काल, भाव अपनी विश्येषता रखता 
है, और बेयक्तिक एवं सामूहिक दोनो ही प्रकारके जीवनमें परिवर्तन स्ववश 
हो चाहे परवश, अवश्यम्भावी होता है । यह परिवर्तन एकान्तसे निर्दोष 
श्रेयस्कर ही होगा ऐसा नहीं कहा जा सकता । कई अवस्थाओमें वेयक्तिक 
रूपसे और कतिपयमें सामूहिक रूपसे परिवर्तन अर्थात्‌ इन्कलाब हित 
और कल्याणके विरुद्ध अवाडछनीय नहीं नहीं--विष-फलदायक भी 
साबित होता हैं। मानव जातिका समप्टिगत इतिहास इसका साक्षी 
है। अतः भारतमें परिवर्तत--इन्कलाबका जो शोर चहुँ ओर मच 
रहा है और जिसकी गूंज कोने-कोनेमे सुनाई दे रही है, उससे जेनसमाज 
भी बच नहीं सकता, परन्तु अनेकान्तदृष्टिसे तथा अनेकान्तरूप ज्यवहार- 
में ज॑नसमाजके लिए उक्त परिवतेन ध्वनिसे उत्पन्न हुआ वाताकाश 
किस ह॒द तक लोकिक और पारलौकिक दोनो ही प्रकारका हित-साधक 
होगा, यह एक गहन विचारणीय विषय हैं। इसी समस्या और आशयको 
लेकर में आपके सम्मुख एक खुली प्रार्थना लेकर उपस्थित होता हूँ और 
आपका विशेष ध्यान बालसुखसे हटाकर अन्तस्तलकी तरफ ले जानेका 
प्रयास करता हूँ । मुझे आशा हे कि मेरे रक्त-मास रहित शुष्क तन- 
पिजड़ेके क़ंदी आत्माकी अन्तध्वेनि आपके द्वारा जेनसमाजियोके बहि- 
रात्मा और अन्तरात्मामें पहुँच जाय जो यथार्थ तत्त्वदशेनकी प्रगति 
और मोक्षसिद्धिमें साधक प्रमाणित हो ! 
आप ही को में क्‍यों लिख रहा हूँ, आपसे ही उक्त आशा क्यो होती 
है, इसका भी कारण है। मेरा जीवनभर जेनसमाज और भारतवर्षके 
उत्थानमें साधारणतया वाकशूर वा क़लमशूरकी तरह नही गुजरा, मेने 

असाधारण आकारके घन-पिण्डमें अपना और अपने हृदय-मन्दिरकी 
दिव्य तपस्वी-मू्तियोका उबलता हुआ रकक्‍त दिया है, जेनो और भार- 
तीयोके उग्र तपोधन देवोका प्रत्येक जीवन-मार्गमें सवपर-भेद जनित वासना- 
ओको भस्मीभूत करके सार्वहितके लक्षसे प्रगतिका क्रियात्मक सचालन 
किया और कराया हैं। भारतवर्षीय ज॑नशिक्षा-प्रचारक समितिका 
संगठन स्वर्गीय दयाचन्द्र गोयलीय और उनके वर्गके अन्य सत्यहृदयी 
कार्यकर्ता--मोती,' प्रताप, मदन, प्रकाश” की जेसी राजन॑तिक 


१--स्वर्गीय वीर-शहीद मोतीचन्द सेठीजीके शिष्य थे। इन्हें 
आराके महन्तको वध करनेके अभियोगमें (सन्‌ १९१३) में आशण-दरण्ड 
मिला था। गिरफ़्तारीसे पूर्व पकढ़े जानेकी कोई सम्भावना नहीं थी। 
यदि शिवनारायण द्विवेदी पुलिसकी तलाशी लेनेपर स्वयं ही न बहकता 
तो पुलिसको लाख सर पटकने पर भी सुराग नहीं मिलता । पकड़े जानेसे 
पू्े सेठीजी अपने प्रिय शिष्योंके साथ रोज़ञानाकी तरह धूमने निकले थे 
कि मोसीचन्दने अ्इन किया “यदि जेनोंको प्राणदयड मिले तो वे झृत्युका 
आलिक्ञन किस प्रकार करें ?” बालकके सुँहसे ऐसा वीरोचित, किन्तु 
असामयिक अश्न सुनकर पहले तो सेठीजी चौंके, फिर एक साधारण प्रश्न 
समझकर उत्तर दे दिया । प्रश्नोत्तके एक घटे बाद ही पुलिसने घेरा 
डालकर गिरफ़्तार कर लिया, तब सेठीजी, उनकी रत्युसे वोरोचित 
जूझनेकी तैयारीका अभिप्राय समझे । ये मोतीचन्द महाराष्ट्र प्रान्तक थे । 
इनको स्कृतिस्वरूप सेठीजीने अपनी एक कन्या महाराष्ट्र प्रान्त-जैसें सुदूर 
देशमें ब्याही थी । सेठीजोके इन अमर शहीद शिष्योंक सम्बन्धर्म प्रसिद्ध 
विप्लववादी श्री शचीन्द्रनाथ सान्यालने “बन्दी जीवन” ह्वितीय भाग 
प्रृू० १३७में लिखा है--““जेनधर्मावल्लम्बी होते हुए भी उन्होंने कतंव्यकी 
ख़ातिर देशके मजनलके लिए सशख्य विप्लवका मार्ग पकड़ा था। महन्तके 
ख़नक अपराधमें वे भी जब फॉँसीकी कोठरीमें क्रेद थे, तब उन्होंने भी 

आत्मोत्सर्गी चौकडियाँ मेरे सामने इस असमर्थ दशामें भी चिर आराध्य 
पदपर आसीन है; प्रातःस्मरणीय आदर्श पण्डितराज गोपालदासजी बरेया, 
दानवीर सेठ माणिकचन्द्र और महिला-ज्योति मगन बहन आदिके नेतृत्व- 
भण्डलका में अंगीभूत पुजारी अद्यावधि हूँ और पर्देकी ओटमें उन सबकी 
सत्तावाटिकाका निरन्तर भोगी भी हूँ और योगी भी । कौन किधर कहाँसे, 
यहाँ क्या और वहाँ क्या इत्यादि प्रत्येक प्रश्नके उत्तरमं मेरे लिए तो 
उक्त दिव्य महापुरुषोंकी आत्माएँ ही अचूक परीक्षा-कसौटीका काम 


जीवन-मरणक वैसे ही सन्धिस्थलसे श्रपने विप्लवक साथियोंके पास जो 
पत्र सेज्ा था, उसका सार कुछ ऐसा था--““भाई सरनेसे डरे नहीं, और 
जीवनकी भी कोई साथ नहीं है; भगवान्‌ जब जहाँ जैसी अवस्थामें 
रक्खेंगे, वेसी ही भ्रवस्थामें सन्तुष्ट रहेंगे ।” इन दो थुवकोर्मेंसे एकका नाम 
था मोतीचन्द श्रौर दूसरेका नाम था माणिकचन्द्र या जयचन्द्र | इन सभी 
विप्लवियोंके मनके तार ऐसे ऊँचे सुरमें बंधे थे जो प्रायः साधु और 
फ़क़ीरोंके बीच ही पाया जाता है ।” 

२--प्रतापसिंह वीर-केसरी ठाकुर केसरीसिंहक सुपुत्र और सेठोजीक 
प्रिय शिष्य थे | सेढोजीक आदेशसे ये उस समयके सर्वोच्च क्रान्तिकारी 
नेता स्वर्गीय रासबविहारी बोसके सम्पर्कमें रहते थे । इनके जाँबाज़ 
कारनामे और आस्मोत्सर्गंकी वीरगाथा “चाद” वरेरहमें प्रकाशित हो 
खुकी हैं । 

३--मदनमोहन मधथुरासे पढ़ने गये थे, इनके पिता सराफा करते थे। 
सम्पन्न घरानेके थे। सम्मवतः इनकी झूत्यु अचानक ही हो गई थी । 
इनके छोटे भाई भगवानूदीन चोरासीमें सन्‌ १४-१५में मेरे साथ पढ़ते 
रहे हैं, परन्तु मदनसोहनके सम्बन्धर्मे कोई बात नहीं हुईं। बाल्यावस्था- 
के कारण इस तरहकी बातें करनेका उन दिनों शऊर ही कब था ? 

४--अकाशचन्द सेठीजीके इकलौते पुत्र थे । खेठीजी की नज़रबन्दीके 
समय यह बालक थे। उनकी अलुपस्थितिर्मे अपने-परायोंके व्यवहार 

देती है, चाहे उस समयमें और अब जीवोके परिणामों और लेश्याओमें 
जमीन-आस्मानका ही अन्तर क्‍यों न हो गया हो । 

सतनामें परिबद्का अधिवेशन पहला मौका था, तब उल्लेखनीय 
जेनवीर-प्रमुख श्री... . . . »»«»०० के द्वारा आपसे मेरी भेंट हुई थी। 
में कई वर्षोके उपयुक्त मौनाग्रहक्षतके बाद उक्त अधिवेशनमें शरीक हुआ 
था। इधर-उधर गत-पुकक्‍्तके सिंहावलोकनके पश्चात्‌ में वहाँ इस नतीजे 
पर पहुँच चुका था कि आपमें सत्य-हृदयता है और अपने सहधर्मी जन- 
बन्धुओके प्रति आपका वात्सल्य ऊपरको भिली नही है, किन्तु रंगोरेशे 
में खौलता हुआ खून है, परन्तु तारीफ यह है कि ठोस काम करता हैं और 
बाहर नहीं छलकता ॥"*४“** 

इस तरह मूझे तो दृढ प्रतीत होता हैं कि आपके सामने यदि में 
जेनसमाजके आधुनिक जीवन-सत्त्वके सम्बन्धमे मेरी जिन्दगी भरकी 
सलभाई हुई गृत्यियोकी रख दूँ तो आप उनको अमली लिबासमें जरूर 
रख सकेंगे। अपेक्षा--विचारसे यही निडचयमें आया। 
बन्धुवर, 


आपने राष्ट्रिय राजनैतिक क्षेत्रके गुटामें घुल-धुलकर काम किया 
है, उसकी रग-रगसे आप वाकिफ हो चुके हे और तजरुबेसे आपको यह 
स्पष्ट हो चुका हैँ कि हवाका रुख़ किधरकों है । इसीसे परिणाम-स्वरूप 
आपने निर्णय कर लिया कि जैनेतरोकी ज्ञात व अज्ञात भक्ष्य-भक्षक 
प्र्निद्न्द्रिताके मुकाबिलेमें सदियोंके मारे हुए जैनियोके रग-पटठोमें जीवन- 
संग्राम और मूल संस्कृतिकी रक्षाकी शक्ति पैदा हो सकती है तो केवल 





तथा आपदाशरोंक अनुभव आप करके युवा हुए। सेटीजी ५-६ वर्षको 
नज़रबन्दीसे छुटकर आये ही थे कि उनकी प्रवास-अचस्थामें ही श्रकस्मात्‌ 
झत्यु हो गई। सेठीजीको इससे बहुत आघात पहुँचा । इन्हीं प्रकाशको 
स्टृति-स्वरूप इनके बाद जन्म लेने वाले पुत्रका नाम भी उन्होंने प्रकाश 
ड्टी रक्‍्खा । 

उन्ही साधनों और उपायोंसे जो दूसरे लोग कर रहे हैं, अथवा जिनमें बहुत 
कुछ सफलता जैनोंके सहयोगसे मिलती है।''**** 

आपके सामने आधुनिक काल-प्रवाहके भिन्न-भिन्न आन्दोलन- 
समूह धामिक वा सामाजिक, वाड्छनीय वा अवाड्छनीय, हेथ वा उपा- 
देय, उपेक्षणीय था अनुपेक्षणीय, आदरणीय वा तत्तरस्कार्य, व्यवहायें वा 
अव्यवहाय, लाभप्रद वा हानिकर इत्यादि अनेक रूप-रूपान्तरमें मौजूद 
है। उनमेंसे प्रत्येकका तथा उनसे सम्बन्ध रखनेवाली घटनाओका गृहस्थ 
तथा त्यागी, आवक-शआ्राविकाओके दैनिक जीवनपर एवं भन्दिर-तीर्थों 
अथवा अन्य प्रकारकी नृतन और पुरातन सस्थाओंपर पड़ा है, वह भी: 
आपके सम्मुख है। में तो प्रायः सबमें होकर गुजर चुका हूँ, और उनके: 
कतिपय कडवे फल भी खूब चाख चुका हूँ और चाख रहा हूँ । अतः आपका 
और आपके सहकारी कार्यकर्ताओका विशेष निर्णायक लक्ष इस ओर 
अनिवार्य-अटल होना चाहिए । नहीं तो जैन संगठन और जैनत्वकी रक्षाके. 
समीचीन ध्येयमें केवल बाधाएँ ही नहीं आयेगी, धक्का ही नहीं लमेंगे,. 
प्रत्युत नामोनिशान मिटा देनेवाली प्रलय भी हो जाय तो मानवजातिके 
भयावह उथल-पुथलके इतिहासको देखते हुए कोई असम्भव बात नहीं 
है । अल्पसख्यक जातियोंकों पैर फूंक-फूंककर चलना होता है और बहु- 
संख्यक जातियोके बहुतसे आन्दोलन जो उन्हीको उपयोगी होते है, अल्प- 
संख्यकोर्में घुस जाते है और उनके लिए कारक होनेकी अपेक्षा मारकका 
काम देते है । उनकी बाहरी चमक लुभावनी होती है, कई हालतोमें तो 
भाँखोंमें चकाचौंध पैदा कर देती है, मगर वास्तवर्मं 008 ३8 7०७ 
8०१ 8॥/06४४ हरेक चमकदार पदार्थ सोना ही नहीं होता । बहुसंख्यक 
लोगोंकी तरफ़्से मलमली खूबसूरत पलंगोसे ढके हुए खड्ड़े विचारपूर्वक 
वा अन्तःस्थित पीढ़ियोके स्वभावज चत्रसे तैयार होते रहते हें, जिनके 
अलोमन और ललचाहंटमें फेसकर अल्पसंख्यक लोग शत्रुकों ही मित्र 
समभने लगते है, यही नहीं; किन्तु अपने सत्व-स्वत्वकी रक्षाका खयाल 
तक छोड़ बैठते हैं। किमधिकम्‌, इस स्व-रक्षणकी भावना वासना भी 

उतको अहितकर जेंचने लगती है। इसके अलावा भावी उदयावलीके 
बल अथवा यो कहूँ कि कालदोषसे अभागे अल्पसंख्यकोमेंसे कोई कंस जैसे 
भी पैदा हो जाते है जो अपने घरके नाश करनेपर उतारू हो जाते हैं, गैरों 
के चिराग जलाते हैं और पूर्वजोके घरको अँधेरा नरक बना देते है । 

हल कह इस तरह जैन कुलोमें, जैन पञचायतामें, जैन गृहोमे चलती- 
चलाती ठण्डी पड़ी हुई आम्नायोंमें कलह, भीषण क्षोभ और तत्काल- 
स्वरूप तीज्र कबायोदय और अशुभ बन्धके अनेक निमित्त कारणोसे बचाकर 
खैसोका रक्षण, सगठन और उत्थान होगा, तभी इस समयकी लपलपाती 
हुई अनेकान्त-नाशक जाज्वल्यमान दावाग्निसे जैनधर्म और जैनसस्कृति 
स्थिर रहेगी । 


ं॑मनमम ४. ४४+-- 


की 


[ यह पत्र सेठीजीने मुख़्तार साइबको लिखा था, जे! कि अनेकान्त 

चर १ किरण ४ में प्रकाशित हुआ था। ] 

अन्धुवर, 
अनेकान्त-साम्यवादीकी जय 

अनेक दन्द्दोके मध्य निईन्द्र अतेकान्त की दो किरणें सेठीके मोह- 
तिमिराच्छन्न बहिरात्माको भेदकर भीतर प्रवेश करने लगी तो अन्तरात्मा 
अपने गुणस्थान-दन्द्मेंसे उतके स्वागतके लिए साधन जुटाने जगा। 
परन्तु प्रत्याख्यानावरणकी तीत्र उदयावलीने अन्तरायके द्वारा रूखा जवाब 
दे दिया; केवल अपायविचयकी शुभ भावना ही उपस्थित है। आशु- 
निक भिन्न-भिन्न एकान्ताग्रह-जनित साम्प्रदायिक, सामाजिक एवं राज- 
नैतिक विरोध व मिथ्यात्वके निराकरण और मथनके लिए अनेकान्त- 
त्त्ववादके उद्योतन एवं व्यवह्ाररूपमें प्रचार करनेकी अनिवार्य आव- 
इयकताकों में वर्षसिं महसूस कर रहा हूँ । परन्तु तीत्र मिथ्यात्तोदयके 
कारण आस्ताय-पथ-वादके शागद्वेंषर्में फेसे हुए जैन नामाख्य जनशमूहको 
ही ज॑नत्व एवं अनेकान्त-तत्त्वका घातक पाता हूँ; और जैनके अगवा वा 
समाजके कर्णधारोंको ही अनेकान्तके विपरीत प्ररूपक वा अनेकान्ताभास- 
"के गर्तेमें हठ रूपसे पड़े देखकर मेरी अब तक यही धारणा रही है कि अनें- 
कान्त वा जैनत्व नूतन परिष्कृत शरीर धारण करेगा जरूर, परन्तु उसका 
क्षेत्र भारत नही, किन्तु और ही कोई अपरिग्रह-वादसे शासित देश होगा । 
अस्तु, अनेकान्तके शासनचक्रका उद्देश्य लेकर आपने जो मकश 
उठाया है, उसके लिए में आपको और अनेकान्तके जिज्ञासुओंकों बधाई 
देता हूँ और प्रार्थनारूप भावना करता हूँ कि आपके द्वारा कोई ऐसा युग- 
अधान प्रकट हो, अथवा आप ही स्वय तद्गूप अन्तर्बाह्य विभूतिसे सुसज्जित 
हो, जिससे एकान्त हठ-शासनके 'साम्राज्ययी पराजय हो, लोकीद्धारक 
विश्व-व्यापी अनेकान्त शासनकी व्यवस्था ऐसी दुढ़तासे स्थापित हो कि 

चहुओर कम-से-कम षष्ठ गुणस्थानी जीवोका धर्मशाध्बन-काल मानव- 
जातिके--नही-नही जीवविकासके इतिहासमें मुख्य आदर्श प्राप्त करे, 
जिससे प्राणिमात्रका अक्षय्य कल्याण हो । 

इसके साथ यह भी निवेदन कर देना उचित समभता हूँ कि अब 
इस युगमें साख्य, न्याय, बौद्ध आदि एकान्त दर्शनोसे अनेकान्तवादका मुका- 
बिला नही है, आज तो साम्राज्यवाद, धनसत्तावाद, सैनिकसत्तावाद, गृरु- 
डमवाद, एकमतवाद, बहुमतवाद, भाववाद, भेषवाद, इत्यादि भिन्न-भिन्न 
जीवित एकान्तवादसे अनेकान्तका संघण हैं। इसी संघर्षणके लिए 
गाधीवाद, लेनिनवाद, मुंसोलिनीवाद आदि कतिपय एकान्तपक्षीय नवीन 
मिथ्यात्व प्रबल वेगसे अपना चक्र चला रहे है । . . . 

अतः इस युगके समन्तभद्ग वा उनके अनुयायियोका कर्त॑व्यपथ तथा 
कर्म्म उक्त नव-जात भिथ्यात्वोको अनेकान्त अर्थात्‌ नयमालामें गूँथकर 
प्रकट करना होगा, न कि भूतमें गडे हुए उन मिथ्यादशेनोकों कि जिनके 
लिए एक जैनाचायेने कहा था कि “षड्दशन पशुग्रामको जैनवाटिकार्में चराने 
लें जा रहा हूँ ।” महावीरको आदर्श-अनेकान्त-व्यवहारी अनुभव करने- 
वालोका मुख्य कर्तव्य है कि वे कटिबद्ध होकर जीवोको और प्रथमत' 
भारतीयोको माया-महत्त्व-वादसे बचांकर यथाथ मोक्षवाद तथा स्वराज्य 
का आग्रह-रहित उपदेश दें । और यह पुण्यकार्य उन्हीं जीवोसे सम्पादित 
होगा, जितका आत्म-शासन शुद्ध शासनशून्य वीतरागी हो चुका हो । 

अन्तमें आपके प्रशस्त उद्योगमें सफलताकी याचना करता हुआ 

अजमेर आपका बिरमुमुक्षु बंध 

ओर अगर मर जाइये तो.... 


महात्मा भगवानदोन 


अजुनलाल सेठीको लोगोंने भुला दिया। भुला देना हम बड़ा 
अच्छा काम समभते है । जो समाज अपने चाँदों, अपने सूर्यो- 
को भुलाना नही जानता वह जीना नहीं जानता । पर चाँद और सूरजको 
भुलानेके लिए बड़ी अक्ल चाहिए, बड़ी हिम्मत चाहिए, बड़ा त्याग चाहिए 
और मर मिटनेकी तैयारी चाहिए | तुलसीने हिन्दीमें रामायण लिखकर 
वाल्मीकिकों भूलवां दिया, विनोबान मराठीमे गीताई' नामसे गीताका 
अनुवाद करके मराठी जानकार जनताके दिलसे संस्कृतकी गीता भुलवा 
दी, यह कौन नही जानता कि युग-युगमें नये-नयं आदमी पैदा होकर 
पुराने आदम्मियोंको भुलाते जाते हे । क्या पं० जवाहरलालने पं० मोती- 
लाल नेहरूको लोगोंके दिलोंसे नही भुलवा दिया ”? पर इस तरह भुलवाने 
जानेंसे बुजुर्गोंकी आत्मा नयोको आशीर्वाद देती । पर समाजने अर्जुनलाल 
सेठीको इस तरहसे कहाँ भुलाया, अगर इस तरहसे भुलाया होता तो 
अर्जुनलाल सेठीका आत्मा आज हम सबको आशीर्वाद दे रहा होता । 
अर्जुनलाल सेठी समाजकी ऐसी देन थे, जिनपर चाहे देशके थोड़े 
ही आदमियोकों अभिमात हो, पर उस अभिमानके साथ इतनी तीब्रता 
रहती हैँ कि जो उत्त अभिमानमें नहीं रहती जो करोड़ों आदमियोंमें बिखरा 
होता है | यह किसको पता हूँ कि कितने ही देशके मशहूर घरानोंमें जब 
अर्जुनलाल सेठीकी चर्चा चल पड़ती है तो सबके मुंहसे यही निकल पड़ता 
है कि उस-जेसे बातके पक्के आदमीको दुनिया बहुत कम पैदा करती हैं, और 
फिर सबके मुँहसे यहो निकल पड़ता है कि होता कि हम भी अर्जुनलाल 
सेठी-जैसे बन सकते । 

अर्जुनताल सेठीको हम आदमी कहे, या देशकी आज़ादीका दीवाना 
कहे, हम अर्जुनलाल सेठीको हिन्दुस्तानी कहें, या आजादीके दीपकका 
परवाना कहे जो अपने २४ वर्षके इकलौते बेटेकों मौतके बिस्तरपर 
छोड़कर प० सुन्दरलालके एक मामूली तार पर दौड़ा हुआ बम्बई पहुँचता 
है, और बेटेके मर जानेके बाद भी उसे देशका काम छोडकर घर लौटनेकी 
जल्दी नहीं होती । कोई यह न समझे कि उसे घरसे मोह नहीं था, उसे 
बेटेसे प्यार नही था। वह इतना प्यारा था, और इतना मुहब्बती था कि 
उस-जैसे पतिके लिए पत्नियाँ तरस सकती हे, उस-जैसे बापके लिए बेटे 
जानपर खेल सकते हे, उस-जैसे दोस्तके लिए दोस्त खूत-पसीना एक कर 
सकते है, उस-जैसे नेताके लिए अनुयायी सरके बल चल सकते हे । 
अर्जुनलाल सेठीने त्यागका ब्रत नहीं लिया, त्याग किसीसे सीखा 
नही, किसी नेताके व्याख्यान सुनकर जोशमे आकर उससे त्यागकों नहीं 
अपनाया, त्याग तो वह माँके पेटसे लाया था, त्याग तो उसकी जन्मघुट्दीमें 
भिला था, त्यागको तो उसने मॉके स्तनसे पिया था, इसलिए त्याग करते 
हुए उसे त्यागका गीत नहीं गाना पड़ता था और त्यागी होते हुए दूसरो पर 
त्यागके घमण्डका रोब नहीं जमाना पडता था । त्यागीका बाना पहनने- 
की उसे जरूरत ही कहाँ थी ? इन पक्तियोंके पढनेबालोमे हो सकता हैं 
अनेको ऐसे निकल आवें जो खुले नहीं तो मन ही मन यह कहने लगें कि 
रुपये तो हमसे भी मेँगाये थे, पर यह वही बता सकते है जो उसके साथ 
रहे हो कि उसने उन रुपयोका क्‍या किया था । अर्जुनलाल सेठीके त्यागकी 
बातें ऐसी है, जिनको आज भी हम साफ-साफ कहनेके लिए तैयार नही । 
चूकि यह जच्छा हो है कि अभी वे कुछ दिनों और अजानकारीके गड्ढेमें पड़े 
रहें, पर हम अपने पढनेवालोकों किसी दूसरी तरहसे समभाये देते है- 
कलकत्ताके मशहूर देशभक्त श्री श्यामसुन्दर चक्रवर्ती जो कि 
चित्तरजनदासजीकी टक्‍्करके आदमी थे, उनसे मिलनेके लिए हम पं० 
सृन्दरलालजीके साथ कलकत्ता पहुँचे। श्यामसून्दर चक्रवर्ती सर्वेन्ट' 
नामका एक अग्रेजी दैनिक निकालते थे। हम वही उनसे उनके दफ्तरमें 


की अजु नलाल सेटो इकपथ 


मिले। वे बडी मुहन्बतसे मिले और ऐसी खातिरदारी की मानो हम 'उनके 
माँ-जाये भाई हों । थोड़ी देर बाद वे हमे अपने घर ले गये और १६ वर्ष- 
की लड़कीको दिखाया जो बीमारीसे काँटा हो गई थी और एकदम पीली 
पड़ी हुई थी। चक्रवर्ती और लडकीकी माँसे बातों-बातोममं यह भी 
पता चला कि उस लड़कीके लिए दवा और दूधका भी ठिकाना नही, तब 
हमने सोचा कि कुछ रुपये चक्रवर्तीकों दे देने चाहिएँ। हम घरसे सर्वेण्ट' 
के दफ्तर लौट ही रहे थे कि रास्तेमे एक आदमीने चक्रवर्तीके नामका 
५०० २० का चेक दिया, चक्रवर्तीजी हमारे साथ उस चेकको लेकर पासके 
बेंकमे पहुंचे और ५०० रु० लिये। दफ्तरमें आये। पाँच मिनिटमें पूरे 
पाँच सौ ख़तम हो गये । सर्वेण्ट' में काम करनेवालोंकी २-३ महीनोंकी 
तनख्वाह्‌ चढी हुई थी। चतक्रवर्तीकी नज़रमे पहले वह्‌ आदमी थे जो 
देशकी आजादीके काममें जुटे हुए थे न कि वह बीमार लड़की जो पलंगपर 
पडी थी । हमने जब यह देखा तो यही मुनासिब समभा कि चत्रवर्तीके 
हाथमें दिये हुए रुपये तो न कभी दवाका रूप ले सकेगे और न कभी दूध 
बन सकेंगे । इससे यही ठीक होगा कि दवा खरीद कर दी जाय और 
दृधका कोई इन्तज़ाम कर दिया जाय । अगर कुछ देना ही है तो लड़की- 
की मॉके हाथमे दिया जाय । हमने यह भी सोचा कि लड़कीकी माँ हिन्दू 
नारी है और हिन्दू पत्नी है, वह पति देवतासे कैसे छिपाव रख पायेगी 
और फिर उसके पास भी वह रुपया कैसे बच सकेगा । आखिर ऐसा ही 
इतज़ाम करना पडा कि जिससे सब ऋमफटोसे बचकर रुपये दूध और 
दवामे तबदील हो सके । 

बस, इस ऊपरकी कथासे समझ; लीजिए कि सेठीजीके हाथमे पहुँचा 
हुआ रुपया जाने कहाँ-कहाँ और किस तरह बिखर जाता था और किस 
तरह कम-ज़्यादा देशकी आजादीके दीपकका तेल बनकर जल जाता था । 
सारी संस्थाएँ एक-एक आदमीके बलपर चलती हैं और वह आदमी इधर- 
उघरसे माँगकर ही रुपया लाता है, पर जिनपर वह रुपया खर्च करता हैं, 
उनपर सो एह्सान ज़माता है । इतना ही नहीं, वह तो प्लेटफ़ार्मसे चिल्ला- 


द्भे४६ अैन-जागरणके अप्रवूत 


चिल्लाकर यह भी कहता है कि यह में ही हूँ जो भूखोंका पेट भर रहा 
हूँ । पर अर्जुनलाल सेठीने इस तरह भीख माँगकर पाये हुए रुपयेसे न 
कभी किसीपर एहसान जमाया और न कभी प्लेटफार्मसे तो क्या कोने- 
कतरेमें भी अपने दानकी कोई बात कही। वह सच्चे मानोंमें त्यागी 
था। उसने अपने आपको कमी पैसेका मालिक नहीं समझा, पर समझा 
तो यह समभा कि वह पोस्टमेन है जो इधरसे रुपया लाता है और उधर 
दे देता है । यहाँ हो सकता है कि कोई व्यवहार-धर्मके रेगमें बुरी तरहसे 
रँंगा हुआ यह सवाल उठा बैठे कि अर्जुनलाल सेठी भीख माँगक्कर ही नहीं 
पैसा इकट्ठा करते थे, बल्कि इस तरहसे भी रुपया जुटा लेते थे, जिसे वह 
जानते थे कि यह रुपया ठीक तरहसे हासिल नही किया गया। उसे हम 
क्या कहें, उसे दलीलोसे समभाना किसी तरहसे नही हो सकता । उसे तो 
हम यही कहेंगे कि वह एक मर्तेबा अपने भीतर आजादीकी आग सुलगाये 
और देखे कि उस आगकी जब लपटे उठती हे तो वह क्‍या करता है और 
व्यवहार-धर्मको कैसे निभाता है। अर्जुनलाल सेठीको निश्चय और 
व्यवहार-धमेके दोनों रूपोकी जानकारी बहुत काफी थी और इस नाते 
वह पण्डित नामसे पुकारे जाते थे। पर बह कोरे पण्डित नही थे । कोई 
दिन ऐसा नही जाता था जिस दिन वह रातको बैठकर अपने दिन भरके 
कामका अकैलेमे पर्यालोचन नही कर जाते थे। उन्होंने तो कभी अपने 
मूँहसे नहीं कहा पर उनके पास रहकर हमारा यह अनुभव है कि उनका 
जीवन सचमुच जलमे कमलकी तरह था । 

जयपुर कालेजसे बी ० ए० करनेके बाद उनके लिए रियासतमे नौकरी 
का मार्ग खुला हुआ था, उतके साथियों और क़रीबी रिह्तेदारोंमेंसे कई 
उम्त रास्तेको अपना चुके थे। पर ये कैसे अपनाते, इन्हे नौकरीसे क्‍या 
लेना था, इन्हें तो उसी राज्यके जेलखानेका मेहमान बनना था । 

बी० ए० इन्होंने फ़ारसी लेकर किया था और संस्कृत धरपर सीखी 
थी। घर्मश्िक्षाके मामलेमें वे चिमनलाल वक्‍ताकों अपना गुरु माचते 
थे, हमने बक्ताजीके व्याख्यान सुने है। श्रोताओंको समभानेकी श्लैली 


श्रो अत नज़ाब छेटो | 


उनकी बड़ी सौधी होती थी और इतनी मनलगती होती थी कि असली 
बात भाट समभमें आ जाती थी । ऐसे गुरुके शिष्य अर्जुनल/लजी अगर 
कुछ ऐसी बातें कह गये जो बहुतोकों भन लगती नहीं जँचती तो उसमें 
उनका क्या दोष ! वे तो सचाईके साथ खोजमे लगे और जो हाथ आया 
कह गये । 

वह भरी जवातनीमें समाज-सेवाके मेदानमें कूव पड़े और सबसे 
पहले उन्होंने बहु काम उठाया जिसकी समाजकों सबसे ज़्यादा जरूरत 
थी, याती उन्होंने एक शिक्षासभितिकी नीव डाली, उसीके मांतहत जयपुर- 
में पाठशालाओका जाल बिछा दिया। अब्दुलगफूर नामके विद्यार्थीको 
लेकर समाजमे बडी खलबली मची, पर समाज पैदायशी त्यागी अर्जून- 
लालका क्या बिगाड़ सकती थी और फिर उन्हे एक साथी घीसू लाल गोलेच्छा 
ऐसे मिल गये थे, जिसकी दोस्तीते सेठीजीके त्यागकों और भी ज्यादा मज्ञ- 
बूत कर दिया था | 

यह शिक्षासमिति कुछ दिनोमे एक छोटी-मोटी यूनिवर्सिटीका रूप 
ले बैठी और दूर-दूरके विद्यार्थी उसकी परीक्षामे शामिल होने लगे । 

शिक्षाकी सडक जिस रास्ते होकर गई हैँ, उस रास्तेमें दासतासे 
म्‌ठभेड़ हुए बग्रेर नही रहती और कसी भी शिक्षासमिति क्यों न हो, दासता 
की बेड़ियोंमें फँंसकर वह सच्चे धर्मकी तालीम नहीं दे सकती। उसका 
सच्चा धर्म और स्वाघीनता एकार्थवाची शब्द है, इसलिए उसको राजसे 
टक्कर ही नही लेनी पड़ती, बल्कि उत्ते उखाड़ फेंकनेकी तैयारी करती होती 
हैं । सेठीजीकी शिक्षासमिति आखिर उस मज़िलपर पहुँच तो गई और वे 
सरकारसे टक्कर लें कि इन्दौरमें श्री कल्याणसलविद्यालयके प्रधाना- 
ध्यापककी हेसियतसे गिरफ्तार कर लिये गये और कुछ दिनों जयपुर 
जेलमें ओर कुछ दिनो बैलोर जेलमें रहनेके बाद बाहर निकले कि जल्दी 
ही सन_ २१ के आन्दीलनमें शामिल हुए । पैदायशी त्यागीके लिए और 
राह ही क्या थी । है 

हमसे उमरमें दो वर्ष बड़े थे और हमारी उनसे जब जान-पहचान 


श्ज्ज जैन-मागरणके अग्नदूत 


हुई तब वह हमसे कई गने ज्यादह घममके ज्ञाता थे और कहकर नहीं; 
तो मन ही मन हम उनको धर्मके मामलेमें गुरु ही मानते थे और हम उनकी 
बहुत-सी बातोंकी नकल करनेकी कोशिश करते थे। जब वह शिक्षा- 
प्रचारक समितिके काममें लगे हुए थे, तब शिष्टाचारके वह आदर थे । 
गाली तो उनके मूँहपर फटकनेकी सोच ही नहीं सकती थी । मामूली 
पाजी या नालायक शब्द भी उनके मुंहसे निकलते हमने कभी नहीं सुना, 
बह अध्यापक भी थ पर विद्याथियोपर कभी नाराज नही होते थे । विद्या- 
थियोसे आप' कहकर बोलना हमने उन्हीसे सीखा । यह तारीफ सुनकर 
सम्भव है हमारे पढनेवाले एकदम ऐठ जाये, क्योकि उनमेसे बहुतोने उनको" 
गाली देते सुना होगा, और बुरी-बुरी गालियाँ देते हुए भी सुना होगा । 
हम उनकी बातोको भुठलाना नहीं चाहते, पर हम तो अर्जुनलाल सेठोकै 
बहुत पास रहे हे और महतो रहे है । यह गाली देनेकी बला उनके पीछे 
बेलौर जेलसे लगी, जहाँ वे वर्षो राजकाजी कैदीकी हेसियतसे रहे हैं ४ 
यहाँ वे इतने सताय गये थे कि बेलौर' जेलसे निकलनके बाद उनके बारेमें 
यह कहना कि वह अपने होशहवासमे थे जरा मुश्किल हो जाता है । जेल 
से छूटकर वह देहली गये तब हम वहाँ उनसे मिले थे। वे अनेको काम ऐसे 
करते थे कि जो इस शिष्टाचारसे जरा भी मेल नहीं खाते थे, जिसको 
हमने जयंपुरमें देखा था। उदाहरणके लिए हर औरतके पाँव छूने और 
जगह बेजगह यह कह बैठना कि मेंने भगवानकी मूरतका मेहतरोसे प्रक्षाल 
करवाया । उन दिनों सारी बातें कुछ इस तरहकी होती थी कि यह नहीं 
समर्मा जा सकता था कि उनको होश-हवास थी। धीरे-धीरे उन्होने 
अपनेपर काबू पाया, पर गालियोपर इस वजहसे पूरा-पूरा काबू नही पा सके 
कि काग्रेसकी राजकारी चपेटोने उनका मरते दमतक कभी पीछा न छोड़ा । 
निश्चयके बलपर व्यवहारमें वह कभी-कभी इतने पीछे पड जातें 
थे और वह कभी-कभी इतने आगे बढ़ जाते थे कि आम आदमी उन दोनों- 
का मेल नहीं बिठा पाते थे। इस वास्ते कभौ-क्भी किसी-किसी समभझ- 
दारके मुँहसे तंग आकर यह निकल पड़ता था कि अर्जुनलाल योगश्रष्ट 

हो गया हैं । हम उनसे हर हालतमें मिलते रहे । उस हालतमें भी मिले 
जब उन्हें योगम्रष्टकी पदवी मिली हुई थी, पर हमने तो उनमें कोई अन्तर 
पाया नहीं। उनकी आज़ादीकी लगन ज्योंकी त्यों बनी हुई थी, उनका 
सर्वधर्मंसमभाव ज्योंका त्यो था और उनकी आज्ञादीकी तडपमें कोई अन्तर 
नहीं आया ! 

हम तो उसीको धर्मकी चोटीपर पहुँचा हुआ मानते हे जो जिस 
घ॒र्ममे पैदा हुआ हो, उस धर्मके आम लोग उसे धर्मभ्रष्ट समझने लगे और 
उससे खूब घृणा करने लगे और बन सके तो उन्हीं आम लोगोंमेंसे कोई 
ऐसा भी निकल आये जो उस धर्मभृष्टको मौतके घाट उतार दे और क्‍्या' 
गाँधीजी कुछकी नज़रमे धर्मभूष्ट नही थे और क्या उन्हे धर्मभूष्ट होनेकी 
सजा नहीं मिली । इस लिहाज़से तो सेठीजी अच्छे ही रहे। फिर बे. 
धर्मभष्ट तो रहे पर सज़ासे बच गये । 

अर्जुनलाल सेठीका जीवन सचमुच जीवन' है । यह भी कोई जीवन 
हैं कि बनी-बनाई पक्‍की सड़को पर दौड़े हुए चले जाये, सेठीजीका जीवन 
कमी पहाडीकी चोटियोको लाँधना और कभी चकक्‍करदार रास्तोमे घूमना, 
घने जंगलमे पगडडीकी परवाह किये बिना जिधर चाहें उधर चल पड़ना । 
ऐसा करनेके लिए नामवरीको अपने पाँवोके नीचे कुचलनेक्रे लिए जितनी 
हिम्मत चाहिए, उतनी उनमे थी और यही तो एक ऐसी चीज़ थी कि 
जिसकी वजहसे हमको सेठीजीके जीवनसे स्पर्डा होती है । 

तो क्या सेठीजीमें कोई कमी या बुराई नहीं थी, हाँ कमियाँ और 
बेहद बुराइयाँ थी। अगर गूलाबके फूलकी टेक, गुलाबकी क्षाड़ीके काँटे, 
गुलाबकी ब्राइयाँ हें तो वेसी उनमें अनगिनत बुराइयाँ थी । और गुलाब- 
के फूलकी भाड़ीके वह सूखे पत्त जो पीले पड जाते हें,* कमियाँ हे तो उनमें 
अनेकों कमियाँ थी। अगर गुलाबकी टेढी-मेढी बेढंगी, बदसूरत जड़ें 
गूलाबकी कमियाँ हें तो ये सब उनमें थीं। पर हम करें तो क्या करें, 
हमारी नज़र तो गुलाबपर हूँ जौर हम॑ उस गुलाबपर इतदे मसल हे कि उसे 
तोड़ते हुए हमारे संकडो कॉट भी लग जाये तो भी अपनी मस्तीसें उस 

ओर हमारा ध्यान ही नहीं जाता। हम सेठीजीकी उस लगनको देखें 
जिसको लेकर वह पहले पहल धमंके मैदानमें कूदे, फिर समाजके मैदान- 
में आये और फिर देशके मेदानमें आये, या हम यह देखें कि वे क्या खाना 
खाते थे, किस तरहकी टोपी लगाते थे या वे उस मकानमें सोते थे, जिसका 
पश्चिमकी तरफ दरवाज़ा था, उस मकानमे रहते थे, जिसका पूरबकी 
तरफ दरवाज़ा था, जो काँटोका ही रोना रोते हे वो न फूल पाना चाहते 
हूँ और न फूल पातेकी इच्छा रखते हूं । हम इसे मूर्खता ही सममते 
है कि फूल सूखकर जब उसकी पखुड़ियाँ गिरे, तव इस आधारपर फूलके 
बारेमे हम अपनी राय बतायें कि उसकी पखुडियाँ जगलमे गिरी थी, या 
किसी साधुकी कूटीमे गिरी थी, या मन्दिरमे किसी देबताकी वेदीपर गिरी 
थी, या राजाके महलमे गिरी थी, आदमीके मरनेके बाद उस लाशकों चील, 
गृद्ध खाये तो वही बात, जलाई जाय तो वही बात, दफनाई जाय तो बही 
बात और बहाई जाय तो वही बात । 
एक शोर है कि सेटीजी दफ़्नायें गये और साथमें यह भी शोर है 

कि उनके दफनाये जानेकी जगहका ठीक पता नही है। अगर यह पिछली 
वात ठीक हैं तो बडे कामकी बात हैँ क्योकि इस तरह मरनेके बाद नाम 
न छोड़कर दफनाये जानेसे' किसी दिन तो उन हड्डियोपर हल चलेगा 
और वहाँ खेती होगी और उससे जो दाने उगेंगे उसे जो खायेगा उसमे 
देश-भक्ति आये बगैर न रहेगी। सेठीजीको जो मौत मिली, बेसी 
म_ौतके लिए दिल्लीके मशहूर कवि ग़ालिब तक तरसते गये- 

“रहिये झब ऐसी जगह चलकर जहाँ कोई न हो । 

हमसुख़न कोई न हो, और इमज़बां कोईन हो ॥ 

बेदरोदीवए-सा इक घर बनाना चाहिए । 

कोई हमसाया न हो ओर पासयां कोई न हो ॥ 

पढ़िये गर बीमार तो कोई न हो तोमारदार । 

और झगर मर आईये लो नोहाऋूबां कोई मे हो ॥” 








इन्हें करना मही आता 


+-इ गोयलोघथ इड-- 


डर बब्बर एज । आप इतनी रुग्णावस्थामें विलायतसे क्‍यों लौट 
आये ? वहाँ तो बीमारीका इलाज कराने लोग यहाँसे 


जाते हैं और आप हैँ कि गये हुए वापिस आ गये ।” 

“में वहाँ धर्म-प्रचार करने जाता हूँ, मरने नहीं जाता ।” 

“समझा नही । 

“मेरे दोस्त | यूरोपियन जीना जानते हे, उन्हें मरना नही आता ।” 

“बाबूजी ! बेजदबी माफ | यह तो आपने एक अनोखी-्सी 
बात कह दी। वे तो जिस शानसे जीते हे, उसी शानसे मरते भी है । 
हिम्यूलय पर्वंतपर मरनेको हँसते हुए चढते हे, हवाई जहाजसे किलकारियाँ 
मारने हुए कूदते हे, इंगलिश चेनल थिरकते हुए पार करते है। कोई 
भी जोखमका कार्य्य हो, उसके लिए मर्दानावार तैयार रहते है, और 
मृत्यु आनेपर बेशिक्षक मुस्कराते हुए उसका आलिगन करते है ।” 

मेरी न जाने यह्‌ बकवास कबतक चलती कि वे बोले-अयोध्या- 
प्रसादजी ' आप दुरुस्त फर्मा रहे हे, वे लोग जब जानबूझकर मृत्युको 
निमन्त्रण देते हे, तब हँसते हुए ही उसका स्वागत करते हे । लेकिन मेरे 
कहनेका आशय यह है कि मौत जब बगेर बुलाये उनपर भपट्टा मारती है, 
तब उनके सारे होशोहवास गायब हो जाते हें, और फिर वह उन्हें जिस 
त्तरह घसीटते हुए ले जाती है, वह स्थिति मुझे पसन्द नहीं ।” 

॥। 

“शायद आपको मेरे उत्तरसे अभी सन्तोष नहीं हुआ, मालूम होता 
है, मे अपने मनोभाव ठीक तरहसे व्यक्त नही कर पा रहा हूँ । मेरे कहने- 

'का मंशा सिर्फ़ इतना हैं कि मौतके दिन नज़दीक आनेपर वहाँंवाले घबरा 
उठते है और वे अच्छे-बरे सभी प्रयत्न उससे बचनेके करते हे और जब 
मही बच पाते हे तो एडियाँ रगडते हुए और बिलखते हुए मरते है । मृत्यु- 
महोत्सव मनाना वे नही जानते, क्योकि वह यह क़तई भूल जाते हे कि 
मृत्युका दिन भी सुकर्रर हैं और इसका आना भी लाज़िमी है। और 
जब यह आये तो सब ओरसे मोह-माया त्यागकर मृत्यु-महोत्सव मनाते 
हुए समाधिमरण पूर्वक उसका वरण करे। इसी महोत्सवके लिए में 
इतनी दूरसे यहाँ आया हूँ । इस महोत्सवसे बे लोग परिचित नही है । 
वे मरनेका आनन्द किरकिरा कर देते। वें ज्लाधिभौतिकवादी है। पर- 
लोकका विश्वास और सम्यग्दर्शन उनके पास नहीं है और में अपनी इन 
द्वोतों कीमती वस्तुओको किसी भी हालतमें गेंवानेको तैयार नहीं ।” 

बेरिस्टर साहबसे उक्त वार्तालाप सम्भवत. फरवरी १६३७ में 
, हुआ था, जब कि वे अत्यन्त नाजुक स्थितिमें यूरोपसे दिल्ली आये थे 
और अनेक रिश्तेदारों और कुटुम्बियोके होते हुए भी कश्मीरी दर्वाजेपरं 
एक किरायेके मकानमें ठहरे हुए थे। किरायेके मकानमें ठहरनेका भी 
एक कारण था। ४ 

श्री सम्मेदशिखरकी अपील प्रिवी कौसिलमें चली गई थी । उसकी 
पैरवीके लिए बैरिस्टर साहबका १६२६ में लन्दन जाना निश्चित हुआ, 
तो शेष जीवन धर्म-प्रसार और समाज-सेवाममें व्यतीत करनेकी अभिलाषा- 
से कानूनी प्रेशेसे अथवा अन्य उपायोसे अर्थोपा्जंन न करनेका उन्होने 
ब्रत ले लिया। हरदोईके थे ख्यातिप्राप्त और सर्वोक्ष कानून-विशेषज्ञ 
थे। उनका यह संकल्प मामूली सकल्प नही था । 

कानूनी पेशेकी लात मारकर, वैभवशाली जीवनका परित्याग 
करके, मोह-ममताके बन्धनोंको काटकर, बाह्ममें कपड़े पहले हुए, किन्तु 
अन्तरंगमें निरलिप्त साधु होकर, मुमुक्षु बेरिस्टर साहब लन्दसके लिए जब 
बम्बई प्रस्थान करने लगे तो दिललीकी जैनसमाजने भी उनका स्वागत- 
समारोह क्वरके कृतकृत्य होनेके अबसरको हाथसे नहीं जाने दिया । सभा- 

में जब बरिस्टर साहबके इस त्यागकी प्रशंसा की गई तो उन्होंने सहज 
स्वभाव अपनी लघुता प्रकट करते हुए कहा कि-- मैने वकालत-पेशेका 
त्याग करके समाजपर कोई उपकार नहीं किया हैं। बल्कि मेने अपनी 
आत्माका भला किया है। क्योकि मेरी आत्मा इसे हकीर और ज्ञलील 
पेशा समभती थी । वेश्यावृत्ति और वकालतमें विशेष अन्तर नहीं है ।” 

बात तो केवल अपनी लघुता प्रकट करनेको कही गई थी, लेकिन 
यह बात उनके ससुर बा० प्यारेलालकों खटक गई । बा० प्यारेलाल 
दिललीके सबसे बडे वकील, बार एसोसियेशनके प्रेसीडेण्ट और दिल्ली 
जैनसमाजके सरपंच थे । 

उस वक्‍त तो बा० प्यारेलाल कुछ न बोले, परन्तु बेरिस्टर साहब- 
के बविलायत प्रस्थान करनेके बाद उस बातने बतगडका रूप ले लिया, 
और यहाँ तक बिषला प्रवार किया गया कि “बेरिस्टरी छोडनेका प्रचार 
तो धोका-फ़रेब है। वे तो तीर्थक्षेत्र कमेटीसे मार्गव्यय और मेहनताना 
लेकर लन्दन गये हैं ।” और यह बतगड इस ढगसे प्रसारित किया गया 
कि उनको नजदीकसे जाननेवाले भी शकित हो उठे । तीथक्षेत्र कमेटीके 
मत्रीने इस अफवाहको निराधार बतायां तो उनका वक्‍तव्य यह कहकर 
अप्रामाणिक बता दिया गया कि “यह भी तो परिषद्‌-हितैषी हे। चोर- 
चोर मौसेरे भाई, इनकी बातका क्या विश्वास ? ” 

हमारे यहाँ कितनी निराधार बातें सत्यका रूप ले लेती हे, यह 
हम आये दिन देखते हे । खेर, यह तो एक बवण्डर था, जो उठा और 
बैरिस्टर साहबके तप-त्यागको धूमिल कर गया । लेकिन बवण्डर तो 
बवण्डर ही है, वह जितने वेगसे चढ़ता है, उतने ही वेगसे मिटता भी है । 
जब यह शान्त हुआ तो ज॑ैनधर्मका दिवाकर असोजके सूर्यकी तरह और 
प्रखर हो उठा | 

इसी कड वाहटने बेरिस्टर साहबके स्वाभिमानकों इजाज़त नहीं 
दी कि वे उनके यहाँ ठहरें। और अन्य कुटुम्बियो-मित्रोंके यहाँ ठहरनेसे 
बा० प्यारेलालके हृदयकों ठेस पहुँचती, इसे बेरिस्टर साहबका कोमल 

हृदय कब सहन कर सकता था ? इसलिए किरायेके मकानमें ही रहना 
उन्होंने उचित समझा | ह 

बचपतमें माँ और भूआसे उनका ज़िक्र अक्सर सुननेमें आया था । 
इधर सामाजिक कार्योमें भाग लेनेसे उनकी ख्याति फैल रही थी, पत्र- 
पत्रिकाओमें फोटो भी देखे थे। साक्षात्‌ द्शेनका सौभाग्य भी १६२४ 
में प्राप्त हो गया । भूआजके घर उन्हें देखा तो देखता ही रह गया। 
ऐसा रूप और शानदार व्यक्तित्व पहले कभी नही देखा था। यह वुद्धा- 
वस्था और यह रूप-रंग ' मालूम होता था गुलाब और अंगूरोके सं॑म्मि- 
अ्रणसे शरीरका निर्माण किया गया हैं । उन्नत ललाटपर धवल' गॉधी 
टोपी ऐसी फब रही थी, मानो हिम-परवेतपर क़रीनेसे वर्ष बिछा दी गई 
हें । आँखें बड़ी-बड़ी और रसभरी, उनपर सुनहरी फ्रेमका चश्मा, ताक 
सुतवा, दाँत मोती जैसे, बोलते हुए ऐसे प्रतीत होते थे मानो चमेलीके 
फूल झड़ रहे हे । बच्चों-जंसी सरल-गुलाबी मुसकराहट, किताबी चेहरा, 
चौड़ा चकला सीना, छरेरा शरीर । उन्हें देखकर ऐसा प्रतीत हो रहा था 
कि सप्तम एडबडेने भारतीय पोशाक पहन लो हैं! वही खसखसी दाढ़ी, 
वही गोरा-चिट्टा शरीर, वही रग, वही रूप । श 

भूआने पहले ही ज़िक्र कर रखा था, देखते ही मुस्करा उठे, और 
इस स्नेह और प्यारसे मुझे अपने पास बिठाया कि मालूम होता था में 
अपने हकीकी पितामहकी गोदमें बैठा हुआ हूँ। आयुमें उनके पौत्रके 
समान और ज्ञानमें हाथीके समक्ष जैसे चीटी, फिर भी उन्होने वार्तालाप- 
में नाम लिया तो जी' अवश्य लगाया, या 'मित्र' सम्बोधन देते रहे । 

फिर तो उनके सम्पर्कमें आनेके मुझे कई अवसर मिले। जैनधर्मका 
प्रसार करके पहली बार लौटे तो २१ फरवरी १९२७ की शत्रिको 
दिल्‍ली-ज॑न-समाजकी ओरसे जो स्वागत किया गया, उसमें मेने भी एक 
तुकबन्दी पढ़ी, जिसके चन्द्र अशआर आज भी याद है-- 

जिनधर्मके हिलैधो हैं, इसपर निसार हैं, 
यह बहरे क्रोम रहमसते परिवदंगार है; 
र्श्‌ 


दे८प 

ग् जौ ज् 
सच्चे वतनपरस्त हैं, लीडर हैं क्रोमके, 
सैदाने मारफ़्तमें ये रहबर हैं क़ौमके 
ये धर्मके सिंगार हैं, ज़ेवर हैं क़ौमक, 
रूहे री हैं कफ़ोमके, गौहर हैं क्रौमक । 
कः कु कः 
साथी हैं उनके, जिनको न था कलका आसरा । 
मायूसको मुराद तो निर्बलका आसरा।॥। 
कं ञः ः 


यकताँ हैं, बेमिसाल हैं और लाजवाब हैं, 
इस्नेसिफ़ाते दहरमें ख़ुद इन्तझुवाब हैं; 
पीरीमें भी नम्मूनये अहदे शबाब हैं; 
गोया कि जैनक़ौसके एक आफ़ताब हैं। 


ज् जे न 


जब मेने यह तीसरा मिसरा--“पीरीमे भी नमूनये अहदे शबाब 
है” पढा तो जनताने तो जो दाद देनी थी, वह दी ही, लेकिन इस मिसरेपर 
आप भी मुस्करा उठे और अकेलेमें मजाक करते हुए बोले- भाई अयोध्या- 
प्रसादजी ! तुम तो अच्छे-खासे शायर बन बेठे ।” में शर्माकर दूसरी 


तरफ देखने लगा। 


सन्‌ २८ में मेरा एक ३२ पृष्ठका ट्रेक्ट छपा तो बीमार होते हुए 
भी शिमलेसे लिखा-- अब तो आप पूरे मुसन्निफ (लेखक) ही हो गये, 
हमें आपकी तहरीरोको पढ़कर खुशी होती है।” १६३३ में मेरा 
“राजपूतानेका जैनवीर” छुपा तो लन्दनसे भी प्रोत्साहन दिये बग्ेर 
न चूके मुझे बडी खुशी हासिल हुई कि आप अपने वक्‍तको बेकार 
नही खोते हे। इस पुस्तकके बाज़-बाज़ हिस्सोंको मेने बहुत पसन्द 


किया है ।” 

वे मुक्तकठसे नवीन लेखको और समाजसेवियोको प्रोत्साहन देते 
थे। भरी सभामे पीठ थपकते थे । पत्रों द्वारा प्रेरणा देते थे, और उनके 
आशीर्वादात्मक शब्दोसे बल भी मिलता था । 

धर्मके प्रति जैसी अट्ठ श्रद्धा-भक्ति उनमे थी, वह शब्दों द्वारा 
व्यक्त नहीं की जा सकती | उनका रोम-रोम उसमे भीगा हुआ था। 
सोते-ब ठते, चलते-फिरते वे विदेह मालूम होते थे । आतुर जनताके समक्ष' 
जब वे प्रवचन करते थे, तो मालूम होता था, सावनके बादल रिम-झिम, 
रिम-झिस बरस रहे है । वे तो जीवन्मुक्त थे ही, मोह-मायामे फेँसे हुए 
श्रोता भी आत्मविभोर हो जाते थे । धर्मके सूक्ष्म तत्वों और गूढ अभि- 
प्रायोको इतने सरल, स्वाभाविक और मनोवेज्ञानिक ढगसे प्रस्तुत करते 
थे कि जनताका रोम-रोम भीग उठता था । 

पाइचात्य शिक्षा-दीक्षामे पे-पोसे होनेपर भी उन्होंने इस रगको 
इस तरह पोछ फेका था। कि आश्चय्यं होता था । उन्होने पॉँचों अणन्नतोका 
अल्यन्त तत्परतासे पालन किया | खान-पान उनका अत्यन्त शुद्ध स्वच्छू 
और सातल्विक था। उनके खानपानकी शुद्धता-पवित्रताकों देखकर 
स्वय जैनोको भी आइचर्य होता था। वैरिस्टर साहब जब विलायत थे, 
तब श्री जमनाप्रसादजी (वर्तमान सिशन जज ) को १६ माह उनके सम्पकंमें 
रहनेका अवसर प्राप्त हुआ। वे लिखते हे-विलायतमें पले-पुसे होने- 
पर भी, विलायतमे रहकर भी वे अण्डे-तकका परोक्ष रूपसे यानी बिस्कूट- 
केक आदिसे भी बचाव रखते थे ।” वे रहन-सहन और भोजन आदियें 
स्वच्छता और शुद्धताका बहुत ध्यान रखते थरे। मेरी आँखो-देखी 
बात ह-एक बार उनको दवा जिस कागज़में दी जा रही थी, वह ज़मीनपर 
गिर पडा तो फिर उस कागज़कों उपयोगमे लानेसे मना कर दिया था । 
सत्याणुक्रतका वे इतनी दुढ़तासे पालन करते थे कि स्वय तो कभी झूठ 
बोलते ही न थे, मुकदमे भी झूठे नही लेते थे, चाहे उनमें कितना ही अर्थ॑- 
लाभ क्‍यों न होता हो । इस सचाईके लिए बे कमिश्नरी भरमें प्रसिद्ध 
थे, और उन्हे छोटे-बडे सब चचा जैन (फिंरटौ6 उच्तात) स्नेहमय 

सम्बोधनसे पुकारते थे । वे अपनी सत्य-बादिताके लिए अदालतमें इतने 
मशहूर थे कि फाँसीकी सज़ा पाये हुए व्यक्ति भी इनकी पैरवीसे छूट जाते 
थे । क्योंकि जज जानते थे कि वह झूठ मुकदमे नही लेते हें । एक दिन मेने 
विनोदमें पूछा-“बाबूजी ! जहाँ आपने अनेक व्यक्ति फॉसीसे बचाये 
है, वहाँ दो-चार फाँसी चढवायें भी होंगे।” मुसकराकर जवाब दिया 
“जिससे किसीके प्राणोपर आ बने ऐसा मृकदमा मेने आजतक एक भी 
नही लिया ।” 

बैरिस्टरी छोडकर आये, परन्तु अपने मुशी और नौकरोंको नहीं 
छोड़ा । विलायतसे भी उनके लिए वेतन बराबर भेजते रहे, और जब 
भारत आते थे, तब उन्हें अपने साथ रखते थे। वे नौकरो तकसे बडी 
सौजन्यतासे पेश आते थे । वे वाणीका सयम इतना रखते थे कि नौकरों 
तकको असावधानीमे उनके मुंहसे कोई ऐसा वाक्य निकल जाता था, 
जो क्रोधका द्योतक हो या उनको नागवार खातिर हो तो वे प्रायश्चित्त 
स्वरूप उस रोज़ भोजन नही करते थे | ख़्वाह वह नौकर स्वयं कितनी 
ही मिन्नतें करे । 

अचौय्येत्रतका यह हाल था कि रेलमें सफ़र करते हुए कायदेसे 
सेर भर भी वज्ञन अधिक होता था तो लगेज़ करा लेते थे । कभी चुगी 
तककी चोरी नही करते थे । 


ब्रह्माचारी वे आजीवन रहे । उनका विवाह बाल्यावस्थामें ही 
दिल्लीके सर्वोच्च वकील और दिल्‍ली जैन-समाजके सरपच बा० प्यारेलाल- 
की पुत्रीसे हुआ था । उन दिनो देखनेका रिवाज नहीं था। उनकी पत्नी 
केवल' कुरूप होती, तब भी ग़नीमत होती, किन्तु वह तो पागल थी । बेरि- 
स्टर साहबका एक रोज़ भी सम्परक नहीं रहा । जीवनभर वे पिताके यहाँ 
रही । दाम्पत्य सुख उन्होंने एक दिन भी नही देखा । उनको दूसरी शादीके 
लिए जब-जब मजबूर किया गया, तो यही कहकर सदेव बचते रहे कि “यदि 

भाग्यमें स्त्री-सुख होता तो इतने सभ्य सुसस्कृत घरानेकी लड़की 
क्यों पागल निकलती । जब उसने एक रोज़ भी पति-सुख नहीं जाना तो 
में ही क्यो उसका उपभोग करूँ। दोनो ही ब्रह्मचय्ये ब्रत पालन करेगे ।” 
जब वे किसी भी तरह शादी करनेको प्रस्तुत नही हुए तो उन्हें दत्तक पुत्र 
रखनेको बाध्य किया गया ताकि वशका नाम चल सके । दत्तक पुत्र- 
का प्रसंग छिडनेपर वे गम्भीर हो उठते थे और कहते थे-“नाम सन्तान- 
से नही, अपनी करनीसे होता है । मेरा धर्म मेरे पास हैँ, इसके होते हुए 
अब मुझ किसी साप्तारिक वस्तुकी अभिलाषा नहीं रही है ”, और जब 
उन्हे विद्यावारिधि, जैनदर्शनदिवाकर-पदवियाँ दी गईं तो घबराकर भविष्य- 
में कोई उपाधि न लेनेकी प्रतिज्ञा कर ली । 


परिग्रहपरिमाण व्रतका वह हाल था कि उन्हें धनसे कभी लिप्सा 
नही हुई | धर्मनिष्ठ और सत्यवादी रहकर भी जो धन उनके पास एकत्र 
हो गया, उसे भी कौडी-कौड़ी समाजको अपंण कर गये । वे वैभवश्ाली 
छू लमे पले-पोसे, वेभवपुर्ण जीवन व्यतीत किया । पैसेको हाथके मैलसे 
अधिक महत्त्व नही दिया । सरल और सादा जीवन व्यतीत करते थे । 
यूरोपमे जनधर्मके प्रचारमे कई लाख रुपये व्यय किये और शेष जो 
२१४७८४ रु० बचा उसका इम्पीरियल बेकको ट्रस्टी बना गये, जिसका 
६००० २० वा५षिक ब्याज सत्साहित्यके प्रचारमे व्यय हो रहा हैँ । 

हरदोईमे स्वर्य अकेले रहते थे, लेकिन नौकरोकी भीड़ रहती थी । 
रसोइया, कहार, अर्दली, माली, दरबान सभी रहते थे । एक बार सम्मेद- 
शिखरकी यात्राको गये तो भूआ भी साथ थी । अपने नौकर तो थे ही, 
वहाँ भी २-३ नौकर रख लिये | भूआ बोली--“भाई, इतने नौकर तो 
साथ हे, इनका और क्‍या होगा ?” 

“बहन ! अगर इनको हम यात्री लोग काम न दें तो फिर इनका 
गुज्ञारा कैसे होगा ? ये लोग तो यात्रियोंकी आशामें ही यहाँ पड़े रहते है ।” 

“भाई ! जो देना है, इन्हें खुशीसे दो, मगर यों भीड़ लगानेसे 
क्या फ़ायदा ? 

“बहन ! जिन्हें हमने नौकर नही रखा है, उन्हे हम कब क्या 
देते हें ? सच बताओ तुम उन्हें क्या दे जाओगी ? और भीखके तौरपर 
दोगी भी तो जो मेँगते नही हे, उसे लेगे भी क्यो ?” 

भूआ चुप हो गईं । देरतक उनकी इस सहृदयता और अपनी अनु- 
दारतापर सोचती रही; और जब तक उन्होंने अपनी इस लघुताका मुझसे 
जिक्र नहीं कर लिया, मन हलका नहीं हुआ | 

१६२२ में जन महासभा-लखनऊ अधिवेशनके सभापति निर्वाचित 
हुए । उनकी वक्‍तृता और सभा-सज्चालनके ढगने सभीको मुग्ध कर दिया। 
ऐसा योग्य व्यक्ति समाजमे सदियों उत्पन्न नहीं होगा, न जाने हमारी 
कितनी तपछचर्य्योओका फल हूँ कि समाजको यह रत्न नसीब हुआ, सभी- 
के मुँहपर यह बात थी। फिर भी कुछ दकियानूसी थर-थर कॉप रहे 
थे । क्योकि बैरिस्टर साहब अग्रेजी पढे-लिखे थे ! और अनपढ लोगो- 
को भय था कि न जाने कब वेर्स्टिर साहब भगवान्‌कों कोट-पतलून 
पहनवा दे, हालाँ कि बैरिस्टर साहब स्वय इस पोशाकका त्याग कर चुके 
थे। उन्हें आशका होने लगी कि यदि इन्होंने शास्त्र छपवानेका आन्दो- 
लग प्रारम्भ कर दिया तो हमारा फलाया हुआ पोपडम सब विलीन हो 
जायगा, और न जाने कब कोई ऐसी समझदारीकी बात कह दे, जो हमारे 
पोगापन्थके खिलाफ जा पड़े । अत उन्हें महासभाकी सीमासे दूर-दूर 
ही रखा गया, और उनके धमं-प्रचार कार्योमे वे सर्देव राहु बने रहे । 

लेकिन बैरिस्टर साहब सचमुच जैनघधर्म-दिवाकर थे। वे अह- 
लनिश धर्मका प्रसार करते रहे ! दलबन्दीके दलदलमें वे कभी नहीं 
फंसे । महासभाकी तीथ्थक्षेत्र कमेटीके लिए वे नग्रे पाँव अदालतोम गये । 
देश-विदेश सत्र घम-घूमकर उन्होने धर्मकी अलख जगाई ! बडे-से- 
बडे ईरष्यालुकी उन्होंने कभी निन्‍दा नहीं की । जैन धर्मका यह दिवाकर 
पूरी आव-तावके साथ बढ़ता हुआ हमारे तिमिराच्छन्न हृदयोको आलो- 
कित करता गया और अस्त हो गया। 

डालमियानगर, २४ मई १६५७१ 


जीवन-झाँकी 


श्री बनवारोलाल स्याद्वादी 


देह कंचा परमानन्दमे ला० चेनसृ्खदासजीकी हवेलीमे 
माता पावंतीदेवीके उदरसे श्री चम्पतरायजीका जन्म हुआ 
था। आपके बाबाजीका नाम श्रीमान्‌ ला० निहालचन्द्रजी तथा पिताजी- 
का नाम ला० चन्द्रामलजी था । ला० चन्द्रामलजी अपने पिताजीके समान 
नित्य देवदर्श न, जिनपूजा, स्वाध्याय आदि धाभिक क्रियाओंमें रत रहते 
हुए सर्राफिका कार्य करते थे । आपकी धर्मपत्नी श्री पार्वतीदेवीजी धर्म- 
परायणा महिला थी। अभक्ष्यभक्षण और रातिभोजनकी तो बात क्‍या 
रातको जल तक पीनेका त्याग था । आप जिस नियम या प्रतिज्ञाको लेतीं, 
उसे कभी भी नही त्यागती थी । आपने एक बार प्रतिज्ञा की थी कि महा- 
वीरजी (चॉदनपुर) गये बिना दही न खाऊँगी । सयोगवश आप अधिक 
बीमार हो गई । वैद्यजीन एक दवाई दहीके साथ देनेके लिए कहा । 
' आपने तुरन्त ही उत्तर दिया--वैद्यजी, मे दही न खाऊँगी । मेरी प्रतिज्ञा 
हैँ ।” 

वेद्यजी--बीमारीमे प्रतिज्ञा या नियमको हठवश पकडे रहना 
उचित नही । आप इस औषधिका सेवन करे और आराम हो जाने दीजिए । 
फिर अपनी प्रतिज्ञा या नियमका पालन स्वेच्छापूर्वक करे ।” 


पावेती--“मुझे रोगमुक्तिसे अपनी धामिक प्रतिज्ञाका पालन 
अधिक आवश्यक मालूम होता है क्योकि 'रोगमुक्तिके बाद धर्मपालन 
होगा' यह तो निश्चित नही, किन्तु यह निश्चित है कि प्रतिज्ञा भग करनेसे 
मेरा घ॒म्मं तो समाप्त हुआ ।" 

वेद्यनी इस उत्तरकों सुनकर अवाक्‌ रह गये। उन्हें धर्मप्रधाना 

और प्रतिज्ञासूरि पार्वतीसे पराजय माननी पड़ी और दूसरी दवाई दी 
गई । 

जननी पावंतीके क्रमशः ३ पुत्र हुए थे, किन्तु वे दो-दो और तीन- 
तीन वर्षकी अल्पायुमें मर चुके थे । रिक्तगोद तथा पुत्र-वियोगकी अकथ 
पीडासे उनका हृदय भरा हुआ था। ला० चन्द्रामलजी भी इससे बड़े 
चिन्तित और उद्विग्न रहते थे । इसके बाद चौथी सनन्‍्तान धरतीपर आई 
तो वह भी पूत्री । इन असाधारण प्रतिकूलताओमे भी पाती अपने 
धर्मपालनमे सदेव सावधान और दतचित्त रही । एक दिन स्वप्नमें पार्वती- 
से किसीने कहा - 

“जिन्ता न करो, अबकी बार तुम्हारी अभिलाषा पूरी होगी, किन्तु 
जब तुम्हें प्रसव-बेदना प्रतीत हो तो तुम पाखानेमे चली जाना ।” 

ऐसा ही किया गया और बालक चम्पतरायजीका जन्म पाखानेमें हुआ । 
बाल्यकाल ह 

ला० चन्द्रामलजीके भाई मिट्नलालजी तथा गुलाबसिहजीके भी 
कोई पुत्र न था, अत. शिश्‌ चम्पतराय ही सबके स्नेंह-दुलार और आकाक्षा- 
के केन्द्र बन गये, इधर नामकममेकी विशेषताके कारण सुन्दर शरीर, ऊँचा 
माथा और आकर्षक मुखाकृति मिली थी, अत. माता-पिता, बहिन आदि 
कुटु म्बियोके लिए बे बड़े प्रिय थे। सबकी स्नेहमयी दृष्टि इन्हीपर पड़ती 
थी । लालन-पालन सावधानी तथा प्रयत्नशील ढगके होनेपर भी, बालक 
चम्पतराय दो वर्षकी अवस्था तक अनेक बीमारियोके शिकार रहे । रूढ़ि- 
बश ५ वर्षकी अवस्था तक उनके सिरके बाल नहीं उतारे गये । बालक 
चम्पतरायकों बाल्यकालसे ही देवदर्शनकी आदत थी। वह माताके 
साथ-साथ जिनमन्दिरजी जाते और णमोकार मंत्र, बिनती आदि पढते । 
बाल्यावस्था ही में घर्मशीला माताकों जाप करते हुए देखते, तो आप भी 
बसे ही बैठकरकी आँखोकी पलक बन्द कर अँगुलियोंको चलाते | धारमिक 
माता-पिताके आचरणका प्रभाव बाल्यकालमे बालक चम्पतरासपर 
अच्छा पड़ा । 

शिक्षारम्भ लक 
इनका विद्यारम्भ इनके पिताजीने अपनी दुकानके पास ही काला- 


महल' नामक प्राइवेट स्कूलमें कराया था। चम्पतरायजी जन्मसे ही 
तीक्ष्णबुद्धि थे, जो पाठ याद करनेको मिलता, तुरन्त वही याद कर लेते 
थे । इनके शिक्षक इनसे प्रसन्न रहते थे | एक बार शिक्षकने कुछ छात्रो- 
से पिछला पाठ सुना, क़रीब ८ या १० छात्रोसे पाठ नहीं बताया गया 
था। उनमे बालक चम्पतरायजी भी थे। शिक्षकको इससे बडा असन्तोष 
हुआ । उनके असन्तोषने क्रोधका स्वरूप धारण कर सॉटियोसे पीटना 
प्रारम्भ कर दिया । बालक चम्पतराय ४ या ५ दिनसे स्कूल न आये 
थे और उस पाठकों भी नहीं पढा था। शिक्षकका क्रोध उग्र रूपमें था 
ही, वह बालक चम्पतरायके पास भी पहुँचे । तेवरी चढाकर साँट उछालते 
हुए बोले-- 
“बाबू साहब, अब तुम भी इन्ही जैसे हो गये ?” यह वाक्य समाप्त 
“भी न हो पाया कि बालक चम्पतराय एकदम स्कूलसे भागे और पिताजी- 
के पास दुकानपर पहुँचकर साँस ली । यदि कोई साधारण छात्र होता, 
तो शिक्षक साहब भी बेपरवाह हो जाते, पर मामला था स्क्लके व्युत्पन्न- 
मति बालक चम्पतरायका। शिक्षक महोदय दुकानपर पहुँचे । लाला 
चन्द्रामलजीसे बोले-- 
“लालाजी, आज चम्पतराय स्कूलसे चम्पत होकर यहाँ आया है ! ” 
पिताजीन पूछा---“चम्पत, क्या बात हैं ?” 
बालक--“लालाजी, मास्टरजीन आज नया पाठ पढ़ाया था, 
उसे में नहीं पढगा ।” 
पिता--“बेटा, स्कूल तो पढाईके लिए ही हैं। जो मास्टरजी 
पढावे उसे ज़रूर सीखो । (मास्टरजीसे) क्‍या क्लासमें कमजोर है ? ” 
मास्टर---चम्पतराय, अपने क्लासमें तो मॉनीटर है ।” 
बालक--- लालाजी, आज मास्टरजीने किताबका पाठ न पढ़ाकर 
बहुतसे लड़कोंको हाथोंसे मारका पाठ पढ़ाया। मुझे भी पढ़ाना चाहते 

ब्थू |] 


थे, में उसे नही पढेगा ।” 
पिताजीने स्कूलकी सारी घटना शिक्षकसे जान ली। और 
बालक चम्पतरायसे कहा, “बेटा स्कूल जाओ । 
बालक चम्पतरायने नम्रभावसे कहा, 
पढें. गा ! 
बालकके इस नम्प्र भावका शिक्षक महोदयके चित्तपर ऐसा गहरा 
प्रभाव पड़ा कि, उसने बच्चोंके मारनेकी आदत सदाके लिए छोड दी । 
माताका स्वर्गवास हो जानेसे जननीके दुलंभ दुलार तथा लालन- 
'पालनका सौभाग्य केवल ६ वर्षकी आयु तक आपको मिला । 


गोद जाना 

ला० चन्द्रामलजीके वशज सोहनलाल बॉकेलाल भी थे । ये दोनों 
सहोदर भ्राता देहलीके विख्यात जैन धनिकोमेसे थे, किन्तु कोई सतान 
न होनेसे बहुत चितित रहते थे । बालक चम्पतरायपर उनका ममतामय 
सन्तान-स्नेह जन्मसे था। ला० सोहनलाल बॉकेलालजीको पृत्रचाहसे 
व्यथित देखकर ला० चन्द्रामलजीने कहा, “भाई, जेसा चम्पत मेरा, वेसा 
ही तुम्हारा है, तुम्ही अपने यहाँ रक्‍्खों । तुम्हारे सुखसे में सुखी हेँगा ।” 

अत. क़रीब ७ वर्षकी आयुमें बालक चम्पतरायजी गोद चले 
गये । इस घन-गद्दीपर आते ही चम्पतरायजीके रहन-सहन वेष-भूषा 
आदिमे महान्‌ परिवर्तत हो गया । अब उनकी शिक्षा अग्रेजी स्कूलमे होने , 
लगी थी, ब्‌द्धिकी प्रखर्ताके कारण अग्रेजी स्कूलमे बाबू चम्पत्तरायजी 
खूब चमके । 
विवाह-सम्बन्ध 

धनकी प्रचुरता, बुद्धिकी तीक्षणता, शरीरकी सुन्दरता और वेश- 
भूषाकी आकर्षकता बालकोको किसी अशामे अधिक अभिशाप रूप होती हे । 
इसका कारण यह है कि अनेकोकी आँखे अपनी-अपनी पुत्रियोके विवाह- 
सम्बन्धके लिए बाल्यकालसे ही अपना लक्ष्य बना लेती है । बालक चम्पत- 
रायजी भी इसके अपवाद न रह सके । उनका विवाह-सम्बन्ध १३ वर्ष- 

की आयुमें देहलीके प्रसिद्ध रईस स्व० ला० प्यारेलालजी (), ॥,. ४. 
(/शाएध] ) की सुपुत्रीके साथ हुआ था। ला० प्यारेलालजी देहली 
समाजके केवल सरपंच व नेता ही नहों थे, बल्कि देहली बार एसो- 
सिएशनके प्रमुख, हिन्दू कॉलेजके सभापति, देहली यूनीवर्सिटीके सम्मानित 
सदस्य तथा विख्यात राष्ट्रिय नेताओमेंसे थे । 


विदेशमें शिक्षा 

बा० चम्पतरायजीने मंद्रीकव्यूलेशन परीक्षा फर्स्ट डिवीजनमें पास 
की थी । बादको आपने देहलीके प्रसिद्ध सेंट स्‍्टीफन कॉलेजमें एफ० ए० 
का अध्ययन किया । आप कुशाग्रबुद्धि तो थे ही, सन्‌ १८६२ ई० में शिक्षा 
प्राप्त करनेको इंगलेड गये । वहासे सन्‌ १८९७ ई० में बेरिस्टर होकर 
आये । 
विचित्र परिवर्तन 

विलायतके विद्याध्ययन और वहाँके उन्मुक्त वातावरणने इनमें 
अजीब परिवर्तत ला दिया | शिक्षा और सहवासने वेश-भूषाके साथ ही 
विचारोमे भी आमूल परिवरतेन कर दिया। बाल्यकालकी धामिक हिक्षा- 
की बिदाई भी विलायतमे हो गई थी । खान-पान और आचार-विचार 
सभी पार्चात्य ढॉचेमे ढल गये । उनकी जीवन-धाराका बहाव विपरीत 
रूपसे बहने लगा। इस जगत्‌के सिवाय परलोक आदिका विश्वास भी 
अब उनके सनमे नहीं रहा। 


बैरिस्टरीका व्यवसाय 

बा० चम्पतरायजीमें इस असाधारण परिवर्तन होनेके कारण उनके 
कटुम्बी व देहलीकी जैन-समाजने उन्हें नास्तिक समककर उनसे बातचीत 
करना तक छोड़ दिया। बैरिस्टर साहब भी इन्हें रूढ़िवादी, विवेकहीन 
और लकीौरके फकीर समभकर इनकी उपेक्षा करने लगे। पहिले हम 
उन्हें बेरिस्टरीके व्यवसायमें देहली, मुरादाबाद, अमृतसर आदि स्थानो- 
में और अन्तमें स्थायी रूपसे हरदोईमें देखते हें। जब वे हरदोई 

पहुँचते हैं, अपने प्रतिभा, श्रम और बर्तावके कारण साधारण और अपरि- 
चित बैरिस्टरसे हरदोईके प्रमुख बेरिस्टर और फिर वहाँ बराबर बार 
एसोशिएशनके सभापति और अन्‍्तर्में अवध चीफ कोर्टेमें फ़ौजदारीके 
प्रमुख बैरिस्टर बनते हैं। वे प्रान्त भरकी जनतामें यह धारणा बैटा देते 
है, “फाँसीकी सज़ासे अगर किसी अपराधीको बचाना है तो जैन थैरिस्टर 
का सहारा लीजिए ।” इस प्रसिद्धिका कारण यह था कि बैरिस्टर साहब- 
ने जितने भी केस अपने हाथमें लिये, उत केसोके मुलज़िमोंको फाँसीके 
तख्तेपर चढ़ने नहीं दिया। आपकी इस सफलता के करण उनका 
कानूनी ज्ञान, भारी श्रम और “जिस कार्यकों करना उसे सफल बनाना" 
ये स्वर्ण सिद्धान्त थे। बैरिस्टर साहब अपने इस व्यवसायका अनुभव 
बताते थे, “अधिक केस लेनेकी अपेक्षा कम केस लेना और पूरे श्रमसे तैयार 
करना, अधिक फ़ीस' दिलाता है” वे अपने जनियर वकीलोके साथ क्ृपापूर्ण 
सदव्यवहार करते थे और उन्हें अनेक प्रकारसे उपकृत करते थे ) वहाँ- 
के वकील उन्हें प्रेम और श्रद्धाफे कारण अकिल जेन (ए7०८८ उ09) के 
नामसे पुकारते थे। उस समय हरदोईके डिस्ट्रिक्ट जज भि० वधावर 
आई० सी० एस० के हारा एक जूनियर वकीलका कोर्टमें अपमान करने- 
पर बैरिस्टर साहबने अपनी अध्यक्षतामें स्थानीय प्रमुख वकीलों और 
बैरिस्टरोंके साथ करीब ११ माहतक उस कोर्टका बहिष्कार कर रक्‍्खा 
था। अन्तमें सफलता प्राप्त करना यह बेरिस्टर साहबका ही कार्य था । 
विरक्तिका बीज 

धन, जन-सम्पर्क, पद और प्रतिष्ठाके अनुरूप रहन-सहन, रीति- 
. व्यवहार आदि भी बढते गये। उनका जीवन-जहाज़ लोक-्यात्रा 
करता हुआ जा रहा था। टीटोनिक जहाज के समान किसीको स्वप्नमें 
भी विचार नहीं आता था कि बेरिस्टर साहबके जीवन-यानपर भी कोई 
आकस्मिक विशेष घटना होमी। पर कभी-कभी छोटी-से-छोटी धटना 
महापुरुषोंके जीवनके प्रबल वेगको एकदम रोककर ऐसी दिशामें बहा 
देती है, जिसकी कोई कल्पना भी नहीं कर सकता । यही बात यहाँ हुई + 

चैरिस्टर साहबका ममतामय गाढा स्नेह ला० रंगीलालजी (उनके ससुर 
ला० प्यारेलालजीके लघु भ्राता) के साथ था। ला० रंगीलालजीकी 
आकस्मिक मृत्यु हो गई। इससे बैरिस्टर साहबके हृदयपर भारी प्रति- 
क्रिया हुईं । उनका मन इन्द्रियोके सुख व गाहँस्थ्यसे हटकर अशान्तिकी 
ओर गया । पश्चिमी शिक्षा और साहित्य उनके मनकी अशान्ति दूर 
न कर सके । आपने स्व० रामतीर्थ-रचित कुछ वेदान्त भ्रंथ अंग्रेजीमें पढ़े । 
इससे आपका मन प्रभावित हुआ । आपमें अन्य मतोंकी जिज्ञासा जगी । 
आपके तकंको पूरा निरचय था कि सत्य धर्म एकरूप ही हैं। अनेक मतो- 
के अध्ययन, अनुशीलन और सन्तुलनमें आपने जीवनका बहु उपयोग लगाया 
और ग्रथोकी रचना प्रारम्म कर दी । पर तकंसे कुछ ऐसी शंकाएँ उठतो 
थी, कि उनका समाधान सनन्‍्तोषके साथ न हो पाता था। सन्‌ १६१३ 
में सौभाग्यवश बा० देवेन्द्रकुआरजी आराका सम्पर्क उन्हें प्राप्त 
-हैआ । बाबू देवेन्द्रक्मारजी बड़े उत्साही व लगनशील कार्यकर्ता थे कायकर्ता थे। 
उन्होंने अन्य धर्मोके समान जैनधर्मकी कुछ पुस्तक पढ़नेके लिए उन्हें 
प्रेरित किया। आपने जैन-सिद्धान्तका अध्ययन किया। उस अध्ययन 
से सत्यके स्वर्ण-प्रकाशकी कॉकी-सी आपको मालूम पड़ी, जैन सिद्धान्तके 
अध्ययनकी आपने अधिक विस्तृत तथा गतिशील किया। जो-जो अन्य 
मतोमें शकाएँ आपको मिली थी, उनका सत्य समाधान उन्हें इसमें मिलने 
लगा ? तब आपने कहा, 'सत्यका खजाना अपने यहाँ ही है, पर में उसे 
पानेके लिए इधर-उधर व्यर्थ चक्कर लगाता रहा ।” नास्तिक बने हुए 
वैरिस्टर सर्वज्ञनकथित सत्यधरमंपर दृढ़ श्रद्धा करने लगें। यह सत्यधर्म 
बड़े खोज और श्रमसे उन्हें मिला था । अतः यह उनके जीवनकी सबसे 
प्यारी वस्तु बनी । इसके रंगमें वे ऐसे रँगे कि और सब बातें उन्हें फीकी और 
नीरस लगने लगीं । बैरिस्टरीके व्यवसायसे उनका मन विमुख हो गया। 
बैरिस्टर साहब अपने भाव, भाषा और वचन, बल्कि यो कहिए, धन, 

तन और जीवनका सर्वस्व इसी सत्यके प्रचारमें लगा देनेके लिए निकलते 
हें । हरदोईके उनके सहयोगी लिखते हैं कि वे यहाँपर अंग्रेज़ी वेषभूषा, 

विचार और पद्धतिमें सजे हुए बैरिस्टर-से आते है, पर यहांसे ज्ञान, भाव 
आचरण और शुद्धतासे सम्पन्न होकर भारतीय-सन्त-वेषमें जाते हे । वे 
इस सत्यके प्रकाशकों विश्वके विद्वानो तक पहुँचानेके लिए ज्ञानके साहित्य- 
की रचना करते हैं, देश-विदेशोमे व्याख्यान देते हे, और एकमात्र सत्यके 
प्रचारको अपने जीवनकी साधना बनाते है । फल यह होता है कि प्थ्वी- 
मडलपर कोने-कोनेमें लाखो महानुभाव उनके साहित्यको पढ़ते है और 
मनन करते है तथा करोड़ो व्यक्ति आगे करेगे। 
समाज-सेवा 

समाजस्सेवामें प्रथम बार बैरिस्टर साहबकों सन्‌ १६२२ में जेन 
महासभाके लखनऊ-अधिवेशनका सभापति देखते हैँ। वे अपते उत्तर- 
दायित्वकों बड़ी सतकंता और सावधानीसे निभाते हैं। इसके कोषके 
द्रव्यकों बड़ी बुद्धिमानी और दक्षतासे निकलवाते है । वे इसके टूठे हुए 
तारोको ठीक करनेमें पूरा प्रयत्त और श्रम करते हैं । महासभाके मुख- 
पत्रकों सुधारने और इसके अनुरूप बनानेके लिए वे अपनी सेवाएँ समर्पित 
करते हँ। पर पुराने बिचारोके कुछ महानुभावोकों यह उचित नहीं 
मालूम होता, वे इसका विरोध करते है । इसपर समाजमे जीवन-संचार 
करने तथा सुधारोके फैलानेके लिए परिषद्का जन्म होता है। परिषद्‌- 
को प्रगतिपूर्ण और समाजोपयोगी सस्था बनानेमें बैरिस्टर साहबने स्तुत्य 
सेवाएँ की है। परिषद्की ममता उनके जीवनकी अन्तिम सॉसतकमे रही है। 

श्री सम्मेदशिखर आदि तीर्थोकी रक्षा, जैन लॉका निर्माण, दिगम्बर 
मुनियोके विहारपर प्रतिबन्ध हटानेके प्रयत्न, जैन-रथोके निकलवाने, 
कुडचीके अत्याचारोके विरुद्ध विलायतंमें भारतमत्री और पार्ल्यमेंट तक 
आवाज़ पहुँचाने, जैन पुरातत्त्वोकी खोज करने, तुलनात्मक अपूर्व साहित्य- 
के सृजन, देश-विदेशोमें व्याख्यानोके देने, विलायतमें जेन लाइब्रेरीकी 
स्थापना कराने, विद्वानो और विद्यार्थियोके साथ विचार-विनिमय करने, 
समाज-सेवियोको तैयार करने, जैन-समाजमें जीवन और संगठन लाने, 
जैनधर्म और संस्कृतिके प्रसारमें तन, मन, धन और अपना सर्वेस्व त्वाग 

करने, आदि परमार्थ साधनाओमें ही श्रद्धेय बैरिस्टर साहबके जीवनकी- 
अमूल्य घडियाँ गुज़री हे । 


--वोर, चम्पतराय अंक 


के ओर उनका मिशन 


श्री कामताप्रसाद जन 
श्रद्धाउजलि | 


वे पृज्यपाद अमर विभूति थे! उनका रोम-रोम जेनधर्मके रहस्य, 

विश्वप्रेमसे अनुप्राणित था वे अहनिशि धर्मोद्योत करनेके 
लिए जागरूक थे--अपना तन, मन और धन धर्मपर न्योछावर 
किये बैठे थे। वे धर्म-प्रभावनाके लिए--सतप्त संसारको प्रभू वीरका 
सुख शान्ति सन्देश सुनानेके लिए--उसे आकुल-व्याकुल न देख व्याधि- 
मुक्त हुआ देखनेके लिए अपने से भी बेसुध थे। धर्मतत्त्वकी अमृत- 
घूंट पीकर वे ऐसे तन्मय हुए थे कि स्व-परकी ह्वतभावना उनमें कही दिखती 
न थी। लोकके वे थे, लोक उनका था ! धम्मध्यानका पुनीत फल उन्होने 
आँखोसे देखा था। वे लोक-कल्याण-भावनामें निरत कैसे न होते ”? 
उस वृद्धावस्थामें भी युवाओकी स्फूर्तिको लिये हुए वे एक बार नही अनेक 
बार सात समुद्र पार धर्मका भण्डा ऊँचा फहरानेके लिए गये--वे थुगवीर 
और. धर्मवीर थे ' जेनसघके गौरव और जेनभालके तिलक थे वे ! 
सघकी प्रतिष्ठामें वे अपनी प्रतिष्ठा समझते थे ! धर्मपर कोई आक्षेप 
करता तो उनकी आत्मा तड़पकर कह उठती, “भूलते हो भाई ! धर्म 
त्राणदाता है। उसे समभो और मनमें बिठाओ।” पाशविक बलके 
भूठे दम्भ और मोहसे मृत्युलोकका वक्ष'स्थल प्रकम्पित हो रहा है-- 
मानव है पर दानव बने हुए; शासक है पर अज्ञानी बने, हुए; विद्वान्‌ है 
पर निस्स्वार्थी नहीं । कषाय-दावावल भडक रहा है। मनीषी बैरिस्टर 
सा० का विवेक यह सब कुछ कैसे देखता ? उन्होने अर्थसंचयकों ठुक- 
राया--त्यागकको अपनाया। शासक और शासितकों अहिंसाका पाठ 

पढानेके लिए वह निकल पड़े ! एकाकी--निःस्पृही--निराकांक्षी ! 
महान्‌ थे वे ! उनकी वाणीमें पीयूष था--उनका ज्ञान परीक्षित और 
परिष्कृत था--उनके नेत्रोमें प्रकाश था--उनके हृदयमें अमित करुणा- 
का वास था। उनकी प्रतिभा सर्वेवोमुखी थी। जो भी उनके दर्शन 
करता, नतमस्तक हो जाता । भला बताइये क्यो न हम उन्हें महापुरुष 
कहें ” आज पूज्य बेरिस्टर चम्पतरायजी हमारे मध्य नही है ! उनके 
शरीराकार दशशन दुलेभ है, परन्तु उनकी सजीव प्रतिमा आज भी हमारे 
सम्मुख है। समाजका बच्चा-बच्चा उनके नाम और कामसे प्रभावित 
है। आइये, उनके चरण-चिह्नोपर चलनेकौ सदभावना जागृत करके 
अपने सच्चे हृदयकी श्रद्धाउ्जलि उनकी पवित्र स्मृतिको अरपपण कीजिये । 
धर्ममृति विद्यावारिधि ' 

पूज्य बैरिस्टर सा० से साक्षात्‌ होनेके पहिले में उन्हें एक अधिकारी 
लेखकके रूपमें जान चुका था। यो तो मेने उन्हें दूरसे कानपुरकी जेन- 
साहित्य-प्रदशे नीका उद्घाटन करते हुए बहुत पहले देखा था । पर उनके 
निकट बैठकर बात करनेका सौभाग्य मुझे लखनऊमें महासभाके अधि- 
वेशनके समय मिला । दोनो अपरिचित--एक दूसरेकी सूरतसे नावाकिफ ! 
किन्तु जिस प्रेम और वात्सल्य भावसे उन्होने मुकको अपने पास आराम- 
कूर्सीपर बैठाया, उससे मे यह न समझ सका कि वह मुझे नहीं पहचानते । 
किन्तु दूसरे क्षण में अवाक्‌ रहा, जब उन्होने मेरा भी परिचय पूछा-- 
अनुकम्पा--वात्सल्य-प्रेमसे व्रह ओतप्रोत थे! बोले, क्यों जी ! तुम 
चुपचाप कंसे बैठ गये ?” में क्या कहता ? उनका प्रेम असीम था । 
उन्होने हर किसीसे धर्मतत्त्वपर चर्चा की और बड़ी विनयसे स्वरचित 
पुस्तक आगन्तुकोंको भेंट की । यह सरलता देखकर मे अवाक्‌ था ! धर्म- 
तत्त्वको प्रत्येक जैन वेज्ञानिक रूपमें समझे यही उनकी हादिक कामना थी । 

एक ज्योतिषीने उतको बताया कि ३२ वर्षकी उम्रमें उनका अकाल- 
मरण होगा ; उनकी बुद्धिने तक किया ।  क्‍्यां मृत्युकों जीतनेका उपाय 
नही है ?” इस तकेने उन्हें धर्मका जिज्ञासु बनाया । वें ईश्वरके कतृत्व« 

२६ * 


४०२ जैन-जागरणके श्रग्रदूत 


वार्दके खिलाफ प्रारम्भसे ही थे। उन्होने संसारमें प्रचलित सभी धर्मोका 
अध्ययन किया। अढ्वेत वेदान्तमें वह कुछ रस लेने लगे, परन्तु उनकी 
मनस्तुष्टि नही हुई । सन्‌ १६१३ में स्व० कूवर देवेन्द्रप्रसादजीके सम्पर्क- 
में वह आये और यहीसे उनका जेतधमं-विषयक अध्ययन प्रारम्भ हुआ । 
वह धम्ंके ज्ञाता हुए । धर्मविज्ञानके दर्शन उन्होंने जैन-सिद्धान्तोमें किये । 
धर्मतत्व दो रूप नहीं हो संकता--इसलिए उन्होने तुलनात्मक रीतिसे 
अध्ययन करनेकी शैलीको प्रोत्साहन दिया। उन्होने धर्मतत्वपर इस 
शैलीके अनूठे ग्रथ रचे है। वह मानते थे कि जैनधमंके शास्त्रो्में धर्मतत्व 
का वैज्ञानिक निरूपण हुआ मिलता है, क्योकि वह सर्वज्ञनकथित मत है । 
अन्य धर्मोमें अलकृत भाषा (?०0०६7०7७7९ 8720886) का प्रयोग 
हुआ है--उन धर्मग्रन्थोको शब्दार्थेमे नही पढ़ना चाहिए | उनमें जिन 
अलकारोका उल्लेख हैँ उनका परिचय बैरिस्टर सा० ने अपने साहित्यमें 
कराया हैं । खूबी यह हैं कि उस मतके धर्मग्रथसे ही उद्धरण उपस्थित करके 
उन्होने यह स्पष्ट कर दिया है कि वह कुछ अपनी तरफसे नही मिला रहे 
है । धर्मज्ञानके वह विद्यावारिधि' हुए--काशीके धर्ममहामंडलने उनकी 
विद्वत्तासे प्रभावित होकर उन्हें इस उपाधिसे अलकृत किया । इस धर्मे- 
ज्ञानने बैरिस्टर सा० को विलासिता और वासनाका पुजारी नही रक्‍्खा । 
उनकी अपूर्व कायापलट हुई । उन्होंने राजसी ठाठसे रहना छोड़ दिया । 
परिमित वस्त्रोको रखते हुए एकान्तमें उच्च विचार और गहन अध्यवन- 
में उन्हें रस आने लगा । एक-एक दिनमें जहाँ वे बीसो सिगार (0९०४४) 
पी जाते थे, वहाँ उसका धूर्आँ भी उन्हें अप्रिय हो गया । इस परिवर्तन 
का कारण उन्हीके शब्दोंमें यह है, क्षेत्रका प्रभाव अमिट है---तीथ्थ ड्वूरो 
की पद-रजसे यहॉकी एक-एक कंकरी पवित्र और पूज्य है। मुभपर 
तो इस क्षेत्रका ऐसा प्रभाव पड़ा कि पहले ही पहल इसके दशेन करते ही 
मेने सिगार पीना छोड़ दिया, जिसका मे बड़ा आदी था।” निस्सन्देह 
वे धर्ममूत्ति थे ! उस तीर्थेस्थानपर उस संप्रभ-मुखकों सामायिक करते 
हुए देखकर सुख और शान्तिका अनुभव होता था ! अगाध ! निःस्तब्ध 


$ 

विद्यावारिधि ! ! 
श्रद्धालु 'जेन दशत दिवाकर'- 

उन्होंने जिस सत्यको स्वय समका था और जिसपर बह श्रद्धा 
लाये थे, उसको लोकव्यापी बनाना वह अपना कर्तव्य मानते थे--बह 
जलद ही क्‍या, जो चातककी प्यास न बुभायें । बैरिस्टर सा० ने अपनी 
थैलीका मुँह धर्मुपुस्तकोकों आधुनिक वैज्ञानिक शैलीपर रचकर छपाने 
और दूर-दूर देशोमे वितरित करनेके लिए खोल दिया था और अन्ततः 
वे इसी ज्ञानप्रसारके लिए अपने शेष धनको ट्रस्टियोके सुपुर्दे कर गये । 
भाई पन्नालालजी अग्रवाल दिल्‍लीके द्वारा वे अपने नये-नये ग्रन्थोंका वितरण 
भूमण्डलके सभी विद्ञानो-चीमानो और विश्वविद्यालयादिके पुस्तकालयों 
: में कराया करते थे । अग्रवालजीके पास ऐसे अनेक पत्र सुरक्षित हैं, जिनमें 
उन ग्रन्थोकी प्राप्ति ( 4ठंताठजाट्वैद्ञगाला ) स्वरूप हर्ष एवं धन्य- 
बाद व्यक्त किया गया हैं | यूरोपमें उनके ग्रन्थ बडे आदरसे पढ़े जाते हे । 
लड़ाईके पहले इंगलंण्ड-फ़ान्स और जर्मनीके बुकसेलर उनके ग्रन्थ भारत- 
से भँगाते थे। प्रेस ही नही, प्लेटफामेके द्वारा भी उन्होने धर्मतत्वका 
प्रसार विश्वमें किया था | भारतकी अपेक्षा यूरुपमें वें अधिक विचरे 
थे। उनके ज्ञानप्रसारकी अथक लगनको देखकर जैनियोका हृदय गदुगद 
(हो गया--जैनियोने '/भा० दि० जैन परिषद्‌ के खुले अधिवेशनमें उन्हें 
जैनदर्शन-दिवाकर' की पदवीसे विभूषित किया ! 

इस य्‌ गर्म उन-सा ज्ञानी श्रद्धालु गृहस्थ मिलना दुलंभ है। तीर्थ द्भुर 
भगवान्‌के महान्‌ व्यक्तित्वम उनकी श्रद्धा अटल थी। जब प० दरबारी- 
लालजी सत्यभवतन “जैन जगत्‌” द्वारा २४ ती्थकरोंके अस्तित्वमें ही 
शुद्भुग की तो उस समय भी बौरिस्टर सा० अपनी श्रद्धामे सुदुढ रहे और 
उनके प्रहारोका उन्होने उत्तर भी दिया । बही क्‍या ? जो भी जैनधर्मके 
विरुद्ध लिखता और अनाप-शनाप लिखता, बेरिस्टर सा० उसका निरा- 
करण करनेके लिए चूकते नही थे ! ऐसे विरोधी मित्रोंका उत्तर भी बे 
मध्यस्थ भावसे प्रेरित हुए प्रेमपूरित शब्दोंमें ही देते थे--उद्देग नहीं, तक 

ही उनका बल और सत्य ही उनके उत्तरका आधार होता था। जब 
मैने उन्हें तीर्थंकरकी दिव्य वाणीके विषयर्म “जैन जग्रत्‌” के कटाक्षोकी 
बात लिखी तो उन्होंने जिस सरलता और दृढतासे उत्तर दिया वह 
पढ़ते ही बनता है । उन्होंने लिखा-- 

“इसमें अचम्भेकी कोई बात नहीं, यदि तीर्थकरकी वाणी स्वत 
एक आश्चर्य हो । याद रखिए, पूरे अद्धंकल्प कालमे केवल चौबीस ही ऐसे 
महाभाग पुरुष जम्मते हँ जो तीर्थंकर पदवी पाने है । देवता उनकी पूजा 
करने आते हैँ | घातीयकर्मोके नाझसे वे सर्वज्ञ और इच्छारहित होते 
हूं । उनके आन्तरिक बनाव (उमराश' ८075४0पणा ) में बहुत 
बडे परिवतेन हो जाते है । उनका रक्त भी तो लाल नही सफेद होता हैं । 
उनको बोलनेकी इच्छा नही होती-सूक्ष्मबुद्धि (4,0एछ८' 7070 ) उनके ' 
नहीं रहती--इद्वियजनित परिज्ञानका होना बन्द हो जाता हैं । बुद्धिका 
अभाव हृदयकमलके नाणका भी द्योतक है, जो कि व्योलनेकी इच्छाका 
आधार है । जब यह सब कुछ ऐसे होता है, तव आप यह कैसे कह सकते 
है कि तीर्थंकर एक साधारण मानवकी तरह बोलते हे ” वह फंसे बोलते 
हैँ ? इसका चित्रण सूगम नही हैं । यह निश्चित हूँ कि वे बोलते हे और 
इच्छारहित बोलते हूँ । उन्हें तालु-जिह्वादिका प्रयोग भी आवश्यक 
नही हूँ । ऐसे प्रश्नोपर हमे शान्तिसे विचार करना चाहिए--जल्दी कोई 
मत स्थिर नहीं करना चाहिए ।” 

यह उद्गार उनके सम्यग्द्शनकी निर्मेलताकों प्रकट करते है-- 
वे धर्मके दृढ श्रद्धालू थे ! 
चरित्र-म॒ति-भावक- 

बेरिस्टर सा० केवल धर्मतत्त्वके दाशंनिक विद्वान्‌ या उसके श्रद्धालु 
भक्त मात्र ही न थे । उन्होने 'रत्नत्रय-धर्म' को अपने जीवनमें यथासम्भव 
मूतिमान बनानेका उद्योग किया था। वे महान्‌ थे। इसलिए नहीं 
कि उनको महान्‌ बननेकी आकाक्षा थी । महत्त्वाकाक्षा कभी भी मनुष्य- 
को महान्‌ नही बनाती, त्यागवृत्ति और सेवाधर्म ही मनुष्यको ऊँचा उठाते 

है । बैरिस्टर सा० महान्‌ हुए, क्योंकि वह त्याग और सेवाधर्मंको जानते 
और उसपर अमल करते थे । लखनऊ महासभा अधिवेशनके वे समापति 
मनोनीत हुए; परल्तु उस पदको ग्रहण करनेके पहले उन्होने स्थूल रूपमें 
पञ्चाणूबतोको धारण किया | उन ब्रतोका उन्होंने यावज्जीवन पालन 
किया । विलायतमे भी अपन ब्रतोंकी सँभाल रखनेका वह पूरा ध्यान 
रखते थे । लन्‍्दनसे ता० १६ अप्रैल १६३० के पत्रमे उन्होंने लिखा था -- 

“शामको में अपना भोजन स्वय बनाता हूँ । मेरे कमरोंके पास ही 
एक छोटा-सा रसोई-घर हैँ । भोजन और कमरोंके किरायेमें लगभग 
बीस पौड प्रतिमास खर्च पडता हूँ । प्रात में फल और मलाई लेता हूँ । 
कभी-कभी चाय भी पी लेता हूं। ६-४५ बजे में उठ बैठता हूँ और 
पौने आठ बर्ज सामायिक करने बंठ जाता हूँ, जिसमे मुझे ३५ से ४५ मिनट 
लगते है । उसके वाद ही म॑ £ बजेके करीब फनाहार करता हूँ । उपरान्त 
पासके बगीचेमे घृमन चला जाता हूँ । वहाँसे १२-३० बजे लौटता हूँ । 
तव में अपना खाना बनाता और खाता हूँ, जिसमे रोटी और भाजी 
मुख्यतः होती हँ । दिनमें दो-से-पाँच बजे तक में लिखने-पढ़नेमे समय 
बिताता हूँ और ६-३० पर अपनी ज्ञामकी व्यालू बनाकर खा लेता हूँ । 
लोगोने मुकेसे कई बार पूछा हैं कि क्या विलायतमे ब्रती श्रावकका जीवन 
विताना सम्भव है । मुझे तो लगता है कि यह उतना कठिन नहीं हूँ जितना 
कि लोग समझते हे। सब चीजे बाजारमें मिलती है और यदि रसोई- 
घर है तो मनचाहा बनाकर खाइये--इसमे दिक्कत ही क्‍या ? रही 
वात मानसिक शान्ति और निराकुलताकी, सो भारतकी अपेक्षा यहाँ 
(विनायतमे ) अधिक शान्ति और निराकूलता है, क्योंकि यहाँ उनके 
विरोधी साधन ही नहीं हे । यह सच हैँ कि यहाँके जीवनमें बहुत-सी 
लुभावनी बाते है; परन्तु थोडे-बहुत यह बात तो सभी ठौर है । मनुष्य 
लुभावोमे फँसकर कहाँ नहीं गलती कर सकता ? वास्तवमें यह प्रश्न 
तो चारित्र मोहनीय कर्मके क्षयोपशमसे सम्बन्ध रखता हैं । यदि उसका 
क्षयोपशम हैँ तो बाह्य निमित्त निरर्थक होगे और चारित्र मोहनीयके 

उट्टयमे रहते हुए एक व्यक्ति बम्बईमें भी भ्रष्ट हो सकता है । अतः आठवी 
एवं उससे न्यूनतम प्रतिमाओके धारी श्रावक विलायतमें सानन्द रह सकते 
है । एक खूबी इस देशम और है--वह यह है कि यहाँ चीटियाँ और 
कीडें-मकोडे प्रायः होते ही नहीं । अत हमे उनकी आरम्भजनित हिसा- 
का भी पाप नहीं लगता ।” 

पाठक, जरा सोचिए कि पूज्य बैरिस्टर सा० सयमी जीवनकी सँभाल- 
में कितने जागरूक थे ? उनका आदर्श बरबस हमसे कह रहा हैं कि 
सयमका पालन करो--श्रावक हो, तो श्रावकके आठ मूल गुणोका पालन 
करो--मद्य, मास, मध्‌ और पच उदम्बर फल मत खाओ--पानी छानकर 
पियो---रातमे खाना मत खाओ। 

बेरिस्टर सा० तो वहाँ भी दिन ही मे भोजन कर लेते थे, जहां सब 
ही प्राय रात्रिभोजी थे । वह अपने व्रतपालनमे खूब सावधान रहते थे । 
एक दफा वह बहुत प्रात ही रवाना होनेको थे--उनके मित्र नाइ्ता लाये । 
पौ फटनेको थी । बैरिस्टर सा० ने कहा, अभी तो रात है, मे नाइता नही 
करूँगा ।' मित्रकां आग्रह निरर्थंक था। चारस्त्रि-धीर बैरिस्टर सा० 
अपने ब्रतमे दुढ थे । वह चारित्र-मूर्ति जो थे ! 
परीक्षा-प्रधानी सम्यकत्वी- 


बैरिस्टर सा० के जीवनमे अपूव ऋन्‍्तिका सिरजन उनकी परीक्षा- 
प्रधानताके कारण ही हुआ | यदि उनको जिज्ञासुवृत्ति न होती--वह 
वस्तुस्थितिके परीक्षक न होते तो विलासिताके गहर गतेंसे बाहर नहीं 
निर्कल सकते थे | तत्त्वान्वेषण करके ही वह जैनधर्मपर श्रद्धा लाये थे । 
उसपर भी वह ज्ञास्त्रोंमे लिखी हुई प्रत्येक पक्तिको इसलिए ही नहीं 
स्वीकार कर लेते थ॑. कि उसपर तीर्थंकर-कथित होनेकी मुहर लग गई 
है। वह उस बातको तक॑ और विज्ञानकी कसौटीपर कसते थे और जब 
उसे ठीक पाते थे तभी उसे मान्य करते थे ; 

जैन-सिद्धान्तके करणानुयोग-विषयक साहित्यको वह अधूरा सम- 
भते थे--वह स्पष्ट कह देते थे कि भू-स्रमण और सूयं-चन्द्रादिके विषय 

में तीर्थंकर भगवान्‌का बताया हुआ सिद्धान्त शायद हमें उपलब्ध नहीं 
है, क्योकि सर्वज्ञ कथित वाणी सदोष नहीं हो सकती ! 

प्‌ ज्य बैरिस्टर सा० ने सन्‌ १६२६ मे नावें (४० छाए) देश- 
की यात्रा की थी--वहाँ उन्होंने ता० ११ जुलाई १६२६ को अपनी आँखो- 
से बराबर रातदिन सूर्यको चमकते हुए पाया था। वहाँ तीन-चार महीने 
तक मूृतवातिर सूर्य अस्त नही होता--सववेज्ञषका कथन इस प्रत्यक्षके अविरुद्ध 
ही हो सकता हूँ । बरिस्टर सा० ने वहॉका मनोरजक वर्णन लिखा था, 
जो उस समय वीर' में प्रकाशित हुआ था । रातके ११॥ बजे सूर्य अस्ता- 
चलकी रेखाको चूमने लगा--बारह्‌ बजते-बजते उसका आधेसे ज्यादा 
भाग डूब गया--शेष भाग आँखोंके सामने रहा। आधी रातके परचात्‌ 
सूर्यास्त होना बन्द हो गया--सूर्यका जो भाग नेत्रोंके सामने था, वह धीरे- 
धीरे ऊपरको उठने लगा और उगने लगा । डेढ़ बजे रातको पूरा सूर्य फिर 
निकल आया था। चारो ओर धूप ही धूप थी। वह दृश्य देखते ही 
बनता था। इस प्राकृतिक दृश्यका तारतम्य जैन-सिद्धान्तके करणानुयोग- 
से कंसे बैठता हैं, यह बतानेवाले साधन-सूत्र अभी प्रकाशमें नही आये 
है । बेरिस्टर सा० उन सर्वेज्ञ-प्रणीत सूत्रग्रथकों पाकर फूले न अधघाते, 
परन्तु शास्त्रभण्डारोंकी खोज तो अब भी नही हो रही है ! 

बेरिस्टर सा० तो केवल शास्त्रोके ही परीक्षक न थे, वह गुरु-परीक्षा- 
में भी सतक थे, किन्तु उनकी परीक्षा गुरुभक्तिको अक्षुण्ण बनाये रहती 
थो | सन्‌ १६२७ की बात है शायद हमारे आग्रहसे बेरिस्टर सा० ने 
अलीगज आना स्वीकार किया--वह आये । तभी अलीगजमें स्व० 
मुनीन्द्रसागर-संघके एक मुनिजी भी आये हुए थे। बेरिस्टर सा० ने आते 
ही संविनय उनकी वन्दना की । उपरान्त वह एकान्तमें मुनिजीसे देर 
तक बातें करते रहे | बाहर आये तो बोले, “यह मुनि महाराज था तो 
पूरे सुधारवादी हे, वरन्‌ पाखडी (9ए0786) हे ।” फिर वह 
शायद उन्तकी बन्दना करने नहीं गये । उनकी परीक्षण-शैली तो उनके 
साहित्यके एक-एक शब़्दसे प्रकट है । 

धर्म-रक्षक- 

धर्म स्वत. पंगू है--बह घर्मात्माओंका आश्रय चाहता है--धर्मा- 
त्माओंके सहारे वह दुनियामें चमकता है । बैरिस्टर सा० स्वय धर्माश्रेय 
थे। यदि कोई धर्मपर आक्रमण करता तो बह उसका प्रामाणिक 
उत्तर दिये बिना चुप नहीं होते थे । उन्हें ज्ञात हुआ, बयानामे जैेनरथ 
रुका हुआ हँ--वह फ़ौरन वहाँ गये और स्थितिका अध्ययन करके जैनरथ 
निकलवाने में सतत उद्योगी बसे । उन्होंने सुना कि कुडचीके जैनियोपर 
म्‌ सलमान गुण्डे अत्याचार कर रहे हे--गुण्डोने पूज्य प्रतिमाओके शत 
खण्ड कर दिये हे ! कुडची भी वह गये और अपने भाइयोको ढाढ़स बँधाया । 
बोले, 'घबराओ नहीं, परिषद्‌ आपके साथ है !” जब भारतीय अधि- 
कारियोने हमारी बात सुनी-अनसुनी की तो बेरिस्टर सा० ने विलायत 
जाकर मि० फ्रेनर ब्रॉकव ४. . द्वारा इस अत्याचारकी कहानी भारत- 
मन्‍्त्री और पारल्यमेट तक पहुँचाई। उनकी शक््तिमें न्याय पानेके लिए 
उन्होने कुछ उठा न रक्‍्खा; परन्तु जैनी तो असगठित हे--आपसमे लडने- 
के लिए मर्द हे! इस पापका दण्ड तो मिलना ही चाहिए, किन्तु 
वैरिस्टर सा० अपने कर्तव्यपालनमें कभी पीछे नहीं रहे । इसीलिए हम 
उन्हें धर्मरक्षक कहे तो अनुचित नही है । 
मुनि-रक्षक- 

' सर्वज्देव, निग््रेन्‍्थगुरु और जिनधर्मके वह अठल श्रद्धानी थे। 
जब मूढ जनताने दिगम्बर भुनियोके नंग्न-वेषपर अँगुली उठाई एवं सरदार 
पटेल और महात्मा गाँधीनें साधुत्वके लिए नग्व॒तापर अशिष्टताका 
लाञइछन लगाया--परिणामस्वरूप सरकारकों ओरसे भी कुछ कड़ाई हुई- 
कई स्थानोपर दिग्रम्बर मुनि-महाराजोके स्वतन्त्र विहारमें बाघाएँ उप« 
स्थित हुई --उस संकट-समयमें बैरिस्टर सा० आगे आये । बह दिल्‍लीमें 
रहे और प्रयत्न किया कि दि० मुनि-विहारपर वेधानिक स्वाधीनता प्राप्त 
कर ली जावे । उस समय बैरिस्टर सा० ने प्रेस और प्लेटफार्मसे साधुत्व- 
के लिए प्रत्येक मतमें दिगस्बरत्वकों आवश्यक सिद्ध कर दिखाया था | 

उन्होने मुझे दिल्‍ली बुला भेजा--मेंने देखा, वह दिगम्बरत्वकी सार्वभौ- 
मिकता सिद्ध करनेके लिए तन्‍्मय हो रहे थे। उनकी साधुमूति- ब्रिदुषी 
बहन मीरोदेवी उनके स्वास्थ्यकी चिन्ता रखती थी; परन्तु बैरिस्टर 
सा० को केवल एक धुन--मुनिरक्षा की थी । 

उन्होने मुनिचर्याके कतिपय ऐतिहासिक प्रसंगोकी चर्चा मुझसे 
की और बोले, हमारे यहाँ सच्चे कार्य करनेवालेकी कदर नहीं । जो 
उपयोगी सामग्री और ऐतिहासिक प्रमाण आपकी पुस्तकों हे, बह श्री 
घोषालकी पुस्तक नही दिखते । जेनी रुपया बरबाद करना जानते है--- 
ठोस काम नहीं देखते |” उपरान्त वह मुझे बराबर जैनेतर शास्त्रोके 
उद्धरण प्रकाशनार्थ भेजते रहे---शारह-आमसे हर मजह॒बके जुलूस निका- 
लनेकी कानूनी नजीरें भी उन्होने भेजी, जो वीर' में बराबर छपती रही । 
उसी समय म० गॉँधीजीको भी उन्होने इस प्रसगमें कई पत्र लिखे । एक 
पत्रमें उन्होने स्पष्ट लिखा था कि -- 

“ब्‌ त07+ काठए, गज 4 शा €९एक' 5पटलटट्त जा शांड 
क्‍0 ग्रा एफशायए पए छ73एणंएणा, एप 70 78 जाए छाोंआाणा ण6 
त8ए 0 7ए९€९८ण0ा6€ 8 /8घशाफे्ा'॥,. उक॥गा,.. 7 एणतवेरु, शी 
प0ण शी तें० ६40 गार 7 ४6 5जछक्ा'8]98, ॥ 7 ध8)[ 00776 
7४ छा 6 ?? 

इससे स्पष्ट हे कि बैरिस्टर सा० दिगम्बरत्वकों निर्वाण पानेके 
लिए कितना आवश्यक मानते थे। उनकी यह कामना थी कि बह 
भी कभी दिगम्बर मुनि हो। कहना न होगा, म० गाँधीने अन्तत इस 
विष ये अपना स्पष्टीकरण प्रकाशित कर दिया था। बैरिस्टर सा० 
मुनिभकत ही नही, मुनिधर्मके रक्षक भी थे । 
ती्थ-रक्षक- 

तीर्थस्थानको वह पवित्र भूमि मानते थे--तीथ्थे जैसे एकान्त निर्जन 


स्थानपर बडे-बड़े मकानोंकों बनाकर उसकी शान्तिकों नष्ट करना उनकी 
दृष्टिमें तीर्थ-आसादना थी । उनका मत था, जो भी जिनेन्रका भक्त 

है वह तीर्थवन्दना करनेका अधिकारी है। उन्होने प्रयत्न किया कि 
तीथोंके मुक़दमे जो दिगम्बर और इवेताम्बर सम्प्रदायोमें चल रहे हे, 
आपसमें तै हो जायें, किन्तु भवितव्य ऐसा न था। आखिर दिगम्बर 
सम्प्रदायकी ओरसे उन्होने निःशुल्क शिखिरजी केस--अन्तरीक्ष पाइवें- 
साथ केस आदि मुकदमोकी पैरवी की--स्वतः अपना खर्च करके प्रिवी 
कौसिलमें अपीलकी पैरवी करने गये । उनन्‍्हीकी दलीलको कि यह पवित्र 
तीर्थ किसीकी निजी सम्पत्ति नही है--वे देवद्रव्य हे, जिसपर प्रत्येक भक्त 
को वन्दना करनेका अधिकार है, प्रिवी कौसिलने मान्य किया था । 

उन्हें जैनियोंकी मुकदमेबाजीकी मृढतापर बडी चिढ़ थी। एक 
दफा वह बोले, “भला देखो तो लाखों रुपया बरबाद किया जा रहा है। 
एक अजेन वकील और एक अर्जन न्यायाधीश हमारे धर्मके मर्मको क्या 
समभकेगा और वह कैसे धारमिक निर्णय देगा ? फिर भी जैनी सरकारी 
न्यायालयोमें न्‍्यायके लिए दौड़ते हे ।” 

इ्वेताम्बर सम्प्रदायसे मुकदमा लड़ते हुए भी वें उनके मित्र थे-- 
हजारीबाग ं इवेताम्बरीय कोठीमें जाते और शुवेताम्बरीय नेताओसे 
मिलते-जुलते और उठते-बेठते थे। इस घनिष्ठताने स्व० लाला देवी- 
सहायजीके दिलमें बेरिस्टर सा० के प्रति शद्भा पैदा कर दी थी; किन्तु 
बैरिस्टर सा० नें स्पष्ट कहा था कि मेरा अहिसाधर्म यह नहीं सिखाता 
कि में अपने विरोधीसे प्रेम न करूँ । यदि आपको कुछ डर हो तो में मुकदमे- 
की पैरवीसे अलहदा हो सकता हूँ ।' ऐसे स्पष्टवादी तीर्थरक्षक थे वे ! 
अखंड जेन समाजके आदश्श- 

उपर्युक्त घटनासे पाठक समझभक गये होगे कि बैरिस्टर सा० जैनोके 
सभी सम्प्रदायोके संगठनके हामी थे। वह उपदेशके स्थानपर उदाहरण- 
को कार्यकारी मानते थे। उन्होने बराबर ही दिग्रम्बर संस्थाओंके साथ 
इवेताम्बरीय संस्थाओके अधिवेशनोमें भाग लिया। सन्‌ १६२७ में 
काह््मीरसे लौटते हुए उन्होंने राबलपिडी, फरीदकोट, गुजरानवाला आदि 
स्थानोके इवेताम्बर भाइयोके निमस्त्रणको स्वीकार करके घर्मामृत-वर्षा 

को थी। इस प्रकार ही तो साम्प्रदायिक विषमता दूर करके संगठन 
का बीज बोया जा सकता है । अन्य नेताओके लिए उनका यह आदर्श 
अनुकरणीय है । ' 
विदव-बन्थुत्वके सिशुनरी- 

बेरिस्टर सा० 'वसुघैव कुटम्बकम' सूतके अनुयायी थे--एक सम्य- 
क्त्वीकी दृष्टिमें सारे विश्वके प्राणी ही उसके बन्धु हे। बैरिस्टर सा० 
सारे लोकको विश्वप्रेममय देखनेकों लालायित थे । दिल्लीमें वीर-जयन्ती- 
के उत्सवर्में सार्वधर्म सम्मेलन! को वह विशेष रूपसे करनेकी प्रेरणा करते 
थे। उनका अपना साहित्य और उनके अपने भाषण केवल विश्वबन्धुत्व- 
भावनाको, जागृत करनेके लिए होते थे । उनका मिशन” केवल समाज 
विशेष तक सीमित न था। उन्हें अज्ञानी शासक और दलित शासितोका 
समान रूपसे दुख दूर करना था--वह दोनोका हृदय-परिवतंन करना 
चाहते थे--राजन॑तिक लीडरीसे यह बात नहीं मिलती--इसीलिए 
वह राजनीतिमें नही पड़े । वह कई बार यूरुप गये और वहां धर्मका 
प्रसार किया । सच पूछिये तो वह विश्वविभूषित थे--उनका मिशन 
महान्‌ था ! वे समभाव और समदुष्टिके समर्थक ही नही, ख्रष्टा थे। 
भ० महावीरके अनेकान्त-सिद्धान्तको उन्होने ही मूतिमान्‌ बनाया था ! 

स्व० रवीन्ध्क सम्पर्क - 

अपनी विश्वहित-कामनासे प्रेरित होकर बंरिस्टर साहब स्वर्गीय 
रवीन््रकी शान्तिनिकेतनस्थ विश्वभारतीमें ५ मात्र १६२७ को 
पहुँचे थे। उन्होंने कवीन्द्र रवीन्रसे वार्तालाप किया था। वह विश्व- 
भारतीमें कूछ समय तक रहे थे । प्रति सप्ताह वह तीन दिन (मंगल, 
बृहस्पति और इतवार) को ) तुलनात्मक धर्मपर भाषण देते और शंका- 
समाधान करते थे। दो-तीन छात्र उनसे धर्मशास्त्र भी पढ़ते थे। उनकी 
इस सेवाका महत्त्व परिमित शब्दोंमें चित्रित नहीं किया जा सकता ! 
बीरकी सिंह-गर्जना- 

यूं तो बेरिस्टर साहब बहुत ही जझान्त-प्रकृतिके महापुरुष थे, परन्तु 

उनके निकट शान्तिका अर्थ दब्बूपन और अहिसासे मतलब कायरताके 
नहीं। श्री दक्षिण महाराष्ट्रीय जैनसभाके सभापति-पदसे उन्होंने कहा 
था कि जैनधर्मके लिए स्वार्थत्याग और आत्मबलिदान करनेकी 
आवश्यकता है। कोई अत्याचार करें तो उससे दबना नहीं चाहिए । 
अन्यायके हटानेके लिए, धर्मरक्षाके लिए हमे लडने-मरनेको तैयार होना 
चाहिए । सीताजीको रावणने हरण किया, मात्र इसी अन्यायके प्रतीकार 
के लिए मोक्षगामी श्री रामचन्द्रजीने रावणसे युद्ध किया । सुग्रीव, हनूमा- 
नादिने भी उनका साथ दिया। ये सब ही मोक्ष प्राप्त किये। अहिसा 
हमें कायरता नहीं सिखाती--बीरता बताती है ।” जैनयुवक इस तत्त्व 
को समझे 
मंदिर भिक्षुकोंके लिए नहीं- 

जैनधर्म एक विज्ञान है--कारण-कार्य सिद्धान्तपर वह अवलम्बित 
है। जैसा बोओगे बेसा फल पाओगे, किन्तु आज जैनी धर्मविज्ञानको 
भूल गये* हे---वे धनके लिए, पुत्रके लिए, यशके लिए भमन्दिरोमें मनौती 
मनाते है। बैरिस्टर साहबने इसपर कहा था--“जैनमन्दिरोमे भिक्षा 
मॉगनेकी जरूरत नहीं है--जैन-मन्दिर भिखारियोके लिए नहीं हें। जो 
मोक्षाभिलाषी हो--निग्रेन्ध होना चाहते हो, उन्हींके लिए जैनभन्दिर 
लाभकारी हैं ।” 


समाज-सुधारक पथपर- 


जन-समाजको उन्नत देखनेके लिए बैरिस्टर साहब योग्य वीर 
पुत्रो और पुत्रियोको जन्म देना आवश्यक मानते थे । वे कट्टर सुधारवादी 
थे। एक भाषणमें उस्होंने स्पष्ट कहा था-“बालविवाहोको बिल्कुल रोकना 
चाहिए । वीर पुत्र व पुत्रियाँ भ्रौढ विवाहसे ही होगी। हमें शारदा 
एक्टके अनुसार चलना चाहिए । किसी समय मुसलमानोके शासन-समयमें 
कन्याका विवाह जल्दी करनेकी प्रथा चल पडी होगी। यह प्राचीन नही 
है--आचीन कालमें प्रौढ़ स्त्रियोंके ही विवाह होते थे। कैकेयी जो युद्ध 


बैरिस्टर चम्पतराय ४8१३ 


करना व रथ चलाना जानती थी, बालिका नहीं हो सकती । शादी तब 
होनी चाहिए जब स््री-पुरुषको परस्पर भाव समभतेकी शक्ति हो । 
जैनोकी सख्या कम होती जाती है। इस प्रइनपर बडी गम्भीरतासे विचा- 
रना चाहिए। जैनियोकी उपजातियोमें परस्पर विवाह करना बहुत ही 
आवश्यक हैं । इससे बहुत लाभ है। जातियाँ मात्र भेद हे--कोई वस्तु 
नही है। चार वर्ण राजनैतिक व सामाजिक हे--धमंसे इनका कोई 
सम्बन्ध नही । प्राचीन कालमें म्लेच्छोकी कनन्‍्याओको चक्रवर्तीने विवाहा 
है । रूढिके दास न होना चाहिए। हमारा धर्म पतितोंका उद्धारक 
हैं। हम पतितको--अजुद्धो--शुद्ध कर सकते हे। अजेनोको जैन 
दीक्षा दे सकते हे। अपनी सख्याकी रक्षाके लिए यह सब कुछ करना होगा । 
जैनधर्म तो पारस पत्थर है, जो लोहेके समान अशुद्ध जीवको शुद्ध सुवर्ण- 
तुल्य बना देता हैं। खेद है कि हमने जैनधर्मको कैद कर रखा है ।” यह 
थी उनकी सुधार-विचारधारा, जिसपर प्रत्येक जैनीको अमल करना 
आवश्यक है। 

नवीन शिक्षा-पद्धति- 

बेरिस्टर साहब प्रत्यक जेनयुवकको जैनधर्मका ज्ञाता देखना 
चाहते थे--वह शिक्षित जैनियोके हृदयोम जैनत्वकी भावना भरना चाहते 
थे। परन्तु वह जानते थे कि पुरातन स्वाध्याय या शिक्षा-पद्धतिसे यह 
कार्य नहीं होतेका । इसीलिए उन्होने कहा “-- 

“धमंशिक्षा और स्वाध्यायकी पद्धतिमे सुधार होनेकी जरूरत 
है । नई पद्धतिसे वस्तुका स्वरूप समभनेकी व जाननेकी जरूरत है। 
शास्त्रकी पक्तियोके रटनेसे काम न चलेगा । हमे मुख्यतः सात तत्त्वोको 
जाननेकी ज़रूरत है । नन्‍्यायका पठन-पाठन बहुत कठिन कर दिया गया 
है । यदि वस्तुस्वरूपकी दृष्टिसे देखा जावे तो न्याय बहुत जल्दी समझा 
जा सकता है ।” उन्होने जो कहा उसे व्यावहारिक रूप देनेके साधन भी 
जुटाये । स्वतः ही उन्होने वैज्ञानिक शैलीकी पुस्तकें रची जिनमें आत्म- 
ज्ञान, न्याय, समाजश्ञास्त्र और इतिहासका नई पद्धति पर प्रतिपादन 

किया गया है। निसस्‍्सन्देह उनकी लेखनशली तककंप्रधात और साथ ही 
समाधान-कारक है--इसलिए वह प्रामाणिक हैं। आधुनिक तकंशील 
मस्तिष्ककी मनस्तुष्टि उससे होती है । इस नूतन पद्धतिकों यहें गौरव 
है कि अनेक शिक्षित जैन युवकोको इसने धर्मका श्रद्धाती बनाया है । 
साहित्य व शेली-- 

बेरिस्टर साहब प्रेमके अवतार थे। उनके स-प्रभ शान्त आकृति- 
से जब निर्मम आत्मज्ञानवद्धक वाणी भरती थी, तो लोग एकटक उनकी 
ओर निहारते रह जाते थे--वह जो कहते सीधे-सादे शब्दोमे युक्ति और 
प्रमाणसे कहते थे । गहन-से-गहन दार्शनिक विषयको ऐसी सरलतासे समभाते 
कि साधारण श्रोता भी उसे समझ लेता था । अपने भाषणके अन्तमे वह 
लोगोंको शका समाधान करनेका अवसर देते थे । शका उपस्थित करने 
वाला उनकी बातकों पूरी समझ ले, जल्दी न करें। फिर भी 
कोई शका रहे तो वह उसका समाधान करते--उग्र उत्तर देकर उसके 
हृदयको चोट नहीं पहुँचाते थे ! जेसी उनकी निराली प्रचारशली थी, 
वेसा ही उनका अनूठा साहित्य था--उसमे वह मौबिकता हैं जो अन्‍्यत्र 
नही है । 

यद्यपि उन्होंने अंग्रेज़ीमें ही साहित्य-रचना की हे, परन्तु हिन्दी 
और उर्दमे भी उनके रचे हुए ग्रन्थ उपलब्ध है । आवश्यकता तो यह है 
कि हिन्दीमें उनके सब ग्रन्थोंका प्रामाणिक अनुवाद प्रकाशित किया जावे । 
उनका साहित्य विव्वसाहित्यके प्रांगणमे भारतका मस्तक क्रैचा करता 
हैं। उनकी एक अमर-रचना “ज्ञानकी कुज्जी” अपूर्व और विशाल है! 
धर्म-दशे, और सिद्धान्तके विश्वसाहित्यका उन्होंने अपूर्य अध्ययन किया 
था--उसकी ऋलक उनके साहित्यमें मौजूद है । 
पुरातत्त्वप्रेमी और अवेन्धक-- 

बैरिस्टर साहबको पुरातत्त्वसे प्रेम था--वह पुरानी चीजोंकों गौर- 
से देखते थे । जब सन्‌ १६२४ में मे उनसे हरदोई मिलने गया और वापिस 
चलने लगा, तो वह कुछ पुराने सिक्‍के लापे और मुझे देकर बोले, “आप 

इन्हें लेते जाइबे---इनका आप ठीक उपयोग करेगे ।” वह जहाँ जाते 
जैनचिह्नलोको तलाश करना नहीं भूलते । लन्दन और पैरिसेके अजायब- 
घरोंसे उन्होे अनेक जितमूरतियोके फोटो भिजवाये थे; जिनमें एक 
ऐसी भी मूर्ति हैं, जिसके सात मस्तक हे । मेरे लिखनेपर उन्होंने घंटो इंडिया 
आऑफ़िस लायब्नेरी लन्दनमें बैठकर अन्वेषण किया । उन्होंने जैन प्राची- 
नतापर जो लिखा, वह भी अपनी ही शैलीपर और महत्त्वपूर्ण | जेनेतर 
साहित्यसे उन्होंने ऐसी-ऐसी बाते खोज निकाली जो अन्यत्र नहीं मिलती । 
वे महान अन्वेषक थे ! 
इस युगक्क समल्तभद्र-. 

इस युगमे शायद ही जैनियोंमे कोई ऐसा महापुरुष हुआ है, जिसने 
धर्मप्रचारके लिए दूर-दूर देशों तक इतना अधिक पयंटन किया हो, जितना 
बेरिस्टर साहबने किया। स्वामी समन्‍्तभद्रमें धर्म्रकाशकी लगन थी 
कि वह सारे भारतमे धर्मदुन्दुभि बजाते घूमे थे---उसी लगनकी प्रतिच्छाया 
हमे बेरिस्टर साहबसमे मिलती हूँ। बेरिस्टर साहबने विदेशों---यूरुप, 
अमरीका तकमें घूम-घूमकर धर्मध्वजको ऊँचा फहराया, इसलिए दुनिया 
उन्हें महान पर्यटकके रूपमे भी याद रक्खेगी । 


परिषद्क संस्थापक ओर संरक्षक- 


जब सन्‌ १६२३ में महासभाका अधिवेशन दिल्‍्लीमें हुआ, उस 
समय उसके म्‌खपत्र जैनगज़ट' की दद्ा सुधारनेके लिए उसके सम्पादको- 
की नियुक्तिका प्रश्न आया | बैरिस्टर साहबका नाम जनताने तजवीज़ 
किया, परन्तु महासभाके सूत्रधारोने उस योजनाकों ठुकश दिया--उधर 
वृद्ध-विवाहादि क्रीतियोके विरोधमे भी महासभा धीमे स्वरमें बोल 
रही थी--समाजके सुधारवादी दलकों यह असह्य हुआ ! समाज एक 
समुदार संस्थाको अपना प्रतिनिधि बनानेके लिए उत्सुक थी । परिणामत: 
अ० भा० दि० जैन परिषद्‌” की स्थापना हुई। मूल सस्थापकोमें बैरिस्टर 
साहबका नाम उल्लेखनीय है । 

वह परिषद्के सस्थापक ही नही, उसके आजन्म सरक्षक भी रहे ' 
परिषदते उनके संरक्षणमे पर्याप्त शक्तिका संचय किया और अपने निर्भीक 
सुधारो द्वारा समाजको बहुत आगे बढाया हूँ । दस्सा-पूजाधिकार, अन्त- 
जातीय विवाह, मरणभोज-निर्षंध इत्यादि सुधारकायं आज समाजको 
संगठित और शक्तिशाली बना रहे हे । बैरिस्टर साहबको परिषद्पर गर्व 
था--युवकोंकों वह बताते, भा० दि० जेन परिषद्‌ को देखिए--वह 
पूर्णत कार्यमे लगा हुआ है । उसके विधानमे आवश्यकता हो तो परिवर्तन 
कर लीजिये, पर आप परिषद्मे शामिल होइये और सुधार-कार्य कीजिये ।' 
उनके इस आह्वानको जन युवकोन स्वीकारा और आज हजारों युवक 
परिषदके सदस्य हैं। समाजकी वह प्रतिनिधि सभा है । 


जैन-विश्वविद्यालयकोी कामना 


पूज्य ब्र० सीतलप्रसादजीके अनुरूप ही बेरिस्टर साहबकी यह 
धारणा थी “जैन समाजको उन्नत बनानेके लिए---संसारमे सुख-शास्तिका 
सन्देश फैलानेके लिए एक जैनविश्वविद्यालय” स्थापित करना आवश्यक 
हैं। “जैनविश्वविद्यालय से सम्बन्धित जेनशिक्षालयोसे ही उच्चकोटिके 
वे विद्वान सिरजे जा सकते हे, जो जैनस्प्रिट' से ओत-प्रोत हो और अहिसा- 
गासनको विजयी बनानेके लिए अपना सर्वेस्व' उसीमे लगानेको तैथार 
हो। बे ही बिद्दवान्‌ दुनियाके केद्ध-स्थानों--लन्दन, पैरिस, न्ययार्क 
आदियमें जैन सेटरोको स्थापित करके अधहिसा सस्कृतिकी विजय-बैजयन्ती 
फहरा सकते है ।” 


बेरिस्टर साहबने इस आवश्यक कार्यकी पूतिके लिए कई मरतबा 
उद्योग किया, परन्तु समाजका दुर्भाग्य, उनकी यह कामना अपूर्ण रही । 
तो भी उन्होने अपनी विसात उसकी पूरति “श्री बॉकेराय सोहनलाल जैन 
एकेडेमी” की स्थापना करके की, जिसका उद्देश्य अहिसाधर्मको दुनियामें 
फलाता है । यह छोटा-सा प्रयास है, परन्तु है पत्रित्र और महान्‌ ! काश 
एक दिन वह 'जिनविश्वविद्यालय का एक अग बनकर चमके ! 


वैरिस्टर चम्पदराय 8१७ 
बे मति ! 


सन्‌ १६३७ से बेरिस्टर साहबका स्वास्थ्य बहुत खराब हो गया 
था; परन्तु रोगशय्यापर लेटे हुए भी वे अपने 'मिशन' को प्रा करनेमें 
जागरूक थे--रुग्णावस्थामें भी वे धर्मको न भूले थे । शरीरसे उन्हें ममत्व 
नहीं था। लन्दनसे जब वह बम्बई आने लगे तो उनके अग्नेज्ञ-मित्रोने कहा 
कि वह यही इलाज कराये---क्षयका इलाज यहाँ भारतसे अच्छा होगा । 
यह सच था, और बैरिस्टर साहबने वहाँ इलाज कराया भी | किन्तु 
जब अपनेको ज्यादा शिथिल पाया तो वह भारतकों वापस आ गये। 
उन्होंने अपने अग्नेज़ मित्रोंसे कहा, “निस्सन्देह आप लोगोकी चिकित्सा- 
प्रणाली श्रेष्ठ है, परन्तु आप व्यक्तिकी आत्माकी परवाह नही करते---अन्त 
समय तक दवाइयां देते रहते हे । हम भारतमे जीना ही नही, मरना भी 
जानते हे । यदि हमारा मरण अवश्यम्भावी हे, तो हम शान्तिके साथ 
उसका स्वागत करेगे---बैंह बात यूरुपमे हमें कहाँ लसीब हो सकती हैं ?” 

बह भारत आये और बम्बई एवं कराँचीमे इलाज कराते रहे--- 
कुछ स्वस्थ भी हुए। जब सन्‌ १६४० में मेने उनके अन्तिम दशेन बम्बई- 
में किये तो में अवाक्‌ रह गया !' उनका शरीर बहुत क्षीण हो गया था-- 
वे कृशकाय थे; परन्तु उनका तेज और उनका प्रभाव वही पूर्ववत्‌ था । 
उनमें धर्मप्रसारकी वही लगन थी । अपनी नवीन प्रुस्तकोके प्रकाशन 
और प्रसारमे वह संलग्न थे। उनका धैर्य, उनका उत्साह अपूर्व था । 
एक उपाय 

उनकी एक धुन थी और वह यही कि जैनशासन अपनी प्राचीन 
प्रतिष्ठा कैसे प्राप्त करे ? इसी धुनमें वह अपनी अन्तिम घड़ियों तक 
निमरन रहे--अपाय-विचय घर्मध्यानकी साक्षात्‌ मूति ही बन गये थे वे । 
उनका वह 'एक उपाय' क्या था ? उन्हीके शब्दोंमें पाठक पढ़ें :«- 

“वह मात्र एक उपाय यह है कि हम अपने प्यारे जैनधर्मके प्रति 
लोगोंके दिलोंको मोह लैं--उनतको जीत ले ! यह कार जैसा दीखता है 
बैसा कठिन तही है । जीवनभर इस समस्याकों हल करनेकी उधेड़-बुनमें 

रहकर में इसी परिणामपर पहुँचा हूँ कि जैन-सिद्धान्तकी विजय होगी । 
दुनिया एक रोज़ उसे अपनायेगी । किन्तु जैनसिद्धान्तका इस ढंगसे प्रचार 
करना चाहिए कि जिससे उसका प्रभाव लोगोंके दिलोंपर पडे। शता- 
ब्दियो पहलेके उपायो द्वारा आज धर्मप्रचार करनेसे सफलता नहीं मिल 
सकती । जबतक जैनोंका रुपया मन्दिरों और रथयात्राओमे खर्च होता 
रहेगा, तब तक दुनिया, जो मन्दिरों और रथयात्राओका महत्त्व नही सम- 
भती, हमे एक बृतपरस्त दहक़ानी क़ौम ही समभेगी ! प्रत्येक काये द्रव्य- 
क्षेत्रकालभावके अनुसार करना उचित है। अन्यथा असफलता ही 
नही, सर्वनाश होना सम्भव है |” 

यह एक उपाय है जिससे जेनशासन फिर चमक सकता है । यदि 
सचम्‌च हमारे हृदयोमे बेरिस्टर साहबके कार्योका प्रभाव है--कतज्ञताका 
भाव है, तो हमारा कतंव्य है कि हम अपने साहित्यको---बैरिस्टर साहबके 
साहित्यको दुनियाके कोने-कोनेमें पहुँचायें और ऐसे विद्वान, त्यागी, वीर, 
पैदा करे जो सारे लोकमे जेनभमंके सन्देशकों फंलाधे ! दुनियाकों सुख- 
शान्तिकी ओर बढ़ावें ! 
अन्तिम भाँकी ! 

मिस 'फ्रेज़रका पत्र ता० २-६-४२ का कराँचीसे आया, वह दुखद 
समाचार लिये जिसकी कल्पना भी तब नही थी ! बैरिस्टर साहब अच्छे 
हो रहे थे और यह आशा की जाती थी कि वह पूर्ण स्वस्थ होकर धर्म और 
जातिके उत्थान-शकटको आगे बढानेमें युवकोको उत्साहित करते हुए 
विचरेगे--यूरुपमें अपने अधूरे मिशन” को पूरा करनेका उद्योग करेंगे, 
किन्तु विधिको यह स्वीकार न था। उक्त पत्रमे उनके निधनका सवाद 
पढ़कर बेकस' की हालत हो गई । लोकका सच्चा हितेषी सदाके लिए 
सो गया ! 

कराँचीके कतिपय दिगम्बर और लगभग चार हज़ार द्वेताम्बर 
जैनोको ही यह सौभाग्य प्राप्त था कि बेरिस्टर साहबकी अन्तिम घड़ियोंमें 
उनके अमूल्य प्रवचनसे लाभ उठावें । बैरिस्टर साहब बिल्कूल अपरिचित 

बहाँ पहुँचे थे; परन्तु अपने ज्ञान और प्रेमभावनासे सब ही जैनियोंके 
हृदयोंको उन्होंने मोह लिया ! श्वेताम्बर जेनी भाई दिल खोलकर उनसे 
मिलते थे--उनसे दिगम्बर और श्केताम्बर मतभेदपर दाशंनिक चर्चा 
करते थे--वह चर्चा प्रेमपूरक होती थी--द्वेष उससे नहीं बढ़ता था । 


उनका स्सारक 
धन्य थे कराँचीके वे ब्वेताम्बरी तथा दिगम्बरी भाई, जिन्हें बेरिस्टर 

साहबके अन्तिम दर्शन नमीब हुए थे। उनकी शवसयात्रामें वें शरीक हुए 
और दाह-सस्कार भी उन्होंने विधिवत्‌ कराया। 

उनका यह अन्तिम आदर्श मानो यही कह रहा है, 'जैन-नेताओ ! 
मतवादमे मत बहो ! दिगम्बर-श्वेताम्बर कोई भी हो, वह जैनी है--- 
हमारा भाई ह--उससे मिलो और प्रेमका व्यवहार करो !” आज हम 
तीनों सम्प्रदायोका संगठन चाहते हें---बेरिस्टर साहब अपने आदर्श उदा- 
हरणसे उसकी नीव डाल गये हे--जैन-नेताओका कतंव्य है कि उस नीवपर 
संगठनकी भव्य इमारत खड़ी करें ! यही बेरिस्टर साहबका सच्चा 
स्मारक होगा; इसीमें उनकी दिवंगत आत्माको शान्ति तथा समाजका 
उद्धार है । 
उनके जीवन दर्श न 

बेरिस्टर साहब अपने कतंव्य-पथपर दृढ़तासे आरूढ़ रहे । वह 
इस यूगके सबसे बडे जेनी और मानवताके रत्न थे। विश्वको अहिसाका 
पुजारी बनाकर उसे शास्त और सुखी देखनेका उनका स्वप्न' यद्याप सफल 
न हुआ; किन्तु वे अपने कतंव्यपालनमे अवश्य सफल हुए। उनका 
गशस्वी जीव न रहा--उन्होने अपने मिशन को सफल बनाया । जिस 
अमरत्वके लिए उन्होंने अपनेको उत्सर्ग किया, उसको अपने ग्रन्थ-रत्नोंमें 
सुरक्षित करके वह उसे साकार अमरत्व दे गये हैं। जिनके पास ज्ञाननेत्र 
हैं, बह उस अमरत्वका महत्त्व आँकें--स्वयं प्रतिष्ठित जीवन बित्ाकर 
मानव-जन्मका सुफल लें और दूसरोंको उसका रसास्वादन कराकर उन्हें 

भी सुखी और अमर जीवन पानेमें सहायता दें | यही बैरिस्टर साहबके 
जीवनका सन्देश है और वह अमर है। भले ही बेरिस्टर साहबका नह॒वर 
शरीर पञ्चभूतमें लीन हो गया है; परन्तु उनका यशाकार ज्ञान-शरीर तो 
हमेशाके लिए मुमुक्षुओंके सम्मुख रहेगा ! 


“वीर चम्पतराय अंक 

वि० सं० 


के मुझे अक्सर याद आते हैं 


श्री कन्हेयालाल सिश्र प्रभाकर 


[१] 
के से लोग भी इस दुनियामें हे, जो खानेके लिए परसी-परसाई 
छ्‌ थाली पा जाते हे और ऐसे लोग भी, जो अपनी उँगलियोसे 
आटा गूंध, अपनी हथेलियोंसे रोटी थपक-सेक और अपने ही हाथसे तोडे 
पत्तेपर उसे रख खा लेते हे । 
पहले लोगोंकी भाग्यशीलतापर हम प्रशसाके पुल बाँध सकते हें, 
पर जीवन तो दूसरे ही लोगोके जीवनमें लहराता है, इसमें सन्देह नहीं । 
स्वर्गीय बाबू ज्योतिप्रसादजी जैन, सम्पादक जैनप्रदीप” इसी श्रेणीके 
पुरुष थे और यही कारण हूँ कि मुझे अक्सर याद आते हैं वे ! 

उनका कमरा ही उनका राजभवन था। ऊपर चारो ओर चित्र, 
नीचे आलमारियोंमे पुस्तके, एक ओर उनका पलंग, दूसरी ओर लिखने- 
के लिए तख्त, एक ओर नहानेकी बाल्टी-चौकी और कुछ कुरसियाँ, बस 
यही उनका परिग्रह था। 

एक बार मैने कहा--“बाबूजी, इधर कोनेमे एक मेज़ लगा दीजिये, 
तो अच्छा रहेगा और आप उसपर ही बैठकर लिखा कीजिये ।” 

बहुत सादगीसे बोले-“मेरे पास कोई मेज है ही नही ! ” 

उनकी सादगीमे उलभकर में बेवकुफ बन गया-बाबूजी, में अपनी 
मेज भेज दूँगा कल !” 

मुस्कराकर बोले-फ़िर तो एक टोप भी भेजना ! / 

अब में सुलका और शरमाया । वे कहने लगे---“उस जीवनमे शान 
जरूर हैं, पर आराम इसीमें है, तख़्तपर डेक्सके सहारे लिख लेता हूँ, इसी 
पर थाली रख भोजन कर लेता हूँ, तकियेके सहारे तिरछा ही पढ़ता रहता 
हूँ, आनेवाले ज़्यादा हो जाये, तो कई कुरसियोका काम इससे ले लेता 
हूँ और ज़रूरत आ पडे तो यह सोनेका भी काम दे देता हे। भला, 
इसके मुकाबिलेमे मेज क्या चीज हैं ?” 

उनके कमरेकी हर चीज अपनी जगहपर रहती थी। साफ-सुथरी 
और व्यवस्थित । वे अपने इस कमरेमें स्वयं काड लगा लिया करते थे । 
कई बार में पहुँच गया और चाहा कि फाड़, उनके हाथसे ले लूँ, तो 
बोले- “ना-ता, यह तो मेरा ही काम है ! ” 

सफाई और व्यवस्थाके सम्बन्धर्म मुझमे जो गहरा संस्कार है, उसके 
लिए में बहुत कुछ उन्हीका ऋणी हूँ और अब भी जब कभी में अपनी 
कोठरी या कार्यालयमे स्वय भाड़ लगाता हूँ, तो वे मुझे याद जा जाते हैं । 

[२] 

वे अपने नगरके श्रेष्ठ नागरिक और जैन-समाजके सारे देशमें 
अग्नणी पुरुषोंमें थे, पर यह प्रतिष्ठा उन्हें बसीयतमें नहीं मिली थी, न 
लाटरीमें ही । यह उन्होंने अपने सतत ,श्रमसे उपाजित की थी---बे अपनी 

परिस्थितियोंके स्वयं पिता थे । 


बहुत साधारण-सी स्थितिमें वे जन्मे, पले और बढ़कर एक दिन 
जेनजागरणके दादाभाई स्वर्गीय बाबू सूरजभान वकीलके निकट आ खड़े 
हुए । उन्हें इस बालकमे कुछ चमक दिखाई दी और उन्होंने इसे अपने 
पास रख लिया। ये उनके पास कुछ काम करते, कुछ सीखते और कुछ 
सोचते । इस सोचमें ही उन स्वप्नो और संकल्पोकी सृष्टि हुई, जिन्होंने 
इस' बालकको भावीका विकास और भीतरका प्रकाश दिया । 


जवानी आते-त-आते वे अपनी जन्मभूमि देवबन्द (सहारनपुर, 
उत्तर प्रदेश) के सबसे बड़े आदमी--धनमें भी और प्रतिभामे भी-- 
लाला हरनाम सिहके यहाँ मुनीम हो गये । उस युगमें यह बडी बात थी । 
इस स्थानपर बेठ वे सरकारी अफसरो और ज़िलेके दूसरे बडे आदमियोके 
सम्पकंसे आये और इससे उनमे स्वयं एक वडप्पतकी सृष्टि हुई । 


लालाजी जीवनकी कलाके पण्डित थे, वे जीना जानते थे। साधन- 
सम्पन्न होकर भी सादे, वेश-विन्यासमे ही नही, जीवनमे सादे और शक्ति- 
सम्पन्न होकर भी नम्प्र, वाणीमे ही नहीं स्वभावमे--मानसमे करुण । 
स्वय मेंने अपने बचपनसें उन्हें अपने बहलखानकी छतपर गोबरके उपले 
उलटते देखा था और सुना था कि वे अपने बागमे घास छीलनमे भी न' हिच- 
कते थे। 


बाबूजीपर लालाजीके इस जीवनका गहरा प्रभाव पडा और उन्हों- 
ते अपने स्थानका ऐसा अच्छा उपयोग किया कि वे शीघ्य ही अपने नगरके 
सर्वप्रिय 'जोती मुनीम' हो गये, पर वे किसी स्टेटका हिसाब-किताब लिखनें- 
को ही पैदा न हुए थे--उन्हें तो जीवनका हिसाब-किताब लिखना था ! 
वे इसकी तैयारी करते रहे और यही बैठे-बैठ वे उर्दू मासिक जैन प्रचारक 
के ऐंडीटर (सम्पादक) हो गये। आगे चलकर उन्होंने नौकरी छोड 
दी और पूरी तरह सार्वजनिक जीवनमें रम गये। कहते हैं जनताका 
रक्‍्खा हुआ नाम कभी नहीं बदलता, पर वे इसके अपवाद थे और जनताने 

ही जोती मुनीम' को “जोती ऐडीटर' घोषित कर दिया था। वे अपने 
नगरमे जीवनके अन्ततक 'ऐडीटर साहब' रहे । 

जैन-प्रचारक' के बाद उन्होंने अपना जैनप्रदीप' मासिक निकाला, 
जिसके वे चपरासी भी थे और चेयरमंन भी । वे स्वय डाक लाते, स्वयं 
उसका जवाब देते, आई-गई डाक रजिस्टरमें चढाते, लेख लिखते, काट- 
छाँट करते, पते लिखते, चिपकाते, टिकट लगाते और सारी व्यवस्था 
कुछ इस तरह करते कि उनका अंक ३-४ धघण्टमें पूरेका पूरा डिस्पेच हो 
जाता; कामसे निपटकर उनके चेहरेपर एक ऐसा सलोना सन्‍्तोष छिट- 
कता कि में देखता ही रह जाता ! 

| ३० .] 

वे उर्दूके लेखक थे, पत्रकार थे, पर हिन्दीके कबि थे । वे कविताएँ 
अपने उपनाम जैनकवि' से लिखते और लेखादि पूरे नामसे । उनकी 
कविताओमे भावुकता कम और यथार्थ अधिक हूँ । वे असलमें प्रचारक 
थे, सूधारक थे, निर्माता थे । उनका व्याख्यान, उनके लेख, उनका सम्पा- 
दन और उनकी कविताएँ उनका जीवनधर्म नही, उनके जीवनधर्मका 
साधन थे । 

वे विद्वान्‌ नही थे, जीव्ज़की पाठशालामें पढे थे, पढ़ते रहते थे । 
यही कारण है कि उनके लेखोंमे ज्ञान कम, जीवन अधिक होता था । इस 
जीवनके ही कारण जैन-प्रदीप के ग्राहकोमें अजेनोंकी सल्या भी कम 
नही थी | भाषण हो या लेख और या फिर कविता, वें सरलतासे अपनी 
बात कहते थे और यही कारण है कि उनकी बात सीधी दिलों तक पहुँचती 
थी। 

जिनप्रदीप में उन्हे कमी आथिक लाभ नहीं हुआ, पर वह उनका 
क्षेत्र सारे जैनसमाजकों बनाये रहा, जिससे वें और “जैनप्रदीप' दोनों 
निभते रहे । १६३० में गांधीजी और भगवान्‌ महावीर” नामक लेख- 
के कारण सरकारने जैनप्रदीप' पर जो पावन्दी लगाई उसीसे बह बन्द 
हो गया, नही तो वह सेव ठीक तारीखपर ही निकला । 

नाटा कद, भरा-उभरा शरीर, भरी-कँगी मूछे, चौडा ललाट, 
भीतर तक भाँकती-सी आँखे, घीमा बोल, सधी चाल और सदेव शान्त 
मुखमुद्रा, बस यही उनका अगन्यास ! 


मामूली कपड़ेका जूता प॑ रोमे, नेडे पाँवचेका पाजामा, आम तौरपर 
कमीज़ और कभी-कभी बन्द गलेका कोट, कमीज़पर गाधी टोपी, तो 
कोटपर ज़रा तिरछा साफा, बस यही उनका वेश-विन्यास ! 


मिलनसार, अपनोके लिए सदा चिन्तित और गैरोसे सदाके लिए 
निश्चिन्त, जीवन नियमित, दृष्टि स्पष्ट, शक्ति सीमित, पर उसीमे सन्तुष्ट, 
समभदार साथी-कड़वाहट पीकर भी वातावरणकी मधुरता बनाये 
रखनेवाल श्रेष्ठ नागरिक; बस यही उनका अन्तर-आभास ! 
१६२० में वें उभरकर समाजसे राजनीतिमे आये। बोले भी, 
गरजे भी, पर सरकारने उन्हें जेल न भेजा, तो वे मसमसाकर रह गये। 
१६३० में भी वे आन्दोलनमे आये तो सही, पर धारोधार नही, 
किनारे-किनारे, बचे-बचे; उनको घरेलू स्थिति जेल जाने लायक न थी ! 
एक दिन मेरी गिरफ्तारीकी सम्भावना चारो ओर फंली तो में उनका 
आशीर्वाद लेने गया । 


बोले-“तुम जा रहे हो और में यही धरा हूँ पहाडका टीला-सा ! / 

भाषामें ही नही, उनकी अभिव्यक्तिमे भी गहरी व्यथा थी । उन्हें 
सेभालते-से मेने कहा--“में आपका ही तो प्रतिनिधि हूँ ! ” 

बहुत ही डबकर बोले--'मिरे भाई, इस मामलेमें तो में खुद ही 
अपनी न्‌मायन्दगी कर सकता, ती ठीक था !” और कहकर वे इतने 
द्रवित हो गये कि रोकते-रोकते भी उनकी आँखे भीग ही गईं। 

अपनी परिस्थिति बताकर बोले-- मेरी यह कमजोरी ही हैं कि 
जालमें उलभझ रहा हूँ । यों मे आज मर जाऊं तो क्‍या परिस्थितियाँ न' 
निर्भेगी ? ” 

सलाह दे नही सकता !” बोले-हाँ, वे तो हैं ही ऐसी ! ” 

इसके दूसर दिन डिस्ट्रिक्ट मैजिस्ट्रेटने उनसे कहा--ऐडीटर साहब ! 
हमारे फादरन, जब वह यहाँ कलक्टर थे, आपके अखबारका डिक्लरेशन 
मजूर किया था । हम नही चाहते कि हमारे समयमें वह बन्द हो, इसलिए 
आप हमको एक खत लिखों कि उस लेखका वह मतलब नही है, जो समझा 
गया हैँ । बस हम अपना आर्डर वापस ले लेंगे।” 

बाबूजीने उत्तर दिया--“कलक्टर साहब, आप मुझसे सलाह करके 
पाबन्दी लगाते, तो उसे हटानेके लिए भी मेरे ख़तकी ज़रूरत पड़ती । अब 
तो वह हटेगी, तो बैसे ही हटेगी, जैसे लगी है ।” और उठकर चले आये । 

नगरके एक बडे रईसने, जिसने कलक्टर महोदयकों नरम किया 
था, उसी दिन मृभसे कहा--आज ऐडीटर साहबने हमारे किये-धरेपर 
चौका फेर दिया !” में तुरन्त उनके घर गया, तो बहुत खुश थे । बोले- 
“भाई, हम जेल नही जा सकते, तो इज्जतके साथ अपने घर तो रह 
सकते हे |” 


उनके छोटे भाईकी अकालमृत्युने उन्हे ककफोर दिया था और 
उनकी ममताकी केन्द्र भतीजी पुष्पाके विवाहके तुरन्त बादके वेधव्यने 
तो उन्हे जीते-जी ही मार डाला था । स्वय उतकी पत्नीको मरे युग बीत 
गया था और बहुत आग्रह होनेपर भी उन्होंने दूसरी शादी न की थी । 
भाईके परिवारकों ही वे अपना परिवार मानते थे, पर उनके मानसिक 
मोहका यह किला भी बुरी तरह टूट गिरा, तो जैसे वे स्वय ही टूट गये । 

भतीजीके विधवा होनेपर उसके विवाहका प्रइन भी उठा था ! 
इसपर वे बहुत गम्भीर रहे और कई बार मुझसे सलाह करते रहे, पर 
उत्तर भारतमें एक नई चन्दाबाईके निर्माणकी भावना उन्हें बहुत गहराई- 
में प्रभावित कर रही थी | एक दिन मुभसे कहा था-- विवाह तो हर 
घड़ी हाथमें है, पर यह प्रयोग तो फिर न' होगा । क्‍या राय हैँ ?” मैंने 
कहा था--“आप अपनी आत्मा इसीमें लगा दें, तो यह सम्भव हे, नहीं 

तो विवाह ही श्रेयस्‍्कर है !” बहुत गहरे होकर बोले-“आत्मा लगाने 
को अब मूझे और करना ही क्‍या है ?” 

उनके अभागं जीवनचरित्र-लेखकने जेल न जाने और यह विवाह 
न करनेपर उनको बहुत हलके हाथों नापा है, पर उसकी बुद्धिमें यह बात 
न आई कि उन्होंने पत्नीके मरनेपर, समय रहते, स्वयं भी विवाह न किया 
था। हाँ, यह तो स्पष्ट ही हँ कि वे एक सुधारक थे, कोई करान्तिकारी 
नही ! 

नये लोगोंको वे आगे बढकर प्रोत्साहन देते थे, हिन्दू-जैन-एकताके 
प्रबल समर्थक थे, दिगम्बर-इवेताम्बर सबके लिए अपने थे और संक्षेपमें 
अपनी जगह खूब थे ! वे चले गये। 

वे आश्विन कृष्णा दशमी वि० स० १६३९ (१८८२ ई०) मे जन्मे 
थे और २८ मई १६३७ अमावस ज्येष्ठ १६६४ में उनका देहान्त हो गया ! 

<<2 गोबलीय उझझ: 








बा सुमेरचन्दजीके निधन-समाचार जिस मनहूस घड़ीमे मुझे 
सुनतेको मिले, फिर ऐसी कुधड़ी किसीको नसीबन हो। यह 
अनहोनी बात जब उनके सम्बन्धीने मुझे बताई तो मानों शरीरकों 
लकवा मार गया । में उसको ओर हतबुद्धि बना-सा देखता रहा । समझ- 
में नही आया कि मै उसका मुँह नोच लूँ या अपना सिर पीट लूँ। रुलाई- 
से गला रुँध रहा था, मगर घरवालोके भयसे खुलकर रो भी न सका। 
रातको कई बार नींद उचाट हुई, क्‍या वाबू सुमेरचन्दजी चले गये ? 
दिल इस सत्य बातकों निगलनेके लिए तेयार नहीं होता था। मगर 
रह-रहकर कोई सुइ्याँ-सी चुभो रहा था। और दिमाग़में यह फ़ितृर 
बढता जा रहा था कि बाबू सुमेरचन्दजी अब देखनेको नही मिलेंगे । 

खंडवा अधिवेशनके बाद ८ मई १६३८ को तो मुज़फ्फ़रनगरकी 
मीटिगमे बह आये ही थे । काश | उस समय मालूम होता तो जी भरकर 
उन्हें देख लेता । मुझे क्या मालूम था कि मीटिंगके बहाने उनके दशेनार्थ 
कोई आन्तरिक छाक्तति मुज़फ्फ़रनगर खींचे ले जा रही है। मुजफ्फ़र- 
नगरकी मीटिंगका सेमालना उन्हींका काम था। कन्धेपर हाथ रखकर 
जो-जो बाते सुझाई', वह सब आज रुलाईका सामान बन रही हें । 

में कहता हूँ यदि उन्हें इस ससारसे जाना ही था तो जैसे दुनिया 
जाती है, वैसे ही वे भी चले जाते। व्यर्थंमे यह प्रीति क्यों बढानी थी । 
समाजन उनका दामन इसलिए नही पकड़ा था कि मँकघारमे धोखा दिया 
जायगा । किसने कहा था कि वह इस भगड़ालू समाजको प्रीतिकी रीति 
बताये, और जब प्रीतिकी रीति बताई ही थी तो कुछ दिन स्वय भी 
तो निभाई होती । 

सहारनपुर-जैसी ऊसर ज़मीनमें किस शानसे और किस कौशलसे 
परिषद्‌्का अधिवेशन कराकर सूधारका बीजारोपण किया; और रुड़की- 
में परिषद्के छठ अधिवेशनके सभापति होकर क्या-क्या अलौकिक कार्य 
किये ? में यह कुछ नही जानता हूँ, में पूछता हूँ परिषद्के बारहवें अधि- 
वे शनके सभापति बनकर वह देहलीमें क्या इसीलिए आये थे कि इतना 
शीघू हमे यह दुदिन देखना नसीब होगा ! यदि ऐसी बात थी तो क्‍यों 
वे सैकड़ों बार महगाँव-काडके सम्बन्ध देहती आये ? क्‍यों वह सतना, 
खडवा, लाहौर, फीरोजपुर, रोहतक, मुजफ्फरनगर, मेरठ, ग्वालियर आदि 
स्थानोमे परिषद्के लिए मारे-मारे फिरे ? यदि परिषद्‌ उन्हें इस तरह 
छोडनी थी तो अच्छा यही था कि वह परिषद्का नाम भी न लेते और 
इसे उसी तरह मृतक-तुल्य पड़ी रहने देते । क्‍यों उन्होंने देहली अधिवेदान- 
में आकर परिषद्म नवजीवन डाला, और क्यो सतना और खंडवामों 
पहुँचकर परिषद्की आवरूमे चार चाँद लगाये ? बाबू सुमेरचन्द अब नहीं 
हें, वर्ना सब कुछ मे उनका दामन पकड़कर पूछता । 

मेंन उन्हें सबसे पहली बार सन्‌ ३५ में जब देखा था, तब वह देहली 

में परिषदके बारहवें अधिवशनके सभापति होकर आये थे । बा० सुमेर- 
चन्दजी जितने बडे आदमी थे, उतनी ही शानका देहलीवालोंने उनका 
स्वागत किया था। देव-दुलंभ जुलूस निकाला था। देहलीकी जनतामे 
परिषद्-विरोधियोने श्रम फैलाया हुआ था, किन्तु यह सब बा० सुमेरचन्दजी 
के व्यक्तित्वका प्रभाव था, जो देहली-जैसे स्थानकी धामिक जनता, परि- 
षद्की अनुयायी हो गई, और परिषद्को वह अभूतपूर्व सफलता प्राप्त हुई 
जो इससे पूर्व परिषद्को तथा अन्य जेन-सभाओको नसीब नही हुई थी । 

खडवा अधिवेशनमे जब विषय-निर्वाचनी समितिमे मन्दिर-प्रवेश 
प्रस्तावपर बहस करते हुए हम मनुष्यत्व खो बैठे थे, तब 
बा० सुमेरचन्दजी किस शानसे मुस्कराते हुए उठे, और किस कौशलसे 
प्रस्तावका संशोधन करके परिषद्कों मरनेसे बचा लिया था। वह सब 
आज आंखोंमे घूम रहा है । बा० सुमेरचन्दजीने कितती आरजू-मिन्नत 
करके परिषद्के आगामी अधिवेशनका निमन्त्रण स्वीकार कराया था। 
उनकी आँखोंमें कौन-सा जादू था, उनकी वाणीमे ऐसी क्‍या शक्ति थी 
कि अन्य सब स्थानोके निमन्त्रण वापिस ले लिये गये, और देहली प्रान्तका 
ही निमन्त्रण सर्वेसम्मतिसे स्वीकृत हुआ । 

बाबू सुमेरचन्दजी बातके धनी, समयके पाबन्द धर्मनिष्ठ पुरुष थे । 
जो बात कहते थे, तोलकर कहते थे | क्‍या मजाल, उनकी बात काटी 
जाय, भीटिगमें बैठ हुए सबकी बात बच्चोंकी तरह चुपचाप सुनते, बच्चो- 
की तरह हँसते, और जब वह बोलते तो बहुत थोडा बोलते । मगर जो 
बोलते वह सब सूत्ररूप, बा-मायने । हम कहते-.. यह बात आपने पहिले 
ही क्यों न कह दी, व्यर्थ हमें बकवादका मौक़ा दिया ।” बह खिलखिलाकर 
हँस पड़ते और हम उनकी इस सरलताकी ओर नतमस्तक हो जाते । 
बा० सुमेरचन्दजी सहारनपुरके सबसे बड़े वकील थे । उन्हे लखनऊ, इलाहा- 
बाद, आगरा, कानपुर-जेसे नगरोमे वकालतके लिए जाना पड़ता था। 
उनके कानूनी ज्ञानका लोहा प्रतिदन्द्री भी मानते थे । मैंने कभी आपकी 
त्यौरियोंपर बल पड़ते हुए नहीं देखा। आपत्तिके समयमें भी उन्होंने 

साहसको नहीं खोया । ऐन मौक़ेपर जिन सहयोगियोंने आपको धोका 
दिया, कभी उनके प्रति आपके हृदयमें अनादरने घर तहीं किया । उल्दा 
लोगोके आगे उनकी बेबसीकी वकालत की और उनके अन्य उत्तम गुणोंकी 
प्रशंसा करके जनताकी द्‌ ष्टिमें आदरणीय ही बनाये रक्‍्खा। 


बा० सुमेरचन्दजीको अपनी वकालतसे साँस लेनेको फ़ुरसत न थी । 
मगर परिषद्के लिए कितना समय देते थे, यह परिषद्वालें जानते हैं । 
महमॉनवाज ऐसे कि घरपर कैसा ही साधारण-से-साधारण महमान आये 
तो उनके पाँवमे अपनी आँखे बिछा देते थे । अभिमान तो नामको भी न 
था । शायद ही उन्होने अपनी उम्रमे किसी नौकरकों अपशब्द कहे हों । 


देहली अधिवेशनमें सभापति-पदसे आपने कहा था-“सज्जनो, 
आज हम अपने में एक ऐसे सज्जनको नही देख रहे हे जिसने अपनी सेवाओं - 
से हमारी समाजको सदेवके लिए ऋणी बना दिया हैं। इनका शुभ नाम 
श्रीमान्‌ रायबहादुर साहब जुगमन्दरदासजी हे । आज हमारे बीच आप 
नही हूँ, अब तो स्वर्गीय रत्न बन चुके है । आपकी सेवाओका पूर्ण विवरण 
तो लिखा जाना कठिन है । मे तो आपकी थोडी-सी भी कृतियोका उल्लेख 
नही कर सका हूँ । हाँ ! इतना तो अवश्य कह सकता हूँ कि आप जैन- 
समाजके एक असाधारण महापुरुष थे। आपके वियोगसे जेनसमाजकी 
जो क्षति हुई है, निकट भविष्यमे उसकी पूर्ति नहीं दीखती। आपकी 
उदार सेवाओके लिए समाजका मस्तक आपके आगे भुका हुआ है । क्‍या 
में यह आशा कर सकता हूँ कि उदार जेन-समाज आपके उचित स्मारककी 
स्थापतापर विचार करेगी ।” 


में आज इतने दिनके बाद उक्त शब्दोकी कीमत समझ पाया हूँ ।' 

यह उनका संकेत किसी अनन्तकी ओर था । खंडवाकी स्वागतकारिणींने 

जुगमन्दर-सभा-स्थान बनाकर आपके दाब्दोंकों मान दिया था। क्‍या 

में आशा कहूँ कि बा० सुमेरचन्दजीकी पवित्र स्मृतिर्में जैन-समाज कोई 

अलग स्मारकका आयोजन करेगी । बा० सुमेरचन्दजी कहनेको अब 
२८ 

इस नहश्वर शरीरमें हमार साथ नही हे, मगर उनकी आत्मा, ऐसा मालूम 
होता है कि हमारे चारो तरफ़ मँडरा रही है । जिस दस्सापूजा-प्रक्षालकी 
अभिलाषाको लेकर वह खंडबेसे आये थे और आते ही जिसमें वह जुट 
गये थे, क्या वह कार्य पूरा करके हम उनकी इस अभिलाषाको पूर्ण करके 
उनकी आत्माकों शान्ति प्रदान कर सकेंगे ?' 

आ अन्दछीब मिलक कर अ्राष्टों जारियां। 

तू हाय गुल पुकार पुकारूँ में हाय दिल ॥ 


---जैनसन्देश, आगरा 
१९३८ 





$ यह मेरा लिखा संस्मरण जेन सन्देश एक नामके त्लोभी 
सज्जनने अपने नामसे छुपवा दिया था । “-गोयल्लीय 





जन्म--- नसीराबाद १८छ४ें ई० 


स्वगेवास--- लखनऊ १७ सितम्बर १६९४१ ई० 


ज्श्वत्कन्कथयाः 


विकील साहबने अपनो जीवनो स्वयं लिखकर एक बहुत बढ़ी आव- 
श्यकताकी पूर्ति की है। यह जीवनो 'अज्ञात जीवन' शीषेकसे 
२० .८२६ आकारके २४० पृष्ठोंमे मुद्रित है। उसीपरसे हम यह संक्षिप्त 
सार दे रहे हैं ।] 
जाए कुल-मदकी भावना हेय है, किन्तु अपने पूर्बजोकी 
गौरवगाथा उत्साहवर्धक तथा शक्तिप्रद होती है। हमलोग 
क्षत्रियकलोत्पन्न, राजा अग्रकी सतान, बीसा अग्रवाल, जिन्दल गोत्रीय 
हूँ । रुईका व्यापार करनेसे ₹ईवाल सेठ कहलाते थे। व्यापार करते- 
करते वैद्य कहलाते लगे । इधर चार पीढियोसे अग्रेजी सरकारकी चाकरी 
करनेसे वैश्य पदसे भी गिर गये और सेठके स्थानमे बाबू कहलाते लगे। 
में तो वकालतका व्यवसाय और संस्कृत भाषाका अभ्यास करनेसे अपने- 
को पण्डित कहलानेका अधिकारी समभता हूँ । मेरे चारो पुत्रोते भी वका- 
लतकी' उपाधि प्राप्त कर ली है । मेरी छोटी बेटी शान्ति और पोती शारदा 
दोनोने संस्कृत भाषामे एम० एं० की उपाधि प्राप्त कर ली है। मेरी 
कनिष्ठ पुत्र-अध्‌ एम० ए० (!८शा०७४) पास है। मेरी बडी 
बेटीकी बेटी प्रेमलताने लन्दन विव्वविद्यालसे बी० ए० (प्रं००७७) 
डिगरी प्राप्त की हैँ। कर्मणा वर्शाव्यवस्था सिद्धान्तानसार हम लोग 
किसी प्रकारसे भी बनिये नही हे । 


हमारे पुरखा खास शहर दिल्लीके रहनेवाले थे। मेरे परपितामह 
सेठ चैनसुखदासजी नसीराबाद जा बसे थे। मेरे पितामह बनारसीदासजी- 
का जन्म वहीं हुआ था। वही वे उच्च पदाधिकारी हुए और वहीं 
३५ वर्षकी भरी जवानीमें १६९५८ ई० में उनका शरीरान्त हुआ। 

मेर बाबा फारसी विद्यामे निपुण और पारगत थे। मेरे पिताजी 
भी फारसी भाषामे धाराप्रवाह नि सकोच बात कर लेते थे, और मैने 
भी फारसीकी ऊँचे दरजेकी पुस्तके पढ़ी हे । 

१८५७ के गदरसे कुछ पहिलेसे दादाजी, पिताजी' और बुआजी 
दिल्लीमे रह रहे थं । बाबाजी अकेले ही नसीराबादमें थे । गदर शान्त 
हो जानेपर उन्होने दो आदमी लेनेके लिए दिल्ली भेजे । लेकिन उनमेसे' 
एक आदमी रास्तेमे मार डाला गया और दूसरा आदमी उन सबको लेकर 
बे लगाडीसे' नसीराबादको रवाना हुआ । रास्तेमे एक मुसलमान सिपाही 
मिल' गया। वह फरुकनगरका रहनेवाला था, और यह जानकर कि 
दादीजी फरुकनगरकी बेटी हे, वह गाडीके साथ-साथ पैदल चलने लगा । 
आगे चलकर कुछ डाक्‌ओने गाडी घेर ली। सिपाहीने ललकारा-- 
“जब तक में जिन्दा हूँ गाडीपर हाथ न डालना ।” उसने डाकुओसे 
बातचीत की और उनसे कहा कि यह मेरे गाँवकी बेटी है । में थक गया 
हूँ । तुम लोग ऐसा बन्दोबस्त कर दो कि यह अपनी सुसराल नसीराबाद 
सही-सलामत पहुँच जाय ।” और दादीजी सकृशल नसीराबाद पहुँचा 
दी गईं । 

बाबाजीके देहान्तके बाद मेरी' दादी," पिताजी और माताजीको 
लेकर दिल्‍ली आ गई थी। पिताजीका प्रारम्भिक शिक्षण उस जमानेंके 
रिवाजके अनुसार फारसीमे हुआ | दिल्लीमे आकर उन्होंने धरपर 
अग्रेजी पढी। फिर स्कूलमे भर्ती हो गये। १८६५ ई० में वे एण्ट्रेंस 
परीक्षामे उत्तीर्ण हुए और जुलाई १८६५ में गुरुसराय तहसील (ज़िला 
भाँसी) में अग्रेजी भाषाके अध्यापक हुए । फिर अगस्त १६८६७ में शिमले 
में ४० रु० मासिकपर सहायक अध्यापक नियत हुए, एक वर्ष बाद ५ ० 
वेतन-वृद्धि हुई । 

शिमलेमे स्कूलके अतिरिक्त पिताजी सेनाके अग्नेज्ञोको उर्दूका 
अध्ययन भी कराया करते थे और २० रु० मासिक प्रति घण्टके हिसावसे 
वेतन लेते थे। १६७७ ई० में उन्होंने वकालतकी परीक्षा दी, किन्तु 

पास नहीं हुए । 

१८७७ ई० में ३०-३५ वर्ष पीछे दिल्‍लोके बाजारोमें रथोत्सव 
करनेका सौभाग्य जैनियोको प्राप्त हुआ । अधिकतर विध्नबाधा हमारे 
अग्रवाल वैष्णव भाईयोंने उपस्थित की थी । उनका सरदार रम्मीमल 
चौधरी था। दिल्लीके डिप्टी कमिश्नर कर्नल डे विसने जेनियोंकी विशेष 
सहायता की और अन्तत. गवर्नर सर लेपिल ग्रिफनसे स्वीकृति प्राप्त 
हुई । इस कार्यमे पिताजीने अग्रभाग लिया था। रथोत्सवके शान्ति- 
पूर्वक प्रबन्धकी ज़िम्मेदारी ११ जैनियों और ११ वैष्णवोपर रक्‍्खी गई 
थी। पिताजी उन ११ व्यक्तियोमे थे। प्रबन्धके लिए करनाल, पाती- 
पत्त, अम्बाला और रोहतकसे भी पुलिस बुलाई गई थी। घण्टों पहलेसे 
रथोत्सवकी सडकोंपर अन्य सडकोंके मिलानके मार्ग बन्द कर दिये गये 
थे । कोतवालीके सामने रेलसे उतरे हुए संकडो जेनी पुलिसकी रोकसे 
विह्नल हो रहे थे। पिताजी यह देखकर कर्नेल डेविसके पास गये । 
उन्होंने पिताजीकी ज़िम्मेदारीपर नाका खोल देनेकी परवानगी दे दी । 
उत्सव सानन्द सम्पन्न हुआ । 

मेरा जन्म नसीराबादमें वेसाख कृष्ण ४, सवत्‌ १६३१ सन्‌ १८७४ 
को सूर्योदय समय हुआ । मेरे जन्मसे पहले ४ भाई-बहन गुजर चुके थे । 
इस कारण मेरे नानाजीके आग्रहसे मेरा जन्म उन्हीके घर हुआ । छठीके 
कुछ दिन पीछ ही मेरे दोनो कान छेदकर बाली पहना दी गई थी; दोनों 
हाथोंमे कडे भी । 

उन दिनों किरासन तेलका किसीने नाम भी नही सुना था। सरसो- 
के तेलसे दीपकका प्रकाश होता था | सोते समय दीपक बुभा दिया जाता 
था। एक रात सोते समय मेरे हाथका कडा कानकी बालीमें अटक गया । 
ज्यों-ज्यों मे हाथ खीचता था, कान बालीसे कटता जाता था और में ज़ोर- 
जोरसे चिललाता जाता था । दीपक जलाया गया तो पता चला कि कान 
कट गया है और खून बह रहा है । बाये कानकी लौ अब भी इतनी कटी 
हुई है कि उसमें सुरमा डालनेकी सलाई आरपार जा सकती है। इस 

घटनाके कारण नानाजीने मेरा नाम बूची (कनकटा) रख दिया । 

क़रीब दो वर्धकी उमरमें पिताजीके साथ में दिल्ली चला आया। 
उन दिनों चेचकका जोर था। मुझे भी चेचक निकली । शुभ कमदियसे 
बच गया। चेहरेपर चेचकके दाग़ अबतक मौजूद है । चेहरे और बदन- 
का रंग भी मैला हो गया, गोरापन जाता रहा । अत' मेरा नाम कल्लू 
पड़ गया । मिडिल परीक्षाके प्रमाणपत्रमें भी मेरा नाम कल्लूमल लिखा 
हुआ हू । १८८७ में नवी कक्षामे दाखिल कराते समय मेरा नाम अजित- 
प्रसाद लिखवाया गया। 

मेरी माताजीका १८५० में क्षयरोगसे शरीरान्त हो गया । रातभर 
पिताजी मुझ छातीसे लगाये नीचे बैठकमें लेटे रहे और दादी आदि रोती- 
पीटती रही । 

सालभरके बाद ही दादीजीके विशेष आग्रहपर पिताजीका पुन- 
विवाह हो गया। विमाता मूर्ख, अनपढ़, संकी्णहदया थी। पिताजी 
का प्रेम उसने मुझसे बटवा लिया । एक बार क्तुब मीनार देखने गये । 
पिताजी, भाभी (बिमाता) को पीठपर चढ़ाके ऊपर ले गये । मे रोता 
हुआ साथ गया कि मे भी पद्धी चढूँगा, भाभीको उतार दो । पिताजीने 
थोडी दूर मुझे भी चढ़ा लिया और फिर भाभीको चढा लिया । मुभे इससे 
दुःख हुआ | 

फिर पिताजीकी बदली रुड़की हो गई । रातको रोज़ में पिताजी 
से चिमटकर सोता | लेकित' आँख लगते ही मेरी जगह भाभी ले लेती । 
दिनकी दुपहरीमे भी इसी बातपर तकरार होती । कुछ अरसे बाद दादी 
जी दिललीसे आ गईं, तब मुझे माँका प्यार नसीब हुआ, किन्तु दादीके 
साथ भी भाभीका बर्ताव ठीक नहीं रहता था। किसी-न-किसी बातपर 
आठवें-दसवे दिन दादी-पोते रो लेते थे। दादीजीको मरते दमतक चैंन 
न मिला । 

बचपनमें दादीजीके साथ रहनेसे मेरे जीवनपर धामिक क्रियाओंका 
गहरा प्रभाव पड़ा, और उस प्रभावसे मुझे अत्यन्त लाभ हुआ। में उनके 

साथ हर रोज़ दर्शन करने जाता था । 

सन्‌ १८६३ में बी० ए० की परीक्षामे भी में फर्स्ट आया। मुझे 
कनिंग कॉलेज गोल्ड मेडिल मिला। मेरा नाम १८६३ की स्नातक- 
सूचीमे स्वर्णाक्षरोमे कॉलेज हालमे लिखा गया था। उन दिनो आई० 
सी० एस० की परीक्षा भारतमे नहीं होती थी । पिताजीके पास इतना 
धन नही था कि वे मु्भे लन्दन भेज सकते। उनकी अनुमतिसे बम्बई 
गया और सेठ माणिकचन्दजीसे मिला, किन्तु छात्रवृत्ति प्राप्त न हो सकी । 
लाचार भारतमे ही रहकर १८६४ में एल-एल० बी० और १८६५ में 
एम० ए० की परीक्षा पास की । मुझे थियेटर देखनेका व्यसन था, किन्तु 
परीक्षाकी तैयारीमे न देखनेंका दृढ़ सकल्प कर लिया था, और उसे अन्त 
तक निभाया । 

अप्रैल १८९५ में ५०० २० के स्टाम्पपर मेने हाईकोर्ट अलाहाबादसे 
वकालत करतेकी अनुमति प्राप्त कर ली। लेकिन मुझे वहाँ एक भी' 
मुकदमा नही मिला । कुछ दिनो बाद लखनऊ चला आया, और १० ₹ु० 
किरायेके मकानमें रहने लगा। एक मुशी भी रख लिया। यहाँ मुझे 
क्राम मिलने लगा। और ३-४ वर्षके बाद कचहरीमें ताम फैलने लगा । 

१६०१ में मेने रायबरेलीकी भुन्सिफीका पद ग्रहण किया । १६०६ 
ई० में ६२ वर्षकी उम्रमें मेरें घुटनेपर सिर रखे हुए पिताजीका प्राणान्त 
हो गया । रायबरेलीमें तीन माह मुन्सिफी करनेके बाद में लखनऊ वापिस 
आ गया, और प्रयत्न करनेपर मे सरकारी वकील हो गया। १६१६ 
में १५ बरस तक सरकारी वकालत करते-करते में उकता गया । 
सरकारी वकीलका वेतन उस समय २५ रु० प्रतिदित था। सरकारी 
वकालतके १६ बरसके समयमें मेरा सतत उद्देश्य यही रहा कि में अन्याय 
या अत्याचारका निमित्त कारण ने हो जाऊँ। मेने कभी गवाहोको नहीं 
सिखाया, न ऐसी गवाहीपर ज़ोर दिया जो मेरी समभमे भूठ थी। सर- 
कारी वकीलका कर्तव्य है कि प्रजाके साथ न्यायपूर्वक व्यवहारमें सहायक 
हो। वह पुलिसका वकील नहीं है, जेसा लोग साधारणतया समभते 

है। मेरा यह भी प्रयत्न रहा कि दैनिक फ़ीस २५ ० के बजाय ५० ₹० 
कर दी जाय, किन्तु असफल रहा | आख़िर असन्तुष्ट होकर १६१६ ई० 
में मेने त्यागपत्र दे दिया । 

सन्‌ १६१० में में आल इण्डिया जैन एसोसियेशनके वाधिक अधि- 
वेशनका अध्यक्ष निर्वाचित होकर जयपुर गया। पं० अर्जुनलाल सेठी 
बी० ए० ने 'जेन-शिक्षण-समिति” स्थापित कर रखी थी। एक आदर्श 
संस्था थी। श्री दयाचन्द गोयलीय छात्रालयके प्रबन्धक और समिति- 
में अध्यापक भी थे। श्री गेन्दनलाल सेक्रेटरी डिस्ट्रिक्ट बोर्ड रुडकी तथा 
भगवानदीनजी असिस्‍्टेण्ट स्टेशन मास्टर, दिल्‍ली-निवासी जगन्नाथ जौहरी, 
भाई मोतीलाल गर्गसे भी वहाँ मिलना हुआ और सर्वंसम्मतिसे यह निश्चय 
हुआ कि एक ब्रह्मचर्य्याश्रमकी स्थापना की जाय। परिणामस्वरूप 
पहली मई १६११, अक्षयतृतीयाके दिन हस्तिनागपुरमें श्री ऐलक पश्चा- 
लालजीके आश्ञीर्वादपूर्वक “श्री ऋष भन्नह्मचर््याश्रम/की स्थापना हुई। 
अक्षयतृतीयाकी पृण्यतिथिमें राजा श्रेयासने हस्तिनागपुरमें एक वर्षके 
उपवासके पश्चात्‌ भगवान्‌ ऋषभदेवको इक्षुरसका आहार दिया था। 

भगवानदीनजीने नौकरीसे त्यागपत्र देकर २६ ब्षकी आयूुर्में ही 
आजन्म ब्रह्मचर्य्यत्रत ले लिया। तीन बरसके इकलौते बेटेको आश्रम- 
का ब्रह्मचारी बना दिया। उनकी पत्नी बम्बई श्राविकाश्रम्में चली 
गई । अधिष्ठाता पदका भार भगवानदीनजीने स्वीकार किया। मंत्रि- 
पद मुझे दिया गया। हस्तिनाग्पुर मेरठसे २६ मील दूर है। १९ मील 
घोड़ागाड़ीका रास्ता था, शेष ७ मील बैलगाड़ीसे या पैदल जाना पड़ता 
था। लीन दिनकी छूट्टीमें मे भी चला जाया करता था। * 

सरकार उन दिनो ऐसी सस्थाओको सन्देहकी दृष्टिसे देखती थी । 
जहाँतक मुझे मालूम हुआ एक पुलिसका जासूस आश्षमर्में अध्यापकके 
रूपसे लगा हुआ था। 

जैन-समाजके पडिताई पेशेवर और धनिकवर्गको भी आश्रमके 
कारय्य॑में पूर्ण श्रद्धा नही थी। परिणाम यह हुआ कि ४ बरस पीछे मुझको 

और भगवानदीनजीको त्याग-पत्र देता पडा और एक-एक करके गेन्दन- 
लालजी, ब्र० सीतलप्रसादजी, भाई मोतीलालजी, जौहरी जगन्नाथजी, 
बाबू सूरजभानजी आदि सभी आश्रमसे हट गये। नामको वह आश्रम 
अब भी मथुरानगरके चौरासी स्थानपर चल रहा है, किन्तु जो बात सोची 
थी, वह असम्भव हो गई । 

दुष्टान्तरूप इतना लिखना अनुचित न होगा कि जथ मेने त्यागपत्र 
दिया, उस समय ६० ब्रह्मचारी आश्रममें थे। शिक्षणका प्रभाव उनपर 
इतना था कि एक दिन सबके साथ में भोजन करने बैठा । सब ब्रह्मचारी 
साधारणतया भोजन कर चुके, मुभसे खाया ही नहीं गया । तब भगवान- 
दीनजीने नमक दाल-शाकमें डाल दिया । फिर तो मेने भी भोजन कर लिया । 
भगवानदीनजीने बतलाया कि बालकोंके मनमें यह दृढ श्रद्धा है कि भोजन 
स्वादके लिए नही, बल्कि स्वास्थ्यके लिए किया जाता है, जो भोजन अधि- 
ष्ठाताजी देंगे, अवश्य स्वास्थ्यप्रद होगा । 

समस्त विद्यार्थी अपने जूठे बर्तन स्वय माँजते, स्वयं कएँसे पानी 
भरते, अपने वस्त्र स्वयं धोते थे, और आज्ञाकारी इतने थे कि भगवान- 
दीनजीका इशारा पाते ही एक लडका कुएँमें कूद गया, रस्सेसे उसे तुरन्त 
बाहर निकाला गया । एक बालक उस बियाबान जगलमें ५-६ मीलकी 
दूरीसे आदेश मिलनेपर अकेला ही आश्रम पहुँच गया । बालक निर्भीक, 
विनयी और आज्ञाकारी थे। 

१६१० ई० में लखनऊमें मकान बनवाया। अजिताश्रम उसका 
नाम रखा गया । १६११ में गृहप्रवेशके अवसरपर भारत-जैन-महामण्डल- 
की प्रबन्धकारिणीका अधिवेशन हुआ । फिर १६१६ में महामण्डल और 
जीवदया सभाके विशाल सम्मिलित अधिवेशन हुए। अजिताश्रमका 
सभामण्डप सजावटमें लखतऊभरमें सर्वोत्तम था। सभाध्यक्ष प्रख्यात 
पत्रसम्पादक मि० बी० जी० होर्नीमेन थे। वकक्‍ताओंमें महात्मा गाधी 
भी थे। जधिवेशनमें उपस्थिति इतनी अधिक थी कि छतों और व॒क्षोंपर 
भी लोग चढ़े हुए थे। सामनेकी सड़क रुक गई थी, खड़े रहनेको भी कही 

जगह न थी । 


श्री सम्मेदशिखर, गोम्मटेश्वर, गिरनारजी आदि तीर्थोकी भक्ति- 
पूर्वक वन्दनाएँ कीं। १६१० में गोम्मटेइवर स्वामीका महामस्तकाभिषेक 
था । उस ही अवसरपर महासभाके अधिवेशनका भी आयोजन किया गया 
था । पं० अर्जुनलाल सेटी, महात्मा भगवानदीन भी पधारे थे । एक रोज़ 
महात्माजीने एक चद्टानपर अ्धे रख दिया, दूसरे दिन देखा कि वहाँपर 
सामग्रीका ढेर चढा हुआ है | वह स्थान पूज्य मान लिया गया । जनता 
अन्धश्रद्धासे चलती है, विचार-विवेकसे काम नहीं लेती । 

एक दिन यह्‌ चर्चा चली कि यात्राके स्मारक रूप कूछ नियम सबको 
लेना चाहिए। भगवानदीनजीने कहा कि सब लोग गालीका त्याग कर 
चलें, गालीका प्रयोग बुरा है। लेकिन इस कूटेवका ऐसा अभ्यास पड़ गया 
है कि किसीकी भी हिम्मत नही हुई कि गालीका यावज्जीवन त्याग कर 
दे। अन्ततः सबने यह नियम लिया कि जहाँतक बनेगा, गालीका प्रयोग 
न करेंगे । यदि करे तो प्रायद्चित्तस्वरूप दण्ड लेंगे। उस मनियमका परि- 
णाम अच्छा हुआ । जब कभी ऐसा अशुभ अवसर आता हैं तो में उस दिन- 
की वार्ताको याद कर लेता हूँ और कषायावेगको रोक लेता हूँ। परि- 
णामशुद्धिरूप त्याग, खाने-पीनेकी वस्तु-त्याग्से कई गुना अच्छा और 
पुण्याश्रवका कारण है, किन्तु ऐसी प्रथा चल पड़ी है कि त्यागीवर्ग तथा 
साधुवर्ग गृहस्थोसे खाने-पीनेकी वस्तुओका ही त्याग कराते है। यदि 
कषायका त्याग कराएँ तो जेनसमाज और जैनधर्मका महत्त्व संसारमें फैल 
जाय, महती घर्मप्रभावना हो । 

गिरनारजीसे हम लोग बम्बई आये, रास्तेमें गृरुव््य वादिगज- 
केसरी पं० गोपालदासजी बरैया, प० माणिकचन्द कौन्देय, खूबचन्द, 
देवकीनन्दन, वशीघधर (शोलापुरवाले ), मक्खनलालजीका भी साथ 
हो गया था। हमारे स्वागतके लिए स्टेशनपर बम्बईके प्रायः सभी दि० 
जैनसमाजके प्रतिष्ठित सज्जन उपस्थित थे। प्लेटफ़ार्मपर लाल बच्चात 
बिछाई गई थी। मुख्य बाज़ारोंमेंसे जुलूस निकाला गया। 

२८ दिसम्बर १६१२ को बम्बई प्रान्तिक सभाकी पहली बैठक 
शुरू हुईं। प० धन्नालालजीन मगलाचरण किया। सेठ हीराचन्द नेमि- 
चन्दके प्रस्ताव करनेपर में सभापति चुना गया। मेने अपने भाषणमें 
जातिभेद-सम्बन्धी कुछ बाते कही तो कुछ सभासद्‌ ऐसे बिगड़े कि उन्हें 
शान्त करना दुष्कर हो गया। मूखेताके सामने बुद्धिकी हारना पड़ा 
और अल्पजनमतने बहुमतको दबा लिया । केवल दस-बीस महात्माओने 
ऐसा हुल्लड मचाया कि उस दिनकी सभाका कार्य समाप्त कर देना पड़ा । 
बादमे मालूम हुआ कि बाहरके सेठ लोगोकी तरफसे दो गुप्तचर भेजे 
गये थे और उन्हीकी कृपाकटाक्षसे यह सब काय्यं हुआ । उन्होंने बाजी- 
मार लेनेका तार उसी रोज़ दे दिया था। अन्ततः इस' अधिवेशनमें सफ- 
लता अवस्य प्राप्त हुई। जो लोग अशान्ति उठानेवाले थे, और जिन्हे 
कुछ बाहरसे आये हुए महात्माओने बहकाकर उत्तेजित किया था, उन्होंने 
पीछेसे पश्चात्ताप किया और उनमेसे कई भाइयोने मेरी बिदाईके समय 
स्टेशनपर आकर प्रेमपू्वंक बिदाई दी । 

प० अर्जुनलाल सेठीको नजरबन्दीसे मुक्त करानेमें मेने १६१३ 
से १६९२० तक निरन्तर प्रयत्न किया । ब्र० सीतलप्रसाद, बैरिस्टर जग- 

मन्दरलाल तथा महात्मा गाधीन पर्याप्त सहयोग दिया, कोशिश की ; 

मेरा' विवाह बाल्यावस्थामें ही कर दिया गया। माताजीके मरने 

के कुछ दिन बाद छह बरसकी उमरमे ही मेरी सगाई हो गई। पत्नी 

म्‌भसे डेढ़ बरस छोटी थी। हम दोनो नई मन्दिरकी जनानी डथोढ़ीके 

मेदानमे अनारके वृक्षके नीचे अनारकी कलियाँ चुन-चुनकर खेला करते 
थे। विवाह छह बरस पीछे हुआ । 

विद्योपाजनका शौक़ मुझे बचपनसे था। अपनी वक्षामें सर्वोच्च रहता 
था। विवाहके समय १२ बरसका था। विषयवासना जागृत नही हुई थी । 
एट्रेस परीक्षामे उत्तीर्ण हो चुका था । मई १८५९ में पत्नी दिल्‍्लीसे लख- 
नऊ आई । सहवासके लिए मुझे और उसे लेम्प जलाकर कमरेमे बन्द 
कर दिया गया। वह लैम्पके पास बैठी रही, मे पलंगपर लेटा रहा | हाथ- 

में लघुसिद्धान्तकोमुदी थी, व्याकरणके सूत्रोंकी धुनरावृत्ति कर रहा था । 
न में पत्नीके पास गया, न वह मेरे पास आई। उसने कई दफ़ा बाहर जाने- 
को दर्वाज़ा खटखटाया, और आख़िर दर्वाज़ा खोल दिया गया। इस 
तरहके बराबर प्रयत्न किये गये, परन्तु हम आपसमे वार्तालाप तक नहीं 
करते थे। 

सहधर्मिणीका स्वास्थ्य प्रबल था। ३१ बरसके वेवाहिक जीवनमें 
छह बच्चोंकी जननी होनेपर भी उसको कभी हकीम, वैद्यी आवश्यकता 
नही पड़ी । धार्मिक क्रियाकाण्डमें उसका गहरा श्रद्धान था। नि्जल 
उपवास महीनेमें एक-दो हो जाते थे। कभी-कभी निरन्तर दो दिनका 
निर्जल उपवास हो जाता था। और भी अनेक नियमोंका पालन करती थी । 
पतली दवाका तो आजन्म त्याग था, केवल सूखी दवाकी छूट रखी थी, 
जिसके प्रयोगका कभी अवसर नहीं आया ! १६१८ की अष्टाज्लिकामे 
दो रोज़का उपवास करनेके बाद उसे हेजा हो गया और लाख प्रयल्त करने 
पर भी न बच सकी । 

गृहिणीके देहान्तके पहले ही मेने सरकारी वकालतसे तो त्यागपत्र 
दे दिया था। उसके देहान्तपर सब क़ानूनी पुस्तक तथा असबाब नीलाम 
करके दोनो कोठियाँ बेचकर, काशीवासके अभिप्रायसे बनारस चला 
गया । 

काशी-स्याद्वाद-विद्यालयकी प्रबन्धकारिणी-समितिका सदस्य में 
उसकी स्थापनाके समयसे बरसों तक रहा | जो बालक वहाँ भर्ती होते 
थे, उनको भोजन, वस्त्र, बिना दाम मिलते थे, और पढ़ाई निःशुल्क 
थी ही । फिर भी कुछ विद्यार्थी ऐसी सकी प्रवृत्तिके थे कि समाजके 
प्रतिष्ठित सज्जनोसे गुप्त पत्र लिखकर आ्थिक सहायता प्राप्त कर लेते 
थे। इस व्यवहारसे महाविद्यालयकी महिमामे बट्टा लगता था। एक 
सज्जनने कितने ही कपड़ेके थान भेंट किये । कमेटीने विद्याथियोंके वस्त्र 
एक प्रकारके बनवा देनेका प्रस्ताव किया । इसपर त्रिद्याथियोंने विद्रोह 
मचा दिया कि हम सिपाहियोंकी-सी वर्दी नहीं पहनेंगे । हम अपने मनका 

कपडा और अपनी पसनन्‍्दकी काटका वस्त्र बनवायेंगे । 

विद्याथियोंमें यह भी कुटेव थी कि रसोईके समय अपनी-अपनी 
घीकी हाँड़ी लेकर जाते थे । कमेटीने निश्चय किया कि धी विद्यार्थियोंके 
पास न रहे । सब घी दालमे रँधते समय डाल दिया जाय और रूखी 
रोटी परसी जाये। इसपर भी विद्रोह बढ गया। उहण्डताके कारण 
कुछ विद्याथियोको विद्यालयसे पृथक्‌ करना पडा । मामला फिर कमेटीके 
सामने पेश हुआ । मेने इसपर प्रबन्ध-समितिसे त्यागपत्र दे दिया। 
जैन जातिके विद्यार्थियोने महाविद्यालयकों गिराकर अनाथालय-सा बना 
दिया है, और इसी कारण कोई प्रतिष्ठित सज्जन अपने बालक इस जेन- 
सस्थामें पठनार्थ नहीं भेजते | 

१७ नवम्बर १९२२ को लखनऊसे दिल्‍ली पहुँचा। पंचायती 
मन्दिरकी पञ्चकल्याणक-प्रतिष्ठाके अवसरपर महासभाको निमन्त्रित 
करनेका प्रस्ताव मेने जोरसे भाषण देकर स्वीकार करा लिया, किन्तु 
मुख्य नेता, अधिकारप्राप्त पुरुषोका सहयोग नहीं मिला । 

महासभाके अधिवेशनमें तुरन्त सदस्यपत्र भरवाकर सदस्य बना 
लिये गये । बेरिस्टर चम्पतरायजीके जैनगज़ट (हिन्दी) के सम्पादक 
होनेके प्रस्तावका समर्थन करनेकों लाला देवीसहाय फीरोज़पुर खड़े 
हुए । उनको एक महाशयने पकडकर बिठा दिया और अनियमित अनि- 
घिकार बहुमतसे एक पण्डितपेशा महाशयको सम्पादक बनानेका प्रस्ताव 
पास करा लिया १ ऐसी खुली धाँधली देखकर कितने ही सदस्य उठ खड़े 
हुए और दूसरे मण्डपम्मं एकत्र होकर भारतवर्षीय दि० जैन परिषद्की 
स्थापना की। प्रथम अध्यक्ष रायबहादुर सेठ माणिकचन्दजी सेठी 
भालरापाटनवाले निर्वाचित हुए। ब्र० सीतलप्रसादजीने सदस्य-सूचीपरे 
प्रथम हस्ताक्षर किये । 

तीर्थक्षेत्रकमेटीकी स्थापना जैनसमाजके वास्तविक दानवीर 
सेठ माणिकचन्दजीने की थी । वें स्वयं उसके महामन्त्री थे। रोज़ाना 
कार्यालयमें आकर ४-५ घण्दे कार्य करते थे। 

७ मार्च १६१२ को इवेताम्बर जैन-संघकी ओरसे दिग्रम्बर जैन- 
समाजके विरुद्ध हजारीबाग्रकी कचहरीमें नालिश पेश की गई । उनका दावा 
था कि सम्मेदशिखरजी निर्वाणक्षेत्रस्थित--टौक, मन्दिर, धर्मशाला 
सब इवेताम्बर संघ द्वारा निभित हुई हें। दि० जैनियोको श्वेताम्बर 
सघकी अनुमतिके बिना प्रक्षाल-पुजा करनेका अधिकार नहीं है, न वह 
धमंश्ालामें ठहर सकते है । इस मुकदमेमें उभयपक्षके कई लाख रुपये 
व्यर्थ व्यय हुए ! 

१६१७ में में और भगवानदीनजी काग्रेस अधिवेशनके अवसर- 
पर कलकत्ते गये और वहाँ महात्मा गाधीसे मिलकर निवेदन किया कि 
आप इस मुकदमेबाज़ी और मनोमालिन्यका अन्त करा दें। महात्मा 
गाधीने हमारी प्रार्थना ध्यानसे सुनी और मामलेका निर्णय करना स्वीकार 
किया, और कहा कि चाहे जितना समय लगे, में इस भगड़ेका निबटारा 
कर दूँगा, किन्तु उभयपक्ष इक़॒रारनामा रजिस्ट्री कराके मुझे दे दे कि 
मेरा निर्णय उभयपक्षको नि.सकोच स्वीकार और माननीय होगा । 

हम दोनो कितनी ही बार रायबहादुर बद्रीदासजीकी सेवामें उनके 
निवासस्थानपर गये और उनसे प्रार्थना की कि वह दृवेताम्बर समाजकी 
ओरसे ऐसे इकरारनामेकी रजिस्ट्री करा दें । हम दि० समाजसे रजिस्ट्री 
करा देनेकी ज़िम्मेदारी अपने ऊपर लेते हे। लेकिन उन्होने! बातको 
टाल दिया और मेल-मिलापके सब प्रयत्न व्यर्थ हुए । परिणामतः जैन- 
समाजके प्रचुर द्रव्यका अपव्यय और पारस्परिक मनोमालिन्यकी वृद्धि 
हुई। वकील और पैरोकार-मुख्तार अमीर हो गये। मेंने ७ वर्षतक 
१९२३ से १६३० तक तीर्थक्षेत्र कमेटीका काम किया । ४६,००० रू० 
मेरे नामसे तीर्थक्षेत्र कमेटीकी बहीमें दान खाते जमा हें । 

१६२६ में कांकोरी षड़यन्त्रका मुकदमा चला ! मेंने रामप्रसाद 
बिस्मिलकी निःशुल्क वकालत की । मेने उसे सलाह दी कि बहू काकोरी 
डकैती करना और क्रान्तिकारी दलका सदस्य होना स्वीकार कर ले । 
में उसे प्राणदण्डसे बचा लूँगा; क्योकि उसने किसी भी डकैतीमें किसी 

भी व्यक्तिकी जानकर हत्या नहीं की थी, किन्तु उसने मेरी सलाह 
नहीं मानी, परिणामत मेने उसकी वकालत छोड दी और उसे फाँसी 
हो गई। 

२३ जुलाई १६२६ को ब्र० सीतलप्रसादजी लखनऊ पधारे। 
लखनऊकी जैनजनता स्वागतार्थ स्टेशन गई । वे अजिताश्रमम्मंं ही ठहरे । 
उनको देवदर्शनका नियम था। अष्टमी-चतुर्दशीको उनका प्रोषधोपवास 
होता था, और उस रोज़ सवारी भी इस्तेमाल नही करते थे। उनके 
पधारनेके दूसरे दिन २४ जुलाईको चतुर्दशी थी । ब्रह्मचारीजी पैदल ही 
अहियागज दर्शनार्थ गये और आये । गर्मीमें उनका इस प्रकार आना- 
जाना मुझे बहुत खटका और भावावशमें बाराबकीसे एक प्रतिमा लाकर 
२५४ जुलाईको अजिताश्रमर्में विराजमान कर दी । २७ जुलाईको अजिता- 
श्रम चैत्यालयकी नीव खुदनी प्रारम्भ हो गई। नीवकी पहली ईट ब्रह्म- 
चारीजीने जमाई, वह पवित्र समय मेरे और शेष अजिताश्रमवासियोके 
जीवनमे चिरस्मरणीय रहेगा । १६ नवम्बरसे १८ नवम्बर तक मत्रके 
आठ हजार जप होकर वेदी-प्रतिष्ठा हुईं। चौककी पचायतने ब्रह्मचारी- 
जीसे आग्रह किया कि अजिताश्रम्में चैत्यालयके लिए मूर्ति पसन्द कर लें 
और बाराबकीकी मूरति वापिस कर दें। ब्रह्मचारीजीने ऐसा ही किया । 

ब्रह्मचारीजीने चतुर्मास अजिताश्रममे करनेके समय जेनवाड्मय 
अग्रेजी भाषामें प्रकाशनका निश्चय किया। में और वे गोम्मटसारका काम 
रात्रिको तीन बजेंसे छह बजेंतक प्रतिदिन करते रहे। अगस्त १६२७ 
में श्री जे” एल० जैनीका ४६ वर्षकी अवस्थामें आकस्मिक शरीर छूट 
गया । उन्होनें अपनी सम्पूर्ण सम्पत्ति जैनधर्म-प्रचारार्थ अपण कर दी। 
टरस्टकी सम्पत्ति अनुमानत &० हज़ार ढोगी। 

आत्मानृुशासन, समयसार, नियमसार, गोम्मटसार, जीवकाण्ड भाग १ , 
अग्रेज़ीमें श्रीयुत जे० एल० जैनी द्वारा अनुवादित भाष्य, उपोद्घात 
और प्राक्कथन सहित नवलकिशोर मुद्रणालयर्में अत्यन्त परिश्रमसे शुद्ध 
करके छपवाये और प्रकाशित कराये । उनके शरीरान्तके बाद मैंने पुरु- 

पार्थसिद्धभुपाय, ब्रह्मचारीजी और मेने मिलकर कमेंकाण्ड भाग २, और 
श्री शरज्वन्द घोषाल मैजिस्ट्रेट कूचबिहारने परीक्षामुखम॒का अंग्रेज्ीमें 
बुहृद्‌ भाष्य और उपोदधातसहित अनुवाद किया । श्री घासीराम जैन 
प्रोफेसर विक्टोरिया कॉलेज ग्वालियरने तत्त्वार्थसूत्रके पंचम अध्याय 
के आघारपर 30४ ००४ए००९ए शीर्षक मौलिक ग्रन्थ लिखा । इस 
प्रकार +76 580९0 8008 ० ग्या।45 5९१८६ में १२ पुस्तकें छ्प 
चुकी हे। जिनमेंसे तीन कुमार देवेन्द्रपसादने आरासे प्रकाशित की । 
भावपाहुड और भआत्ममीमांसा इस समय मेरे पास मुद्रणार्थ तैयार रखें है। 

१६२६ में में बीकानेर हाईकोर्टका जज नियुक्त हुआ । छह सो 
रु० वेतन मिलता था। लेकिन स्वतस्त्र विचारका मनुष्य उन दिलों रिया- 
सतोंमें नही निभ सकता था, अत' हम तीनों जज्ञ २-३ बरसके अन्दर 
वापिस आ गये । 

१९३० में लाहौरके प्रसिद्ध बेरिस्टरका जो कि मेरे सहपाठी थे 
थहसा देहान्त हो गया। उनके लिये हुए बहुतसे मुकदमे थे । वहाँ 
जाकर उन सबको निबटाया । 

यदि मे निरन्तर सरकारी नौकरी करता रहता तो जज या कमि- 
इनर अवश्य हो जाता, परन्तु इसके आगे जीवन कितना शुष्क और 
नीरस हो जाता ? दिन दफ्तरमें और रात क्लबो और पार्टियो्में बीत 
जाती । मानसिक अभिवुद्धि और आत्मोन्नतिका कोई अवकाश न मिल 
पाता । अधिकार-सुख कितना मादक और सारहीन है। 

मेने सरकारी वकालतसे १६१६ में त्यागपत्र दिया। इन ३५ 
वर्षोर्में कितना परिभ्रमण किया, कितने व्यक्तियोसे मिला, कितने हजार 
पृष्ठ लिख डाले, कितनी पुस्तकें पह डाली--सोचकर मृके स्वयं आइचर्य्य 
होता है। भारतका कोना-कोना मेने छान डाला। कलकत्ता, पटना, 
इलाहाबाद, लखनऊ, लाहौर, बम्बई--प्रायः सभी हाईकोर्टोर्मे वकालत 
कर ली। देशके सभी नेताओंसे सम्पर्क रहा, मेरे जीवनका और जैनसमाज- 
का इतिहास तो लगभग तत्सम रहा है। संस्कृत और प्राकृतके जितने 

२९ 

जैन-प्रन्थोंका अँगरेज़ीमें अनुवाद हुआ, उनके सम्पादन, मुद्रण या प्रकाशन 
में मेरा हाथ रहा है। बिरले ही किसी व्यक्तिने समाचार-पत्रका निरन्तर 
इतने बर्ष सम्पादन किया हो जितना मैने गज़टका किया है। इतना बहु- 
मुखी और सम्पन्न जीबन व्यतीत करनेके बाद अब मुझे किस वस्तुका 
अभाव है ? 


--१७ जून १९०१ 

जन्म-- हरदा, सी० पी० भाद्रपद क्रृष्ण १ 
सवत्‌ १६४६ 


स्वावास-- इन्दौर, ७ जून सन्‌ १९४२ 


मालक-कान्तिके दूछ 


श्री कौशलप्रसाद जेन 


बा दर्शनका सौभाग्य मुर्भे सन्‌ १६३६-३७ में हुआ था, 
उनके बारेमे मैने इतना काफी पढा और सुना था कि मुझे 
उन-जैसे वहुमुखी नेताके पास जानेमे कौतृहल-मिश्रित भय-सा लग रहा 
था, पर मुझमे यह भाव केवल उसी समय तक रहा, जब तक उन्होंने मेरा 
परिचिय-पत्र नहीं पढ़ लिया । उसके वाद ता मेने महसूस किया कि में 
एक पिताकी स्नेहमयी छत्रछायामे आ गया हूँ । सबसे पहिले उन्होने मेरे 
ठहरने और भोजनके बारेमे प्रश्न क्या, निश्चिन्तता बतला देनेपर भी 
उन्होने मु्े पहिले घरपर ही नाब्ता कराया और तुरन्त ही पत्रमे लिखित 
कार्यके लिए मुझे साथ लेकर एक प्रसिद्ध कोटाधीशके पास चल दिये । 
इतने बडे कार्यकर्त्ता और साहित्यिक्के समाज-सेबा सम्बन्धी कार्यके लिए 
यह तत्परता मेरे लिए नई बात थी। एक घण्टेके अन्दर उन्होने मुझ 
इन्दौरके प्राय सभी प्रमुख व्यक्तियोसे मिला दिया और रास्तेमे प्राय 
प्रत्येकका परिचय और पडनेवाले स्थानाकी चर्चा कर दी। इतने थोड़े 
समयमे इन्दौर-जेसे बडे शहर और वहाकी समाजके प्रमुख व्यक्तियोका 
परिचय करानेके अदभुत ढंग और प्रभावने मुझे आश्चर्यंचकित कर दिया । 
हर स्थानपर मैने देखा कि बाबूजीका बडा मान और प्रभाव था, प्रत्येव 
व्यक्ति नम्रतापूर्वंक कहता था- बाबूजी, जब आप कहते हे, हमे क्या एतराज़ 
है ?” परिषद्‌-क्षेत्रोमे उन दिनो इन्दौरके सम्बन्धमे एक विशेष धारणा बनी 
हुई थी, अत काफी सोच-विचारके बाद इन्दौर डेप्युटेशन लानेकी बात 
निश्चय की गई थी और मुझे सफरमेनाके एक सिपाहीका कार्य सौपा गया 
था। सबसे मिलकर मेने मनमे सोचा कि हम लोग व्यर्थ ही घबरा 

रहे थे, इन्दौर तो हमरा घर-जैसा ही है, हालाँकि पीछे अनुभवने मुझे 
बताया कि इस सारी सफलताके पीछे तो बाबूजी थे । 
उसके बाद तो जबतक बाबूजी जीवित रहे, मुझे कई बार उनसे 
मिलने और उन्हे नज़दीकसे देखनेका सुअवसर प्राप्त हुआ । केवल इतना 
ही नहीं, मुझे उनका स्नेहभाजन होनेका सौभाग्य भी प्राप्त हुआ । जितना- 
जितना में उनके नजदीक आता गया, बे मुर्क उतने-उतने बड़े दिखाई 
देते गये। विद्वान, साहित्यिक, विचारक, सुधारक, देशभक्त होनेके 
साथ-साथ वे महामानव थे। प्रत्येक ईमानदार सार्वजनिक कार्यकर्ता 
की तरह वे भी अभावोके बीचमे खड़े थे, पर उनके पास पहुँचनेवाला 
अनाथ, विद्यार्थी अथवा कोई भी ज़रूरतमन्द अपने आपको किसी धक्ना- 
सेठके पास पहुँचा हुआ अनुभव किया करता था। दूसरोकी सहायता 
के लिए अपने घरके जेवर बेच देनेकी बात उनके सम्प्कके प्रायः सभी 
गरीग जानते हे। दूसरोके लिए ही बाबूजी जेसा स्वाभिमानी व्यक्ति 
धनवानों और राजाओके यहाँ याचक बनकर जाता था, जबकि अपने 
किसी भी अभावमे वे किसीके आगे ज़बान नहीं खोलते थे। मध्य- 
, भारतके प्रसिद्ध पत्रकार श्री कृष्णचन्द्र मुदूगल द्वारा बताया गया बाबूजी 
का एक सस्मरण इस' बातका प्रमाण है। देवास स्टेटमें बाबुजीको आम- 
न्त्रित करके उनका सम्मान किया गया था, राज्यके अतिथिके रूपमें वे 
बहाँ सम्मानित किये गये थे, उन्हें जो भेट वहाँ मिली थी, उसे उन्होंने 
सार्वजनिक सम्पत्ति मानकर वहीकी किसी ससस्‍्थाको दे दिया था, जबकि 
उनके पास इन्दौर पहुँचनेके लिए खर्च समाप्त हो गया था, और किसीके 
आगे हाथ फंलानेके मुकाबले उन्होंने अपनी घडी बन्धक रखना पसन्द किया 
था। हमारे आजके जीवनमें कितते सार्वजनिक कार्यकर्त्ता हैं, जो किराया 
और भेट स्वीकार नहीं करते है । 
अपनी उत्कट देशभवितके कारण वे चार वर्ष इन्दौर राज्यसे 
निर्वासित रहे, अपने सुधारक विचारोंके कारण धनाढ्योंके साथ उनकी 
पटरी नहीं बैठती थी, अपनी स्पष्टवादिताके कारण दें साथियोंमें. आलौ- 

चित होते थे, पर जहाँतक बाबूजीके व्यक्तित्वका प्रश्न है, वे सर्वप्रिय थे, 
सर्वमान्य थे, सब लोग उनका आदर करते थे। 

उनका सार्वजनिक कार्य भी इसी प्रकार चतुर्मुखी था, मालवेकी 
कोई ऐसी सस्था नहीं थी, जिसमे बाबूजीका किसी-न-किसी प्रकार सह- 
योग न रहा हो, या वे उसके पदाधिकारी न रहे हो । काग्रेस कमेटीके 
सभापति, मध्यभारत-हिन्दी-साहित्यसमितिके प्रचार-साहित्य व संयुक्त 
प्रधान मंत्री, राज्य-प्रजा संघकी व्यवस्थापक और कार्यकारिणीके सदस्य, 
अखिल भारतीयलमेच्‌ जैन-सभाके सभापति, म्यूुनिस्पल कौन्सिलर आदि 
न जाने कितनी प्रवृत्तियोसे वे सम्बन्धित थे, इसके अलावा प्रत्येक व्यक्ति 
और संस्थाका कार्य करनेमे कभी सकोच नहीं करते थे । जब भी उनको 
देखा, थे किसी संस्थाकी रिपोर्ट, किसी मीटिगका कार्यक्रम, किसीका 
अध्यक्षीय भाषण, किसीका आय-व्यय लिखते ही मिले । 

इन सब विविध कार्यक्रमोके बीच उनका ठोस साहित्यिक कार्य 
कभी बन्द नहीं होता था, सस्ता-मनोरजक साहित्य न वे लिख सकते थे 
और न पढ़ ही सकते थे, बेंजामिन फ्रेन्‍्कलिनका जीवनचरित्र, गुरुदेव रवीन्द्र- 
नाथ सम्बन्धी जीवन-स्मृति, जेनधर्मका इतिहास (चार भाग), सुधार 
और प्रगति, मराठा और अंग्रेज (एक ऐतिहासिक ग्रन्थ) जेसी महत्त्वपूर्ण 
पुस्तक उनके द्वारा लिखी गई देखकर उन्तकी रुचिका अन्दाज़ लगाया जा 
सकता हूँ । इन्दौरमें हिन्दी-साहित्य-समितिकी स्थापना और प्रसारणामे 
घृर्ण सहयोग देकर कार्यको आगे बढाना उन्हींका कार्य था। अ० भा० 
हिन्दी-साहित्य-सम्मेलन इन्दौरमें कराना, प्रथम बार उसके साथ सम्पादक- 
सम्मेलन, खादीप्रदर्शनी और कविसम्मेलनका आयोजन बड़े-बडे साहित्य- 
महारथियोंके सभापतित्वमे सम्पन्न करा लेनेके पीछे बाबूजीका परिश्रम 
और योग्यता कार्य कर रही थी । 

सामाजिक विचारोमें बे कट्टर सुधारवादी होते हुए भी जनताको 
अपने साथ लेकर चलनेके पक्षमें रहते थे । अपनी बात वे निधड़क और 
जोरदार शब्दोंमें कहते थे और सिद्धान्त रूपमें कोई समभौता नहीं करते 

थे। अन्यायके प्रति भुकना या समझौता करना, उनके स्वभावके विरुद्ध 
था। इन्दौरके तात्कालिक शासकके चरित्र सम्बन्धी उच्छृंखलताओं 
को लेकर आपने इन्दौरमे जो आन्दोलन उठाया था, उसके बदले आपको 
और आपके साथियोको इन्दौरसे निर्दासित किया गया था। आपके 
अन्य साथी माफ़ी माँगकर वापिस आ गये, पर आपने कोई आदइवासन 
देकर भी आना स्वीकृत नही किया था । 

पूरे मालवप्रान्तमें जब भी कभी कोई सार्वजनिक हितका कार्य होता 
था, बाबूजी सब कुछ भूलकर सबसे आगे रहते थे । आजके अनेक कार्ये- 
कर्ता बाबूजीके प्रोत्साहन, सहयोग और अनुभवसे आगे बढ पाये हे । 
बहुतसे व्यक्तियोंको बाबूजीन सहारा देकर सार्वजनिक जीवनमे उतारा 
है। एक शब्दम यदि हम कहे, आजके जागृत मालवेके उत्थानमें 
बाबूजीका बड़ा हाथ है, तो कोई अतिशयोक्ति नही होगी । 


--२५९ अक्टूबर १९५१ 


कह देकता नहीं, मनुष्य था ! 
श्री दोलतराम मित्र 


“हमने साना हो फरिश्ते शेद़जी ! 
आदमी होना बहुत दुश्वार है ! !” 


ब बूं सूरजमलजी जैन ता० ७ जून १९४२ को इन्दौरमे ५२ 
वर्षकी आयू पार करके उस पार चले गये । 

म० गाधीके कथनानुसार मृतकका तो गुणगान ही करना चाहिए । 
बाबूजीने मनुष्यत्व प्राप्त किया था, वे मनुष्य थे। फिर भी मुझे यह 
कह देनेमे जरा भी सकोच नही हो रहा है कि उनमे मनृष्योचित कमज़ोरियाँ 
भी थी। 

यह मूरत सौम्य और प्रतिभाशाली थी । इस प्रतिमामे प्रशम, 
सवेग, अनुकम्पा और आस्तिक्य गुण भलकते थे । 

शरीर रोगी था और आर्थिक स्थिति खराब थी, फिर भी परोपकार 
के लिए वे आपत्तियोका खयाल न करते थे । 

द्विजेन्दढलालरायने अपने उस पार” नाटकमें ऐसे (बाबूजी-जैसे) 
एक व्यक्तिकी कल्पना की है, जिसका नाम भोलानाथ है । आशा लेकर 
आये हुए गरीबके सामने अपनी आ्थिक स्थितिका खयाल छोडकर इनका 
हाथ आगे बढ ही जाता था | इनके पास गया हुआ व्यक्ति कभी निराश 
होकर लौटता किसीने नहीं देखा । 


बाबूजीन अपना तन, मन, धन सबके लिए खुला रख छोडा था, 
जिसका जी चाहता उपयोग कर लेता । लोगोने दुरुपयोग भी किया, 
पर उन्होंने किसीकी शिकायत नहीं की । वे खुद या दोस्तोके द्वारा यह 
ज्ञात हो जानेपर भी कि दूसरा उनका दुरुपयोग कर रहा है, वे उसे दुरु- 
पयोग करने देते थे । यह बात उन्हें प्यारी थी । 


सेकडो छात्रोंको पढाईसे तथा संकडों गृहस्थोको रोज़ीसे लगानेमें 
उन्होंने अपनी सारी शक्ति खपा डाली । 
मतभेदी तो क्‍या भतद्वेषी लोगोसे भी वे प्रेम करते थे । 


बाबूजी प्राचीन सस्क्तिके काफी हिमायती थे । भले ही सस्क्ृति 
के किसी अश या अगको वे न अपना सके हो, परन्तु उसका उन्होने कभी 
विरोध नहीं किया, जैसे नित्य देवपूजा । 

सुधारक भी वे पूरे थे। यह बात उनके लेखोसे स्पष्ट जाहिर 
होती है । 

राजपुरुषोका चित्त-हरण कर लेना कठिन काम हे, उसे भी वे 
साध लेते थे, और उसका उपयोग वे असहाय लोगोंके बिगड़े काम बनाने 
तथा जैनधर्मके प्रचारमें करते थे । जनहितके लिए बे राजपुरुषोंसे विरोध 
भी कर बंठते थे। एक बार ऐसा विरोध करनेके कारण उन्हें इन्दौरसे 
बाहर होना पडा था । 

बाबूजी कितने कर्मठ और प्रतिभाशाली व्यक्ति थे, इस बातका 

'पता यी लग जाता है कि वें किसी समय एक साथ २१ पारमार्थिक सस्थाओं 
का नेतृत्व करते थे । 
बुद्धिमत्ता उनमें इतनी थी कि उनके साधारण, स्वाभाविक, नेसगिक 
ज्ञानके आगे विशेष ज्ञानीजनोको भेप जाना पड़ता था। 
उनका जेनधर्मपर श्रद्धान, कुलधर्मके रूपमे नही था, किन्तु परीक्षा- 
भ्रधानताके रूपमें था। जेनघर्म-प्रचारके लिए जो अष्टनिमित्त बतलाये 
गये है, उनमेसे बहुतसे निमित्तोके जरिये उन्होंने जैनधर्मका प्रचार किया 
है । इस परसे यह कहना अत्युक्ति नही होगा कि वे मुक्तिके अधिकारी हे । 
वे सबके थे, पर मेरी समभमें मेरे ज्यादा थे । एक वक्‍त हम दोनो 
सुख-दुःखकी बाते कर रहे थे कि में अपने अश्रु-बिन्दुओसे उनका पाद- 
अक्षालन करने लगा तो उन्होने भी मेरा मस्तकाभिषेक कर डाला | वे 
मुझे एक चीज़ दे गये हे--मैने उनसे कुछ सीखा है । में उनका इतज्ञ हूँ । 
में जानता हूँ, बाबूजीके निदक भी है । उसका कारण है-- 
“ट्विवन्ति मन्दाश्चरितं महात्मनाम्‌ ! 
“कालिदास । 
-- अनेकास्त 
जून १९४२ 


#शावि। 

महात्मा भगवानदीन 


कक केफिफिरिके केकिफिके के केसे 








आल 


तफ-त्यागकी मूर्ति 


महात्माजी तप-त्यागकी साक्षात्‌ मूत्ति हे। जैनसमाज-सेवाकी 
लगनने उन्हे स्ठेशनमास्टरी छोडनेकों मजबूर कर दिया। ऋषभ- 
ब्रह्मचर््याअ्रमके अधिष्ठाताका पद ग्रहण करते ही भरी जवानीमे गृहस्थी 
त्याग कर ब्रह्मचर्य्यव्रत ले लिया और सदैवको मोह-मायासे मुक्त हो 
गये, और ३२-३३ वर्षसे देश-सेवाकी दीक्षा लेकर निष्काम मानव- 
सेवामे जुटे हुए हे । हमारी इच्छा थी कि देशके इस निस्पृही महात्मा- 
का सस्मरण उसके व्यक्तित्वके अनुकूल ही प्रकाशित हो, किन्तु खेद 
हैं कि हम लिखानेमे सफलता नपा सके। 

--“गोयलीय 


सके शकिफेडेकिफिंक करे! के केक सेफ किकें के रे रे शंकर किफेकिफि फेक शेकि किए: ९ के फेरिकिं किक: 


महात्माजी 
श्री जेनेद्धकुमार 


ले व्यक्तिके अन्तरंगकी अभिव्यक्ति है। महात्मा भगवान- 
दीनजीके सम्बन्ध्मं तो यह और भी बात है। क्योकि शुद्ध 
आत्म-प्रयोजनको छोड़कर किसी और नाते उन्होने लिखा है, ऐसा मुभे 
नही मालूम । उनके लेख-क्रमको समभनेके लिए हमें उनकी जीवन- 
धाराका कुछ परिचय पाना चाहिए । 

उनकी मुलवृत्ति साधककी वृत्ति है। धर्मपुस्तकोंको उन्होंने विद्याके 
तौरपर नही, मानो साधनाके निमित्त पढ़ा। उस समय उसमें तीज 
धर्मेजिज्ञासा थी । धर्माध्ययनसे धर्मार्थ जीवन होम देनेकी ही तत्परता 
उनमें जागती गई । वह उनके आत्ममन्थनका समय था। उसका परिणाम 
यह हुआ कि नौकरीको और परिवारको भविष्यपर छोड़ वह घरसे निकल 
पड़े । घर्मकी प्यास उनमें उत्कट थी, और संबम-साधनाके वह ब्रती थे । 
तीर्थोंकी यात्रा की, जंगल-पहाड़ घूमे, अनेक संस्थाएँ देखी और अन्‍्तमें 
ऋषभन्नह्मचर्याश्रम लेकर हस्तिनागपुरमें जम बेठे । 

यह काल साहित्य-रचनाकी दृष्टिसे महत्त्वपूर्ण हैं। धर्मोत्कण्ठा 
जागनेसे पूर्व देवकीनन्दन खत्रीकी चन्द्रकान्ता सनन्‍्तति' के मुक़ाबलेका 
एक तिलस्मी उपन्यास उन्होंने लिखा था। 

जीवनमें यह साधनाका काल उपस्थित होनेपर उन्होंने उस प्रन्‍्थ- 
को जला दिया। इस समय उन्होंने दैनन्दिनी (डायरी) लिखी, जिसमें 
आत्म-मन्थनके अनुभव दर्ज किये । और कुछ भक्तिके पद-मजन लिखें । 
ब्रह्मचर्याश्रमके बालक अक्सर उनकी बनाई प्रार्थना गाया करते थे । 
इसके साथ घािक पुस्तकोंका अध्ययन करते समय, उनकी कुओ्जी और 

भाष्य भी आत्मलाभकी दृष्टिसे वह रचा करते थे । स्पष्ट है कि यह सब 
साहित्य-रचना मुद्रणमें नही आई, क्योंकि उसका ध्यान ही न था। पर 
जीवनमें उसका लाभ अवश्य भरपूर हुआ । 

ब्रद्मचर्याश्रमका काल महात्माजीके जीवनका अत्यन्त स्मरणीय 
परिच्छेद है | पुस्तकोसे जो स्फूर्ति प्राप्त की थी, वह यदि भावुक थी तो 
आश्रम-जीवन उसके लिए कसौटी बत गया। यहाँ उनकी साधनामें जो 
रूढ़िबद्ध और सामाजिक था, वह कम होता गया और जो शुद्ध नैतिक 
और आध्यात्मिक था, वह प्रबलतर होता गया । इसी समय ब्रह्मचर्याश्रम- 
के इतिहासमें संघर्ष उपस्थित हुआ, जिसको मे तो आज रूढ़ि और प्रगतिके 
संघर्षके रूपमें ही देखता हूँ । 

अस्तु, इस कालमें श्री नाथूराम प्रेमीने उनसे “जैनहितैषी'में कुछ 
लेख प्राप्त किये, जिनमें धार्मिक श्रद्धाके साथ कारमिक तेजस्विता भी 
देखी जा सकती है। आज भी वह लेख पुराने नही मालूम पड़ेंगे, उनमें 
फड़क है और सच्ची ऋत्तिका स्वर है, क्योंकि मूलमें घर्मनिष्ठा 
है और स्थितिसे तीज असन्तोष है । 

इस काल उन्होने रजिस्टरोमें जो अपने अध्ययन और अनुभवके 
परिणाम अद्धित किये, अथवा कि सहयोगियोके साथ जो पत्रव्यवहार 
किया, वह भी यदि पाया और प्रकाशित किया जा सके तो साहित्यकी 
वह अनमोल निधि सिद्ध हो, ऐसा मेरा अनुमान है । 

किन्तु जीवन तो वर्धनशील है और हस्तिनापुरके ब्रह्मचर्याश्रमसे 
अलग होकर जल्दी ही उन्होने अपनेको राष्ट्रिय क्षेत्रमं पाया । आन्दो- 
लनके आत्यन्तिक प्रारम्भ यानी सन्‌ १८ में ही वह जेल पहुँचे । 
इस कालकी उनकी अभिव्यक्ति राष्ट्रिय गोरबसे भरी हुई है। उन्होंने 
भाषण दिये, कविताएँ लिखीं और विविध प्रकारोसे अपने विचार व्यक्त 
किये। पहली बार जेलमें दो मोटे रजिस्टर तो दोनो तरफ़ भरकर लिखें 
ही। यह राष्ट्रिय प्रवृत्ति ठेठ सन्‌ ३४ तक उनमें प्रधान रही । इसमें 
कमसे जीवन इतना भरा था कि मननको अवसर न था । जेल ही लिखने- 

के लिए जगह हो सकती थी । वह समय साहित्य-रचनाकी दुष्टिसे उनका 
कभी खाली नहीं गया। कभी मुझे उन जेलके रजिस्टरों्में फॉकनेका 
सौभाग्य मिला है, मेने पाया है कि उनकी अधिकांश अभिव्यक्ति अध्यात्म- 
मुखी है और अतिदय मूल्यवान्‌ है। मुझे भय है कि बहुत करके वह आज 
अप्राप्य है । 

सन्‌ २१ में अरविन्द घोषका तत्कालीन साहित्य महात्माजी इसी 
दृष्टिकोणसे पढ़ते और स्वीकार करते थे कि वह जैन-आत्मवाद और 
कर्मवाद तथा मुक्तिवादका शुद्ध समर्थन है । 

इस राष्ट्रिय और राजनंतिक अध्यायके बाद उनके जीवनका समनन्‍्वय- 
यूग आरम्भ होता है। इस कालमें उन्होंने अत्यन्त उपयोगी और रुचिकर 
बाल-साहित्यका निर्माण किया है, वह इतस्तत: पत्नोमें भी छपता रहा है । 
यद्यपि रचनाकारका उनपर नाम नहीं रहा है। यह पद्यात्मक है, और 
किन्ही उद्योगी जनको इन्हें पुस्तकाकार निकालनेका यत्न करना चाहिए । 

इसके साथ कुछ निबन्ध भी उन्होने लिखे हे । यथा-प्रयोजन हाँ 
अधिकांश बाध्य होकर ही वह लिखते है और उनके लेखोका श्रेय उनसे 
अधिक “विश्ववाणी'के सम्पादकको है, जहाँ कि वे छपते रहे हे । जैन 
सस्कृति' वाला लेख तो जैनियोंको विशेष रुचिकर हुआ है और जहाँ-तहाँ 
उद्धत होता रहा है । उन निबन्धोकी खूबी यह है कि भाषा एकदम सहज 
और बोलचालकी हैं और भाव वह है जो आध्यात्मिकोके लिए भी गूढ़ 
पड़ते है। अत्यन्त कठिन विषयको बेहद सरलतासे वे उपस्थित करते 
है । और किसी पक्षका खण्डन न करके सत्य पक्षकों ऐसे चित्रित करते 
है कि मानो वह उन सबका समुच्चय ही हो । यही अपने जैनघर्मकी अने- 
कान्त पद्धति है। 

उनके इस समूचे जीवनकालमें और उसमें सृष्ठ साहित्यमें यहाँसे 
वहाँ तक एक विशेष निष्ठाकी रौढ़ देखी जा सकती है। उस निष्ठाको 
में नाम देना चाहूँगा आत्म-धर्मपरायणता । यह गुण उनके रे प्रत्येक शब्द- 
को स्पंदन भौर स्थायित्व देता है। इसीसे वह निस्तेज नहीं पड़ सकता । 

तत्त्वा्थंसूत्र उन्होने अपने जीवनके पहिले उत्थानमें पढ़ा। तंबसे 
मानो वह उनके समूचे आत्मदशनका मूलाधार ही बन गया है। उन्होने 
उसे अपने ही रूपसे मनन किया और मनमें बैठाया है । अपने आचरणकी 
भी उसपर ही गढनेकी चेष्टा की है । हम उसे मोक्षशास्त्र कहते हे । महात्मा- 
जी उसे अपने छब्दोमें स्वातंत््य-दर्शनसार' कहते है। उस भावार्थमें 
उक्त ग्रन्थका भाष्य उन्होंने शायद ऋषभ-बरह्मचर्याश्रममें रहते ही 
आरम्भ किया था । लेकिन वह बात अब भी उनके मनमें उपस्थित हैं और 
भला दिन होगा कि जब उस महान्‌ ग्रन्थका उस प्रकारका भाष्य महात्माजी 
सबके लाभके लिए लिखकर पूरा कर प्रकाशित होते दे सकेंगे । 


--दिगम्बर जैन 
दिसम्बर १९४३ 

भी दिन थे, जब हमारे पूर्वज लक्ष्मीकी आराधना न करके 

उसपर शासन करते थे। धनको कौड़ियोकी तरह बखेरते 
थे, पर वह कभी कम न होता था। गरीब-गुरबाओकी इमदाद करते थे, 
मगर डरते हुए । कही ऐसा न हो कोई भाई बुरा मान जाय और कह 
बेठे--- हम ग्रीब हुए तो तुम्हें धन्नासेठी जतानी नसीब हुई !” धामिक 
तथा लोकोपयोगी कार्योर्में लाखो रुपये लगाते थे, परन्तु भय बना रहता 
था कि कही किसीको आत्म-विज्ञापनकी गन्ध न आ जाये। किये हुए 
धर्म-दानकी प्रशंसा सुन पड़ती थी तो बहरे बन जाते थे, जिससे आत्म- 
प्रशंसा सुनकर अभिमान न हो जाय । वे लक्ष्मके उपासक न होकर 
वीतरागके उपासक थे। लक्ष्मीकों पूवंसंचित शुम कार्योका उपहार न 
समभकर कुमागंका प्रवत्तक समझते थे। उनका विश्वास था-सुईके 
छिद्रमें हज़ार ऊँटोंका निकल जाना तो सम्भव, पर धनलोलुपका संसार- 
सागरसे पार होना सम्भव नहीं, इसीलिए बे लक्ष्मीको ठुकराते थे और 
उसके बलपर सम्मान नहीं चाहते थे; पर होता था इसके विपरीत । 
लक्ष्मी उतके पाँवोंसे लगी फिरती थी। कोयलोंमें हाथ डालते तो अश- 

फियाँ बन जाती थी और साँपपर पाँव पड़ता था तो वह रत्न-हार बन 
जाता था। 

वे लक्ष्मीके लिए हमारी तरह वीतराग भगवानको रिभरानेका 
हास्यास्पद प्रयत्न नही करते थे । और न धेलेके खील-बताशे मेलेमें बॉटते 
हुए मेंगतोके सरपर पाँव रखकर दानवीर कहलानेकी लालसा रखते 
थे। पॉच आनेकी काठकी चौकी मन्दिरसें चढाते हुए उसके पायोपर 
चारो भाइयोका नाम लिखानेकी इच्छा नही रखते थे और न अपनी स्वर्गीय 
धर्मपत्नीकी पवित्र स्मृतिर्में सवा रुपयेका छतर चढाकर कीति ही लूठना 
चाहते थे । उन्हें पद-प्रतिष्ठा तथा यश-मानकी लालसा न होकर आत्तमो- 
द्वारकी कामना बनी रहती थी। 

नेकी करके कुएँमें फेंकनेवाले ऐसे ही माईके लालोमें देहलीके राजा 
हरसुखराय और उनके सुपुत्र सुगनचन्दजी हुए हे । सन्‌ १५०७ में देहली- 
के धर्मपुरे मोहल्लेमें राजा हरसुखरायजीने एक अत्यन्त दर्शनीय भव्य 
जिन-मन्दिरका निर्माण कराया, जिसकी लागत उस सम्रयकी ८ लाख 
कूती जाती है। यह मन्दिर ७ वर्षमें बनकर जब तैयार हुआ तो एक 
दिन लोगोने सुबह उठकर देखा कि मन्दिरका सारा काम सम्पूर्ण हो चुका 
है, केवल शिखरपर एक-दो रोज़का काम और बाकी है, किन्तु तामीर 
बन्द कर दी गई है और राजा साहब, जो सर्दी-गर्मी, बरसातमें हर समय 
भेमार-मज़दूरोमें खडे काम कराते थे आज वहाँ नही है । 

लोगोकी अनुमान लगाते देर न लगी। एक संज्जन बोलें---- हम 
पहले ही कहते थे, इस मुसलमानी राज्यमें जब कि प्राचीन मन्दिर ही रखने 
दूभर हो रहे हे, तब नया मन्दिर कैसे बन पायेगा ? 

दूसरे महाशय अपनी अक्लकी दौड लगाते हुए बोल उठे--खैर 
भाई, राजा साहब बादशाहके खज़ाञ्ची हे, मन्दिर बनानेकी अनुमति 
लें ली होगी। मगर शिखरबन्द मन्दिर कैसे बनवा सकते थे ? अगर 
मन्दिरका शिखर बनानेकी आज्ञा दे दी जाय, तो मस्जिद और मन्दिर- 
में अन्तर ही क्या रह जायगा ?” 

तीसरेने अटकल लगाते हुए कहा--“बेशक मन्दिरके शिखरकों 
मुसलमान कैसे सहन कर सकते हैं ? देखो न, शिखर बनता देख फ़ौरन 
तामीर रुकवा दी ।” 

किसीने कहा-- अरे भाई, राजा साहबका क्‍या बिगड़ा, वे तो 
मुंह छुपाकर घरमें बैठ गये । नाक तो हमारी कटी ! भला हम किसी- 
को अब क्‍या मुंह दिखायेंगे । इस फजीतेसे तो यही बेहतर था कि मन्दिर 
की नीव ही न खुदवाते | /! ” 

जिस प्रकार म्युनिस्पैलिटीका जमादार ऊँचे-ऊँचे महल और उसके 
अन्दर रहनेवाले भव्य नर-नारियोको न देखकर गन्दगीकी ओर ही दृष्टि- 
पात करता है, उसी प्रकार छिद्वान्वेषी गुण न देखकर अवगुण ही खोजते 
फिरते है । जो कोरे नुक्ताची थे, वे नुक्‍्ताचीनी करते रहे; मगर जिन्हें 
कुछ धर्मके प्रति मोह था, उन्होने सुना तो अन्न-जल छोड़ दिया । पेट पकड़े 
हुए राजा हरसुखरायजीके पास गये और आँखोमें आँसू भरकर अपनी 
व्यथाको प्रकट करते हुए बोले-- 


“आपके होते हुए भी जिन-मन्दिर अधूरा पडा रह जाय, तब तो 
समभिए कि भाग्य ही हमारे प्रतिकूल है। आप तो फर्माते थे कि बाद- 
शाह सलामतने शिखर बनानेके लिए खुद ही अपनी ख्वाहिश जाहिर 
की थी, फिर नागहानी यह मुसीबत क्यों नाजिल हुई ? ” 

राजा साहबने पहले तो टालमटूलकी बातें की, फिर मुंह लटकाकर 
सकुचाते हुए बोले- भाइयोके आगे अब पर्दा रखता भी ठीक नहीं मालूम 
होता । दरअसल बात यह है कि जो कुछ थोड़ी-सी पूंजी थी, वह सब 
खत्म हो गई, कर्ज मे किसीसे लेनेका आदी नही, सोचता हूँ बिरादरीसे 
चन्दा कर लू, मगर कहनेकी हिम्मत नहीं होती। इसीलिए मजबूरन 
तामीर बन्द कर दी गई है ।” 

सुना तो बाँछे खिल गई --- बस राजा स्राहब इतनी ज़रा-सी बात ! ” 
कहकर आगजन्तुक सज्जनोंने अशर्फियोंका ढेर लगा दिया और बोले-- 

“आपकी जूतियाँ जाएँ चन्दा माँगते। हम लोगोंके होते आपको इतनी 
परेशानी !! लानत है हमारी ज़िन्दगीपर !!!” , 

राजा साहब कुछ मुस्कराते और कुछ लजाते हुए बोलें-- बेशक, 
से अपने सह्र्मी भाइयोसे इसी उदारताकी आशा रखता था। मगर 
इतनी रक़मका मुझे करना क्या है, दो चार-रोज़की तामीर खर्चके लिए 
जितनी रकमकी ज़रूरत है, उसे अगर मे लूँगा तो सारी बिरादरीसे लूँगा, 
वर्ना एकसे भी नहीं।” 


हील-हुज्जत बेकार थी, हर जैन घरसे नाम मात्रको चन्दा लिया 
गया । मन्दिर बनकर जब सम्पूर्ण हुआ तो बिरादरीने मिन्नतें की-- 
“राजा साहब, मन्दिर आपका है, आप ही कलशारोहण करें ।” राजा साहब 
पगडी उतारकर बोले--भाइयो, मन्दिर मेरा नही पचायतका है, सभीने 
चन्दा दिया है, अतः पचायत ही कलशारोहण करे और वही आजसे इसके 
प्रबन्धकी जिम्मेदार है ।' 

लोगोने सुना तो अवाक्‌ रह गये, अब उन्होने इस थोड़ी-सी रकमके 
लिए चन्दा उगाहनेके रहस्यको समझा । 

यह मन्दिर आज भी उसी तरह अपना सीना तानें हुए गत गौरव- 
का बखान कर रहा हैं। इस मन्दिरकी निर्माण-कला देखते ही बनती 
है। समवसरणमें संगमरमरकोी वेदीमें पच्चीकारीका काम बिल्कूल 
अनूठा और अभूतपूर्व हैं। कई अशोमें ताजमहलसे भी अधिक बारीक 
और अनुपम काम इस वेदीपर हुआ हैं। वेदीमें बने हुए सिहोंकी मूंछोंके 
बाल पत्थरमें खुदाई करके काले पत्थरके इस तरह अकित किये गये हे कि 
कारीगरके हाथ चूम लेनेको जी चाहता है और बेसाख़्ता हरसुखरायजी- 
की इस सुरुचिके लिए वाह-वाह निकल पड़ती है। श्री जिनभगवानका 
प्रतिबिम्ब इस वेदीमें जिस पाषाण-कमलपर विराजमान है, वह देखते 
ही बनता है । यद्यपि प्राचीन तक्षणकलासे अनभिज्ञ और जापानी टाइलों- 
से आकर्षित बहुतसे जैनबन्धुओको यहू मन्दिर अपनी ओर आकर्षित 
नही कर सका है, फिर भी जैनोके लाख-लाख छुपानेपर भी विदेशोमें इसकी 

भव्य कारीोगरीकी चर्चा है और विदेशी यात्री देहली आनेपर इस मन्दिर 
को देखनेका ज़रूर प्रयत्न करता है। यह मन्दिर १३२ वर्ष पुराना होने 
पर भी नये मन्दिरके नामसे प्रसिद्ध है। 

इस मन्दिरकी जब प्रतिष्ठा हुई थी, तो तमाम कीमती सामान 
मुसलमानोने लूट लिया था, किन्तु बादशाहके हुक्मसे वह सब सामान 
लूटेरोकों वापिस करना पडा। हरसूुखरायजी शाही ख़जाची थे और 
बादशाहकी ओरसे उन्हें राजाका खिताब मिला हुआ था। उन्हीके सृपुत्र 
सेठ सृगनचन्दजी हुए हे। इन्हें भी पिताके बाद राजाकी उपाधि और 
शाही ख़जाचीगिरी प्राप्त हुई थी और वह ईस्ट इण्डिया कम्पनीके शासन- 
काल तक इन्हीके पास रही । 


--अनेकान्त, अप्रैल १९३९ ई० 

कु सुना आपने ? यह ज़ो हस्तिनागपुर-तीर्क्षेत्ररर खड़ा 








हुआ गगनचुम्बी विशाल जैनमन्दिर स्वच्छ धवल पताका 
फहरा रहा है, कब और कैसे बना ? देहलीके सेठ सुगनचन्दजीकी आन्त- 
(रैक अभिलाया थी कि हस्तिनागपुर जैसे प्राचीन जैन-तीर्थ-स्थानमें एक 
जिनमन्दिर बनवाकर तीर्थक्षेत्रका पुनरुद्धार किया जाय, किन्तु उन दितों 
जैनमन्दिर बनवाना मानो लन्दनमें काग्रेस-मवन निर्माण करना था। 
एक ओर मृसलमानी बादशाहत मन्दिरोके निर्माणकी आज्ञा नहीं देती 
थी, दूसरी ओर कुछ धर्मान्ध और ईर्ष्यालु हमारे पडोसी भी जैनोका विरोध 
करते थे। वे विरोधी भावनाएँ आज इस संगठन और स्वतन्त्रताके युगर्मे 
भी बहुत कुछ अवशिष्ट बनी हुई है, कितने ही स्थानोपर अब भी जैन- 
मन्दिर बनवाने और रथयात्राएँ निकालनेमें रुकावट आती है और सैकड़ों 
स्थानोमें लाखो रुपया व्यय करके अदालतो द्वारा रथ-यात्राओके अधिकार 
प्राप्त हुए हैं। अतः तबकी तो बात ही निराली थी। सेठ साहबकी 
सनोभिलाषाको मीरापुरके रॉगड पूरी नहीं होने देते थे । वे मरने-मारने 
पर तुले हुए थे। उन दिनो हस्तिनागपुर और मीरापुर साढ़ौरा स्टेटर्में 
सम्मिलित थे । 
भाग्यकी बात, दुष्काल पडनेपर महाराज साढ़ौराको एक लाख 
रुपयेकी ज़रूरत पडी ! सेठ सुगनचन्दजी साहुकारीके लिए काफी विख्यात 
थे । अत' सब ओरसे निराश होकर महाराज साढौराने अपना दीवान 
सेठ साहबके पास भेजा और बगैर कोई लिखा-पढी कराये ही सेठ साहब- 
के संकेतपर मुनीमने एक लाख रुपये गिन दिये । 

एक वर्षके बाद दीवान साहब जब एक लाख रुपया ब्याज समेत 
चापिस देने आये तो सेठ साहबके मुनीमने रुपया लेनेसे इनकार कर दिया 
और कहा कि “हमारे यहाँसे महाराज साढौराको कभी रुपया कर्ज नहीं 
दिया गया ।” 

दीवान हैरान था कि मे स्वय इस मुनीमसे एक लाख रुपये ले गया 
हूँ और फिर भी यह अनभिज्ञता प्रकट करता है ? एक लाख रुपयेकी 
रकम भी तो मामूली नही, जो बहीमें नाम लिखतेसे रह गई हो । इससे 
तो दो ही बातें जाहिर होती है--या तो सेठ साहबके पास इत्तना रुपया 
हैं कि कबेर भी हार मानें या इतना अन्धेर है कि कुछ दिनोमें सफामा होना 
चाहता है। आखिर दीवान साहब तग आकर बोले--सेठ साहब, 
यह हमने माना कि आपने आड़े वकक्‍तमें रुपया देकर हमारे काम साधे । 
मगर इसका यह अर्थ तो नही कि आप अपना रुपया ही न लें, और उसपर 
भी कहा जा रहा है कि रुपया कर्ज दिया ही नहीं गया । अगर रुपया 
हम कर्ज न ले जाते तो हमारे पास आपकी तरह रुपया फ़ालतू तो है नही, 
जो व्यर्थेमें देने आते। में स्वय मुनीमजीसे ता०, . .को रुपया उधार 
लेकर गया हूँ। आखिर ......- 2 

सेठ साहब बातकों ज़रा संभालते हुए बोले--मुनीमजी, जरा 
अमुक तारीखकी रोकड़ बही फिर ध्यानसे देखो। आखिर एक लाख 
रुपयेका मामला हैं। दीवान साहब भी तो आखिर भूठ नहीं बोल रहे 
होगे ।” 

मुनीमजीने रोज़नामचा उस तारीखका देखा तो गर्म हो गये। 
ताबमें भरकर बोले--“लीजिए, आप ही देख लीजिए, उधार दिया हो, 
तो पता चले। मुभे व्यर्थमें इतनी देरसे परेशान कर रखा है ।” 

सेठ साहब और दीवान साहबने पढा तो लिखा हुआ था---दीवान 
साहबके हस्ते महाराज साढौराके पास एक लाख रुपया हस्तिनागपुरमें 
जैनमन्दिर बनवानेके वास्ते बतौर अमाचत जमा कराया ।” 

पढा तो दीवान साहब अवाक्‌ रह गये । फिर भी रुपया जमा कर 

लेनेके लिए आग्रह किया, किन्तु सेठ साहबने यह कहकर रुपया जमा करने- 
में अपनी असमर्थता प्रकट की कि-“जब मन्दिरके लिए रुपया लिखा हुआ 
है तो वापिस कैसे लिया जा सकता है ? धर्मके लिए अर्पण किया हुआ 
द्रव्य तो छना भी पाप है ।” 

लाचार दीवान साहब रुपया वापिस लेकर महाराजाके पास पहुंचे 
और सारी परिस्थिति समभझाई और कहा कि जब अन्य उपायोंसे सेठ 
साहब मन्दिर बनवानेमें असफल रहे तो उन्होंने यह नीति अछ्तियार 
की । अन्तमें महाराज साढौराने कृतज्ञता स्वरूप राँगडोकों राजी करके 
जैनमन्दिर बनवा दिया। मन्दिर-निर्माण होनेपर सेठ साहबको बुलाया 
गया और हँसकर उनकी अमानत उन्हें सौप दी। 

सेठ साहबकी इस दूरदशिताके कारण हस्तिनागपुरमें आज अमर- 
स्मारक खडा हुआ श्री श्वान्तिनाथ आदि तीन चक्रवर्ती तीर्थकरो और कौरव- 
पाण्डव आदिकी अमर कथा सुना रहा है। हजारो नर-तारी जाकर बहाँ- 
की पवित्र रज मस्तकपर लगाते है । सेठ साहब चाहते तो हर ईटपर॑ 
अपना नाम खुदवा सकते थे, मगर खोज करनेपर भी कही नाम' लिखा 
तही मिलता । केवल वहाँकी वायु ही उनकी सुगन्ध-कीरति फैलाती हुई 
भावुक-हृदबोको प्रफुल्लित करती हुई नजर आती है। 

सेठ सृगनचन्दजी और उनके पिता राजा हरसुखरायजीने भारतके 
भिन्न-भिन्न स्थानोमें कोई ६०-७० जैन-मन्दिर बनवाये है। 

दूसरोको उपदेश देनेकी अपेक्षा स्वय जीवनमें उतारना उन्हें अधिक 
रुचिकर था। उन्होने मन्दिरमें देखा कि एक स्त्री आवश्यकता-से-अधिक 
चटक-मटकसे आती है । सेठजीको यह ढंग पसन्द न था। उन्होंने सोचा 
यदि यही हाल रहा तो और भी बहू-बेटियोपर बुरा असर पड़े बग़ेर न 
रहेगा। बिरादरीके सरपंच थे, चाहते तो मना कर सकते थे, किन्तु मना 
नहीं किया और जिस टाइमपर वह फंशनेबिल स्त्री दर्शनार्थ आती थी, 
उसी मौकेपर अपनी स्त्रीको भी ज़रा अच्छी तरह सज-धजसे आनेको कह 
दिया | शाही खज़ाचीकी स्त्री, सजनेमें क्या शक होता ? स्वर्गीय 

अप्सरा बनकर मन्दिरमें प्रविष्ट हुई तो सेठ साहबने दूरसे ही कहा-“यहू 
कौन रण्डी मन्दिरमें घुसी आ रही है ? 

सेठानीने सुना तो काठमारी-सी वहीं बैठ गई, मानो शरीरको 
हज़ार बिच्छुओने डस लिया। मन्दिरका व्यास सेठ साहबकी आवाज़ 
सुनकर आया तो सेठानीको देखकर भौचक-सा रह गया । उससे उत्तर 
देते न बना कि सेठ साहब, यह रण्डी नहीं आपकी धमंपत्नी हैं। व्यासकों 
निरुत्तर देख सेठ साहब वहाँ स्वयं आये और बोले-/ओह ! यह सेठानी 
हैं, यह कहते हुए भय लगता था। ख़बरदार, यह वीतरागका दरबार 
हैं, यहाँ कोई भी कामदेवका रूप धारण करके नहीं आ सकता। चाहे 
वहू राजा हो या रक, रानी हो या बाँदी । यहाँ सबको स्वच्छता और 
सादगीसे आना चाहिए।” 

सेठानीपर मुर्देतीसी छा गई, न जाने वह कैसे घर पहुँची, और 
वह फ़ैशनेबिल स्त्री !! मन्दिरमें ही समा जानेकी राह देखने लगी ! 
सेठानीने घर आनेपर रोकर अपराध पूछा तो सेठजी बोले-- देवी, 
अपराधी तुम नही, में हें ! मेने उस स्त्रीको समभानेकी शुभ भावनासे 
तुम्हारा इतना बड़ा तिरस्कार किया है । अपने समाजका चलन न 
बिगड़ने पाये इसी ख्यालसे यह सब कुछ किया है ।”. उस दिनके बाद 
सेठजीके जीतेजी किसीने उनकी उक्त आज्ञाका उल्लंघन नहीं किया । 

एक बार सेठ साहबने नगर-गिन्दौड़ा किया। सारी देहलीकी 
जनताने आदर-पूर्वक गिन्दौड़ा स्वीकृत किया। केवल एक स्वामिमानी 
साधारण परिस्थितिके जेनीने यह कहकर गिन्दौड़ा लेनेंसे इन्कार कर 
दिया कि “मेरे यहाँ तो कभी ऐसा टेहला होना है नहीं, जिसमें सेठ साहबके' 
गिन्‍्दौड़ोंके एवज़में में भी कूछ भिजवा सकूं, इसलिए मै. . . . . . ।! 

सेठजीने उस गरीब सहधर्मी भाईकी स्वाभिमान-भरी बात कर्म- 
चारियोंसे सुनी तो फूले न समाये और स्वयं सवारीमें बैठ नौकरोंको साथ 
ले गिन्दौड़ा देने गये। दुकानसे २०-३० गज़की दूरीसे आप सवारीसे 
उत्तरकर अकेले ही उसकी दुकानपर गये और जयजिनेन्द्र करके उसकी 

दुकानपर बैठ गये। थोड़ी देर बाद बातचीत करते हुए दुकानमें बिक्रीके 
लिए रक्‍्खे हुए चने और गुड़के सेव उठाकर खाने लगें। चने और सेव 
खानेके बाद पीनेको पानी माँगा तो ग़रीब जैनी बड़ा घबडाया । मैली-्सी 
डूटी सुराही और भद्दा-सा गिलास, वह कैसे सेठ साहबको पानी पिलाये ? 
और जब सेठ साहबने माँगा है तो इन्कार भी कैसे करे ? उसे असमंजसमें 
पड़ा हुआ देख सेठ साहबने स्वय ही हाथ धोकर पानी पी लिया । 

इशारा पाते ही कर्मचारी ग्रिन्दौडा ले आये। वह बिचारा जैन 
अत्यन्त दीनता और लज्जाके साथ कुछ सटपटाता-सा बोला-गरीब- 
परवर, मुझे क्यो कॉटोमें घसीट रहे हे ” भला गिन्दौडा देनेके लिए आपको 
तकलीफ उठानेकी क्‍या जरूरत थी ? मुझे गिन्दौडा लेनेमें क्या उज्र 
हो सकता था, मगर .... पर 

“अजी वाह, भाई साहब ! यह भी आपके कहनेकी बात है, में 
तो ख़ुद ही आपका माल बगैर आपसे पूछे लेकर खा चुका हूँ, फिर आपको 
अब एतराज़ करनेकी गुजाइश ही कहाँ रही ?” 

गरीब जैन निरुत्तर था, गिन्‍्दौड़े उसके हाथमें थे, सेठ साहब प्यार- 
से थपथपा रहे थे और वह इस धर्मवत्सलताकों देख भुका जा रहा था । 

एक नही, ऐसी अनेक किंवर्दन्तियाँ हें । कहाँ तक लिखी जायें । 

सेठ सुगनचन्दजीके पूर्वज सेठ दीपचन्दजी अग्रवाल जैन, हिसारके 
रईस थे। देहली ब्साये जानेके समय शाहजहाँ बादशाहके निमन्‍्त्रण 
पर वें देहली आये थे और दरीबेके सामने ४-५ बीघे ज़मीन बादशाह 
द्वारा प्रदान किये जानेपर आपने अपने १६ पुत्रोंके लिए पृथक्‌ू-पथक्‌ महल 
बनवाये थे। बादशाहने प्रसन्न होकर सात पाचेंका (जामा, पायजामा, 


चादर जोड़ी, पेटी, पगड़ी, सिरपेच, कलगी, तुर्रा) खिलअ॒त अता फर्माया 
था। ईस्टइण्डियाके शासनकालतक आपके वशज खज़ाची रहे ! 
मुझे यह लेख लिखनेके लिए बहुत-सी बातें वयोवुद्ध चन्दूलालजीसे 
भाई पश्नालालजीकी सहायतासे ज्ञात हुई थी, जिसके लिए मे उनका 
भाभारी हूँ। बाबा चन्दूलालजी भी उक्त सेठजीके वंशमेंसे हो थे । 
-अनेकान्त, मई १९३९ ई० 


व्जाजा 


लक्ष्मण दास 
सी. आई. ई. 

जन्म-- मथूरा, आश्विन कृष्ण ८ स० १६१० 


सत्यु-- मथुरा, मार्गशीष कृष्ण € स० १६५७ 


महासभाके जन्कदाता 
वंशू-परिचय 
श्री गुलाबचन्द्र टोग्या 


या लक्ष्मणदासजीके पू्व॑ज श्री जिनदासजी, जयपुर राज्या- 
न्तगंत मालपुरा गाँवके रहनेवालें थे। आधिक स्थिति 
ठीक नहीं होनेके कारण जिनदासजीके दोनों पृत्र--फतहचन्दजी, मनी- 
रामजी,--जयपुर चले गये। लेकिन वहॉकी भी व्यावसायिक स्थितिसे 
मनीराम-जैसे महत्त्वाकाक्षी परिश्रमी युवककों सन्‍्तोष नहीं मिला। 
उनका उद्योगी स्वभाव किसी विशाल-क्षेत्रमें कलाँचे भरनेकों उतावला 
हो उठा । उन दिनो यातायातरमें अनेक विघ्न-बाधाओं और आपदाओ- 
का मुकाबिला करना पड़ता था। कोई साहसी युवक धरसे बाहर पाँव 
रखनेका प्रयत्त करता भी था तो उसके पॉवोमें मोह-ममताकी ज़जीर 
इस तरह डाल दी जाती थी कि वह छंटपटाकर रह जाता था । लेकिन 
मनीरामजी स्वभावतः स्वावलम्बी ओर इरादेके मजबूत थे, उनके पथर्मे 
यह सब विध्त-बाधाएँ क्‍या आड़े आती ? मे जयपुरसे अज्ञात दिशाकी 
ओर निकल पड़े । 
“जो बाहिम्मत हैं उनका रहमते हक़ साथ देती है। 
क़दम ज़द आगे बढ़के मंज़िले मक़्यूद लेती हे ॥” 
“-गोयल्लीय 
भाग्यकी बात, जिस धर्मशालामें मनीरामजी विश्वाम कर रहे थे, 
उसीमें सेठ राधामोहनजी पारिख मृत्युश्य्यापर पड़े हुए छटपटा रहे थे । 
स्वार्थी नौकर सामान लेकर चम्पत हो गये थे । राज्य-सम्मानित और 
धतिक होते हुए भी निरीह और लाचार बने मृत्यकी घड़ियाँ गिन रहे थे । 
उनकी यह स्थिति देखकर मनीरामजीका दगालु हृदय द्रवित हो 
उठा । पारिखजी जिस शोचतीय अवस्थामें पड़े हुए थे, उन्हें देखकर किसी 

को उनके धनसम्पन्न होनेका रुवाबोखयाल भी नहीं हो सकता था| मनी- 
रामजीने मानव कतैव्यके नाते उनकी खूब निःस्वार्थ सेवा-शुश्रूषा की । 
पारिखजी स्वस्थ हुए तो मुसीबतके साथी मनीरामजीकों वे अपने 

साथ ग्वालियर ले गये और उन्हें कपड़ेके व्यवसायमें लगा दिया । 

पारिखजी गुजराती वेश्य और वल्लभ सम्प्रदायी वैष्णव थे | जवा- 
हरातके अच्छे पारखी होनेके कारण पारखी नामसे प्रसिद्ध थे। जीवाजी- 
राघ सिन्धियाका शासनकाल था । उनकी महाराती बैजाबाईके पारिखजी 
अत्यन्त विश्वस्त क्ृपापात्र थे। उन्हीं दिनो सिन्धिया फौज, उज्जैनको 
लूटकर करोडो रुपया लाई। बेजाबाईने वह लूटका रुपया राज्यकोषमें 
रखना उचित न समभकर पारिखजीको १४ करोड़ रुपया मथुरामें मन्दिर 
अबनवानेके लिए दे दिया । 

पारिखजी अपने साथ अपने विश्वस्त सखा मनीरामजीको भी मथुरा 
ले गये और वही स्थायी रूपसे रहनेका निश्वय कर लिया। पारिखजी 
चल्लभ-सम्प्रदायी वैष्णव थे । अत” उन्होंने इसी सम्प्रदायका एक विशाल 
मन्दिर करोड़ोकी लागतका बनवाया, और उसके देनिक आवश्यक व्ययके 
लिए एक बहुत बडी जागीर भी लगा दी, जिसकी आय वतंमानमें दो लाखके 
अनुमान है । यह मन्दिर मथुराका सर्वश्रेष्ठ दर्शनीय मन्दिर है । द्वारिका- 
घधीशकी मूरति स्थापित होनेके कारण द्वारिकाधीश-मन्दिर और सेठजी 
हारा बनवाये जानेके कारण सेठजीके मन्दिर नामसे समस्त भारतमें 
प्रसिद्ध हैं। वरतमानमें भी इस मन्दिरका पूर्ण सम्बन्ध सेठ घरानेसे 
बना हुआ है । 

पारिखजी अपना समस्त कारोबार मनीरामजीकों सौंपकर निरा- 
ऋूलतापूर्वक जीवन व्यतीत करने लगे । पारिखजीके कोई सन्तान नहीं 
थी । अतः जब मनीरामजीके यहाँ पृत्ररत्न उत्पन्न हुआ तो बहुत प्रसच्न 
हुए और गदुगद स्वरमें बोले--यही बालक हमारा उत्तराधिकारी होगा 
और सेठ लक्ष्मीचन्द नामसे खूब यद्यःकीति आप्त करेगा । 

यद्यपि पारिखजी गुजराती वैश्य एवं धर्मसे वैष्णव थे, और मनीरामज़ी 

मारवाडी खण्डेलवाल जैन थे, फिर भी दो शरीर और एक प्राण 
थे। भले ही आज इस सम्प्रदायी और प्रान्तीयताके युगर्में अटपटा-सा 
मालूम हो, लेकिन मनुष्य जब केवल मनुष्य था, उसपर जाति-सम्प्रदायके 
आवरण नही चढ़े थे, तब यह सब कुछ सम्भव था । 

हाँ, तो सेठ लक्ष्मीचन्दजी वैष्णव कूलमें गोद गये, किन्तु जैनधर्म 
पर उनकी श्रद्धाभक्ति अविचल बनी रही। उनका आचार-विचार 
सब जैन-धर्मानुसार रहता था। वे बहुत बडा सघ लेकर श्री सम्मेद- 
शिखरकी वन्दनाकों भी गये थे | वे धामिक और श्रद्धालु तो थे ही, भ्रातु- 
बत्सल और उदार भी अत्यन्त थे। यद्यपि पारिखजीके यहाँ दत्तक चले 
जानेके कारण समस्त सम्पत्तिके केवल मात्र वही अधिकारी थे और उनके 
भाइयोका कोई भी कानूनी अधिकार नहीं था, फिर भी उन्होने अपने 
दोनो भाइयो-राधाकिशनजी, गोविन्ददासजीको सम्मानपूर्वक अपने 
साथ रखा, उनमें और अपनेमें कभी अन्तर नहीं समझा । 

विधिका विचित्र विधान देखिए कि वैष्णवकुलमें गोद चले जानेपर 
भी लक्ष्मीचन्दजी जैनधर्मानुयायी बने रहे लेकिन उनके दोनों सगे भाई 
वेष्णवकुलसे कोई सम्पर्क न होते हुए भी उस ओर भूक गये और सेठजी 
जब जैनसघ लेकर तीर्थयात्राको गये हुए थे, उनकी अनुपस्थितिका लाभ 
उठाकर रामानुज सम्प्रदायके धमगुरु रगाचार्य्यकी सीखमें आकर वन्दावन- 
में एक विशाल मन्दिर बनवाना प्रारम्भ कर दिया। सेठ लक्ष्मीचन्दजी 
वापिस आये तो उन्हें मालूम हुआ कि ३० लाख व्यय हो चुके हे । भाइयो- 
के इस व्यवहारसे उन्हें दुख तो अवश्य हुआ, किन्तु जबानपर एक शब्द 
मो नहीं लाये और जब एक चीज़की भाइयोने नीव डाल दी है, तब वह 
पूर्ण होना ही चाहिए । हमारा आपसका मतभेद दूसरोपर प्रकट न हो, 
इसीलिए स्वय वृन्दावन रहकर उन्होने अपनी देख-रेखमें मन्दिरका! 








$ यह मन्दिर एक विशाल क़िल्ले-जेसा है। सात परकोटे हैं। सेकड़ों 
सलुष्योंके रहने योग्य स्वतंत्र मकान आदि हैं। प्रत्येक मकानसें पृथक- 

निर्माण कराया | सेठजीके बल-पराक्रम, धर्मप्रेम, साहस आदिकी कितनी 
ही बातें जनतामें सीने-ब-सीने चली आ रही हैं, उनमेंसे कुछ इस प्रकार हैं-- 

१. सेठ लक्ष्मीचन्दजी वृन्दावनमें जब मन्दिर-निर्माण करा रहे थे, 
तब स्वयं भी मजदूरोंका हर काममें साथ देते थे। एक बार एक पत्थरको 
यथास्थान ले जानेमें जब १५-२० मजदूर भी असफल रहे, तब सेठ लक्ष्मी- 
चन्द कमरमें रस्सा बधवाकर पत्थरको घसीटते हुए यथास्थान रख आये ॥ 

२. अपने पुत्र सेठ रघुनाथदासको ब्याहने दिल्‍ली गये तो बारात- 
के जुलूसका हाथी बिगड गया । जनतामें भगदड पड़ गई । सेठ लक्ष्मीचन्द- 
जीने सुना तो निर्भग होकर उसका दाँत पकड़ लिया और कार्य समाप्त 
होनेतक उसे बराबर बसमें किये रहे । 

३. सेठ लक्ष्मीचन्दजी एक बार कलकत्ते गये तो एक शीश्शके 
व्यापारीकी दुकानमें चले गये । एक भाड़का मूल्य पूछा तो इनके साधारण 
वस्त्र देखकर व्यापारी उपहास-सा करने लगा। सेठजी चुपचाप चले 
आये और आदमी भेजकर दुकानका रत्ती-रत्ती सामान खरीद मेंगवाया ॥ 
तब व्यापारीको अपनी मूर्खताका पता चला । 

४. सेठजी कलककत्ते गये तो उन्हें यह ख़याल न रहा कि यहाँ चार 
घोड़ोंकी गराड़ीमें निकलनेका उन्हें अधिकार नहीं है । अनायास ४ घोड़ों- 
की गाड़ीमें बेठकर निकल गये। क़ानूनकी इस अवज्ञापर मैजिस्ट्रेटने 
एक हज़ार रुपये जुर्माना कर दिया । सेठजी एक हजार भिजवाकर दूसरे 
दिवस छह घोड़ोंकी गाड़ीमें निकले तो दो हजार जुर्माना कर दिया गया । 
यह जुर्माना अदा करते रहे और घोड़ोकी सख्या बढ़ाते रहे । अन्तमें 
जब ३२ धोड़ोंकी संख्या हुई तो मैजिस्ट्रेटने धबराकर बाइसरायकों सेठजी- 


तृन्दावन मा्गेमं बहुल दूरसे दीखने लगता है। लाखों रुपयोंके सोने- 
चाँदीके आभूषण, वाहन, बसनादि हैं। चार लाख रुपये वार्षिक आयका 
मन्दिरके किए सदैयकों समुचित प्रबस्ध कर दिया। 

३१ 


४८२ जैन-जागरणके अग्रदूत 


धोड़ोंकी गाड़ीमें निकलते रहनेका सदेवको अधिकार देना पड़ा। 

सेठ लक्ष्मीचन्दजीके पुत्र सेठ रघुनाथदासजी भी पिता-तुल्य जैन- 
धर्म-भ्रद्धालु और प्रतिभासम्पन्न थे। सेठ मनीरामजीने श्री जम्बूस्वामी 
सिद्धक्षेत्र चौरासीपर बृहत्‌ मन्दिरका निर्माण कराया तो मन्दिरके अनु- 
रूप ही विशाल एवं मनोज्ञ प्रतिमाकी आवश्यकता थी। सौभाग्यसे 
ग्वालियर राज्यमें खुदाई करते समय अभिलाषानुसार अजितनाथ भगवान्‌- 
की मूर्ति प्रकट हुई। ग्वालियर महाराजने मूर्ति ले जानेकी स्वीकृति 
भी दे दी । लेकिन इतनी विशाल मूर्ति चौरासीमें किस प्रकार ले जाई जाय, 
इसका कोई उपाय नहीं सूकता था । आखिर एक रात्रिकों सेठ मनीराम- 
जीको स्वप्नमें किसीने कहा--ऐसा व्यक्ति जिसकी जैनधर्ममें अत्यन्त 
आस्था और भक्तित हो, शुद्धतापूवक उठाकर गाड़ीमें रख देगा तो मूर्ति 
विविध्न चौरासी पहुँच जायगी |” युवक रघुनाथदासजीने बाबाजीका 
यह स्वप्न सुना तो वें स्वयं इस काय्येकोी करनेके लिए तत्पर हो गये । 
भक्तिविभोर होकर पहले पूजा वन्दना की और जय बोलकर अकेले ही 
मूर्तिकों उठाकर गाड़ीमें विराजमान कर दिया ! यह प्रतिबिम्ब आज 
भी चौरासीके मन्दिरमें मूलनायक प्रतिमाके रूपमें विराजमान है । 

सेठ रघुनाथदासजीके नि.सन्तान होनेके कारण उनके उत्तराधिकारी 
सेठ लक्ष्मणदासजी' हुए। आपका जन्म आहिवन कृष्ण ८ बि० सं० 
१६१० में हुआ। और ४७ वर्षकी अल्पायुमें ही मार्गशीर्ष कष्ण ६ बि० 
सं० १६५७ में स्वरगंवास हो गया । 

भा० व० दि० जैन-महासभाके आप जन्मदाताओमें थे । आपकी ही 
प्रेरणासे चौरासीपर महासभाने महाविद्यालय स्थापित किया और 
जैनगज़टका प्रकाशन प्रारम्भ किया था । कार्तिक क्ृष्णमें प्रतिवर्ष ८ दिवस 
रथयात्रा महोत्सव होता था। यह उत्सव उस समय भारतके जैन 
उत्सवोंमें सर्वश्रेष्ठ महान्‌ उत्सव गिना जाता था । भारतवर्षके ज्यातिप्राप्त 
सेठ-साहुकार, विद्वान, संगीतज्ञ बहुत बड़ी संख्यामें एकत्र होते थे ।' 

$ ये सेठ लच्ष्मीचन्द्रजीके भाई राधाकिशन जीके पुत्र थे। 

आपको जनता तो आदर-प्रेमकी दृष्टिसे देखती ही थी, अंग्रेज 
सरकारने भी राजा और सी० आई० ई० की पदवीसे सम्मानित किया 
था। लाड्ड कर्ज़न भी आपके यहाँ अतिथि रहे थे ; जयपुर, भरतपुर, 
घौलपुर, रामपुर, मैसोर, ग्वालियर-नरेशोसे भी आपके मैत्री सम्बन्ध 
थे। राजा साहबका रहन-सहन, आदर-प्रतिष्ठा राज्योचित थे और 
उस प्रान्तकी जनता इन्हें अपना अधिपति समभती थी। जैनधर्मी होने- 
पर भी सभी धर्मोके प्रति आदर और प्रेममाव रखते थे । हिन्दू-मुसलमान 
सभीको मुक्त कंठसे दान देते थे और उनके धाभिक उत्सवोमें अत्यन्त 
प्रेमसे सहयोग देते थे। हर सम्प्रदायी इन्हें अपना ही समझता था। 
अंगालमें जो सम्मान जगतसेठको प्राप्त था, वही सम्मान इस ओर इस 
चंशको प्राप्त था। प्रत्येक नगरमें इनकी कोठियाँ खुली हुई थी। और 
जनता बेभिभक लेन-देन करती थी। आज जो कार्य बेंक करते हे, 
वही इन गहियोसे सम्पन्न होता था । मिस्टर ग्रोसने अपनी मथुरामेमोयर 
और सरकारी गजटमें लिखा हैं कि--बंक भाफ इंगलैण्डके चेकका भुग- 
सान जिस तरह सब स्थानोपर हो सकता था, उसी तरह एक समय था 


जब सेठजीकी हुडीका भुगतान प्रत्येक स्थानपर होनेमें कोई कठिनाई 
नही हो पाती थी ।” 


व्यवसायके अधिक फैल जानेके कारण व्यवस्थाका समुचित प्रबन्ध 
न होनेसे और कलकत्तेके मुनीमकी अदृरदर्शिताकें कारण राजा साहब- 
का व्यवसाय फैल हो गया। इससे आपको बहुत सदमा पहुँचा, किन्तु 
अपने जीवनकालमें ही सबका एक-एक पैसा चुकता कर दिया। मृत्युके 
बाद भी इतनी विशाल सम्पत्ति बची कि उचित देख-रेख न रहनेके कारण 
लाखों रुपयेकी वस्तुएँ नष्ट हो गईं । 
$ सर सेठ हुकमचन्दजी गत वर्ष चौरासी पधारे तो आपने फर्माया- 
“हमारी आँखों देखी बात है कि महासभाके भ्रधिबेशनपर राजा साहबके 
अनुरोधपर समस्त भारतसे प्रतिनिधि चौरासीमें एकत्र हुआ करते थे । 


राजासाहब स्वयं प्रत्येक डेरेपर जाकर भाइयोंके सुख-दुखके सम्बस्धर्स 
पूछताछ किया करते थे ।” 


उनके उत्तराकिकारी 


>--- गोयलीय डॉ 








र जा लक्ष्मणदासजीको तो मेने नहीं देखा, वे मेरे जन्मसे 
पूर्व ही स्वर्गवासी हो चुके थे । हाँ, उनकी रानी साहिबा और 
दो पुत्रों--सेठ द्वारिकादास, दामोदरदासकों देखा है। द्वारिकादासजी 
अल्पायुमें ही निधन कर गये थे। उन्हें चौरासीके मेलेमें जिनेन्द्र भग- 
वान्‌के रथपर सारथीरूपमें देखनेकी एक धुँधली-सी स्मृति शेष है । 
सेठ द्वारिकादासजीके नि.स्सन्तान निधन कर जानेसे उनके छोटे 
भाई सेठ दामोदरदासजी उत्तराधिकारी हुए। इन्हें मेने सन्‌ १६१४ 
से १६१६ तकके अ्सेंमें पत्तासो बार देखा हे । 
ठिगना कद, गोरा-चिट्टा गठीला जिस्म, किताबी चेहरेपर बड़ी- 
बड़ी रसीली आँखें सुनहरी फ्रेमके चश्मेंसे विभूषित, सुत्वाँ नाक, उन्नत 
ललाट । भगवान्‌की सवारीमें नगे पाँव, धोती रईसाना ठाटसे पहनी 
हुई और ज़मीनमें घिसटती हुईं, खुले गलेका कोट और सरपर लाल पगड़ी । 
पोशाक अत्यन्त भव्य और राजसी, गलेमे हीरेका क़्रौमती कंठा, व्यक्तित्व 
अत्यन्त आकर्षक और भव्य । यद्यपि मे भीग रही थीं, फिर भी चाल-« 

डहालमें संजीदगी, बातचीत ग्रम्भीर और अधिकारपूर्ण | रथके साथ 
चलते तो भी ज़र्क-बर्क वर्दीमें दो सिपाही और प्राइवेट सेक्रेटरी साथ रहते 
थ्रे। राजा-महाराजाओ-जैसा रोब-दाब होता था। हर आदमीका 
हौसला उनसे वार्तालाप करनेका नहीं हो सकता था। चौरासी मेलेके 
एक माह पहलेसे उनके रहने योग्य निवासस्थानकी तैयारियाँ होती थीं । 
कीमती दो मुश्की घोडोकी लैण्डोपर सवार होकर आते थे। लैण्डोंके 
आगे-पीछे घोडोपर चार बाबर्दी सिपाही रहते थे। कोचबानकी और 
साइसोकी बर्दी भी बहुत सजीली होती थी। आपकी माताजी, भाभी, 
पत्नी घूँघट निकाले हुए रथके पीछे-पीछे अन्य स्त्रियोंके साथ चलती थी । 


मथुरामें जमनाके किनारे विशाल महलमें रहते थे, जिसके 
एक भागमें जैन चैत्यालय था और दूसरी ओर रंग्महल था। रंगमहल 
और चेत्यालय जनताके लिए खुले रहते थे । 

कुछ स्वार्थी महानुभावोके बहकावेमें आकर सेठ द्वारिकादासकी 
पत्नी पृथक्‌ रहने लग़ी थी और मुकदमेबाजी प्रारम्भ हो गई थी। नि- 
स्मन्तान होनेके कारण इन्होंने गोपालदासजीकों गोद लिया था ! 

सेठ दामोदरदासजी भी भरी जवानीमें निस्सन्‍्तान स्वगंवासी हो 
गये । इनकी मृत्यु हुई तो समस्त मथुरामें और आस-पासके इलाक़ोमें 
शोक छा गया। ऐसा मालूम होता था कि सारी मथुरा विधवा हो गई 
हैं और उसने काला लिबास पहन लिया है । 

सेठ दामोदरदासकी विधवा पत्नीनें भी सेठ मथुरादासको दत्तक 
पुत्र बनाया ! और दुःख हैँ कि सेठ गोपहलदास और सेठ मथुरादासजी 
भी अल्पायुमें ही नि.संन्तान निधन कर गये ! वर्तमानमें वह पुराना वैभव 
देखनेको नही मिलता दे । फिर भी किसी न किसी रूपमें स्मृति शेष है । 
इन्हीके पूर्वज सेठ लक्ष्मीचन्दजीकी धन-वैभवकी घाक जनतामें ऐसी थी 
के आज भी लोग कह देते हे कि तू कबसे सेठ लक्ष्मीचन्द बन गया है । 


४८६ जैन-जागरणके अप्रदूस 








बंशावलो 
जिनदास 
फतहचन्द मनीराम 
सैठ लक्ष्मीचन्द राधाकिशन गोविन्ददास 
(पारिखजीके गोद ) 
सेठ रघुनाथदास राजा लक्ष्मणदास 
सेठ द्वारिकादास सेठ दामोदरदास 
सेठ गोपालदास सेठ मथुरादास 
सेठ भगवानदास्र 
(वर्तमान उत्तराधिकारी ) 


-+डालमियानगर, २२ अ्रक्टूबर १९७५१ 





बि० स॒० १६०८ 


जन्म 


श्ट 


स्वगवास-.- 


१६ जुलाई १६१४ 


दानकीर सेठ माणिकचन्द्र 
श्रो नाथ्राम प्रेमी 


यः प्रकट करते हुए हमें बडा ही दुख होता है कि ता० १६ 
जुलाई १६१४ की रातको २ बजे श्रीमान्‌ दानवीर सेठ 
माणिकचन्द्र हीराचर्ध जे० पी० का एकाएक स्वगंवास हो गया। दो 

अण्टे पहले जिसकी कोई कल्पना भी न थी, वह हो गया। भारतके आकाश- 
से चमकता हुआ तारा टूट पड़ा । जैनियोंके हाथसे चिन्तामणि रत्न खो गया, 
समाज-मन्दिरका एक सुदृढ़ स्तंभ गिर गया। जहाँ जब जिसने यह 
खबर सुनी, वही भौचक-सा होकर रह गया और हाय-हाय' करने लगा । 
मृत्युकी यह अचिन्त्य शक्ति देखकर विचारशील काँप उठे। 

सेठ माणिकचन्द्रजीसे हमारा जो कुछ परिचय रहा है, उससे हमारा 
हृदय कहता है कि उनके स्वर्गवाससे जैन-समाजकी जो बडी भारी हानि 
हुई है, उसकी पूर्ति होनेका इस समय कोई भी चिह्न नही दिखाई देता है 
और वह पूति आगे जल्दी हो जायगी, इसकी भी कम सम्भावना है । ययक्नि 
आज सारे जैनसमाजमें सेठजीकी कीति-पताका फहरा रही है और सभी 
लोग उनकी मुक्त कठसे प्रशंसा कर रहे हैँ, तो भी हमारा विश्वास है कि 
वास्तवमे सेठजी किस श्रेणीके पुरुषरत्न थे, इस बातकों बहुत ही कम 
लोग जानते हे ? उनके हृदयमें जेनसमाजके प्रति जो भावनाएँ रहती 
थी, जिन निष्कपट वृत्तियोसे वे समाज-सेवा्में अहनिश्ञ तत्पर रहते थे 
और जिन शान्तता, उदारता तथा धीरतादि गुणोसे उन्हें प्रत्येक काममें 
सफलता मिलती थी, उन सबके परिचय प्राप्त करनेका जिन्हें सौभाग्य 
प्राप्त हुआ है, वे उन्हें केवल दानवीर और धनी ही नहीं समभते थे, किन्तु 
एक महात्मा समभकर अतिशय पूज्य दृष्टिसे देखते थे। सेठजीने गत बारह 
वर्षोमें जो-जो काम किये हे, उन सबपर दृष्टि डालनेसे यदि यह कहा जाय 
कि वे इस समयके युगप्रवत्तंक थे, उनके प्रयत्नोने जैनसमाजमें एक नया युग 
उपस्थित कर दिया है, तो कुछ अत्युक्ति न होगी। केवल रघ-प्रतिष्ठाओं 
में और मन्दिर बनवानेमें ही लाखो रुपया प्रतिवर्ष खर्च करके सन्तुष्ट 
ही जानेवाले जैन-समाजके घनियोका चित्त विद्यामन्दिर स्थापित करने- 
की ओर आकर्षित करनेका प्रधान श्रेय सेठ माणिकचन्द्रजीको ही प्राप्त 
था। उनकी देशव्यापी अनन्यसाधारण कीतिने धनियोंपर वह अभाव 
डाला है, जो बीसों समाचारपत्र, पचासों उपदेशक और सैकड़ों सभा- 
अमितियाँ नही डाल सकती है। यह आप ही के सभापति-पदका प्रभाव 

है जो सभा-सोसाइटियोंको बच्चोंका खेल समभकर उनकी ओर आँख 
न उठानेवाले धनाढ्य लोग आज उन्हीं सभाओके सभापति बननेके लिए 
लालायित रहते है और अपने प्रसादलब्ध पुरुषोंके द्वारा इसके लिए प्रयत्न 
तक कराते है । 


सेठजी केवल दानवीर ही न थे, वे कर्मवीर भी थे। धनवानोमें 
दानवीर तो अनेक हैं और आगे और भी हो जावेंगे, परन्तु सेठजी-जैसा 
कर्मवीर होना कठिन है। उन्होने जैन-समाजके लिए अपने पिछले जीवन- 
में कई वर्षों तक अश्रान्त परिश्रम किया है। यदि उनकी पिछली चार- 
पौच वर्षकी दिनचर्या देखी जाय, तो मालूम होगा कि जेनसमाजकी संस्था- 
ओके लिए उन्हें प्रतिवर्ष कम-से-कम तीन महीने प्रवास-पर्यटनमें रहना 
पड़ा है और अपने व्यापारादिके तमाम काम छोड़कर प्रतिदिन चार-पाँच 
घण्टे प्रान्तिक सभा, तीर्थक्षेत्र कमेटी तथा अन्यान्य संस्थाओंके लिए देने 
पड़े है । समाजके किसी भी कार्यके लिए उनको आलस्य न था । हर समय 
हर कामके लिए वे कटिबद्ध रहते थे । इस समय दिगम्बर जैनियोके जो 
डेढ़ द्जनसे अधिक बोडिग हाउस है, उनमे आपकी दानवीरताकी अपेक्षा 
कमंवीरताने अधिक काम किया हैं। दिगम्बर-समाजकी शायद ही कोई 
ऐसी संस्था होगी, जिसने सेठजीकी किसी-न-किसी रूपमें सहायता न पाई हो । 


सेठजी न अग्रेज़ीके विद्वान्‌ थे और न संस्कृतके, वे साधारण देशभाषाः 
का पढ़ना-लिखना जानते थे, परन्तु उन्होंने अपने जीवनमें जो कुछ 
किया है उससे बाबू लोग और पण्डितगण दोनो ही बहुत कुछ शिक्षा प्राप्त 
कर सकते हे। वे अपने अनुकरणीय चरित्रसे बतला गये हे कि कथनीकी 
अपेक्षा करनीका मूल्य अधिक है--ज्ञानकी अपेक्षा आचरण अधिक आदर- 
णीय है। उनका अनुभव बहुत बढ़ा-चढ़ा था। जैनसमाजके विषयमें 
जितना ज्ञान उनको था उतना बहुत थोडे लोगोको होगा । कभी-कभी 
उनके विचार सुनकर कहना पड़ता था कि अनुभवके आगे पुस्तको और 
अखबारोका ज्ञान बहुत ही कम दामोका है। 

यदि संक्षेपर्में पूछा जाय कि सेठजीने अपने जीवसनमें क्या किया ? 
तो इसका उत्तर यही होगा कि जैन-समाजमेंसे जो विद्याकी प्रतिष्ठा उठ 
गई थी, उसको उन्होने फिरसे स्थापित कर दिया और जगह-जगह उसकी 
उपासनाका प्रारम्भ करा दिया। सेठजीके हृदयमें विद्याके प्रति असाधारण 
भक्ति थी । यद्यपि वे स्वय विद्यावान्‌ न थे, तो भी विद्याके समान मूल्यवान्‌- 
वस्तु उनकी दृष्टिमें और कोई न थी । उन्होने अपनी सारी शक्तियोंको 
इसी भगवतीकी सेवार्में नियुक्त कर दिया था। उनके हाथसे जो कुछ: 
दान हुआ है, उसका अधिकाश इसी परमोपासनीया देवीके चरणोमें सम- 
पित हुआ है, पीछे तो उनकी यह विद्याभकति इतनी बढ़ गई थी कि उसने 
सेठजीको कजूस बना दिया था। जिस सस्थाके द्वारा या जिस कामके 
द्वारा विद्याकी उन्नति न हो, उसमें लोगोके लिहाज़ या दबावसे यद्यपि 
वे कुछ-न-कुछ देनेको लाचार होते थे, परन्तु वे उससे दानके वास्तविक 
आनन्दका अनुभव नहीं कर पाते थे। ह 

सेठजीके हृदयमें यह्‌ बात अच्छी तरह जम गई थी कि अंग्रेज़ी 
स्कूलो और कालेजोमें जो शिक्षा दी जाती है, वह धर्मज्ञानशून्य होती 
हैं । उनमेंसे बहुत कम विद्यार्थी ऐसे निकले हे जो धर्मात्मा और अपने: 
धर्मका अभिमान रखनेवाले हो। अपनी जाति और समाजके प्रति भी 
उनके हृदयमें आदर उत्पन्न नहीं होता है; परन्तु वर्तेमात समयमें यह- 
शिक्षा अनिवार्य है। अग्रेज़ी पढे बिना अब काम नहीं चल सकता है, 
इसलिए कोई ऐसा उपाय करना चाहिए जिससे उनके हृदयमें धर्मका 
अकुर उत्पन्न हो सके । इसके लिए आपने “जैन बोडिग स्कूल” खोलना 
और उनमें स्कूल-कॉलेजके विद्याथियोको रखकर उन्हें प्रतिदिन एक घंट- 
धर्मेशिक्षा देना लाभकारी समका । इस ओर आपने इतना अधिक ध्यान 
दिया और इतना प्रयत्न किया कि इस समय दिगम्बर-समाजके लगभग 
२० बोडिंग स्कूल काम कर रहे हे । 

सस्कृत पाठशालाओंकी ओर भी आपका ध्यान था। संस्कृतकी- 
उन्नति आप हृदयसे चाहते थे, परन्तु इस ओर आपके दानका प्रवाह कुछ, 

कम रहा है--पूर्ण वेगसे नहीं हुआ। इसका कारण यह था कि एक तो 
कोरी संस्कृत-शिक्षाको आप अच्छी न समझते थे-इस समय वह जीविका- 
निर्वाहके लिए उपयोगी नही और संस्कृत-पाठशानाओंकी पढाईका पुराना 
ढचरा तथा उनके प्रबन्धकी कठिनाइयाँ आपको इस ओर प्रवृत न होने 
देती थी । तो भी आप सस्कृतके लिए बहुत कुछ कर गये हैं। बतारस 
की स्याद्वाद पाठशालाने आपके ही लगातार उद्योगसे चिरस्थायिनी संस्था- 
का रूप धारण किया है। आपके बोडिंग स्कलोमें वे विद्यार्थी प्रथम स्थान 
"पाते है, जिनकी दूसरी भाषा संस्कृत रहती है और सस्कृतके कई विद्यार्थियों- 
को आपकी ओररसे छात्रवृत्तियाँ भी मिलती हे। अपने पिछले दानमें 
वे जैत-परीक्षालयकों स्थायी बना गये हैं। उक्त दानका और भी अंश 
संस्कृतकी उन्नतिर्में लगेगा । 

सेठजी बहुत ही उदारहृदय थे। आम्नाय और सम्प्रदायोकी शोच- 
नीय संकीर्णता उनमें न थी। उन्हें अपना दिगम्बर सम्प्रदाय प्यारा था, 
'परन्तु साथ ही इवेताम्बर सम्प्रदायके लोगोसे भी उन्हें कम प्रेम न था । 
ये यद्यपि बीसपंथी थे, पर तेरह पशथ्चिियोसे अपनेको जुदा न समभते थे । 
उनके बम्बईके बोडिंग स्कूलमें सेकडो श्वेताम्बरी और स्थानकवासी 
विद्याथियोने रहकर लाभ उठाया है। एक स्थानकवासी विद्यार्थीको 
उन्होंने विलायत जानेके लिए अच्छी सहायता भी दी थी। उनकी सु- 
प्रसिद्ध धर्मशाला हीराबागर्में निरामिषभोजी हिन्दू मात्रको स्थान दिया 
जाता है। साम्प्रदायिक और धामिक लड़ाइयोसे उन्हें बहुत घृणा थी । 
उनकी प्रकृति बड़ी ही शान्तित्रिय थी। पाठक पूछेंगे कि यदि ऐसा था 
तो वे मुकहमेबाजीमें सिद्धहस्त रहनेवाली तीर्थेक्षेत्र कमेटीके महामंत्री 
क्यों थे ? इसका उत्तर यह है कि वे इस कार्यको लाचार होकर करते 
थे, पर वे इससे दुखी थे और अन्त तक दुखी रहे । तीर्थक्षेत्र कमेटीका 
काम उन्होंने इसलिए अपने सिर लिया था कि इससे तीथक्षेत्रोमें सुप्रबन्ध 
स्थापित होगा, वहाँके धनकी रक्षा और सदुपयोग होगा। यात्रियोंको 
आराम मिलेगा और घमंकी बढ़वारी होगी । इस इच्छाको कार्यमें परि- 

णत करनेके लिए उन्होने प्रयत्न भी बहुत किये और उनमें सफलता भी बहुत 
कुछ मिली। कुछ ऐसे कारण मिले और समाजने अपने विचार-प्रवाहमें उन्हें 
ऐसा बहाया कि उन्हें मुकदमे लड़ने ही पड़े-पर यह निश्चय है कि इससे 
उन्हें कभी प्रसन्नता नहीं हुई। अपने ढाई लाखके अतिम दान-पत्रमें 
तीथेक्षेत्रोकी रक्षाके लिए बढ भाग दे गये हे, परन्तु उसमें साफ शब्दों- 
में लिख गये हे कि इसमेंसे एक पैसा भी मुकहमोमें न लगाया जाय, इससे 
सिर्फ़ तीर्थोका प्रबंध सुधारा जाय । 

जैनग्रन्थोके छपाने और उनके प्रचार करनेके लिए सेठजीने बहुत 
उद्योग किया था। यद्यपि स्वय आपने बहुत कम पुस्तकें छपाई है, परन्तु 
पुस्तकप्रकाशकोकी आपने बहुत जी खोलकर सहायता की हैं। उन 
दिनोमें जब छपे हुए ग्रंथोकी बहुत कम बिक्री होती थी, तब सेठजी प्रत्येक 
छपी हुई पुस्तककी डेढ़-डेढ सौ, दो-दो सौ प्रतियाँ एकसाथ खरीद लिया 
करते थे, जिससे प्रकाशकोकों बहुत बडी सहायता मिल जाती थी । इसके 
लिए आपने अपने चौपाटीके चन्द्रप्रभ-चैत्यालयमें एक पुस्तकालय खोल 
रखा था। उसके द्वारा आप स्वयं पुस्तकोकी बिक्री करते थे और इस 
काममें आप अपनी किसी तरहकी बेइज्ज़ती न समभते थे । जैनग्रथ-रत्ना- 
कर-कार्य्यालय तो आपका बहुत ही उपकृत हैं। यदि आपकी सहायता 
न होती, तो आज वह वत्तमान स्वरूपको शायद ही प्राप्त कर सकता । 
आप छापेके प्रचारके कट्टर पक्षेपाती थे; परन्तु इसके लिए लडाई-भंगड़ा, 
खडन-मडन आपको बिलकल ही पसंद ने था। जिन दिनो अख़बारों- 
में छापेकी चर्चा चलती थी, उन दिनो आप हमें अकसर समभाते थे कि 
“भाई, तुम व्यर्थ ही क्यो लडते हो ? अपना काम किये जाओ । जो शक्ति 
लड़नेमें लगाते हो, बह इसमें लगाओ । तुम्हें सफलता प्राप्त होगी + 
सारा विरोध श्ञान्त हो जायगा ।” 

सेठजीके कामोको वेखकर आश्चर्य होता हैं कि एक साधारण 
पढ़े-लिखे धनिकपर नये ज़मानेका और उसके अनुसार काम करनेका 
इतना अधिक प्रभाव कैसे पड़ गया। जिन कामोंमें जैनसमाजका कोई 

भी धनिक खर्च करनेको तैयार नहीं हो सकता, उन कामाोमें सेठजीने बड़े 
उत्साहसे द्रव्य खर्च किया है। दिगम्बर जैन-डिरेक्टरी जो हाल ही में छप- 
कर तैयार हुईं है-एक ऐसा ही काम था। इसमें सेठजीनें लगभग 
१५ हज़ार रुपये लगा दिये हे। दूसरे धनिक नही समझ सकते कि 
डिरेक्टरी क्‍या चौज़ है और उससे जैनसमाजकों क्‍या लाभ होगा। 
“विलायतमें एक “जैन-छात्रावास” बनवानेकी ओर भी सेठजीका ध्यान 
था, परन्तु बह पूरा न हो सका । 


दिगम्बर जेन-समाजमें इस समय कई पक्ष या दल हो रहे हे, जिसे 
देखिये वही अपने पक्षके गीत गा रहा है और दूसरेको तीचा दिखानेका 
प्रयत्त करता है; परन्तु सेठजीका पक्ष इन सबसे निराला था। उनकी 
दृष्टि सदा समूचे जेतसमाजके कल्याणकी ओर रहती थी। किसी भी 
'पक्षसे वे द्वेंघ न रखते थे। जब कभी इन पक्षोंमें लड़ाई-ऋगड़ोका मौका 
-आता था और वह शान्त न होता था, तब आप तटस्थवृत्ति धारण कर लेते 
थे। ऐसे अनेक मौके आये जब अखबारोंमें आपपर बहुत ही अनुचित 
आक्रमण हुए हैँ, परन्तु आपने उनमेंसे एकका भी खडन या परिहार करने- 
का प्रयत्न नहीं किया है-सब चुपचाप सह लिया है। आप कहा करते थे 
कि “जो भूठा है उसे कूठा सिद्ध करनेका प्रयत्न करना व्यर्थ है। 
में यदि सच्चे जीसे काम करता हूँ, सच्चा हूँ तो मुझे अपयश नहीं 
मिल सकता ।” 


धनवैभवका मद या अभिमान सेठजीको छु तक न गया था । इस 
विषयमें आप जैन-समाजमें अद्वितीय थे। ग्ररीब-से-गरीब ग्रामीण जैनी- 
से भी आप बड़ी प्रसन्नतासे मिलते थे-उससे बातचीत करते थे और उसकी 
तथा उसके ग्रामकी सब हालत जान लेते थे । आप शामके दो घंटे प्रायः 
इसी कार्यमें व्यतीत करते थे। सैकड़ों कोसोंकी दूरीसे आये हुए यात्री 
जिस तरह आपकी कीति-कहानियाँ सुना करते थे, उसी तरह प्रत्यक्षमें 
भी पाकर और मुँहसे चार शब्द सुनकर अपनेको कृतकृत्य समभने लगते 

थे। आपका व्यवहार इतना सरल और अभिमान-रहित था कि देखकर 
आइचर्य होता था । 


विलासिता और आरामतलबी धनिकोंके प्रधान गुण हैं, परन्तु 
ये दोनों बातें आपमें न थी । आप बहुत ही सादगीसे रहते थे और परिश्रम- 
से प्रेम रखते थे। अनेक नौकरों-चाकरोके होते हुए भी आप अपने काम 
अपने हाथसे करते थे । इस ६३ वर्षकी उम्र तक आप सबरेसे लेकर रात 
के ११ बजे तक काममें लगे रहते थे। आलस्य आपके पास खड़ा न होता 
था। परिश्रमसे घृणा न होनेके कारण ही आपका स्वास्थ्य बहुत अच्छा 
रहता था। आपकी शरीर-सम्पत्ति अन्त तक अच्छी रही-शरीरसे आप 
सदा सुखी रहे। सेठजीकी दानवीरता प्रसिद्ध है। उसके विषयमें यहाँ 
पर कुछ लिखनेकी ज़रूरत नहीं। अपने जीवनमें उन्होंने लगभग पाँच 
लाख रुपयोका दान किया है, जो उनके जीवनचरितमें प्रकाशित हो चुका 
हैं । उसके सिवाय अभी उनके स्वगंवासके बाद मालूम हुआ कि सेठजी 
एक २॥ लाख रुपयेका बड़ा भारी दान और भी कर गये हैं, जिसकी बाका- 
यदा रजिस्ट्री भी हो चुकी है। बम्बईमें इस रक़मकी एक आलीशान 
इमारत है, जिसका किराया ११००) महीना वसूल होता है । यह द्रव्य 
उपदेशकभंडार, परीक्षालय, तीथ्थरक्षा, छात्रवृत्तियाँ आदि उपयोगी कार्यों 
में लगाया जायगा । इसका लगभग आधा अर्थात्‌ पाँच सौ रुपया महीना 
विद्यारथियोको मिलेगा । 


सेठजीके किन-किन गुणोंका स्मरण किया जाय ? वे गुणोंके आकर 
थे । उनके प्रत्येक गुणके विषयमें बहुत कुछ लिखा जा सकता है। उनका 
जीवन, आदश जीवन था । यदि वह किसी सजीव क़लमके द्वारा चित्रित 
बकिया जावे तो उसके द्वारा सैकड़ों पुरुष अपने जीवनोंको आदर्श बनानेके 
लिए लालायथित हो उठे । 


यदि अच्छे कामोंका अच्छा फल मिलता है, तो इसमें सन्देह नहीं 
कि दानवीर सेठजीकी आत्मा स्वर्गीय सुखोंको प्राप्त करेगी और अपने 

इस जन्मके लगाये हुए पुण्यविटपोंको फलते-फूलते हुए देखकर निरन्तर 
तृप्तिलाभ करनेका अवसर पावेगी। एवमस्तु । 
“जैन द्वितैषी, अंक ८, सन्‌ १९१४ 


कनाडश्शशक्‍फर--_> 

या बहन जैनसमाजके ख्यातिप्राप्त शिक्षाप्रसारक महान्‌- 
हितैषी दानवीर से० माणिकचन्द्रजीकी लाइडली और आदर्श 
पुत्री थी । यह जैनसमाजका सौभाग्य था, जो मगन बहन जवानीकी चौखट- 
पर पाँव रखते ही विधवा हो गईं । यदि वे विधवा न हुई होती और गहस्थी- 
की ग़ाड़ीको जीवन भर ढोती रहती तो फिर यह महिला-समाजमें जीवन- 
ज्योति कैसे फंलती ? अत- हम उस मनहस घडीका श्रद्धापर्वक अभि- 
वादन करते हे, जिसमें मगन वहनके माथेका सिन्दूर पोछा गया और हाथ 
की चुडियाँ तोड़ी गई । 

दुःखोंका पहाड़ उन्‍्हीपर गिरता हे, जो उसे उठाकर भी सीना तान- 
कर खडे रहनेकी क्षमता रखते है । सूय्य अपनी प्रखर रश्मियोको पहाडोंकी 
उन्ही चद्गानोपर बखेरकर गौरव अनुभव करता है, जो उसके तेजको 
अविचल भावसे सह सके । कायरोपर तो उसका साया भी पड़ जाता 
है तो मारे आत्मग्लानिके बादलोमे मुंह छिपा लेता है। दुःखोसे जूभने 
को हाथभरका कलेजा चाहिए। दु.ख वह बरसाती बादल नहीं, जो 
अन्धेकी तरह चाहे जहाँ गिर पड़े । वह अपना निवास फौलादी जिस्ममें 
बनाता हूँ । 

दुख ही सुखका मूल हूँ । रावण यदि सीता-हरण न करता, तो 
शीलका माहात्म्य ससारको क्योकर विदित होता ? द्रौपदीका चीर-हरण 
न हुआ होता तो अबलाओके ऑसुओकी शक्तिका पता कैसे लगता ? 
अजना बनोमे न धकेल दी जाती तो अपहृता नारीको सात समुद्र पारसे 
भी उद्धार करके लानेका आदर्श उपस्थित करनेबाला हनुमान कँसे पेदा 
होता ? माँसीकी रानी लक्ष्मीका सुहाग न लूटा होता तो स्वतन्त्रता- 
यज्ञमे प्रथम आहुति देकर भारतके जन-जनकी श्रद्धा-भक्तिका पात्र कौन 
होता ? बापू गोरा द्वारा नहीं पीटे जाते तो पददलित भारतका उद्धार 
कैसे होता ? 

मगन बहन भी ऐसी ही रत्न थी, जो दु खबे खरादपर चढ़कर 
अनमोल बन गई थी। उनका जन्म श्रीमती चतुरबाईकी कूखसे पौध 
कृष्ण १० वि० स० १९३६ (ई० स० १८७६) में हुआ | जब उन्होंने 
आख खोली तो धन-वेभव उनके चारो ओर बिखरा हुआ था। कीत्ति 
और यश उनके ऑगनम छम छम खेलते थे । सुख-समृद्धि उन्हें पालना 
'ऋलाते थे । 

उन दिनों स्त्री-शिक्षाका चलन नहीं था। धोबीके कपडे लिख 
लेने लायक योग्यता पर्याप्त समझी जाती थी। दुधमृंही बच्चियोकी 
शादी करना परम पुण्य समझा जाता था । जो माता-पिता अपने बालक- 
चालिकाओको जितनी अल्प आयुर्में विवाह-बन्धनमें बाँध देते थे, वे उतने 
ही अधिक यश-कीतिके भागी होते थे। बहुत-से तो गर्भावस्‍थामों ही 
शादी कर देते थे! । 





१--हर है कि १९३० में शारदाबिल पास हो जानेसे यह प्रथा ; 
चन्द हो गईं है। १६३१ की मर्ठुसशुमारीके ऑँकड़े बतजाते हैं कि 
१२०१३४० जैनोंकी सख्यामें १३४२४५ विधवा और ४२९०३ 
बिधुर थे । 


घू०७ कैय-आायरखके ऋअऋढूत 


सेठ माणिकचन्द्रजी इस प्रथाके प्रबल विरोधी थे। वे पर-उपदेश- 
कुशल न होकर अपनेमें ही सुधार चाहते थे । इसी भावनासे प्रेरित होकर 
उन्होंने अपनी बड़ी पुत्री फूलकुमारीका विवाह १५ वर्षकी आयु होनेपर 
भी तहीं किया । मगत भी १३ की हो गई थी। रूढिवादियोको चैन 
कहाँ ? नकटापन्थी तो किसीके चेहरेपर भी नाक नहीं देखना चाहते । 
चेमेगोइयाँ होने लगी, खुसर-फुसर चलने लगी। अपनी आँख फोड़कर 
दूसरोंका अपशक्‌न करनेवाले, जब सेठजीको तिलभर भी विचलित न 
कर सके तो कूटुम्बियों और इृष्ट-मित्रो द्वारा नाक कट जानेका हौआ 
दिखलाया गया । जब हौएका भी कुछ असर न हुआ तो अन्तमें बह शक्ति 
छोडी गई, जिसके समक्ष सेठजी-जैसे इरादेके मज़बूतको भी भुक जाना 
पड़ा । और वह शक्ति यही थी कि सयानी लड़कियोके उपयुक्त क्वारे 
वर कहाँ मिलेंगे ? आपकी तरह कौन भला आदमी अपने लडकोको 
बिन-ब्याह किये बूढ़े होने देगा ? बड़ी आयुके तो विधुर लड़के मिलेंगे, 
क्वारे तो मिलनेसे रहे ! 


इस आशंकाने सेठजीको विचलित कर दिया, वे फूलकुमारीका 
१५ वे और मगनका १३ वर्षकी आयुर्में विवाह करनेको बाध्य ही गये । 
अतः लड़कियोंकी शिक्षा साधारण प्राईमरी गृजरातीसे अधिक नहीं हो 
सकी । 


विवाह-शादियोंमें उत्त दिनों व्यर्थ व्यय बहुत अधिक होता था । 

एक-दो माह पूर्व ही कूटुम्बी और रिश्तेदार बुलाने पड़ते थे। हज़ारों 

आदमियोंकी भोज देना पड़ता था । बारातमें हज़ार-पाँच सौसे कम आदमी 

ले जाना असम्भव था। हाथी-धोड़े, रथ-मकोलीका ताँता लग जाता 

_भा। आातिशवाज़ी, फुलवाड़ी, वेश्या-नृत्य, नौटंकी विवाहके आवश्यक 
विधिविषधानोंभें सम्मिलित थे। बरातियोंकी तो ५-६ रोज़ दावतें होती 

ही कीं, उनके वाहन--घोड़ों-बैलोंको भी भरपेट घी पिलाया जाता था । 

दुल्हा-दुल्हनके ऊपर अशरफ़ी और रुपयोंकी बखेर की जाती थी। और 

हजारों रुपया कमीन-कारुओमें बाँटठा जाता था'। बरातियोंका इतना 
समूह पहुँचता था कि मालूम होता था कि कोई आततायी आक्रमण करने 
आया है। 


१--हस तरहकी कई बरहातें मेंने भी अपने दचपत्रमें देखो हैं। 
एक बारात फुलवाड़ियोंमें १०-१० के नोट छगे देखे हैं और यह फुल्न- 
वाड़ी केवछ मुटानेके लिए बनाई जाती थी । एक बारातमें ढेढ़ हज़ार 
आदमी गये थे । वेश्यानृत्य, नौटंकी, गाजे-बाजेमें दूसबीस हज़ार रुपया 
स्वाहा हो जाना मासूली बात थी। मेंने अपनी आँखोंसे तमाम दिल्‍ली 
शहरकी दावत देखी है। इसो तरहको वैवाहिक फ़िजूलख़र्चियोंका एक 
रोज प्रसंग चल रहा था| हरएक एक-से-एक बढ़कर देखी-सुनो सुना रहा 
था कि सहारनपुरके चौधरी कुछवन्तराय जैनने जो दिल्लचस्प वाक़या 
बयान किया, उसके लिखनेका लोभ संबरण नहीं कर पा रहा हूँ । 
फ़र्माया--- 

“हमारे यहाँ एक छबोली नामकी जैन-सम्प्ान्त मद्विला काफ़ी प्रसिद्ध 
हुई है। जब्ष वह विधवा हुईं तो, उसके समधीने एक पत्नमें लिखा-- 
“समधीजीके स्वर्गंवास-ससाचारसे हमें अत्यन्त दुःख हुआ। हमारी 
समभरम नहीं आता कि श्रव हम क्या करें ? हमने तो उन्हींकी लिदाज़से 
आपकी लड़कीका रिश्ता लिया था। रिश्ता छोड़ते हैं तो स्वर्गमें उनकी 
आत्माको कष्ट पहुँचेगा, नहीं छोढ़ते हैं तो हमारो बारातका भव ढीक-ठोक 
स्वागत कौन करेगा ? आप ख्त्री हैं, केसे सब प्रबन्ध कर सकेगी ? अस्तु, 
आप जितने बारातियोंका निराकुछता पूर्वक स्वागत-सत्कार कर सके, 
निःसंकोच लिख दें, हम उतने ही बाराती ले आएँगे। क्योंकि हम 
जापको बदनामीको अपनो बदयासी ससमते हैं।” छुवीकीको इतमन्पे 
बर्दाश्त कहाँ कि कोई उसकी रईसी और इन्तजाममें शकोशुबद्द जाहिर 
करे । उसने एक यैलोमें पोश्वके दाने भरकर मिजया दिये और खिखवा 
दिया कि---“इससे कम तो बाराती लाएँ नहीं, अधिक ज्ञाप जिसना चाहें 


७५०२ जेन-जागरणके अग्रदूत 


इन व्यर्थके व्ययोसे जो समाजका अहित हो रहा था, उससे सेठजीः 
दुखी थे। अतः उन्होने सामूहिक विवाहका सूत्रपात अपने ही यहाँसे 
प्रारम्भ किया | यानी फूलकुमारीका पाणिग्रहण श्री मगनलालसे और 
मगनबाईका श्री खेमचन्दसे एक ही वक्‍तमें कर दिया । दोनों बारात एक 
दिन बुला ली और एक ही दिनमें दोनोका विवाह सम्पन्न हो गया । और 
बेटेवालोके अत्यधिक दबाव डालनेपर भी दस हजारसे अधिक रुपया 
दोनोकी शादीमें व्यय नहीं किया ।( 


बे आयें? । बेटेवालेने सुनातो होट चबा लिये। गांव-गांवमें डोंडों 
पिटवा दो । ऐरे-रैरे नत्यूम़ेरोंको इतना भर लाया कि टिह्लीदलका: 
धोखा होता था। लेकिन ठहरने और भोजनकी इतनी सुन्दर सुव्यवस्थाः 
थी कि चाहनेपर भी बेटेवाला कोई बाल न॑ निकारू सका । आख़िर हारकर 
उसने नाक काटनेका यह उपाय निकाला कि चढ़तरक वक्त छंबोलीके 
दर्वाज़ेपर अशर्फ़ियोंकी बखेर प्रारम्भ कर दी । उन दिनों बखेरका रिवाज 
था, किन्तु बेटीवालेके अ्रमुनय-विनय करनेपर बखेर बन्द कर दी जाती 
थो। मगर छुबीली अनुनय-विनय क्‍यों करती ? उसने मकानकी छुतपर 
अशकफ़ियोंकी बोरियां रखवा लीं और अ्रशर्फियोंको छाजमें भर-भरकर बरा- 
तियोंपर बखेरने लगी । जिसका श्रथं यह था कि मेरे दर्वाज़ेपर बखेर इस 
तरह करना है तो करो, वर्ना बन्द करो । बेंटेवाला कया खाकर इस 
सतरहकी बखेर करता, चुप रह गया।' 


१--बिवाह-क्ादियोंस दिन-दूने बढ़ते हुए व्यय और उसके परि- 
खामोंकी ओर बैरिस्टर जमनाप्रसादजी जजका ध्यान भो आकर्षित हुआ था ४ 
उन्होंने १९४५ में भारतवर्षीय मैनपरिषद्क वार्षिक अधिवेशनके अवसर 
पर जबलपुरमें ४-५ कन्याओंका सामूहिक विवाह सम्पन्न कराया था।॥ 
परिषदक सभापति दानवीर साहू शान्तिग्रसादजीने वरोंको तिक्षक लगा 
कर रुपये नारियल देकर आशीवांद दिया था। साहू श्रेयान्समसादजीने 

दुर्भाग्यससे मगनको ससुरालका वातावरण अनुकूल नहीं मिला। 
पति दुराचारी, शराबी और सास ससुर धामिक संस्कारोसे कोरे। घरेलू 
घन्धों और भंगड़ोमें ही मगनका सारा समय व्यतीत होता रहता था । 
उचित शिक्षाका प्रबन्ध तो दरकिनार, अवकाशके क्षणोमें शास्त्र-स्वाध्याय 
भी उचित नहीं समभा जाता था। वनकी मंना पिजरेमें बन्द हो गई थी ! 

शादीके ३ बर्ष बाद यानी १६ वर्षकी अवस्थामें मगनके एक पुत्री 
हुई, वह सारे दुःख भूलकर अपनी पुत्रीमें ही मगत रहने लगी, किन्तु 
१॥ वर्ष की होकर वह भी चलती बनी | मगनको इस मनबहलावके 
सम्बलके नष्ट हो जानेसे मर्मान्तक पीड़ा पहुँची, किन्तु सेठजीके धामिक 
उदबोधनसे काफी सान्त्वना मिली । 

दो वर्ष बाद एक और पृत्रीका लाभ हुआ, किन्तु १६ वर्षकी अवस्था- 
में मगनका सुहाग लुट गया। इस वज्रपातसे मगनका चित्त विक्षिप्त-सा 
हो गया । बूढी माँ पछाड खाकर गिर पडी। बूढ़े सेठजीकी कमर टूट 
गई, किन्तु उन्होंने अपने हृदयके उबालको आँखो तक नही आने दिया । 
वे इस बहते हुए ज्वालामुखीको चुपचाप पी गये । वे डकराती हुई ममनकों 
अपने साथ बम्बई लिवा लाये और उचित अवसर देखकर सान्‍्त्वना देते 
हुए बोले-- 

“मगन, सोच तो सही यदि संसारमें सुख होता तो तीर्थकर-चक्र- 
वर्ती इसका त्याग क्‍यों करते ? यह तो स्देवसे होता आया हैं। अपनी 


फूक्षमालाएँ पहनाकर उनकी सुधारक बृत्तिका अभिनन्दन किया था। और 
जनसमूहने जयघोषक साथ श्रपनों मंगल-कामनाएँ व्यक्त की थीं, इस 
कल्याणकारी प्रथाका रूढ़ियादियोंने घोर विरोध किया था और सेकड़ोंकी 
संख्यामें आततायी जज़ साहब पर टूट पढ़े थे। फिर भी जज़ साइबने 
शान्त और अहिंसक बनकर जिस दृढ़ताका परिचय दिया, बेसी दृढ़ता 
बिरले ही सुधारकोंमें देखनेकी मिलती है। काश, यह प्रथा जज्ञ साहबने 
चालू रखी होती तो हज़ारों द्रित्र बेटीवालोंका उद्धार होता रहता । 


७०४ जेन-जतारशके अग्रदूत 


समाजमें एक वर्षसे लेकर तेरी आयु तककी कई लाख विधबाएँ नारकीय 
यन्त्रणाएँ सहन कर रही है । तुझे जीवन-निर्वाहकी चिन्ता और कुटुम्बियो 
द्वारा दारुण क्लेश पहुँचाये जानेका तो भय नहीं हैं। हमारी समाजमें 
तेरी हज़ारों बहनें ऐसी निराश्चिता है कि जिन्हें बतेन माँजने, चक्‍की पीसने, 
गोबर थापने, पानी लाने, चर्खा कातने-जेसा कष्टकारक परिश्रम करने 
पर भी भरपेट भोजन नहीं मिलता । उनके बालक कीड़े-मकोडेकी तरह 
मर जाते हे । विधवा स्त्रियोपर उनके देवर, ज्येष्ठ, सास, ससुर, ननद, 
जिठानी जी अत्याचार ढाते हे, काम-वासनाके लोग कैसे जाल फैलाते हैं, 
और निर्दोष अबला भी समाजकी आलोचनाकी किस प्रकार लक्ष्य बनी 
रहती है ? उस ओरसे तू कबतक आँख बन्द किये बैठी रहेगी ? 

“पाखण्डियो-अत्याचारियों द्वारा तिरस्कृता न जाने कितनी बहनें 
आत्महत्या करनेपर मजबूर होती हे, न जाने कितनी घरसे निष्कासित 
करके तीर्थोपर भीख माँगनेकी मजबूर कर दी जाती है, न जाने कितनी 
विधर्भियोके और वेश्याओके चगुलमें फेंसती है, और न जाने कितनी भूखी 
गायकी तरह खूंटेसे बंधी आँसू बहा रही हे । 

“अपने दुख-सुखके लिए तो कीट-पतंग, पशु-पक्षी भी प्रयत्न करते 
है । यदि मानव भी व्यक्तिगत दु ख-सुखमें आसक्त रहा तो फिर पशु 
और मानवमें अन्तर ही क्या रह जायगा ? 

“मगन, तू अपने दुःखको सारे विश्वका दुःख बना ले, तू अपने बहते 
हुए आँसुओंको पीकर अपनी सन्तप्त बहनोके रिसते हुए नासूरोंपर मरहम 
लगाता सीख । अपने इस वेधव्यको अपन लिए वरदान समझ । और 
आज जो तेरी बहने अज्ञान-अन्धकारोमे भटक रही हे, उन्हें सम्पक मार्ग 
दिखा दे। सदाचरणका कवच पहनकर ज्ञानका दीप हाथमें लेकर समूचे 
भारतमे घूम-घुमकर जीवन-ज्योति जला दे बेटी ! ” 

और सचम्‌च मगनन अपने माथेके सिन्दूरकी तरह आँखोंके आँसू 
भी षोंछ डाले । वह शोकातुर अबला, सबला बनकर शोकातुर अबलाओं 
के आँसू पोंछनको प्रस्तुत हो गई ।_ 


जहिलारत्म मगनवाई छ०थ 


सेठजी महिलाओंकी दुर्देशाका कारण शिक्षाका अभाव समझते 
थे। अतः उन्होंने मगनके चारों ओर घामिक वातावरण बखेर दिया 
और आदश शिक्षाका समुचित प्रबन्ध कर दिया। क्योंकि वे जानते 
थे कि यदि मगनके पास सदाचरण-कवच और ज्ञान-मशाल न होगी तो 
यह दूसरोंका तो उत्थान क्या करेगी, स्वयं ठोकर खाकर गिर पड़ेगी । 

मगन अब अपना समस्त समय जिनदर्शन, पूजा, स्वाध्याय और 
पठन-पाठनमें व्यतीत करने लगी, और थोड़े ही दिनोंमे अमरकोश, 
लघ्‌ कौमदी, न्यायदीपिका, द्रव्यसंग्रह, तक्त्वार्थसृत्रका अध्ययत्त कर लिया । 
उस समयके प्रसिद्ध विद्वान प ० लालन जब कभी सेठजीके पास आते, मग्न- 
को अध्यात्मरसका घण्टो अनुभव कराते । 

१६५६ मे मगनका ललिताबाईसे परिचय हो गया'। १६५७ 
में मगनकी माताका भी देहान्त हो गया । सेठजी संसारमें अकेले रह गये, 
लेकिन इस दुःखको भी वे चुपचाप पी गये । युवा विधवा पुत्रीके सामने 
उन्हें हाथ” कहते भी हया आई । अब उन्होंने मगनकी माताके कर्तव्यका 
आर भी अपने ऊपर ले लिया और अपने ध्यानको चारो ओरसे समेटकर 
अगनको ही अपने जीवनकी साधना बनाकर जीने लगे । 

मगनकी माताका जिस वर्ष निधन हुआ, उसी वर्ष आकलूज-शोला- 
युरमें बिम्बप्रतिष्ठेके अवसरपर बम्बई प्रान्तिक सभाके अधिवेशनमें 
अगनन पहली बार भाषण दिया। 

समाजसेवाकी भावनासे प्रेरित होकर जब श्री सीतलग्रसादजी 
नौकरी आदिके बन्धनसे मुक्त होकर लखनऊ छोड़कर बम्बईमें सेठजीके 
पास रहने लगे, तब मगनको समाज-सेवाकी बहुत प्रेरणा मिली । उन्होंने 
सीतलप्रसादजीसे--पंचास्तिकाय, प्रवचनसार, समयसार आदि आध्यात्मिक 


२--चह झश्रुअय तीथेके मुनीम धर्मचर्रजोकी भानजी थीं, और 
चालविधवा थीं। यह भी उन दिनों संस्कृत और घमंशास्त्रका अभ्यास 
ऋर रहीं थीं। 


७०६ जैन-जागरणके अग्रदूत 


ग्रन्थोंका मनन किया, जिससे संस्कृत और धर्मकी योग्यता बढ़ी । स्त्री- 
शिक्षा-प्रचारके लिए श्री सीतलप्रसादजी मगनको निरन्तर प्रेरणा करते 
रहते थे कि जब तक स्त्रियोंमें शिक्षाका प्रसार नही होगा, उनका उद्धार 
होना असम्भव है। स्त्री-शिक्षाके लिए गाँव-गाँव और क़सबं-क़सबेमें 
कन्यागालाएँ खुलवानी होगी, और कन्याशालाएँ तभी खुल सकती है, 
जब उनमें शिक्षा देनेके लिए आसानीसे अध्यापिकाएँ मिल सके । अतः 
अध्यापिकाएँ तैयार करनेके लिए हमें हर प्रान्तमे महिलाश्रम स्थापित 
करने होगे, और इसका सूत्रपात अपने यहाँसे प्रारम्भ करना चाहिए $ 

एक रोज प्रात.काल मगनके सामने श्री सीतलप्रसादजीने सेठजी 
को एक धण्ट तक इस सम्बन्ध समझाया तो सेठजीपर इसका प्रभाव 
पडा। उन्होने कहा--“आश्रम खोलनेसे पहले यह देखना चाहिए कि 
कोई विधवा यहाँ आती भी है या नहीं ” में अपने मकानमे २-४ कोठ- 
रियाँ खाली किये देता हूँ । पत्रोमे नोटिस देकर पढनेवालियोको बुलाओ, 
उनके खानपान आदिकी सब व्यवस्था हो जायगी।” 

मगन बहनको इससे अपार हर्ष हुआ । उन्होने १६ फरवरी १६०६ 
के जैनगजठमे श्राविकाश्रम खुलनेकी सूचना और महिलाओको ज्ञानो- 
पार्जजके लिए आश्रममे भर्ती होनेंका निमन्‍्त्रण छपवा दिया । यही छोटा- 
सा रूप शने-शने: इतना विकसित हुआ कि मगन बहनने अपने जीवन-काल' 
में ही इसके लिए ६१६३३॥८)॥ का प्रौव्य फण्ड एकत्र कर लिया भा, 
जो कि आज भी बेको और शेयर्समे सुरक्षित है, और इस धु-ैव्य फण्डके 
ब्याज तथा सामाजिक सहायतासे आश्रमका कार्य्य सुचारु रूससे चल 
रहा हैं। 

आश्रमसे सुशिक्षित महिलाएँ, भारतके २७ भिन्न-भिन्न आश्रमों-- 
कन्यापाठशालाओंको मगन बह॑नके जीवनकालमे ही सचालन करने 
लगी थी । उनकी प्रेरणासे बम्बई-दक्षिण प्रान्तमे १२, राजपूताना-मालवा 
में ६, मध्यप्रदेश-अरारमें ४, देहली-पजाब प्रान्तमें ५, सयुक्तप्रान्तमें 
७, बंगाल-बिहारमें २, आश्रम और पाठशालाएँ स्थापित हो चुकी थी $ 


सहिलारत्न समगनवाई जूक 


स्त्री-सभाओं, आश्रमों, पाठशालाओका तो एक प्रकारसे सारे भारतमें 
जाल-सा पुर गया था, जिनकी तालिका देना भी कठित-सा है ! 

श्री सीतलप्रसादजी समाजसेवाका ब्रत लेकर बम्बई तो पहले 
ही रहने लगे थे, किन्तु उनका मन तो सर्वस्व त्यागनेंको आकूल हो रहा 
था। कही इस शुभोपयोगमे कोई इष्ट-मित्र बाधक न हो जाय, इस भयसे 
उन्होने अपना यह संकल्प विसीपर भी प्रकट नहीं होने दिया, और चुप« 
चाप १३ दिसम्बर १६०६ को सोलापुरमे ऐलक पन्नालालजीके समक्ष 
सप्तम प्रतिमाधारी त्यागी बन गये । सूर्य अपने तेजको बादलोंमें कितना 
ही छिपाये, प्रकट हो ही जाता हैं । मगन बहन उनके वेराग्यमें भीगे हृदय 
से परिचित थी । उनसे उपदेश श्रवण करते समय, अध्ययन करते समय, 
उनकी समाज-सेवाकी अहनिश लगन तथा सामायिक प्रतिक्रमणसे 
वह भले प्रकार समझ गई थी कि इस मुमुक्षुको धरमें बाँधकर कोई न रख 
सकेगा । उसी आशकाने श्री सीतलप्रसादजीके त्यागीवेशके वस्त्र तैयार 
कर देनेकी उन्हें प्रेरणा की । यह मगन बहनका परम सौभाग्य था कि 
दीक्षा लेते ही ब्रह्मदारीजीने उनके तैयार किये हुए वस्त्र ग्रहण किये । 

फ़रवरी १६९१० में सम्मेदशिखरपर पचकल्याणक महोत्सवके 
अवसरपर महासभाका भी अधिवेशन हुआ । मेलेमें तीस सहख्न जनता 
एकत्र हुई। महिलाओमे श्री पार्वतीदेवी, ललिताबाई, चन्दाबाई, लाज- 
वन्‍्ती, मगनबाई आदि भी गईं। मगनकी मुख्य प्रेरणासे महिलाओंकी 
६ सभाएं हुई । और तभी अखिल भारतवर्षीय दि० जेनमहिलापरिषद्‌ 
की स्थापना हुई, जिसकी अध्यक्षा पारवंतीदेवी और मन्‍्त्री सगन बहन 
चुनी गई । 

मंगनने तीथयात्राओ, मेलेप्रतिष्ठाओ और सभाजोंके उत्सवोंमें 
जाकर भारतके प्रायः सभी प्रान्तोका भ्रमण किया और महिलाओं में 
जागृति उत्पन्न की । 

उनके जीवनकालमें भारतके भिन्न-भिन्न भागोमें महिला परिषद्‌ 
के २० अधिवेशन अत्यन्त सफलतापूर्वक हुए उनको इस पुनीत काय्यें 


च्न्द जैम-आमरखके अग्रदूत 


में ललिताबाई और कंकुबाईका पूरा सहयोग मिला। इनमें परस्पर 
इतना गाढ़ा सम्बन्ध था कि अनजान जनता इन तीनोंको सहोदरा बहन 
समझती थी । 

१६१३ में स्याद्गाद विद्यालयके उत्सवपर जैन महामण्डलका भी 
अधिवेशन हुआ। उसने मग्नकी अनुपस्थितिमें उसकी सेवाओंकी अत्यन्त 
सराहना करते हुए जैन-महिला-रत्नकी उपाधि दी । 

६२ वर्षकी आयुर्में १६१४ में सेठजीका स्वर्गवास हो गया, और 
७ फरवरी १६३० की रात्रिको अचानक हृदयगति बन्द हो जानेसे जैन- 
समाजकी यह ज्योति भी विलीन हो गई। उनके हावपर जैनधरमंभूषण 
० सीतलप्रसादजीने बारहभावना भाई और जैनधर्मदिवाकर विद्या- 
चारिधि बेरिस्टर चम्पतरायजी अर्थीके साथ श्मशान तक गये । 


--डालमियानगर, 
ह अक्तुबर १६०१ 





सेठ देवकुमार 


पं० हरनाथ द्विवेदी, काव्य-पुराण-तोथ 


स्मरण दो प्रकारका होता है निर्जीव तथा सजीव । जिसके 

सस्मरणसे सावंजनीन कार्योके लिए कुछ भी प्रोत्साहन नहीं 
मिले, वही निर्जीव सस्मरण है अन्यथा सजीव । मानवरूपमें अवतीर्ण 
बाबू देवकुमारजीन औदायंपूर्ण विश्वजनीन कार्योसे अपनेको अक्षरश: 
अमर सिद्ध कर दिया है । 

भूतकालकी पूर्णताकी पराकाष्ठाको पार किये हुए, अर्थात्‌ आजसे 
लगभग ५० वर्षकी बाते लिख रहा हूँ, क्योकि उन दिनो में १६-२० सालका 
तवयुवक था और अब मेरा अग्रला डग ७० की सीढ़ीपर जमा हुआ है । 
चस्तुतः ऐसे सजीव संस्मरणके लिए सजीव एवं स्फूर्तिप्रद लेखनीकी ही 
आवश्यकता होती हैँ, किन्तु उदारहृदय निष्कलंकचरित्र, छात्रकल्प- 


सेठ देवकुमार ७११॥ 


च॒क्ष, नेष्ठिक एवं शान्तिके एकान्तसेवी अपने आश्रयदाता स्व० बाबू 
देवकूमारजीके सजीव सस्मरणमें मेरी निर्जीव लेखनी एकाघ पंक्ति 
लिखकर कृतकृत्य होनेसे भला कब बाज आनेवाली है और में भी अपनेको 
भाग्यशाली समभूंगा, पर पाठक इसे मखमलकी तोशक पर मूंजका 
बखिया ही समझे । 

हाँ !!! बह दिन मुभसे भुलाये भी नहीं भूला जा सकता, जिस 
दिन मैली-कचली मिरजई पहने, एक बडा-सा गमछा लिए और मलयज 
अन्दन ललाटपर लेप हुए मैने दो तल्लेकी पक्की इमारतके निचले भागके 
कक कमरेमें श्रीचन्दनमिश्चित केसरके श्रीमुद्राकित तिलकसे अकित ललाठ- 
वाले और ताबूल-रसका आस्वादन करते हुए आपको शान्त तथा गंभीर 
मुद्रामे देखा । बात यह थी कि दो ही तीन महीनेके पितृवियोगसे जर्जर 
में जीविकोपाजन करनेके लिए आरा आया हुआ था। महामहोपाध्याय 
पं० सकलनारायण शर्मा विद्यावाचस्पतिजी (गुरुवर्य) की शिक्षणशाला 
(नारायण विद्यालय) मे प्रविष्ट भी हो गया था। संस्कृत छात्रोंके 
अनन्य आश्रयदाता श्री गरुजीन मेरे भोजनादिका समुचित प्रबन्ध कर दिया 
था, किन्तु मुझे देनी थी काव्यकी मध्यमा परीक्षा । पुस्तक मेरे पास थीं 
नही । कई छात्रोंने मुझसे कहा कि “आप बाबू देवकुमारजीकी कोठीमें 
जाकर उनसे मिले, वह आपकी पुस्तक मेँगवा देंगे। पढ़नेके निमित्त 
असमय॑ और होनहार छात्रोकी अनिवार्य आवश्यकताकी पूर्तिके लिए 
उन्हे आप आरामे वदान्य-वरेण्य राजा कर्ण ही समभो ।” बस, देर अब 
किस बातकी । में कुछ पुष्प लेंकर आपकी कोठीको चला । पर छात्रोंसे 
आपकी सात्त्विक दानशूरताकी प्रचुर प्रशंसा सुनकर मेरे असात्त्विक अन्तः- 
करणमे समूदित छुल-छद्मग आपसे तत्कालीन आवश्यकतासे भी अधिक 
माँग करनेको मुझे प्रोत्साहित कर दिया। कुछ आशीर्वादात्मक इलोक 
पढ़कर दो-एक पृष्प आपके करकमलमें मेने रख दिये । आपने मेरी ओर 
देखकर कहा-“आपका घर कहाँ है ? कौन हे ? कंसे आये ?” इनके 
उत्तरमे जाति-ग्रामादि कहकर कैसे आये ?” इसका उत्तर देते समय 


७३२ जैन-जआागरणके अप्रदूत 


आपकी तेजस्विता पूर्ण आँखोंकी जाज्वल्य ज्योति मेरी तम.पूर्ण आँखोंमें 
पडते ही जिस प्रकार तपोनिष्ठ ऋषियोके आश्रममें आय हुए हिसक जीव 
भी उनके तप प्रभावसे प्रभावित हो अपनी सहज-हिंसावृत्तिसे विरत हो जाते 
है, उसी प्रकार आप-जेसे आदर्श मानव-म्‌क्टके मिलनसे मेरी पूर्व-चिन्तित 
लोभग्रस्ति नौ-दो ग्यारह हो गई और मट अपनी प्रकृत माँग--काव्यकी 
मध्यमा दे रहा हूँ, पाठ्य पुस्तकें नही हे---आपके समक्ष मेने प्रस्तुत की 
आपने अपने सहज सौम्यभावसे कहा कि “पुस्तक जहाँ मिलती हों वी० 
पी० से भेज देनेको लिख दे। वी० पी० आ जानेपर डाकियेको लिये 
यहाँ आइयेगा-कोठीसे रुपये मिल जायेंगे।” मेने तत्क्षण जीवानन्द 
विद्यासागर कलकत्तेको पुस्तक वबी० पी० से भेज देनेकी लिख दिया। 
पुस्तके यथासमय आ गई, तथा कोठीसे रुपये भी मिल गये । 

अस्तु, अब मेरा अध्ययन सुचारु रूपसे चलने लगा। मेरे गुरुजी 
आरा-नागरीप्रवारिणी सभाके सस्थापक, मन्त्री या यो कहिए उसके 
सर्वे-सर्वा थे। हिन्दीके प्राय सभी समाचारपत्र वहाँ आया करते थे । 
अतः मुझ भी हिन्दीकी कुछ गन्ध लग गई थी। गुरुजीसे बा० देव- 
कुमारजीकी बड़ी मधुर मेत्री थी। सभाके लिए आर्थिक साहाय्यकी आव- 
श्यकत्ा होनेपर मुरुजी आपसे उसकी पूतिकी अपेक्षा करते थे। क्योकि 
सा्वजनीन साह्ाय्याषेक्ष्य कार्यों आपकी ओदायंपूर्ण दानधारा बड़े प्रखर 
वेगसे प्रबाहित होती थी । एक दिन गुरुजीने मुझसे कहा कि “बाबू देव- 
कुमारजीन अपने कष्ठवर्थीय बच्चेको हिन्दी पढ़ानेके लिए मुकसे एक 
छात्र देनेको कहा है। तुम्हें ही वहाँ भेजनेकों मेंने सोचा है। एक पत्र 
में दिये देता हैं, इसे लेकर तुम उनसे मिलो ।” 

उन दिनों दुर्दान्त दमेकी व्याधिसे ग्रस्त होनेके कारण जाप कोठी 
छोड़कर सपरिबार अपनी मेनेजरी कोठीमे ही रहा करते थे । मैंने वहीं 
जाकर ग््‌रुजीका दिया हुआ परिचयपत्र आपको दे दिया । पत्र पढ़कर और 
मेरी ओर देखकर आपने कहा कि “परीक्षा पास कर ली ।” मैंने संकु- 
चित होकर कहा, नही श्रीमान्‌ ! क्यों ? मेने कहा कि पाँच आणीके 

भरणपोषणके अस्त-व्यस्तोसें समुचित अध्ययन नहीं होनेके कारण में 
असफल रहा। कुछ चिन्तित हो ठुड्डीपर हाथ रखकर आपने कहा- 
“आपके ऊपर परिवार-पोषणका भी भार हे ? साधारणतया कितनेमें 
आप अपनी गृजर कर लेते हैं ?” मेने कहा कि “दस रुपयेमें ।” वस्तुतः 
मेरे जैसे साधारण व्यक्तिके लिए जब कि पक्की तौलसे १४ सेरका चावल, 
१३ सेरका आटा, १३ सेर की दाल और १ रु० में पौने दो सेरका घी 
मिलता था-प्रति व्यक्ति २ र० मासिक भोजनाच्छादनके लिए पर्याप्त थे। 
इन दिनो तो प्रतिप्राणीके ३५ रु० पड़ जाते है पर भोजनाच्छादन अनुपाततः 
निक्ृष्टतम । आपने कहा कि १० रु० के लिए कितने घट लग जाते है । 
कहा कि ५-६ घटे । आपने कहा कि पडितजीसे मेने कहा था कि १२ बजे 
से ४ बजेतक हिन्दी पढानेके लिए एक छात्र दे, जिन्हें १० रु० वेतन 
मिलेगा। पर में अब सोच रहा हूँ कि आप १२ से २ ही बजेतक पढायें और 
१२ रु० मासिक आपको कोठीसे मिलेगा, किन्तु परिश्रम करके इस 
साल परीक्षा पास कर ले। अन्यथा में समभूँगा कि आप विद्यार्थी नही 
प्रत्युत केवल अर्थार्थी हे। परीक्षा पास कर लेनेपर आपकी वेतनवृद्धि 
की भी चेष्ठा की जायगी । आप आज ही से पढाना प्रारंभ कर दे। मुझे 
तो मुँहमाँगी-मुराद मिली-मनमें कहा कि में आज अपने सौभाग्य-सुरतरुके 
आश्रयमें आ गया। अस्तु, चि० बडे बब्बू (बा० निर्मलकुमारजी) बुलाये 
गये । आप भीतर बँगलेसे निकल आये | अवस्था लगभग आठ सालकी 
होगी । दुबले-पतले लालिमा लिये हुए तेजस्विताकी प्रतिमूति चि० 
निर्मलकुमारजीको देखकर मुझे बडी प्रसन्नता हुई। 'यही पं० जी आजसे 
आपको पढायेगे-किताब कापी लेते आइये । बाबू साहबके निकट ही 
एक क़ालीन बिछी चौकीपर मे बेठ गया । चि० बडे बब्बू हिन्दीकी एक 
पुस्तक और दो-एक कापियाँ लिये मुझ अदृष्टपूर्वे अध्यापकको एकटक 
देखने लगे। मेने पढ़ाना प्रारम्भ कर दिया। यो मेरा अध्यापन अवि- 
चिछिन्न रूपसे चलने लगा। प्रतिदिन आपके निकट मुझे पढ़ाना पड़ता 

था। भले ही विद्येष पढ़े-लिखे न हों, पर ब्राह्मण प्रकृत्या अपनेको वर्ण- 

रेरे 

ज्येष्ठ तथा ज्ञानज्येष्ठ समभनेमें भूल नहीं करते थे । अतः मेरी धारणा 
थी कि बाबू साहब एक बडे ज़मीदार हे। थोड़े-से पढे-लिखे होगे । आपको 
हिन्दीकी विशेषज्ञता कहाँ ? यही कारण था कि बिना कुछ सोचे-समझे 
निर्भकितापूर्वक पढ़ाता था । एक दिन किसी दोहेका अर्थ उल्टा-सीधा 
पढा रहा था। आप भट टोक बैठे-पं० जी क्या पढ़ा रहे हे ? मेने कहा 
कि यह दोहा । आपने कहा इसका अन्वय और हछाब्दार्थ तो कहिये। 
मेने जरा सभमलकर अन्वय और शब्दार्थ कह दिया। तब इसका अर्थ 
क्या होगा ? उसका प्रकृत अर्थ भी मुझसे आपने कहलवा दिया । और 
कहा कि पहले आपके कथित अर्थसे इस अर्थम कुछ अन्तर है ? मेने सकु- 
चित होकर कहा कि में अशुद्ध पढ़ा रहा था। मेरे सिरपर मानो सौ घड़े 
पानी पड़ गये। स्तब्ध और कुण्ठितकण्ठ देखकर मुझे आश्वासन देते 
हुए आपने कहा कि अध्यापकको छात्रोको पढ़ानेमे जल्दबाजी नहीं करनी 
चाहिए । आप दोहेका अन्वय तथा शब्दार्थ जानते हुए भी इनका सदुपयोग 
नही कर, शीघ्रतामे मनमाना अशुद्ध अर्थ कर रहे थे। अस्तु, अबसे ऐसी 
शीक्षता पढानेमे न करे। मेने डेरेपर आकर गुरुजीसे यह घटना कही । 
आपने कहा कि बाबू देवकुमारजी अन्यान्य जमीदारों और कोठीवालोकी 
तरह गद्दीपर बैठे निरक्षरताका निदर्शन बन हमेशा चापलूसोसे घिरे रहकर 
अपने जीवनको कृतकृत्य तथा धन्यधन्य समभनेबालोमेसे नहीं हें । यह 
एक सुदक्ष, ग्रेजुएट, उर्दू-फ़ारसीके अतिरिक्त हिन्दीके अच्छे मर्मज्ञ हे । 
अपने सामाजिक पत्र “हिल्दी जेन गज़ट” के सफल सम्पादक हें। जैन 
महासभाके किसी वार्षिकोत्सवके वह सभापति भी हो चुके हैं, जिनका 
गवेषणापूर्ण भाषण मेने जैन पन्नोंमे पढा हे । आप पटना ला कालेजमें भी 
६-७ महीने तक अध्ययन कर चुके हे। बा० देवकुमारजी सस्कृतके 
अधिक जानकार नहीं होनेपर भी सस्क्ृतके अनन्य प्रेमी हे। क्योंकि 
अपने एकमात्र अनुज बा० धर्मकुमारजीको अग्रेजीके साथ संस्क्ृतके एक 
अच्छे पण्डित रखकर उच्च शिक्षा दिलवाई | बा० धमंकमारजी धारा- 
प्रवाह संस्कृत बोलते और लिखते थे। क्योंकि, व्युत्पत्तिके साथ 

उन्होंने कौमुदी पढ लो थी। ऐसे होनहार एवं १८ बर्षकी उम्रमें ही 
बी० ए० में पढ़नेवाले अपने दक्षिण भुजतुल्य भाईकी अप्रत्याशित मृत्यु हो 
जानेके कारण बा० देवकुमारजीके स्वास्थ्यको बड़ा गहरा घकका लगा है + 
इनका उत्तरोत्तर ह्ासोन्मुख स्वास्थ्य देखकर भावी दुघेटनाकी चिन्ता 
हम मित्न-मण्डलीको सदा डाँवाडोल किये रहती है। संस्क्ृत पंडितों 
तथा छात्रोके लिए देववक्षप्रतिम बा० देवकुमारजी स्वास्थ्य-सम्पन्न होकर 
चिरायुष्मान रहें, यही शुभ कामना सबोके अन्तस्तलमें सदा जागरूक 
रहती हैं। इनकी दुष्टान्तभूत चरित्रनिर्मलता, सत्यवादिता, सहृदयता, 
विद्यारसिकता एवं परदु.खकातरता आरा अग्रवाल मण्डलीको ही नही, 
प्रत्युत बडे-से लेकर छोटे तक सर्वसाधारण जनताको इनमें सच्ची श्रद्धा 
प्रकट करनेको विवद्ञ किये रहती है। तुम अपना अहोभाग्य समझो 
कि इनके आश्रयमें पहुँच गये । तुम्हें २ घंटेके ४ रु० के बदले १२ रु० 
मासिक छात्रवृत्ति दे रहे हे न कि पाठनवृत्ति । 

मेरा अध्यापन अबाध गतिसे चलने लगा, एव गृरुजीसे बाबू साहबका 
प्रकृत परिचय पा और गुणवर्णन सुनकर में बड़ा ही प्रभावित हुआ तथा 
साथ ही अब आपको बहुत निकटसे देखने भी लगा । आपके यहाँ अन्यान्य 
विषयोके विद्वानोंका भी समागम रहता था। कभी किसी मौलवोको 
हाथमें तसवीर लिये बातें करते देखता था तो कभी किसी पण्डितको 
तात्तविक बिचार करते। मयूरपिच्छधारी कौपीनी जैन साधुओंके आगे 
तो भक्तिबि छल एवं प्रणत मेत्तें आपको अनेक बार देखा था। हाँ, आरा 
के आस ही पास रहनेवाले प० मुरलीधर शर्मा नामक एक अच्छे नैयायिक 
विद्वन्‌ सदा आपके पास रहा करते थे। जब-तब बाबू साहबको पं० 
जीसे शास्त्रीय विचार-विनिमय करते भी में देखता था। पं० जी बड़े 
ही निःस्पृह, चिन्तनशील, आध्यात्मिकतासे ओत-प्रोत तथा ज्ञानगरिमासे 
गभीर प्रकृतिके जान पड़ते थे, किन्तु दुःखकी बात हैँ कि पण्डितजीने 
अपने लिए “व्याघूचर्मावृत शुगाल' की लोकोक्तिको ही चरितार्थ कर 
दिखाया । क्योंकि कालान्तरमें मुझे ज्ञात हुआ कि पं० जीके गाँवके निकट 

ही बाबू साहबके सैकड़ो बीघे जीरातके खेत हे। दर्शनशास्त्रकी पाठ- 
शाला खोलकर में निश्चिन्त हो घरपर ही छात्रोको पढाना चाहता हूँ यह , 
कहकर आपसे ५० बीघे ज़मीन उन्होंने वृत्ति रूपमें लिखवा ली, जिसका 
मूल्य कमसे कम ५० हजार रुपये होता है, किन्तु प्रस्तावित पाठशाला 
अपने रूपमें न रहकर पं० जीके परिवार-पोषणमें ही परिणत हो गई । 
अन्तमें पं० जीने बहुत दिनों तक पागल होकर बड़े कष्ट्से ऐहिक लीला 
समाप्त की । किसीने सच कहा है- धोखा खाना कही अच्छा है, धोखा 
देनेकी अपेक्षा ।” 

बाबू साहबमें एक अपू्वता मेने यह देखी कि आप कभी हँसते नहीं 
थे। आपसे बातें करते अन्यान्य शिक्षित समुदायकों प्रसंगानुसार ठहाका 
लगाते में भले ही देख लूँ। हाँ-पण्डिताचार्य स्वामी नेमिसागर वर्णकि 
साथ जब धामिक बातें छिंड जाती थी तो हास्यप्रसगपर कभी-कभी आपके 
प्रशान्त मुखमडलपर स्मितमुद्राकी एक क्षीण रेखा बिजली-सी कौध जाती 
थी। वस्तुतः हमारे पण्डिताचार्य वर्णीजी महाराज विशुद्ध वीर, करुण, 
हास्य एवं शान्तरसका अवतरण करनेमे सिद्धहस्त हे । आप ही जैसे कर्मठ 
सच्चे साधुओंकी समाजको आवश्यकता है । 

में ऊपर एक जगह कह आया हूँ कि आप साव्वेजनीन कार्योमें भाग 
लेना अपना पुनीत कत्तेव्य समभते थे। ऐसी दश्शामें अमर भाषा संस्कृत 
की दौहित्री, प्राकृतकी पुत्री तथा अन्यान्य अपक्रश भाषाओकी सहेली 
आयंभाषा हिन्दीकी ओर आपकी सदय दृष्टि होनी अस्वाभाविक बात 
नहीं थी । उन दिनो गुरुजीके सम्पादनमें आरा नागरीप्रचारिणी सभासे 
पुस्तकें प्रकाशित होती थी । तकंशास्त्र नामकी भी एक पुस्तक प्रकाशित 
हुई थी। एक बार सभामें एक विशेष बेठकका आयोजन हुआ था। 
उस बैठकमें सम्मिलित हो आपने उक्त पुस्तकके लेखकको एक सुवर्णपदक- 
से पुरस्कृत कर सम्मानित किया था। युगोकी बात है, पृज्य गुरुजीके 
मूँहसे मेने सुना था कि जिस समय बाबू देवकुमारजी मृत्युशय्यापर पड़े 
हुए अन्यान्य अपनी संस्थाओंके लिए निर्बाध स्थायी रूपसे मिलनेवाली 

मासिक वृत्तिके निमित्त अपनी लाखोकी भू-सम्पत्ति अन्तिमवृत्ति दानपत्र 
(&०0०५४४४००५) में लिखवाकर उसे राजमसुद्रांकित (/८००४८८०८० ) 
कर रहे थे, उस समय उन्होने आरा ना० प्र० सभाको भी याद कर मुझे बुल- 
वाया था, किस्तु पार्व॑वर्ती लोगोने टालमट्ल कर दिया । अन्यथा सभाके 
लिए भी कुछ न कुछ मासिक वृत्तिकी स्थायी व्यवस्था अवश्य कर देते । 
जो हो, आपकी अल्तिमावस्थाकी सच्चेष्टाने हिन्दीकी व्यापकता तथा 
प्रामाणिकताके प्रसारके लिए अलक्षित रूपसे अमूल्य तथा असीम 
“जैन सिद्धान्त भवव (४९ एक उक्ा। 0लल्यॉके 7/ं0फक्षाए ) 
में इकट्ठा रक्खा है । यहाँ हिन्दीके प्राणस्वरूप अपभर शकी अपूर्व निधियाँ 
संचित है, जो देशी भाषाओकी एक सबल श्यूखला हे । साथ ही इस “जैत 
सिद्धान्त भवन” को प्राक्कालीन विषयकोदिदोकी जिज्ञासा-पिपासाकी 
परितृप्तिके लिए उनके साध्यकी सिद्धिका असाधारण साधत समझता 
कोई अत्युक्ति नहीं कहा जायगा । 

आप धामिक शिक्षा तथा संस्कृत-प्रसारके प्रबल पक्षपाती थे। 
क्योकि आपने बच्चोको धमेशिक्षापूवक सस्क्ृत पढानेके तिमित्त पं० 
लालारामजी शास्त्री (संभवत: किसी प्रतिमा विशेषको दीक्षा लेनेंसे 
अब आपका परिवर्तित नाम ज्ञानानन्दजी हू) को बड़े आग्रहके साथ बुलाकर 
सम्मानपूर्वक रक्खा था । चौबीसो घटे शास्त्रीजीकी ही देखरेखमें रहकर 
दोनो बच्चे कातन्त्र व्याकरण पढ़ते तथा धर्मशिक्षा ग्रहण करते थे । आपकी 
हादिक इच्छा रहती थी कि आराकी जैन जनता अपनी सामाजिक रीति- 
नीतिकी विशुद्ध परम्पराका पालन करनेमें कभी शिथिलता नहीं आने 
दे। क्योकि आप कहा करते थे कि अपने धर्मका मर्म नही जानने एवं 
दैनिक कार्य-क्रममें धर्मको प्राधान्य नहीं देनेसे भारतीयताकी समुज्ज्वल 
प्रभा सदाके लिए निर्वाणप्राय हो जायगी । अंग्रेजी-दाँ लोगोंसे बातें करनेमें 
बड़ी दृढ़ता एवं निर्भीकतासे कहा करते थे कि भारतवषकी आध्यात्मि- 
कता एवं संस्कृतिके सुललित सुवण्णंसूत्रको पावचात्यशिक्षा-दीक्षित बहु- 


के, 


सख्यक भारतीय अपने कन्धेसे उतार फेंकनेमें ही अपती नव्य भव्यता 

तथा आत्मसम्मानवृद्धिकी समुचित सुव्यवस्था समभते हे । सच बात तो 
यह है कि पूर्वपुरुषोके सुसंस्कार अथवा कुसंस्कार आगे आनेवाली पीढ़ियो- 
में अलक्षित रूपसे संक्रान्त होते रहते हें। और उन संस्कारोंका हास 
अथवा विकास मात्रानुसार हुआ करते हे। आपके पितामह बाबू प्रभु- 
दासजी सस्कृतके म्मज्न तथा धर्मप्रवण व्यक्ति थे । यह रहस्य मुझे तब 
ज्ञात हुआ जब में “जैन-सिद्धान्त-भवन, आरा” में पुस्तकालयाध्यक्षके 
पदपर रहकर स्वर्गीय सेठ पद्मराज रानीवालेके सम्पादनमें भवनसे निकलने- 
वाले “जैन सिद्धान्त भास्कर” में निर्जीव-सी कुछ तुकबन्दियाँ दिया करता 
था। उसमें आदिपुराणके मंगलाचरण और प्रशस्ति भी मुझे देनी पड़ी । 
भवनमें संरक्षित आदिपुराणकी प्रति बडी जीणं-शीर्ण थी। उसे बार- 
बार उलठते-पुलटते मुझे देखकर बाबू साहबके पू० मामा बाबू बच्चूलाल 
जीने कहा कि पण्डितजी आदिपुराणकी इसी प्रतिका चि० निर्मलकुमारके 
भ्रपितामह बाबू प्रभुदासजी प्रतिदिन स्वाध्याय करते थे, और सब 
लोग उन्हें पण्डित कहा करते थे। यही कारण है कि परम्परागत यह 
संस्कार उत्तरोत्तर विकासोन्मुख दृष्टिगोचर हो रहा है। 

एक उल्लेखनीय बात मे भूल ही रहा हूँ । बात यह थी कि काशी- 
की यद्योविजय इ्वेताम्बर जैन पाठशालाके अधिष्ठाता परम विद्वान्‌ श्री 
धर्मविजय सूरिजी महाराज पाठ्शालाके १५-२० छात्रों तथा एक व्या- 
करणाध्यापकके साथ आरामें पधारे थे। यहाँ आपका शुभागमन कंसे 
हुआ था, यह मुझे ज्ञात नहीं । क्योकि आरामें इवेताम्बर साधु एक भी नहीं 
था। बहुत संभव है कि धामिक भावतासे ओत-प्रोत बाबू साहब आरा- 
को जनताको कृतार्थ करनेके लिए श्री सूरिजी महाराजको आग्रहपूर्वक 
यहाँ लिवा लाये हो। आप ही सूरिजी महाराजके अनन्य आतिथ्य थे । 
श्री सूरिजी चार-पाँच दिनों तक यहाँ रह गये थे । एक बड़े भारी जैना- 
चाय आये हुए हे, नगरमें इसकी बड़ी धूम थी। श्री शान्तिनाथजीके 
विशाल मन्दिरके सुविस्तृत प्राहृगणर्मे प्रतिदिन आपका प्रवचन होता था, 
जिसका सदुपयोग जैन-मंडली बड़ी श्रद्धासे करती थी। श्री सूरिजीके 

विदाईके दिन बाबू साहबने पू० गुरुजीको भी बुलाया। आपका अन्‍्ते- 
वासी में भला क्‍यों नहीं साथमें रहता ? आपने श्री सूरिजीसे परिचय 
दिया कि हमारे यह पं० जी बिहारके गण्य-मान्य विद्वानोंमें हे । और हम 
सबोका सौभाग्य है कि आप यहीके रहनेवाले है । सूरिजीने अपनी सहज 
शान्तिशीलताकी सुधाधारा प्रवाहित करते हुए जैनदर्शन तथा षड़दशेन 
सम्बन्धी विचार-विनिमय करके कहा कि आप जैसे सद्विवेचक विद्वान्‌ 
ही जैनदर्शनके स्याद्वाद सिद्धान्तके प्रति जो अन्यान्य ब्राह्मण विद्वानोंके 
हृदयमें श्रान्त धारणा घर कर गई है उसे दूर कर सकते है । अन्तमें 
गुरुजीसे आपने कहा कि मेरे साथमें कुछ छात्र आये हुए है । इनकी आप 
परीक्षा ले। गुरुजी प्रत्येक छात्रसे पाठ-विषयक मामिक बातें पूछकर 
उनके सतोषजनक उत्तरसे अत्यधिक प्रभावित हुए। अन्तमें सब 
छात्रोको “राजते महती सभा” यह समस्यापूर्ति करनेको दी। सबोंने 
बहुत शीघ्र भावपूर्ण समस्यापूरतति करके दे दी, किन्तु प्रज्ञाचक्षुजीने 
सब पू्तियोसे विशिष्ट वीररसाप्लुतु ओजोगृणगर्भित अपनी सुन्दर 
पूर्ति सिहनाद स्वरमें कह सुनाई। गुरुजीने सूरिजीसे कहा कि प्रज्ञा- 
चक्षु कालान्तरमें बड़े अपूर्व विद्वान्‌ होगे। यह दिव्य दृश्य देखकर उस 
समय बा० देवकुमारजीका रोम-रोम मानो हर्ष-गद्गद, भक्तिबि छ्धल एवं 
तन्मय-सा हो रहा था । ज्ञात होता था कि आपकी धर्मप्रवणता तथा विद्या- 
रसिकता रूपी उत्ताल तरंगमय समद्र अपनी सर्यादाका अब उल्लंघन 
करना ही चाहता है । अन्तमं आपने प्रचुर मात्रामें बहुत मूल्यवान्‌ द्रव्यादि- 
से सभी छात्रों और अध्यापक महोदयकों पुरस्कृत कर अपनी अनुत्तर 
उदारता एवं वीतरागताका परिचय दिया । अन्ततोगत्वा आपके भक्त्ति- 
भरित तथा सात्त्विक आतिथ्य-सत्कार और नंष्ठिकतासे परम प्रसन्न एवं 
प्रभावित होकर सूरिजीने कहा कि बा० देवकुमारजी बड़े ही नि३छल 
एवं दूरदर्शी जैन धर्मात्मा हे । यदि अन्यान्य घनी-मानी जेनी भी आप ही 
के समान धर्म और विद्याके प्रचारसे समाजोत्यानकी चेष्टा करें तो जैन- 
चर्ंका भहत्त्व व्यापकताको धारण कर ले और “जैन” छब्दके पीछे जो 


जु२० जैन-जागरणके अ्रग्नदूत 


इ्वेताम्बर और दिगम्बर ये मतभेदसूचक शब्द जुड़े हुए हे-कालान्तरमें 
निरथ्थकसे जान पडने लगे। 

दक्षिण प्रान्त हिन्दू और जैनधर्मका एक दुलंडुष्य दुर्ग-सा है। 
अथवा सनातन भारतीय सस्क्ृतिका एक जीता-जागता मूत्ते प्रतीक उसे 
कहा जाये तो कोई अत्युक्ति नहीं होगी । मेरे सस्मरणीय बाबू साहब 
अपने प्रभविष्ण्‌ भ्राताके निधनजन्य औदासीन्यसे उद्भ्रान्त-से हो दक्षिण- 
तीर्थयात्राकी धुनमे लग गये और अविलम्ब स्वजन परिजन दल-बलके 
साथ सपरिवार यात्राकों निकल पडे । साथ ही वहाँ स्वामी नेमि- 
सागरजी वर्णीका सम्मिलन सोनेमे सुगन्धका काम कर गया । वहाँ आप- 
की दर्शनीय वस्तुओमे प्राथमिकता थी श्ञास्त्र-भाडार की । धर्मकी 
ज्ञानगरिमाका अनन्य साधन शास्त्रोंको दीमक, कीडो-मकोडोका खाद्यान्न 
बनते देखकर आपके रोगटे खडे हो गये। दक्षिणके शास्त्र-भाण्डारके 
अधिपति शास्त्रोका दर्शन कराना शास्त्रापमान समभते थे, किन्तु 
बहुत अनुनय-विनय करने तथा वर्णीजीके सहयोगसे श्ञास्‍्त्रोंके दर्शन करनेमे 
आपको अधिक अडचन नहीं पड़ी । जिस जैनधर्मका दिव, शास्त्र, गुरु! 
इन जिदेवोके अतिरिक्त दूसरा कोई आधार हैँ ही नही, उसके एक महत्त्व- 
पूर्ण सर्वत्तिम अग (शास्त्र) की ध्वसोन्मुखता देखकर भला किस धर्मात्मा 
का हृदय नहीं दहल उठेगा ? अस्तु, भाण्डारोमे अरक्षित शास्त्रोकी अपनी 
ओरसे अलमारियो तथा बेप्टनके कपडेका पर्याप्त प्रबन्ध कर वहाँ तात्का- 
लिक रक्षाकी व्यवस्था अपनी ओरसे आपने कर दी। दक्षिण प्रान्तस्थ 
सभी शास्त्रागारोकी आपने छान डाला। जहाँ जैसी आवश्यकता थी, 
उसकी पूति कर शास्त्ररक्षा करना ही एकमात्र ध्येय अपना बनाते हुए 
तीथंप्रवाससे आप लौटे, किन्तु स्वास्थ्य आपका साथ देनेसे विरक्‍्त हो 
चला । अतः मृत्युमहोत्सवका दिवस निकटस्थ देखकर शास्त्ररक्षा-विषयक 
अपना अन्तिम उद्गार निम्नाकित रूपमे प्रकट किया, जो भवनमे सर- 
क्षित आपके चित्रके नीचे अकित हैँ - 

“आप सब भाईयोंसे और विशेषतया जैन-समाजके नेताओसे 


सेठ देवकुमार जु२३ 


मेरी अन्तिम प्रार्थना यही है कि प्राचीन शास्त्रों और मन्दिरों और शिला- 
लेखोकी शीघ्रतर रक्षा होनी चाहिए क्योकि इन्हीसे संसारमें जैनघर्मके 
महत्त्वका अस्तित्व रहेगा। में तो इसी चिन्तामें था, किन्तु अचानक 
काल आकर मृर्भ लिये जा रहा है। मैंने यह प्रतिज्ञा की थो कि जबतक 
इस कार्यकों पूरा न कर दूंगा, तब तक ब्रह्मचयेका पालन करूँगा । बडे 
शोककी बात है कि अपने अभाग्योदयसे मुझे इस परमपवित्र कार्यके करने- 
का पुण्य प्राप्त नही हुआ, अब आप ही लोग इस पवित्र कार्यके स्तम्भ-स्वरूप 
हैं, इसलिए इस परम आवश्यक कार्यका सम्पादन करता आप सबका परम 
कर्तेग्य है ।” 


यह भीष्मप्रतिज्ा आपने तीस वर्षकी अवस्थामे की थी। जैन- 
समाजके प्रति आपका यह कारुणिक अतएवं मारभिक निवेदन पढ़कर मुभे 
रामवनवासकी बात याद आ जाती हैं। अवध-नरेश राजा दशरथकी 
आज्ञासे राम, सीता और लक्ष्मणको सुमन्तने रथमें बेठाकर बनमें पहुँचा 
दिया है। बटवृक्षेके नीचे राजवेश-भूषाका परित्याग कर बदक्षीरसे 
रामचन्द्रजी अपनी तथा लक्ष्मणजीकी जटाकी रचना कर तपस्वी वेषकी 
सज्जासें सज्जित होने लगे। उस समय वृद्ध सचिव सुमन्तजीने यह 
दुदृ श्य देखकर कहा था “हा! हन्त ! दुर्देव !!! जिन रघुवशी 
राजाओने चौथेपनमें राज्य-शासनभार अपने पृत्रोकों सौपकर संन्यास 
निमित्त बनका आश्रय लिया था, उसी रघ्‌ कुलके ये नवांक्र दुधमुँहे बच्चे 
बनमें तपस्वियों-जैसा बाना बनाकर रह रहे है ।” म॑ जन सिद्धान्त-भवनमें 
वर्षो लगातार लायबज्रेरियनके पदपर रह चुका हूँ । तीर्थयात्रियोमे बहु- 
सख्यक जन यात्री भव्नमे आपके चित्रके नीचे समुद्धत आपका हृदय- 
द्रावक मासिक निवेदत पढ़कर रो पड़ते थे, और विवश हो मेरी भी 
आँखे भर आती थी। 


बाबू साहब बड़ी अबोधावस्थामें अपने दोनों बच्चोंको छोड गये 


थे, किन्तु बाघके बच्चोंको सिखावे कौन ? यह जनश्लुति चरितार्थ 


अं 


२२ जैन-जागरणके अग्रदूत 


हो रही हे । आपके चि० पुत्र और पोते आपकी लक्ष्यसिद्धिके लिए अथक 
परिश्रम कर रहे है। इसके निदर्शनरूप आपके नाभका देवाक्षर नामका 
सुविशाल प्रासाद तथा जेन सिद्धान्त-भवनका भव्य भवन ही पर्याप्त है । 
आपकी अनुजवध्‌ ब्रह्मचारिणी पण्डिता चन्दाबाईजीन तो जैन बाला- 
विश्वाम द्वारा आपकी कीतिमें चार चाँद लगा दिये है। सच पूछिए तो 
बा० देवकुमारजीकी वैद्युतरूप चेष्टासे सबके सेब अनुप्राणित हो रहे हे । 
--क्ञानोदय काशी, 
झगस्त १६७१ 





जअन्म--- श्द७७ ई० 


स्वर्गवास-- १० अगस्त १९२३ ई० 


सेठ जस्बूप्साद जेन रहस 
श्री कन्हेयालाल मिश्र प्रभाकर 


86 याः समाज सो जाये, कोई साथ न दे, तब भी मैं लड्॒‌गा ! ” 

राज्यने सम्मेदशिखरजीका तीर्थ श्वेताम्बर समाजको बेच 
दिया था और उससे तीन प्रईन उभर आये थे । इबेताम्बरोका आग्रह था कि 
हम दिगम्बरोकों इस तीथथेकी यात्रा न करने देगे, यह दिगम्बरियोका 
घोर अपमान था, यह पहला प्रश्न | राज्यको तीर्थ बेचनेका अधिकार 
नही है, क्योकि तीर्थ कोई सम्पत्ति नहीं है, यह दूसरा प्रइन । और तीर्थ 
के सम्बन्धमें दिगम्बरोके अधिकारका प्रश्न । 


दिगम्बर समाजका हरेक आदमी बेचैन था, पर कोरी बेचनी क्‍या 
करेगी ? यहाँ तो आगे बढकर एक पूरा युद्ध सिरपर लेनेकी बात थी, 
उसके लिए प्राय: कोई तैयार न था | इतने विशाल समाजमें एक सिर 
उभरकर उठा, एक कदम आगे बढा और एक वाणी सबके कानोमें प्रति- 
ध्वनित हुई-- 

“सारा समाज सो जाये, कोई साथ न दे, तव भी में लद॒गा । यह 


दिगम्बर समाजके जीवन-मरणका प्रश्न हैं। मे इसकी उपेक्षा नहीं कर 
सकता ! ” 


सेठ जम्बूप्रसाद घर 


यह सहारनपुरके प्रख्यात रईस ला० जम्बूप्रसादजीकी वाणी थी, 
जिसने सारे समाजमें एक नवचेतनाकी फुहार बरसा दी । मीठे बोल 
बोलना भले ही मुश्किल हो, ऊँचे बोल बोलना बहुत सरल है । इस सरलता- 
में कठिनताकी सृष्टि तब होती है, जब उनके अनुसार काम करनेका समय 
आता है। लालाजीने ऊंचे बोल बोले और उन्हें निबाहा, ५० हजार 
चाँदीके सिक्के अपने घरसे निकालकर उन्होने खर्च किये और श्री ला० 
देवीसहायजी फीरोज़पुर-निवासी एवं श्री तीर्थक्षेत्र कमेटी बम्बईके कन्धेसे 
कन्धा मिलाकर पूरे ढाई वर्ष तक रात-दिन अपनेको भूले, वे उसमें जुटे 
रहे और तब चैनसे बैठे, जब समाजके गलेमें विजयकी माला पड़ चुकी । 

मुक़दमेके दिनोंमें ही उनकी पत्नीका भयंकर आपरेशन हुआ । 
मृत्यु सामने खड़ी थी, जीवन दूर दिखाई देता था, सबने चाहा कि वे पास 
रहें, पर उन्हें अवकाश न था, वे न आये । यह उनकी धुन, उनकी लगन 
की एक तस्वीर है, बहुत चमकदार और पूजाके लायक, पर यह अधूरी 
है, यदि हम यह न जान लें कि तब लाला अम्बूप्रसाद किस स्थितिमें थे, 
जब समाजके अपमानका यह चैलेंज उन्होंने स्वीकार किया था। 

सन्‌ १८७७ में जन्मे और १६०० में इस स्टेटमें दत्तक पुत्रके रूप 
में आये । तब वे मेरठ कालिजके एक होनहार विद्यार्थी थे। १८६३ में 
उनका विवाह हो गया था, पर विवाहका बन्धन और इतनी बड़ी स्टेटकी 
प्राप्ति उनके विद्या-प्रेमको न जीत सकी और वे पढते गये, पर कृटुम्बके 
दूसरे सदस्य स्टेटके अधिकारी बनकर आये और मुकदमेबाजी शुरू हुई । 
यह जीवन-मरणका प्रइन था, कॉलेजको नम॒स्कारकर वे इस संघर्षमें आ 
कूदे और १६०७ में विजयी हुए | स्व० पण्डित मोतीलाल नेहरू प्रिवी- 
कौसिलमें आपके वकील थे और आपकी विजय, किसी विवाहित युवाके 
दत्तक होनेकी पहली नजीर थी । यह विजय बहुत बड़ी थी, पर बहुत 
मेंहगी भी। स्टेटकी आथिक स्थितिपर इसका गहरा प्रभाव पड़ा था 
और आप उसे संभाल ही रहे थे कि झिखरजीका आह्वान आपने स्वीकार 
कर लिया । 


ण्२्द जैन-जागरथके अग्रदूत 


हमने ला० जम्बूप्रसादजीको नही देखा, पर इस सारी स्थितिकी 
हम सही-सही कल्पना करते हे, तो एक दुढ आत्माका चित्र हमारे सामने 
आ जाता हैं। आँधियोमें अकंम्प ओर संघर्षोर्में शान्‍्त रहनेवाली यह 
दृढ़ता, परिस्थितियोकी ओर न देखकर, लक्ष्यकी ओर देखनेवाली यह 
वृत्ति ही वास्तवमें जम्बूप्रसाद थी, जो लाला जम्बूप्रसाद नामके देहके भस्म 
होनेपर भी जीवित है, जागृत है, और प्रेरणाशील है । 

इस तस्वीरका एक कोना और हम माँक लें। अबतक देखें तीनों 
कोनोमें गहरे रग हैं, दृढताके और अकम्पके, पर चौथे कोनेमें बड़े 'लाईंट 
कलर' हे--हल्के-हल्के भिलमिल और सुकुमार । 

धर्मके प्रति आस्था जीवनके साथ लिये ही जैसे वे जन्मे थे । कॉलेज 
में भी'स्वाध्याय-पूजन करते और धर्म-कार्योमें अनुरक्त रहते । कॉलेजमें 
उन्हें एक साथी मिले ला० धूर्मासह । ऐसे साथी कि अपना परिबार छोड़कर 
मृत्युके दिन तक उन्हींके साथ रहे । ला० जम्बूप्रसादके परिवारमें इसपर 
ऐतराज़ हुआ, तो बोले--में यह स्टेट छोड़ सकता हुँ, धूमसिहकी नहीं 
छोड़ सकता, और वाकई जीवनभर दोनोने एक दूसरेको नही छोड़ा । 

दत्तक पुत्रोका सम्बन्ध प्रायः अपने जन्म-परिवारके साथ नहीं 
रहता, पर वे बराबर सम्पकंमें रहे और सेवा करते चले । अपने भाईकी 
बीमारीमें १०० रु० रोजपर वर्षो तक एक विशेषज्ञको रखकर, जितना 
खर्च उन्होंने किया, उसका योग देखकर आँखें खुली ही रह जाती है ! 

१६२१ में, अपनी पत्नीके जीवनकालमें ही आपने ब्रह्मचर्यका ब्रत 
ले लिया था और वैराग्यभावसे रहने लगे थे। अप्रैल १९२३ में वे देहली- 
की बिम्बप्रतिष्ठामें गये और वहाँ उन्होंने यावन्मात्र वनस्पतिके आहार- 
का त्याग कर दिया । जून १६२३ में उन्होने अपने श्रीमन्दिरकी वेदी- 
प्रतिष्ठा कराई और इसके बाद तो वे एकदम उदासीन भावसे सूख-दू.समें 
समता लिये रहने लगे। 

आरम्भसे ही उनकी रुचि मम्भीर विषयोंके अध्ययन थी--कॉलेज 
में बी० ए० में पढ़ते समय, लॉजिक, फिलासफी और संस्कृत साहित्य 


सेठ जम्बूप्रसाद ७२७ 


उनके प्रिय विषय थे । अपने समयके श्रेष्ठ जैन विद्वान्‌ श्री पन्नालालजी 
न्यायदिवाकर सदेव उनके साथ रहे और लालाजीका अन्तिम समय तो 
पूर्णतया उनके साथ शास्त्रचर्चामें ही व्यतीत हुआ । 


उनकी तेजस्विता, सरलता और धर्मनिष्ठाके कारण समाजका 
मस्तक उनके सामने भूक गया और समाजने न सिर्फ़ उन्हें 'तीर्थभभक्त- 
शिरोमणि' की उपाधि दी, अपना भी शिरोमणि माना । अनेक संस्थाओं- 
के वें सभापति और संचालक रहे और समाजका जो कार्य कोई न कर 
सके, उसके करनेकी क्षमता उनमें मानी जाने लगी । 


समाजकी यह पूजा पाकर भी, उनमें पूजाकी प्यास न जगी। 
उन्होने जीवनभर काम किया, यशके लिए नही, यह उनका स्वभाव था, 
बिना काम किये वे रह नहीं सकते थे । उनकी मनोवृत्तिको समभनेके 
लिए यह आवश्यक है कि हम यह देखें कि सरकारी अधिकारियोके साथ 
उनका सम्पर्क कैसा रहा ? 


उनके नामके साथ, अपने समयके एक प्रतापी पुरुष होकर भी, कोई 
सरकारी उपाधि नही हैं। इस उपाधिके लिए खुशामद और चापलूसी- 
की जिन व्याधियोकी अनिवायंता है, वे उनसे मुक्त थे। उनके जीवनका 
एक क्रम था--आज तो सरकारी अधिकारी ही अपने मिलनेका समय 
नियत करते हे, पर उन्होने स्वयं ही सायंकाल ५ बजेका समय इस कायेंके 
लिए नियत कर रक्खा था। ज़िलेका कलक्टर यदि मिलने आता, तो 
उसे नियमकी पाबन्दी करनी पड़ती, अन्यथा वह प्रतीक्षाका रस लेनेके लिए 
बाध्य था । 


लखनऊ दरबारमें गवनेरका निमन्त्रण उन्हें मिला। उन्होंने यह 
कहकर उसे अस्वीकृत कर दिया कि में तो ५ बजे ही मिल सकता हूँ, विवश, 
गवर्नर महोदयकों समयको ढील देनी पड़ी । आजके अधिकांश धनियों 
का नियम तो दारोगाजीकी पुकारपर ही दम तोड़ देता है। कई बार 
उन्हें ऑनरेरी मजिस्ट्रेट बनानेका प्रस्ताव आया, पर उन्होंने कहा-'मुफ्े 

अवकाञ्ष ही नही है ।” यह उनके अन्तरका एक और चित्र है, साफ और 
गहरा । 

१० अगस्त १६२३ को वे यह दुनिया छोड चले । मृत्युका निमन्त्रण 
माननेसे कुछ ही मिनट पहले उन्होने नये वस्त्र बदले और भूमिपर आनेकी 
इच्छा जताई। उन्हें गोदमें उठाया गया और नीचे उनका शव रखा 
गया । जीवन और मृत्युके बीच कितना सक्षिप्त अन्तर । ला० जम्बूप्रसाद, 
एक पुरुष, सघर्ष और शान्ति दोनोमें एक रस | व आज नही है, किन्तु 
उनकी भावना आज भी जीवित है । 


--अनेकान्त १९४३ 





जन्म--- 

सेठ मथुरादास व्डेया 


श्री 'तन्‍्मय' बुखारिया 


था नाम ? 

“निवास-स्थान ? 

ललितपुर ।' 

ललितपुर ? कौन-सा ललितपुर ? 

“ललितपुर, ज़िला भाँसी ।' 

ज़िला... आ ..आ भॉँसी ई .ई, सेठ मथुरादासका ललितपुर ?” 

अब मेरी बारी थी । साइचय मेने उत्तर दिया--सेठ मथुरादास ? 
सेठ मथुरादासको तो में जानता नहीं । आप शायद किसी दूसरे ललित- 
पुरकी बात कह रहे है ”' 

खैर, होगा । आप जाइए। कमरा न० ११ खाली हूँ, उसमें 
सामान रख लीजिए ।' 

उस समय मेरी आयू लगभग १६-१७ वर्षकी रही होगी । बात 
इन्दौरकी एक धर्मशालाकी हैँ । कमरा प्राप्त करने जब में व्यवस्थापक 
के पास गया, उस समय जो बाते हुई, वही ऊपर अकित हूँ । उस समय 
मेरा ज्ञान, अनुभव और परिचय आदि इतना अत्यल्प था कि यदि में सेठ 
मथू रादासको नहीं जान सका तो यह उचित तथा स्वाभाविक ही था | 
किन्तु, नहीं जानता', उस समय यह मेने कह तो दिया, पर मेरे सहज 
जिज्ञासू और कूतूहलप्रिय हृदयमे, सेठ मथुरादासजीके प्रति परिचयेच्छा 
अवश्य ही अकुरित होकर रह गई और उसीका परिणाम हैँ यह लेख । 
आखिर कौन हे ये सेठ मथुरादास, जिनके नामसे ही ललितपुरकों लोग 
जानने लगे हे, इस कौतूहलने मुझे शान्त नहीं रहने दिया और इसीलिए 

जब यात्रासे घर वापिस आया तो यथावसर और यथाप्रसंग मेने बड़े- 
चुजुगेंसि पूछ-ताछ प्रारम्भ की। उत्तर-स्वरूप उनसे जो कुछ सुननेको 
पमला, वह आज भी मेरे सश्रद्ध हृदयकी चिर-स्मरणीय निधि है, और 
आज जब कि मुझमें इतनी समझ आ गई हे कि में हिन्दुस्तान, गाँधीका 
हिन्दुस्तान”, इस उक्तिमें निहित भावको जल्दी ही ग्रहण कर लेता हूँ, तब 
सोचता हूँ कि सेठ मथुरादासजीसे सम्बन्धित यह जन-कथन, 'ललितपुर, 
सेठ मथुरादासजीका ललितपुर', क्‍या ऐसी ही बड़ी उक्तियोका छोटा 
सस्करण नही हैँ । गाँधीके नामसे, संसार हिन्दुस्तानको जानता है, पर 
क्या यह भी सच नहीं है कि मेरे छोटे-से ललितपुरको लोग सेठ मथुरादास 
के नामसे जानते हे ? 
ऋ्‌ 7 7 

इकेहरा-छरेहरा शरीर, ठिगना कद, ऊँचा और चौडा ललाट, गोरा 
रग, दोनो आँखोके आकारमे इतना कम और सूक्ष्म अन्तर कि बह दोष 
न होकर कटाक्ष बन गया। पहनावेमें महाजनी ढगकी बुन्देलखडी 
घोती अथवा सराई (चूडीदार पायजामा), तनीदार अँगरखा, सिरपर 
मारवाडीसे सर्वथा भिन्न बुन्देलखडी लाल पगडी, गलेमे सफेद दुपट्टा । 
स्वभाव, मातों मोम और पाषाण--दोनोका सम्सिश्रण । क्षण भरमें 
सावेश, क्षण भरमे करुण। बादाम या नारियलकी भॉति ऊपरसे कठोर, 
भीतरसे कोमल--अन्त सलिल, पाषाणके नीचे प्रवहमान निमेर। 
बिना गाली दिये बात नही करेगे, किन्तु गाली वह जो झब्दोंसे तो गाली 
लगे किन्तु भावनामे आशीर्वाद-सी । स्वभावकी इस अप्रियकर विशिष्टता 
के होते हुए भी लोकप्रिय इतने क्वि सरकारकी ओरसे कई वर्षों तक स्थानीय 
स्पुनिसिपल बोर्डके वाइस चेयरमैन नियुक्त होते रहे । एक बार अखिल 
भारतवर्षीय परवार-सभाके सभापति भी चुने गये थे। धर्मसाधना उनकी 
प्रकृति थी और आयुर्वेद हॉबी। फलत: घारमिक और आयुर्वेदिक दोनों 
ही विषयोके सुन्दर ग्रंथोंका विशाल सग्रह किया। पुस्तकालय और 
ओऔषधालयकी स्थापना की । 

दूर-दूर तक उनकी प्रसिद्धिका प्रमुख कारण था, उमका वह समस 
और उदार हृदय, जो क्षेत्रपालजीकी धमंशालासे प्रतिदिन २-४ किन्‍्ही 
भी अनजान-अपरिचित यात्रियोको सस्नेह अपने घर लिवा लाया करता 
था ओर उन्हे सप्रेम तथा ससम्मान भोजन कराके सन्तुष्ट और सुखी होता 
था। उनके इस स्वभावसे सामंजस्य करनेकी दिशामे घरकी महिलाएँ 
इतनी अभ्यस्त हो गई थी कि १५-२० मिनिटके भीतर गरम पूडी और 
दो साग तैयार कर देना उनके लिए अत्यन्त सामान्य बात थी। न जाने 
किस समय अतिथि आजाएँ और भोजन बनाना पड़ जाय, चूल्हा कभी 
बुभ ही न पाता था । * 

ललितपुरका सुप्रसिद्ध मदिर क्षेत्रपाल' उन्हीके परिश्रम और सर- 
क्षणका फल है । एक बार स्थानीय वेष्णवोने उसपर अपना अधिकार 
जोषित किया था, किन्तु यह सेठ मथुरादासजीका ही साहस था कि उन्होने 
उसको अदालती और गरअदालती--दोनो ही तरीक़ोसे लडकर जंन- 
मदिर प्रमाणित और निर्णीत कराया । उनके लिए क्षेत्रपाल सम्मेद- 
शिखर और गिरितार-सा ही पूज्य था। किस प्रकार उसकी यशोवृद्धि 
हो, प्रसिद्धि हो, आ्थिक स्थिति सुदुढ हो, वह तीर्थ, यात्रियोके लिए 
आकर्षणका केन्द्र बनें--यही उनके जीवनकी सबसे बडी महत्त्वाकाक्षा 
थी। उनका प्रिय क्षेत्रपाल, जेनगति-विधियोका एक सक्रिय केचद्र बन 
सके, इसीलिए उन्होने, वहाँ अभिनन्दन पाठशालाकी स्थापना की, जो 
अभी थोडे दिनो पहले ही बन्द हुई हैं। क्षेत्रपालके प्रति, सेठजीके मोह 
की पराकाष्ठा थी कि वे अपने पीनेके लिए जल भी, एक मील दूर क्षेत्रपाल 
स्थित कुएसे ही मेंगाया करते थे । क्षेत्रपालके निकटस्थ कुछ भूमि, उन्होने 
स्थानीय जैन-समाजसे कुछ विशेष शर्तोंपर प्राप्त कर, अपने लिए एक 
बगीचेका निर्माण कराया था, जो आज भी है। प्रतिदिन प्रात.काल ही 
इस बगीचेस़े फूल्ोंकी एक बडी टोकरी उन्तकी दृकानपर पहुँच जाया 
करती थी कि नगरके किसी भी व्यक्तिको-विशेषतया हिन्दुओको, जिन्हे 
पूजाके लिए फूल अभीष्ठ होते हें, वे सहज-सुलभ हो सकें। जब तक 

जीवित रहे, प्रतिदिन प्रातः: और सायकाल क्षेत्रपाल जाकर पूजन करना 
तथा शास्त्र-प्रवचन सुनना--उनकी नियमित रुचि थी क्षेत्रपालमें 
स्‌ न्दर धामिक ग्रंथोका सम्रह हो सके, इस इच्छासे उन्होंने न केवल बहुत 
से बहुमूल्य ग्रंथोंको प्रयत्नपूर्वक प्राप्त ही किया बल्कि बहुत-से लिखघारियों 
(हाथसे प्रंथोंकी नकल करनवाले लेखकों) को आश्रित रखकर उनसे 
भी ग्रंथ लिखाये । 

उनकी पारिवारिक आ्थिक स्थितिकी आज जो सबलता हैं, उसका 
बहुत बडा श्रेय उनके व्यवसाय-कौशलको ही है । बम्बई, टीकमगढ़, मह- 
रौनी, पछार, बामौरा, चँदेरी, हरपालपुर आदि-आदि कई मडियोमे 
उनकी गहियाँ थी, जिनकी सुव्यवस्था वे अपने सुयोग्य भतीजे पन्नालालजी 
टडयाके सहयोगसे करते थे । 

उनकी अनुकरणीय विशेषता थी कि इतने निपुण और बड़े व्यौपारी 
होनेपर भी बनियापन' उन्हें छ नहीं गया था । उनके मुनीम, नौकर-चाकर 
जहाँ उनकी गालियाँ सुननेके अवश पात्र थे, वहाँ उनके अत्यन्त उदार संर- 
क्षणके अधिकारी भी। सम्मेदशिखरके आसपास, सम्भवतः कलकत्ता 
या पटना, व्यावसायिक कार्यसे जाकर भी, उनका एक मुनीम वन्दनार्थ 
शिखरजी भी क्यो नहीं गया, इसपर उस मुनीमको उन्होंने इतना डाटा 
कि उसे दूसरी बार, ऐसा ही अवसर आनेपर शझ्िखरजीकी यात्रा करनी 
ही पडी । मार्गमें क्यो उस मुनीमने अपनी एक वक्तकी खुराक़में केवल 
तीन आने ही ख़च किये और इस प्रकार सेठ मथुरादासकी मुनीमीके पद 
को लज्जित किया, इसपर उन्होने उसको इतनी गालियाँ दी कि सुनने 
बालोंको कानोंपर उँगलियाँ रख लेनी पडी । नौकरी करते-करते जो नौकर 
या मुनीम मर गया, उसके बाल-बच्चोंको आजीवन पेंशन देना और उनके 
सुख-दुःखकी खोज-ख़बर एक कौटुम्बिककी भाँति ही रखना--आज कितने 
धनी ऐसा करते हे ? सेठ मथुरादासके लिए यह सामान्य बाल थी ! 

वयोवृद्ध चौधरी पलटूरामजी, जो आज भी जीवित है और सेंड 
मथुरादासजीकी चर्चा आते ही जिनके नेत्र सजल तथा कंठ आई हो उठता 

है, उनके एक प्रकारसे दाहिने हाथ ही थे। ललितपुर-समाजमे, चौधरी' 
जी अपनी पचायत-चातुरीके लिए विख्यात हें। व्यवहार-कौशलकी 
यह देन--उन्होने सेठ मथुरादासजीके चरणोमे बैठकर ही प्राप्त की थी--- 
इसको वे आज भी गव॑ और कृतज्ञतासे स्वीकार करते है, और इन पक्तियो 
का लेखक' चौधरीजीके प्रति क्ृतज्ञता प्रकट करता है कि सेठजीके सम्बन्ध 
में इतनी अधिक और प्रामाणिक सामग्री उन्होने उसको दी । 

सेठजी, एक बार, एक विवाहमे सम्मिलित होने मूँगावली गये 3 
चौधरी पलट्राम भी साथ थे । सहसा न जाने क्या सूफी कि चौधरीजीको 
बुलाकर बोलें--अरे, पल्टुआ ! (चौधरीजीके प्रति यही उनका स्नेह- 
सिक्‍त सम्बोधन था) सुना है, यहाँ जज साहब रहते है ? उनसे मिलना 
चाहिए ।' चौधरीजीने उत्तर दिया--अच्छी बात है, शामको चले 
जले ।' इस सुभावपर चौधरीजीको उन्होने इतनी गालियाँ दी कि चौधरी 
सहमकर रह गये । बोले, अबे पल्टुआ ! इतना बडा हो गया, पर तुभमे 
इतनी अकल नही आई ? में मिलने जाऊंगा ? अबे, वह कामकर कि 
जज साहब खुद अपने डेरेपर मिलने आये ।' 

चोधरीजीमे, चातुययं जन्मजात रहा है, तत्काल बोले--ढीक है; 
दीजिये मुभे तीन सौ रुपये--ऐसा ही होगा ।” रुपयोकी व्यवस्था हो 
गई । बाजार जाकर चौधरीजीने दो-चार स्थानीय पचोको साथ लिया + 
सस्तेका जमाना था । बहुत-सी धोतियाँ, कम्बल, कापियाँ, किताबे, पेंसिले, 
दावाते आदि खरीदी। स्थानीय पाठशालाओके विद्याथियोकों सूच्ति 
किया | गाँवमें जो गरीब थे, उनको ख़बर कराई । सामानको एक 
सार्वजनिक स्थानपर व्यवस्थित किया। पचोको लेकर जज साहबवके 
बेगलेपर पहुँचे । निवेदन किया कि आज सायकाल, स्थानीय विद्याथियों 
और ग्रीबोकों, सेठ मधुरादासजी ललितपुरवालोकी ओरसे पुरस्कार 
वितरित किये जायेंगे; सेठजीकी इच्छा है कि यह कार्य आपके कर-कमलों 
से सम्पन्न हो । जब साहबने प्रस्तावको सहर्ष स्वीकृत किया । कार्य हुआ $ 
सेठजीकी उदारतासे जज़ साहब इतने प्रभावित हुए कि दूसरे दिन उनके 


सेठ मथुरादास टडेयां ण्श्ण 


डेरेपर पहुँचे और उनको अपने घर भोजनके लिए निमंत्रित किया । चौधरी 
जी कह रहे थे कि जज साहबने उस दिन जो स्वागत-सत्कार किया, वहैँ 
आज भी उनकी स्मृतिमें हरा है । 

अपने जीवनमे उन्होंने शायद ही कोई यात्रा ऐसी की हो, जिसमें 
मार्गं-व्यय आदिके अतिरिक्त २००-४०० रु० उनके और भी खर्च न 
हुए हों । विवाह-बारात आदिकी यात्राएँ भी उनके इस स्वभावकी अप* 
वाद नहीं थी। किसीकी भी बारातमे जाते समय घरसे १०-२० सेर 
मिठाई-पूड़ी, काफी पान-सुपारी, इलायची आदि साथमें ले जाता और 
रास्ते भर बारातियोकी इस प्रकार खातिश करते चलना, मानो उन्हीके 
लड़केकी बारात हो, आज किसके द्वारा यह उदारता साध्य है ? तीर्थ, 
विमान, अधिवेशन आदि धामिक या सार्वजनिक यात्राओके समय समस्त 
सहयात्रियोंके सुखदु खका दायित्व, मानो न॑तिक रूपसे वे अपना ही सम- 
भते थे, और अपनी इस वृत्तिके प्रभावमे पैसा तो उदारतापूर्वक वे 
खज करते ही थे, अवसर आ पडनेपर तन-मन देनेमे भी उन्हें संकोच नहीं 
होता था । एक बार प्रवासमें उनके सहयात्री श्री दमरू कठल जब बीसार 
हो गये थे, तो उनके पाँव तक उन्होंने बेभिमक दाबे थे ! 

अपने नगर ललितपुर और प्रदेश बुन्देलखडके प्रति उनके हृदयरमें 
नेसगिक ममता थी। एक बार, कृण्डलपुरमे महासभाके अधिवेशनके 
समय, एक व्यक्ति द्वारा वुन्देलखंडके प्रति अपमान-जनक शब्द कहै जाने 
पर, उन्होने इतना सख्त रुख़ अख्तियार किया कि आराके प्रसिद्ध रईस 
और अधिवेशनके सभापति स्वय देवक्‌मारजी उन्हें मनानेके लिए आये 
गौर मुश्किलसे उन्हे शान्त कर सके । ललितपुरके प्रति लोगोमें सम्मान 
की भावना आये---उनका सर्देव यही प्रयत्न रहा करता था। मस्तापुर- 
रथ-यात्राके समय वे तत्कालीन भावी सिघईसे अपना यह आग्रह स्वीकार 
कराके ही माने थे कि पहले ललितपुरके विमानोका स्वागत किया जाय $ 

उस समय समाज-सुधारके न तो इतने पहलू ही थे और न॑ उनके 
प्रेरक बहुत-से दल ही! समाजमें नारीकी स्थितिके सम्बन्धमें उनका 

दृष्टिकोण बिलकुल सीधा-सादा था । एक इसी विषयमें ही क्यो, जीवनके 
प्रत्येक क्षेत्रमे वे मर्यादा के हामी और पोषक थे। मदिरोमे स्त्रियाँ 
अधिक तडक-भडकसे न आये, उनकी गतिमे नारी-सुलभ लज्जा हो, न कि 
उच्छखल चचलता, उनकी पेनी दृष्टि सदेव यह 'मार्क' करनेके लिए तत्पर 
रहा करती थी । एक बार, सम्मेदशिखर क्षेत्रपर पजाब प्रदेशकी कुछ 
स्त्रियाँ कुएपर बैठी हुई नग्न स्नान कर रही थी। यह दृश्य, सेठजीसे न 
देखा गया । उसी समय कई थान मेँगवाकर, कुछ बल्लियाँ खडी करके 
उनके सहारे एक पर्दा-सा तनवा दिया । 

उनकी धर्म-साधना केवल पूजा पाठ तक ही सीमित नहीं थी। 
सम्भवत यदि कभी अवसर आ जाता तो धर्मके लिए अपने प्राण दे देनेमे 
भी उन्हें सकोच न होता ५ एक बार, स्थानीय जैन मदिरपर, होली खेलने- 
वाले कुछ लोगोने गोबर फेक दिया। खबर सेठजी तक पहुँची | सब 
काम छोड, उसी समय एस० डी० ओ० के पास दौडे गये । एस० डी० 
ओ० अग्रेज था, पर चचिल-परम्पराका नहीं। सेठजीका बहुत सम्मान 
करता था। तत्काल मौकंपर पहुँचकर जाँच कराई। अपराधियोकी 
खोज की । जिन लोगोने यह निद्य हरकत की थी, उन्हीसे गोबर साफ 
कराया गया। नसेनी भी उनको नहीं दी गई। एक दूसरेके कन्धोपर 
चढ़कर ही उन्हें गोबर पोछना पडा । 

इसी प्रकार अहिंसा परमो धर्म.” भी उनका मात्र मौखिक सिद्धान्त 
ही नहीं था। व्यवहारमे भी उसका प्रयोग उन्हें अभीष्ट रहता था। 
एक बार एक गाय भागती-भागती आई और सेठजीके मकानमें घुसती 
चली गई। पीछे-पीछे उसका स्वामी कसाई भी दौडता हुआ आया। 
सेठजीने स्थिति समझी और नौकरोकों आदेश दिया कि वह घरकी अन्य 
गाय-भैसोके साथ थान' पर बाँध दी जाय। कसाई, कसाई पीछे था 
और व्योपारी पहले। मौककों ताड गया। गायके अनाप-दनाप दाम 
भाँगने लगा, किन्तु सेठजीके आगे उसकी एक भी चालाकी न चली । 
उन्होने चार भले आदमियोको बुलाकर निर्णय लिया और उचित मूल्य 
देकर उस कसाईको बिदा किया ! 

निरन्तर देना, और बदलमें कुछ भी पानंकी आशा न करना, उनके 
जीवनका यह आदर्श था। एक बार टीकमगढ़की एक स्त्री' अपने तीन 
भूखे-प्यासे बच्चों-सलहित उनके दरवाज़े आ गिरी । बोली, जन हूँ, तीन 
दिनसे निराहार हूँ। सेठजीने तत्काल उसको ससम्मान प्रश्नय दिया। 
उसके स्नानादिकी व्यवस्था की । भोजनकी सामग्री दी, बेन दिये कि 
वह स्वयमेव शुद्ध विधिपूर्वक बनाकर खा ले। सेठजीको कृतृहल हुआ 
कि स्त्री, वास्तवमें, जैन है या यो ही भूठ बोलती है । पल्ट्राम चौधरी- 
को साथ लेकर, छिपकर उसकी भोजन बनानेकी विधिका निरीक्षण करने 
लगे । स्त्री रसोई बना रही थी, उधर बच्चे भूखके मारे चिल्ला रहे थे । 
सत्रीने पहली ही रोटी तवेपर डाली कि बच्चोंका धैये समाप्त हो गया । 
वे उसी अधकच्ची रोटीको ले लनेंके लिए लपके । सेठजीसे यह करुणाजनक 
दृश्य न देखा गया । उसी समय नौकरके हाथ थोडी-सी मिठाई भेज 
दी । क्षुधातुर बच्चोको सब्र कहॉ ? एक बच्चेने एक साबित लड्डू अपने 
छोटे-से मूहमें टूंस लिया और उसे निगलनेके लिए व्याकुलतापूर्वक रुआसा 
हो उठा। ज॑से-तसे स्त्रीने उसके मुँहमेसे लड़ड़कों तोड़-्तोड़कर निकाला 
और फिर अपने हाथो थोडा-थोड़ा-सा खिलायो । तत्‌पश्चात्‌ हाथ धोकर 
रोटियाँ सेकने लगी । वह जेन थी और विधिपूर्वक ही उसने भोजन बनाया 
खाया । सेठजी सन्तुष्ट हुए, किन्तु साथ ही क्षुधाजनित व्यथाकों साक्षात्‌ 
देख इतने विगलित भी हुए कि वे उस दिन एकान्तमें बेठकर घटों रोते 
रहे । उस स्त्री और उसके बच्चोको रोटी-कपडों और वेतनपर नौकर 
रख लिया । मरते समय वेतन-स्वरूप जमा हुए उसके रुपये तथा अपनी 
ओरसे भी २५० रु० देकर उसको इन शब्दोंके साथ बिदा किया कि शायद 
उनकी मृत्युके बाद उनके उत्तराधिकारी उसके साथ निर्वाह न कर सकें, 
अत' वह जाये और उन रुपयोसे कोई छोटी-मोटी पूजीकी जीविका प्राप्त 
करके गुज़र करे । 

चाहे पारिवारिक हो चाहे सामाजिक, चाहे नागरिक हो, चाहे 
आदेशिक, जीवनके प्रत्येक क्षेत्रमें उनकी उदारता स्पष्टतया परिलक्षित थी । 

अपनी पुत्री शान्तिका विवाह किया तो इस धूमधामसे कि बारात देखनेके 
लिए आसपासके गाँवसे इतने आदमी आये कि उस दिल प्रत्येक घरमें 
२-२, ४-४ अतिथि ललितपुरमें थे । प्रत्येक नागरिकके घर मिठाई बायने' 
के रूपमे पहुँचाई गई। कोई भी सामाजिक त्योहार या पर्व ऐसा नही 
होता था, जिसपर सेठजीकी ओरसे समस्त समाजकी 'पगत' नहीं की 
जाती हो । जिस नगर या गाँवकी यात्रा की, वही गरीबों और विद्यार्थियों 
को पुरस्कार वितरित किये । कोई भी याचक चाहे वह चन्दा लेनवाला हो, 
चाहे सामान्य भिक्षुक, कभी उनके दरवाजेसे खाली हाथ वापिस नहीं गया | 

सेठ पैन्नालाल टडेया, उनके सुयोग्य भतीजे थे। पुत्र एक ही हे-- 
हुकमचन्द टडैया, बिल्कुल वही रूपरग; आज भी है। मथुरादासजी 
की न्याय-प्रियता, उदारता, स्वाभिमान-भावना और व्यवहार-कौशल-- 
सौभाग्यवश, स्वभावकी सभी विशिष्टताएँ पन्नालालजीको वशोत्तराधि- 
कारमे मिली थी। सेठ भथुरादासजी द्वारा स्थापित बहुत-सी परम्पराएँ' 
सेठ पन्नालालजीने बहुत दिनो तक यथारूप प्रचलित रखी। कालबंश 
आज सेठ पन्नालालजी भी स्वर्गंस्थ हे । सेठ मथुरादासजी और पन्नालाल- 
जीकी महानताके अवशेष, यद्यपि उनके वर्तमान वशज अभिनन्दनकुमार- 
जी टड़ैया तथा जिनेश्वरदासजी और हुकमचन्दजी द्वारा आज भी कुछ- 
कुछ सुरक्षित है, किल्तु निश्चय ही तुलनाकी दृष्टिसे वे पासग भी नही 
है, किन्तु जहाँ तक मथुरादासजी तथा पन्नालालजी द्वारा अपनाई गई 
विशेषताओसे तुलनाका प्रश्न हे, वही तक यह बात घटित है। नगरके 
अन्यात्य परिवारोकी तुलतामे तो आज भी इसी वशका पलड़ा भारी 
ठहरेगा, इससे इनकार नहीं किया जा सकता। 

सेठ मथुरादासजीका जन्म लगभग स० १६२६-३० में और मृत्यु 
सं० १६७५ में हुई। धन्य है उनके पिता सेठ मुन्नालालजीको, जिन्‍्होनेः 
ऐसे पुत्र-रत्नको प्राप्त किया था। 

१५ जुलाई १९५१ 

#कन्किरिएवििकरि/मिलरि#श/वि।पिफीि एप वि थलिवि।यिणिटवि/िपि 7 च्रि/्िविति हि / विधिक कफ किक रिकी #ि हे हि." 


सर मोतीसागर 


सैफिफेफेसेडिंफफिफिरि के सेकिंफेफे रेफिकिरे के फेफेफिफे फेस फिफिफिसिएिफि किसे के फेक केकिके फेफिकि: 








के 


सः मोतीसागर जीका नाम सुना था, दूरसे एक बार देखा 
भी था । १६३० के असहयोग आन्दोलनमें तीन माहकी 
मुझे सज़ा मिली कि जेलमें ही १२४ धाराके अन्तर्गत दो बषंकी 
क़ंदका हुक्म और सुना दिया गया। कही दूसरे कार्यकर्त्ताओंके 
साथ भी इस तरहका गैरकानूनी व्यवहार न हो, इसी आशकासे 
काँग्रेस-कार्यालयसे अपील करनेका आदेश प्राप्त हुआ । अपीलको 
घन कहाँसे आवे, इस दर्देसरसे तो चुपचाप जेल काटना ही 
श्रेयस्कर समझा गया। न जाने सर मोतीसागर जीके कानमे 
यह भनक कंसे पड़ी ? चठपठ उन्होंने निशुल्क अपीलकी पैरवी 
की ज़िम्मेवारी स्वय अपने आप ले ली। ज़रूरी कागज़ात भी 
मेंगवा लिये और अपील सुनवाईकी तारीख भी निश्चित हो 
गई । लेकिन भाग्यकी अमिट रेखाएँ कौन मेट सकता है ? 
न तारीखसे दो दिन पूर्व॑ ष्द उनका स्वर्गवास हो 
गया। मुझे लाहौरसे तार मिला तो मेने विषाद भरे स्वरसें 
कहा- यहाँ न्यायकी आशा न देख, वे ईइवरकी अदालसमें फरि- 
याद करने गये हे । इन्साफ होनेपर ही | आएँगे ।” 
लेकिन उनका साधु और परोपकारी मन इस दुनियासे ऐसा 
उचाट हुआ कि वापिस आनेका नाम तक नही लिया । 


>गोयलीय 


३१ अक्टूबर १९७१ 











सर मोतीसागर : एक राजा साकु 


श्री कहेयालाल मिश्र प्रभाकर 


पा भी एक तस्वीर होती है और दूरकी भी । पासक। तस्वीरमें 
हाथ-नाक ही नहीं, तिल और रेखाएँ भी साफ दिखाई दे जाती 
है । दूरकी तस्वीरमे यह सब बात तो नहीं होती, पर चित्रक।र अच्छाहो, 
तो भिलमिल वातावरणका एक अद्भुत सौन्दर्य उसमें अवदय होता है। 
स्वर्गीय सर मोतीसागरको मैने कभी नही देखा, पर उन्हें प्री तरह 
जाननेवालोसे उनके सम्बन्धमें इतना सुना है कि मुझे अक्सर ऐसा लगता 
है कि में बहुत दित उनके पास रहा हूं । भावनाकी इसी छायामें जब-जब 
में उनकी समीपता अनुभव करता हूँ, मुझे लगता है, में एक ऐसे व्यक्तित्व- 
के पास बंठा हूँ, जिसमें पुराने युगके दो व्यक्तित्व एक साथ समाये हुए है - 
एक चमकदार राजाका और दूसरा शान्त साधुका, और शक्तिके साथ 
भक्तिका ऐसा सरल स्पशशे मुझे मिलता हैँ कि जेसे अभी-अभी में किसी 
उपवनसे घूमकर लौटा हूँ । 
> ् > 
तीन सस्मरणोमें उनके तीन चित्र हे, जो मिलकर उनका एक 
ऐसा चित्र बनाते हे, जिसमें एक्स-रेकी तरह उनका अन्त करण तक 
साफ दिखाई देता है ? 


कालेजके विद्यार्थी-साथियोमें मोतीसागरकी सच्चरित्रताका आतरू: 
था। वे न कभी किसी अश्लील बातचीतमें भाग लेते, न कार्यकेलापमें । 
इससे साथी उनका आदर तो करते, पर कुढते भी और सदा इस फिक्रमें 
रहते कि कैसे इसकी भगताई ढीली पड़े । 

एक दिन मोतीसागरके पिताजी कही बाहर गये थे कि कुछ साथियो- 
ने उनसे कहा- मोती ! कल शामकों हम तुम्हारे घर आवेंगे !” के 
बहुत खुश हुए । 

दूसरे दिन श्ामको २०-२५ साथी उनके बड़े कमरेमें आ जमे | 
हँसी-मज़ाककी बातें होती रही कि रातके £ बज गये और & बज गये कि 
एक वेश्या और उसके साजिन्दे भी कहीसे चुपचाप वहाँ आ बैठे । 


रातमें २-३ बजे तक खूब नाच-गाना हुआ और अन्तमें साथियोंने 
अन्दा कर उस वेश्याको बिदा किया। मोतीसागरने किसी बातमें कोई 
हिस्सा नही लिया, पर वे चुपचाप वहाँ बैठे रहे । 

दौरेसे लौटकर किसी तरह पिताजीको यह बात मालूम हो गई, तो 


पीछे आप 5 ध 55 


उन्होंने पूछा-मोती ! मेरे पीछे मेरे कमरेमें वेश्याका नाच हुआ था ? ” 


मोतीसागरने सिर भुकाकर कहा-जी हॉ । बडी तगड़ी लताड़ 
तो पडी हो, अपने पिताकी मानसिक व्यथाकी चोट भी उन्हें सहनी पड़ी । 
मोतीसागरके पिता रायबहादुर श्री सागरचन्द अपने समयके बर्जस्वी 
शिक्षाशास्त्री थे। बे अपने पुत्॒का यह कारनामा सुनकर बहुत ही ब्यथित 
हुए, पर मोतीसागरने उनसे अपने साथियोके बारेमें एक शब्द भी न कहा। 


बादमें जब उन्हें मोतीसागरके साथियोंकी धूत्तेताका पता चला, 
तो उनका बोक हल्का हुआ । इसके लिए वे स्वय उस वेश्यासे मिलने 
गये थे । तुमने यह बात उस समय मुझे क्यो न बताई और खडे-खड़े 
भिड़कियाँ खाते रहे ?” इस प्रश्नके उत्तरमें मोतीसागरने कहा- मुझे 
यह अच्छा नही लगा कि अपनेको कलकसे बचानेके लिए, में आपकी आँखो- 
में अपने साथियोंकों गिरा दूं ! ” 

भर भर | 

मोतीसागरके पुत्र श्री प्रेससागरने एक दिन श्रीरामकिशोर ऐडवो- 
केटसे कहा- बाबूजी, मुझे आपका जीवन-परिचय चाहिए । एक मेरे 
मित्र पत्रकार हे, उन्हें जरूरत है ।” 

रामकिशोरजीने अपना परिचय दूसरे दिन एक फूुलिस्केप शीटपर 
टाइप कर दिया, पर वह किसी पत्रमें नहीं छूपा। एक-दो बार उन्होंने 
इस बारेमें पूछा और बात अपने घरकी हो गई। 


सर मोतीसागर जछ ३ 


इस घटनाके कुछ मास बाद भारत-सरकारकी जो सम्मान-्सयूची 

छपी, उसमें श्री रामकिशोरकों भी रायबहादुरकी उपाधि दी गई थी । 
उन्हें आश्चर्य हुआ और उन्होने मोतीसागरसे पूछा-“यह तुम्हारे प्रयत्नो- 

का फल है हज़रत !” वे बोले-“जी नहीं, यह आपकी योग्यताका फल है | ” 

श्रीरामकिशोरको जब चीफ कमिश्नरके दरबारमें रायबहादुरकी 
उपाधि दी गई, तो चीफ कमिइनरने रायबहादुर रामकिशोरका जो परि- 
चय पढा, बह वही फुलिस्केप शीट थी, जो कभी उन्होने स्वय टाइप करके 
प्रेमसागरकों दी थी। दरबारसे लौटते समय रामकिशोरजीने अपने 
पमित्र मोतीसागरको १०० उलाहने दिये, पर उन्होने एक बार भी यह स्वीकार 
लही किया कि उनके इस सम्मानमें मेरा हाथ हैं। 

भर ख् 9८ 

मोतीसागर पंजाब कौसिलके लिए खडे हुए, तो मनोहरलाल 
(बादमें सर और मिनिस्टर) उनके मुकाबले आये, पर चुनावसे चार 
दिन पहले ही वे समझ गये कि मोतीसागरकी जीत १०० फीसदी निश्चित 
है । मोतीसागरको तो उनके मित्र विजयकी पेशगी बधाई भी दे चुके 
थे कि जीतकर वे मिनिस्टर बनेंग । 

तीन दिन पहले मनोहरलाल रातमें स्वयं उनके पास आये और 
बोले- मोतीसागर, तुमपर तो भाई, चारों ओरसे भगवान्‌के वरदान 
चरस रहे हैं, इसलिए कौन्सिलकी मेम्बरीका तुम्हारे लिए इतना महत्त्व 
नही है, पर में मेम्बर हो गया, तो मेरा जीवन बन जायेगा ।” 

मोतीसागरने उनके पक्षमें अपना नाम वापिस लेनेका पत्र लिखकर 
उन्हें दे दिया । दूसरे दित यह ख़बर फैली तो घरवालोने आपको बहुत 
लथेडा, पर आप चुप ही रहे और स्वय मनोहरलालको बधाई द्वेने गये । 

भर ८ धर " 

मोतीसागरने एक साधारण बकीलके रूपमें भारतकी राजधानीमें 
अपना जीवन आरम्भ किया और कुछ ही दिनोमें वे इस पेशेकी चोटीपर 
पहुँचे । रायसाहब हुए, रायबहादुर हुए, दिल्‍ली विश्वविद्यालयके वायत- 


५३४ जैन-जागरणके अग्नदूत 


चांसलर हुए, डाक्टर हुए और दिल्लीसे पंजाब हाईकोर्ट तक ऐसे छाये कि 
जस्टिस होकर सर हुए । जीवनभर लक्ष्मी उनपर मेंडराती फिरी, सम्मान 
उनका अनुचर रहा और सफलता उन्हें घेरे रही । 

उनकी असाधारण सफलताका रहस्य क्‍या है ? एक दिन मेने 
उनके जीवनसाथी रायबहादुर श्री रामकिशोरजीसे पूछा, तो बोले-नेक- 
नीयती और मेहनत ।” 

वे कमाना भी जानते थे और खना भी, पर उनके आश्वित खोना 
ही जानते थे । इस तरह उन्होने लाखो कमाये, लाखो खर्चे, लाखों खोये 
और लाखों छोड गये । सबसे बहुमूल्य वस्तु जो वे छोड़ गये, वह वे छात्र 
है, जिन्हें सहायता देकर वे पनपा गये और जो आज जीवनके विभिन्न 
क्षेत्रोमों काम कर रहे है । 

उनके जीवनका एक महत्त्वपूर्ण कार्य था-भारतमें सिनेमाकों जमाने- 
में लाखो रुपये ख़र्च करना, लाइट आफ एशिया' और अनारकली” उनके 
महत्त्वपूर्ण निर्माण थे। पहला चित्र तो सारे ससारमें यशस्वी हुआ था । 
हिमांशुराय ही इसमें बुद्ध थे । अनारकलीमें कलाके जो ऊँचे प्रयोग किये 
गये थे, आजका सिनेमा उनसे बहुत नीचे हैँ । 

कमाकर उन्होने कभी गर्व नही किया और खोकर न कभी अफसोस । 

अपने ही पँरो उठकर वे अपने समयमें समाजके सबसे ऊँचे शिखरतक 
पहुँचे थे, पर उनके स्वभावकी नम्ग्रता कभी कम नहीं हुईं | वे जिस उत्साह- 
से अपने प्रान्तके गवर्नरसे मिलते थे, उसी उत्साहसे अपने बागके मालीसे 
भी बातें करते थे। वे अपने पुत्र-पुत्रियोकी जिस लाडसे पोषते थे, उसी 
लाइ्से अपनी बूढी (दुनियाकी भाषामें- बेकार) घोडीको भी और वह 
भी इस हृदतक कि जब साइसनें एक दिन उससे कहा- तेरे बाबूजी मर गये 
तो वह एक लम्बी साँस लेकर इस तरह बेठी कि फिर न उठी ! 

अन्म--- नजीबाबाद, 
आइिवन कृष्ण ५ वि० सं० १६४९१ 


निधन--- मसूरी, 
आषाढ कृष्ण ६ सं० १६६२ 


रायबहादुर साहू जुनमन्दरदास 


“++झड गोयलोय 


वम्बर १९२७ की बात है कि दिल्‍लीके उत्साही कार्यकर्त्ता 

भेरे परमस्नेही बन्धु ला० पश्नालालजीने मुझे सूचना दी कि 
साहू जुगमन्दरदास दिल्ली आये हुए हे और दरीबेमें रायबहादुर लक्ष्मी- 
चन्द्र पानीपतवालोकी कपड़ेकी कोठीमें ठहरे हुए हैं, उनसे चाहो तो मुलाक़ात 
कर सकते हो । 








रायबहादुर जुगमन्दरदास ज३७ 


मेरा रायबहादुरसे इससे पूर्व कोई परिचय नहीं था। नाम उनका 
अक्सर सुता था, परन्तु साक्षात्कार नहीं हुआ था। सामाजिक क्षेत्रमें 
प्रवेश किये मुझे २-३ वर्ष ही हुए थे। इसलिए मेरा अनुमान था कि 
चे सुझे नहीं जानते होगे, किन्तु उन्होंने यह अनभिज्नता प्रकट नहीं 
होने दी । 

उन दिनो मेरा अपना व्यवसाय चौपट हो गया था। दिन-रातकी 
लेक्चरबवाजी और इधर-उधरकी दौड-घूपने नौकरीका बन्धन स्वीकार 
कर लेनेको मजब्र कर दिया था। इसी सिलसिलेमें यह मुलाकात की 
गई थी। 


मुझे देखते ही वे बोले-“पण्डितजी, आप नजीबाबाद तशरीफ 
क्यो नही ले चलते ५08 


में बीचमें ही बात काटकर बोला-“रायबहादुर साहब, बेअदबी 
माफ, में पण्डित नही हूँ, कृपया आप मुझे गोयलीय कहें । 

उन्होने मुस्कराते हुए कहा-' बहुत मुनासिब है पण्डितजी,” और 
इस सम्बोधनको मेरे साथ वे जीवनभर चिपकाये रहे । पण्डितजी कहते 
थे और ओठो-ओठोमे मुस्करा लेते थे। मे भी उनकी इस सितमज़रीफी 
पर हँस देता था। 


जब उन्होने नजीबाबाद रहनेका निमन्‍्त्रण दिया तो मेरे मुंहसे 
गकायक निकल गया-“आप रायबहादुर है, मे एक देशभक्त हूँ, मेरा 
आपके यहाँ निर्वाह कैसे होगा ?” 

फर्माया-“रायबहादुर भी इन्सान हो सकते या नही, आप इसकी 
एक बार परीक्षा तो कर लीजिये ।” 

भेरा मुँह बन्द हो गया । मेने निवेदन किया-“जभी तो मुझे अपने 
शक लेखके सिलसिलेमें मेवाड जाना है। फिर वहाँसे आनेपर २८ फरवरी- 
को सायमन कमीशन बहिष्कारके सम्बन्धर्में कार्य करना है। यदि 
आप आज्ञा दें तो मार्चके प्रथम सप्ताहमे उपस्थित हो सकता हूँ ।” 

फर्माया- हम तो आपको जल्दी ही चाहते हैँ । यूं आप स्व॒तन्क 

है, जब भी तशरीफ लायें, काम होगा ।” 
२८ फरवरीको सायमन कमीशन' का बहिष्कार-कार्य सम्पन्न करके 
२६ फ़रवरीकों नजीबाबाद पहुँच गया। अपनी कोठीके सामने ही 
मकान दे दिया गया। 
“रायबहादुर भी इन्सान होते हे” इस वाक्यको उन्होंने कहाँ तक 

निभाया, पहले इसीका उल्लेख कर देना आवश्यक प्रतीत होता हैं- 

उनकी जितनी डाक आती थी, मुझे उसे खोलकर पढ़नेकी इजाजत 
थी । एक रोज़ हर रोज़के दस्तूरके मुताबिक मेने डाक खोली तो उसमें 
जैन-समाजके धनिक और जीहुजूर वर्गका एक पत्र मिला, जिसमें राय- 
बहादुर साहबसे जोरदार शब्दोमें जेन-समाजकी ओरसे सायमन कमीशन 
का स्वागत करनेके पक्षमें लिखा गया था। मेने यह पत्र पढा तो जैसे 
साँपपर पाँव पड़ गया। काटो तो शरीरमें रक्तकी एक बूंद नही । यह 
“जीहुजूर अपने स्वार्थके लिए समाजकी आड लेकर स्वागत करेंगे और 
इन स्वाथियोंके कारण सारी समाज देश-द्रोहके कलंककी भागी होगी ।” 
उसी आवेशमें मेने एक विरोधी लेख लिखकर अर्जुन देहलीको भेज 
दिया । जब में लेख पोस्ट कर रहा था तो श्री शान्तिप्रसादजीने देख लिया । 
ये उन दिनो १०वीमें पढ़ते थे, परन्तु बड़े जहीन और विनयी थे । बोले- 
“पण्डितजी, बुरा न मानें तो एक बात कहूँ, आपको रायबहादुर साहबकी 
डाक खोलनेकी तो इज़ाजत है, परन्तु उसका व्यक्तिगत उपयोग करनेका 
अधिकार नही ।” 

में उसी आवेशमें बोला- देशभक्तिमें सभी कुछ जायज है। 
आप इसकी चिन्ता न करें।” 

शान्तिप्रसादजी तो चुप हो गये और स्कूल चले गये, परन्तु मेरे 
हृदयमें उनका यह वाक्य घर कर गया । सचमुच यह तो अनधिकार चेष्टां 
है । विरोध करना है तो रायबहादुर साहबको जताकर विरोध करो और 
आवध्यकता पड़े तो नोकरी भी छोड़ दो । यह कहाँकी देद-भवित है कि 


मे 
मु हक. 

भालिकको पता भी न चलें और उसकी डाकका यों गुप्तरूपसे 
उपयोग किया जाय ।* 


अतः वह लेख में पोस्ट आफ़िससे वापिस ले आया और त्याग- 
घत्र लिखकर जेबमें इस खयालसे रख लिया कि इसका उत्तर यदि स्वीकृति- 
में गया तो में त्याग-पत्र देकर गाँव-गाँवमें धूमकर इस थोजनाके विरुद्ध 
प्रचार करूँगा | दस्तूरके मुताबिक मुझे तीन बजे बुलाया गया, मुझे 
देखते ही बोले-आपने यह पत्र देखा ?” में कुछ कहूँ कि वे स्वयं ही 
बोले- सारा भारत इसका विरोध कर रहा है और हमारी समाजके ये 
भाँड स्वागत करनेपर उतारू है ? पढकर जी बड़ा खराब हो गया है, 
क्‍या जवाब देना चाहिए इस पत्रका ?” फिर बोले-“ऐसे बेहुदे पत्रोका 
जवाब ही क्या ? रद्वीकी टोकरीमें डालिए साहब, इस पत्रकों ।” 

उन्होंने डालनेको कहा था, मेने वह फाडकर डाला कि कहीं राय- 
चहादुरीका जोश फिर न उभर आये और आँख बचाकर अपना त्यागपत्र 
भी फाडकर फेंक दिया । 


दूसरी घटना इस प्रकार है-साइमन-बहिष्कारका नेतृत्व करनेपर 
लाहौरमें लाला लाजपतरायपर साउण्ड्सने लाठियोका प्रह्मर किया 
था। उसी चोटसे लालाजीका स्वगंवास हो गया था। सारे भारतमें 
इस अत्याचारके विरोध-स्वरूप हडताल और सभाएँ हुईं। हमने भी 
नजीबाबादमें बडे जोशोखरोशके साथ हड़ताल कराई, जुलूस निकाला, 
और सभामें आग्नेय भाषण दिये। 

जब जुलूस निकल रहा था तो रायबहादुर साहब अपनी कोठीपर 
खड़े जुलूसको देख रहे थे । जब हम लोग यह गान गाते हुए उनके सामनेसे 
गुजरे- 

“बुश्टोंकी मुक्ती करनेको हम रणका साज़ सघ्ावेंगे । 

तो मुस्करा पड़े | बादमें लोगोसे मालूम हुआ कि उन्होंने हमारे इस कार्म- 
की बड़ी सराहना की थी । इस कार्येकी रिपोर्ट पाकर पुलिस सुपरिण्टेण्डेण्ट 

और कलेक्टर नजीबाबाद आये और मुझे बुलाकर ऐसे कार्य न करनेकी 
चेतावनी दी । खैर, मेरे ऊपर तो इस चेतावनीका असर क्या खाक पड़ता | 
हाँ, नौकरी छट जानेकी आशंका अवश्य हो गई । क्योकि रायबहादुर- 
का इन दोनों आफ़िसरोसे धतिष्ठ सबध था, परन्तु हुआ आशाके विप- 
रीत । मुझे देखते ही मुस्कराते हुए बोले- खूब साहब ! अब तो कलक्टर 
और कप्तान हुजूरकी नौकरी देने नजीबाबाद आते हें। यहाँ उम्रभर- 
में यह रुतवा हासिल न कर सके जो आपने चन्द रोज़में हासिल कर 
लिया ।” 

में बेठा हुआ मुस्कराता रहा। फिर बोले-“पण्डितजी, परवाह 
न कीजिये इन बन्दरघुडकियोकी, आप अपने मनके हौसले निकाले जाइये । 
मेरे होते हुए आपका बाल भी बॉका नहीं हो सकता, परन्तु ज़रा हाथ- 
पाँव बचाकर काम कीजिये। एकदम आगमें न कूद पडिये।” 

तीसरी घटना इस प्रकार है- 

बिजनौरमें डिस्ट्रिक्ट बोडेने एक बृहत्‌ नुमाइशका आयोजन किया 
था। रायबहांदुर बोडके चेयरमैन होनेके नाते नुमाइशके कर्त्ता-धर्ता 
थे। बिजनौरके एक मुख्य नेता इस नुमाइशमें विलायती वस्त्रोका 
बहिष्कार कराना चाहते थे। वे काँटेसे काँठा निकालनेकी तरकीब 
सोचकर मेरे पास आये और उन्होंने उस योजनाको दबाकर, 
शहरमें निकलनेवाले जुलूसमें व्याख्यान देनेका आग्रह किया। मेरी 
अभिलाषा क़तई इस जुलूसमें सम्मिलित .होनेकी नहीं थी। मेरे मना 
करनेपर उन्होने रायबहादुरसे भी मुझे भेज देनेका आग्रह किया । राय- 
बहादुर मुझसे बोले-“पण्डितजी ! क्या हज है, अगर इनका काम आपके 
जानेसे बनता है तो अवश्य जाइये, मेरी ओरसे इस नेक कार्यमें क्या बाधा 
हो सकती है ?” 

अब में विचित्र परिस्थितिमें हो गया। मेरा जी नहीं चाहता था 
कि में किसी जुलूसमें भाग लूं। २-४ रोज नुमाइश देखने आया था, अतः 
मेरी रुचि किसी अन्य कार्यकी ओर नही थी, परन्तु अब परिस्थिति 

ऐसी हो गई कि में मानो गिरफ्तारीके भयसे जानेमें आना-कानी कर रहा 
हूँ । खेर, बेमनसे जाना पडा, और स्थान-स्थानपर व्याख्यान भी देने 
पड़े । थोडी देरमें जुलूस बहिष्कारकी तीतिको लेकर जब नुमाइशमें 
घुसा तो मेने जानेसे इनकार कर दिया। रायबहादुरको पता लगा तो 
बोले-“पण्डितजी, आप बहिष्कारमें शामिल क्यो नही हुए ?” 


मेंने कहा-' यदि मे शामिल होता तो ये नुमाइशके दुकानदार आपको 
कितना परेशान करते ? कि “एक तरफ तो आप हमे इतनी दूर-दूरसे' 
बुला लेते हे। दूसरी तरफ अपने आदमीसे बहिष्कार कराते है ? 
यह क्‍या मज़ाक बना रक्‍्खा हैं आपने ?' अभी काग्रेसने बहिष्कारका 
आन्दोलन नही छेडा है । जब छेडेगी तब मे पहले आपके यहाँसे सम्बन्ध- 
विच्छेद करूँगा और तब इस आन्दोलनमें हाथ बटाऊँगा। यह धोखा- 
घडी और विश्वासधाती नीति मुझे पसन्द नहीं। इसका अर्थ तो यह 
हुआ कि में कोई ज़िम्मेवारीका कार्य संभाल ही नहीं सकता। चाहे 
जहाँ धोखा दे सकता हूँ। 
बोले- मुझे आपसे इन्ही वाक्योकी आज्ञा थी, मेने तो आपको 
इसीलिए इजाजत दे दी थी कि कही आप अन्यथा न समभ जाएँ ।/ 


चौथी घटना भी सुनिये- 


एक रोज़ उनके यहाँ कलेक्टर आये । कलेक्टर कायस्थ थे और 
शेरोशायरीका शौक फर्माते थे। रातका वक्‍त था, जब आये तो सबके 
उठनेपर में भी उठने लगा तो रायबहादुरने मुझे बंठे रहनेका ही सकेत 
किया । चुनाचे में बैठा रहा । कलेक्टर आये और कोई न उठे यह उन 
दिनो अनहोनी बात थी। कलक्टरके बैठते ही आपने परिचय दिया- 


“ये अनन्य देशभक्त और सुधारक है । ये कृपापूर्वक मेरे साथ रहते 
है, हमको इनपर बडा गवे है। बहुत अच्छे सुख़नफहम हे । भगतसिहने 
असेम्बलीपर बम फेंका तो किसी शायरने क्या खूब शेर कहा है, आफ 
इनकी ज़बाने मुबारिकसे सुनिये।” कलेक्टरकी ख्वाहिशपर मैने बर्क (देहलवी 

नहीं, शायद बिजनौरी) का यह शेर सुनाया- 
बढ़े गिरनेको गिरी लेकिन ज़रा बचकर गिरो । 
आँख तक आने न पाई ख़ानये सेयाद पर ॥ 

शेर सुनकर कलक्टर भूम उठा । शेरकी उम्दगी और बुलन्दखयालीको 
बजहसे उसे यह भी खयाल न रहा कि किस वातावरणको लक्ष्य करके 
यह शेर सुनाया गया है। उसने उठकर मुझसे हाथ मिलाया और भूम- 
मूमकर कई बार शेर सुना । 

दिल्‍ली षड्यन्त्रके मुख्य कार्यकर्ता श्री बिमलप्रसाद जैनका मुझे 
तार मिला कि में नजीबाबाद छोडकर तुरन्त दिल्ली पहुँचूँ। उन दिनों 
लाहौर-षड्यन्त्रके जो अभियुक्त फरार थे, वे किसी सुरक्षित स्थानमें 
रहकर कार्य कर सकें, इसी योजनाके अनुसार विमलजीकी इच्छा थी कि 
में एक मकान मेरठमें लेकर अपनी मॉके साथ रहूँ। रायबहादुरकों इस 
तारका कुछ आभास मिल गया। वे नही चाहते थे कि में इस आगमें 
कूदूं, किन्तु स्वयं कहनेका साहस भी नहीं होता था। अतः उन्होने 
शक ऐसे विद्वान्‌को इस कार्यके लिए बुलाया, जिनका मुभपर काफ़ी प्रभाव 
था। रायबहादुरने कहा-“में इसे काग्रेसमें कार्य करनेसे नहीं रोकता, 
परन्तु जानपर खेल जानेवाला खेल इसे में नहीं खेलने देना चाहता । 
यह अपनी मॉका इकलौता पुत्र है ? कृपया आप उसे किसी तरह इस आग- 
में कूदनेसे बचाएँ।” 

उन विद्वानूने अनेक उतार-चढ़ावकी बातें समभाईं, जो कि सम्भव 
हो सकती थी, परन्तु मेरा दिल्‍ली जाना अनिवार्य्य था। जब चलने 
लगा तो मेरे सरपर हाथ रखकर बोलें-“यो आप हमारे गुरुतुल्य है । पर 
में तुम्हें अपना बच्चा समभता हूँ । इसी नाते कहता हूँ कि काम सब 
कुछ करो में रोकता नही, परन्तु तुम्हारी जान हमारी समाजकी अमानत 
है। उसे खोनेका तुम्हें अधिकार नही, मे उसी जानकी तुमसे भीख माँगता 
हूँ 

मेरा जी चाहा कि इस पितृतुल्य स्नेहीके पाँव छ्‌ लूँ, परन्तु अहंकार- 


रायबहादुर जुगमन्दरदास पण३ 


ने भूकने ही न दिया। स्टेशनपर सब लोग बिदा करने आये तो आप 
चुपचाप खड़े रहे । जब गाड़ी चली तब भी कुछ न बोल सके, केवल सरपर 
हाथ फेरकर रह गये । 

बमुश्किल नजीबाबाद गये हुए मुझे ४-५ रोज़ हुए थे। रातके 
क़रीब ८ बजे होगे। में और रायबहादुर बैठे हुए सामाजिक चर्चा कर 
रहे थे कि मग मुनीमने दर्वाजेके बाहरसे ही कहा-“वहाँ ताली रखी है 
क्या ?” ताली वही रायबहादुरके सामने डेस्कपर पडी हुई थी, जब 
मुनीमने उक्त जुमलेको कई बार दुहराया तो रायबहादुर तो चुप रहे, 
लेकिन में उठकर ताली मुनीमको दे आया । मेरे ताली देते ही मुनीमकी 
तरफ सकेत करते हुए बे बोले-भैयाजी, ताली यहाँ रख दो ।” मुनीमने 
ताली वहाँ रख दी ! लेकिन वह वही खड़ा रहा और बोला-“इजा- 
जत हो तो ताली ले जाऊँ, कोठेमेंसे बहुत जरूरी सामान निकालना है” 
ओर रायबहादुरकी मौन सम्मति देखकर वह ताली उठाकर ले गया। 
अब में हैरान कि यह क्‍या बात हुई ? मेरे मनोभावकों वे ताड गये । 
बोले-“पण्डितजी ! आयुमें आप भले ही छोटे हे, किन्तु आप हम लोगों 
के गुरुपदपर प्रतिष्ठित हें, इस पदकी प्रतिष्ठा आपको और हमें सदेव रखनी 
होगी । इस मुनीमने आपको यों ही पण्डत-बण्डशत समभकर यह हरकत 
की | उसने जो बाहरसे तालीको पूछा, उसका मशा यही था कि आप 
उठकर उसे ताली दे दें और उसे जूते खोलनेकी ज़हमत न उठानी पड़े, 
और आपकने उसकी मंशा पूरी भी कर दी । मेने उससे इसीलिए ताली रखवा 
ली कि उसे मालूम हो जाय कि उसने आपको गलत समझा । अगर 
में उस वक्‍त चुप हो जाता तो आपसे फिर यह नौकरो-जैसे कामकी आशा 
रखता ।” उनकी बात सही निकली। दूसरे रोज़से मेने देखा मुनीमजी 
मुझे बड़े अदबसे प्रणाम करते, गुरुजनों-जैसा आदर देते और मेरे हर 
'कामके लिए तत्पर रहते। 

इस घटनाके २-४ रोज़ बाद ही उनसे एक तहसीलदार मिलने 
आये । में अखलाकन अपने स्थानसे तनिक सरक गया और अपनी जगह- 


घण8 जेन-जागरणके अग्रदूत 


पर उनको बैठने दिया । रायबहादुरकों यह अच्छा मालूम नही दिया। 
उन्हें बहाँसे उठाकर अपने बाये तरफ बिठाया । जब वे चले गये तो फर्माया- 
“आप किसी आफिसर या रईसके आनेपर न कभी उठें और न उनको अपनी 
जगहपर बेठनेको कहें, आपके यह भौरवके अनुकूल नहीं ।” मेने कहा- 
“रायबहादुर साहब, मुझे तो मालूम भी न था कि ये तहसीलदार हे और 
मालूम होता भी तो मेरे ऊपर उनको तहसीलदारीका क्या खाक प्रभाव 
पडता । मेने तो सभ्यताके नाते एक आगन्तुककों योग्य स्थान देनेका 
प्रयत्त किया था ।” रायबहादुर बोले- पण्डितजी, आपके भावकों में सम- 
भता हैं, परन्तु इन सरकारी आफिसरोको हम लोगोकी नम्रता और 
शराफतमें भी जीहुजूरीकी गन्ध आती हे। वे समझते है कि हम यह 
सब व्यवहार उनकी पद-प्रतिष्ठाके रौबके कारण करते है। इसीलिए 
मेनें उसको आपकी जगहसे उठाकर नीचेकी तरफ बेठाया, ताकि उसे 
गलतफहमी न हो! । ' 
)८ | नर 

साहवशमें नौकर रख लेनेके बाद पृथक्‌ करनका रिवाज नहीं 
था, स्वय नौकरी छोडकर बेशक चला जाय लेकिन इनके यहाँसे जवाब 
शाजोनादर ही किसी नौकरकों मिला होगा । छोट-मोटे कुसूर नजरन्दाज 
कर दिये जाते थे । एक मुलाजिम क्सानोसे ज़मीदारी वसूल करनेपर 
नियत था ) उसका कहना था कि  मालिकके यहाँसे जब अपने घर जाओ, 
कुछ-न-कुछ लेकर जाओ । अगर कुछ भी हाथ न लगे तो बुहारीकी एक 
सीख ही उठाकर ले जाओ । खाली हाथ घर पहुँचनेसे मालिकका असगुन 
होता है। क्योकि बाल-बच्चे आद्ा लगाय होते हे कि अब्बाजान कोई 


१--५क्त स्थलोर्मे मेरे आत्म-विज्ञानकी गग्ध-सी श्राती है, किन्तु 
इन सबका उल्लेख सस्मरणमें करना मुझे आवश्यक प्रतीत हुआ, इसीसे 
यह द्ृष्टता हो गईं है। आशा है, पाठक मेरे इस हलकेपनको नज़रन्दाज़ 
फर्मायंगे । 


रायवहादुर जुगमन्दरदास जदज, 


चीज़ लाएंगे और जब वे खाली हाथ देखते हे तो मालिकको कंजूस कहकर 
मन ही सन कोसते हे । इसलिए मालिककी दुआए-खैरके लिए भई भला 
मानो या बुरा मुभे तो यह नाग़वारेखातिर काम करना ही पड़ता है ।” 
इसका एक करिश्मा सुतिये- 

एक रोज़ आँख बचाकर शीह्ममके दो तख्ते उठाकर बहू ३०-४० 
कदम ही गया होगा कि रायबहादुरके पिता साहू मुसहीलालने भाँप लिया । 
वे लपककर कोठीके बाहर आये और उसे आवाज़ देने लगे। लेकिन 
वह आवाजको अनसुनी करके बढ़ता ही गया। उसकी इस हरकतपर 
खड़े हुए साह साहब सोच ही रहे थे कि “नौकर क्या है, पूरा डाक्‌ है । 
अभी तो सुना ही करते थे, आज आँखोसे देख लिया और बुलानेपर 
भी वापिस न आया ।” क्या करें और क्‍या न करे, इसी पसोपेशर्में साहू 
साहब खडे थे कि दूसरी गलीका चक्कर काटकर उन्ही दो तख्तोंको 
बग़लमें दाबे हुए फिर कोठीकी बग़लवाली गलीसे गुज़रा। साहू साहब 
को देखते ही फर्शी सलाम भुकाया ! 

“क्यो भई ! इधर कहाँसे, यह बगलमें तख्ते कैसे हैं ?” 

“हुजूर क्‍या अर्ज करूं ? बुजुर्ग सही फ़र्मा गये हे- 

मौत, सुक्रदमा, मान्दगी, मन्दा ओर मकाम । 
इतने भम्मा जब लगें, कैसे बचेंगे प्रान ॥ 

हुजूर आपके गुलामको मकान तो क्‍या बनवाना था, एक किवाड़ों 
की जोड़ी बदलवानी थी। सुबहसे यह तीसरा पहर हो गया, खातीने 
ताकमें दम किया हुआ है । कभी कहता है यह तख्ते छोटे हे, कभी कहता 
है पतले हैं, कभी आमके लानेको कहता है, कभी शीशमके मँगाता है ।. 
अभी-अभी बमुश्किल ५ मिनिट भी ने हुए होगे, लेकर गया था कि वे 
भी नापसन्द कर दिये ।” 

साहू साहब खामोश और वह फिर एक फ़र्शी सलाम झुकाकर 
हज़ारों दुआएँ देता हुआ घरकी तरफ़ रवाना । 


"जद जेन-जागरणके अप्रदूत 


एक रोज़ झुरपटेका वक्‍त था। रायबहादुर सहनमें आरामकर्सी 
पर तशरीफ रखते थे कि मिस्सरजी २-२॥ सेर घी एक लोटेमें भरकर 
बाहर जा रहे थे कि उन्होने भाँप लिया । आवाज़ दी, लेकिन जवाब नदारद, 
फिर २-३ आवाज़ दी तो जवाब मिला-आता हूँ हुजूर, आता हूँ, ज़रा 
किसानोको पात्ती पिला दूँ । 


“पहले इधर बात सुनो” मगर वहाँ कौन सुनता है, जब लोटा 
साफ कर लिया तो आकर बोला-फर्माइए हुजूर क्या हुक्म था ? 


“तुम उस वक्‍त क्यो नहीं आये ।” 


“हुज्लर एक वकक्‍तर्मं क्या-क्या काम करूँ ? घण्टे भरसे पानीकी 
रौल मची हुई थी, बिचारे किसान पानीको तड़प गये, आखिर मुझसे 
न देखा गया तो सब काम छोडकर नीचे दौडा आया । कुसूर हुआ सरकार, 
अब हुक्म दीजिये, ताबेदारको क्या उज्‌ हो सकता है ? ” 

“तुम उसी वक्‍त क्यो नही आये ?” 

“हुजूर तो सब नौकरो-जैसा मुझे भी चोर समझते हें। अच्छा 
साहब  मालिकके सामने क्‍या हुज्जत ? हम चोर हमारा बाप चोर, 
अब तो आप खुश । बडे रख गये, आप निकाल दीजिये ! नौकरी की है 
तो सभी बोहतान सुनने पड़ेंगे । हाय रे जमाने और वाह रे पापी पेंट ।” 

रायबहादुर चुप हे और भिस्सरजी बड-बड करते हुए चले जा रहे हे । 

एक कहारका छोकरा बिवाहके अवसरपर बहुतसे कपडे चुराकर 
लें गया, और बाज़ारमें नीलाम करने लगा, पुलिसको शक हुआ तो 
गिरफ्तार करनेपर उसने बतलाया कि वकक्‍तन-फवक्तन मुझे रायबहादुरके 
यहाँसे बतौर खैरात मिलते रहे हे। पुलिसको यकीन न आया और 
उसे हवालातमें ठोक दिया। छोकरेके माँ-नाप घरपर आकर रोये तो 
रायबहादुरने कहलवा भेजा कि छोकरा छोड दिया जाय, ये कपडे 
हमारे यहाँसे बतौर इनाम इसको मिलते रहे है । 

५ ्र् भर 


रामबहादुर जुगमन्दरदास जूणक- 


रायबहादुरके सामाजिक विचार क्या है, वे रूढ़िवादी हे या सुधारक, 
ग्रह जान लेना आसान नही था। वे दलबन्दीके दलदलमें फेंसना मायूब 
समझते थे । दोनों ही दलोके प्रमुख व्यक्तियोंसे उनका घनिष्ठ संबंध था । 
महासभाके महामत्री चैनसुखदास छावड़ासे व्यक्तिगत पत्रध्यवहार 
चलता था। अलीगढके हकीम कल्याणराय उनके पुराने मिन्नोमें थे और 
शादी-ग़मीमें एक दूसरेके यहाँ आते-जाते रहते थे । यहाँ तक कि हकीम- 
जीके यहाँ एक शादीमें ऑफीसर्सको दिये जानेवाले भोजके वे बानी-मुबानी 
त्जवीज किये गये थे, और इस भोजके सिलसिलेमे जिस रोज वे अलीगढ़ 
जानेवाले थे, उनकी बड़ी लडकी चम्पा बिस्तरे म्गंपर पडी हुई दम तोड़ 
रही थी, किन्तु रायबहादुर भोजके सिलसिलेमें उसी रातकों अलीगढ़ 
जानेको बज़िद थे । फर्माया-'मैने वायदा किया है, न पहुँचूगा तो हकीम- 
जी कया कहेंगे ?” मेने इसरार किया-“आप ऐसी स्थितिमें वहाँ जायेंगे 
तो हकीमजी खुश होनेके बजाय दुखी होगे। आप चलें शादीमें, में 
भी आपके साथ चलकर आपके इस कठोर आचरणका पर्दाफ़ाश करूँगा । 
आप अपनेपर ही नहीं, इस व्यवहारसे हकीमजीपर भी सितम कर रहे 
है ।” बमुश्किल रुके, मगर न पहुँचनेका काफी मलाल रहा। इसी 
तरह सहारनपुरके सेठ जम्बूप्रसाद, रायबहादुर हुलासरायसे भी उनके 
पारिवारिक-जैसे सम्बन्ध थे। दिल्लीके रायबहादुर पारसदास, लाला 
जग्गीमल आदिसे काफी घनिष्ठता थी, दिल्लीमें वे इन्हीके यहाँ ठहरते 
थे। सेठ देवीसहाय फीरोजपुर, सेठ मथुरादास मथुरा आदि सभीसे 
उनके सम्बन्ध थे । 
महासभाके कोषाध्यक्ष बा० नवलकिशोर उनके परम मित्र थे। 
यहाँ तक कि इस मैत्री-सम्बन्धनो चिरस्थायी बनाये रखनेके लिए राय- 


१--यह पहाड़ी धीरज, दिल्लीसे त्ञा० बशेशरनाथसे बिवाही थी, 
महीनोसे बीमार थी और उसी रातकों सर गई। रायबहादुर उसकी 
जलती चिताको देख सके । 

धहादुरने अपनी छोटी पुत्री पद्मश्नीका रिश्ता ही उनके पुत्र लक्ष्मीचद्धसे 
क्र दिया था, जो कि उन दिनो लन्दनमें पढ़ते थे और वर्तेमानमें वे किसी 
घड़े ओहदेपर हे। शादी होनेसे पूर्ष ही लड़कीका देहान्त हो गया, और 
चा० नवलकिशोर भी अन्तकाल फर्मा गये, मगर उनके लड़केने रायबहादुर- 
का वैसा ही अहतराम किया जो सगे चाचा-ताऊका किया जा सकता है 
और इस वज़अदारीको यहाँ तक निभाया कि अपने पिताकी जगह राय- 
बहादुरको समझा और एक आई० सी० एस० होते हुए भी जहाँ रायबहादुर- 
ने उनकी शादी करना चाही, एक अकीदतमन्द औनादकी तरह खशी- 
खुशी कर ली । 

रायबहादुर किसी जमानेमें महासभाके महामत्री रह चुके थे, परि- 
षदके मुख्य संस्थापकोमें थे। उसके प्रथम अधिवेशनके सभापति रह 
चुके थे और जीवन-पर्यन्त कोषाध्यक्ष रहे । परिषद्के प्राण बा० राजेन्द्र- 
कुमारजी उनके आत्मीयोमें थे। बा० सूरजभानजी वकीलका वे बहुत 
श्रद्धा-मक्तिसे जिक्र करते थे और उन्हें अपने सामाजिक क्षेत्रका गुरु मानते 
थे। पं० जुगलकिशोरजीका बहुत आदर करते थे। उनको शास्त्र- 
'प्रबचचननके लिए भी बुलाया था और उनके लिखे कई ट्रैक्टोकों प्रकाशित 
करनेमें आथिक सहायता भी देते रहते थे। श्री अर्जुनलाल सेठीके वे 
अत्यन्त सम्मानपूर्वक मुझसे सस्मरण सूना करते थे और जिन दिनो उनके 
नेतृत्वमें महासभाके डेंपुटेशनमें सेठीजी, ब्र० सीतलप्रसादजी, बा० सूरज- 
भानजी आदि गये थे, उन दिनोकी याद करके उनकी आँखें गीली हो जाती 
थी, उस वक्‍तका लिया चित्र भी उन्होने मुझे बडे चावसे दिखाया था। 
देवबन्दके बा० ज्योतिप्रसादजीसे उनकी मित्रता थी। पत्रव्यवहारके 
अतिरिक्त शादी-ग़मीमें भी आते-जाते थे । सहारनपुरके बा० सुमेरचन्द- 
जी ऐडवोकेट उनके परम मित्र थे। यहाँ तक कि सहारनपुरमें परिषद्‌- 
का अधिवेशन हुआ तो रायबहादुर ही सभापति बनाये गये और अगले 
वर्ष १६३६ में जब परिषद्का अधिवेशन दिल्लीमें हुआ तो उससे दो- 
तीन माह पूर्व रायबहादुरका स्वगवास हो चुका था । उस दिल्ली अधि- 


रायबहादुर जुगमन्द्रदास छुध९्‌ 


वेशनके सभापतित्व पदसे बा० सुमेरचन्दजीने जिन व्यथा-भरे शब्दोंमें 
रायबहादुरको स्मरण किया, उससे उपस्थित जनताकी बाँखें गीली हो 
गई थी । 

स्थितिपालक या सुधारक व्यक्तियोंसे ही नही, उनका जैनसमाज- 
की सभी वर्गकी सस्थाओसे कुछ-न-कुछ सम्बन्ध रहता था। परिषदके 
भी कोषाध्यक्ष थे और कट्टर रूढिवादी हस्तिनापुर पचायत कमेटीके भी 
कोषाध्यक्ष थे । स्याद्वाद विद्यालयकी अन्तरग समितिके भी सदस्य थे । 

मुझे इस तरहकी हरदिलअज्जीजी पसन्द नहीं, मुझे इस शब्दसे 
ही चिढ है। में हरदिलअज्ञीज़ीको मिर्जापुरी लोटेसे मुशाबहत देता 
हूँ और इसे एक तरहकी गाली समझता हूँ । यह क्या मज़ाक कि गंगा 
गये तो गगादास और जमना गये तो जमनादास बन गये । आदमी एक 
तरफ होके रहे, चाहे किसीका भी बनके रहे । 

परन्तु धीरे-धीरे उनके मनोभाव जाहिर होने लगे। उन दिनों 
अजमेरसे श्री फतहचन्द सेठी 'जेनजगत्‌” निकालते थे और साहित्यरत्न 
पं० दरबारीलालजी उसका सम्पादत करते थे। उसमें सब्यसाचीके 
नामसे धारावाही लेखमाला प्रकाशित हो रही थी, उसे वे बड़े मनोयोगसे 
सुनते थे । में उस लेखमालाका लेखक श्री अर्जुनलाल सेठीको समझता 
था, परन्तु रायबहादुरने पहला ही अंश सुनकर बता दिया कि यह पं० 
दरबारीलालजीकी कलमका चमत्कार है और पण्डितजी जब (सन्‌ २८में) 
दश्शलाक्षणीमे शास्त्र-प्रवतन करने पधारे, तब आपने इस गवेषणापूर्ण 
लेखके लिए पण्डितजीकी काफी सराहना की | 

पं० दरबारीलालजीको उन दिनों शास्त्र-प्रवचनके लिए बुलाना 
हँसी-खेल नही, बडे कलेजेका काम था | अन्‍्तर्जातीय विवाह-आन्दोलनके 
पण्डितजी मुख्य प्रेरक थे, उन्होंने रूढिवाद-गढ़पर ऐसी करारी चोटें की 
थी और उनके हमलोका इस खूबीसे जवाब दिया था कि लोग सकतेमें बा 
गये थे, और जब पण्डितजीके दिये हुए शास्त्र-अमाणों और युक्‍क्तियोंका 
जवाब न सूझ पड़ा तो रूढ़िवादी दलने बहिष्कार-नीतिका सहारा लिया । 

केवल बहिष्कार ही नहीं किया, पारिवारिक भरण-पोषणसे तग आकर 
इस आन्दोलनको छोड दें, इसलिए आर्थिक कष्टमें डालनेके लिए उस 
सस्थासे भी पृथक्‌ कर दिया, जहाँ वे अध्यापन कार्य करते थे । और दिल्ली- 
में उनकी व्याख्यान-सभामे अहिसाके पुजारियोने जो हिसाका ताण्डव किया 
था और रूढिवादी जिस तरहका उनकी सभाओमें उत्पात मचाते थे, 
उसको देखकर सुधारकोका पण्डितजीको नि्न्त्रित करनेका साहस नहीं 
होता था । 


यो मनमें सुधारक होता और बात है, परन्तु प्चायती बहिष्कारका 
सामना करना मज़ाक नहीं, बडे दिलगुर्देका काम है। इष्ट-मित्र यहाँ 
तक कि बाप-भाई और सन्‍्तान भी विरोधमें खडे हो जाते हे, और पार- 
स्परिक सम्बन्ध विच्छेद हो जाते हे । 


“दशलाक्षणी परव॑में शास्त्र-प्रववचन करने पण्डित दरबारीरालजी 
नजीबाबाद जायेंगे,” रूढिवादियोने सुना तो घबराहट फैल गई । “उनको 
हरगिज्ञ न बुलाया जाय -इस तरहके सेठो, रायबहादुरों और पण्डितोके 
पत्रोके ताँते लग गये । पहले तो मेने इन पत्नोकी कोई परवा नही की, किन्तु 
जब रायबहादुरके स्नेही मित्रोके पत्र आने लगे तो मेरा दिल धक-ध्क 
करने लगा कि कही ऐसा न हो कि रायबहादुरका मन डोल जाय और 
कह दें कि भई क्यों व्यर्थमें बेठे-बिठाये झगडा मोल ले और पण्डितजीका 
निमन्त्रण स्थगित कर दें। किन्तु वाह रे रायबहादुर ज्यो-ज्यों विरोधी 
पत्रोका ताँता बँधघता गया, उनको बुलातेका साहस भी बढ़ता गया, और 
मुशसे बोलें- ऐसे जितने पत्र आएँ मुझे बगर दिखाये ही फाडकर फेंक्ते 
जाओ और पण्डितजीको सख्त ताक़ीद लिख दो कि वे हर हालतमें यहाँ 
जरूर पधारें, ऐसा न हो कि किसी अनिवाय्ये कारणवश आना स्थागित 
कर दें ।” 

पण्डितजी नजीबाबाद आये और उनका खूब स्वागत-सत्कार 
किया गया। 

उन्ही दिनों ब्र० सीतलप्रसादजीका बहिष्कार मुनि-सघने गाँव- 
ऋकरनेसे पूर्व ब्रह्मचारीजीने स्वयं उन संस्थाओसे त्यागपत्र दे दिया था, 
जिनसे उतका तनिक भी सम्बन्ध था, ताकि उनके सम्पर्कके कारण किसी 
संस्थाकों हानि न पहुँचे । काशी-स्याद्गाद-विद्यालयके अधिष्ठाता-पदसे 
भी वे मुक्त हो चुके थे और वे अपनी समझसे उससे क़त्तई सम्बन्ध विच्छेद 
कर चुके थे, किन्तु भूलसे कार्यकारिणीमें उनका नाम बना रहा । अधि- 
कारी नही चाहते थे कि ब्रह्मचारीजीका लेशमात्र सम्बन्ध भी विद्यालय- 
से रहे । अतः उन्होने विधानके अनुसार कार्यकारिणी समितिके सदस्योसे 
सम्मतियाँ मॉगी । रायबहादुर भी कार्यकारिणीके सदस्य थे, उनके 
पास पत्र पहुँचा तो उन्हें इससे बडी व्यथा पहुँची और पत्रके उत्तरमें जो 
उन्होने मामिक शब्द लिखे वे तो अब मुझे स्मरण नही रहे, परन्तु आशय 
यही था कि “एक तरफ तो आप विद्यालयके उत्सवोके अध्यक्ष ऐसे जेनेतर 
व्यक्तियोको बनाते रहते हे, जिनसे हमारा पूरब-पश्चिमका मतभेद है, 
दूसरी ओर आप एक ऐसे व्यक्तिको विद्यालयका सदस्य भी नही रहने 
देना चाहते, जिसके घोर परिश्रमसे विद्यालय इतनी उन्नति कर सका है, 
और जिसका हर श्वास जैनधर्मके लिए उत्सर्ग है ! ब्रह्मचारीजीकी सेवाएँ 
विद्यालय कभी भुला नहीं सकता ।” 

महावीर-जयन्तीका प्रसार भी उन दिनो बड़े वेगसे बढ़ता जा रहा 
था । जगह-जगह बडी धूम-धामसे महावीर-जयन्तियोके आयोजन होते 
थे। यह शुभ काये भी कुछ लोगोकी आँखोंमें खटकने लगा, और इसके 
विरोधमें जैन गज़टमें न्‍्यायालकार प० मक्खनलालजीने सम्पादकीय 
वक्तव्य तक लिखा। इन लेखोकी पढ़कर रायबहादुरकों बहुत कलेश 
पहुँचा और उन्होने सभ्‌ २६ में जैनमित्र मण्डल द्वारा आयोजित वीरजयन्ती 
महोत्सवके अध्यक्ष-पदसे इन जैनधर्म-प्रसार-विरोधी विचारोकी कड़ी 
भत्सना की । 

रायबहादुरका सभी वर्गके व्यक्तियोसे स्नेह और मैत्री सम्बन्ध 

था। वे व्यथंकी तू-तू-मे-में में पडनेके पक्षपाती न थे। अपने सुलझे हुए 
विचार रखते थे। जैन-संगठनके अभिलाषी और हृदयसे सुधारक थे । 

रायबहादुर जाहिरामें न खहरपोश थे न काग्रेसी । वे ऑनरेरी 
मजिस्ट्रेट, मुन्सिफ और ट्रेज़रर थे। इसलिए आम जनता उन्हें भी जी- 
हुजूर समभती थी । लेकिन वे जीहुजूर कतई नहीं थे। सरकारी ऑफि- 
ससंकी हॉमें हाँ मिलाना वे खिलाफ़ेशान समभते थे, और देशविरोधी 
कार्य्योर्में उनसे सहयोगकी आशा किसीको हो ही नहीं सकती थी। वे 
अत्यन्त स्वाभिमानी और आन-मानके आदमी थे । 

एक बार एक नया डिप्टी कलेक्टर नजीबाबाद आया तो राय- 
बहादुरसे घरपर मिलने नहीं आया। उसे आश्ञा थी कि अन्य रईसो 
और सरकार-परस्तोकी तरह रायबहादुर भी डाक-बँगलेपर आकर हाजिरी 
देगे। लेकिन यह क़तई नामुमकिन था। प्रथा अभीतक यह चली आ 
रही थी, तया डिप्टी कलेक्टर पहले घरपर हाज़िरी दे जाता था, तब राय- 
बहादुर उसके बँगलेपर मिलने जाते थे । 

डिप्टी कलेक्टर घरपर मिलने नहीं आया, तो रायबहादुरने इसे 
अपना अपमान समझा, और उसकी इस हरकतकी सूचना कलेक्टरको 
दे दी। इसीतरह एक बार पुलिस सुपरिण्टेण्डेण्के किसी व्यवहारसे 
नाराज़ होकर कलेक्टरको लिखा-“आप ज़िलेके कलेक्टर है तो मे ज़िले- 
का चेयरमंत हूँ । इस जिलेमें अमन-चैन बनाये रखनेके लिए भेरी भी 
सरकारको उतनी ही आवश्यकता हैं, जितनी कि आपकी । सरकारकों 
भेरी मान-प्रतिष्ठाका खयाल रहेगा तो मेरी सेवाएँ भी उसको मिलती 
रहेंगी । जिलेके उच्च अधिकारियोके मौजूदा व्यवहारकों देखते हुए 
मुझसे सहयोगकी क्या आशा की जा सकती है ? ” 

चूंकि अब भारत स्वतन्त्र हो गया है, और जनता बड़े-से-बड़े मंत्री 
और अधिकारियोंकी निःशक आलोचना करती हैँ, इसलिए आज इस 
पत्रकी कोई भी अहमियत मालूम न दे, किन्तु अंग्रेजोंके शासनकालमें 
रायबहादुर और खानबहादुर तो कुजा, सर और मिनिस्टर भी इस तरह- 

के पत्र लिखनेकी हिम्मत नहीं कर सकते थे। यह इन्हीका कलेजा था 
जो इतना रोष और धमकीसे भरा पत्र लिख सके । इस' पत्रके लिखनेके 
बाद पुलिस सुपरिण्टेण्डेण्ट और डिप्टी कलेक्टरपर ख्नासी भाड पड़ी और 
जब तक वे लोग ज़िलेमें रहे, ठीक-ठीक रहे । 

देशके अन्य ज़मीदारो और रईसोकी तरह रायबहादुरने भी स्वराज्य 
आन्दोलनमें भाग नही लिया और राजनंतिक-क्षेत्रसे सदेब अलग रहे । 
काश वे देशके आन्दोलनमे कूद पडे होते तो यू० पी० के ही नही, सारे भारत 
के एक सम्मान्य नेता हुए होते । उनकी परिष्कृत बुद्धि, सूक, हाजिरदमाग़ी 
और सुव्यवस्थाके शत्रु-मित्र सभी कायल थे। प्रतिद्वन्द्रीकी इस खूबीसे 
पटखना देते थे कि चारो शाने चित्त भी गिरे, मगर पीठके मिट्टी भी न 
लगने पाये और देखनेवाले ही नही स्वय प्रतिद्वन्दरी भी उठकर उनके इस 
चातुर््यंकी मुक्तकठसे सराहना करे। 

रायबहादुर डिस्ट्रिक्ट बोडेके ६ वर्ष चेयरमन रहे। लगातार दो 
चुनावोमें विजय प्राप्त की, और विजय भी मामूली नहीं, शायद सारे 
संसारमें अपने ढंगकी निराली और यकताँ । सन्‌ १६२८ का दूसरा चुनाव 
स्वयं मेने अपनी आँखोसे देखा है। डिस्ट्रिक्ट बोडेके कूल सदस्य २६ 
या २८ थे। इनमें ११ मुसलमान, ६ चौहान, ५ जाट, ३ तगे, २ वेद्य 
और १ रायबहादुर जैन थे। अब २२ वर्षके बाद ठीक-ठीक संख्या तो 
स्मरण नही रही, सम्भव है उक्त संख्यामें १-२ का हेर-फेर हो, परन्तु 
अनुपात लगभग यही था । लिखनेका तात्पयें केवल इतना है कि रायबहा- 
दुरके अतिरिक्त एक भी सदस्य उन्हें वोट देनेके पक्षमें नहीं था, किन्तु 
इनका साहस देखिये कि फिर भी चेयरमैनीके लिए खड़े हुए और साम- 
दाम, दण्ड-मेदका ऐसा जाल फेंका कि बहुसम्मतिसे चेयरमैन चुन लिये 
गये, और इस सौजन्यपूर्ण ढंगसे कि विरोधी उम्मीदवारने भी चुनाव- 
स्थलपर मुबारिकवाद दी और उनके भद्र व्यवहारकी मुक्त कंठसे सराहना 
की; और परिहास करते हुए यह भी कहा--हम तो रायबहादुरको 
अपना उस्ताद मानते हैं, और उस्तादसे पटखना खानेमें कोई ब्रेइज्ज़ती 

नहीं ।” तभी रायबहादुरकी ओरसे किसीने कहा-- जब यह बात है 
तो उस्तादसे कुश्ती क्यों लड़ते हो ?” जवाब मिला “उस्तादसे शागिदद 
कइती हमेशा लड़ते आये हे, वर्ना दाँव-पेंच कंसे आये ?” इसपर खूब 
क़हकहा लगा। पक्ष-विपक्षके सभी आदमी खुशी-खुशी सहभोज और 
और फोटो ग्रपमें शामिल हुए, और खूबी यह कि चेयरमैन चुने जानेपर 
इस सुव्यवस्थित ढंगसे बोडंका काय्य॑ चलाया और बोड्डके सदस्योसे ऐसा 
व्यवहार रखा कि कभी अविश्वासका प्रस्ताव आने तककी नौबत नही 
आई। 

रायबहादुर इतने व्यवह्ारकुशल और जाहिरा रख-रखावके कायल 
थे कि बड़े-से-बड़े प्रतिद्वन्द्रीसे भी प्रकट रूपसे मनोमालिन्य नहीं रखते थे । 
सामना होनेपर बड़े तपाकसे मिलते थे । शादी-ग्ीमें शामिल होते थे । 
एक-दूसरेके यहाँ ठहरते थे, खाना खाते थे और जबानपर एक भी हर्फ 
ऐसा न लाते थे, जिससे उसकी दिलशिकनी हो । 

सन्‌ २५ या २६ में कौसिलोके चुनावमें बिजनौर ज़िलेसे स्वराज्य 
पार्टीकी ओरसे बा० नेमिसरन जेन बी० ए० एल्‌-एल० बी० और हिन्दू 
महासभाकी तरफ़्से रायबहादुर खडे किये गये। नजीबाबाद पोलिंग 
स्टेशन संघर्ष-केन्द्र बना हुआ था। दोनो पक्षोके हिमायती जान लडा 
रहे थे। लाठियाँ तनी हुई थी और कब क्‍या हो जाय, इसकी आशका 
पल-पल बनी हुई थी, तब भी रायबहादुर और बा० नेमिसरन एक ही 
जगह बेठे हुए हास-परिहास कर रहे थे। उनको देखकर ऐसा मालूम 
होता था, गोया दो सगे भाई कौतूहलवश चुनाव-सघ्ष देखने चले आये हो । 

इलेक्शनोकी हार-जीतको अक्सर लोग जीवन-मरणका प्रइन 
बना लेते हे, और अनन्य मित्र भी एक-दूसरेके शत्रु हो जाते हे। और 
इलेक्शन सम्बन्धी बदले हर तरहसे लेनेके प्रयत्न किये जाते है; परन्तु 
रायबहादुर इन इलेक्शनोकी हार-जीतको शतरंजकी बाज़ी जितना भी 
महत्त्व नही देते थे। जीतनेपर न वे उफनते थे, न एक हल्का शब्द 
कहते थे और न हारनेपर मायूस होते थे, न किसीसे बदला लेते थे । 

जीत-हार दोनों ही अवसरोंपर संजीदगीका दामन पकड़े रहते थे । वही 
खन्दाँपेशानी, वही बामजाक तबियत और वही दैनिक कार्य । लमहेभरकों 
भी किसी बातमें फर्क नहीं पडता था । 

सन्‌ १६२६ में म्यूनिस्पल इलेक्शनमें उनकी पार्टी हार गई तो 
. स्वभावत- उनके हितैषी मित्रोको बहुत व्यथा पहुँची । लेकिन आप 
उसी तरह मुस्कराते रहे और बोले--भई ' अगर हार न हो तो जीतका 
लुत्फ भी क्‍या ?” 

दूसरे रोज रायबहादुरके यहाँ विजयी पार्टीके नेता अपनी लडकीके 
विवाहके अवसर पर-बतंन, सवारी, कालीन आदि माँगने आये तो आप 
बड़े तपाकसे उनसे मिले, और अपने छोटे भाई साहू रामस्वरूपजीको 
उलाहना देते हुए बोले--भैयाजी, अपनी ही लडकीकी शादी हो और 
हमें मालूम तक न हो, शादीकी तारीख तो मालूम रहनी ही चाहिए थी 
और सब आवश्यक सामान अपने उस मकानमे पहुँच जाना चाहिए था ।” 
विरोधी नेता उनके इस सौजन्यपूर्ण व्यवहारसे पानी-पानी हो गया । 

रायबहादुर अत्यन्त व्यवस्थित ढगसे रहते थे और फूहड़पनको 
कतई पसन्द नही करते थे। जिस भाषामें पत्र भेजते, पता भी उसी भाषा 
में लिखते थे । एक बार हिन्दीके पत्रपर मेने स्थानका नाम अँगरेज़ीमें लिख 
दिया तो वे इस ढंगसे मुस्कराये कि में कट-सा गया। लिफाफे और कार्डो 
पर यथास्थान टिकिट लगवाते, तनिक भी इधर-उधर लग जाने या उल्टा 
चिपक जानेको मायूब समभते और ठीक न होनेपर फाड़कर फिकवा 
देते, किन्तु उल्टा-सीधा बेतरतीब पोस्ट न कराते । 

वे पत्र-व्यवहारमें बहुत सावधानी बरतते थे । एक-एक शब्द बहुत 
सोच-समभकर लिखते-लिखाते थे। सरकारी आफिससंके पत्नोमें ड्राफ्ट 
करनेवाले ऐसा शब्द डाल देते कि जिससे तनिक भी खुशामद या जीहुजूरी 
की बू आये तो “हम भाँड नही हे जो उसकी खुशामद या तारीफ़ करें- 
कहकर वह शब्द निकलवा देते थे । चाहे वह शब्द वहाँ कितना ही मौज 
और सही क्यो न हो । 

रायबहादुर खशपोश, खुशअखलाक, हाजिरजवाब, महमाँनवाज़ 
मिलनसार और बडी वज़अ-कतअके आदमी थे । 

आज उनको स्वर्गासीन हुए १७-१८ वर्ष हो गये, परन्तु उनकी 
व्यवस्था, सभा-सचालन, भाषणशैली, पत्रोमें भाव व्यक्त करनेके तरीके 
भुलाये नही भूलते । 


--श्ानोदय, काशी 
अप्रेल १९७१ 

जनन्‍्म--- 


स्वगंवास--- 


कांग्रेसके मुक सेक्क 
उटय गोपलीप व 





रह सुलतानसिह दिल्‍्लीके प्रतिष्ठित और जनप्रिय 
ऐसे नागरिक थे, जिनपर हर देहलवीको नाज था। जाहिरा 
में उनके साथ सरकारी उपाधि चिपकी हुई थी, किन्तु अन्तरगमे वे खरे 
देशभक्त थे। उनके यहाँ वाइसराय, चीफ कमिश्नर और राजा-महा- 
राजा भी अतिथि रूपमे आते रहते थे, और देशके सर्वोक्ष् नेता--महात्मा 
गांधी, प० मोतीलाल नेहरू, सरोजिनी नायड-आदि जब भी देहली 
तशरीफ लाते, उन्हीके यहाँ कयाम फर्माते थे । उन्हीके यहाँ काग्रेस-वकिंग 
कमेटीकी बैठके होती और उन्हीके यहा अग्रेज़ी सरकारसे लोहा लेनेके 
दाव-पेच सोचे जाते थे । 

उन्तका भरद्वव्यवहार, नम्नतापूर्ण आतिथ्य, उदार स्वभाव और 
रहन-सहनके उच्च स्तरसे यह तो अनुमान लगाया जा सकता है कि अति- 
थियोंको आवश्यकतासे अधिक सुविधाएँ उनके यहाँ मिलती होगी और 
जो एकबार उनके स्नेहपाशमे बँध गया, वह जीवनभर बँधा रहकर, उनके 
यहाँके अतिरिक्त अन्यत्र ठहरनेकी कल्पना भी नही कर सकता होगा । 
लेकिन देशके इन महान्‌ नेताओका इतना अधिक विश्वास और स्नेह वे 
कैसे प्राप्त कर सके, यह जिज्ञासा उनकी जीविताबस्थामे भी मेरे मनमें 
उठा करती थी, किन्तु खेद हे कि कभी साक्षात्‌ परिचयका अवसर ही 
प्राप्त न हो सका । 

मेरी प्रबल अभिलाषा थी कि उनके सस्मरण, परिचय और नेताओं 
की उन दिनोंकी मीठी स्मृत्रियाँ स्‍्वय श्रीमती रायबहादुर अपने मुबारिक 
कलमसे लिखकर अता फर्माये तो इतिहासकी एक बेशबहा कीमती वस्तु 
बन जाये, किन्तु उनकी व्यस्तताके कारण मनकी मुराद पूरी न हो सकी । 

मुझे हर्ष हैँ कि रायबहादुर साहवका सस्मरण मेरी प्रार्थनाको 
मान देकर भारतीय ज्ञानपीठ-लोकोदय-प्रन्थमालाके यशस्वी सम्पादक 
श्री लक्ष्मीचन्द्रजी जैनकी विदृषी पत्नी श्रीमती कुन्थाजेनने लिख देनेकी 
कृपा की है । रायबहादुरसाहब आपके फूफा थे, उन्हीके ऑगनमे खेलते- 
पढते बचपन गुजरा है, उनके निकट सम्पर्कमे रही हे और सस्मरण लिखने 
से एक सप्ताह पूर्व उनके यहाँ रहकर आई है । 

१६३० में असहयोग-आन्दोलन जब प्री जवानीपर था, तभी राय- 
बहादुर साहबका निधन हो गया। निधनकी ख़बर जेलमे पहुँची तो 
बन्दी नेताओके मुँह शोकाकुल हो गये, और बडी कातरतासे एक-दूसरेका 
मुँह देखने लगे। मुझ रगरूटकी बुद्धिमे इस शोकका कारण समभऊमें 
नही आया तो एक नेतासे भिभकते हुए पूछा-- काग्रेस तो सरकारी 
उपाधिधारियोंसे बहुत ही धुणा करती है, देशद्रोही समभती हैँ और 
उनके लिए “टोडी बच्चा हाय-हाय के नारे लगवाती है, फिर रायबहादुर 
सुल्तानर्सिहकी मृत्युपर इस कदर बेचेनीका इज़हार क्‍यों किया जा रहा 

है ?” वे रुँधे कंठसे बोले--तुम नही समभ सकते कि रायबहादुर कितने 
कामके थे। वे क्‍या गये, दिल्‍ली कांग्रेसका स्तम्भ गिर गया। उनके 
बलपर हम न जाने कितने खेल खेलते थे ।” 
उनकी अनुशासनप्रियताका तो एक उदाहरण “वह भव्य व्यक्तित्व 
मिलेगा। उनकी ग़रीबपरवरीका एक वाकया मुझे भी याद आ गया है । 
रायबहादुर एक रोज़ अपनी जायदादके सामनेसे गृजर रहे थे, 
एक दुकानमें मालिन बेठी देखकर एक मूली खानेको उठाने लगे तो उसने 
हाथ भठक दिया। वह इन्हे पहचानती नहीं थी, और किराया-मुशी 
आगे बढ गया था । मुशझ्गीने मुडकर देखा तो मालिनपर बरस पडा । राय- 
बहादुर मुशीकों समभाते हुए बोले---“यह बहुत गरीब मालूम होती है, जो 
मूलोके इतने टुकड़ेका भी जाया जाना बर्कद्टत्‌ नही कर सकती, इसका 
छुह माहका किराया माफ़ किया जाता हैं ।” मालिनको वास्तविक स्थिति 
विदित हुई तो वह अपना ओढना रायबहादुरके पॉवोममें डालकर सुबकने 
लगी । रायबहादुरकी जेबमे जितने रुपये थे, उस ओढनेमे डालकर बे 
आगे बढ़ गये। 
वे खुशपोश ऐसे थे कि आज भी लोग उनकी मिसाल पेश करते हे । 
--डालमियानगर, 
२ नवम्बर १९७१ 

कह मध्य ध्यक्तित्व ! 
आओोमसती कन्या लक्ष्मोचन्द जेन बो० ए० (आन) बी० टो० 


सर १६३० के व॑ तूफानी दिन ! देशकी स्वतन्त्रताका आन्दोलन 

ज़ोरोपर था। मीलों लम्ब॑ं जुलूस, लाख-लाख आदमियोकी 
सभाएँ, भंडाभिवादनके रोमाञ्चक दृश्य, नेताओके भव्य दर्शन, लपकती 
लौ-से भाषण और शमॉपर भुलसनेवाले परवानो-सा हौसला ! लाठी, 
गोली और सगीत. . सब नजार सामने थे। वातावरणमे और मनमे 
वही एक तान गूंजती थी-- 

सर फ़रोशीकी तमन्ना अब हमारे दिलमें है । 
देखना है ज़ोर कितना बाज़ुए-क़ातिलमें है ॥ 

उन दिनो में देहलीके इन्द्रप्रस्थ गरल्स हाई स्कूलमे नवी क्लासमे 
पढती थी । जेन-महिलाओ व लडकियोकी वौलिटियर कोर (स्वय-सेविका 
दल) की सचालिका थी, इसलिए ऐसी लगनसे काम करती थी, जैसे आन्दो- 
लनकी सफलताका भार मेर ही कन्धोपर हो। लालाजी (पिताजी) के 
उत्साहका सहारा हृदयसे तो प्राप्त था, पर बाहरी रूपसे एक हद तक । 
वह हद यह थी कि मेरे ताऊजी लाला रतनलाल गवंनंमेट कौलिजके 
प्रिन्सिपल थे और 'रायसाहब' थे, और मेरे फूफा, लाला सुल्तानसिहजी, 
*रायबहादुर' थे । स्वयम्‌ पिताजी उन दिनो इम्पीरियल बेकमे खज़ाञ्ची 
थे। अनेक सरकारी अधिकारी मित्रताके नाते लालाजीको सावधान 
करते रहते कि राष्ट्रिय आन्दोलनमे लड़कीको आगे बढनेसे रोके । 

में घरमें यह बाते सुनती तो थी, पर हतोत्साहित नही होती थी । 
इसका सबसे बड़ा कारण यह था कि मेरी बुआजी (मिसिज्ञ सुल्तानसिह) 
ऑल इण्डिया विमेंस कॉनफ्रेसकी प्रेसीडेण्ट थी और राष्ट्रिय काम करने 

वाली प्रमुख महिलाओको सदा निकटतम सम्पर्कम रखती थीं। एक 
दिन में बुआजीके पास बेठी हुई थी कि श्रीमती अरुणा आसफ़जली आई 
और बुआजीसे बोली--“बहुजी, प्रेजिडंण्ट वि्रुलभाई पटेलका टेलिग्राम 
आ गया है, वह कल दिल्‍ली पहुँच रहे हे । उन्होंने प्रेस-रिप्रेज़ेटटिव (पत्र- 
कारो) से कहा है कि लैजिस्लेटिव एसम्बलीकी प्रेजिडेण्टशिप छोड़नेके 
कारणोंपर और अपने आइन्दाके प्रोग्रामके बारेमे उन्हें जो कुछ कहना है, 
वह दिललीके पब्लिक जलसेमे ही कहेंगे, इसलिए कल साढ़े पाँच बजे जलसा 
बुलाया हैँ । सरस्वती-भवनर्में महिलाओकी जो मीटिंग कल रखी है, उसे 
पोस्टपोन (स्थग्रित) कर दिया जाय । आपकी इजाजत लेने आई हूँ ।' 

“हाँ, मीटिंग तो पोस्टपोन ही कर देना चाहिए । प्रेजिडेण्ट बिदुल- 
भाई पठलके इस्तीफेसे अग्रेजोमे काफी बेचेनी है। अभी इनके (राय- 
बहादुर सुल्तानसिहके) पास शिमलेसे किसीका टेलीफोन था। शायद 
सरदार पटेल यही ठहरे,--बुआजीने मिसिज आसफअलीको बताया । 

जब मिसिज आसफजली थोड़ी देर बात करके चली गई तो बुआजी 
बोली-- कुन्था, कल साढे पाँच बजे जल्सेस चलना । गाड़ी भेज दूंगी, 
कम्पनी बागमे मीटिग हे ।” 

मे जब घर वापिस आई तो देखा सब जगह मोहल्लेभरमें, बाज़ारो- 
में प्रेजिडेण्ट पटेलके इस्तीफेकी धूम है । लोग खुश थे और जुलूस-जल्सेके 
ऐलानके इन्तजारमें थे । लालाजीने मुझसे कहा-“बेटा, कल तुम्हे प्रेजिडेण्ट 
पटेलके विजय-तिलक करना है,-सब तय्यारी कर लेना ।” 

अगले दिन शामको साढे पॉच बजे कम्पनीबागमे बुआजीके साथ 
जल्मेमें पहुँचे तो फूफाजी भी साथ थे । हम लोग मचपर बंठे । प्रेजिडष्ट 
बिट्लभाई पटेल जब जल्सेमें पहुँचे तो आसमान नारोसे गूंज उठा । लाखो 
की भीड़ थी। जोशका ठिकाना न था। में अपने साथ एक चाँदीकी 
थालीमे रोली और अक्षत व अपने हाथसे काते हुए सूतके कुछ तार लेती 
गई थी। बुआजीने वह देखकर पूछा कि “यह क्या है”. ..में उत्तर देनेमे 
मभिभक रही थी, इसलिए लालाजीने कहा कि “इसका विचार प्रेज़िडैप्ट पलट 

के विजय-तिलक करनेका हैं-आपकी क्या राय है ? “--बुआजी अभी 
कुछ सोच भी न पाई थी कि फूफाजीको फैसला करते देर न लगी । ज्यो ही 
मिस्टर आसफ़्जलीने जल्सेकी कारवाई शुरू होनेका ऐलान किया कि 
फूफाजीन मुर्झ दोतो हाथोका सहारा देकर मचपर खड़ा कर दिया और 
थाली मेरे हाथोमें पकडा दी। मिस्टर आसफ़्अलीन लाउड स्पीकर 
पर ऐलान कर दिया “अब हमारे अजीज और मोहत्तरिम (आदरणीय) 
नेताको तिलक किया जायेगा । विजयतिलक देहलीकी जनताकी ओरसे 
यह बच्ची करेगी । रायबहादुर साहबसे पूछकर उन्होने आगे ऐलान किया । 
“इस बच्चीका नाम कृन्थकुमारी जन हूँ । यह जन वौलिण्टियर कोरकी 
कंप्टेन है ।” मिस्टर आसफअलीने अपनी तरफसे यह भी ऐलान कर 
दिया कि “तिलक करनेके बाद यह बच्ची तक़रीर भी करेगी ।” 
जिस महापुरुषके चरणोकों छता भी सौभाग्य था, उसके महामहिम 
मस्तकपर जनताकी ओरसे विजय-तिलक करना जीवनकी अमूल्यतम 
वरदानमयी घटना हूँ । उस उल्लासमे मेने दो मिनिटके भाषणमें क्‍या 
कहा, वह न तब याद रहा न आज याद है । याद हू केवल वह प्रशस्त मस्तक, 
माँ भारतीकी स्फटिकोज्ज्वल पीठिका-सा जिसको आज भी मत ही मन 
नमस्कार कर लेती हूँ, और याद है वह फूफाजी, जिनके वरद हाथोका 
सहारा पाकर में मंचपर खडी हो सकी थी । 
>८ > ५ 
फूफाजीके सम्बन्धमें लिखते हुए मुझे जो घटनाएँ याद आती हे और 
जिनकी स्मृति मेरे मनपर अमिट है, उतका यदि उल्लेख करूँ तो रायबहादुर 
लाला सुल्तानर्सिहके सम्बन्धमे एक राष्ट्रिय-प्रकारकी धारणा बनती है, 
किन्तु यह घारणा आशिक रूपसे ही सत्य हे, क्योकि लाला सुल्तानसिहजी 
प्रतिष्ठित रईस, बिरादरीके अगुआ, सामाजिक सुधारोके समर्थक और 
सरकार द्वारा सम्मानित प्रमुख नागरिक पहले थे, और राष्ट्रिय सहयोगी 
बादमें । फिर भी उनकी कोठीमे होनेवाली गार्डन पार्टियाँ, जिनमें वाइस- 
राय और चीफ़ कमिश्नर आते थे; अथवा उनके अतिथि-भवनमें ठहरने 

वाले महाराजा काश्मीर, महाराजा मैसूर और महाराजा जयपुरकी स्मृति 
की अपेक्षा, मेरे मनमे राष्ट्रिय नेत्ताओंके सम्पर्क की ही छाप अमिट हैँ । 
मेने फूफाजीके यहाँ ही महात्मा गाधीके दर्शन किये । वहाँ ही महाकवि 
रवीन्द्रनाथके मुखसे कविता-पाठ सुना। घहाँ ही श्रीमती सरोजिती 
नायड्से परिचय प्राप्त किया । उस दिन होलीका दिन था। बुआजीने 
मुर्भे और मेरे पतिकों विशेष रूपसे आमन्त्रित किया था, क्योकि हमारे 
विवाहके बाद यह पहली होली थी । श्रीमती सरोजिनी नायडू उस रोज़ 
बुआजीके यहाँ ठहरी हुई थी। बुआजी हम दोनोको उसी तरह 
रगमे भीगे और गुलालसे पुते, श्रीमती नायड्के पास ले गईं और परिचय 
करा दिया। प्रफुल्लित आनन और मधुर कण्ठसे श्रीमती नायडूने कहा- 
“ (ग कठ्ज ऐटकफ्परौ--वंग्रातवइरते ग ०0ण0प8, गी7९ वद््र०/7७ 
800 फ80॥8.” (कितने सुन्दर ! रमोमे डूबे-कृष्ण और राधा-से ! ) 


गत ५० वर्षोमे भारतवर्ष की राजधानी देहलीमे जेनसमाजके जिन 
व्यक्तियोंने सार्वजनिक ख्याति, राजकीय प्रतिष्ठा और बिरादरीका 
आदर तथा स्नेह पाया है, उनमे रायबहादुर लाला सुल्तानसिहका स्थान 
नि.सन्देह बहुत ऊँचा है । नई दिल्‍लीका निर्माण होनेसे पहले, काइमीरी 
गेट देहलीका सबसे अधिक समृद्धिशील बस्ती था, जहाँ बड़ी-बडी अग्रेजी 
दुकानें, विशाल कोठियाँ, विख्यात होटल और बेक आदि थे। करोडो 
रुपयेकी लागतके इन' विशाल भवनोमेसे अधिकाशका स्वामित्व राय- 
बहादुर सुल्तान सिहको प्राप्त था । मेने स्वयम्‌ सुना है, उनके अग्रेज मित्र 
उन्हे “ऋणाए ए॑ ६४४४शा००८ ७४(८”-..कष्मीरी ग्रेटके बादशाह--- 
कहा करते थे । कश्मीरी गेट ही क्यो, दरीबा, चेलपुरी, दरयागज्ज, दिल्ली 
दरवाजे आदि अनेक स्थानोंमें उनकी दुकानें और कोठियाँ थी, जिनसे 
लाखों रुपयेकी आमदनी थी। शिमला, कसौली, मंसूरी, देहरादून आदि 
प्रायः सभी पहाड़ी स्वास्थ्यप्रद स्थानोंमें उनकी कोठियाँ थी। 


लाला सुल्तान सिहजीका मुख्य व्यवसाय साहुकारा, लेन-देन, जमी- 

दारी और बंकोकां संचालन था। इन्होने देहली, शिमला, मेरठ आदि 
स्थानोंके इम्पीरियल बेकके मुख्य कार्यालय और समस्त शाखाओंके खज़ानों 
की सँभाल और सचालनका उत्तरदायित्व ले रक्खा था। इतने बड़े 
बेकिंग व्यवसायकी ज़िम्मेदारी ब्रिटिश गवर्बमेटने जिनके ऊपर छोडी हुई 
थी, उनकी निजी समृद्धि, ईमानदारी और व्यावसायिक निपुणतापर 
सरकारको कितना भारी विश्वास होगा ? जैनसमाजके प्रधान व्यक्तियों 
का इतिहास देखनेपर बार-बार जो बात सबसे ऊपर उठकर सामने आती 
हैँ, वह यही है कि ससारके जिस अर्थ, कञ््चनको लेकर षड़यन्त्र, विश्वास- 
घात और विद्रोह हुए हे, तथा साम्राज्योके ध्वस और निर्माणमे जिस धन 
ने मूल प्रेरणा दी है, उसकी रक्षाका अविचल विश्वास और उत्तरदायित्व 
यदि किसी समाजने अपधित किया है तो वह जेनसमाज ही है । भारतीय 
इतिहासके प्रत्येक युगमें इसके उदाहरण मिलेगे। रायबहादुर सुल्तान- 
सिहने विश्वास और प्रामाणिकताकी इस ऐतिहासिक परम्पराको उस | 
समय सफलतासे निभाया, जब कि इस उत्तरदायित्वका सम्बन्ध ससारके 
सबसे बड़े साम्राज्यके राज्यकोषसे था। 

रायबहादुर सुल्तानसिहका जन्म सन्‌ १८७६ में कुताना (तहसील 
सोनीपत) के जमीदार, दिललीके रईस श्री निहालचन्दजीके यहाँ हुआ 
था । इनके पिता इन्हे बहुत ही छोटी उम्रमें छोडकर स्वर्गस्थ हो गये थे 
और इनका लालन-पालन इनके दादा ला० शौसिहरायने किया, जो कि 
उस समय जैन-समाजके सरपच और अग्रणी थे। अपने दादाकी मृत्युके 
समय भी लाला सुल्तानसिह नाबालिग थे, इसलिए सरकारकी ओरसे 
एक अंग्रेज़ अधिकारी इनका ट्रस्टी बना दिया गया था। दादाकी मृत्युके 
समय इनकी सम्पत्ति केवल सात लाख रुपये समझी जाती थी, परन्तु 
रायबहादुर साहबने छोटी उम्रसे ही अपनी होशियारी, मेहनत, कुशाग्रबुद्धि 
तथा लगनसे अपने खान्दानी कामको इतना बढ़ाया और अपने पौरुष 
और साहससे वह घत और यश कमाया कि यह अपने पीछे करोड़ों रुपये 
की सम्पत्ति छोड़ गये । 

इन्होंने जितनी शानसे द्रव्य-उपाजंन किया, उतनी ही उदारतासे 
उसे व्यय भी किया । नई दिल्‍लीसे इन्होने जिस कोठीका निर्माण कराया 
था, वह उस समयतककी सबसे विशाल और आधुनिकतम कोठी थी । 
वह कोठी अब महाराजा पटियालाने ख़रीद ली है । इस कोठीमे जहाँ अग्नेज्ञी 
नाचघर था, वहाँ प्रा्थंना-मवन भी कम आकर्षक नही था । उसका विशाल 
गुलाब-बाग्र अद्वितीय था, क्योकि इतने प्रकारके स्वदेशी-विदेशी गुलाबोका 
एक ही स्थानमे और कही मिलना असम्भव था । 

घनिक वर्गमे वैभव और ऐश्वर्यके प्रदर्शनमे जो एक भूक प्रतियोगिता 
चला करती है, उसमे रायबहादुर सुल्तानसिह प्रायः सदा आगे ही रहे । 
नई कार, नया वायलेंस, नई तरहकी लिफ्ट, कोठीका नया डिजायन, 
सूटका नया कट, सबसे पहले इनके यहाँ देखनेको मिलता था । नया वाइस- 
राय यदि पहली बार किसी रईसकी गाड्डन पार्टीमे श्वामिल होगा, वो 
इनके यहाँ । नया चीफ़ कमिइनर यदि सबसे पहले किसी नागरिकसे मिलना 
चाहेगा तो इनसे । मतलब यह कि राज्य, समाज और जनता उस ज़माने 
मे रईसीके जिस रूपसे प्रभावित होती थी और जिसका प्रदर्शन उस जमाने 
का 'फिशन' था, उसमें इनसे बाज़ी लेना मुश्किल था। इनके लड़के 
श्री रघुवीरसिहका विवाह हुआ तो देहलीमे, जिस चार धोड़ोकी गाडीमे 
केवल वायसराय ही निकल सकते थे, वेसी चार-चार घोड़ोकी आठ गाड़ियाँ 
बारातमे निकली। अपनी सवारीके लिए इन्होने विलायतसे घोड़े 
मेगवाये, जिनके रहनेके लिए विशेष अस्तबल बनवाय, जिन्हें पंखो तथा 
खसकी टट्टियोसे ठडा रक्खा जाता था। ये खुद बहुत अच्छे तैराक थे 
और व्यायाम करनेका शौक़ रखते थे, घरमें ही अखाड़ा बनवा रक्खा था 
और एक पहलवानकों नियत किया हुआ था, जो कुश्ती लड़ना सिखाता 
था। एक क्िस्सा-यो (कहानी सुनानेवाला) भी नियत था, जो प्रत्येक 
दिन आकर सारे शहर और समराजकी खबरें सुना जाता था और दिल 
अहलानेको कभी-कभी दिलचस्प कहानी भी कह जाता था । 

यह बात नहीं कि लाला सुल्तानसिहकी प्रतिष्ठा केवल उनके 

धन-वैभव, उनकी रायबहादुरी अथवा राजकीय सम्पर्कोके कारण रही 
हो । उनके अग्रणी होनेका मुख्य कारण यह था कि वे विचारो, भावनाओं 
और आदशोके निर्वाहमे भी अग्रणी थे। यद्यपि कॉलिजकी पढ़ाई उन्हे 
ऐफ-ए (इण्टरमीडियेट) में ही छोडनी'पड़ी, क्योकि उनकी आँखे कमजोर 
हो गई थी, किन्तु ज्ञानकी पिपासा और अनुभवकी खोज उन्हें सारे जीवन 
ही रही । उनके विचार उदार और दृष्टि अत्यन्त व्यापक थी । पश्चिमी 
प्रभावोंमें उन्होंने केवल वही अपनाया जो दृष्टिकों उदार और मनको 
महत्‌ बनानेमें सहायक हो सका । यही कारण हूँ कि उन्होंने अपने व्यक्ति- 
गत सम्पर्क और अपने पुत्र श्री रघुवीरसिहकी शिक्षाके लिए दीनबन्धु 
श्री सी० एफ० ऐण्ड्रयूज़ और मिशन कॉलिज देहलीके प्रिन्सिपल श्री एस० 
के० रुद्र-जेसे विशिष्ट विद्वानों तथा राष्ट्रियताके समर्थकोको नियुक्त 
किया । दिल्‍लीके डायरेक्टर ऑफ ऐज्यूकेशन श्री चटर्जी और उनकी 
धर्मपत्नी श्रीमती चटर्जी, जो अत्यन्त उच्च शिक्षा प्राप्त सुसस्क्रृत महिला 
थी, इनके यहाँ मित्र और शिक्षकके रूपमे आते-जाते थे । ऐसे व्यक्तियों 
के निरन्तर सम्पर्क द्वारा लाला सुल्तानसिहको पूर्व और पश्चिमकी सस्क्ृति- 
थोका व्यवहारगम्य सुन्दर सामञ्जस्य प्राप्त हुआ था। इन्होने € बार 
विदेशोंकी थात्रा की और इस प्रकार अपने अनुभवोको समृद्ध तथा व्यवसाय 
को उच्चत किया । उस समय विदेश-्यात्रा करना बहुत ही असाधारण 
और विचित्र बात समझी जाती थी, इसकी सामाजिक प्रतिक्रियाको 
मेलने के लिए पर्याप्त साहसकी आवश्यकता थी । 

उनके व्यक्तित्वकी प्रमुख विशेषता थी कि वह समाज ब देशके 
हर काममें बड़ी तत्परता और उत्साहसे भाग लेते थे ओर हर श्रेणीके 
उच्चतम व्यक्तियोंसे उनका व्यक्तिगत सम्पर्क था। उनका अपने जेनधर्म 
पर दृढ़ विश्वास था और जीवनकी इतनी व्यस्तताओके बीच भी वह 
नित्यपाठ करना नहीं छोड़ते थे। इहस्होने सन्‌ १६०० में जेन-यात्रा- 
संघ चलाया, जिसमे ४०० के लगभग स्त्री-पुरुष व बच्चे थे। सन्‌ १६२३ 
में देहलीमें जो विशाल पंचकल्याणकप्रतिष्ठा हुई थी, उसको सफल 

बनानेमें इन्होते रात-दिन एक कर दिया था और कई प्रकारके मतभेद 
होनेपर भी, इन्हींके. नेतृत्वके बलपर इतना विशाल आयोजन सम्पन्न हो 
सका । शिमलेका जैन-मन्दिर जिस भूमि-स्थानपर बना हुआ है, वह 
इनकी माताकी जन्मभूमि थी, जो इनके नाना द्वारा इनकी मॉको दहेज़मे 
मिली थी और जिसे इन्होंने धर्मकार्यके लिए दानमें दे दिया | जहाँ जेन- 
जाति और जैन समाजके वह प्राण थे, वहाँ उनकी उदारता और उत्साह 
अन्य जातियोंके लिए भी कम न था। वह हर वर्ष ही रामलीला कमेटीके 
प्रेजिडेण्ट होते थे, और रामलीलाके जुलूसके साथ-साथ घोड़ेपर सवार 
होकर सारे प्रदर्शनका नेतृत्व करते थे । जब देहलीमे अखिल भारतवर्षीय 
वैष्णव कॉन्फेस हुई, जिसके सभापति महाराजा दरभगा थे, तो उस समय 
इन्हें ही स्वागताध्यक्ष चुना गया । उस समय इनकी आयु २०-२२ वर्षसे 
अधिक न थी। जब मुहरंमके दिनोमें मुसलमानोके ताजिय निकलते 
थे, तो यह ऑनरेरी मैजिस्ट्रेंट तथा प्रमुख नागरिककी हेसियतसे स्वयम्‌ 
घोडेपरः ताजियोके साथ-साथ रहते थे । किसी भी प्रकारके सार्वजुनिक 
संकटके समय भीषण परिस्थितियोंमे भी यह सहायतार्थ आगे ही आगे 
रहते थे । सन्‌ १६१२ में जब दिल्लीमे चाँदनी चौकमें जुलूस निकलते 
समय लार्ड हाडिगपर बम गिरा, तब जितनी स्त्रियाँ जुलूस देखने सड़क- 
के किनारे इधर-उधर खडी थी, वे सब पुलिस द्वारा पजाब नैशनल बेकमे 
बन्द कर दी गई, उस समय यह वहाँ पहुँचे और अपनी व्यक्तिगत जमानत 
देकर सबको रिहा करवा लाये । देहलीमे गुड़वालोंका बहुत ही पुराना 
और कदीमी खानदान था पर, अभाग्यवद जब उनके व्यवसायने पलटा खाया 
और दिवाला देनेकी नौबत आ गई, उस समय इन्होंने ही उनको हर प्रकार 
की मदद देकर उन्हें दिवालिया होनेसे बचा लिया । 

प्रारम्भमें दिये गये संस्मरणोंसे इस“ बातकी भाँकी मिलती हैं कि 
रायबहादुर साहबके व्यक्तिगत सम्बन्ध प्राय: सभी प्रमुख राष्ट्रिय नेताओं 
से थे और राजनैतिक मामलोंमें उनकी पूरी दिलचस्पी थी। सन्‌ १६१८ 
में देहलीमें होनेवाले कांग्रेसके वाधिक अधिवेशनके वह मुख्य कार्यकर्त्ता 

थे। उसी समयकी एक घटना इनके उदार और असाधारण दृष्टिकोण 
का परिचय कराती है। काग्रेसके अधिवेशनके समय कार्यकारिणीकी 
बैठक हो रही थी और केवल कुछ गिनेचुने व्यक्ति ही उसमें सम्मिलित 
हो सकते थे। उस समय द्वारपर जो स्वयंसेवक ड्यूटीपर था, उसको 
आदेश था कि वह उसी व्यक्तिको अन्दर जाने दे, जिसके पास 
कार्यकारिणी समितिके मेम्बर होनेका पास' हो। रायबहादुर साहब 
अपना पास' लाना भूल गये और मीटिंगमें सम्मिलित होनेके 
लिए अन्दर जाने लगे। वौलिटियरने उन्हे द्वारपर ही रोक दिया और 
अन्दर नही जाने दिया । वहाँ उपस्थित अन्य व्यक्तियोनें यह देखा तो 
उस वौलिटियरको बहुत डाँटा-डपटा पर रायबहादुर सरहब उस स्वय- 
सेवक्की कतंव्य-परायणतासे बहुत प्रभावित हुए,--वह खुले अधिवेशनमें 
उसे मच पर ले गये और उसकी कतेव्य-परायणताकी प्रशसा करते हुए 
उसे एक स्वर्ण-पदक दिया । 

सन्‌ १६२१ में गाधीजीने जब अपना प्रथम उपवास किया तो वह 
इन्हीकी कोठीमें ठहरे हुए थे । वर्षो तक यह पंजाब स्टेट कौसिलके मैम्बर, 
म्यूनिसिपल कमिहइनर तथा ऑनरेरी मजिस्ट्रेट रहे । 

शिक्षा-प्रचारके कार्योमे इन्होने सदा ही तन, सन और धनसे पूर्ण 
सहायता की । दिल्‍्लीका इन्द्रप्रस्थ गर्ल ज स्कूल और कॉलिज जो आजकल 
न केवल दिल्‍लीकी बल्कि भारतवर्षकी उच्च कोटिकी संस्थाएँ ह, इन्हीके 
प्रयत्नसे स्थापित हुई और इनके आजीवन समापतित्वमें पनपी। यह 
विख्यात स्कूल इनकी ही जायदादमें'स्थित है । देहलीके तिब्बिया कॉलिज, 
लेडी हाडिग मेडिकल कॉलिज, हिन्दू कॉलिज, सब ही की स्थापनाके अवसर 
पर इन्होंने बहुत बहुत दान दिया और जीवनभर इन संस्थाओंको चलाने, 
बढाने और सुधारनेमें प्रयत्तशील रहे । इन्हीके शिक्षा-प्रेमके फलस्वरूप 
आज भारतकी अनन्य और अहवितीय संस्था मौन हाई स्कूल नई देहली 
ने देशविदेशोंमें गौरवशील स्थान प्राप्त किया है। इनके इकलौते सुपुत्र 
ला० रघुवीरसिंहने अपना समरत जीवन इस ही संस्थाकों बनानेमें लगा 


जघ० जेन-जागरणके अप्रदूत 


दिया और पिताको इतनी बड़ी पूँजी और व्यवसायोके संबद्धंनकी उपेक्षा 
करके एक त्यागी तपस्वीकी भाँति अपना धन, मन और लगन इसीपर न्यौ- 
छावर कर दिया। शिक्षाकी आधुनिकतम पद्धतियोंकों अपनाकर, 
पश्चिमी देशोके सुसगठित पब्लिक स्कूल्सके ढगपर भारतीय बच्चोके 
अनुकल शिक्षाका इतना बड़ा सफल प्रयोग देशमे शायद ही कही हुआ है । 


सामाजिक कुरीतियोंकों हटाने व आधुनिक विचारोको कार्या- 
न्वित करनेमें भी रायबहादुर साहब सदैव पहला कदम उठाते थे। उस 
समय रईसोके लड़कोकी झादीमे वेश्या-नृत्य होना एक आवश्यक चीज़ 
समझी जाती थी । पर आपने इस क्रीतिपर सर्वप्रथम कुठाराघात किया 
और अपने एकमात्र पुत्र रघुवीरसिहकी शादीमे वेश्या-वृत्य न कराकर 
उसके स्थानपर बारातका अन्य अनेक प्रकारके खेल-तमाशोसे मनोर#“ंजन 
किया । जैनियोंमे सबसे पहले इनका पौत्र वीरेन्द्रसह मिलिटरी ऐकेडमी 
देहरादूनमे फौजी शिक्षाके लिए गया। उस समय वह केवल १०-११ 
वर्षका था और फौज़मे काम करनेकी आज्ञा देना बड़े साहसका काम था । 


अग्रेजी सभ्यताकी उत्तम चीजे सब इनके घरमे विद्यमान थी, पर 
प्राचीनताके अच्छे पहलू भी इनके यहाँसे लोप नहीं हो पाये । घरके 
अन्दर जानेपर वही भारतीय वातावरण दृष्टिगोचर हीता था । घर हमेशा 
भरा और काम-काजमे व्यस्त नज़र आता था । कही गेहूँ चुने जा रहे हे 
तो कही सब्जियाँ सवारी जा रही हे,-तो दूसरी ओर मिठाई बनानेका 
काम जारी है। कही अंग्रेज़ोके खानेकी तय्यारी हो रही हैं तो दूसरी ओर 
पडितोकी रसोईका आयोजन हो रहा हैं । 


इनके घरमे सदेव ही कुटुम्बियो और रिश्तेदारों तथा मिलने-जुलने 
वालोका ताँता लगा रहता था। दूर-दरके रिश्तेदार और नांतेदार 
भी इनकी सहानुभूति और सहायतासे वड्चित न रह पाते थे । (हर एककी' 
कठिनाईको दूर करना और उनकी समस्याओको सुलभाना ये अपना 
पहला कर्तव्य समभते थे ।) इन्होने अपने बैकोंमें सैकड़ो जैन-बन्धुओंकों 


रायबहादुर सुलतानसिंह ज८$ 


स्थान दे रकवा था तथा जैन व्यापारियोको सब प्रकारकी सुविधा देने 
का प्रयत्न करते थे । 

सर्वसाधारणके लिए भी यह तत्परतासे सहायता करते थे । इनकी 
दरीबेवाली साहुकारेकी कोठीमे सदंव सदान्नत बँटता था और दातव्य 
ओऔषधालय चलता था | 

रायबहादुर साहबको प्रत्येक कार्यक्षेत्रमे अपनी धर्मपत्नी श्रीमती 
मुशीलादेवीसे पुरा-पूरा सहयोग मिला और यही कारण है कि उनके 
किये हुए कामोमे दुगुनी चमक और उज्ज्वलता दिखाई देती थी | राय- 
बहादुर साहबका प्रथम विवाह सन्‌ १८६० में देहलीके प्रसिद्ध जेन पडित 
रिखबदासजीकी सुपुत्रीसे सम्पन्न हुआ था ओर उन्हीसे एक इनके एकमात्र 
पुत्र ला० रघुवीर्सासह हैं । पहली पत्लीकी मृत्युके पश्चात्‌ सन्‌ १६०४ 
में आपका विवाह श्रीमती सुभीलादेवीसे हुआ जो ला० अजोध्याप्रसाद 
सर्राफ सहारनपुरकी पुत्री हे। श्रीमती सुशीलाजी शादीके समय बहुत 
ही साधारण-सी शिक्षिता थी, परन्तु रायबहादुर साहबके शिक्षा-प्रेम, 
व स्त्रियोके प्रति आदर-भावनाने उन्हें अपनी पत्नीको उत्तम-से-उत्तम' 
शिक्षा देनेकी प्रेरणा दी और श्रीमती सुशीलादेवीने भी अत्यन्त उत्साह 
और लगनके साथ अपने आपको सब प्रकारसे योग्य बनातेका प्रयत्न किया । 
जब तक रायबहादुर साहब जीवित रहे, वह उनकी परछाईकी तरह हर 
कार्यमे उनके साथ-साथ रही । रायबहादुर साहब उनको कई बार अपने 
साथ विदेश-यात्राको लेकर गये और एकबार तो मिस्टर और मिसिज 
चटर्जीको भी अपने साथ योर्प केवल इसलिए ले गये, कि उनकी उपस्थिति 
से बुआजी विदेशके वातावरण व सभ्यतासे भलीभॉति जानकारी प्राप्त 
क्र सके | उन्हीकी इस उच्च भावना और प्रयत्नके फलस्वरूप बुआजी 
समाज और देशके बडे-से-बडे जिम्मेदारीके कामकों सफलतासे निभा 
सकी (और अब भी उनकी अनुपस्थितिमे निभानेका साहस कर सकी 
है) 'रायबहादुर' की पत्नी होते हुए भी और रायबहादुर साहबका ऊंचे 
दर्जके सरकारी सम्बन्धका पूरा-पूरा ज्ञान रखते हुए भी बुआजी राष्ट्रिय 


छु८२ जैन-जागरणके अग्नदूत 


कार्य्योमें बराबर दिलचस्पी लेती रही और स्वयम्‌ सक्रिय क्षेत्रमें उतरी । 
सन्‌ १६३० मे जब पुलिसने महिलाओके उस जुलूसपर, लाठी चलाई जो 
कचहरीपर पिकेटिंग करने गया हुआ था, उस समय बुआजी उस जुलूस 
की अग्रणी महिलाओमेसे थी। लाठी और गोली चलनेपर भी वह 
उस स्थानसे विचलित नहीं हुई, जहाँ यह पिकेटिगके लिए खड़ी हुई थीं । 
वह वर्षों ऑल इण्डिया विभेस कॉन्फ्रेंसकी प्रेजिडेण्ट रही है । इन्हीकी 
मूल प्रेरणासे आज सरस्वती-भवन, जो कि देहलीमें महिलाओंकी सबसे 
उन्नत और जाग्रत ससस्‍्था है, चल रहा हैँ । आज इस सस्थाके आधीन 
शरणार्थी कैम्प, दस्तकारी स्कूल, हिन्दी भाषाकी विशेष क्लासें, गरीबोके 
लिए औषधालय, सगीत स्कूल आदि कई योजनाएँ चालू हे, जिनकी देख- 
भालका बहुत बड़ा भार इन्हीके ऊपर है । देहलीमे, विशेषकर महिला- 
समाजमे कोई सामाजिक या सास्क्ृतिक योजना ऐसी नही है, जिसमे इनकी 
सहायता या सहयोगकी आवश्यकता न पडती हो। यह सब कामोंमे 
आज भी अग्रणी रहती हे । 

उदारता, समाज-सेवा तथा उच्च आदशंकि प्रति कर्तंव्यकी जो 
भावना रायबहादुर साहब अपने जीवनमे बुआजीके हृदयमें जागृत कर 
गये, वह आज भी ज्यो-की-त्यो स्थिर है और उनके जीवनका अधिकाश 
भाग इसी प्रकारके कामोंमे व्यतीत होता है। रायबहादुरसाहबका 
स्वर्गवास सन्‌ १६३० में अकस्मात्‌ ही एक बहुत छोटे असेंकी बीमारीमें 
हो गया था । घरवालो और मित्रोके हृदयपर एक गहरी चोट लगी, जो 
अब भी टीस-टीस उठती हे । उनके दिवंगत होनेसे समाजकी प्रतिष्ठा 
और समाजके जीवनमें जो अन्तराल पड गया हैँ, वह आज २१ वर्षोमें 
भी पूरा नही हो पाया है । 


--डालमियानगर, 
२ नवम्बर ३६७१९ 

वतमान आयु-- 


राज-काफि 


सा सेठ साहब जेनधर्मके पूर्ण श्रद्धालु और जेनसमाजके अनन्य 
हिलेैषी है। जितनी लगनसे आपने लक्ष्मीका वरण किया, 
उतनी ही वैराग्यपूर्ण भावनासे उसका त्याग भी कर दिया। पुराणोमें 
अतुल धन-सम्पदा-त्यागके उदाहरण पढा ही करते थे, आपके प्रत्यक्ष 
दिखला दिया । आप जनसमाजके स्देव आडे वक्‍तमे काम आये है । 
तीर्थोकी रक्षा, मन्दिरोका निर्माण, जीर्णोद्धार, विद्यालयो, औषधालयोके 
संचालन आदि आपकी मुख्य प्रवृत्ति रही हे। जहाँ भी और जब भी 
समाजको किसी कठिनाई या आपत्तिका सामना करना पडा है। 
आपने तुरन्त तन, मन, धनसे सहायता की है । यदि कतिपय पण्डित 
आपको रूढिवादी विचारोमे न फेंसाये रहते, आपको जैनधमंके प्रसारका 
अवसर देते, और आपकी सहायतासे देश-विदेशमे जैन-विद्वान्‌ प्रचारके 
लिए फैल जाते, तो जो स्थान आज बौद्धधर्ममें अशोकको, ज॑नधर्ममें 
सम्प्रति और खारबेलको प्राप्त हैं; वही ऐतिहासिक स्थान सर सेठ 
साहबको मिला होता । 
सर सेठ साहब दि० जैनमहासभाके उसके जन्मसे ही स्तम्भ रहे हे । 
अत कृतज्ञतास्वरूप इसी मईमें उसने प्रस्तुत पुस्तकसे दूनी आकारके ४२८ 
पृष्ठोका अभिनन्दन ग्रन्थ भेट किया है। जिसमें १४५ पृष्ठोंमे आपकी 
जीवनी, ८० लाख दानकी सूची और ४५८ पृष्ठोमे देशके नेताओं, 
आदिकी श्रद्धाओ्जलियाँ हे । आप निम्न उपाधियोसे विभूषित हे--- 
दानवीर, तीथभक्त-शिरोमणि, जैनधरमभूषण, जैन-दिवाकर, जैन- 
सम्राट, रायबहादुर, राज्यमुषण, रावराजा, श्रीमन्‍्त सेठ, के० टी० आईं० । 
--भगोयद्धीय 





पूज्य काकाजी 
रा० ब० सेठ होरालाल काशलोवाल 


ञाः मेरे हषकी सीमा नहीं है। सकोचसे मेरी लेखनी रुक भी 
रही है । में उन महान्‌ व्यक्तिको किन शब्दोमें अपने हृदयके 
श्रद्धा-स्नेह और प्रेमकी पुष्पाज्जलि चढाऊँ, जिनके चरणोमें पिछले 
पचास वर्ष मेने दुनियामें राजसी ठाट-बाटसे जीवनका सुख उठाया 
और समाजकी सेवामें भी यथाशक्ति योगदान दिया। पूज्य काका 
साहबकी विशेषताओकों, उनके जीवनकी सफलताओके रहस्पोकों 
और उनके गृणोको मुझसे अधिक जानतेका कब किसे मौका मिला 
होगा ” आधी शताब्दीका यह लम्बा इतिहास जैन-समाजकी नव- 
जागृतिका स्वर्णयुग है और पूज्य सेठ साहब इस जागृतिके जनक 
होनेके नाते, उनके जीवनकी विविध घटनाओका उल्लेख एक अलग ग्रन्थ- 
का विषय हैं। अत आज मनमें उमडनेवाली भाववाओकों दबाकर 
में उन चन्द सस्मरणो तक ही सीमित रहूँगा, जिनमें कि पाठकोकों सेठ 
साहबकी जीवनकी चमकदार झाँकी दिखला सक। 
भारतमें व्यवसायी अनेक हुए, घन भी अनेकोने कमाया और दान- 
धर्ममें भी लगाया, किन्तु रावराजा सर सेठ हुकमचन्दजी-जैसा व्यव- 
सायी कलेजेवाला व्यापारी न तो मेने देखा और रू सुना, जिसने न 
केवल व्यवसाय-क्षेत्रमें प्रतापी प्रभाकरकी तरह नाम कमाया | बल्कि 
रईसी रहन-सहन, दान-पर्म समाज-सेवा और राज-निश्णामें उनसे 
आगे बढा हो । याद है मुझे वे दिन जब एक बार नही, अनेक बार अकेले 
और बेधडक काका साहबने भारतके बाज़ारोको कॉर्नर किया था। देश 
ही नही, विदेशों तकरममें सनसनी फैली हुई थी कि सेठ हुकमचन्द 
क्या कर रहा है ? वह फेल हो जायगा | लोग उनको डरानेकी तरह- 

तरहकी बातें करते । जीवन-मरणकी उन उत्तेजनाकी घड़ियोंमें भी' 
खेठ साहब हमेशा प्रसन्नमुख रहते। शान्तिके साथ सबसे मिलते-जुलते 
और सलाहकारोंकी सलाहपर हँसकर रह जाते । वे आधी-आधी रातमें 
स्थिर मनसे आगामी कलका प्रोग्राम बनाते और तारबाबू बनकर में उनके 
नगर-नगरके बाजारोमें तूफान बरसानेवाले ख़रीद-बिक्री के तारोंके 
मज़मून लिखता । कानोकान किसीको ख़बर लगे बिना रातोंरात तार 
दूसरे दिन बाज़ारोमें पहुँचते और सेठ हुकमचन्दकी अचानक खरीदी 
बेचवालीसे बाजारका संतुलन उलट-पुलट जाता। 

कमाल इस बातका है कि हर कार्नरके मौकोंपर विजयश्रीने काका 
साहबके भंडारमें करोडोकी सम्पदाके साथ प्रवेश किया और उनको 
यशस्वी बनाया, जब कि ऐसे कार्नेरो' में कभी किसीको भी पूरी कामयाबी 
नही मिली हैं। 

उनकी सफलताका मुख्य कारण हैं, उनका तेजस्वी व्यक्तित्व । 
इस तेजमें वे एक कोमलता भी लिये हुए हे । जब वे महसूस करेंगे कि 
उनकी धारणा गलत है, वे एक क्षणका समय लगाये बिता उसे स्वीकार 
कर लेंगे। जब, उन्हें मालूम हुआ कि सामनेवाला व्यापारी आथिक 
संकटमें हैं और रुपया चुकानेकी सामर्थ्ये उसमें नही है, तो वे उसे बिगाड़ने 
को कभी तैयार न होगे, बल्कि उसे माफ कर देंगे, किन्तु जब वे यह मानते 
हो कि वे सही मार्गपर है, उनके विचार व कार्यमें त्रुटि नही 
है, तो थे सामनेवालेको बोलनेका भी मौका नही देंगे। अपने 
व्यक्तित्व और आत्मबल तथा इच्छाके द्वारा वें दूसरेको निरुत्तर कर 
द्ग। 

सेठ साहबकों धतका लोभ कभी नही हुआ । हो भी क्‍यों ? उन्होंने 
इतना कमाया और ऐसे कमाया कि वाह | तभी वे उसका उपभोग 
भी कर सके । धनने उन्हें दबाया नहीं, बल्कि वे घनपर हावी रहे । यही 
कारण है कि उन्होंने अपने जीवतमें बीस-बाईस लाखका एक बड़ा धार्मिक 
टस्ट बना दिया। लाखोका दान-धर्म उन्होंने प्रकट-अप्रकटमें किया, 

उसका पूरा-पूरा कोई हिसाब नही है। किसी भी शुभ कार्यके लिए देनेमैं 
उनको हिचक नहीं होती, किन्तु वे बिना जाँचे समझे कभी नहीं देते । 
दानका उन्हें शौक़ रहा है और कुछ-कुछ में भी उनसे यह स्वभाव पा सका 
हूँ। मुझे इस बातका दु ख नहीं कि उस स्वभावसे अनेक बार मे ठगा गया 
हूँ, किन्तु मुझे तो इसमें भी कुछ ऐसा मज़ा मिला है कि सेठ साहबकी आज्ञा 
भी कई बार चाहते हुए भी पालन नहीं कर सका हूँ । सेठ साहबको ठगना 
टेढी खीर है। 

पृज्य काका साहबमें जो एक अलौकिक गुण है, वह है किसी भी काम 
करनेका विचार आते ही उसकी पूरा करनेकी शीघृता । वे कलपर कोई 
काम छोडनेकों कभी प्रस्तुत व होगे । ऑधी, पानी, अंधेरी रात और 
भयकर बाधाएँ ही क्यो न हो ”? एक-दो नहीं, पच्चीस आदमियो- 
को अँधेरी रातमें जग्राना पडता हो और कितने ही खाते-बहियोंकी 
जाँच-पडताल क्यो न करनी पडती हो, वह होगा और होकर 
रहेगा । सेठ तब तक चैन न लेंगे, जब तक कि काम प्रा न कर 
लेंगे । हम लोगोको सेठ साहब हमेजा उसके लिए उपदेश देते 
रहते हैं, किन्तु हम कहा है, उन जैसे दुर्धर इच्छा-काय शक्तिवाले ? आज 
वृद्धावस्थामें भी उस स्वभावके कारण उनमें वही चचलता है और जीवन 
शक्तिकी प्रेरणा । 

बहुत कम लोग जानते हे कि पिताश्रीके इस यजस्व्री जीवन-महलकी 
नीव रखनेका सौभाग्य किसे प्राप्त है ? मुभे मालम है, यह मन्दसौर- 
बाली माताजी थी, सेठ साहबकी प्रथम स्वर्गीय पत्ती, जिन्होंने उनके 
व्यवसायी जीवनके पुण्य प्रभातमें केवल सोहल वर्षकी आयुर्मे ऐसा प्रकाश 
फैलाया कि जीवनका सारा ढाँचा बदल गया । पतनकी ओरसे मुँह मोडकर 
उत्कर्षकी ओर जो पग उठाया, तो पीछेकी ओर मुडकर कभी राँका भी 
नही । 

१०-१५ लाखकी अपनी जायदादकों अपनी व्यवसाय-कुशलतासे 
आपने १०-१४ करोडसे भी अधिक बढा लिया, किन्तु वे हमेशा इस बातको 

जानते रहे कि सटत्से आनेवाली सम्पदा कभी उसी तरह जा भी सकती 
है । अतः उन्होंने अपनी सम्पत्तिको स्थायी उद्योग-धन्धोंमें लगाया। 
मध्यभारतमें उद्योगोके जन्मदाताके नाते उनका नाम सदैव औद्योगिकोमें 
आदरपूर्वक लिया जाता रहेगा । मिल ही नहीं, अन्य विविध कारखानोमे 
और व्यवसायोमें भी उन्होंने रुपया लगाया । स्वयं तो लगाया ही, अपने 
भाइयणें और अन्य रिश्तेदारों तथा व्यापारियोंको भी उद्योगोको अपनाने 
की प्रेरणा दी । हम लोगोको हमेशा यही सीख देते रहे कि हम सट्टेमें 
न पड़ें। १६९४६ ईस्वी में सबमत जीवनका श्रीगणेश करते समय, उन्होंने 
आम-सभामें हमें फिर यही सलाह दी। उसे आज्ञाके रूपमें मेने माना 
और तबसे सट्टा मेरे जीवनसे खत्म हो गया । 
सेठ साहब समाज-्सेवाके काममें सदेव आगे रहे | अपने व्यस्त 
जीवनमें भी उन्होंने समाजकी सेवाके लिए सदेव समय निकाला । गरीब- 
अमीरका भेद-भाव भूलकर सबका हर्ष-शोकमें साथ दिया। दिगभ्बर 
जैन-समाजमें जो कुरीतियाँ सेठ साहबके प्रयत्नोसे हटी, वह कौन नहीं 
जानता । देशके चारो कोनेमें जहाँ भी और जब भी समाजके हित या 
जैनधर्मके सिद्धान्तों, आचार्यो एवं धर्म-तीर्थो-मन्दिरोपर प्रहार हुए, सेठ 
साहब वहाँ दौडकर पहुँचे । तार-टेलीफोनका ताँता उन्होने लगाया। 
. अधिकारियोको न्यायके लिए प्ररित किया और तब चैन लिया, जब उस 
अन्यायको समूल नष्ट कर दिया। यदि यह कहा जावे तो अत्युक्ति न 
होगी कि समाजका उनसे बड़ा हितेैषी और सेवक कही नजर नही आता । 
अपने तेजस्वी व्यक्तित्व, धतकी शक्ति और मिलनसारी स्वभावके कारण 
सेठ साहबने जिस कामको भी हाथमें लिया, पूरा किया। यह 
हमारा सौभाग्य है कि वे आज हमारे बीच मौजूद हे और अमीरीसे 
दूर रहते हुए भी समाज-सेवाके किसी कामसे स्वयंको दूर नहीं 
करते । 
नंगेपॉँवो, सिर खुला हुआ, देहपर एक धोती बाँधे और 
ओढे,--जब कुछ लोगोने उन्हें हमारे प्रान्तके सुयोग्य मुख्यमत्री बाबू 


सर सेठ हुकमचन्द्र जप्ा९ 


तज़्तमलजी जैनकी कोठीपर ऐन दिनमें देखा, तो सहसा पहिचान न सके 
कि क्या यही अनेक पदवियोंसे विभूषित सर सेठ हुकमचन्द है, जो बढ़िया 
मअल्लेदार सामन्ती जरीकी पमड़ीमें मलमलका अचकन और चुस्त पैजामा, 
गलेमें हीरो-पन्नोंका कंठा और हाथमें अमूल्य हौरोको अनेक अँगूठियाँ 
धारण करनेवाला--निराली आन-बान और शानका साहूकारोंका बेताज- 
का बादशाह कहलाता है ? 

सादगीकी एक प्रतिमूर्ति बुढ़पेके बोभसे कमर भुकाये; किस्तु 
सिहकी दबग चालवाले, जी हाँ यही वह सर से5 हे, जो आज साधुत्वको 
सर करनेके लिए वभव-विलासको अच्छे उच्छिष्ट आमकी गृठलीकी 
तरह फेंके हुए हे। कहाँ तो इन्द्रभवनोमें राजसी-पलगोपर विहार करने- 
वाला श्रीमत और कहाँ साधु-संतोके बीच भगवत्‌-भजनमें लीन रहने 
और भगवान्‌के नामकी माला फेरनेवाला यह संन्यासी व्यक्ति ! कितना 
बड़ा परिवर्तन है यह ! क्या कोई महसूस कर सकेगा इस व्यक्तिके अन्दर 
छिपी हुई अगाघता को ! जीवन भर जिसने मायाको प्यार किया, 
दुलार किया और जिसके मनुहारमें वह मचलता रहा,--इठलाता और 
अठखेलियाँ करता रहा, अब उससे रूठे हुए हे वह ! 


उनका मेरे प्रति जो प्रेम है, क्या उसका प्रतिदान में कभी दे सकूगा ? 
एक अत्यन्त गरीब धरसे वे मुझे उठा लाये थे ५० वर्ष पूर्व, जब कि में 
सिर्फ़ तीन वर्षका ही तो भिशु था। उन्होने मुझे कभी यह महसूस न 
होने दिया कि में माता-पिताके प्यारसे कभी एक क्षणके लिए भी 
वचित हुआ। मुझ गोद लाये बालकको उन्होंने अपने स्वयंके सुपुत्रसे 
भी अधिक लाड़-प्यासे रखा। चि० राजकुमारसिहके जन्मके 
बाद भी मेरा दुलार कम नहीं हुआ और जब पूज्य कल्याणमलजी 
साहबका स्वर्गवास हुआ, तो उनकी फर्मका वारिस बना दिया। इतना 
ही नहीं; अपनी सम्पत्तिका भी लगभग एक करोड़ रुपया मुझे 
और दिया। इस कायेमें भी सेठ साहबने जिस दूरदशितासे, मेरे हितका 
और समस्त परिवारकी भलाईका ध्यान रखा, इसे कौन नही मानेगा ? 

में उनके अहसानोसे कितना दबा हुआ हूँ ? 

आज एक पुत्र अपने पिताकों उनकी मौजूदगीमें किन शब्दोमें श्रद्धां- 
जलि दे, समभ नही पा रहा हूँ । मुझे संकोच है, तो इतना ही कि हम 
उनकी उच्चता और गंभीरताको पा न सके, उनके वारिस होकर भी । 
आज जब अपने भावोंको उनके समक्ष प्रकट करनेका सुअवसर मिला 
है, तो में तो परमेश्वरसे यही प्रार्थना करूँगा कि परिवारके लिए, समस्त 
जैन-समाज एवं व्यापारिक समाजके लिए वे शतायु हों और हम सबपर 
उनकी सरपरस्ती बनी रहे । 

आज सेठ हुकमचन्दजी हमारे बीच मौजूद है । अतः उनके प्रखर 
व्यक्तित्वका महत्त्व हम समझ नही पा रहे हं । मेरी मान्यता है कि भारत- 
के व्यावसायिक एवं औद्योगिक गगनमण्डलभ फिर कभी सेठ साहब-जैसा 
प्रतापी सितारा प्रकट होना असंभव नहीं. तो अत्यन्त कठिन अवश्य है । 
सो भगवान्‌ उन्हें चिरायु करें, यही मेरी पुनः पुन. प्रार्थना है । 
हुकुमचन्द-अमिनन्दन-गमन्थ 

१२ गहरे पानी पैठ (११८ ममस्पर्शी कहानिया) 
-+श्री अयाध्याप्रसाद गोयलीय *॥) 

१७ जैन जागरणके श्रअदृत--श्री अयाध्याप्रसाद गोयतीय ५) 
१६ हमारे आराध्य--श्री बनारसीदास चतुर्वेदी ३) 
१७ आधुनिक जैन कवि--श्री रमा जैन ३॥। ) 
१८ हिन्दी जैन साहित्यका सक्तिप्त इतिहास २॥*) 

सुरुचिपूर्ण मकाशन 


१९ कुन्दकुन्दाचार्य के तीन र्--लखक-गोपालदास जीवाभाई पटेल । 
अनुवादक-शोभाचन्द्र भारिलल २) 
२० जैन शासन [द्वितोय सस्करण]--श्री सुमरचर्ध दिवाकर ३) 


(जआडत-ससक्ृत-पंथ | 
२१ महाबन्ध (महाधवल सिद्धान्त-शास्त्र )- 
स०-श्री सुमरचन्द्र दिवाकर एम ए एल-एल-बी १२) 
२२ करलक्खण-- (सार्मा,क शास्व ) १) 
२३ मदन पराजय--[ हिन्दीसार सहित ) ८) 
२४ कक्नड आरन्तीय ताडपन्नीय प्रन्थसूची १३) 
२५ तत्वाथंबृत्ति (हिन्दी सार सहित) 
सम्पादक-प्रो० महेन्द्रक्मार न्‍्यायाचाय १६) 
२६ न्याय विनिश्षय विवरण (प्रथम भाग) 
सम्पादक-प्रो० महेन्द्रकुमार स्यायाचाये १५) 


२७ सभाष्य र्मजूषा (छन्द शास्त्र) २) 
रे८ नाममाला [समाष्य) ३॥) 
२९ केवलज्ञानप्रश्नचृडामणि (ज्योतिष ग्रन्थ) ४) 
३० आदिपुराण (प्रथम भाग) १०) 
३१ आदिपुराण (द्वितीय भाग) १०) 
शेरे समयसार (अग्रेजी) ] 
३३ कुरक्ष काव्य (तामिल भाषाका प॑ु्चम वेद) ४) 


पोस्ट बाक्स नं० ४८, बनारस १ 

ज्ञानोदय [ मासिक पत्र ] 


“ज्ञानोदय' बहुत ही उत्तम है। कालान्तरमें इसकी विशेष उदम्नति 
होगी । जनता अपनावेगी ।” 
-क्षुक्लक गणेशप्रसाद वर्णी 
“ज्ञानपीठके अन्य प्रकाशनोवी भाँति ज्ञानोदय सन्दर और शिक्षप्रद 
हे । --सम्पूर्णानन्द 
“ज्ञातोदयका क्षेत्र जैसे-जैसे प्रनीत तथा व्यापक होता जायगा उससे 
निरीह जगत्‌कों अवश्य सास्कृतिक प्रेरणा मिलगी। पत्र सुस्चिपृर्ण है ।” 
-सुमित्रानन्दन पत 
““इलनी उदार श्रमण सस्कृतिकी पत्रिकाकी बी आवश्यक्ता थी । 
-राहुल सांकृत्यायन 
“जैन समाजके जितने पत्र है उनमे-से अगर एक पत्र उठानेका ही 
मुझे अधिकार हो तो में निग्चय ही ज्ञानोदय उटाऊँगा ।” 
“-विजयचन्द्र जैन बी० ए० 
/विव्व-कल्याणकी भावनासे पूृत सत्य शिव सुन्दर वा समन्वय 
करनेवाले जैन धर्मका कलात्मक दर्शन ही ज्ञानोदयका मुख्य उद्देश्य है। 
इस नयनाभिराम श्रमण सस्क्ृृतिके अग्रदृतका में हृदयसे स्वागत करता हूँ ।' 
-श्रीचन्द्र जैन एम ० ए० 
“हिन्दीका यह अनुपम पत्र है और बड़ा ऊचा आदर्श लेकर निकला है ।* 
-साहित्यसन्देश 
“भारतीय ज्ञानपीठके इस सास्कृतिक प्रकाशनका भारतीय जनता 
स्‍्नेहके साथ सत्कार करेगी ।” 
-लोकवाणो 
 ज्ञानोदय सचमुच श्रेष्ठ कोटिका पत्र है ।” 
-विश्वद्शन 
एक वर्बमें ९६० पृष्ठ ७ वार्षिक मूल्य ६ ० 

जञानपीठके 7२५? के ग्रकाशझन 


[ जो झुद्वित हो चुके हें, केवल बाइडिंग शेष है ] 
, हमारे आराध्य-ये रखाचित्र श्री बतारसीदास चतुबदीकी सर्वोत्तम 
कृति हैं । इसमें उन्होंने अपनी आत्मा उँडल दी है । 


, रेखाचित्र ) हिन्दीके तपस्वी सेवक श्री बनारसीदास चतुवेदीकी 
, संस्मरण | जोवन-व्यापी साधना । 


४, भारतीय ज्योतिष-ज्योतिषके अधिकारी विद्वान श्री नेमिचनच्रजी 
जैन ज्योतिषाचार्यकी प्रामाणिक कृति | 


७, रजत रश्मि [एकाकी नाटक|-डॉ० रामकुमार वर्मा। 


[ स॒द्रित हो रहे हैं ] 


- राजवार्तिक [ हिन्दी सार सहित ] 
२. न्‍्याथविनिश्चय विवरण [ द्वितीय भाग ] 


ब्न्क् 


श््ण् _ 


नि 


३, वसुनन्दि-भ्रावकाचार प 


नोट--जो १०) भेजकर स्थायी सदस्य बन जायेंगे उन्हें सभी ग्रर् 
पौने मल्यमें प्राप्त होगे। 

कद मिट 88 है! 

खण्ड क्रम संख्या 


